
1  HOOPONOPONOIA  NO  NA 


KULA  HAWAII  IA  KEIA  AUPUNI. 


^#»       Hl»»1»l 


PAIIA  MA  KE  KAUOHA  A  KA  PAPA  HOONAAUAO, 

MA  KA 

HALE  PAI  PALAPALA  0  KE  AŪPŪNĪ. 

JIonolulu  : 
1871. 


OLELO   HOAKAKA. 


Ua  hoomakaukauia  keia  buke  ao  heluhelu,  i  mea  e  lako  ai  na 
kula  apana  ma  kekahi  lala  o  ka  ike  i  waihoia  a  hemahema  no  ka 
manawa  loihi  mamua  ae  nei.  Ua  huiia  ke  Ao-kiko  me  kekahi 
mau  rula  no  ka  heluhelu  ana  ma  ka  mua  o  ka  buke. 

Ua  hoomakaia  na  haawina  heluhelu  me  na  kumumanao  i  ku  i 
ka  noonoo  o  kamalii ;  a  ma  ka  noii  ua  hoomahuahuia'i  na  kumu 
noonoo,  a  hiki  aku  i  ka  hope  o  ka  buke.  Nolaila,  ua  kupono  keia 
buke  no  na  kula  maoli  a  pau  o  ke  Aupuni. 

Ma  ka  hooponopono  ana  i  ka  buke,  aole  no  i  manaoia  e  lilo  ana 
ia  i  buke  ao-heluhelu  wale  no  ;  aka  hoi,  ua  ake  nui  ia  e  lilo  ia  i 
kumu  alakai  no  ka  hanauna  hou  o  Hawaii,  ma  ka  pono,  a  ma  ka 
hoopono  o  ka  noho  ana ;  he  kumu  hoi  e  kokua  ana  ma  ke  ola 
maikai  o  ka  lahui.  Mamuli  o  keia  ake  nui  ana,  ua  hoomanaoia 
ka  olelo  kaulana  o  kekahi  o  ko  kakou  mau  Moi,  oia  hoi  keia  : 

"  UA  MAU  KE  EA  O  KA  AINA  I  KA  PONO." 

E  loaaia  ka  papa  kuhikuhi  hewa,  no  na  hewa  o  ka  pai  ana,  ma 
ka  mua  o  ka  buke.  Ua  minaminaia  no  ka  nui  o  ua  papa  la ; 
aka3  aole  no  he  ano  nui  o  na  hewa  ;  aole  no  lakou  i  hoololi  ae  i 
ke  ano  io  o  ka  olelo. 

Ke  haawi  nei  ka  Luna  Hooponopono  i  kona  mahalo,  i  ka  poe  a 
pau  i  kokua  mai  ma  keia  buke.     Ua  unuhiia  ka  hapanui  o  na 

haawina  heluhelu  mai  ka  olelo  Beritania  niai,  e  kekahi  o  na  Kama 
Hawaii  i  mohalaia'i  ko  lakou  ike  ma  na  kula  haole  kiekie. 

0  ka  hapanui  o  na  mele,  mai  ka  waihona  mai  no  o  ka  "  Haku 
Mele  Hawaii/'  ka  mea  i  kaulana  mai  Hawaii  a  Niihau.  E  mau 
no  ke  kani  ana  o  ka  leo  nahenahe  o  ia  manu  ma  ke  kuahiwi  o 
Kaala ! 

Honolulu,  July  28,  1871. 

NO  NA  KUMUKULA. 


Ke  waiho  ia'ku  nei  ka  Buke  Ao-heluhelu  iloko  o  ko  oukou  mau 
lima,  i  mea  e  kokua  ai  ia  oukou  ma  ke  ao  ana  aku  i  na  haumana  a 
oukou  ma  ka  heluhelu.  He  mea  moakaka  ia  oukou  pakahi,  ka  hema- 
hema  o  na  haumana  ma  keia  lala  o  ka  ike ;  a,  i  ka  loaa  ana  ia  oukou 
keia  buke  hou,  ke  ake  nui  nei  au  e  mikiala  mai  oukou  a  pau,  ma  ka 
hooikaika  ana  e  lilo  mai  ko  oukou  mau  haumana  a  pau  i  poe  akamai 
ma  ka  heluhelu  ana. 

Aole  nae  e  akamai  ana  lakou  ke  hoolaha  wale  aku  oukou,  "  Ua 
makaukau  ka  buke  ao-heluhelu,  e  hele  aku  oukou  e  kuai,"  a  ke  noho 
wale  oukou  ma  ka  noho  i  ka  hale  kula,  a  lohe  pepeiao  wale  aku  i  ka 
hamumu  ana  o  ka  leo  o  kamalii  e  naunau  ana  i  na  huaolelo. 

Mai  kuhihewa  oukou,  o  ka  ike  i  ka  heluhelu  he  ike  i  loaa  ia  me 
ka  hikiwawe.  O  ka  heluhelu  oiaio,  oia  kekahi  o  na  ike  i  kau  palena 
ole  ia.  Ina  oukou  e  ku  ma  kapakahakai,  a  e  nana  aku  ma  ka  moana 
e  waiho  ana  imua  o  ke  alo,  ua  kohu  muliwai  la  kona  ili ;  aka,  ina 
oukou  e  pii  aku  a  maluna  o  Puowaina,  e  akea  aku  ana  ka  ili-wai 

imua  o  ka  maka  ;  a  ina  hoi  oukou  e  pii  aku  a  iluna  o  Mauna  Kea,  e 
ike  auanei  oukou  i  ke  akea  o  ke  kai,  aole  nae  oukou  e  ike  ana  i  kona 
palena  ma  kela  aoao. 

Pela  no  me  ka  ike  ma  ka  heluhelu  buke.  Ina  oukou  e  manao  ana 
ua  ike  oukou  i  kona  akea,  oiai  e  ku  wale  ana  oukou  ma  kona  one 
kahakai,  e  mau  ana  no  ka  naaupo  o  ko  oukou  mau  haumana,  e  like 
me  ko  oukou  iho.  Aka  hoi,  ina  he  ake  ko  oukou  e  ike  aku  i  kona 
akea  oiaio  maoli,  alaila,  e  hoomaka  aku  oukou  e  hooluhi  iki  ia  oukou 
iho,  ma  ka  pii  ana  ma  kahi  kiekie  ;  a  e  pii  hou,  a  e  pii  hou  ae  no,  me 
ka  ike  ole  nae  i  ka  palena  o  kela  aoao.  Kakaikahi  no  ka  poe  o  ka 
lionua  nei  i  hiki  ke  heluhelu  me  ka  oiaio  maoli.  Aia  no  a  loaa  i  ke- 
kahi  poe  keia  ike,  ua  like  loa  no  ia  me  ka  waihona  dala  nui  ia  lakou. 

Oiai  oukou  e  ao  ana  i  ka  heluhelu,  e  hoomanao  oukou  i  keia 
mau  rula : 

Akahi  : — E  hoonohonoho  i  haawina  no  na  papa-kula  no  kela  la, 
keia  la,  a  e  imi  pu  ke  kumu  ma  ia  haawina. 

E  hoomanao — Elua  no  ano  o  ka  hoike  ana  i  na  haawina  a  pau  o 
ke  kula  ; — o  ka  mua,  e  hoike  na  haumania  i  ko  lakou  ike  ma  ka  haa- 
wina  imua  o  ke  kumu ; — o  ka  lua,  e  hoike  ke  kumu  i  kona  makau- 
kau  ma  ia  haawina  no,  imua  o  kona  mau  haumana. 

Elua  : — E  kiai  pono  oukou  i  hoopaanaau  na  haumana  i  na  loina  a 
me  na  rula  no  ka  heluhelu  i  kakauia  maloko  o  ka  buke. 

Ekolu  : — Mai  pupuahulu  oukou  ma  kekahi  haawina. 

Ua  pili  no  keia  rula  no  na  haawina  kula  a  pau,  a  no  ka  hooko  ana 
ma  na  hana  a  pau.     E  noonoo  akahele.    Mai  kuhihewa  oukou  ua 

hoomoeia  na  ala-hao  ma  ke  alanui  o  ka  Naauao,  a  ua  hookauia  mai 
na  kaa-ahi  malaila,  a  o  ke  ee  wale  aku  koe  o  kamalii.  Aole ;  ke  kau 
mana  mai  nei  kela  olelo  a  Ke  Akua  ia  Adamu, 

"  Me  ke  kahe  o  kou  hou  e  ai  ai  oe  i  ka  ai." 

Eha: — E  ao  aku  oukou  i  na  haumana  i  heluhelu  lakou  me  he  la  e 
kamailio  maoli  ana. 

Elima  : — Ma  ka  haiolelo  ana,  a  me  ka  hoike  ana  i  na  olelo  ki-ke, 
e  ao  aku  oukou  i  na  haumana,  aole  ma  ka  hooho  ana  o  ka  leo  wale 
no  i  ikeia  ko  lakou  akamai. 

Hookahi  wale  no  loina  no  ia  mau  ano  heluhelu  a  pau  :  Elike  me 
ke  kumumanao,  pela  e  hooponopono  ai  i  ka  leo  ma  ka  hoolaha  ana'ku 
o  ia  humumanao. 

Eono  : — Mai  hoopoina  wale  i  na  haawina  pela  no  na  huaolelo. 
He  mea  nui  keia,  o  ka  pela  ana  i  na  huaolelo  o  kekahi  olelo. 

Ehiku  : — Ma  na  haawina  i  pualu  like  ia'i  na  leo  o  kamalii,  e  aka- 
hele  oukou  i  loheia  kela  leo  keia  leo,  o  na  haumana  a  pau,  a  i  moa- 
kaka  mai  no  hoi  ka  puana'na  o  kela  me  keia  huaolelo  i  hoopukaia 
mai,  mai  ka  waha  mai. 

He  hana  maikai  loa  keia  no  na  haumana,  o  ka  pualu  like  ana  o 
ka  leo  ma  kekahi  mau  haawina  heluhelu.  Ua  loaaia  ke  akamai  ma 
keia  mea,  mamuli  o  ka  hoomanawanui  wale  ana  no. 

Ke  manaolana  nei  au,  no  oukou  na  kumu  ao-kula  o  ko  kakou  lahui 
opiopio,  e  ala  like  ana  oukou  a  pau  ma  ko  kakou  oihana  o  ka  Hoo- 
naauao.  E  huipu  oukou  i  ke  aloha  ma  ko  oukou  hooko  ana  ma  keia 
oihana,  i  pili  a  paulele  mai  ko  oukou  poe  haumana  ia  oukou ;  a  i  ko 

lakou  ike  ana  i  ko  oukou  ano  makaala,  e  makaala  mai  auanei  lakou. 
E  hoomanao  i  keia  olelo : 

"  E  LIKE  ANA  AUANEI  KA  HAUMANA  ME  KONA  KUMU." 

H.  R.  HITCHCOCK, 

Kahukula  Nui. 
Honolulu,  July  28,  1871. 


^.O     KIKO; 

OIA  KE  AO  ANA  I  EE  KAU  ANA  I  NA  KIKO,  A  MĒ  KA  H00K0M0 
ANA  I  NA  HUA  NUI  MA  KA  OLELO. 


NO  NA  KIKO. 

Eia  na  kiko  i  hookomoia  maloko  o  ka  olelo,  e  maopopo  ai  ke  ano 
i  ke  kakau  ana  a  me  ke  pai  ana ;  ua  kuhikuhi  no  hoi  kekahi  i  na  mea 
i  kakauia  ma  kahi  e,  e  hoomoakaka  ana  i  na  mea  i  paiia.  Eia  malalo 
iho  nei  ko  lakou  ano  a  me  ko  lakou  mau  inoa : 


( , )  koma. 
( ; )  kikokoma. 
( : )  kolona. 
( . )  kikokahi. 
(?)  kikoniuau. 
( ! )  kikopuiwa. 
( — )  kahamaha. 
( - )  kikomoe. 
("")kaunakoma. 
( ? )  komaluna 


(  )  apowaena. 
[  ]  kahaapo. 
®W~  limakuhi. 

■!    palehui. 

^[  poohou. 

*  f  J  ||  §  he  mau  kahakuhi. 

§  palena. 

A  puumana. 

—  kahalalo. 


O  KE  ANO  O  IA  MAU  KIKO 

O  ke  koma,  (, )  he  kiko  ia  e  hookaawale  ai  i  kekahi  hapa  iki  o  ka 
manao ;  he  kiko  hoomaha  iki  ia ;  e  like  ka  hoomaha  me  ka  loihi  o  ka 
puana  ana  i  ka  leo  hookahi,  penei,  a  pa  ka. 

O  ke  kikokoma,  ( ; )  he  kiko  ia  e  hookaawale  ai  i  na  apana  manao 
i  nui  iki  ae  mamua  o  ka  koma ;  a  ua  like  kona  hoomaha  me  ka  puana 
ana  i  na  leo  elua;  penei,  pa-pa,  na-na. 

O  ke  kolona,  ( : )  he  kiko  ia  e  hookaawale  ai  i  na  apana  nui  o  ka 
manao.     Ua  oi  aku  ka  hoomaha  ma  keia  kiko  i  ko  ke  kikokoma. 

O  ke  kikokahi,  ( .  )  he  hoailona  ia  o  ka  hoomaha  loa ;  he  iho  ka 
leo,  a  okiia  ka  manao,  maloko  o  ka  hopunaolelo  hookahi. 

O  ke  kikoninan,  ( ? )  he  hoailona  ia  o  ka  niele  ana ;  ua  like  kona 
hoomaha  ana  me  ko  ke  kikokahi. 

O  ke  kikopuiwa,  ( ! )  he  hoailona  ia  o  ka  manao  puiwa ;  a  he  kiko 
hoomaha  ia  e  like  me  ke  kikokahi. 

O  ke  kahamaha,  ( — )  he  mea  ia  e  kauia  mahope  o  kekahi  olelo 
ano  nui,  i  oki  e  ia. 

O  ke  kikomoe,  ( - )  he  mea  ia  e  kau  ia  i  ka  hope  o  ka  lalani,  ke  pau 
ole  ka  huaolelo  ;  he  mea  no  hoi  ia  e  hui  ai  na  huaolelo  elua,  ke  hoo- 
liloia  laua  i  hookahi ;  penei,  hanau-kahi,  keiki-hipa. 

O  ke  kaunakoma,  ("  ")  he  hoailina  ia  no  ka  hai  olelo ;  penei,  I  aku 
la  o  Iesu,  "  E  hele  oe,  mai  hana  hewa  hou." 

O  ke  komaluna,  (')  he  kiko  ia  i  hookomoia  no  ka  hua  i  waihoia; 
penei,  ka  naHii  hana'ku. 

O  ke  apowaena,  ( )  he  mau  apo  ia  no  kekahi  mau  huaolelo  hooakaka 
mawaena  o  ka  hopunaolelo;  a  i  ka  heluhelu  ana  e  mamakaleo; 
penei,  Ninau  aku  la  o  Iuda  ia  ia  (aole  o  Isekariota),  "E  ka  Haku, 
pehea  hoi  oe  e  hoike  mai  ai  ia  oe  iho  ia  makou,  aole  hoi  i  ko  ke  ao 
nei?" 

O  ke  kahaapo,  [  ]  he  mea  ia  e  kuhikuhi  aku  ai  i  ka  hopunaolelo  i 
manao  nui  ia,  a  o  ka  mea  paha  e  akaka  ai  ka  olelo  i  haiia;  penei, 
"  Ke  hoouna  aku  nei  au  ia  oe  i  na  dala  he  kanaha  [$40,]  maloko  o 
ka  eke." 

O  ka  limakuhi,  (|^^)  he  mea  ia  e  kuhikuhi  ai  i  kekahi  hopuna- 
olelo  i  manao  nui  ia. 

O  ka  palehui,}  penei  paha  {he  mea  ia  e  maopopo  ai  ka  hui  ana 
o  na  mea  elua  a  ekolu  paha  inaloko  o  ka  mea  hookahi,  e  like  me  keia, 

Ioane, ')    na  luna- 

O  ke  poohou,  ( ^[ )  he  mea  ia  i  kauia  ma  ke  kumu  o  ka  olelo  hou, 
e  akaka  ai  ua  pau  ka  manao  i  hai  mua  ia,  a  he  manao  hou  keia. 

O  na  kaliakuhi,  ( *  \  \  || )  he  mau  mea  ia  e  kuhikuhi  aku  ai  i  ke- 
kahi  mea  e  akaka  ai  ma  kekahi  aoao,  a  malalo  iho  paha  o  ka  olelo. 
Ina  he  pinepine  ke  kuhikuhi  ana  ma  ka  aoao  hookahi,  a  pau  e  na 
hoailona  kuhikulii,  alaila  ua  lilo  kekahi  mau  liuaolelo  i  mau  mea  ku- 
hikuhi^  (a,  e,  i,  o,V  a  i  kekahi  manawa,  ua  hooliloia  na  huahelu 
(1,2,  3,  4,)  i  mau  mea  kuhikuhi. 

He  palena,  (  §  )  he  mea  ia  e  kaawale  ai  kekahi  olelo,  a  me  kekahi 
olelo,  i  mea  e  mahele  ai  i  ka  mokuna. 

O  ka  puumana,  (  A  )  he  mea  ia  e  kuhikuhi  ai  i  na  hua,  a  i  na  hua- 

ke 

olelo  paha  i  haule  ;  penei,  "  He  alohaAAkua." 

O  ke  kahalalo,  ( — )  he  mea  ia,  i  ka  kakaulima  ana,  e  akaka  ai  he 
mea  nui  ka  huaolelo,  a  o  ka  hopunaolelo  paha  i  kakauia  pela  ;  a  i  ke 
pai  ana,  ua  hoohinaia  na  huaolelo  i  mea  e  maopopo  ai  ka  manao  o 
ka  mea  nana  i  kakau. 

NO  KE  KIKO  ANA. 

O  ke  kiko  ana,  o  ka  mahele  ana  ia  i  kekahi  olelo  i  na  hopunaolelo, 
a  me  na  mamalaolelo,  maloko  iho  o  ia  mau  hopunaolelo. 

He  mea  pono  i  ka  haumana  e  ike  lea  i  ke  ano  o  ka  mamalaolelo 
o  ka  hopunaolelo  okoa,  a  me  ka  hopunaolelo  hiei,  i  mea  e  maopopo 
ai  ia  ia  ka  hooponopono  ana  i  na  kiko  maloko  o  ka  olelo. 

O  ka  mamalaolelo,  he  mau  hua  olelo  ia  i  hookomoia  maloko  o  ka 
hopunaolelo,  i  mea  e  akaka  ai  ke  ano  o  ka  mea  i  kakauia,  i  ka  hoo- 
mahuahua  ana  paha,  i  ka  hoemi  ana  paha.  E  like  me  keia,  kekahi 
mau  mamalaolelo ;  "meka  manao  lokahi  /"  "  emo  ole;"  "  mai  7ca 
lani  maif  "  me  he  makani  nui  ikaika  la." 

Maloko  o  ka  hopunaolelo  okoa,  hookahi  wale  no  ke  kumuolelo, 
hookahi  wale  no  haina,  a  ina  he  hope  haina,  hookahi  wale  no  ia. 

Penei,  "  īla  aloha  aku  o  Mose  ia  Aaronaf  o  Mose  ke  kumuolelo; 
o  aloha  ka  haina;  a  o  Aarona  ka  hope  haina. 

O  ke  kumuolelo,  oia  ke  kumu  o  kekahi  hana  paha  ;  oia  hoi  kamea 
e  hana  ana,  e  olelo  ana,  e  hele  ana;  a  o  ka  mea  paha  i  haiia  mai,  no 
ka  mea,  ua  meaia  mai  oia  e  ka  mea  e.  Eia  kekahi  mau  kumuolelo,  o 
na  hua  i  hoohioia  ma  keia  mau  hopunaolelo  mahope.  Ua  hele  o  Ua; 
ua  eha  o  Loka;  ua  pepehiia  o  Hilo;  ua  make  o  Ioha;  ua  lele  i  ka 
pali  o  IiO?io. 

O  ka  haina,  oia  ka  mea  e  hoike  ana  i  kekahi  mea  no  ke  kumuolelo ; 
a  ua  ikeia  no,  ma  kona  pili  pono  ana  i  kekahi  o  keia  mau  ninau ;  Ua 
ahaoia?      Ua  ahaia  oia? 

Penei,  Pepehi  o  Milo  ia  Moho. 

Ina  i  ninau  kekahi  penei,  Ua  aha  o  Milo  ?  penei  ka  haina,  Ua 
pepehi;  nolaila,  o  ka  haina  no  ia  olelo  pepehi. 

A  ina  penei  ka  olelo  ;  "  Ua  pepehiia  o  Moho"  a  i  ninau  penei,  Ua 

aha  o  Moho  ?  Pahemahema  no  ia  ninau.  Eia  ka  ninau  e  pili  ana, 
Ua  ahaia  o  3foho  ?     Penei  ka  haina,  Ua  pepehna  oia. 

Nolaila  ua  akaka,  o  pepehiia  ka  liaina  maloko  o  ia  olelo. 

O  ka  hopehaina,  oia  ka  huaolelo  e  hoike  ana  i  ka  mea  i  hoiliia  e 
ka  hana  a  ke  kumuolelo,  penei,  "  Ua  kauoha  o  Kaia  ia  Holo."  Ua 
hooiliia  ka  hana  a  Kaia  ia  Holo,  a  nolaila  o  Holo  ka  hopehaina,  no 
ka  mea,  ua  hooiliia  maluna  ona  ka  mea  i  haiia  e  Kaia. 

Eia  kekahi  mau  ninau  e  akaka  ai  ka  hopehaina ;  ina  i  ninauia  pe- 
nei,  TTa  mea  aku  o  mea  ia  loai  ?  Ua  mea  ahu  o  mea  i  ke  aha  ?  O 
ka  mea  pono  e  hai  aku,  ina  i  piii  kekahi  o  keia  mau  ninau  oia  ka 
/i<9/>ehaina ;  penei,  "  Ua  holoi  o  Noi  i  ka  kapa"  ina  i  ninauia,  Ua 
mea  aku  o  JVbi  i  ke  aha?  E  hai  oe,  i  ke  kapa.  Alaila,  ua  maopopo, 
o  ke  kapa  ka  hopehaina  maloko  o  ua  hopunaolelo  la. 

No  ka  hopunaolelo  hui.  Ina  elua  mau  kumu  olelo  maloko  o  ke- 
kahi  hopunaolelo,  ua  kapaia  kela  hopunaolelo  he  hopunaolelo  hui. 
No  ka  mea,  ina  i  maheleia,  e  lilo  ia  i  mau  hopunaolelo  elua;  penei, 
Ua  imi  o  Kipi  laua  me  Koko  i  ka  naauao.  Maloko  o  ia  hopuuaolelo, 
elua  mau  kumuolelo,  o  Kipi  a  me  Koko ;  a  nolaila,  ina  i  hookaawa- 
leia  laua,  ua  akaka  na  hopunaolelo  elua  ;  penei, "  Ua  imi  o  Kipi  i  ka 
naauao/  a  ua  imi  o  Koko  i  ka  naauao." 

Ina  elua  na  haina  ma  kekahi  hopunaolelo,  alaila,  he  hopunaolelo 
hui  no  ia;  pela  no  hoi,  ina  elua  no  hopenahaina. 

Ehia  mau  hopunaolelo  maloko  o  keia  hopunaolelo  hui,  ina  i  mahe- 
leia  ?  "  Ua  imi  o  Paulo,  o  Petero  a  me  Ioane  i  ka  naauao  a  me  ka 
maikai." 

Elima  mau  hopunaolelo  malaila,  ke  maheleia ;  no  ka  mea,  ekolu 
no  mea  i  imi,  a  elua  na  mea  i  imiia.     Nolaiia  elima  na  hopunaolelo. 

Maloko  o  ka  hopunaolelo,  ua  hookomoia,  i  kekahi  manawa,  he  mau 
mamalaolelo,  e  pili  ana  i  ke  kumuolelo  paha,  a  i  ka  haina  paha,  a  ia 
laua  elua  i  kekahi  manawa. 

He  mau  mea  ia  mau  mamalaolelo,  e  akaka  ai  ke  kumu  o  kekahi 
hana,  ka  hope  paha  o  ia  hana,  ka  manawa  paha  i  hanaia'i  ua  hana  la, 
ke  ano  o  ka  hana  ana  paha;  kahi  i  hele  mai  ai,  a  kahi  i  hele  aku  ai, 
a  kahi  i  hanaia'i  kekalii  hana,  a  me  na  mea  like.  Me  keia  ke  ano  o 
kekahi  mau  mamalaolelo,  "  Ua  holo  ia  me  ka  hopuhopualulu  mai 
Hawaii  mai. 

"7 ko  Lono  nalowale  ana  mai  Maui  aku,  hoea  mai  la  oia,  ma- 
waho  mai  o  Kohala  i  HawaiV     He  hopunaolelo  okoa,  o  keia  olelo 

hope,me  kekahi  mamala  e  piii  ana  i  ke  kumuolelo,  a  i  ka  haina  hoi. 
Eia  na  ninau  e  akaka  ai  ua  mau  mamala  la. 

1.  I  ko  Lono  aha?  2.  Ua  hoea  mai  oia  mahea  ? 

O  ka  mea  i  paneia  mai  i  ka  ninau  mua,  oia  ka  mea  e  akaka  ai  ka 
mamala  o  ke  kumuolelo;  penei,  "I  ko  Lono  nalowale  ana  mai  Maui 
aku." 

0  ka  mea  e  paneia  mai  i  ka  ka  ninau  elua,  oia  ka  mea  e  akaka  ai 
ka  mamala  e  pili  ana  i  ka  haina;  penei,  "  mawaho  mai  o  Kohala  i 
Hawaii." 

Ina  i  like  ole  ke  ano  o  ka  pili  ana  o  na  mamalaolelo  i  ke  kumu- 
olelo,  a  i  ka  haina  paha,  alaila,  he  mau  mamala  wale  no  ua  ma- 
malaolelo  la;  penei,  "  Ua  hoohinaia  ke  kanaka  i  ka  pali  e  ke  keiki 
kolohe  iloko  o  ke  kai."  Eia  na  mamalaolelo  malaila,  i  ka  pali;  e  ke 
keiki  kolohe;  iloko  o  ke  kai.  Okoa  ka  pili  ana  o  keia  mau  mamala  i 
ka  haina,  a  nolaila,  he  mau  mamala  wale  no  lakou  a  pau. 

Aka,  ina  peneia  ka  hopunaolelo,  "  Ua  aoia  mai  ke  kanaka  e  na  ho- 
loholona,  a  me  na  manu,  a  me  na  ia  o  ke  kai,  a  me  na  mea  kolo;" 
alaila,  ua  pili  like  ia  mau  mamalaolelo  i  ka  haina,  a  e  hiki  no  ke  hoo- 
kaawale  aku  ia  a  e  hooliloia  i  mau  hopunaolelo  okoa.  No  ka  mea, 
ua  aoia  mai  ke  kanaka  e  na  mea  eha,  ke  lawe  pakahiia  lakou  ;  a  ua 
maopopo  ke  ano,  ina  i  haiia,  hookahi  wale  no  ia  mau  mea,  a  oki  ma- 
laila ;  penei, "  Ua  aoia  mai  ke  kanaka  e  na  holoholona;"  a  penei  hoi, 
"Ua  aoia  mai  ke  kanaka  e  na  manu."  Pela  no  ia  mau  olelo  a  pau 
ke  lawe  pakahiia. 

Nolaila,  ina  i  like  ka  pili  ana  o  kekahi  mau  mamalaolelo  i  ke  ku- 
muolelo,  a  i  ka  haina  paha,  ua  like  ia  hopunaolelo  me  ka  hopuna- 
olelo  hui ;  a  ina  i  like  ole  ka  pili  ana  o  ia  mau  mamala,  he  hopuna- 
olelo  okoa  ia. 

NO  ^A  HOPUNAOLELO  I  MAOPOPO  OLE  KA  HAINA. 

O  na  hopunaolelo  e  hoomaopopo  wale  ana  i  ka  oiaio  ana  o  kekahi 
men,  i  ke  ano  paha  o  ia  mea,  a  me  kalii  o  ia  mea,  me  ka  mea  nona 
kekahi  waiwai,  aole  o  lakou  haina  i  maopopo  loa;  aia  paha  ko  lakou 
haina  maloko  o  na  olelo  haina,  hainālea,  a  paniinoa  paha. 

Penei,  "Aia  no  ia,"  maloko  o  aia  ka  haina  a  me  ka  hainalea. 

"  Oia  mau  no  ia,"  maloko  o  oia  ka  haina, 

"  He  kanaka  ino  no  ia,"  maloko  o  no  ka  haina  a  me  ka  haiano. 

"Nana  ka  waiwai,"  maloko  o  nana  ka  haina  a  me  ke  paniinoa. 

"  Maanei  ka  ukana,"  maloko  o  maanei  ka  haina  a  me  ka  hainalea. 

Nolaila,  ina  aole  maopopo  ka  haina  ma  kela  mau  ninau  i  haiia 
mamua,  a  nalowale  ia  maloko  o  ka  olelo  e,  e  ikeia  paha  oia  ma  ke 
pani  ana  i  kekahi  o  keia  mau  ninau  malalo  iho  nei. 

Mahea  ia  ?   Mahea  oia  ?   Pehea  kona  ano  ?    Nawai  ka  waiwai  ? 

NA  LOINA,  NO  NA  KIKO. 

LOINA    1. 

Aole  e  hookomoia  ke  kiko  maloko  o  ka  hopunaolelo  okoa.  Me 
keia,  "  Ua  pokole  ka  manawa."  "  Ua  heluhelu  ke  keiki  i  ka  pala- 
pala."     "  Pomaikai  ko  ka  aoao  pono." 

O  NA  MEA  PILI  OLE  I  KEIA  LOINA. 

1.  O  na  mamalaolelo  ano  nui  i  kakauia  ma  kahi  okoa,  aole  ma  ko 
lakou  wahi  ponoi  maloko  o  ka  hopnnaolelo,  he  pono  ke  hookaawaleia 
aku  ia  mau  mamala  e  ka  koma,  penei,  "  ¥o  kona  manao  hookuli,  ua 
hele  liewa  ia  a  make." 

Ile  pono  ke  hookaawale  ia  kela  mamala,  Nb  ka  manao  hookuli,  e 
ke  koma,  no  ka  mea,  ua  kakauia  ia  mamalaolelo  ma  kahi  okoa,  aole 
ma  kona  wahi  ponoi. 

Aka  aole  e  hookaawaleia  ua  mamala  la  e  ke  kiko ina  i  kakauia  penei, 
"Ua  hele  hewa  ia  a  make  no  kona  manao  hookuli,"  no  ka  mea,  ua 
hoopiliia  ua  mamala  la  ma  kona  wahi  ponoi. 

Pehea  ke  kiko  ana  i  keia  ?  "Ano  e  hoomanao  oe  i  kou  Mea  nana 
i  hana." 

Pehea  hoi  i  keia  ?     "E  hoomanao  ano  oe  i  kou  Mea  nana  i  hana." 

2.  Ina  he  mea  i  kaheaia  maloko  o  ka  hopunaolelo,  e  hookaawaleia 
kona inoa  me  na  mea  e  pili  koke  ana  e  na  koma.  E  like  me  keia, 
"E  loeme,  e  liolo  oe  i  Lahaina." 

"  Nolaila  hoi,  e  ke  kanaka,  ka  mea  nana  e  hoohewaia  aku,  aole  ou 
mea  e  lioopo^ioia'i."  Ma  ka  mua  o  ia  mau  olelo  ua  kaheaia  o  Ioane, 
:i  naa  ka  lua,  ua  kaheaia  ke  kanaka,  a  nolaila,  ua  hookaawaleia  ia  mau 
huaolelo  e  ke  koma. 

3.  O  ke  kumuolelo  i  liaiia,  aole  nae  ona  liaina  e  pili  ana,  aka,  ua 
hoo})iliia  ka  haina  i  kona  paniinoa,  e  hookaawaleia  ua  kumuolelo  la 
me  kona  man  mamalaolelo  e  pili  koke  ana  i  ke  koma,  penei,  "O  ka 

O  ka  hoomaikai  o 

Iehova"  ke  kumuolelo,  a  " o  ka  mea  ia  e  waiwai  ai,"  ka  haina,  me 
kona  mea  pili  i  huiia,  aka,  ua  hookaawaleia  laua,  no  ka  mea,  aia  ka 
paniinoa  o  ke  kumuolelo  i  hookomoia,  "  ka  mea,"  a  nolaila,  ua  pili, 
"  ka  mea,"  me  ke  koena  o  ia  hopunaolelo. 

Eia  kekahi,  "  O  ke  kanaka  mihi,  e  haalele  oia  i  ka  hewa."  Ua 
kauia  ke  koma  mahope  o  ka  mihi,  no  ka  mea,  ua  pili  ka  haina  i  kona 
paniinoa,  ia  oia. 

4.  Ina  elua  mau  paniinoa  me  ke  ano  like,  aole  nae  i  hooliloia  he 
inoa  hookahi,  e  hookaawaleia  ua  mau  olelo  la  e  ka  koma. 

E  like  me  keia,  "  Kokaa  ikaika  aku  o  Ana,  kekahi  alii  wahine  o 
Beritania,  mamuli  o  ka  naauao."  Ua  like  pu  ke  ano  "  o  Ana"  me 
"  ke  alii  leahine  o  Beritania"  aka,  okoa  ka  inoa,  a  nolaila  ua  hookaa- 
waleia.  Aka,  ina  i  hooliloia  ia  mau  olelo  i  inoa  hookahi,  aole  ia  i 
hookaawaleia,  penei,  "  Ua  kakau  ke  Alii  Anetonio  i  kekahi  palapala 
niaikai."  Ua  lilo  "  ke  aliV  ame  "Aneionio"  i  inoa  hookahi,  a  holaiia, 
aole  e  hookaawaleia.  Aka,  o  ka  paniinoa  haiano  e  lioopilipuia  me 
ka  haiinoa  mahope  ona,  aole  hoi  e  kaawaleia  i  ke  kiko,  penei,  "  O  ke 
kolohe  oia  ke  kumu  o  ka  make." 

Eia  ka  paniinoa  haiano  o  oia,  a  ua  pilipu  ia  me  ke  kumu,  aole  e 
hookaawale  aku  ia;  no  ka  mea,  he  olelo  kuhikuhi  wale  no  ia  no  ke 
kumuolelo. 

5.  O  na  huaolelo  ano  nui  a  ikaika  i  hookomoia  maloko  o  ka  hopu- 
naolelo,  e  akaka  ai  a  e  hoololi  ai  paha  i  ke  ano  o  ua  olelo  la,  e  hoo- 
kaawale  aku  ia  oia  i  ke  koma.  E  like  me  keia,  "  Ua  hana  kolohe  no 
ia,  i  kela  la  a  i  keia  la."  "  Ua  ike  au  i  keia  kanaka,  he  kolohe." 
"  Ua  ike  au  i  ka  holoholona,  he  kupapau." 

6.  Ina  i  waihoia  ka  haina  o  kekahi  i  hopunaolelo,  no  ka  maopopo 
o  ua  haina  la  i  ka  hai  e  ia  mamua,  e  hookomoia  ke  koma  ma  kahi  o 
ua  haina  la  i  waihoia.  E  like  me  keia,  "  Ua  manawalea  aku  au  i  ka 
poe  ilihune,  o  kela,  i  ka  poe  waiwai."  "  Ua  hanai  au  i  na  kanaka,  o 
kela,i  na  ilio." 

7.  E  hookaawale  mua  ia  e  ke  koma  na  huaolelo  a  me  na  mamala- 
olelo  i  hoohinaia  malalo  iho  nei,  aka,  aka  hoi,  eia  hoi,  nolaila,  no  ia 
mea,  no  Jca  mea,  ina  pela,  a  me  kakahi  mau  olelo  i  like  pu  ka  nui  o 
ke  ano. 

Loina  2. 

E  maheleia  na  hopunaolelo  hui  i  na  hopunaolelo  okoa,  a  e  hookaa- 
waleia  e  na  koma.     E  like  me  keia,  "  O  na  noonoo  kanalua,  o  na 

manao  ehaeha,  a  me  ka  wikiwiki  i  ka  huhu,  he  mau  mea  ia  e  awa- 
awa  ai  ka  noho  oluolu  ana." 

Eia  hoi,  "Mai  hoomalimali  aku  oe  ia  hai,  a  mai  hoomalimaliia 
mai  no  hoi." 

O  NA  MEA  PILI  OLE  I  KEIA  LOINA. 

1.  Elua  olelo  i  hoopili  koke  ia  ma  ko  laua  ano,  aole  pono  ke  hoo- 
kaawaleia  e  ke  kiko.  E  like  me  keia,  "Aole  e  kali  ka  manaioa  a  me 
ke  au  i  ke  kanaka." 

"E  hoike  mai  olua  me  ia  nei  i  ka  olua  palapala." 
"Ua  hoowalewaleia  mai  kakou  i  kekahi  manawa  e  ka  mahaloia 
mai  a  me  ka  malimali" 

"  Ua  hana  hewa  kekahi  j:>oe  me  ka  ike  a  me  ka  wiwo  ole." 

2.  Ina  i  huiia  ekolu  mau  huaolelo  mamuli  o  ke  ano  hookahi,  e  hoo- 
kaawaleia  lakou  a  pau ;  penei,  "  Ua  pilikia  loa  ka  makuakane,  ka 
mnkuawahine.a  me  na  keiki  hoi."  "  Ua  hookaawaleia  ka'u  puu  wai- 
wai,  kau  hoi  a  me  ka  ia  nei." 

3.  Ina  i  knu  papalua  ia  na  huaolelo,  a  hookanwale  papalua  ia  la- 
kou,  penei,  "  Ua  huiia  maloko  ou  kuu  manaolana  a  me  kuu  makau, 
kuu  pomaikai  a  me  kuu  pono."  "Ua  waiho  ae  nei  au  imua  ou  i  keia 
la  i  ke  ola  a  me  ka  maikai,  i  ka  make  a  me  ka  hewa." 

4.  Ina  i  hoohalikeia  kekahi  mau  mea  elua  maloko  o  ka  liopuna- 
olelo,  a  pokole  kn  olelo,  nole  e  hookomoin  ke  koma,  penei,  "  Ua  oi 
aku  ka  inoa  maikni  mamua  o  ka  mea  poni  maikai."  "  Ua  oi  aku  ka 
maikai  o  ka  ilio  ola  mamua  o  ka  liona  mnke."  No  ka  pokole  o  ia 
mau  hopunaolelo  hui  elua,  aole  i  hookomoia  ke  koma  mawaena. 

5.  Ina  i  hooliloia  kekahi  hopunaolelo  okon  i  hopehnina  no  kekahi 
hopunaolelo,  aole  e  hookomoia  ke  koma  iwaena  o  laua;  ina  aole  loihi 
ka  hopunaolelo  hui,  penei,  "Ke  ike  nei  au  ua  hele  ia."  -'Ua  lohe  au 
i  kana  hana  kolohe  ana." 

6.  Ina  i  waihoia  ka  olelo  e  huipu  ai  iwaena  o  na  hopunaolelo  hui, 
e  hookomoia  ke  koma  ma  kona  wahi ;  penei,  "  Ua  hele  mai  au,  ua 
ike  au,  ua  lanakila  au." 

NO  KE  KIKOKOMA 

Inn  aole  pau  ka  manao  i  haiia  maloko  o  ka  hopunaolelo,  a  o  ka 
hopunaolelo  hui  paha,  aka,  he  pono  ke  hookomo  ke  kiko  hoomaha  i 
hoomahuahua  iki  ia,  ua  hookomoia  ke  kikokoma ;  penei,  "He  momi 

nui  ka  maka  hilahila  no  na  kanaka  opiopio ;  a  na  manaoia,  he  hoai- 
lona  ia  o  ka  mahuahua  ana  i  ka  naauao." 

NO  KE  KOLONA. 

E  hookomoia  ke  kolona  ma  kahi  i  makemakeia  ke  kiko  mahuahua 
iki  ae,  aole  nae  he  pono  ke  kikokahi.  Ina  i  maopopo  ka  manao  i 
haiia,  aka,  ua  makemake  ka  mea  e  kakau  ana  e  hoopili  mai  i  kekahi 
mea  e  maloko  o  ia  hopunaolelo,  alaila,  ua  kauia  ke  kolona ;  penei, 
"  Ua  akaka  i  ka  noonoo  maoli  ana,  he  mea  pono  ka  mohai  kalahala 
no  kakou :  a  o  ka  ke  Akua  olelo,  ka  mea  nana  i  hai  mai  i  ua  Kala- 
hala  la." 

I  kekahi  manawa  ua  kauia  ke  kolona,  ina  i  haiia  ke  ano  nui  o  ke- 
kahi  mau  olelo  a  mau  rula  paha,  a  mahope  ua  hai  okoa  ia  ua  mau 
olelo  a  mla  la  paha.  Penei,  "  Eia  ka  haiolelo  o  Mi.  Baraunu :  '  E  na 
hoa  aloha  o'u,  <fcc.'";  a  penei,  "Eia  na  rula  no  ka  noho  ana:  1.  E 
malama  mau  i  ka  hana,  &c." 

Eia  hoi ;  ina  i  kuhikuhiia  ka  mokuna  a  me  ka  pauku,  maloko  o  ka 
ke  Akua  olelo,  ua  hoakakaia  ka  mokuna  i  ke  kau  ana  i  ke  kolona 
mahope  ;  penei,  Mat.  5  :  6,  oia  Mataio,  mokuna  elima,  pauku  eono. 

NO  KE  KIKOKAHI. 

Ina  i  pau  kekahi  hopunaolela  i  ka  haiia,  a  aole  i  hoohuiia  kona  ano 
me  kekahi  hopunaolelo  e,  alaila,  e  kauia  ke  kikokahi,  penei,  "  E  ma- 
kau  i  ke  Akua.     E  hoonani  i  ke  alii." 

Eia  hoi,  ina  i  kakau  hapa  ia  kekahi  huaolelo,  a  kauia  paha  ka  hua 
mua  wale  no,  no  ka  maopopo  loa  o  ke  ano  o  ua  huaolelo  la,  alaila,  e 
hoopiliia  ke  kikokahi  i  ua  hua  la  ;  penei,  "  Ua  holo  makou  ma  ka  H. 
H.  o  Niihau."     "Ua  ike  au  ia  Rev.  Mr.  Polena  ma." 

NO  KE  KIKONINAU. 

He  mea  pono  e  kauia  ke  kikoninau  mahope  o  ka  olelo  ninau ;  penei, 
"  Ua  haalele  anei  ia  i  ke  kula  ?  " 

"  Heaha  ke  kuniu  o  kona  haalele  ana  ?  " 

Aka,  ina  i  haiia  ka  kekahi  kanaka  niele  ana  ia  hai,  aole  he  pono 
ke  kikoninau ;  penei,  "Ua  ninau  pono  aku  au  iaia  no  ia  mea,  a  ho 
ole  mai  oia."  "  Ua  ninau  mai  oia  ia'u  i  ke  kumu  o  kuu  uwe  ana." 
Aka,  e  kauia  ke  kikoninau,  ina  i  kakauia  me  keia,  "  Ua  ninau  mai  oia 
ia'u,  penei, '  heaha  ke  kumu  o  kou  uwe  ana  V  "  He  ninau  maopopo 
kela. 

ETO  KE  KAHAMAHA. 

Ua  kauia  ke  kahamaha  no  ka  hooki  koke  ana  i  kekahi  manao,  e  hai 
aku  i  kamanao  e ;  penei,  "  Nui  ka  poe  i  olelo  mai,  owai  ka  mea  e  hoike 
mai  i  ka  pono  ia  kakou  ? — E  Iehova,  e  hoomalamalama  mai  kou  maka 
ia  makou."  Ina  i  hookomoia  ka  hoomaha  ano  nui,  e  kauia  ua  kaha 
la ;  penei,  "E  kauoha  oe  i  na  kanaka  e  hele  mai  me  na  oo,  i  ka  la 
apopo,  e  mahi, — apopo  ? — he  Sabati  ia." 

NO  KE  KIKOPUIWA. 

Ua  kauia  ia  kiko  mahope  o  ka  manao  puiwa,  ina  he  olioli,  a  ina  he 
weliweli  hoi;  penei,  "  O  oe,  ka !  "  "Auwe !  ka  make  o  kuu  keiki !" 
"  E  kuu  hoalauna,  ke  kahaha  nui  nei  au  i  keia  hana ! " 

NO  NA  HUA  NUI. 

1.  E  kau  ka  hua  nui  i  ka  hoomaka  ana  i  ka  palapala,  i  ka  mokuna, 
a  me  ka  pauku. 

2.  E  kau  ka  hua  nui  mahope  o  ke  kikokahi. 

3.  E  kau  ka  hua  nui  mahope  o  ke  kikoninau,  a  me  ke  kikopuiwa. 
Aka,  ina  i  huiia  kekahi  mau  ninau,  a  o  kekahi  mau  olelo  puiwa  paha, 
aole  e  hoomakaia  ka  lua  a  me  ke  kolu  o  na  manao  puiwa  me  ka  hua 
nui ;  penei,  "  Pehea  ko  oukou  manao  i  ke  Akua  ?  pehea  hoi  ia  Iesu  ? 
pehea  hoi  i  ka  Uhane  Hemolele  ?  "  "  Ua  ola  anei  o  Ioane  ?  a  ua  hoi 
aku  anei  o  Petero  ?  "     "Auwe  !  nani  ke  ano  e  !  a  he  liko  no  ka ! " 

4.  O  na  inoa  e  pili  ana  ia  Iehova,  i  ka  Makua,  i  ke  Keiki  a  me  ka 
Uhane  Hemolele  e  hoomakaia  me  ka  hua  nui., 

5.  E  hoomakaia  me  ka  hua  nui  na  inoa  ponoi  o  na  kanaka  a  me  na 
aina,  a  me  na  holoholona,  a  me  na  mea  e  ae  a  pau  i  kapaia  ma  na 
inoa  ponoi  no  o  lakou. 

Eia  kekahi  mau  inoa  ponoi,  Honolulu,  Kona,  Lono,  Kolumehia, 
Amerika,  Hudesona,  Hawaii,  Davida,  a  me  na  inoa  ponoi  a  pau.  E 
hoomakaia  na  inoa  o  ia  ano  a  pau  me  ka  hua  nui.  Aka,  o  lio,  bipi, 
kanaka,  aina,  lae,  muliwai,  a  me  na  inoa  like,  aole  e  hoomakaia  me 
ka  hua  nui,  no  ka  mea,  ua  pili  ia  mau  inoa  i  na  mea  he  nui  waīe. 

6.  E  hoomakaia  me  ka  hua  nui  ka  hua  mua  o  ka  olelo  i  lawe  pono 
ia  noloko  o  ka  haiolelo  ;  penei,  Mai  poina  ia  oe  i  keia  oleloao  kahiko 
E  ike  oe  ia  oe  iho.  I  mai  la  ko  kakou  Lunakanawai  Nui,  "  E  hapai 
i  kou  kea  i  kela  la  keia  la,  a  e  hahai  mai  ia'u."  Aka,  ina  i  hai  ka- 
pakahi  ia  ka  haiolelo,  aole  e  hoomakaia  ka  olelo  mua  me  ka  hua  nui ; 

penei,  "  Na  Solomona  i  hai  mai,  mamua  o  ha  hina  ana  ha  haaheo." 
"  Na  Bonapate  i  hai  mai,  o  na  makuahine  ka  poe  lunakanawai  o  ka 
honua."  No  ke  kapakahi  o  ka  lawe  ana  i  keia  mau  olelo,  nolaila, 
aole  i  kauia  ka  hua  nui ;  aka,  e  hoomakaia  ia  mau  olelo  me  ka  hua 
nui  ina  i  lawe  pono  ia;  me  keia,  "I  mai  la  o  Solomona,  Mamua  o  ka 
hina  ana  ka  haaheo."  "I  aku  la  o  Bonapate,  O  na  makuahine,  ka 
poe  lunakanawai  o  ka  honua." 

7.  E  hoomakaia  me  ka  hua  nui  ka  olelo  mua  o  ka  hopunaolelo 
hoohalike ;  penei,  "  O  ka  hoaoia  mai  ka  mea  e  maopopo  ai  ko  kakou 
manao  kupono." 

8.  E  hoomakaia  kela  lalani  keia  lalani  o  ke  mele  me  ka  hua  nui 

KEKAHI  OLELO  E  MAOPOPO  AI  NA  MEA  MALOKO   O 
KA  HOPUNAOLELO  A  ME  NA  KIKO  E  PONO  AI. 

"Nana  aku  la  au  i  ka  poe  hana  me  ka  hoopunipuni,  a  hoopailua 
iho  la,  no  ka  mea,  aole  lakou  i  malama  i  kau  mau  olelo." 

He  hopunaolelo  aha  keia  ? 

No  ke  aha  i  kapaia  oia  he  hopunaolelo  hui  ? 

Ehia  mau  hopunaolelo  okoa  maloko  o  ia  olelo  ? 

Heaha  ka  hopunaolelo  mua  ? 

Heaha  ke  kumuolelo  o  ka  hopunaolelo  malalo  iho  nei  ?  maloko  o 
keia  olelo  ?    "  Nana  aku  la  au  i  ka  poe  hana  me  ka  hoopunipuni." 

Heaha  hoi  ka  haina ;  a  me  ka  hope  haina  ? 

No  ke  aha  i  kapaia  au  ke  kumuolelo  ? 

No  ke  aha  i  kapaia  nana  ka  haina  ? 

No  ke  aha  i  kapaia  i  ka  poe  hana  me  ha  hoopunipuni  ka  hope 
haina  ? 

Ua  hookomoia  anei  kekahi  mamalaolelo  maloko  o  ia  hope  haina  ? 
E  hoomaopopo  mai  i  ua  mamala  la. 

Heaha  ka  lua  o  na  hopunaolelo  maloko  o  ia  pauku  ? 

O  keia,  "  hoopailua  iho  la." 

Heaha  kona  kumuolelo  ?    Heaha  hoi  ka  haina  ? 

He  hope  haina  anei  ?  No  ke  aha,  aole  hope  haina  ?  No  ka  mea 
aole  i  hoike  mai  ka  haina  i  ka  hana  e  pili  ana  ia  hai. 

Heaha  kekahi  hopunaolelo  hou? 

Aole  lakou  i  malama  i  hau  mau  olelo. 

Heaha  ke  kumuolelo  malaila,  a  me  ke  haina  ? 

He  hope  haina  anei  ?    Heaha  ka  hope  haina  ? 

Pehea  kela  mau  huaolelo,  "  no  ka  mea  ?" 
Heaha/k&  inoa  e  pili  ana  ia  mau  olelo  ? 

No  ke  aha  ke  kau  ana  i  ke  koma  ma  kela  aoao  a  me  keia  aoao  o 
ua  mau  huaolelo  la  ? 

HE  MAU  OLELO  I  PAI  PAEWAEWA  IA,  A  NA  KA  HAU- 
MANA  E  KAKAU  HOU  A  HOOPONOPONO. 

Ena  wahine  aole  anei  kakou  i  lihaliha  a  pakuikui  kenakena  i  ka 
ino  i  ka  hewa  a  me  ka  pioana  o  kokakou  mau  kino  ilaila  ualike  me 
ka  pioana  o  Aigupita  pela  no  ka  na  wahine  pioana  i  kela  manawa 
ua  oiloa  ko  na  wahine  poino. 

Eia  ka  poina  ana  oka  kou  e  na  wa  hine 

Uu  poina  paha  ia  oukou  na  inoa  o  kakou  i  no  ho  ai  me  ka  hooma- 
nawanuiloa  aohe  maka  aohe  ihu  aohe  ili  aole  iwi  kekau  nei  no  kea- 
lina  ka  maewaewa  ia  kakou  a  me  ka  koe  a  io  ana  oko  kakou  mau 
naau  enoho  nei 

Auhea  oukou  ena  wahine  e  hoomanao  ka  kou  i  kaino  o  kela  noho 
ana  a  holo  koke  aku  kakou  ia  iesu  oia  kamea  nana  i  kala  mai  ka  hau- 
mia  o  na  wahine  i  keiamanawa 

Ua  hala  aku  na  ino  a  me  ka  make  ua  lanakila  na  wahine  e  noho 
nei  i  keia  manawa  ua  pau  kela  mau  hana  ino  loa  a  me  kela  poino  ana 
o  kakou  i  kela  manawa  ua  hala  e  aku  keia  mau  mea  auhea  ou  kou 
ena  wa  hine  ua  oluolu  ko  kakou  mau  kino  i  keia  manawa  e  nohonei 

Auhea  oukou  e  na  wahine  hoomanao  kakou  i  ko  ke  Akua  mana 

Ona  awawa  apau  ua  hoopihaia  o  na  puu  mena  mauna  ua  hoohaa- 
haaia  ua  hoikeia  mai  ka  nani  oiehova 

He  mea  kupanaha  ke  newenewe  ka  hiluhilu  ka  ihi  kanani  keku- 
onoono  o  na  wahinehaipule 

Auhea  oukou  e  na  wahine  o  solomona  i  kona  kahikoana  i  kona 
nani  apau  o  kaahumanu  i  kahiko  ai  i  kaolelo  a  keakua  ma  keia  pae- 
aina 

Pomaikai  wale  na  wahine  haipule  ke  make  iloko  o  kristo  iesu 

Auhea  oukou  ena  hoahanau  mai  hawaiinei  a  kauai 

Eia  ka  mea  hoakaka  ia  oukou  epule  mau  aku  i  keakua  e  waiho  loa 
i  na  hanaino  i  hoopailuaia  e  ke  akua  he  nui  loa  ka  poino  ana  a  me 
ka  ehaeha  maia  mau  mea 

o  ka  hoolohe  ana  i  Ka  ke  Akua  olelo  a  me,  ka  malama  ana  he  mea 
ia  eolaai  na  kanaka 

E  na  makua  eala  kai  oukou  ika  oukou  mau  keiki  ma  ka  pono  a 
iesu  no  ka,  mea  o  ka  malamaole  ana  oia  ka  mea  e  ulu  nui  ai  ka  hewa 
me  he  weuweu  la  e  na  makua  e  hahai  oukou  ika  malamalama  nani 
mauloa 

Pela  hoi  e  hahaiai  nakamalii  i  ua  malamalama  mau  la  i  onoai  na 
kamalii  e  like  meka  ono  ana  i  ka  wai  u  e  ne  ana  lakou  i  ka  pono  a 
ka  haku  i  ka  po  a  me  ke  ao 

I  lilo  ai  ka  pono  i  puni  nakakou  a  me  na  kamalii  i  nui  ai  hoika 
hoonani  ia  o  ke  akua  hemo  lele  e  kanaka 

Auhea  ou  kou  e  naekalesia  mai  hawaii  Nei  a  kauai  aole  keakua  i 
haawai  mai  ia  kakou  i  ka  naau  hoohewale  i  naau  kaalo  e  lawe  ana  i 
ka  pahikaua  i  ka  olelo  o  ke  aloha  make  o  iesu 

Eo'u  hoa  hanau  aole  neia  pahi  i  like  i  ko  ke  ao  nei  maike  akuamai 
keia  pahi  o  ka  pahi  keia  aka  poe  manaoio  ilaweia 

O  ka  olelo  o  kona  lokomaikai  iho  oia  kapahi  a  lakou  i  kaua  aku  ai 

O  ka  iesu  olelo  oia  ka  pu  a  me  ka  ihe  a  koiesu  poe  koa  he  pahi 
maoli  anei  kaj)aulo  i  kaua  aku  ai  na  oukou  e  na  hoahanau  e  hoike  ae 

NO  1STA   HAKINA  NUI  O  KA  OLELO. 

He  mea  pono  ka  mahele  ana  i  na  olelo  i  kakauia  a  i  paiia  paha  i 
mau  hakina  nui,  i  mea  e  oluolu  ai  ka  maka  a  e  kokua  hoi  i  ka  hoo- 
kaawale  i  na  manao  nui  noloko  o  ka  olelo. 

Ina  no  ke  ano  o  ke  Akua  ke  kumuolelo,  e  maheleia  ka  olelo  i  na 
hakina  e  like  me  ka  nui  o  na  kumu  manao  maloko  o  ia  olelo.  Ina 
penei  ke  mahele  ana  i  ka  olelo.  1.  He  Uhane  ke  Akua.  2.  He  oia 
mau  kona  ola  ana.  3.  He  mana  kona.  4.  He  ike  kona.  5.  He  aloha 
kona,  a  pela  aku ;  e  like  me  ka  nui  o  ia  mau  kumu  manao,  pela  no 
ka  nui  o  na  hakina  maloko  o  ia  olelo. 

E  ikeia  na  hakina  nui  o  ka  olelo  ma  ka  waiho  ana  i  kekahi  lalani, 
a  o  ka  hapa  o  ka  lalani  paha  i  ke  pai  ana. 

Ina  ua  loihi  ka  olelo  malalo  o  ke  kumumanao  hookahi,  he  pono 
ke  imiia  kahi  e  mahele  ai  i  ua  olelo  la  i  elua  paha  mau  hakina. 

HE  MAU  NIELE  NO  KE  AO  KIKO. 


Heaha  ke  ao  kiko  ? 

He  mau  mea  e  aha  ai  na  kiko  ? 

Ua  aha  hoi  kekahi  mau  kiko  ? 

Heaha  na  inoa  o  kekahi  mau  kiko  ? 

Heaha  ke  koma  ?  he  mea  hoi  ia  e  aha  ai  ? 

Pehea  ka  loihi  o  ka  hoomaha  ana  ma  ke  koma  ? 

O  ke  kikokoma,  he  mea  hoi  ia  e  aha  ai  ? 

Pehea  ka  loihi  o  ka  hoomaha  ana  ma  ke  kikokoma  ? 

Pehea  ke  ano  o  ke  kolona  ?  pehea  hoi  ka  loihi  o  kona  hoomaha  ana  ? 

Pehea  ke  ano  o  ke  kikokahi  ?  he  mea  ia  e  aha  ai  ? 

Pehea  ke  leo  ma  ke  kikokahi  ? 

O  ke  kikoninau,  he  hoailona  ia  no  ke  aha  ? 

Pehea  kona  hoomaha  ana  ? 

Heaha  ke  ano  o  ke  kikopuiwa  ? 

Pehea  kona  hoomaha  ana  ? 

Heaha  ke  kahamaha  ? 

Mahea  kahi  e  kau  pono  ai  ke  kahamaha  ?  ; 

Heaha  ke  kikomoe  ? 

Mahea  kona  wahi  pono  e  kau  ai  ? 

He  mea  aha  na  kauuakoma  ? 

Pehea  ko  lakou  kakau  ana  ? 

He  mea  e  aha  ai  ke  komaluna  ?    I  nane. 

Pehea  ke  kakau  ana  o  ke  apowaena  ? 

He  mea  ia  e  aha  ai  ? 

Heaha  ke  kahaapo  ?  I  nane. 

Heaha  ka  limakuhi  ?  he  mea  ia  e  aha  ai? 

Pehea  ke  kakau  ana  i  ka  palehui  ?  a  he  mea  hoi  ia  e  aha  ai  ? 

Pehea  ke  kakau  ana  i  ka  palena  ?  he  mea  ia  e  aha  ai  ? 

Pehea  ke  kakau  ana  i  ka  puumana  ?  a  he  mea  ia  e  aha  ai? 

Pehea  ke  kakau  ana  i  ke  kahalalo  ?  a  he  mea  hoi  ia  e  aha  ai  ? 

KO  KE  KIKO  ANA. 

Heaha  ke  kiko  ana  ? 

He  mea  pono  i  ka  hauinana  e  ike  lea  i  ke  ano  o  na  mea  hea  ?  i  mea 
e  aha  ai  ke  ike  ia  mau  mea  ? 

Heaha  ka  mamalaolelo  ?  he  mea  e  aha  ai  ka  mamalaolelo  ?  I  nane, 
i  akaka. 

Heaha  na  mea  maloko  o  ka  hopunaolelo  okoa  ?  I  nane,  i  akaka  ai 
ia  mau  mea  ekolu. 

Heaha  ke  kumuolelo  ?    E  hai  mai  i  mau  kumuolelo. 

Heaha  ka  haina  ? 

Ma  ka  ninau  hea  e  ikeia  ai  ka  haina  ? 

Ehia  mau  haina  maloko  o  ka  hopunaolelo  okoa  ?  aole  anei  e  hiki 
na  haina  elua  maloko  o  ka  hopunaolelo  okoa  ? 

Heaha  ka  hopehaina  ?    E  hoike  mai  i  kekahi  hopehaina. 

E  ikeia  ka  hopehaina  ma  ke  pani  ana  i  ka  ninau  hea  ?  a  i  ka  ninau 
hea  hoi  ? 

Heaha  ka  hopunaolelo  hui  ? 

Pehea  ka  ike  ana  i  ka  hopunaolelo  hui  ? 

Ina  elua  mau  kumuolelo  maloko  o  ka  hopunaolelo  hui,  ehia  mau 
hopunaolelo  okoa  malaila  ? 

Ina  elua  mau  kumuolelo  a  elua  haina,  ehia  mau  hopunaolelo  okoa  ? 

Maloko  o  ka  hopunaolelo  e  pili  ka  mamalaolelo  i  ke  aha  ?  a  i  ke 
aha  hoi? 

E  pili  anei,  i  kekahi  manawa,  kekahi  mau  hopunaolelo  i  ke  kumu- 
olelo  a  i  ka  haina  no  hoi  ?     I  nane,  i  akaka. 

Heaha  kekahi  mau  ninau  e  maopopo  ai  na  mamalaolelo  e  pili  ana 
i  ke  kumuolelo  ? 

O  na  ninau  e  like  me  keia:  "Owai?"  "  Mahea  kona  wahi  ?  " 
"  Pehea  kona  ano  ?  "  "  Heaha  kana  oihana  ?  "  a  me  na  ninau  e  ma- 
opopo  ai  ke  ano  o  ke  kumuolelo  i  haiia;  oia  na  mea  e  maopopo  ai  na 
mamalaolelo  e  pili  ana  i  ke  kumuolelo. 

Pehea  na  ninau  e  maopopo  ai  na  mamalaolelo  e  pili  ana  i  ka  haina  ? 
Eia :  o  na  ninau  a  pau  e  hoomaopopo  ana  kahi  i  hanaia  kekahi  hana, 
kahi  i  hele  mai  ai,  a  kahi  i  hele  aku  ai,  a  me  ke  ano  o  ka  hana  ana  i 
kekahi  hana,  a  me  ke  kumu  o  ia  hana,  ina  i  hooliloia  ka  mea  i  hanaia 
ke  kumuolelo ;  e  like  me  keia  mau  ninau  kekahi,  "  Mahea  ia  hana  ?" 
"Noheamai?"  "Mahea  aku?"  "Pehea  ka  hele  ana,  ka  hoi  ana 
paha  ?"     O  na  ninau  like  me  ia  ka  mea  e  maopopo  ai. 

Ina  i  like  ole  ka  pili  ana  o  kekahi  mau  mauialaolelo  i  ke  kumu- 
olelo,  a  i  ka  haina  paha,  alaila,  pehea  ua  mau  mamala  la  ? 

Ina  i  like  ka  pili  ana  o  ua  mamala  la,  e  hiki  anei  ka  hookaawaie 
ana  i  mau  hopunaolelo  okoa  ?    I  nane. 

He  mau  hopunaolelo  anei  i  maopopo  ole  ka  haina  ? 

Pehea  ke  ano  o  ua  mau  hopunaolelo  haina  ole  la  ? 

Ua  huiia  na  haina  o  ia  mau  olelo  maloko  o  ke  aha  ? 

E  hai  mai  oe  i  kekahi  mau  hopunaolelo  i  maopopo  ole  ka  haina. 

Maloko  o  keaha  ka  haina  o  kela  a  o  keia  ? 

Heaha  kekahi  mau  ninau  e  maopopo  ai  kekahi  o  ua  haina  la,  ina  i 
nalowale  maloko  o  ka  olelo  e  ? 

LoiNA    1. 

E  hookomoia  anei  ke  kiko  maloko  o  ka  hopunaolelo  okoa  ? 

Pehea  ka  mamalaolelo  ano  nui,  i  hookomoia  ma  kahi  okoa  ? 

Pehea  ke  kakau  ana  i  ua  olelo  la,  i  mea  e  pono  ole  ai  ke  koma  ? 

Pehea  ke  kiko  ana  i  ka  inoa  i  kaheaia  ?    I  nane. 

Pehea  ke  kiko  ana  i  ke  kumuolelo  i  haiia,  aole  nae  ona  haina  ? 

Pehea  ke  kakau  ana  i  ua  olelo  la  i  mea  e  pono  ai  ka  waiho  ana  i 
ua  koma  la  ? 

Pehea  ke  kiko  ana,  ina  elua  mau  kumuolelo,  aole  like  i  ke  ano  ? 

Pehea  hoi  ina  i  like  ke  ano  ? 

Pehea  ke  kiko  ana  i  na  huaolelo  ano  nui  i  hookomoia  maloko  o  ka 
hopunaolelo  ? 

Ina  i  waihoia  ka  haina  o  kekahi  hopunaolelo  no  ka  maopopo  o  ua 
haina  la3  pehea  ke  kiko  ana  ? 

Heaha  kekahi  mau  huaolelo,  he  pono  ke  hookaawaleia  e  ke  koma  ? 

Loina  2. 

He  pono  ke  hookaawaleia  na  hopunaolelo  hui  e  ke  aha  ?     I  nane. 

Pehea  ka  pono  ina  i  hoopili  koke  ia  ma  ke  ano  hookahi  kekahi  mau 
olelo  elua  ?     I  nane. 

Pehea  ke  kiko  ana,  ina  i  huiia  ekolu  mau  huaolelo  mamuli  o  ke 
ano  hookahi  ? 

Pehea  ke  kiko  ana,  ina  i  kau  papalua  ia  na  huaolelo  ? 

Pehea  ke  kiko,  ina  i  hoohalikeia  kekahi  mau  mea  elua  maloko  o  ka 
hopunaolelo  pokole  ? 

Ina  i  hooliloia  kekahi  hopunaolelo  okoa  i  hopehaina  no  kekahi  ho- 
punaolelo,  pehea  ke  kiko  ana  ? 

Pehea  ina  ua  loihi  na  olelo  i  hooliloia  he  hopehaina  ? 

Pehea  ke  kiko  ana,  ina  i  waihoia  ka  huaolelo  e  huipuia'i  kekahi 
mau  hopunaolelo  ? 

Ma  kahi  hea  e  pono  ke  kauia  ke  kikokoma  ? 

Mahea  kahi  pono  e  hookomoia  ke  kolona  ? 

Heaha  ke  kiko  pono  ina  i  hoopiliia  kekahi  hopunaolelo  i  kekahi 
hopunaolelo,  aole  nae  kaawale  loa  ke  ano  o  ka  olelo  hope  i  ko  ka 
mua? 

Heaha  ke  kiko,  ina  i  hoopiliia  kekahi  olelo  kue  i  kekahi  olelo  i  hai 
maopopoia?     I  nane,  i  akaka. 

Heaha  na  kiko  pono,  ina  i  kuhikuhiia  ka  mokuna  a  me  ka  pauku 
o  ka  olelo  hemolele  ? 

Mahea  kahi  pono  e  kau  ai  ke  kikokahi  ? 

Mahea  hoi  ?     I  nane,  i  akaka  lea  ? 

Heaha  ke  kiko  pono  e  kauia  mahope  o  ka  olelo  ninau  ? 

He  mea  pono  anei  ke  kikoninau  ina  i  haiia  ka  hai  ninau  ? 

Pehea  ke  kiko,  ina  i  hooliloia  ka  hai  ninau  i  ninau  maopopo  ? 

Mahea  kahi  pono  e  kauia  ke  kahamaha  ? 

He  mea  pono  anei  ke  kau  pinepine  ia  ia  kiko  ? 

Mahea  kahi  pono  ke  kau  ai  ke  kikopuiwa  ? 

NO  NA  HUA  NUI. 
Heaha  ka  loina  akahi  no  ke  kau  ana  i  na  hua  nui? 
Heaha  ka  loina  elua  ?  Heaha  ke  ono  ? 

Heaha  ke  kolu  o  na  loina  ?       Heaha  ka  hiku  ? 
Heaha  ka  ha  o  na  loina  ?  Heaha  ka  walu  ? 

Heaha  ka  lima  ? 

NO  NA  HAKINA. 
He  mea  pono  anei,  ke  kakauia  ka  olelo  loihi  i  ka  hakina  hookahi  ? 
Heaha  ka  pono  o  na  hakina  ? 

Heaha  kekahi  mea  e  maopopo  ai  ka  nui  o  na  hakina  i  pono  ke 
hookomoia  maloko  o  kekahi  olelo  ? 

Pehea  ke  kakau  ana  i  mea  e  maopopo  ai  ke  kau  ana  i  ka  hakina  ? 
Ina  ua  loihi  ka  olelo  maloko  o  ke  kumuolelo  hookahi,  he  pono  anei 
i  hookahi  wale  no  hakina  ? 

HE   MAU   INOA   I   HOOPOKOLEIA. 


Kin. 

Kinohi. 

Hab. 

Habakuka. 

Puk. 

Pukaana. 

Zep. 

Zepania. 

Oihk. 

Oihanakahuna. 

Hag. 

Hagai. 

Nah. 

Nahelu. 

Zak. 

Zakaria. 

Kan. 

Kanawailua. 

Mal. 

Malaki. 

Ios. 

Iosua. 

Lun. 

Lunakanawai. 

Mat. 

Mataio. 

Rut, 

Ruta. 

Mar. 

Mareko. 

1  Sam. 

Samuela  1. 

Luk. 

Luka. 

2  Sam. 

Samuela  2. 

lo. 

Ioane. 

1   Na'l. 

Na'lii  I. 

Oih. 

Oihana. 

2  Na'l. 

Na'Iii  2, 

Rom. 

Poma. 

1  Oihl. 

Oihanalii  1. 

1  Kor, 

Korineto  1. 

2  Oihl. 

Oihanalii  2. 

2  Kor. 

Koiineto  2. 

Ezer. 

Ezern. 

Gal. 

Galatia. 

Neh. 

Nehe;.A:\. 

Epe. 

Epeso. 

Ese. 

Esetera. 

Pil. 

Pilipi. 

Iob. 

Ioba. 

Kol. 

KoIosa. 

Hal. 

Na  Halelu. 

1  Tes. 

Teselonika  1 

Sol. 

Solomona. 

2  Tes. 

Teselonika  2 

Kek. 

Kekahuna. 

1  Tim. 

Timoteo  1. 

Ke  Mel. 

Ke  Mele  a  Solomona. 

2  Tim. 

Timoteo  2. 

Isa. 

Isaia. 

Tit. 

Tito. 

Ier. 

Ieremia. 

Pile. 

Pilemona. 

Na  Kan 

.  Na  Kanikau. 

Heb. 

Hebera. 

Ezek. 

Ezekiela. 

Iak. 

Iakoba. 

Dan. 

Daniela. 

1  Pet. 

Petero  1. 

Hos. 

Hosea. 

2  Pet. 

Petero  2. 

Ioe. 

Ioela. 

llo. 

Ioane  1. 

Amo. 

Amosa. 

2  Io. 

Ioane  2, 

Oba. 

Obadia. 

3  Io. 

Ioane  3. 

Ion. 

Iona. 

Iud. 

Iuda. 

Mik. 

Mika. 

Hoik. 

Hoikeana. 

Naliu. 

Nahuma. 

INOA  HOOPOKOLEIA. 

A. 

Akau. 

Min. 

Minute. 

H. 

Hema. 

Sek. 

Sekona. 

Hi. 

Hikina. 

Mu. 

Muliwai. 

K. 

Komohana. 

Moan. 

Moanawai. 

Hi.  A. 

Hikina  Akau. 

Kah. 

Kahawai. 

K.  H. 

Komohana  Hema. 

Mp. 

Mokupuni. 

K.  A. 

Komohana  Akau. 

Mau. 

Mauna. 

Hi.  H. 

Hikina  Hema. 

Kaik. 

Kaikuono. 

Lat. 

Latitu. 

Mok. 

Mokuna. 

Lon. 

Lbnitu. 

P. 

Pauku. 

Deg. 

Degere. 

Ao. 

Aoao. 

Mr.      Mister,  ka  hoailona  ia  o  ke  kanaka  makua. 
Mrs.    Mistress,  ka  hoailona  o  ka  wahine  i  mareia. 
Master,  o  ka  hoailona  o  ke  keikikane. 


Miss, 
Rev. 
Dr. 

Esq. 


o  ka  hoailona  o  ke  kaikamahine  a  me  ka  wahine  i  mare  ole  ia. 
Reverend,  ka  hoailona  o  ke  kahuna  pule. 
Doctor,  ka  hoaiiona  o  ke  kahuna  lapaau. 
Esquire,  ka  hoailona  i  hoopiliia  mahope  o  ka  inoa  o  ka  Luna- 
kanawai  a  me  ke  Kanikela. 

NA    EULA 


NO   KA  HOOPUKA  POLOLEI  ANA    I  NA   HUAOLELO 
MAI  KA  WAHA  AKU. 

Rula  1.  Mai  kinai  i  na  leo  o  na  huapalapala  ma  ka  heluhelu 
ana. 

HOIKEANO. 

(Hewa).  Pela  n'  oe  '  ao  aku  ai  ma  k'  ik'  i  loaa  i'  oe. 
(Pololei).  Pela  no  oe  e  ao  aku  ai  ma  kaike  i  loaa  \a  oe. 

Rula  2.  Mai  hoololi  wale  i  na  leo  mole  o  na  huapalapala. 

HOIKEANO. 

Mai  olelo  "i  m'i "  no  "  i  mai,"  "pom'ik'i"  no  "  \>omaikai  ;"  mai 
haawi  aku  ka  leo  mole  o  a  ia  i  ;  h  ia  s  ;  l  ia  r,  a  pela  aku. 

Rula  3.  Mai  kinai  i  kekahi  mamala  o  na  huaolelo. 

HOIKEANO. 

Mai  olelo  "  lik'  "  no  "  like,"  "malamalam' "  no  "  malamalama," 
"Apelik'  "  no  "Apelika,"  "  wahi' "  no  "  wahie,"  "  ho'pon'pon'  "  no 
"hooponopono,"  a  pela  aku. 

Rula  4.  Mai  hoohui  aku  i  kekahi  huaolelo  me  kekahi,  ma 
ka  heluhelu  ana  ;  aka,  e  hookaawale  pono  aku  i  kela  huaolelo 
keia  hua  olelo. 

HOIKEANO. 

Ua  heluhelu  kekahi  poe  haumana  i  ka  hopunaolelo  holookoa 
me  he  mea  la  ua  paiia  i  hookahi  huaolelo. 

Penei  :  "  Uanuikokakouaoiamaiakapaakikikakou,"  no  "Ua  nui 
ko  kakou  aoia  mai,  aka,  paakiki  kakou." 

NO  KA  HOOKALELE  ANA  0  KA  LEO  MALUNA  0 
KEKAHI  HUAOLELO. 

Hoakaka  1.  0  na  huaolelo  i  manaoia  he  pono  e  hookaleleia'i 
ka  leo,  ua  paiia  ma  na  liua  Italia,  i  kekahi  manawa,  a  i  kekahi 
manawa  no  hoi,  ma  na  hua  nui. 

Hoakaka  2.  Ma  ke  kalele  ana  o  ka  leo  maluna  o  kekahi  ho- 
punraolelo,  malaila  i  hoololiia'i  ke  ano  o  ka  manao,  i  kekahi 
manawa. 

HOIKEANO. 

1.  E  hele  ana  anei  oe  i  Honolulu 

*  keia  la  ?    Aole  ;  apopo  au  e  hele. 

2.  E  hele  ana  anei  oe  i  Honolulu 

i  keia  la  ?     Aole  ;  e  hele  ana  au  i  Koolau. 

3.  E  hele  ana  anei  oe  i  Honolulu 

i  keia  la?     Aole  ;  e  hele  ana  kuu  keiki. 

4.  E  Jiele  ana  anei  oe  i  Honolulu 

i  keia  la  ?     Aole  ;  e  hoouna  ana  au. 

Rula  1.  E  kalele  ka  leo  maluna  o  na  huaolelo  i  akaka  lea  ko 
lakou  waiwai  ma  ka  hopunaolelo. 

HOIKEANO. 

1.  E  hai  i  ka  oiaio  i  na  manawa  a  pau. 

2.  I  kou  hana  liewa  ana,  mai  hoao  e  ulii  aku. 

3.  0  ke  keiki  pono,  aole  oia  e  aihue,  aole  hoi  oia  e  wahahee. 

4.  0  ke  ala  o  ka  naauao,  ke  ala  ia  o  ka  maluhia. 

5.  Mai  ae  oe  i  kekahi  mea  e  hoowalewale  ia  oe  i  olelo  aku  oe 
ma  na  mea  oiaio  oīe. 

6.  He  palupalu  na  hewa  liilii  i  ka  wa  kolo,  lolilua  i  ka  wa  ka- 
malii.  oolea  i  ka  wa  ui,  LOLIOLE  i  ka  wa  oo,  ONIPAA  i  ka 
wa  elemakule. 

Rula  2.  E  kalele  ka  leo  maluna  o  na  huaolelo,  e  hoike  ana 
mai  i  na  ano  elua,  i  kue  kekahi  i  kekahi. 

HOIKEANO. 

1.  0  ka  hana  hewa,  na  ke  kanaka  ia  ;  o  ke  kala  aku,  na  ke  Akua 
ia. 

2.  Ua  ikeia  ke  kumulaau  ma  kona  hua  ;  ke  keiki  hoi  ma  kana 
mau  hana. 

3.  He  mea  hiki  ivale  no  ke  kamailio  pono  ;  he  mea  pilikia  nae 
ka  noho  pono. 

4.  I  kou  ike  ana  i  na  hewa  o  hai,  e  noonoo  oe  no  kou  mau 
hewa  iho. 


NO  KA  HOOLOLILOLI  ANA  I  KA  LEO  MA  KA  HELU- 

HELU  ANA. 

Hoakaka  1.  Ua  akaka  no  i  na  kamalii  kula,  inalakou  e  noonoo 
iki,  ua  ano  e  ko  lakou  mau  leo  ia  lakou  e  paani  ana  mawaho  o  ka 
hale  kula.  Ina  paha  ua  uhiia  na  maka  o  kekahi  keiki  me  ka 
hainaka,  he  mea  hiki  wale  no  iaia  ke  koho,  ma  ka  haliu  pono  ana 
i  na  leo,  owai  o  kona  mau  hoa  ka  i  huhu,  owai  hoi  i  hoihoi  ;  owai 
i  makau,  a  owai  hoi  i  kaumaha.  Pela  no,  i  mea  e  pono  ai  ka 
heluhelu  ana,  he  pono  no  i  ka  leo  e  hoike  mai  i  na  ano  manao 
a  pau  i  kakauia  ma  ka  haawina.  Ina  he  manao  huhu,  na  ka  leo 
no  e  hoike  mai  ka  huhu  ;  ina  he  manao  hoohoihoi,  na  ka  leo  ia  e 
hoike  mai  ;  ina  he  manao  kamahao,  na  ka  leo  e  hoike  mai  ia  ka- 
mahao  ;  ina  hoi  he  leo  kaumaha,  e  hapai  ae  ka  leo  i  ke  kaumaha 
o  ka  manao,  a  e  hoakaka  mai. 

Hoakaka  2.  Ekolu  ano  no  ka  hoopuka  ana  i  ka  leo,  ma  ka 
heluhelu  ana  : 

1.  Ka  hookiekie  ana  i  ka  leo, 

2.  Ka  hoohaahaa  ana,  a  me 

3.  Ka  hoomau  ana. 

Hoakaka  3.  0  ke  kaha  e  hio  ana  i  ka  akau  (/),  oia  no  ke  kaha 
hoailona,  no  ka  liookiekie  ana  i  ka  leo. 

0  ke  kaha  e  hio  ana  i  ka  hema  (\),  oia  ka  hoailona  no  ka  hoo- 
haahaa  ana  i  ka  leo. 

0  ke  kaha  moe  pololei  (— ),  oia  no  ka  hoailona  no  ka  leo  i 
hoomauia,  me  ia  e  hooma\a'ku  ai. 

Hoeikaka  4.  I  kekahi  manawa  ua  hoohuiia  na  leo  elua,  ma  ka 
hookiekie  ana  me  ka  hoohaahaa  ana,  ma  ka  mamala,  a  huaolelo 
hookahi  paha.  0  ka  hoailona  no  ia  hoohui  ana,  oia  no  ka  hui'na 
o  na  kaha  elua  e  hio  ana  i  ka  akau  me  ka  hema  (a). 

Rula  1.  E  hoopii  aku  i  ka  leo  ma  ka  heluhelu  ana  o  na  ninau 
e  pili  pono  ana  i  ka  ae  me  ka  hoole,  a  e  hoohaahaa  aku  no  hoi  ma 
na  pane  o  ia  mau  ninau. 

Hoakaha.  E  maopopo  iki  ae  paha  ke  ano  o  ka  rula  makekahi 
mau  hopunaolelo  i  kahaia. 

HOIKEANO. 

>/v<& 
1.  Ua  hoihoi  anei  oe  no  keia  buki 


2.  E  hoao  anei  oe  e  heluhelu  pololei  i  keia  mau 


^  keia  heluhelu  /   \  ua  waiwai 


3.  Manao  anei  oe  ua 

4.  Ua  huli  anei  ka  buke  heluhelu  ia  <5e  ?     Aole. 

5.  Ua  makaikai  anei  o  Keoni  ia  Kilauea  ?     Ae. 

6.  Ua  ono  anei  ka  wai  o  ka  moana?     Aole  ;  ua  awaawa. 

HAAWINA    HELUHELU. 

NO  NA  NINAU  KUPONO  I  KAKAU  OLE  IA  NA  PANE. 

1.  Ua  noonoo  anei  oe  no  kela  ano,  keia  ano  o  na  kamalii,  i  ko 
lakou  maalo  ana  ae  i  ke  kula?  Ua  ike  anei  oe  i  kela  mau  keiki- 
kane  e  hele  awiwi  ana,  me  na  buke  iloko  o  na  eke,  a,  ma  ke  ano  - 
hoihoi  o  ko  lakou  maalo  ana,  e  hoike  mai  ana  ua  makaukau  na 
haawina  ? 

2.  Ae,  ua  paa  pono  ka  lakou  mau  haawina  no  keia  la.  Oia 
ke  ano  o  ke  keiki  e  hookanaka  ana  iaia  iho  ma  keia  hope  aku. 
0  ke  ano  makaala,  a  hooikaika  no  hoi  o  ka  wa  keiki,  e  lilo  ana 
oia  i  noonoo  no  ka  wa  kanaka  makua. 

3.  Ua  ike  anei  oe  i  kela  poe  keiki  e  maalo  ana  me  ke  ano  ma- 
naka?  He  mau  maka  pipili  a  hiamoe  ko  lakou  ;  a,  i  ka  nana 
aku,  o  ka  pela  moe,  oia  kahi  i  kupono  loa  no  lakou. 

4.  Ano  la,  ua  maopopo  anei  ia  oe,  no  ke  ano  kanaka  makua  e 
ulu  ae  ana  no  loko  ae  o  keia  ano  keiki?  Ka !  mamuli  o  ko  lakou 
ano  manaka,  aole  no  e  kahe  ana  ka  hou  ma  ko  lakou  imi  ana  i  na 
pomaikai  no  keia  ola  ana,  aole  no  hoi  lakou  e  hoopomaikai  aku 
ana  ia  hai,  a,  ke  make  lakou,  aole  no  he  mea  nana  e  uwe  aloha 
aku. 

5.  Aka,  ea,  ke  ike  nei  anei  oe  i  kela  poe  kaikamahine  me  na 
papalina  kohu  pua  rose  la,  a  me  na  maka  alohilohi,  e  maalo  ana 
i  ke  kula,  me  he  mea  la,  o  ke  keenakula  he  wahi  oluolu  ia  no 
lakou  ? 

6.  Aia  no  a  kaa  hope  ae  kekahi  mau  mahahiki,  a  ike  hou  aku 
oe  i  keia  poe  kaikamahine,  e  ike  auanei  oe  ua  lilo  lakou  i  poe 
wahine  oluolu,  hoihoi,  makaala,  e  hoolilo  ana  i  ko  lakou  mau  home 
i  wahi  e  kipa  mau  ai  ka  pumehana  o  ke  aloha. 

7.  Ua  makemake  anei  oe  e  lohe  i  ka  moolelo  o  kekahi  poe 
aDO  e?  Aole  anei  oe  i  ike  pinepine  ia  lakou  ?  Ina  e  lilo  aku 
ke  kaikamahine  kula  i  ka  manaka,  a  me  ka  haukae,  a  e  nui  ae,  a 
e  lilo  i  wahine  me  kēia  mau  ano  e  pili  ana  iaia,  he  mea  hiki  anei 
iaia  e  hoolilo  i  kana  home  i  wahi,  e  kipa  mau  ai  ka  pumehana  o 
ke  aloha? 

Rula  2.  Ina  e  kukuluia  na  manao  elua,  e  pili  ana  kekahi  i 
kekahi,  e  hookiekie  ae  i  ka  leo  ma  ka  heluhelu  ana  i  ka  manao 
mua,  a  e  hoohaahaa  aku  no  ka  manao  elua. 

HOIKEANO. 

1.  Ua  anu  paha,  ua  wela  paha. 

2.  Ua  oluolu  ka  noho  ana,  ua  pilikia  paha. 

3.  O  Kimo  he  keiki  maikai,  a  i  ole,  he  keiki  ino ;  he  haumana  imi, 
a  i  ole,  he  haumana  molowa. 

4.  Aole  no  i  hewa  keia  kanaka,  aole  hoi  kona  mau  makiia. 

5.  He  mea  hiki  no  ia  oe  ke  holo  ma  ka  ili  o  ka  moana  o  ka  naauao, 
a  i  ole,  e  luu  iloko  o  kona  lipolipo. 

6.  lSTo'u  anei  keia  hiike,  nou  paha  ? 

7.  Ua  koho  anei  oe  i  ka  waiwai,  i  ka  naauao  paha  ? 

Eula  3.  E  hoohaahaa  aku  i  ka  leo  ma  na  ninau  i  pili  pono  ole 
i  ka  ae  me  ka  hoole. 

HOIKEANO. 

1.  Ehia  haumana  iloko  o  ke  kula  ?     Iwakaliia. 

2.  Owai  pu  me  oe  i  kou  hele  ana?     O  Kinio. 

3.  Owai  ke  kanaka  i  hewa  ole  ma  ka  honua?     Aole  no. 

4.  ISTawai  e  uku  no  kou  kula  ana  ?     Na  kuu  makiia. 

5.  He  pono  ia  kakou  ke  aloha  aku  ia  wai  ?  I  ke  Akua,  a  me  na  ka- 
naka  a  pau. 

Hoakaka.  Ma  na  olelo  kauoha,  na  olelo  ao,  me  na  olelo  hoopuiwa, 
e  hoohaahaa  aku  i  ka  leo. 

Rula  4.  0  ke  kaha  hoonui  (~)  he  hoailona  ia  no  na  manao 
ku  i  ka  hoohenehene,  ka  hoohalikelike,  ka  hookue,  a  peia  aku. 

HOIKEANO. 

1.  He  oiaio  no  paha,  he  kanaka  ko^koi  \oa  oe. 

2.  E  hoohaahaaia  ka  poe  haaheo,  aka,  e  hookiekieia  ka  poe 
akahai. 

3.  Ua  hele  au  i  ke  kula  e  ao,  aole  e  paani. 

4.  Ina  ua  hoomaau  lakou  ia'u,  e  hoomaau  no  hoi  lakou  ia  oi^kou; 
ina  malama  lakou  i  ka'u  olelo,  e  malama  no  hoi  lakou  i  ka  oukou. 

Rula  5.  Me  ka  leo  hooinau  e  heluheluia'i  i  na  olelo  e  pili  ana 
i  ke  ano  kamahao,  ihiihi,  a  pela  aku. 

HOIKEANO. 
1.  Aiā  hiki  māi  ke  kēīki  a  ke  kānaka  me  kōna  nāni,  a  o  nā  anēla  a 
pāu  pū  me  īā;  alāila,  e  nōho  ihō  ia  māluna  o  kōna  nōha_ālii  nāni.       &* 

2.  O  ke  kan'&ka  i  hanāūia  e  ka  wāhine,  no  na  la  pōkole  no  oīa,  a  ua 
pūni  wale  i  na  popilikīa. 

3.  A  īke  akū  la  āū  i  ka  pōe  māke,  i  ka  pōe  uuku  me  ka  pōe  nūi,  e 
kū  āna  imū-ap  ke  Akua ;  a  wehēia  iho  la  na  būke ;  haāwi  māi  la  ke  kāi 
i  ka  pōē  māke  maloko  ōna,  a  haāwi  māi  ka  māke  me  ka  pō  i  ka  pōe 
māke  ilōko  o  lāūa;  a  hōopaiia  kēla  mea  keīa  mēa  o  lākou,  e  iike  me 
ka  lākou  hāna. 

4.  Aōle  hoi  lākou  i  hoomāha  i  ke  āō  a  me  ka  pō  i  ka  ī  ana  māi, 
Hōano,  Hōano,  Hōano,  ka  Hāku,  ke  Akūa  mana  lōā,  ka  mea  māmua, 
ka  mea  e  nōho  la,  ka  mea  e  māu  loa  āna. 

5.  I  ka  manāwa  i  pāuhia  ai  na  kanāka  i  ka  hiamōe,  hiki  māi  ka 
makāū  iā'u  me  ka  haālulu,  a  hoohaālulu  māi  la  i  ka  nūi  o  ko'u  māu 
iwi.  Alāila  maālo  ae  la  he  uhāne  imūa  o  ko'u  māka  ;  kū  iho  la  ilūna 
ka  hūlu  o  kou  īō ;  kū  mālie  iho  la  aū  aōle  aū  i  ike  i  kona  āno  ;  he  kū 
imūa  o  ko'u  mau  māka ;  he  mākani  uūku,  a  he  leō  ka'u  i  lohe  :  He  ōi 
anei  ka  pōno  o  ke  kanaka  mamūa  o  ko  ke  Akua?  Heōianēi  ka  mae- 
mae  o  ke  kanāka  mamūa  o  ka  Mēa  nāna  ia  i  hana  ? 

NO  KA  HOOPONOPONO  ANA  I  KA  LEO  MA  KA  HELU- 
HELU  ANA  I  NA  HAAWINA. 

Rula  1.  0  na  olelo  e  pili  wale  ana  i  ka  hai  ano,  a  me  ka  we- 
hewehe  moolelo  no  kela  a  me  keia  mea,  he  pono  e  heluheluia 
me  ka  leo  i  maa  ai  ke  keiki  ma  ke  kamailio  maoli  ana  ;  ine  ka 
pahee,  a  me  ka  akahele  o  ka  hoopuka  ana  mai  o  na  huaolelo. 

HAAWINA    HELUHELU. 

"AOLE  E  HIKI  IA'U." 

1.  0  kekahi  keiki  a'u  i  kamaaina  ai,  he  umikumumalua  paha 
kona  mau  makahiki,  ua  maa  loa  i  ka  olelo  ana  "Aole  e  hiki 
ia'u,"  i  ka  wa  i  kauohaia'i  a  noiia'i  paha,  e  lawelawe  ma  kekahi 
hana. 

2.  Iaia  e  noho  ana  ma  ke  kula,  ua  emi  mau  no  ma  kona  mau 
papakula,  a  hiki  i  ka  hope  loa  ;  a,  ina  i  ahewa  aku  ke  kumu  iaia 
no  ka  paa  ole  o  na  haawina,  nunuha  iho  la  oia,  a  i  mai,  "Aole  e 
hiki  ia'u," 

3.  Noonoo  iho  la  ke  kumu,  malia  paha  no  ka  loihi  loa  o  na 
haawina,  nolaila  mai  paha  keia  olelo  i  hoopukaia  mai  e  Horake; 
nolaila,  ua  hopookole  mai  oia  i  na  haawina,  a  hoopokole  hou  no; 
aka,  ua  makehewa  nae,  no  ka  mea  ua  mau  ia  olelo  o  Horake, 
"Aole  e  hiki  ia'u." 

4.  Noonoo  iho  la  ke  kumu,  pehea  la  i  hiki  ai  iaia  ke  hoopau 
aku  i  ka  hoopuka  ana  mai  o  keia  olelo  i  piii  i  ka  manaka.  Ina 
aole  e  hoopauia,  e  lilo  ana  o  Horake  i  keiki  palaualelo. 

5.  A  liuliu  kona  noonoo  ana,  hooholo  ke  kumu  he  mea  pono, 
e  hooko  aku  ai  ia  Horake  i  keia  olelo  ana  i  punahele  loa  ai  ;  no- 
laila,  i  ka  hoomaka  ana  o  ke  kula  i  kekahi  kakahiaka,  a  e  helu- 
helu  ana  no  hoi  na  haumana  ma  ke  Kauoha  Hou,  a  hiki  mai  kona 
wa  e  heluhelu  ai,  i  iho  la  ke  kumu,  "  Aole  e  hiki  ia  Horake  ke 
heluhelu — na  kekahi  ae." 

6.  A  mahope  koke  iho  no  o  keia,  ninau  aku  la  o  Horake  i  ke 
kumu,  ina  e  hiki  iaia  ke  lalau  aku  i  kana  peni  i  haule  iho  mai 


32  HAAWĪNA    HELUHELU. 

luna  iho  o  kona  pahupalapala.     Olelo  aku  la  ke  kumu,  "  na'u  no 
ia  e  kii  aku,  a  e  haawi  ia  oe  ;  '  aole  no  e  hiki '  ia  oe." 

7.  A  hiki  mai  ka  hoomaha  mua  o  ka  la,  hookuu  aku  la  ke 
kumu  i  na  haumana  a  pau,  e  hele  iwaho  e  paani,  a  e  hooluolu  ; 
aka,  ua  hoopaa  oia  ia  Homke  ma  ke  keena  kuia,  me  ka  i  ana, 
"Aole  e  hiki  ia  oe  ke  paani." 

8.  Pela  no  i  hookuuia  oia  mai  na  hana,  a  mai  na  paani  a  pau, 
e  pili  ana  i  ka  haumana,  me  ka  haohao  nui  o  kona  mau  hoakula, 
a  me  kona  iho  no  hoi. 

9.  Ma  ia  la,  hele  aku  la  kekahi  o  na  haumana,  a  ninau  aku  la 
i  ke  kumu,  no  ke  aha  la  ko  Horake  mea  i  kula  pu  ole  ia  ai  me 
lakou  ?     Pane  mai  ke  kumu,  "  Aole  e  hiki  iaia." 

10.  Mamua  iki  iho  o  ka  pau  ana  o  ke  kula,  ninau  aku  la  o 
Horake  i  ke  kumu,  ina  aole  ia  e  kula  hou  mai  ana  iaia,  ma  kekahi 
haawina. 

11.  I  aku  la  ke  kumu  iaia,  "  o  ke  ake  nui  o  ko'u  naau,  e  hele 
imua  oe  me  kou  mau  hoakula,  ma  ka  papa  kula  ;  aka  hoi,  ua 
keakeaia  wau,  e  kela  olelo  ino  au — 'Aole  e  hiki  ia'u,'  a  ina  he 
oiaio  no,  aoīe  io  no  he  hiki  ia  oe,  auhea  la  hoi  ko'u  kuleana  e  hana 
hou  aku  ai?" 

12.  "E  hele  hou  mai  anei  wau  i  ke  kula?"  ninau  aku  la  o 
Horake. 

13.  "Ae,  ina  ua  hiki  ia  oe  ke  hele  mai,"  wahi  a  ke  kumu. 

14.  Halokoloko  mai  la  na  waimaka  o  Horake,  iaia  i  pane  mai 
"e  hoao  no  wau  e  hoopaa  i  ka'u  mau  haawina." 

15.  A  no  la,  ua  ko  ka  makemake  o  ke  kumu.  Ua  hoopauia 
ua  olelo  maa  la  a  Horake  i  olelo  aku  ai.  Mai  ia  manawa  mai,  ua 
hoopaa  pono  ia  kana  mau  haawina  kula  ;  aole  no  hoi  i  lohe  hou 
ia  kela  olelo — "  Aole  e  hiki  ia'u,"  i  mea  e  ehaeha  ai  ka  naau  o 
kona  kumu. 

16.  E  o'u  mau  hoa'loha  opiopio,  mai  hoopuka  hikiwawe  mai 
oukou  i  keia  olelo-— "Aole  e  hiki  ia'u" — ia  oukou  e  noho  haumana 
ana,  a  e  huli  ana  no  hoi  i  ka  naauao  ;  aka,  e  ala  mai  me  ko  oukou 
noonoo  ikaika,  i  hoohanoliia  ka  naau  o  ko  oukou  mau  makua  a 
kumu  paha,  ma  ko  oukou  lanakila  ana  maluna  o  na  pilikia  e  po- 
poi  mai  ana  iluna  o  ka  haumana  kula. 

Rula  2.  0  na  olelo  e  hoike  mai  ana  i  na  manao  hauoli,lealea, 
a  me  na  manao  e  hoohoihoi  ana  i  ka  naau,  he  pono  no  e  heluhe- 
lnia  me  ka  leo  i  hookumuia,  a  i  hoomauia  no  hoi,  ma  ke  ano  pii 
iki,  me  ka  awiwi  kupono,  a  me  ka  pahee  o  ka  hoopuka  ana  mai 
o  na  huaolelo. 

LAWAIA  ANA. 

1.  He  kahahanoko'u,  ina  he  ano  lealea  e  ae  kekahi  a  na  keiki 
i  oi  ae  ai  ka  makemake  mamua  o  ka  lawaia  ana.  He  mea  lealea 
nui  ka  hele  ana  i  ka  lawaia  ma  kekahi  kakahiaka  o  ka  wa  Makalii, 
a  imi  no  hoi  i  wahi  malnmalu  ma  kapa  o  kahawai,  i  kahi  a  na  i'a 
liilii  e  makemake  ai  e  pee  ;  alaila,  kiola  iho  i  ka  makau  ! 

2.  Aka,  o  na  keiki,  aole  i  kana  mai  ko  lakou  walaau  ke  apo 
nui  mai  na  i'a.  Ke  ike  no  lakou  i  ke  koni  iki  ana  ma  ka  welau 
o  ke  aho,  a  mamua  ae  hoi  o  ka  wa  e  apo  pono  mai  ai  ka  i'a  i  ka 
makau,  e  hooho  koke  no  lakou  "  Loaa  ka'u  i'a  1" — a  makau  no  ka 
i'a  i  ka  leo. 

3.  Ua  ike  au  i  kekahi  mau  keiki  liilii  e  hoao  ana  e  lawaia.  I 
kekahi  manawa  hoopio  ae  no  lakou  i  na  kui  pine  i  makau,  naki- 
naki  no  hoi  i  ke  kaula,  alaila,  kiola  aku  iloko  o  ka  wai ! 

4.  Aka,  he  maalea  loa  ka  i'a  i  ka  apo  ana  mai  i  ka  makau,ina 
aole  i  paa  i  ka  maunu.  He  loaa  no  nae  ka  i'a  i  ke  kui  pine  i  hoo- 
kekeeia. 

5.  Ua  lohe  au  i  kekahi  moolelo  lealea  i  kekahi  la  aku  nei,  no 
kekahi  keiki  uuku  i  hoao  ai  e  lawaia  iloko  o  ka  hale  kula.  I 
ko'u  manao  nae  he  oi  aku  no  ka  pono  o  kona  noho  hoopaa  iho  i 
kana  haawina. 

6.  Aka  hoi,  he  mau  mea  no  nae  kekahi  e  hoaponoia  ai  oia  no 
ia  hana  ana  ;  no  ka  mea,  o  ke  kula  kahi  ana  i  hele  ai,  aole  no  he 
ano  oluolu  e  like  me  na  kula  o  keia  wa. 

7.  I  na  makahiki  nui  i  hala  aku  nei,  he  mau  papa  oolea  wale 
no  ko  na  haumana  e  noho  iho  ai.  Aole  kua  o  ua  mau  noho  la  no 
na  haumana  e  hilinai  aku  ai ;  a  ua  kiekie  no  hoi  noko  lakou  mau 
wawae  a  hiki  ole  ke  keehi  iho  i  ka  papahele. 

8.  Ma  ia  wahi  no  i  noho  ai  nn  haumana  i  kela  a  me  keia  hora  ; 
aole  e  hookuuia  iho  ilalo;  no  ka  mea,  aole  hoomaha  ke  kula  no 
na  kamalii  īiilii,  i  kela  a  me  keia  hora,  e  like  me  keia  wa. 

9.  A  o  keia  keiki  uuku,  ua  luhi  loa  oia  no  ka  noho  ana  iluna  o 
ka  noho  oolea  ;  a  manao  iho  la  ia,  aole  e  hiki  iaia  ke  hoopaa 
haawina. 

10.  Nolaila,  unuhi  ae  la  oia  i  ke  aho  lawaia  mailoko  ae  o  kona 
pakeke,  a  hoolewalewa  iho  la  ma  ka  aoao  o  ka  noho  loihi.  Ike 
aku  no  ke  kumu,  a  ninau  aku  la  iaia  i  kana  mea  e  hana  ana. 

11.  "  E  lawaia  ana ,  wau  !  "  wahi  a  ke  keiki. 

12.  "  Pehea,  aole  he  mau  i'a,  aole  no  hoi  he  wai  maanei,"  wahi 
a  ke  kumu. 

13.  "E  lawaia  iole  ana  wau,"  wahi  a  ke  keiki. 

14.  "  Heaha  la  hoi,"  wahi  a  ke  kumu,  ina  aole  e  loaa  ia  oe  ke- 
kahi  iole,  e  pono  oe  e  hoopaiia  no  ko*5  paani  ana  maloko  nei 
o  ke  kula." 

15.  Ike  iho  la  ke  keiki  he  pono  oia  ke  hana  me  ka  hoomana- 
wanui  e  loaa.  Nolaila,  lawe  ae  la  oia  i  kekahi  apana  waiu  paa 
mailoko  ae  o  kona  hinai,  a  hookomo  iho  iloko  o  kana  makau, 
alaila,  kiola  aku  la  oia  i  ke  aho  a  loihi  i  mamao  aku  ai  ka  waiu 
paa  mai  iaia  aku. 

16.  I  keia  wa,  aia  ke  kau  wahi  iole  uuku  ma  kahi  puka  ma  ke 
kihi  o  ke  keena,  a  he  puka  pinepine  mai  no  oia  iwaho  e  ai  i  na 
hunahuna  berena,  ka  mea  i  helelei  iho  mai  na  hinai  mea  ai  mai 
a  na  haumana  kula. 

17.  Nui  loa  ihola  ka  olioli  o  ke  keiki  i  ka  puka  ana  mai  o  ka 
iole  uuku  iwaho  o  kona  lua,  a  kokolo  mai,  i  ko  ia  nei  manawa  i 
hoolei  aku  ai  i  ka  makau  maluna  o  ka  papahele. 

18.  Aole  i  emo  iho,  ike  aku  no  kahi  iole  i  ka  waiu  paa,  aka, 
aole  i  manao  aia  he  makau  malalo  ae.  Nolaila  kokolo  malie  aku 
no  ia  a  hiki  i  ka  wraiu  paa. 

19.  Hoao  iho  no  ia,  a  he  apana  waiu  paa  maikai  ka !  ana  i  ai 
mua  ai !  Nanali  hou  iho  no  kahi  iole  ;  a  i  keia  manawa,  ku  ae 
la  kona  niho  i  ka  makau  a  paa  loa. 

20.  "Ua  paa  oia  ia'u  !  ua  paa  oia  ia'u ! "  wahi  a  ka  leo  o  ke 
keiki  iaia  e  huki  mai  ai  i  ke  aho.  Ua  olioli  na  keiki  a  pau  ;  no 
ka  mea,  aole  o  lakou  makemake  e  hoopaiia  oia. 

21.  E  hai  ae  au  i  ka  oiaio,  he  manao  no-ko'u  o  ke  kumu  pn  no 
kekahi  i  olioli,  no  ka  mea,  aole  au  i  manaoio,  he  makemake  oia  e 
hoopai  aku  i  na  keiki. 


Eula  3.  0  na  olelo  e  hoike  mai  ana  i  na  manao  kamahao,  ihi- 
ihi,  hoano,  a  pela  aku,  a  me  na  manao  kaumaha  o  ka  naau, 
pono  ke  heluheluia  me  ka  leo  i  hoohaahaaia  me  ka  hoopuka  malie 
ana  i  na  huaolelo. 

KA  PUA  ROSE. 

1.  Ua  ike  au  i  kekahi  pua  rose  i  pookela  ma  kona  nani  ;  ua  pili 
maikai  aku  ia  i  kona  knmu  ;  a  ua  hoomohalaia  kona  ala.  Ku 
no  ka  lehulehu  e  nana,  a  e  mahalo  aku ;  kulou  na  kini  e  honi  aku 
i  kona  ala  ;  a  ua  piha  ka  puuwai  o  kona  kahu  me  ka  olioli  nona. 

2.  Maalo  hou  aku  la  au  ma  kona  wahi,  aia  hoi  !  ua  nalo  !  o 
kona  kumu  ua  lau  ole  ;  o  kona  aa  ua  mimio !  o  kona  paku  ua 
hina  !  Ua  hiki  aku  ka  powa  ilaila  !  Ua  ike  oia  ua  mahaloia  ka 
pua  rose  e  ka  lehulehu  ;  ua  akaka  no  hoi  iaia  ua  hoopunaheleia 
e  ke  kahu  nana  ia  i  kanu,  a,  ke  lilo  aku  kana  pua,  e  malili  mai 
auanei  ka  pnmehana  o  kona  aloha. 

3.  Aka  nae,  ua  kaili  malu  oia  i  ka  pua  rose  mai  ka  Hma  aku  o 
ka  mea  nana  i  hiipoi  ;  ua  kauleiia  e  ia  ma  kona  nmauma,  a 
kakiwi  ka  poo  a  loha  ae  la  ;  a  i  kona  ike  ana  ua  hala  aku  ka  nani 
o  ka  pua,  ua  hoolei  ino  aku  la  oia.  Aka,  ua  koe  ka  oioi  o  ka  pua 
rose  ma  kona  umauma,  a  ua  hoao  makehewa  oia  e  uhnki  aku, 
no  ka  mea,  ke  houhou  nei  ia  i  ka  mea  nanai  luku  oiai  oia  e  noho 
lealea  ana. 

4.  A  i  kuu  ike  ana  iwaena  o  ka  lehulehu  i  mahalo  aku  nei  i  ka 
nani  o  ka  pua  rose,  a  iwaena  hoi  o  na  kini  i  kulou  aku  nei  e  honi 
ikona  ala,  aole  no  hookahi  nana  e  hoouluulu  i  na  iau  mae  wale, 
aole  hoi  hookahi  nana  e  lapaau  aloha  aku  i  ke  kumu  i  haehaeia 
e  ka  lima  powa,  haka  pono  aku  la  au  i  kahi  i  ulu  ae  ka  pua  rose, 
a  komo  aku  la  ka  noonoo  i  kuu  uhane. 

5.  Iiholaau  ia'uiho.  0  ka  meai  leiia  me  ke  kino  nani  iwaena 
o  na  kaikamahine,  a  e  noho  alii  ana  iwaena  o  na  kaikamahine  a 
na  wahine,  e  like  me  ka  noho  alii  ana  o  ka  rose  iwaena  o  na  pua 
aala,  e  makaala  oia  a  e  kiai,  o  komo  auanei  ka  lealea  iloko  o  kona 
naau,  e  alakai  ana  iaia  e  hilinai  me  ka  haaheo  maluna  o  kona 
ikaika  iho.  E  noonoo  ua  kakamahine  la  ke  ku  nei  oia  ma  ke  kae 
pahee  o  ka  pali. 


Rula  4.  Ma  ka  helnhelu  ana  i  na  olelo  kike  a  pau,  e  noonoo  e 
mamua  no  ke  ano  a  me  ka  manao  o  na  poe  i  manao  wale  ia  e  ka- 
mailio  ana  lakou,  a  e  ho'ano  e  i  ka  leo  i  ku  like  me  na  manao  i 
hakuia. 

E  ALOHA  AKU  I  KANAKA  A  PAU. 

1.  Keiki.  E  papa,  ua  i  mai  oe,  he  pono  no  ia'u  ke  aloha  aku  i 
kanaka  a  pau. 

2.  Makua.  Pela  no  e  kuu  keiki,  ua  olelo  aku  au  pela. 

3.  Keiki.  Aole  nae  i  hiki  ia'u  ke  hooko  aku  mamuli  o  ia  olelo. 

4.  Makua.  No  ke  aha  hoi  ? 

5.  Keiki.  Ka  !  aia  la  o  Heneli,  aole  i  hiki  ia'u  ke  aloha  aku  iaia. 

6.  Makua.  A  no  ke  aha  hoi  ? 

7.  Keīki.  No  ka  mea  he  keiki  kalohe  maoli  oia. 

8.  Makua.  Pela  io  anei  ? 

9.  Keiki.  Ae,  pela  no.  He  mahaoi  maoli  oia  ;  aole  no  e  hoo- 
lohe  i  ka  ke  kumu,  a  he  hili  wale  aku  no  kana  i  na  keiki  e. 

10.  Makua.,  Oj  ino  loa  kela  !       2y 

11.  Keiki.  Nolaila,  ea,  ke  ike  nei  oe,  e  papa,  aole  no  i  hiki  ia'u 
ke  aloha  aku  iaia. 

12.  Makua.  He  oiaio  no,  aole  no  e  apo  aku  ana  kou  aloha  iaia, 
e  like  me  ia  e  apo  aku  ai  iaīakoba,ke  keiki  nana  ka  oluolu  mau, 
a  nana  hoi  ka  imi  ana  aku  i  ka  pomaikai  a  kona  mau  hoalauna. 
Aka,  ea,  ina  paha  e  haule  aku  o  Heneli  iloko  o  ka  lua,  a  aole 
i  hiki  iaia  ke  hemo  mai, — e  haalele  anei  oe  iaia  malaila  ?  e  kikoo 
aku  paha  oe  i  kou  lima  iaia  a  e  kokua  aku. 

13.  Keikī.  E  kikoo  aku  no  wau  i  kuu  lima  iaia. 

14.  Makua.  Ae  ;  a,  ina  hoi  ua  ike  oe  i  kekahi  puaa  paha,  e 
komo  aku  ana  iloko  o  kana  mala  pua,  a  e  hoomaka  ana  e  eku — 
e  haalele  anei  oe  i  ua  puaa  la  e  eku  ?   e  kipaku  aku  paha  iaia  ? 

15.  Keiki.  E  kipaku  no  wau  iaia. 

16.  Makua.  Eia  hoi  ;  ina,  mamuli  o  kou  hooikaika  ana,  e  haa- 
lele  aku  ana  o  Heneli  i  ka  aoao  ino,  a  e  lilo  mai  ma  ka  aoao  o  ka 
pololei  me  ka  oluolu,  e  like  me  Iakoba  la,  aole  anei  e  hauoli 
kou  naau  no  kou  hooikaika  ana  ? 

17.  Keiki.  Ua  hauoli  no. 

Ī^18.  Makua.  Aole  paha  oe  i  makem^ke  e  ili  mai  ka  poino  ma- 
luna  iho  ona  ? 

19.  Keiki.  Aole  loa  no  ;  o  ko'u  makemake  nui,  e  kau  mai  ka 
pomaikai. 

20.  Makua.  E  hoihoi  anei  kou  naau,ke  ike  aku  oe  iaia  e  holo 
pono  ana  imua  ma  na  mea  e  pomaikai  nui  ai,  a  e  mikiala  anei  oe 
ma  ke  kokua  ana  iaia  ? 

21.  Keiki.  Pela  no. 

22.  Makua.  Oia  iho  la  ka  mea  i  koiia  oe,  e  kuu  keiki. 

23.  Keiki.  Ka !  kuhi  wau.  ua  olelo  mai  oe,  he  pono  ia'u  ke 
alolia  aku  iaia. 

24.  Makua.  Ua  olelo  no  au  pela.  Ma  heia  ano  nae  e  hoike 
mai  ai  oe  ua  aloha  aku  oe  i  kekahi,  ma  kou  imi  ana  i  na  mea  e 
hoopomaikai  aku  ai  iaia. 

25.  Keiki.  Oia  anei  ke  ano  o  ke  aloha? 

26.  Makua.  Oia  no  hekalii  ano.  He  ano  e  ae  no  hoi  ko  ke 
aloha,  oia  hoi  keia — aia  a  launa  pu  aku  oe  me  kekahi,  me  ka  hoi- 
hoi  o  ka  naau,  no  ka  mea,  he  kanaka  maikai  a  oluolu  oia,  a  no- 
laila  ua  ku  no  i  ke  alohaia.  Ma  keia  ano  i  alohaia'i  ka  poe  pono 
wale  no. 

27.  Keiki.  Ae,  a  ma  ia  ano  i  aloha  aku  au  ia  Iakoba. 

28.  Makua.  Aole  nae  hiki  ia  oe  ke  aloha  aku  ia  Heneli  ma 
ia  ano,  aia  a  haalele  ia  i  kona  kolohe,  a  lilo  mai  i  keiki  noho  pono. 
Owai  la  ka  mea  i  hiki 'ke  aloha  pumehana  aku  i  ka  poe  mahaoi, 
lokoino,  a  me  ka  poe  e  hoonaukiuki  wale  ana  ia  hai  ?  Ano  la, 
ea,  ina  paha  e  hele  hou  mai  o  Heneli  ia  oe,  me  ke  koi  aku  e 

4 


38  HAAWINA    HELUHELU. 

paani  pu  me  ia- — pehea  oe  e  pane  aku  ai  iaia  ? 

29.  Keiki.  E  hai  aku  au  iaia,  he  pono  no  iaia  e  hoololi  mua 
i  kona  ano  e  pili  ana  i  ka  mahaoi  me  ka  hoonaukiuki  wale  aku  ; 
a,  i  ole,  aole  au  e  hiki  ana  ke  launa  hou  me  ia. 

30.  Makua.  Pela  e  pololei  ai,  e  kuu  keiki.  E  hooko  aku  pela, 
a  malia  paha,  e  lilo  ia  hana  ana  i  kumu  alakai  nona,  e  knhikuhi 
aku  ana  iaia  i  ke  ala  pololei ;  a  ua  hana  aku  no  hoi  oe  i  ka  hana 
maikai,  a  e  alohaia  mai  oe  e  kou  Makua  Lani,  ka  Mea  e  hauoli 
mau  ana  ma  na  hana  maikai. 


II. 

NA    HAAWINA    I   UNUHIIA  MAILOKO    AE    O    KEKAHI    MAU 
BUKE  HELUUELU  HAOLE. 

NA  HAAWINA  HELUHELU. 

HAAWINA  ī. 
NA  MANAO  A  HUMEPEKE  I HAKU  AI.  NO  KA  MANAWA. 


1.  Ma-na-ma-na,  lima  kuhikuhi  o  ka  wati. 

2.  Pa-pa  ho-ra,  ka  pa  kahi  i  kakauia  ai  na 

huahelu  no  na  hora. 

3.  Ki-ni-ki-ni,  he  paani. 

4.  Hu-me-pe-re,  he  inoa  no  kekahi  haole 

elemakule  kaulana. 


9.  Pa-pa  ma-na-wa,  papa  hora. 
hoo  ha-li-ke. 
Ma-ka-ma-ka. 

Mo-HA-LA. 


Na  Hewa. — Maku'kane  no   makuakane;   em'ole  no  emoole;    manamaii1   elua  no 
manamana  elaa;  umikum'aha  no  umikumamaha,  a  pela  aku. 

1.  I  kuu  wa  keiki  opio,  kahea  mai  la  kuu  makuakane  ia?u  i 
kekahi  la,  i  aoao  mai  ai  oia  ia'u  i  ke  ano  o  ka  manawa  e  hai  ai 
ma  ka  wati. 

2.  Hai  mai  la  oia  ia'u  i  ka  hana  a  na  manamana  elua,  a  hoike 
mai  no  hoi  ia'u  i  na  huahelu  maluna  o  ka  papa  hora  ;  emoole, 
ua  loaa  ia'u. 

3.  Alaila,  holo  koke  aku  no  au  e  hui  me  na  keiki  i  ke  kinikini 
mabela  :  aka,  kahea  hou  mai  no  kuu  makuakane  ia'u. 

4.  "  Hoi  mai  e  Humepere,"  wahi  ana,  "  he  mea  hou  no  kekahi 
a'u  e  olelo  aku  ai  ia  oe." 

5.  Nolaila,  hoi  hou  aku  la  au,  aka,  aole  nae  o'u  noonoo  he  mea 
hou  aku  no  kekahi  e  ao  ai  no  ka  wati  ;  no  ka  mea,  ua  manao  no 
au,  na  hiki  iho  la  no  ia'u  ke  hai  i  ka  manawa  o  ka  la,  e  like  me 
ka  hiki  i  kuu  makuakane. 

6.  "  E  Humepere,"  wahi  ana,  "  ua  hai  aku  nei  au  ia  oe  i  mea 
e  ike  ai  oe  i  ka  manawa  o  ka  la  ma  ka  wati  ;  ano,  ke  makemake 
nei  au  e  ao  aku  ia  oe  i  ke  ano  e  loaa  ai  ka  manawa  o  kou  ola 
ana." 

7.  He  mea  hou  no  keia  ia'u,  a  hoomanawanui  iki  iho  la  au  e 
kali,  a  lohe  i  ka  mea  a  kuu  makuakane  e  hoakaka  mai  ai ;  no  ka 
mea,  ua  makemake  nui  loa  au  e  hele  i  ke  kinikini. 

8.  I  mai  la  oiar  "  Ua  hoike  mai  ka  Baibala,  o  na  makahiki  he 
kanahiku,  a  he  kanawalu  hoi,  oia  na  makahiki  mau  o  ke  kanaka. 
Oia  nae  hoi,  he  mea  maopopo  ole  loa  ke  ola  ana,  a  malia  aole  oe 
e  ola  ana  i  hookahi  la  hou  aku  ka  loihi. 

9.  "Ano,  ina  kaua  e  mahele  i  na  makahiki  he  kanawalu  o  ke 
ola  ana  o  ke  kanaka  kahiko  iloko  o  na  mahele  he  umikumamalua, 
e  like  me  ka  papa  hora  o  ka  watir  e  aneane  auanei  e  ahiku  ma- 
kahiki  no  kela  a  me  keia  huahelu  pakahi  maluna  o  ka  papa 
manawa. 

10.  "  I  ka  man  •  ehiku  makahiki  o  ke  keiki,  o  ka  akahi  hora 
no  ia  o  kona  ola  ana,  a  o  keia  no  hoi  ka  manawa  me  oe.  I  kou 
hiki  ana  i  ka  umikumamaha  o  na  makahiki,  o  kou  alua  hora  no 
ia;  a  i  kou  wa  e  iwakalua-kumamakahi  ai  na  makahiki,  ke  hooloihi 
mai  hoi  ke  Akua  i  kou  ola  ana  pela,  e  akolu  auanei  ou  mau  hora. 

11.  "  Ma  keia  ano  e  ike  mau  ai  oe  i  ka  manawa  o  kou  ola  aua  ; 
a  i  ka  nana  ana  i  ka  wati,  e  hoomanao  ae  paha  oe  no  ia  mea. 

12.  "  Ua  make  kuu  makuakane  ma  ka  hora  umikumamalua.  a 
o  kuu  kupunakane  i  ka  hora  umi.  Ma  ka  manawa  hea  la  auanei 
oe  a  me  a7u  nei  e  make  ai ;  Oia  wale  no  ka  i  ike,  o  ka  Mea  i  ike  i 
na  mea  a  pau." 

13.  Mai  ia  manawa  mai,  aole  loa  au  i  lohe  e  ninauia  ana,  "  O 
ka  hora  ehia  keia  ?  "  a  aole  no  hoi  o'u  noonoo,  me  ka  hoomanao 
ole  no  na  olelo  a  kuu  makuakane,  oiai  au  e  nana  ana  i  ka  wati."-- 

14.  E  o'u  mau  makamaka  opio,  aole  no  au  i  ike  i  ka  hora  me 
oukou  ;  aka,  ua  ike  maopopo  lea  au  i  ka  manawa  me  a'u  nei,  a 
oia  kahi  manawa  iki  i  waihoia  mai,  i  lawa  ai  no'u  e  hana  ai. 

15.  0  na  huaolelo  a  kuu  makuakane  i  hoohalike  mai  ai  me  ka 
papa  hora  o  ka  wati,  he  oi  aku  no  paha  kona  ano  ho'anoano  ma- 
mua  ae  o  ka  wa  i  kamailio  ole  ia  mai  ai  ia  mau  huaolelo. 

16.  E  nana  no  oukou  ano,  e  o'u  mau  makamaka  opio,  alaila,  e 
ninau  i  ka  hora  me  oukou  nei.  E  ninau  pu  no  hoi  ia  oukou  iho, 
ina  ke  hana  uei  oukou  i  na  manawa  a  pau  i  ka  hana  hoopomaikai. 

11.  Ke  manao  nei  oukou  me  ke  kuihe  ole,  he  mea  maikai  ka 
opuu  rose  hou,  he  mea  maikai  ka  pua  ala  mohala  o  ka  laau,  a  he 
mea  inaikai  na  pua  o  ke  kula; — pela  no  ;  aka,  aole  nae  i  oi  aku 
ka  maikai  o  ka  opuu  rose,  o  ka  pua  mohala,  a  o  na  pua  hoi,  i  ka 
hapalua  o  ka  maikai  o  ka  puuwai  opiopio  e  hana  ana  i  na  hana 
kupono. 

Na  Niele. — 1.  Owai  ke  kamailio  ana  ma  keia  pauku  ?  2.  Heaka  ka  mea  i  aoia  ia 
Humepcre  ?  3.  Heaha  ke  ake  nui  o  kona  naau  ?  8.  Ehia  na  makahiki  o  ke  ola  ana 
o  kanaka?  9.  Ua  hoonohonohoia  ehia  mahele?  Ehia  makahiki  ia  no  ka  mahele 
hookahi  ?    Ka  hora  hea  keia  o  kou  ola  ana? 


HAAWINA  IL 
NO  KA  HOOPANEE  ANA, 


1.  U-ho-la,  hohola  halii. 

2.  A-lo-a-lo,  nana  ae  i  o  a  ia  nei. 

3.  Ho-ka,  he  manawa,  he  60  minute. 
5.  Ma-naka,  molowa,  heha. 


11.  Mi-ku-te,  he  manawa,  he  60  sekona. 

11.  Hoo-ki,  hoopau. 

15.  Ru-la,  kanawai. 

15.  Ma-ka-ma-ka,  hoaaloha. 


Na  Hewa.— Pa-pa-la  no  pa-la-pa-la;  ho-le-le  no  ho-o-le-le ;  pa-kau-kau  no  pa-pa- 
kau-kau. 

1.  E  noho  ana  o  Kale  a  me  Ekeka  ma  ka  papakakau,  me  ka 
palapala  aina  nui  i  uholaia  mamua  o  laua.  E  huli  ana  laua  I 
kekahi  wahi  maluna  o  ka  palapala  aina. 

2.  Aka,  ina  ua  nana  pono  loa  aku  oe  ia  Ekeka,  e  ike  aku  no  oe, 
e  aloalo  pinepine  ana  kona  mau  maka,  mai  ka  palapala  aina  ae  a 
i  ka  puka  aniani ;  mawaena  aku  o  laila  e  hiki  ai  ke  ike  aku  i 
kekahi  kihapai  nui ;  a  no  ia  mea,  me  he  mea  la  no,  aole  ona  ake 
nui  e  huli  palapala  aina  e  like  me  Kale. 

3.  Mahope  iho,  ua  leha  ae  la  kona  mau  maka  i  ka  wati,  a  i  ka 
ike  ana  i  ka  manawa,  i  aku  la  ia,  "  E  Kale,  he  hora  okoa  no  i  koe 
mamua  ae  o  ka  manawa  e  hele  ai  i  ke  kula.  E  hele  kaua  e  paani 
iloko  o  ke  kihapai.  E  loaa  no  ia  kaua  he  manawa  kupono  e 
hoopaa  ai  i  ka  kaua  haawina  mahope  iho  o  ka  paani  ana.;; 

4.  I  aku  la  o  Kale,  "Aole  ;  e  hoopaa  mua  kaua  i  ka  kaua  haa- 
wina,  alaila  paani.  He  mao  minute  pokole  wale  no  koe  e  hoopaa 
ai,  alaila  paa  ;  a  e  loaa  no  ia  kaua  he  ane  hookahi  hora  e  paani 
ai." 

5.  I  mai  la  o  Ekeka,  "Aole  au  e  hoopaa  hou  ana  i  keia  manawa. 
Ua  manaka  wau  i  ka  imi  ana.  A  no  ka  mea  hoi,  he  kakahiaka 
maikai  keia  e  hoolele  ai  i  kuu  lupe.  Aole  au  i  hoao  iki  iaia  mai 
kona  wa  i  paa  ai." 

6.  "Pono  no  ia  ;  aka  nae.e  kali  iki  kaua  a  paa  ka  kaua  mau 
haawina/'  wahi  a  Kale  ;  "  alaila,  e  hele  no  au  me  oe,  a  e  hoao  i 
kuu  lupe  hou  i  loaa  mai  ia'u  i  kela  pule  iho  nei  ;  a  e  ike  no  hoi 
kaua,  ina  e  like  ana  ke  kiekie  o  kona  lele  ana  me  kau  lupe." 

7.  "Aole,  aole — ano  no,"  wahi  a  Ekeka;  "e  hiki  ana  no  iakaua 
ke  hoopaa  pono,  a  paa'i  ka  kaua  haawina,  mamua  ae  o  ke  kula 
ana." 

8.  "Aole,  e  Ekeka,  e  pono  ia  kaua  ke  hoopaa  mua  i  ka  kaua 
haawina,  alaila,  ua  maopopo  ua  paa  ia  kaua  iloko  o  ka  manawa 
kupono." 

9.  "  O  oe  ke  noho,  a  hoopaa  i  kau  haawina  ke  makemake  oe  ; 
aka,  e  hele  ana  no  au  e  paani  ;  a  i  ko'u  hoi  hou  ana  mai,  e  hoo- 
paa  ai  au  i  ka'u  haawina." 

10  Hele  aku  no  o  Ekeka  iwaho  ia  manawa,  a  lawe  aku  no  hoi 
i  kana  lupe  i  ke  kihapai  ;  aka,  o  Kale,  hoopaa  iho  no  oia  i  kana 
haawina,  a  iloko  o  ka  manawa  pokole  ua  paa  no.  Alaila,  lawe 
no  ia  i  kana  lupe  a  hele  aku  iwaho  e  hoolele  ai  me  Ekeka. 

11.  Ua  nui  ko  Ekeka  lealea  i  keia  manawa  i  ka  hoolele  lupe,  a 
ua  poina  iaia  ka  hooki  ana  i  kekahi  mau  minute,  i  hoopaa  ai  oia 
i  kana  haawina.  Hiki  koke  mai  no  ka  manawa  kula,  mamua  ae 
o  kana  i  manao  ai  ;  a  ike  iho  la  ia  aole  i  paa  kana  haawina. 

12.  Hele  aku  no  ia  i  ke  kula  me  ka  paa  ole  o  kana  haawina  ; 
a  hoopaaia  no  ia  e  ke  kumu,  e  huli  i  kana  haawina  i  ka  waawa- 
kea  ;  oiai  na  keiki  e  ae  e  paani  ana. 

13.  Oiai  oia  e  noho  mehameha  ana,  hoomanao  ae  la  ia  i  ka 
olelo-ao  maikai  a  Kale  i  hai  aku  ai  iaia,  a  minamina  loa  iho  la  ia 
no  kona  hoolohe  ole  ana. 

14.  īna  ua  hana  oia  pela,  ina  ke  paani  pu  la  no  oia  me  na  keiki 

e  ae,  i  keia  manawa  i  hoopaaia  ai  oia  iloko  o  ke  keena  ;  a  hoo- 
holo  iho  la  ia  ia  manawa,  mai  ia  hope  aku,  e  hoopaa  mau  no  oia  i 
kana  haawina  mamua,  alaila  paani. 

15.  Ke  manaolana  nei  au,  e  hoomaluia  ana  o'u  mau  makamaka 
opiopio  a  pau  e  keia  rula  :  "  Mai  hoopanee  a  hiki  i  kekahi  ma- 
nawa  aku  i  ka  mea  i  pono  ke  hanaia  ano."  E  pale  aku  i  ka  hana 
a  Ekeka,  a  e  hoohalike  me  Kale. 

16.  E  hoomanao  mau,  o  ka  manawa  i  kaa  hope  aole  loa  ia  e 
hoi  hou  mai  ;  a,  oiai  no  ua  pokole  kou  mau  la  ma  keia  ola  ana,  a 
ua  piha  no  hoi  me  na  popilikia,  ua  lawa  nae  no  ka  hooko  pono 
ana  aku  i  na  hana  a  pau  i  haawiia  ia  oe  e  hana. 

17.  Ma  ia  hana  ana,  aole  wale  no  ia  he  mea  e  holo  mua  ai  oe 
ma  kau  mau  hana,  aka  hoi,  e  lilo  no  ia  i  mea  e  maa  mau  ai  oe  i  ka 
hana  ana  i  kela  mea  keia  mea  ma  ka  manawa  kupono  ;  a  o  keia 
maa  ana,  he  kokua  nui  ia  nou  iloko  o  kou  ola  ana. 

Na  Ninau. — Heaha  ka  Kale  h&na  a  me  Ekeka?  3.  Heaha  kana  i  olelo  aku  ai  ia 
Kale?  4.  Heaha  ka  Kale  ipane  mai  ai?  6.  Heaha  kana  olelo  ao  ia  Ekeka  ?  10.  Heaha 
ka  Ekeka  hana  ?  10.  I  ka  wa  hea  i  hele  ai  o  Kale  iwaho  e  hoolele  i  kana  lupe  ?  11.  Ua 
paa  anei  ka  Ekeka  haawina  ia  kakahiaka?  13.  Heaha  ka  ke  kumu  hana  iaia?  11.  He- 
aha  kana  i  manao  ai,  oiai,  e  noho  mehameha  ana?  14.  Heaha  kaua  i  hooholo  ai  e 
hana?  15.  Heaha  ka  rula  e  pono  ai  oukou  ke  hoomaluia?  17.  Heaha  ke  ano  maa 
e  pono  ai  oukou  ke  hoomaa  aku  ?  E  hoike  mai,  a  e  wehewehe  hoi  i  ke  ano  o  na  kiko 
a  me  na  hoomaha  ma  ka  pauku  eha. 


HAAWINA  III. 
NA  PAKA-UA— HE  OLELONANE. 

1.  Ha-pu-ku,  hao  ana,  kokope  aku.  I  4.  Pi-o-lo-ke,  make  ka  manao,  pau  ka 

1.  Wa-e-le,  e  olao,  e  uhuki  aku.  manaolana. 

3.  Pi-li-hu-a,  ehaeha,  kaumaha.  |  5.  Me-ne-me-ne,  hu  ke  aloha. 

1.  I  ka  wa  kahiko  he  kanaka  mahiai,  nana  kekahi  mala  nui. 
Ua  palauia  a  ua  kanuia  me  ke  kulina.  Ua  waeleia  hoi  me  ke 
akahele  loa  ;  a^manao  iho  la  ke  kanaka  mahiai,  mai  ia  mala  mai  e 
loaa  ana  iaia  i  kekahi  ola  kino  no  kana  ohana. 

2.  Ua  hooikaika  oia  ma  ka  hana  ;  aka  nae,  ua  ike  aku  la  oia  i 
kana  niala  kulina  e  mae  a  e  mimino  ana,  no  ka  ua  ole  ;  a  hoo- 
maka  mai  la  ka  hopohopo  o  kona  naau  no  kana  mea  kanu. 

3.  Pilihua  loa  no  oia,  a  ua  hele  aku  no  i  kela  me  keia  la  e  nana 

i  kana  mala,  a  ua  kiai  no  hoi  i  na  ao  o  ka  lani,  ina  paha  e  kau 
mai  ana  na  ouli  o  ka  ua. 

4.  I  kekahi  la,  iaia  e  ku  a  e  nana  ana  iluna  i  ke  aouli,  me  ka 
pioloke  o  ka  naau,  aia  hoi,  noloko  mai  o  kekahi  ao  o  ka  lewa  e 
nana  mai  ana  iaia  elua  paka-ua  liilii. 

5.  I  aku  ia  kekahi  o  laua,  "  E  nana  i  kela  kanaka  mahiai  ;  me- 
nemene  no  au  nona,  no  ka  mea,  ua  lilo  kona  ikaika  ma  ka  muhi 
ana  i  kana  mala  kulina,  aia  hoi !  ke  mimino  mai  la  !  E  ake  au  e 
hoopomaikai  iaia." 

6.  Pane  mai  la  kona  hoa,  i  mai  la,  "  He  oiaio  kau  i  olelo  mai 
nei  ;  aka,  pehea  la  auanei  oe  e  hoopomaikai  aku  ai  iaia  ;  oiai  oe 
he  paka-ua  liilii  wale  no,  aole  hoi  e  pulu  pono  aku  i  hookahi 
kumu  kulina  ia  oe  ?  " 

7.  I  aku  la  ka  mua,  "  He  oiaio — aole  no  o  ka  liana  nui  ka  i  hiki 
ia'u ;  aka  nae,  he  hiki  no  ia'u  ke  hoohauoli  iki  i  ka  naau  kaumaha 
o  ke  kanaka  mahiai,  a  e  hoao  ana  no  au.  E  hele  au  i  ka  mala  ; 
a  ke  hiki  ole  no  ia'u  na  mea  e  ae  a  pau,  uahiki  nae  ia'u  ke  hoike 
aloha  aku  i  kuu  manao  kokua-,  nolaila,eia  wau  ke  iho  nei." 

8.  Ka  iho  pu  aku  no  ia  o  na  paka-ua.  Ku  pololei  kekahi  ma 
ka  ihu  o  ke  kanaka  mahiai,  a  o  kekahi  hoi  ma  kekahi  kumu- 
kulina. 

9.  Kau  aku  la  ke  kanaka  mahiai  i  kona  manamana  lima  i  kona 
ihu,  a  i  ae  la,  "  Ka !  heaha  keia  ?  he  paka-ua  la !  mai  hea  mai  ? 
Ke  manaoio  nei  au  e  ua  ana ! " 

10.  I  ka  hoomaka  ana  ae  e  iho  o  na  paka-ua  elua,  i  aku  la  ke 
kolu,  "  Ka !  ina  e  iho  ana  olua,  o  kakou  pu  no,  Eia  mai  la  ! "  a 
haule  iho  la  kela,  a  ku  aku  la  ma  kekahi  kumukulina  aku. 

11.  Ia  manawa  no,  akoakoa  mai  la  na  paka-ua  he  nui  loa,  e  lohe 
aku  i  ke  kamailio  ana  a  ko  lakou  mau  hoa. 

12.  I  ko  lakou  ike  ana  ae  i  na  pakaua  mua,  e  iho  aku  ana  e 
hoohoihoi  i  ka  naau  o  ke  kanaka  mahiai,  ma  ka  hoopulu  ana  i 
kana  mala  kulina,  i  iho  la  kekahi,  "  Iua  e  iho  ana  oukou  no  ia 
hana  maikai,  owau  kekahi,"  a  o  kona  iho  aku  no  ia. 

13.  "  Owau  no  hoi !  "  a  "  owau,"  "  a  owau  "  a  pela  wale  aku  no 
a  pau  mai  ke  kuaua  i  ka  haule  mai  ;  a  ua  hoopulu  pono  ia  ka 
mala  kulina.     Ia  wa  koke  no,  hoomaka  mai  ka  ulu  ana  o  ke  ku- 

lina,  a  oo  aku  la  ;  eia  nae,  mamuli  o  ka  manao  paa  o  kapaka-ua 
mua,  e  hooko  aku  ma  ka  mea  e  liiki  ana  iaia. 

14.  E  na  kamalii,  mai  pauaho  wale  oukou  no  ka  hiki  ole  ana 
ia  oukou  ke  hooko  aku  oukou)ma  na  hana  nui.  E  hooko  aku 
oukou  ma  na  hana  e  hiki  ana  ia  oukou.  Pela  wale  no  na  anela 
e  hana  ai. 

Na  Ninau. — Heaha  keia  haawina  ?  Heaha  ke  ano  o  ka  olelonane  ?  1.  Heaha  ka 
ke  kanaka  mahiai  hana  i  kona  mahinaai?  2.  Pehea  ka  hoomaka  ana  mai  o  kana  ku- 
lina  i  ka  nana  aku  ?  3.  Pehea  la  oia?  5.  Heaha  ka  olelo  a  kekahi  o  na  kulu  ua  ? 
7.  Heaha  ka  mea  i  mauao  mai  oia  e  hana  ?  9.  Mahea  i  haule  ai  ka  paka-ua  mua  ? 
13. .  Heaha  ka  mea  i  hiki  mai  ?  14.  Heaha  ka  hua  ?  15.  Heaha  ka  keia  haawina  i  ao 
mai  ai  ia  oe? 


HAAWINA  IV. 
E  ALOHA  AKU  I  KA  ELEMAKULE. 


1.  E-le-ma-ku-le,  he  kanaka  kahiko. 

3.  Pa-no-a,  maloo,  ma-u  ole. 

4.  Ko  o-ko-o,  he  pauku  laau,  he  ko-o  no 

ka  hele  ana. 
7.  Ma-ki-lo,  noi  wale  aku. 


9.  U-wa-po,  he  haka  malunaoka  owawa. 

10.  Pa-ki-ka,  pahee  ana. 

13.  Pa-le-ka-na,  pakele,  ola  ana. 

14.  Ho-o-po-mai-ka-i,  e  haawi  aku  i  ka 

pomaikai. 


Na  Hewa. — 5b-fto-mo  no  ho-o-ko-mo  ;  ho-mo-e  no  ho-o-mo-e;  īw-pi-li-ki-a  no  ho- 
o-pi-li-ki-a ;  ho-po-mai-ka-i  no  ho-o-po-mai-ka-i. 

1.  Ua  lohe  pinepine  o  Helene  i  kona  makuahine  e  olelo  ana, 
ina  e  noonoo  pono  iho  ka  poe  opiopio,  e  hana  oluolu  aku  no  aua- 
nei  lakou  i  ka  poe  kahiko  ;  a  e  maa  no  hoi  lakou  i  ka  hana  aloha 
aku  ia  lakou,  ke  waiwai,  a  ke  ilihune  hoi. 

2.  Aole  i  hookomo  mai  o  Helene  i  keia  mau  olelo  ao  a  kona 
makuahine  ma  kekahi  pepeiao,  a  puka  aku  ma  kekahi,  e  like  me 
na  kaikamahine  noonoo  ole.  Aole  ;  ua  noonoo  oia  no  ia  mea,  a 
ua  hoomaopopo  no  hoi. 

3.  I  kekahi  wa,  o  ke  awakea  ia  o  kekahi  la,  oloko  o  ka  makalii, 
a  ua  hooma-uia  iho  hoi  ka  lepo  panoa  e  ka  ua.  E  paani  ana  o 
Helene  me  kekahi  o  kona  mau  hoaaloha  kamaiii  ma  kahi  kokoke 
i  ka  puka  pa  o  ke  kihapai. 

4.  Oiai  lakou  e  paani  ana,  ike  aku  la  o  Helene  e  hele  mai  ana 
kekahi  kanaka  elemakule  nawaliwali,  mawaena  mai  o  ka  mahi- 
naai,  me  ke  kookoo  ma  kona  lima. 

5.  Iaia  e  hoea  niai  ana,  hiki  mai  la  oia  i  kekahi  auwai,  ua  ane 
akea  ae  la,  a  ua  hoonuiia  hoi  ka  wai  e  ka  ua ,  a  no  ia  mea,  aole 
i  liiki  pono  iaia  ke  hele  aku  ma-o,  no  ka  mea,  he  elemakule  na- 
waliwali.  Nolaila,  ku  malie  iho  no  ia,  me  ka  maopopo  ole  o  ka 
mea  e  hana  ai. 

6.  Ike  aku  la  o  Helene  i  kona  pilikia,  olelo  aku  no  ia  i  na  hoa 
paani  ona,  "  E  kali ;  e  hele  ae  au  e  kokua  i  kela  kanaka  elema- 
kule." 

7.  "0  kela  kanaka!"  wahi  a  Maria,  "he  elemakule  makilo 
kela,  e  Helene  !  " 

8.  "  Heaha  ka  hewa,"  wahi  a  Helene,  a  holo  aku  no  ia.  Aka, 
hoi  koke  mai  no  oia,  a  hopu  iho  la  i  kekahi  papa  loihi.  Paa  ae 
no  oia  ma  kekahi  poo,  a  kauo  aku  la  e  like  me  ka  hiki  iaia. 

9.  0  kona  manao,  e  hoomoe  iho  no  i  ua  papa  la  maluna  o  ka 
auwai,  i  uwapo  no  ka  elemakule.  "  E  kokua  iki  mai  ia'u,"  wahi 
ana  i  kona  mau  hoa. 

10.  Aohe  mea  i  hele  mai.  0  ka  lakou  kokua  mai  iaia,  o  ka 
akaaka  mai  no  ko  ia  nei  pilikia  i  ka  lawelawe  ana,  "  no  ka  ele- 
makule  makilo  !"  wahi  a  lakou. 

11.  Aka,  aole  no  i  keakeaia  o  Helene  no  ia  mea.  Hana  no  ia 
me  kona  ikaika  a  pau,  i  kau  ai  ka  papa  maluna  o  ka  auwai  ;  a 
mahope  iho,  kau  aku  la  kekahi  poo  o  ka  papa  ma  kela  aoao  o 
kahi  kahawai. 

12.  "Ano,  e  ho  mai  i  ko  lima  ia'u,"  wahi  a  ke  kaikamahine 
maikai  i  ka  elemakule,  "  a  na'u  no  e  aiakai  ia  oe  ma  kela  aoao  ; 
no  ka  mea,  ua  pulu  ka  papa  i  ka  ua,  a  mamnli  oe  pakika,  a 
hina  hoi." 

13.  Ua  mahalo  iho  la  ka  elemakule  no  ka  lokomaikai  o  ke  kai- 
kamahine  uuku,  a  ua  aneane  hiki  ole  iaia  ke  hoomaikai  aku.  I 
kona  wa  i  hiki  palekana  aku  ai  ma  kela  aoao,  me  ka  paa  ana  i  ko 
Helene  lima,  kahe  iho  la  na  waimaka  ma  kona  pnpalina. 

14.  "  E  hoopomaikai  mai  ke  Akua  ia  oe,  e  kuu  kaikamahine 
maikai  aloha,"  wahi  ana,  "  a  e  haawi  mai  hoi  ia  oe  i  ka  mahaloia 
iloko  o  kou  wa  e  kahiko  ai,  e  like  me  kou  haawi  ana  mai  i  ka 
mahaloia  i  o'u  nei." 

15.  Ua  hauoli  loa  o  Helene  ia  la  ;  a  pela  no  hoi  ke  ano  me 
kakou  a  pau,  i  ko  kakou  wa  e  kokua  aku  ai  i  ka  poe  i  nele. 

16.  O  kona  makuahine  hoi,  ka  mea  e  haka  pono  ana  i  keia  mau 
mea  a  pau  i  hanaia,  mai  kona  puka  aniani  mai,  ua  oluolu  nui  oia 
no  ka  hana  lokomaikai  a  kana  kaikamahine. 

NaNinau. — 1.  Heaha  ka  Helene  i  lohe  ai  i  kona  makuahine  e  olelo  ana?  2.  Peliea, 
malama  anei  oia  ia  olelo  ao?  5.  Heaha  ka  pilikia  i  halawal  mai  me  ia?  8.  Heaha 
ka  Helene  hana?  10.  Pehea  hoi  kona  mau  hoa  paani  ?  11.  Ua  keakeaia  anei  o  He- 
lene  no  ia  mea?  13.  Pehea  la  ka  elemakule?  14.  Heahakana  i  olelo  aku  ai?  15.  Pehea 
e  hoohauoli  ia  ai  kakou?  16.  Pehea  la  ko  Helene  makuahine?  He  kumu  hana 
maikai  anei  keia  a  Helene  no  kakou  a  pau  e  hoohalike  aku  ai? 


HAAWINA  V. 
KA  HUAOLELO  MAIKAL 

1.     Mana  ka  hua  maikai  on, 
Ina  kupono  nae  ; 
Auhee  na  ao,  pau  ae  ka  po, 
Poha  ka  lama  e  l 

2»     Ka  uhane  eha,  luuluu  er 
Iloko  iho  no, 
Ma  kahi  hua  maikai  nae, 
Maha  7e  a  oli  hou. 

3.  E  oli  ma  na  hua  maikai 

Na  home  hune  nei  ; 
A  ma  ia  hua  e  pau  ai 
Na  kue,  a  malu  e. 

4.  Ka  mana  o  \a  mau  hua  maikai, 

Ia  oukou  ia  a  pau  ; 
Ka  poe  luuluu  e  hoomaha  'e,. 
Hoolu  i  na  u. 

5.  E  lulu  i  na  hua  maikai, 

Ma  ke  ala  a  hale  pu  ; 
A  lama,  olu,  maha  e 
Na  naau  u  luuluu. 

HAAWINA  VI. 
KA  LAU  AAPU— HE  OLELO  KI-KE. 


1.  A-a-pu,  he  apu,  kiaha. 

3.  Pai-na,  he  aua,   hookahi  hapalua  o  ke 

kuata. 

4.  Ku-pa-na-ha,  ano  e. 

5.  A-fe-ri-ka,  aina  puni  ole  i  ke  kai  ma 

ka  heina  aku  o  Europa. 


9.  Ka-ma-he-lb,  na  poe  hele  huakai. 
9.  Ma-ki-li,  e  wehe  mai. 
9.  Hau-ma-lu,  he  koou. 
11.  U-mo-ki,  e  papani  aku. 


1.  Kaloke.  Ua  lohe  anei  oe  e  Ema  i  ka  lau  anpu? 

2.  Ema.  Aole,  e  Kaloke.     Heaha  ke  ano  o  ia  lau  ? 

8.  Kaloke.  I  mai  o  mama  o  kona  mau  lau  ua  like  no  me  na 
pika  wai,  a  e  puolo  no  hoi  lakou  i  hookahi  paina  wai,  a  oi  aku  i 
kekahi  manawa. 

4.  Ema.  Kupanaha  maoli  hoi  ha  ia  mau  lau !  Aia  anei  kekahi 
o  ia  mau  lau  iloko  o  ko  kakou  mau  kihapai  ? 

5.  Kaloke.  Aole,  ma  na  aina  o  Asia  a  me  Aferika  e  loaa  ai 
lakou,  ma  na  wahi  mehana  mau. 

6.  Ema.  0  ka  wai  i  loaa  iloko  o  ka  aapu  he  kupono  anei  ke  inu  ? 

7.  Kaloke.  Ae.  Aia  maluna  iho  o  ua  lau  aapu  la  kekahi 
pani  uuku,  nana  e  malama  i  ka  maemae  a  me  ka  maikai  o  ka  wai. 

8.  Ema.  Nani  wale  ia  apu  i  hanaia  he  lau ! 

9.  Kaloke.  Ae  ;  a  kupono  maoli  no  hoi  no  kamahele  make- 
wai  o  ia  mau  aina !  I  mai  o  mama,  i  ka  manawa  e  hau-ma-lu  ai 
ke  ea,  makili  ae  no  kona  pani,  pela  e  komo  ai  ka  mahu  iloko. 

10.  Ema.  A  lilo  ae  no  anei  ka  mahu  i  wai  ? 

11.  Kaloke.  Ae  ;  a  i  ka  wa  e  papaa-la  ai,  umoki  ae  no  kona 
pani,  nolaila,  aole  e  maloo  ka  wai.  I  ka  wa  e  piha  ai  ka  lau 
aapu  i  ka  wai,  hoopaa  ae  no  ia  iaia  iho  i  kekahi  lala  uuku,  a  i  ole 
ia,  i  kekahi  mea  e  ae  e  ulu  kokoke  mai  ana. 

12.  Ema.  No  ke  aha  i  hana  ai  pela? 

13.  Kaloke.  No  ka  mea,  aole  ikaika  kupono  ka  lau  e  hoopaa 
ai  i  ka  wa  e  piha  ai  i  ka  wai. 

14.  Ema.  Pehea  e  hoopaa  ai  oia  iaia  iho  i  ka  laau  ? 

15.  Kaloke.  Aia  no  ke  kau  wahi  ano  lou  uuku,  e  ulu  ana  ma-o 
pono  mai  o  ke  pani,  a  me  ia  mea  e  paa  ai. 

16.  Ema.  Kupanaha  maoli  no  ! 

17.  Kaloke.  Aka,  eia  110  kekahi  mea  a  īnama  i  hai  mai  ai  no 
ua  lau  nēi,  o  ia  mea  kupanaha  aka  no  ia. 

18.  Ema.  Heahaiamea? 

19.  Kaloke.  Ka,  o  ka  wai  oloko  o  ka  lau  he  oia  mau  loa  ka 
maemae,  oiai  nae  ka  lau  iloko  o  kahi  inoino  loa,  a  wai  olepolepo 
paha. 

20.  Ema.  Kei  ke  kupaianaha  o  keia  mea  !  E  hoomanao  mau 
ana  au  no'ka  lau  aapu,  i  ko'u  wa  e  inu  ae  ai  i  ko  kakou  wai  mae- 
mae  a  maikai. 

Na  Ninau. — Heaha  ke  kumumanao  o  keia  haawina?  3.  Pehea  ka  nui  o  ka  wai  i 
puoloia  e  kekahi  lau  ?  5.  Mahea  la  kahi  i  ulu  ai  ?  9.  Heaha  kona  waiwai  ?  9.  Heaha 
ka  hana  o  ua  lau  nei  i  ka  wa  mau  o  ke  ea  ?  11.  Heaha  hoi  ke  maloo  mai  ?  15.  He- 
aha  ka  mea  e  ulu  ana  ma-o  pono  o  ke  pani  ?  19.  Ua  mau  anei  ka  ono  o  ka  wai  ma- 
loko  o  ka  lau  ?    Heaha  ka  olelo  ki-ke  ?    Pehea  la  e  heluheluiaM  ? 


HAAWINA   VII. 
KA  UMIKI  KEKO  ANO  E. 


2.  O-mo-le,  he  hue  aniaui. 

2.  Ke-ko,  he  holoholona  ano  like  iki  me 

ke  kanaka. 

3.  Nu-ku,  ka  waha  oioi. 

3.  O-lo-li,  haiki,  aole  akea. 


4.  U-mi-ki,  he  umii,  ke  paa. 
4.  Ho-o-mo-ha-la,  e  wehe  aku. 
6.  A-lu-nu,  makee  ana. 
8.  La-pu-wa-le,  he  ano    hupo,  noonoo 
ole. 


Na  Hewa. — Ma-le-ka  no  A-me-ri-ka;  ha-le-le  no  ha-a-le-le. 

1.  Aia  ma  kekahi  o  na  muliwai  o  Amerika  Heina,  he  ano  e  loa 
ko  na  kanaka  hopu  ana  i  na  keko.  Eia  malalo  iho  nei  ke  ano  o 
ka  hoike  ana  no  ia  mea. 

2.  0  na  keko,  ono  loa  no  lakou  i  ke  kuliua.  Ua  hookomoia 
kekahi  mau  hua  kulina  iloko  o  kekahi  omole  nuku  loloa  ;  nolaila, 
o  ka  lima  wale  no  o  ke  keko  ka  i  komo  iloko. 

3.  Ua  waihoia  keia  omole  malalo  o  kekahi  kumu  laau  e  kau 
ia  ana  e  ke  keko  ;  a  i  kona  wa  e  ike  ai  i  ka  omole,  iho  iho  no 
oia  ilalo,  a  ho-o  aku  no  i  kona  lima  iloko  o  ka  nuku  ololi  o  ka 
omole,  a  hao  ae  la  a  piha  kona  poho  lima  i  na  hua  kulina. 

4.  I  ka  wa  e  umiki  ai  kona  lima,  aole  e  hiki  iaia  ke  huki  aku 
iwaho  ;  aole  hoi  oia  i  noonoo  iho,  he  oi  aku  ka  pono  o  ka  hoo- 
mohala  ana  i  koua  mau  manamana  a  haaleie  aku  i  ke  kulina. 

5.  Nolaila,  uwe  ae  no  ia  me  he  naea  la  aia  iloko  o  ka  pilikia 
nui  ;  oiai  hoi,  aia  110  iaia  iho  kona  hemo  me  ka  ole. 

6.  Aka,  no  ka  nui  no  o  kona  makemake  i  ke  kuliua,  nolaila,  e 
aho  kona  make  mamua  o  kona  hoopau  ana  i  ka  alunu  wale. 

7.  Ua  hoike  oiaio  mai  na  poe  hahai  holoholona,  aole  loa  lakou 
i  ike  iki  i  kekahi  keko  e  hookuu  wale  ana  i  ka  paa  ana  o  kona 
lima,  i  mea  e  hemo  ai  oia  a  pakeie. 

8.  0  na  keiki  i  maa  ma  na  hana  kolohe,  a  e  hooko  mau  ana 
malaila,  me  he  la  aole  no  he  mana  koe  ia  lakou  e  haaleie  aku 
ai,  ua  like  lakou  me  keia  poe  keko  hupo. 

Na  Ninau.— 1.  Mahea  i  noho  ai  ua  mau  keko  la  ?  2,  4.  Pehea  i  hopu  ai  na  kanaka 
ia  lakou  i  kekahi  manawa  ?  5.  Heaha  ka  lakou  hana  ke  paa?  7.  Ua  hooia  mai  na 
poe  hahai  holoholona  i  ke  aha  ?  8.  Heaha  ka  mea  i  oleloia  maanei  no  na  na  keiki  i 
'oaa  na  ano  ino  ? 


HAAWINA  YIIL 
KA  PAPALE  KAPU  KAHIKO. 


1.  Le-wa,  kahi  lele  o  na  manu,  ke  ea. 

4.  Mi-ki-oi,  maemae,  noeau. 

5.  O-lo-he-lo-he,  aole  i  uhiia. 
7.  Lo-ko-i-no,  makoua. 


7.  Pa-a-ki-ki,  oolea. 

8.  He-he,  he  aka  leo  ana. 

9.  0-na,  ka  mea  nona  ka  waiwai. 


Na  Hewa.—  Ho-le-i  no  ho-o-le-i 
nu-nui. 


ho-po-?io-po-no  no  ho-o-po-no-po-no: 


1.  "  E  hoolei  ae  i  ka  papale  kapu  i  ka  lewa  !  "  wahi  a  kekahi 
keiki.     "  Hura,  aia  la  !  " 

2.  "E  hopu  aku  a  hoolei  hou  ae!"  wahi  a  kekahi  keiki  i  ka- 
hiko  maikai  ia,  me  ka  papale  kapu  hou  maluna  o  kona  poo. 

3.  He  nui  wale  na  keiki,  i  hiki  mua  ole  i'au  ke  ike  aku  i  ka 
lakou  mea  e  paani  ana  me  ka  lealea. 

4.  Mahope  mai,  puhi  mai  la  ka  makani  io'u  la,  i  kekahi  papale 
kapu  lole  uuku  ;  aole  io  no  i  hanaia  ma  ke  ano  hon  ;  aka,  ua 
hana  mikioi  loa  ia  no  nae,  a  ua  kupono  no  hoi  e  papaleia  e  keiki 
noonoo. 

5.  Holo  mai  no  he  wahi  keiki  uuku,  mahope  mai  o  ka  papale 
kapu,  a  hoao  iho  la  e  hopu  i  ka  papale  mai  na  keiki  e  mai.  Ua 
olohelohe  kona  poo,  a  pela  i  manao  ai  au  nona  ka  papale  kapu. 

6.  "  E  Kale,"  wahi  ana,  "  ho  mai  kuu  papale  kapu  !  e  lepo  loa 
auanei !" 

7.  Aka,  he  keiki  lokoino  o  Kale  ;  pekupeku  wale  ae  la  no  ia 
iloko  o  ka  lewa,  me  ke  kahea  ana^  "  Hura  no  ka  papale  kapu  o 
ke  kanaka  oleio  e  ! " 

8.  I  ka  lohe  ana  i  keia  olelo  akamai,  wahi  a  ko  lakou  manao 
kuihe,  akaaka  henehene  aku  la  lakou,  me  ka  hooho  nui  ana  o  ka 
leo,  a  hoomau  aku  no  lakou  i  ko  lakou  paani  lokoiao. 

9.  Halokuloku  mai  na  waimaka  o  ke  keiki  nona  ka  papale 
kapu.  A  pau  ka  paani  ana  o  na  keiki,  haawiia  aku  la  kona  pa- 
pale  kapu  iaia. 

10.  Lalau  iho  no  ia  i  ka  papale  kapu  a  kahili  iho  la  ia  e  like 
me  ka  hiki  iaia,  a  ua  hoao  no  hoi  e  hooponopono  hou  ae. 

11.  Kahe  iho  la  kona  mau  waimaka  ;  a  ulaula  no  hoi  kona  pa- 
palina  iaia  i  noonoo  ai  i  ka  hoinoia  mai  e  kona  poe  hoa  kula 
nunui. 

Na  Ninau.— 2.  Heaha  ka  olelo  a  ke  keiki  i  komo  i  ka  lole  maikai  ?  2.  Heaha 
ka  mea  ma^kona^poo?  4.  Heaha  ka  na  keiki  mea  e  paani  ana?  5.  Nowai  ia  pa- 
pale  kapu?  6.  Heaha  ka  ke  keiki  i  olelo  aku  ai  ia  Kale  ?  7.  Heaha  ka  Kale  hana,  a 
me  kaua  olelo  ?  8.  Heaha  ke  kumu  i  aka  hehe  ai  ?  9.  Pehea  ke  keiki  uuku  ?  10.  He- 
aha  kana  i  hana  ai  ?    11.  No  ke  aha  oia  i  uwe  ai  ? 


HAAWINA  IX. 
KA  PAPALE  KAPU  KAHIKO. 

HOOPAU   ANA. 


4.  Ho-o-ku-po-no,  hoopono  ana. 
4.  Pa-ki-ko,  hoomaunauna  ole. 
8.  Ho  o-ka-no,  haakei. 
8.  Ku-pa-a,  naueue  ole. 


11.  Le-de,  he  inoa  uo  ka  wahine  i  maha- 

loia. 

12.  Ke-o-ni-ma-na,  he  inoa  no  ke  kanaka 

i  mahaloia. 


Na  Hewa. — Jo-M-nanoho-o-u-Da;    ho-ka-no  no  ho-o-ka-no;  ho-ma-na-o  no  hoo- 
ma-na-o. 

1.  I  ka  wa  i  boi  mai  ai  keia  keiki  i  ka  hale,  ua  lohe  au  i  kona 
olelo  ana  aku  i  kona  makuahine.  "Aole  e  hiki  ia'u  ke  papale 
hou  i  keia  papale  kapu." 

2.  "  No  ke  aha  mai  ?  "  wahi  a  kona  makuahine. 

"  3.  No  ka  inea,"  wahi  ana,  "  he  miiu  papale  kapu  hou  ko  ke- 
kahi  poe  keiki  e  ae  ;  a  kapa  mai  no  lakou  i  ko'u,  he  papale  kapu 
no  ke  kanaka  olelo  e." 

4.  0  ka  makuahine  o  keia  keiki  uuku  ua  hookupono  loa  oia 
ma  ka  pakiko  ana  i  na  lole  komo  o  kana  keiki  ;  i  hiki  pono  ai" 
iaia  ke  hoouna  i  kana  keiki  i  ke  knla. 

5.  "  E  kuu  keiki  aloha,"  wahi  ana,  "  aole  e  hiki  ia'u  ke  hoolako 
i  loaa  ai  ua  papale  kapu  hou  la  nou,  e  like  me  kekahi  poe  keiki 
e  ae  ;  ua  ike  no  oe,  aole  au  i  waiwai,  e  like  me  ka  nui  o  na  ma- 
kua  o  lakou." 

6.  "Aka,  akaaka  mai  no  na  keiki  a  pau  i'au,  i  ko'u  hele  ana 
aku  ma  ke  alanui,"  wahi  ana. ;  "  a  papai  mai  no  hoi  lakou  i  kuu 
papale  a  haule  i  ka  iepo,  a  oia  iho  la  ka  mea  nana  i  hookaumaha 
mai  i'au  ;  a  i  aha  la  auanei  ka7u  mea  e  hana  ai.  E  kuu  makua- 
hine,  e  oluolu  hoi  oe  e  kuai  i  wahi  papale  kapu  hou  no'u !  " 

7.  "  E  kuai  no  au  ina  e  hiki  ana  ia'u,"  wahi  a  ka  makuahine  ; 
"  aka,  ua  ike  no  oe,  he  iiihune  ail."  Ua  menemene  no  oia  i  kana 
keiki  nele,  a  i  aku  la< ,  "  Ke  manao  nei  au  he  poe  aloha  ole  kou 
mau  hoa  kula,  a  he  poe  kamalii  noonoo  ole  no  hoi." 

8.  E  hoomanawanui  oe  i  ka  hana  lokoino  ana  mai  a  na  kamalii 
haakei,  i  ike  mai  lakou,  ua  kau  nui  oe  i  kou  manao  ma  ka  lilo 
ana  i  kanaka  maikai,  hookanaka  ;  aole  no  ma  ke  ano  o  kou  pa- 
pale  kapu,  a  me  ka  hanohano  o  kou  aahu. 

9.  Mai  hilahila  oe  i  ka  olelo  aku,  ua  ilihune  kou  makuahine  ; 
a,  no  ia  mea,  aole  no  i  hiki  iaia  ke  kahiko  aku  i  kana  keiki  me 
na  aahu  nani. 

10.  E  hilahila  wale  no  oe  no  ka  hana  ino  ;  a  e  pono  ia  oe  ke 
pule  aku  i  ke  Akua,  e  haawi  ia  oe  i  ka  naau  aloha  a  me  ka  olu- 
olu  ;  a,  ina  e  loaa  ia  oe  Kona  lokomaikai,  aole  e  hookaumahaia 
ana  kou  naau,  no  ka  heneheneia  mai,  a  me  na  hoinoia  mai  e 
kekahi." 

11.  I  hookahi  huaolelo  i  na  kamalii  e  hana  ana  i  ko  lakou 
mau  hoa  paani,  e  like  me  ka  hanaia  ana  o  keia  keiki.  "  E  hoo- 
manao,  o  ke  keiki  i  ao  pono  ia,  aole  loa  ia  e  manao  ana  o  ka  aahu 
ka  mea  e  lilo  ai  kekahi  i  keonimana,  a  i  leāe  paha. 

12.  Ua  ike  no  ua  keiki  la,  o  na  poe  e  hilahila  ole  ana  i  ka  aahu 

i  kn  i  ko  lakou  ano  iho,  maluna  o  lakou  la  ka  oi  o  ko  makou  hi- 

linai  a  me  ko  makou  aloha. 

Na  Ninau.—  1.  Heaha  ka  ke  keiki  uuku  i  olelo  aku  ai  i  kona  makuahine  ?  3.  No 
ke  aha  kona  mea  i  makemake  ai  i  papale  kapu  hou  ?  5.  Heaha  ka  kona  makuahine 
i  olelo  aku  ai  iaia?  6.  Heaha  ka  na  keiki  i  hana  mai  ai  iaia  ?  8,  10.  Heaha  ka  kona 
makuahiue  i  hai  aku  ai  iaia  ?  11.  Heaha  ka  i  oleloia  no  ke  keiki  i  ao  pono  ia  ? 
12.  Owai  ka  oi  o  ka  mea  i  hilinaiia  a  me  ke  alohaia  ?  Pehea  oe  e  hana  ai  i  kou  mau 
hoa  paani  ? 


HAAWINA  X. 
KA  BUKĒ  O  NA  ALOHA. 


10.  Hoo-no-no-hu-a,  ano  pono  ole  o  ka 

manao. 
10.  U-ki-u-ki,  huhu  ana. 
15.  Ka-ki-ki  ma-ka,  la  hanau  o  Kristo. 
18.  Hoo-ulu-hua-ia,  nonohua  o  loko. 


1.  Ku-pi-li-ki-i,  pilikia  o  ka  manao. 

2.  A-na-i,  hoopai  aku  no  ka  hoopaiia  mai 

4.  Ho-o-hu-li-hu-li,  hulihuli  ae. 

5.  Si-li-na,  he  apana  moni. 
8.  Ki-po-o-hi-wi,  poohiwi. 
8.  Hia-ai,  ake,  anoi. 

Na  HfiWA. — Ho-uli-uli  no  hoo-hu-li-hu-li ;  hi-ai  no  hia-ai ;  '  o-no-no-hu-a  no  hoo-no- 
no-hua;  ho-ma-po-po  no  hoo-mao-po-po. 

1.  "  Ua  ukiuki  au  ia  Ioane,"  wahi  a  Uilama ;  "e  pono  maoli 


2.  "  E  hana  ino  hou  aku  iaia  ea  ?"  ninau  aku  la  o  Naki,  kona 
hoahanau. 

3.  "Aole  ;  e  nana  hou  i  kuu  s  Buke  o  na  aloha/  "  wahi  ana. 

4.  "  Heaha  ia  buke?  "  wahi  a  Naki,  iaia  e  ike  aku  ana  i  ko  ia 
la  hoohulihuli  ae  i  na  aoao  o  kekahi  buke-kope,  i  aneane  e  piha 
i  ke  kakauia  me  ke  kakau  lima  poepoe  maikai. 

5.  "  Eia  no,"  wahi  a  Uilama  ;  alaila  heluhelu  ae  la  oia  a  nui 
ka  leo  :  "  '  Maraki  8,  ua  haawi  manawa  iki  mai  o  Ioane  ia'u  i 
kona  papale  hou.7 

6.  "'lune  4.'  Eia  hou  :  'I  ka  wa  i  haule  ai  o  kuu  silina,  ua 
haawi  lokomaikai  mai  o  Ioane  ia'u  i  silina  hou.7 " 

7.  Pelu  ae  la  oia  i  ka  aoao  o  ka  pepa.  "  He  hoa  maikai  ka  o 
Ioane  ! 

8.  "  Heaha  kau  i  kakau  ai  maloko  o  kela  buke  ?"  wahi  a  Naki ; 
a  e  nana  iho  ana  hoi  oia  maluna  iho  o  kona  kipoohiwi  me  ka  hiaai. 

9.  "  0  na  hana  lokomaikai  a  pau  i  hoikeia  mai  ia'u,"  wahi 

5 

ana,  "Aole  e  hiki  ia  oe  ke  koho  mai  i  ka  nui  o  ia  mau  mea  i  loaa 
mai  ia'u !  Ua  ike  au,  he  mea  pomaikai  nui  no'u  ke  kakau  iho 
ia  mau  hana  lokomaikai ! 

10.  "Aole  au  e  hoopoina  ana  ia  lakou  e  like  me  a'u  e  hoopoina 
nei  i  na  mea  e  ae  no  ko'u  hilinai  ma  ko'u  hoomanao  wale  ana  ; 
nolaila,  ke  manaolana  nei  au,  aole  au  e  hoononohua  pinepine  ia 
ana.  I  ko'u  wa  e  ukiuki  ai,  a  ane  noonoo  ole  paha,  e  hooluolu 
hou  ia  mai  auanei  au,  ina  wau  e  nana  hou  i  kuubtike." 

11.  "  Ua  ake  no  au  e  ike  i  ke  ano  o  na  mea  au  i  kakau  iho  ai," 
wahi  a  Naki.    "  Ho  mai  ana,  a  nana  aku  au  i  kekahi  aoao." 

12.  "  Ua  noi  mai  o  Mrs.  Wade  ia'u  e  hoohalalama  kona  hale  ; 
a  ua  hoohauoli  maoli  mai  oia  ia'u." 

13.  "  Ua  haawi  mai  o  Mrs.  Pilipo  ia'u  elima  mau  silina." 

14.  "  Ua  ninau  mai  o  Mareka  Fage  ia'ii  i  kela  la  keia  la,  i  ko'u 
wa  i  mai  ai." 

15.  "  Ua  haawi  mai  o  Farani  Kamika  ia'u  i  ka  buke  a  kona 
makuahine  i  haawi  aku  ai  iaia,  he  makana  Karikimaka  ;  a  hoihoi 
hou  aku  no." 

16.  "  No  ke  aha  kou  mea  i  kau  ai  i  ka  inoa  o  papa  a  me  mama 
ma  ke  poo  o  ka  aoao  ?  "  wahi  a  Naki. 

17.  "  No  ka  mea,  ua  hoike  mai  laua  ia'u  i  na  lokomaikai  he  nui, 
aole  e  hiki  ia'u  ke  kakau  ;  a  pela  hoi  au  e  kakau  ai  i  ko  laua  mau 
inoa  i  hoomanao  ai  au  no'u  iho,  no  kuu  aie  nui  i  ko  laua  loko- 
maikai.    Ua  ike  no  hoi  au  aole  loa  e  hiki  ia'u  ke  hookaa  aku  ia  aie. 

18.  "A  e  nana  mai  i  ka  mea  a'u  i  kakau  ai  ma  ka  hoomaka  ana 
mai  o  kuu  buke  :  '  0  kela  a  me  keia  makana,  mai  luna  mai  ia.' 
Ua  kakau  au  i  keia  i  hoomaopopo  ai  au  me  ka  poina  ole,  i  na 
mea  a  pau  a  ko'u  mau  hoaaloha  lokomaikai  i  haawi  mai  ai  ia'u 
na  ke  Akua  mai  no  ;  a  no  ia  mea,  oiai  au  e  hoomaikai  aku  ana 
ia  lakou,  e  hoomaikai  mua  aku  no  au  laia" 

Na  Ninau. — 1.  Me  wai  i  hoonaukiukiia  ai  o  Uilama?  3.  Heaha  kana  i  olelo  ai  e 
ponokehana?  5,6.  Heaha  kaloane  ihana  mai  ai  iaia?  9.  Heaha  kana  i  kakau  iho 
ai  iloko  o  ia  buke  ?  10.  No  ke  aha  i  hana  ai  oia  pela  ?  12,  15.  Heaha  na  lokomaikai 
a  kekahi  poe  i  hoike  mai  ai  iaia  ?  16.  Mahea  ia  i  kau  ai  i  na  inoa  o  kona  mau  makua  ? 
17.  No  ke  aha  i  kau  ai  malaila  ?  18.  Heaha  kana  i  kakau  ai  ma  ka  hoomaka  ana 
mai  o  kona  buke  ?  18.  No  ke  aha  i  kakau  ai  oia  pela  malaila  ?  E  hai  mai  i  kau  mea 
e  hoomaikai  aku  ai. 

HAAWINA  XI. 
NO  NA  INIKINI  O  AMERIKA. 


6.  La-na-ki-la,  auhee  ana  o  ka  enemi. 

8.  Hoo-ma-ka'u-ka'u,  hooweliweli,  lioo- 

maka'u  ia. 

9.  Ne-le,  loaa  ole. 

11.  Keu,  lua  ole,  hookahi  ana. 


2.  Wi-gi-wa-ma,  ka  hale  noho  o  ka  Ini- 

kini. 
2.  O-ha-na,  he  poe,  he  hanauna  hookahi, 

lahui. 
4.  Ma-iīi-ai,  mahi  ana,  hana  e  ulu  ai  ka  ai. 
6.  E-ne-mi,  he  mea  kue. 

Na  Hewa.—  Ili-ki-ni  no  I-ni-ki-ni*;  ha-u-la  noha-u-la;  ha-li  noha-li-i;  li-li  no 
li-i-li-i ;  hoo-ma-kau-kau  no  hoo-ma-ka'u-ka'u;  ho-u-ku  no  ho-o-u-ku  ;  a-li  no  a-li-i ; 
'ma-n-ka  no  A-me-ri-ka. 

1.  Ua  lohe  a  ua  heluhelu  paha  oukou  a  pau,  e  na  poe  opiopio, 
no  na  Inikini.  Mamua  loa  aku  o  ka  hiki  ana  ae  o  na  haole,  e 
noho  ma  keia  aoao  o  ka  moana,  ua  ikeia  na  Inikini  ma  na  wahi 
a  pau  o  ka  aina  o  Amerika. 

2.  He  noho  ana  poe  ohana  ko  lakou,  a  aole  hoi  i  like  me  na 
haole  ma  na  mea  he  nui.  He  ha-u-la  ko  lakou  ili,  e  like  me  ke 
keleawe  ula.  Noho  no  lakou  maloko  o  na  hale  pupupu  liilii  i 
kapaia,  he  mau  iuigiwama. 

3.  0  na  iii  o  na  holoholona  a  lakou  i  pepehi  ai  ka  lakou  e  halii 
ai  maluna  o  ka  lepo,  i  mau  papa  hele,  a  i  mau  moena  hoi  no  la- 
kou.     0  ko  lakou  mau  kapa  aahu  no  hoi  ia. 

4.  0  ka  hapanui  o  ko  lakou  ola  ua  loaa  ma  ka  hahai  holoho- 
lona  a  me  ka  lawaia,  aole  no  o  lakou  mahiai,  a  hanai  holo- 
holona. 

5.  Aole  mau  ko  lakou  noho  maluhia  ana,  kekahi  ohana  me  ke- 
kahi.  He  pinepine  ke  kaua  ana  o  kekahi  poe  ohana  me  kekahi 
poe  ;  a  me  he  mea  la,  he  makemake  lakou  i  ke  kaua,  mamua  o 
ka  hana  ana  i  kekahi  mea  e  ae. 

6.  He  poe  hoomainoino  loa  lakou  i  ko  lakou  poe  enemi  ;  a  i 
ka  wa  e  lilo  ai  ka  lanakila  no  lakou,  aole  loa  lakou  e  hoopakele 
i  na  wahine,  aole  hoi  i  na  keiki  liilii  ;  aka,  ooki  no  lakou  i  ko  la- 
kou  mau  ili  poo,  e  like  me  ko  lakou  ooki  ana  i  ko  na  kane. 

7.  I  ko  lakou  v^a  e  lawe  ola  ai  i  kekahi  o  ko  lakou  mau  enemi, 

*No  ka  mea,  ua  laweia  mai  ka  huaolelo  ''Inikiui"  mailoko  mai  oka  huaolelo  Be- 
ritania  Ināian,  aole  wahi  i  pili  ai  o  "Ilikini"  iloko  olaila, 

e  like  me  ka  Iakou  hana  mau,  e  pepehiia  no  lakou,  ma  ke  puhi 
ana  ia  lakou  i  ke  ahi  ma  ke  kui  laau,  a  i  ole  ia,  ma  kekahi  hana 
hoomainoino  loa  e  ae. 

8.  I  ko  lakou  hele  ana  i  ke  kaua,  pepena  mau  lakou  i  ko  lakou 
mau  papalina  me  na  wai  hooluu  he  nui,  kahiko  i  na  hulu  ma  ko 
lakou  poo,  a  me  he  mea  la,  he  hoihoi  loa  lakou  i  ka  hana  ana  ia 
lakou  iho  a  kohu  hoomaka7uka?u,  e  like  me  ka  hiki  ia  lakou. 

9.  E  manao  paha  auanei  oukou,  mamuli  o  na  mea  a'u  i  hoike  aku 
nei,  ua  nele  loa  na  Inikini  i  kekahi  ano  maikai.     Aole  no  me  ia. 

10.  He  nui  no  ko  lakou  mau  hana  ku  i  ka  mahaloia.  0  na  poe 
o  ka  ohana  hookahi,  he  lokomaikai  lakou,  me  ka  paulele  i  ke- 
kahi  a  me  kekahi  ;  a  he  lokomaikai  no  hoi  i  kekahi  poe  lahui  i 
ka  wa  e  noho  kuikahi  ai  me  lakou. 

11.  He  lokomaikai  pu  no  hoi  lakou  i  na  haole,  ina  ua  hana 
oluolu  ia  aku  lakou  e  na  haole,  me  ka  paulele  ana  ia  lakon.  Aka, 
hookahi  a  lakou  hnna  keu, — aole  loa  lakou  e  hoopoina  i  kekahi 
hana  ino  a  hai  m  .  a  e  hahai  mau  no  ko  lakou  hoopoino  ana,  e 
like  me  ka  loihi  u  kona  a  o  ko  lakou  ola  ana  paha. 

12.  Aole  no  hoi  lakou  e  hoopoina  i  ka  lokomaikai,  a  i  ke  aloha 
hoi  i  hoikeia  aku  ia  lakou  ;  a  e  hoouku  mau  ana  lakou  ia,  ke 
hiki  ia  lakou  ;  ina  no  he  kanalima  makahiki  ka  loihi  mahope  mai. 

13.  0  keia  hana  hope  ka  i  ku  maoli  i  ka  pono  a  me  ke  aloha  : 
a  mai  pono  loa,  ina  e  hoohalike  pu  ia  aku  e  na  haole  me  lakou 
ma  keia  ano. 

14.  Aka,  aole  wahi  kaawale  no'u  e  hai  aku  ai  ia  oukou  no  ka 
manawa  i  hiki  aku  ai  na  haole  i  Amerika,  a  kuai  ai  i  ka  aina  o 
na  Inikini,  a  noho  ai  ilaila  ;  aole  no  hoi  i  ke  ano  i  pepehi  mua 
ai  na  Inikini  i  na  haole  he  nui,  a  lawe  pio  ia  lakou,  me  ke  puhi 
i  ko  lakou  hale  i  ke  ahi. 

15.  Aka  hoi,  e  hai  aku  no  au  ia  oukou  ma  keia  haawina  ae,  i 
kekahi  mau  mea  i  hauaia  mamua  loa,  ma  ka  mokuaina  o  Nu 
Ioka,  mawaena  o  kekahi  mau  alii  Inikini,  a  me  kekahi  ohana 
haole  e  noho  kokoke  ana  me  lakou. 

Na  Ninau.  —1.  Mahea  i  ikeia  ai  na  Inikini  ?  2.  Heaha  ko  lakou  ili  ?  2.  Heaha 
ka  lakou  hana  e  ola  ai  ?  4.  Pehea  e  loaa  mai  ai  ka  lakou  ai  ?  5.  Me  he  la  he  niake- 
make  lakou  i  ke  aha  ?  0,  7.  Pehea  lakou  e  hana  ai  i  ko  lakou  mau  euemi?  10,  12.  E 
hai  mai  ikekuki  mau  hana  maikai  a  lakou.    Heaha  na  mea  ma  keia  haawina? 

HAAWINA   XII. 
MO  NA  INIKINI  O  AMEMKA. 

HELU    ELUA. 


1.  Ma-mao,  loihi,  koiuiu. 

2.  Ne-e-ke-e,  uee  ana,  oioi  aku,  laweia 

i  kahi  e. 

4.  Ma-hi-na-ai,  waena,  he  raala. 

5.  Mi-ki-a-la,  eleu,  molowa  ole. 

7.  KA-U-KA.-U-A-LH,  he  'lii  haahaa  iko. 
9.  Mu-mu-le,  ekemu  ole. 


11.  0-ka-la-ka-la,  ioena,  i-e  auo  kuku. 

13.  Ho-po-ho-po,  makau  e  ana,  lele  e  ka 

oili. 

14.  Hoo-ma-ku-e,   liookuhu,   kookuekue 

maka. 

15.  0-pu-ma-lu-ma-lu,   malu  ana,    pale- 

kana. 


Na  Hewa. — Ne-ne  no  ne-e-ne-e ;  ho-ho-lo  no  ho-o-ho-lo ;   ho-ku  no  ho-o-ku-u. 

1.  0  ka  nui  o  na  Inikini  i  kipakuia,  a  i  kuaiia  boi  ko  lakou 
mau  aina,  ua  hele  loa  aku  lakou  a  mamao  i  ke  komohana,  mai  ke 
kai  aku.  Aka  nae,  no  kekabi  poe  no  o  lakou  kekahi  apana  aina 
nui  a  momona,  ma  ka  aoao  komohana  o  Nu  Ioka. 

2.  Ia  manawa,  be  mea  mau  i  na  haole  i  makemake  e  loaa  ona 
mau  aina  nui,  ka  neenee  aku  iloko  o  na  aina  Inikini,  e  kuai  ai  i 
ko  lakou  mau  aina. 

3.  0  kekajii  kanaka  nona  ka  inoa  Ione,  me  kana  wahine  a  me 
ke  keikikane  uuku  maikai,  haalele  iho  la  lakou  i  na  haole,  a  hele 
aku  i  ka  aina  Inikini,  a  kuai  iho  la  i  kekahi  apana  aina  nui  o  lakou. 

4.  Mahope  iho  o  kona  kuai  ana  i  ka  aina,  kukulu  iho  la  oia  i 
hale  maluna  olaila,  a  hoomaka  iho  la  e  kua  aku  i  na  laau  ;  a 
hoomakaukau  iho  la  i  mau  mahinaai  e  hooulu  ai  i  kela  a  me 
keia  ano  huaai. 

5.  He  kanaka  mikiala.  hana  loa,  o  Mr.  īone  ;  a  i  na  makahiki 
pokole  wale  no,  he  aina  maikai  hoohua  nui  kona. 

6.  I  kona  wa  i  kupono  ai  e  hoohana  i  kekahi  mau  kanaka  e 
kokua  ai  iaia  ma  kana  hana,  ake  nui  iho  la  ia  e  kuai  mai  i  kekahi 
apana  aina  nui  e  pili  ana  me  kona  aina. 

7.  Me  he  mea  la,  he  nui  na  poe  kaukaualii  Inikini,  nona  ua 
apana  aina  nei ;  a  aia  wale  no  ka  lilo  iaia  i  ke  kuaiia,  a  ae  mai 
kela  a  me  keia  mea  pakahi  o  lakou. 

8.  Ua  ae  mai  no  na  'lii  a  pau  ia  Mr.  lone,  a  koe  hookahi,  he 
'lii  elemakule  paakiki  ;  a  ua  mamao  aku  no  hoi  kona  wahi  inoho 
ai  mai  ko  lone  aku. 

9.  Noho  mumule  mau  keia  alii  elemakule  no  ka  mea  pili  i  ke 
kuai  aina  ;  oiai  hoi,  o  na  'lii  e  ae  a  pau,  ua  hooholo  like  lakou  e 
kuai  aku  i  ko  iakou  mau  mahele,  aohe  mea  hiki  ke  hai  i  kana 
mea  i  manao  ai  e  hana. 

10.  I  kekahi  la,  hele  aku  la  ke  'lii  elemakule  i  ka  hale  o  Mr. 
lone.  0  Mr.  lone  a  me  kana  wahine,  a  me  Ailuene  uuku  wale 
no  ko  ka  hale  ;  he  keiki  uuku  oia,  wiwo  ole,  nona  na  makahiki 
ewalu. 

11.  I  kona  komo  ana  aku,  kunou  aku  no  ia,  a  noho  iho  la,  me 
ke  kamailio  ole  aku,  a  nana  okalakala  ae  la.  Mahope  iho  o  ke- 
kahi  manawa,  ninau  aku  la  o  Ione  iaia,  ina  e  kuai  mai  ana  oia  i 
kona  mahele  iloko  o  ka  aina. 

12.  Eia  wale  no  ka  pane  a  ua  'iii  nei  :  "  E  hookuu  mai  i  keia 
keiki  e  hele  pu  me  a'u  i  kuu  hale.  B  hoihoi  hou  mai  no  au  iaia 
i  ke  ahiahi  o  ke  kolu  o  na  la  mai  keia  manawa  aku." 

13.  Ua  maopopo  no  ia  lone  wahine  i  ka  hana  hoomainoino  o 
na  Inikini  i  na  kamaiii,  i  kekahi  manawa  ;  ua  hopohopo  nui  oia 
no  keia  nonoi  ana,  a  puliki  mai  la  i  kana  keiki,  iloko  o  kona  mau 
lima. 

14.  I  ka  ike  ana  o  ua  'lii  elemakule  nei  i  keia,  hoomakue  iho 
la  ia  ;  a  oi  aku  no  hoi  ka  okalakala  o  kona  nanaina  i  ko  ka  wa 
mua  ;  uka,  aole  nae  i  ekemu  mai. 

15.  Ua  ike  no  o  Mr.  lone  i  ke  ano  o  na  Inikini,  a  o  ke  ano  hoa- 
aloha  ana  o  keia  alii,  ho  opu-malumaiu  nui  ia  no  laua  iloko  o  ua 
waonahele  mehameha  la.  Alakai  aku  no  ia  ia  Ailuene  uuku  i 
ona  la,  a  ho-o  aku  la  i  kona  lima  iloko  o  ka  lima  o  ke  'iii, 

1G.  Alaila,  huli  ae  la  ke  'lii  e  hele  aku  me  ka  i  mai,  "  Iloko  o 
na  la  ekolu,  i  ka  wa  hoi  e  iho  iho  ai  ka  la  a  hiki  i  ka  wekiu  o  kela 
mau  kumu  laau,  e  hoihoi  hou  mai  ai  au  iaia." 

Na  Ninau.— 1.  Mabca  i  hele  aku  ai  ka  nui  o  na  Inikini?  1.  Mahea  i  noho  ai  kahi 
poe  o  lakou  ?  2.  Heaha  ka  mea  mau  i  na  haole  i  keia  manawa?  3.  Owai  ka  i  hele 
aku  ika  aina  Inikini?  4,5.  Heaha  kana  hana  ilaila  ?  6.  Heaha  kana  i  makemake 
hou  ai  e  kuai?  7.  Nowai  keia  apāna  aina?  8.  Ua  ae  anei  na  '!ii  a  pau  e  kuai  aku  ? 
10.  Heaha  ka  hana  a  keia  alii  elemakule?  12.  Heaha  kana  i  manao  ai?  15.  Ua  hoo- 
kuu  anei  o  Mr.  Ione  ia  Ailuene  e  hele  pu  me  ia  ?  Heaha  na  kiko  a  me  na  hoomaha 
ana  ma  ka  pauku  umikumamalua  ?    E  hoike  mai  ana  lakou  i  ke  aha  ? 

HAAWINA  XIII. 
NO  NA  INIKINI  O  AMERIKA. 


3.  We-ki-u,  luna  lilo,  ke  poo,  he  piko. 

3.  We-we-o,  wanaoa,  kuku  ana,  oili  mai 

4.  Ka-ka-ka,  he  pi-o,  he  mea  pana  pua. 
6.  Hi-li-na-i,  paulele,  manaoio  ana. 
9.  He  be-do-ma,  he  pule,  ehiku  la. 


PAU   ANA. 

10.  Kui-RE-LA,  he  holoholona liilii,  he  ano 
iole  kahiki. 

11.  O-na,  he  mea  nonaponoi. 

11.  E-ka,  he  apana  aina  he  umi  kaulahao 
huinahalike. 

12.  U-wao,  hemea  kala,  he  ka-o  ana. 


Na  Hewa.  —  Ho-ko  no  ho-o-ko;  ho-hi-ki  no  ho-o-hi-ki;  lo-waa  no  lo-aa;  lo-a-hia 
no  lo-a-a-hia. 

1.  I  ka  pau  ana  o  ua  mau  la  nei  ekolu,  ua  iini  loa  ka  niakua- 
hine  no  ka  maluhia  o  kana  keiki  ;  a  o  ka  makuakane  no  hoi  ke- 
kahi  i  hopohopo. 

2.  I  ka  auwina  o  ke  kolu  o  ka  la,  aohe  a  laua  hana  e,  o  ka 
nana  wale  no  i  ke  alanui  o  ka  ululaau,  kahi  a  ke  'lii  a  me  ke 
keiki  uuku  e  hele  mai  ai,  ina  laua  e  uhaeie  mai  ana. 

3.  Mahope  iho,  i  ka  hiki  ana  o  ka  la  i  ka  wekiu  o  na  laau,  ike 
ia  aku  la  k-i  wewe-o  ana  mai  o  na  hulu  i  kahi  loihi ;  a  ike  koke 
ia  aku  no  hoi  ke  'lii  elemakule,  ua  kahikoia  me  kona  kapa  Ini- 
kini: 

4.  E  kai  ana  oia  ia  Ailuene  uuku  ma  ka  lima,  ua  hoaahuia  e 
like  me  ia,  me  kahi  kakaka  uuku  a  me  ka  pua  iloko  o  kona  lima, 
a  i  ka  nana  aku  ua  like  maoli  me  he  wahi  alii  Inikini  uuku  la. 

5.  Me  he  mea  la,  ua  olioli  nui  loa  oia  i  kona  kapa  hou,  a  make- 
make  aku  no  hoi  i  ke  'lii.  Me  ka  makaukau  e  hooko  ikana  hoo- 
hiki,  i  alakai  aku  ai  oia  iaia  i  kona  mau  makua. 

6.  Alaila,  i  aku  la  oia,  "  E  ka  haole,  ua  hilinai  mai  oe  i  ka  Ini- 
kini ;  e  hilinai  auanei  a'u  ia  oe.  E  kuai  aku  no  au  i  ko'n  mahele 
iloko  o  ka  aina  me  oe,  no  ka  mea,  he  kanaka  maikai  oe. 

7.  "  Ina  ua  like  pu  na  haole  a  pau  me  oe,  aole  loa  e  loaahia 
na  kaua  koko  ana  mawaena  o  na  Inikini  me  na  haole.  Ma  keia 
hope  aku,  owau  mau  no  kou  hoaaloha." 

8.  Ua  malama  no  ka  Inikini  i  kaua  olelo  a  hiki  i  ka  la  o  kona 
make  ana.  Mau  no  kona  ola  a  elemakule  loa  a  he  hoaaloha  pili 
paa  mau  no  Mr.  Ione. 

9.  Noho  pinepine  no  o  Ailuene  uuku  ma  kona  hale  no  kekahi 
mau  hebedoma  i  kekahi  manawa.  Ua  hoihoi  nui  ka  elemakule 
i  ke  ao  ana  iaia  i  na  hana  akamai,  a  me  ke  ano  o  na  Inikini ;  a  he 
keiki  aapo  hikiwawe  no  ia,  emoole  loa  kona  ao  ana. 

10.  Ua  lilo  o  Ailuene  he  lawaia  akamai ;  a  mamua  ae  o  ke- 
kahi  manawa  loihi,  ua  hiki  no  iaia  ke  pana  i  ke  kuirela  a  i  ke 
dia  hoi  me  kana  pua,  a  ua  aneane  no  hoi  e  akamai  e  like  me  kana 
kumu. 

11.  Ola  no  o  Mr.  īone  a  me  kana  wahine  a  elemakule  ;  a  i 
ko  laua  make  ana,  ua  lilo  o  Ailuene  he  kanaka  opio  maikai,  a  he 
ona  hoi  no  ka  aina  momona  i  aneane  e  tausani  na  eka. 

12.  A  e  like  me  ka  loihi  o  kona  ola  ana,  pela  no  kona  aloha 
nui  ia,  e  na  Inikini  ma  kahi  mamao,  a  kokoke  no  hoi ;  no  ka  mea, 
oia  no  ko  lakou  hoaaloha  pili  paa,  oiaio,  a  hoa  nwao. 

Na  Ninau.— 1,  2.  Pehea  ka  manao  o  na  makua  o  ke  keiki  ?  Heaha  ka  laua  i  ike  ai 
i  ka  wa  i  hiki  iho  ai  ka  la  i  ka  wekiu  o  na  laau  ?  4,  5.  Pehea  i  hoaahuia  ai  kc  'lii  a 
me  Ailuene  ?  6,  7.  Heaha  ka  ke  'lii  i  olelo  aku  ai  ia  Mr.  lone  ?  8.  Lilo  anei  ke  'lii  i 
hoaaloha  rna  ia  hope  mai?  9,10.  Heaha  kana  i  ao  ai  ia  Ailuene?  11,12.  Heahahou 
kau  e  olelo  ai  no  keia  haawina  ? 


HAAWINA  XIV. 
MA  KA  LIILII. 

"Ma  ka  liilii,"  olelo  mai 
Ka  hua  oka,  "  e  nui  ai  ; " 

"  Ma  ka  honua  e  moe  au, 
A  muo  liilii  a  puka  no, 
Ma  ka  liilii  e  maū  ai, 
A  kupu  au  a  ulu  ae. 
Kolo  ilalo  kuu  mole  liilii, 
A  pii  ae  iluna  he  oha  noii. 
Ma  ka  liilii  e  lau  a  lau, 
Ma  ka  liilii  e  lala  mau, 
A  ulu  mau  ae  a  lilo  au 
I  oka  nunui  a  kamahao." 

2.  Ma  ka  hohonu  o  ke  kai 

He  poe  liilii,  hana  mau  no  nae  ; 

Ma  ka  pouli  ua  hana  liilii, 

Kukulu  mau,  a  pii,  a  pii, 

Aole  paani,  aole  maha'e. 

Mai  ke  ao  a  po,  a  ao  hou  ae. 

Ka  ako'ako'a  ua  pii  a  mau 

A  ea  iwaho  i  ke  ao. 

Pa  ka  makani  me  ka  la  laelae, 

Kupu  ka  mauu  a  uli  mai  ; 

Ma  ka  liilii  e  lilo  ai 

Ka  ako'ako'a  i  aina  maikai. 

3.  "Ma  ka  liilii  e  hana  mau," 

"W^ahi  a  Rube,  "  a  naauao  ; 

Aole  paani  a  molowa  ae, 

Kula  a  mau  i  akamai. 

Eia  ka  rula  e  hoopaanaau, 

E  hana  maikai  i  na  hana  a  pau. 

Ma  ka  liilii  e  loaa  no, 

Ka  ike  kahiko,  ka  ike  hou  ; 

A  maopopo  aku  e  ike  ke  ao, 

Ua  pomaikai  ia  i  kuu  naauao." 

Pela  oukou  ma  ka  "  hana  liilii," 

E  pii  aku  ai  a  pomaikai  e. 

Na  Ninau. — 1.  Pehea  ka  olelo  o  ka  hua  oka  ?  2.  Heaha  ka  hana  o  ka  poe  liilii  ma 
ka  hohon  u  o  ke  kai  ?  3.  Heaha  ka  olelo  a  Rube  ?  Heaha  ka  rula  ana  i  hoopaanaau  ai  ? 
Pehea  oukou  e  pono  ai? 

HAAWINA  XV. 
NA  HOAHANAU  LOKOINO. 


1.  Ma-ka-ma-ka,  he  hoaaloha. 

2.  Ma-ra-ki,  kē  kolu  o  na  malama  o  ka 

makahiki. 
4.  Lb-ha,  alawa  ae,  e  uana. 


5.  Ka-u-o,  e  huki  aku. 

13.  Pu-na-he-le,  mea  i  alohaia. 

14.  Ma-li-a,  anoai,  oia. 

15.  Kai-ku-a-a-na,  he  hanau  mua. 


Na  Hewa. — U-mi-ku-ma-lu-a  no  u-mi-ku-ma-ma-lu-a ;  u-mi-ku-ma-M-ku  no  u-mi-ku- 
ma-ma-hi-ku ;  a-i-ho-lu  no  wa-i-ho-o-lu-u. 

1.  He  makemake  no  kekahi  o  ko'u  mau  makamaka  opiopio  e 
hoolohe  i  na  kaao  maikai.  Manao  au,  he  pono  ia'u  ke  hai  aku 
ia  lakou  i  kekahi  o  na  mea  a'u  i  lohe  ai  mai  ko'u  makuahine  mai 
i  ko'u  wa  no  e  keiki  ana. 

2.  Manao  au  o  ka  malama  ia  o  Maraki ;  no  ka  mea,  ua  ike  au 
he  anu  maoli  ;  a  e  puhi  ikaika  mai  ana  hoi  ka  makani,  a  he  hau 
ma  na  wahi  a  pau. 

3.  I  ko'u  komo  ana  aku  iloko  o  ke  keena,  e  noho  ana  kuu  ma- 
kuahine  a  kokoke  i  kekahi  papa  aina  ;  a  iluna  olaila  kahi  i  kau 
ai  kekahi  buke  kahiko,  a  ma  ua  buke  la  oia  e  heluhelu  ana. 

4.  E  haka  pono  ana  oia  i  ke  ahi  mehana,  me  he  mea  la  ua  lilo 
loa  i  ka  noonoo  nui  ana  ;  a  ia  wa  no.  leha  ae  la  kona  maka  a  i 
mai  la,  "  E  Kimo  e,  hoonoho  mai  i  kou  noho  ma  kuu  aoao  nei,  a 
e  hai  aku  no  au  ia  oe  i  kekahi  kaao." 

5.  Ua  oiipli  au  i  ka  lohe  ana  i  kana  olelo  ;  nolaila,kauo  aku  no 
au  i  kuu  noho  a  kokoke  i  kona  aoao  ;  no  ka  mea,  ua  makemake 
no  au  e  lohe  i  na  huaolelo  a  pau  ana  e  olelo  mai  ai. 

6.  "Ano,"  wahi  ana,  "  mai  hoopoina  oe  i  kekahi  huaolelo  a'u  e 
olelo  aku  ai ;  no  ka  mea,  he  kaao  oiaio  keia  ;  a  pau  ka'u  hai  ana 
aku,  e  ninau  aku  no  au  ia  oe  no  ua  kaao  nei. 

7.  "  He  manawa  loihi  loa  aku  nei  i  hala,  a  ma  kekahi  aina  ma- 
mao  no  hoi,  i  noho  ai  kekahi  elemakule,  oia  no  hoi  ka  makua- 
kane  o  na  keiki  he  umikumamalua. 

8.  "Ua  aloha  nui  no  ka  elemakule  ia  lakou  a  pau  ;  aka,  no 
kekahi  kumu,  ua  oi  aku  kona  aloha  i  kekahi  keiki  o  lakou  ma- 
mua  o  na  mea  e  ae.  Aole  no  paha  i  pono  loa  ia  hana  ;  aka,  pela 
iho  la  no  nae. 

9.  "  E  pono  au  ke  hai  aku  ia  oe,  o  na  wahi  a  pau  o  ke  ao  nei, 
aole  i  like  ke  anu  rae  ko-o-nei.  Ma  kekahi  mau  aina.  aole  no  he 
hau,  he  mehana  wale  no  a  pau  ka  inakahiki. 

10.  "  I  ko'n  manao,  he  wahi  mehana  kahi  i  noho  ai  keia  ele- 
makule  ;  no  ka  mea,  ua  haiia  mai,  ua  noho  oia  a  me  kana  mau 
keiki  maloko  o  na  halelole. 

11.  "  Nui  wale  na  kamelo  a  me  na  bipi,  na  hipa  a  me  na  kao  o 
ua  kanaka  la.  No  ka  nui  maoli  no  hoiokana  pu-a  holoholona,  ua 
pau  loa  kana  mau  keiki  i  ke  kiai  ia  lakou,  a  me  ka  malama  i  na 
hipa  liilii  a  me  na  kao  keiki  ;  koe  nae  hookahi,  a  elua  paha  keiki. 

12.  "Aole  e  hiki  ia'u  ke  hai  i  ka  loihi  o  ko  na  keiki  hele  ana 
mai  ka  hale  aku,  a  me  ka  mamao  o  kahi  a  lakou  i  ho-a  ai  i  ka  la- 
kou  mau  pu-a  holoholona  ;  aka  nae,  aole  lakou  i  loheia  mai  no 
kekahi  manawa. 

13.  "  Ua  ake  nui  loa  ko  lakou  makuakane  e  ike  i  ko  lakou 
wahi  i  hele  ai,  a  me  ko  lakou  ola  maikai  ana.  Nolaila,  hoouna 
aku  la  oia  i  ke  keiki  punahele  ana,  ka  mea  hoi  ana  i  aloha  nui  loa 
ai,  e  huli  aku  ia  lakou  ;  a  hoi  mai  e  hoike  iaia  no  ko  lakou  noho 
ana. 

14.  "  He  umikumamahiku  na  makahiki  o  ua  keiki  nei  i  keia 
manawa,  a  ua  haawi  aku  no  hoi  kona  makuakane  iaia  i  kekahi 
kapa  komo  nani  loa.  Aole  au  i  ike  i  ke  ano  i  hanaia  ai,  aka,  he 
nui  na  waihooluu  nani,  a  malia  paha,  he  nani  maoli  aku  la  no. 

15.  "  He  manao-lana  ko'u  aole  ia  i  lilo  i  mea  nona  e  haaheo  ai  ; 
pela  paha,  aole  paha.  Aka  nae,  komo  iho  no  oia  i  ua  kapa  nei, 
a  hele  aku  ;  a  mahope  iho  o  ka  imi  loihi  ana,  loaa  aku  la  iaia 
kona  mau  kaikuaana. 

Na  Ninau. — 3.  Mahea  i  nolio  ai  ka  makuakane  o  ke  keiki  i  kona  wa  i  komo  aku 
ai  iloko  o  ke  keenā  ?  8.  Heaha  ka  mea  e  waiho  ana  iluna  o  ka  papaaina?  4,  6.  Heaha 
ka  ka  makuahine  i  olelo  aku  ai  iaia  ?  7.  I  ka  wa  hea,  a  mahea  i  noho  ai  keia  elema- 
kule  ?  7.  Ebia  ana  mau  keiki?  8.  Ua  aloha  like  aku  anei  oia  ia  lakou  a  pau  ? 
10.  Pehea  kakou  i  ike  ai  ma  kahi  mehana  i  noho  ai  lakou?  11.  Heaha  na  mea  nui 
wale  i  ua  kauaka  nei?  11.  Nawai  i  kiai  kaua  mau  pua  holoholona?  13.  Ma  ka 
liale  anei  lakou  ?  13.  Pehea  ko  lakou  makuakane  ?  14.  Ehia  makahiki  o  ua  keiki 
nei  ?  14.  Heaha  ka  koua  makuakane  i  haawi  aku  ai  iaia  ?  15.  Loaa  aku  anei  iaia 
kona  kaikuaana  ? 

HAAWINA  XVI. 

NA  HOAHANAU  LOKOINO. 

HOOPAU  ana. 


7.  O-ni-o-ni-o,  panio,  nui  na  wai  hooluu. 

8.  Ho-i-ho  i,  lawe,  e  lawe  hou  aku. 

12.  Ka-rai-ma,  he  hewa. 

13.  U-li-a,  hiki  mai,  he  mea  i  mauao  ole 

ia  aku. 

14.  La-hu-i-ka-na-ka,  na  kanaka. 


2.  Pu-i-li,  e  apo  aku. 

3.  Ho-o-ka-e,  e  hoowahawaha,  e  hoino 

aku. 

4.  Me-ne-me-ne,  aloha  iuo. 

5.  Ha-ku,  hana,  hoonohonoho  ana. 

6.  Ho-o-ki-i,  hoonele  ana  i  ka  ai. 

7.  Ku-ka-ku-ka,  noonoo  ana,  e  kuka. 

Na  Hewa. — Iīo-kae  no  ho-o-ka-e;  pu-wa-i  no  pu-u-wa-i;  pu-ni-pu-ni  no  hoo-pu-ui- 
pu-ni;  ho-le-i  no  ho-o-le-i. 

1.  "Ano,  e  Kimo,';  wahi  a  kuu  makuahine,  "  heaha  kou  manao 
i  ka  olelo  a  koua  mau  kaikuaana,  i  ko  lakou  wa  i  ike  mai  ai  iaia  ? 
Aole  au  e  a-a  e  hai  aku  keia  i  mea  oiaio,  ina  aole  au  i  ike  iloko  o 
keia  buke  kahiko. 

2.  "Aole  loa  au  i  heluhelu  i  kekahi  hana  hoomainoino  e  like 
me  keia  iloko  o  kuu  ola  ana.  He  kaikaina  opio  aloha,  i  piha 
hoi  i  ke  aloha.  a  i  hauoli  no  hoi  e  ike  aku  ia  lakou  !  Ua  aneane 
e  hiki  ia;u  ke  ike  aku  iaia,  e  lele  aku  ana  iloko  o  ko  lakou  man 
lima,  a  e  loaa  io  mai  ana  hoi  na  puiii  pumehana  ia  mai  a  lakou 
pakahi  mai  ! 

3.  "Aka,  aole  nae  pela.  Ua  hoowahawaha  aku  kona  mau  kai- 
kuaana  lokoino  iaia !  Ae.  ua  hookae  aku  i  ko  lakou  kaikaina 
aloha,  ponoi  !  Ua  manao  lakou  ua  ewaewa  aku  ko  lakou  makua- 
kane  ;  ua  oi  aku  la  kona  aloha  iaia  mamua  o  kona  aloha  ia  lakou  ; 
a  o  keia  iho  la  ko  lakou  mea  i  huhu  ai. 

4.  "xVuwe  no  hoi !  nani  kona  uwe  ana  !  a  me  ke  noi  aku  no 
kona  ola,  i  kona  manawa  i  ike  aku  ai  i  ka  lakou  mea  i  manao  ai 
e  hana  mai  !  Aole  nae  e  hiki  i  kona  mau  waimaka  ke  hoololi 
ae  i  ko  lakou  mau  puuwai  anuanu,  e  menemene  mai. 

5.  "Nolaila,  wehe  ae  no  lakou  i  kona  kapa  a  kiola  iho  la  iaia 
iloko  o  kekahi  lua  hohonu  ;  ilaila  e  make  ai !  Alaila,  noho  iho 
no  lakou  ilalo  e  ai,  a  e  inu,  a  haku  iho  la  i  moolelo  hoopunipuni, 
e  hai  aku  ai  i  ko  lakou  makuakane. 

6.  "Aka,  olelo  ae  la  lakou,  aole  o  lakou  pomaikai  ke  pepehi  i 

ke  kanaka  opio,  a  e  hookii  iaia  i  ka  ai  iloko  o  ka  lua  paha  ;  no- 
laila,  kuai  aku  la  lakou  iaia  i  kauwa  na  kekahi  poe  kalepa  e  hele 
ana  i  ka  aina  o  Hama. 

7.  "Ano,  eia  ka  manao  a  lakou  i  kukakuka  ai,  i  mea  e  hoopu- 
nipuni  akn  ai  i  ko  lakou  maknakane.  Pepehi  iho  no  lakou  i  ke- 
kahi  keiki  kao,  a  lawe  ae  la  i  ke  kapa  komo  onionio,  a  haehae 
iho  la,  a  ho-u  iho  no  hoi  iloko  o  ke  koko  o  ke  kao  keiki. 

8.  'Alaila,  hoihoi  mai  no  iakou  i  ua  kapa  la  i  ko  lakou  makua- 
kane,  me  ka  hai  aku  iaia,  ua  loaa  ua  kapa  la  ia  lakou,  ma  ke  ala- 
nui  a  lakou  i  hoi  mai  ai  i  ka  hale  ;  aole  paha  he  mea  kanalua,  na 
kekahi  holoholona  hihiu  no  i  pepehi  i  kana  keiki  punahele. 

9.  "  I  ka  ike  koke  ana  no  o  ko  lakou  makuakane  i  ke  kapa 
koko,  weluwelu,  a  maopopo  iaia,  oia  no  ke  kapa  o  kana  keiki 
aloha,  i  aku  la  ia,  '  He  oiaio  na  kekahi  hoioholona  hihiu  no  i  hae- 
hae  iaia.' 

10.  "Aloha  ino  ka  makuakane  !  Uwe  ae  la  ia  a  nui  ;  no  ka 
mea,  ua  luuluu  kona  puuwai  !  a  i  aku  la  ia,  '  E  iho  aku  no  au  i 
ka  lua,  e  uwe  ana  no  kuu  keiki  nalowale.' 

11.  "Aka  nae,  ua  kuaiia  aku  ke  keiki;  a  ua  lawe  ia  aku 
hoi  i  kauwa  ;  he  kanaka  maikai  nae  oia  ;  a  aole  no  hoi  e  hiki  i 
kekahi  ke  hoowalewale  iaia  e  hana  hewa. 

12.  "  No  kekahi  mau  makahiki  mahope  iho  o  keia,  ua  hoahewa- 
ia  iho  la  oia  no  kekahi  karaima,  ana  i  hana  ole  ai  ;  a  ua  kiolaia 
aku  la  oia  iloko  o  ka  hale  pouii, 

13.  "Aka,  'ma  ke  ano  ulia  wale,  lohe  iho  la  ka  Moi  o  ua  aina 
la,  no  kona  maikai  a  me  kona  naauao.  Nolaila,  hoouna  aku  la 
oia  iaia,  a  laweia  mai  la  oia  i  kona  hale,  a  hooliloia  iho  la  no 
hoi  oia  he  kanaka  hanohano. 

14.  "  Haawi  aku  no  ka  Moi  iaia,  i  kona  komolima  gula  ponoi, 
a  hoolei  aku  no  hoi  i  ke  kaula  gula  ma  kona  ai,  a  hooliloia  iho 
la  oia  i  alii  maluna  o  kona  lahuikanaka  a  pau. 

15.  "  I  keia  wa,  he  wi  nui  ma  ka  aina  kahi  i  noho  ai  na  kai- 
kuaana  ;  a  hele  aku  no  lakou  i  ka  aina  o  Hama,  e  kuai  ai  i  ai,  i 
ole  ai  lakou  e  make  i  ka  pololi. 

16.  "Aka,  i  ko  lakou  hiki  ana  aku  ilaila,  nani  ka  nui  o  ko  lakou 
kahaha  i  ka  halawai  pu  ana  me  ko  lakou  kaikaina,  ka  mea  a  la- 

9.  "  Emoole  do  hoi,  aia,  eha  mau  hua  uliuli  iloko  o  ka  punana  ; 
a  noho  iho  la  kekahi  o  na  manu  ma  ka  punana,  e  hoopumehana 
i  na  hua,  oiai  hoi  kekahi  e  lele  ana  i  ai.  Nui  no  na  pokipōki 
ana  i  hoihoi  mai  ai  i  kona  hoa,  oiai  oia  e  noho  ana  ma  ka  punana. 

10.  "  I  kekahi  mau  la  mai,  kiko  ae  Ia  na  manu  liilii  eha,  mai 
na  hua  ae.   Aka,  he  poe  nawaliwali,  aole  i  ikaika  kupono  ke  lele. 

11.  "Aole  o  lakou  mau  hulu  e  mehana  ai  lakou.  Nolaila,  ho- 
hola  iho  no  ka  manu  makuahine  i  kona  eheu  maluna  o  lakou,  a  ka- 
kaikahi  loa  kona  haalele  ana  i  ka  punana,  no  ka  makau  o  make 
lakou. 

12.  "  Lawe  mai  no  kona  hoa  i  ai  nana  a  na  na  keiki  liilii.  A 
i  kekahi  la,  loihi  launa  ole  kona  hele  ana,  a  hoomaka  ih6  la  na 
manu  liilii  e  pololi  loa.  Piopio,  piopio  no  lakou  i  ai,  aole  nae  he 
ai  i  hiki  mai. 

13.  "  I  keia  wa,  haalele  iho  no  ka  manu  kahiko  i  ka  punana  a 
hele  aku  e  huli  i  ai,  me  ke  kahea  ana  i  kona  hoa,  iaia  e  lele  ana. 
Aka,  aole  loa  i  hoi  hou  mai  ka  manli  make,  i  ona  la ;  no  ka  mea, 
ua  oolea  kona  kino  kupapau  !  Ua  pepehiia  oia  e  ke  keiki,  nana 
i  ki  iaia  no  ka  lealea  ! 

14.  "  E  lele  ana  hoi  ka  manu  makuahine  i  ka  home,  me  kahi 
ai  no  kana  mau  keiki  manu  opio  ;  a  ike  no  ua  keiki  ki  pu  nei 
iaia.  Hoopololei  aku  no  oia,  i  kona  pu  a  ki  aku  la  ;  a  haule,  a 
make  mai  la  no  hoi  ka  manu  makuahine. 

15.  "  Kahea  makehewa  ae  la  na  manu  liilii  iloko  o  ka  punana 
no  ko  lakou  makuahine  i  ua  po  la.  Ua  napoo  aku  no  ka  la, 
aole  oia  i  hoi  mai.  Moe  pili  ae  no  lakou,  kekahi  i  kekahi,  i  me- 
hana  ai,  aka,  aole  nae  he  mehana. 

16.  "  Hoomaka  mai  no  lakou  e  anu,  a  anu  ae  ;  a  mamua  ae  o 
ke  kakahiaka,  ua  pau  pu  iho  la  na  manu  liilii  i  ka  make !  Ano, 
aole  anei  he  hana  hoomainoino  loa  ke  ki  ana  i  na  manu?"  I 
aku  la  o  Ioaepa,  "Ae  ; "  a  pela  no  hoi  au. 

Na  Ninajj.—  1.  Heaha  ka  mea  i  oleloia  no  Keoki?  3.  Pehea  oia  i  ninau  aku  ai  i 
na  keiki  ?  3.  Heaha  ka  lakou  pane  ?  3,  4.  Heaha  ko  lakou  kamailio  ?  5.  Heaha  ka 
mea  i  oleloia  no  ke  keiki  uuku  loa?  6-16.  Heaha  ke  kaao  a  Keoki  i  hai  aku  ai  iaia? 
Manao  anei  oukou  he  hana  hoomainoiuo  ke  ki  lealea  ana  i  na  manu  ?  Heaha  na 
hoomaha  ma  ka  pauku  mua?  Heaha  ke  kiko  hoomaba  pokole?  Heaha  kc  kiko 
hoomaha  loa? 

HAAWINA  XYIII. 

HOOWALEWALE. 

1.  Ka-u,  ka  wa  wela  o  ka  makahiki.  i  4.  U-wa-lu,  wawalu  aku. 


1.  Lu-lu-u,  paapu,  pupupu. 

3.  Ai-hu-e,  lawe  wale  i  ko  hai  me  ka  ae 

ole  ia. 
3.  Me-me-le,  melemele. 


5.  Ku-ia,   hookui  ana  o  kekahi  mea  kino 

me  kekahi. 
7.  Ho-a-a-hu,  hookomo  ana,  hoouhi. 


Na  Hewa. — Ma-ne-i  no  ma-a-ne-i ;  pi  no  pi-i;  M-hi-la  no  hi-la-hi-la. 

1.  I  kekahi  kakahiaka  maikai  o  ke  kau,  i  ka  wa  e  hele  ana  o 
Kimo  i  ke  kula.  nana  ae  la  ia  maluna  o  ka  pa  laau,  e  pili  mai  ana 
i  kekahi  ululaau  hua-ai  nui  ;  a  ike  aku  la  oia  i  kekahi  kumu  laau 
pe-a  i  luluu  i  na  hua  pe-a  pala. 

2.  Waiho  iho  la  ia  i  na  buke  ana,  a  nana  ae  la  ma-o  a  maanei, 
ina  he  mea  kekahi  e  hele  mai  ana.  Aole  he  kanaka  i  ikeia  aku, 
ku  ae  no  ia  maluna  o  kekahi  pohaku  kiekie,  a  hoomaka  ae  la  e 
pii  aku  maluna  o  ka  pa-laau. 

3.  Manao  iho  no  ia  iloko  ona,  "  E  pii  ana  au  e  nana,  ina  he 
mau  hua  pe-a  kekahi  ma  ka  lepo  ;  aole  no  ia  he  ailiue.  Ua  ike 
au,  he  mea  hewa  ke  lawe  mai  i  na  hua  o  ke  kumu  laau  ;  aka,  he 
makemake  wale  no  au  e  hoao ;  nani  maoli  ko  lakou  memele  a 
pala  hoi !" 

4.  Ano,  ina  aole  e  hana  ana  o  Kimo  i  kekahi  mea  Iiewa,  no  ke 
aha  oia  i  makau  ai  no  ka  ikeia  mail  Aka,  mahope  iho  o  ka  po- 
hole  ana  o  kona  lima,  a  lepo  no  hoi  kona  lole,  i  komo  laelae  aku 
ai  oia  iloko  o  ka  mala  laau  hua,  maluna  aku  o  ka  pa. 

5.  Nana  hou  ae  la  ia,  ina  he  mea  kekahi  e  hele  mai  ana  ;  alaila, 
holo  aku  no  ia  i  ke  kuma  laau  pe-a,  e  like  me  ka  mama  i  hiki 
iaia.  Aka,  oiai  oia  e  holo  wikiwiki  ana,  kuia  iho  la  kona  kapuai 
wawae  i  ka  pohaku,  a  palaha  iho  la  ia. 

6.  I  keia  manawa,  mai  uwe  maoli  o  Kimo  a  nui  ka  leo,  no  ka 
nui  o  kaeha  o  kona  wawae.  Aka,  noonoo  iho  la  ia  e  lohe  mai 
auanei  kekahi  mea,  a  hele  mai  e  kokua  iaia,  a  ninau  mai  paha 
iaia  i  kona  mea  i  hele  mai  ai  ilaila. 

7.  Ala  ae  no  ia  mai  kona  hina  ana,a  hoomaka  iho  la  e  hooma- 
nao  no  kona  makuahine,  ka  mea  nana  i  hoaahu  iaia,  ia  kakahi- 
aka  me  ka  maemae.     Oia  pu  no  hoi  kekahi  i  kokua  mai  iaia  i  ka 

6 


70  HAAWINA    HELUHELU. 

hoopaa  ana  i  kona  mau  haawina,  me  ke  kauoha  mai  iaia,  mai 
noho  ma  ke  alanui. 

8.  I  keia  wa,  he  keiki  haukae  oia,  a  makau  ke  ike  i  kona  ma- 
kuahine  ;  a  ua  hilahila  no  hoi  ke  hele  i  ke  kula. 

9.  He  nui  loa  no  hoi  ka  eha  o  kona  wawae,  hooholo  iho  no 
nae  ia  i  kona  manao  e  hele  awiwi  aku  i  ke  kula,  a  aole  loa  hoi  e 
hana  hewa  hou  ma  ke  kii  ana  i  na  hua  pe-a  aole  nona. 

10.  Aka,  ia  wa  no  leha  ae  kona  maka  i  ka  pulimao  kona  kuka, 
a  ike  i  ka  nahae  nui  malaila  ;  nolaila,  aole  oia  i  kupono  ke  ikeia 
mai  ma  ke  kula. 

11.  I  ibo  la  oia  iloko  ona,  "  0  kela  pa  laan  !  ina  aole  au  i  pii 
aku  maluna  o  kel&pa  laau,  ina  aole  e  nahae,  a  lepo  hoi  kuu  mau 
lole  hou  i  keia  wa.  Heaha  la  ka'u  e  hana  ai  ?  Heaha  auanei  la 
ka'u  e  hai  aku  ai  i  kuu  makuahine  ?  " 

12.  Noonoo  iho  la  o  Kimo  no  kekahi  manawa,  alaila,  e  like  me 
ke  ano  o  ke  keiki  naauao,  hooholo  iho  la  ia  i  kona  manao  e  hoi  i 
ka  hale,  a  hai  aku  i  na  mea  a  pau  me  ka  pololei. 

Na  Ninau. — 1.  Heaba  ka  Kimo  i  ike  ai  rna  kona  ala  i  hele  ai  i  ke  kula  ?  2.  Heaha 
kana  i  hana  ai  ?  3.  Pehea  kona  manao  ?  4.  No  ke  aha  oia  i  makau  ai  i  ka  ikeia  mai? 
5.  Heaha  ka  mea  i  loaa  mai  iaia,  i  kona  holo  ana  aku  i  ke  kumu  laau  ?  7.  Pehea 
kona  manao  iaia  i  ala  ae  ai  mai  kona  hina  ana  ?  7.  Heaha  ka  kona  makuahine  i  hana 
ai  nona  ?  9.  Heaha  kana  i  hooholo  ai  e  hana  ?  10.  Pehea  iho  la  īa  i  hana  ai  i  ka 
pulima  o  kona  kuka  ?  12.  Heaha  ka  mea  a  kona  manao  i  hooholo  ai  e  hana  ?  Manao 
anei  oe  he  keikikane  maikai  oia? 


HAAWINA  XIX. 
HOOWALEWALE. 

HOOPAU  ANA. 


1.  Mi-na-mi-na,  luuluu  ka  manao,  makee, 

e  makemake  aku. 
1.  Mo-o-le-lo,  he  hoike  ana  no  kekahi 

mea. 
1,  Pi-ne-pine,  maa  mau,  pinapinai. 


2.  Ho-o-wa-le-wa-le,  hoohuli  ana  aku  e 

hana  hewa. 
6.  Ho-o-ka-o-ko-a,  malama  ae,   hookaa- 

wale  ae. 
8.  Ho-o-ma-li-e-li-e,  hooluoluia  ana  o  ka 
manao. 

Na  Hewa. — Ho-wa-le-vja-le  no  ho-o-wale-wa-le;  po-lo-lo-i  no  po-lo-le-i;  ho-ma-li-e-li-e 
no  ho-o-ma-li-e-li-e 

1.  Ua  minamina  loa  ko  Kimo  makuahine  i  ka  lohe  ana  i  ka 
moolelo,  mai  kana  keiki  mai,  ke  keiki  no  ana  i  hilinai  nui  ai. 

2.  "E  Kimo,"  wahi  ana,  "i  kou  noonoo  ana,  ehia  la  au  olelo 
ana  i  na  hnaolelo  :  '  mai  hookuu  ia  makou  i  ka  hoowalewale  ia 
mai  V  " 

3.  "  E  mama."  wahi  a  Kimo,  "  he  nui  loa  na  mānawa;  aneane 
no  i  kela  la  me  keia  la  mai  ko7u  \va  keiki  uuku  mai." 

4.  "  Manao  no  anei  oe,  ua  maopopo  pono  ia  oe  ke  ano  o  kela 
man  huaolelo  ?"  wahi  a  kona  makuahine. 

5.  "  Ua  ike  au  i  keia  manawa,  o  kela  mau  hua  pe-a  nunui,  me- 
lemele,  ka  i  hoowalewale  mai  ia'u  e  aihue.  Aole  loa  au  e  hoo- 
walewale  hou  ia  mai  ana  e  lakou.  E  hele  no  au  i  ke  kula  ma 
kekahi  aoao  ae  o  ke  alanui." 

<  t  /  6.  "A !  ekuu  keiki,  e  alakai  pinepine  ia  aku  no  oe  iloko  o  ka 
hoowalewaleia,  ke  ole  oe  e  noi  aku  me  kou  naau  a  pau,  e  hoo- 
kaokoaia  mai  oe  mai  laila  mai.  Ua  malama  pono  anei  oe  i  kela 
pepa  a'u  i  haawi  aku  ai  ia  oe  i  kela  la  aku  nei  ?" 

7.  "Ae,  eia  no  ia,"  wahi  a  Kimo,  a  unuhi  ae  la  ia  mai  kona  pa- 
keke  ae.  "  Ua  kamailio  huhu  aku  au  ia  Keoki  ekolu  manawa 
inehinei,  a  hookahi  i  keia  la.  Ua  maopopo  no  ia'u  ko'u  malama 
pono  ana  i  ka  moolelo  pololei." 

8.  "  Ke  manaolana  nei  au,  e  holo  mua  ana  oe  i  kela  la  keia  la 
ma  ka  hoomalielie  ana  iho  i  kou  manao."  wahi  a  korm  makua- 
hine. 

9.  "  Ua  makemake  au  e  kamailio  huhu  aku  iaia  no  na  manawa 
he  nui  i  kakahiaka  nei,  a  i  kona  wa  i  haehae  ai  i  kuu  palapala 
aina,  ua  huhu  maoli  au  nona ;  a  manao  iho  la  au  e  kui  aku  iaia, 
e  ole  wau  i  hoomanao  no  ua  pepa  nei." 

10.  Alaila,  ua  haliu  aku  oe  mai  kekahi  kumu  hoowalewale  aku 
i  keia  la.  Ua  uumi  oe  i  ka  makeinake  e  kamailio  huhu  aku,  koe 
nae  paha  o  ka  manao  huhu  iloko. 

11.  "Ano,  e  hoomau  aku  oe  i  ka  pale  ana  i  ka  hoowalewale,  e 
like  me  ka  loihi  o  kou  ola  ana.  Nolaila,  ke  makemake  nei  au  e 
hoomaka  oe  mai  kou  wa  opiopio  aku  i  ka  pale  ana. 

12.  "  E  pono  oe  e  kue  aku  i  kou  hoowalewaleia  ana  mai  e  kui 
aku  i  kou  kaikaina  uuku,  i  kona  wa  e  hoopilikia  mai  ai  ia  oe  ;  a 
e  kue  aku  no  hoi  i  ka  hoowalewaleia  mai  e  hoao  aku  i  na 
hua  pe-a  memele  o  hai. 


72  HAAWINA    HELUHELU. 

13.  "  Aole  no  e  hiki  ia  oe  ke  pakele  mau  mai  ka  hoowale- 
waleia  ;  aka,  e  pono  oe  e  ao  i  ke  kue  aku.  Aole  au  i  makemake 
i  kou  hele  ana  i  ke  knla  ma  kekahi  aoao  o  ke  alanui.  He  make- 
make  au  e  ike  maka  aku  no  oe  i  na  hua  pe-a  pala  maikai,  me  ke 
ake  ole  ana  e  hoao  aku. 

14.  "  Ina  oe  e  aihue  i  na  pe-a  i  keia  manawa,  aole  oe  e  ike  i 
kahi  o  kou  palena  pau  ;  no  ka  mea,  o  kekahi  poe  keiki  i  hoo- 
maka  ma  ka  aihue  ana  i  na  mea  liilii,  ua  mau  aku  no  lakou  ma- 
laila,  a  hiki  i  ko  lakou  hoopaaia  ana  ma  ka  halepaahao." 

Na  Ninau. — 1.  Pehea  ko  Kimo  makuahine  ?  2.  Heaha  kana  i  olelo  aku  ai  iaia  ? 
3.  Heaha  kana  pane  ?  5.  Ua  ike  no  anei  oia  i  ke  ano  o  ia  mau  huaolelo  ?  6.  Heaha 
ka  kona  makuahine  i  olelo  aku  ai  iaia  ?  7.  Heahakana  i  unuhi  ae  ai  mai  kona  pakeke 
ae?  7.  Ua  malama  anei  oia  i  ka  moolelo  pololei  no  kana  mau  hana  ?  9.  Heaha  ka 
kona  kaikaina  a  Keoki  i  hana  ai  ?  E  pono  anei  i  na  kamalii  a  pau  ke  kue  aku  I  ka 
hoowalewaleia  mai. 


HAAWINA  XX. 

MAKAU  OLE  A  ME  MAKAU  WALE. 


2.  La-ke-ke,  he  kuka  ekekei. 
7.  A-A,  ekoa,  wiwo  ole. 
16.  Ho-o-la,  Mesia,  o  Iesu. 


16.  Ka-la.,  hookuu  aku. 

18.  U-u-mi,  kaohi  ana. 

18.  A-ka-hai,  haahaa  o  ka  manao. 


Na  Hewa.—  A-we  no  a-u-we;    no-no  no  no-o-no-o;  ho-le  no  ho-o-le  ;  ho-pa-pa  no 
ho-o-pa-a-pa-a. 

1.  I  kekahi  la,  hoopaapaa  iho  la  o  Ioane  Aladena  me  Iosepa 
īkaika  ma  ke  kula  ;  a  ua  minaniina  hoi  au  e  hai  aku  no  kekahi 
poe  keiki,  ua  hookonokono  lakou  e  hakaka  laua. 

2.  Ua  makaukau  o  Ioane  e  wehe  i  kona  lakeke,  a  hakaka,  aka, 
aole  i  ae  o  Iosepa  e  hakaka. 

3.  Lohe  iho  la  ka  lakou  kumu  mai  kekahi  keiki  mai,  no  ua 
hoopaapaa  ana  7la  ;  kahea  aku  no  ia  ia  Ioane,  e  hoike  mai  i  ke 
ano  o  ka  hoopaapaa. 

4.  I  aku  oia,  "  E  hai  mai  ia'u  e  Ioane,  no  ke  aha  oe  i  make- 
make  ai  e  hakaka  me  Iosepa  ?" 

5.  "  No  ka  mea,"  wahi  a  Ioane,  "  e  kapaia  mai  auanei  au,  e  na 
keiki,  he  makau  wale,  ke  hoole  au." 

6.  "Auwe  !  "  wahi  a  ke  kumu,  "  alaila,  e  aho  oe  e  hana  hewa, 
mamua  o  ke  kapaia  mai  he  makau  ivale  !  E  Ioane,  ua  hilahila 
wau  ia  oe  !  " 

7.  I  aku  la  ke  kumu  ia  Iosepa,  "  Heaha  ke  kumu  i  a-a  ole  ai  oe 
e  hakaka  me  Ioane  ?  " 

8.  "  He  nui  na  kumu,"  wahi  a  Iosepa. 

9.  "  E  hai  mai  ia'u  ia  mau  kumu  a  pau,"  wahi  a  ke  kumu,  "  a 
na'u  no  e  noonoo  i  ko  lakou  kupono." 

10.  "  0  ke  kumu  mua,"  wahi  a  Iosepa, "  ina  wau  e  hakaka  ana 
me  Ioane,  e  eha  auanei  oia  ia'u  ;  ua  ike  au  e  eha  ana  ;  aole  o'u 
makemake  e  hana  pela." 

11.  "  Maikai  loa,"  wahi  a  ke  kumu. 

12.  "  0  kekahi  kumu,  ina  aole  oia  e  eha  ana  ia'u,  e  eha  mai 
auanei  au  iaia,"  wahi  a  Iosepa. 

13.  "Aole  ia  he  mea  kanalua,"  wahi  a  ke  kumu. 

14.  "A  nolaila,  e  aho  au  e  kapaia  mai  he  makau  tvale,  mamua 
o  ka  hana  ana  i  ka  mea  a'u  i  ike  ai  he  hewa"  wahi  a  Iosepa. 

15.  "  Maikai  hou  no,"  wahi  a  ke  kumu. 

16.  "A  o  ke  kumu  hope,"  wahi  ana,  "  o  ka  hakaka  ana,  aole 
wale  no  i  kue  i  na  kanawai  o  ke  knla,  aka,  ua  kue  pu  no  hoi  i  na 
kauoha  a  ko  kakou  Hoola,  i  hoike  mai  ai  ia  kakou,  e  aloha  aku  i 
na  kanaka  a  pau,  a  e  kala  aku  hoi  i  na  hewa  kekahi  i  kekahi." 

17.  "  No  kou  hakaka  ole  aoa  no  na  kumu  au  i  hoike  mai  nei/' 
wahi  a  ke  kumu, "  ke  manao  nei  au,  ua  hoike  mai  oe  i  ka  makau 
oīeoiaio;  i  oi  ae  mamua  o  kou  hakaka  ana  me  Ioane  a  lanakila 
oe  maluna  ona. 

18.  "  E  hiki  mai  ana  no  nae  na  manawa  i  oolea  ai  ka  uumi  ana 
i  ka  manao  inaina  no  ka  hoinoia  mai,  a  e  hana  aku  ai  i  ka  mea 
pono  ;  aka,  he  oi  loa  aku  ka  mahaloia,  o  ka  hoomanawanui  ana  i 
na  hoinoia  mai  e  kekahi,  me  ke  akahai,  mamua  o  ka  huhu  ana,  a 
hakaka  aku  me  ia." 

Na  Ninau.  —  1.  Owai  na  inoa  o  keia  mau  keiki  elua?  1.  Heaha  ka  kekahi  mau 
keiki  e  ae  i  hoao  ai  no  laua  ?  5.  No  ke  aha  i  makemake  ai  o  loane  e  hakaka?  10-16.  E 
hoike  mai  i  na  kuniu  i  hoole  ai  o  Iosepa  i  ka  hakaka?  17,  18.  Heaha  ka  ke  kumu  i 
olelo  aku  ai  iaia  ? 

HAAWINA  XXI. 
MAKAU  OLE  A  ME  MAKAU  WALE. 

HOOPAU   ANA. 


9.  Ho-o-he-le  he-lk,  hele  aku. 

12.  Ku-o-o,malie,  hoomau  ana. 

13.  O-ha-o-ha,  mahamaha  mai. 

14.  A-ke-na,  hooio. 

14.  Ma-ū-e-le,  molowa. 


1.  He-be-do-ma,  he  ehiku  la. 

1.  U-li-a,  poino  i  hiki  mai. 

2.  Ma-hu-ne-hu-ne,  akelekele. 
2.  Le-de,  inoa  hanohano  no  ka  wahine. 

4.  Pu-no-hu,  puukiuki  o  ka  uahi,  ao,  lepo. 

5.  A-po,  hopu. 

Na  Hewa. — Ha-ioi-na  no  ha-a-wi-na;    pi  no  pi-i;    ho-e-le-e-le  no  ho-o-he-le-he-le ; 
ho-e-ne-e-ne  no  ho-o-he-ne-he-ne. 

1.  He  hebedoma  okoa  mahope  iho  o  keia  hoopaapaa  ana  i 
oleloia  ma  kela  haawina  aku  nei,  pau  iho  la  ka  hale  o  kekahi 
wahine  luahine  ike  ahi,  ma  kekahi  ano  ulia  wale. 

2.  Ua  pakele  mahunehune  mai  ke  ola  o  ka  iede  kahiko.  Aka, 
o  kana  moopuna  uuku  ke  hiamoe  ana  iloko  o  ka  hale,  ma  kahi 
moe  keiki  ;  ua  aneane  e  hiki  aku  na  lapalapa  o  ke  ahi  i  ke  kai- 
kamahine  uuku  hiamoe. 

3.  0  kekahi  mau  keiki  kula  holo  aku  no  lakou  e  kokua  iaia  ; 
aka,  aole  nae  lakou  i  ike  i  ka  mea  e  hana  ai.  Aole  no  hoi  he 
mea  i  a-a  e  komo  aku  e  hoopakele  mai  i  ke  keiki. 

4.  Mahope  iho,  hiki  mai  la  kekahi  keiki  opiopio  iwaena  o  la- 
kou  ;  a  i  ka  ike  ana  i  ka  poino  o  ke  kaikamahine,  holo  aku  no 
oia  iwaena  o  ka  punohu  uahi,  a  pii  aku  ma  ke  alanui  pii  ololi. 

5.  Ike  koke  ia  aku  no  hoi  ua  keiki  makau  ole  'la  ma  ka  puka 
aniani,  me  ke  kaikamahine  ;  a  hoohaule  iho  la  ia  i  ke  kaikama- 
hine,  iloko  o  na  lima  o  kekahi  kanaka  e  ku  makaukau  ana  e  apo 
ae.     Alaila,  imi  ae  no  ia  i  kona  wahi  e  pakele  ai. 

6.  Owai  keia  keiki  makau  ole  nana  i  hoopakele  ae  i  ke  ola  o 
ke  kaikamahine  uuku  ?  0  ke  keiki  anei  i  a-a  ai  e  hakaka  ?  Aole  ; 
o  Iosepa  Ikaika  no  ;  ka  mea  a  na  keiki  he  nui  i  kapa  aku  ai  he 
makau  wale. 

7.  Ua  hookaulanaia  ka  inoa  o  Iosepa  e  keia  hana  lokomaikai 
makau  ole.     Aole  ia  i  kanalua  hou  ia  aku  no  kona  makau  ole. 

8.  I  kekahi  la  mai,  hele  aku  la  kekahi  poe  keiki  e  auau  iloko 
o  ka  muliwai,  o  Ioane  a  me  Iosepa  kekahi  iwaena  o  lakou. 

9.  Ia  wa,  aole  e  hiki  ia  Ioane  ke  au  ;  a  ua  hohonu  no  hoi  ka  wai, 
koe  nae  kahi  pili  i  kapa  niuliwai.  Hoohelehele  aku  no  o  Ioane 
iloko  o  ka  wai,  aka,  komo  aku  no  ia  i  kahi  hohonu  a  hoomaka  iho 
la  e  piho. 

10.  "0!  e  kokua,  e  kokua!  E  poholo  ana  wau !  E  poholo 
ana  wau  !  "  wahi  ana. 

11.  0  Iosepa,  ua  akamai  oia  i  ka  au  ;  lele  mua  aku  no  ia,  a 
hele  aku  e  hoopakele  mai  iaia.  Hopu  aku  no  ia  i  ka  lima  o  ke 
keiki  e  piho  ana,  a  lawe  mai  iaia  i  kapa  muliwai. 

12.  Ina  ua  hoike  mai  ka  hoopakele  ana  ma  ke  ahi  i  ka  makau 
ole  kuoo  o  Iosepa  Ikaika,  ua  pakui  hou  ia  aku  ka  manao  hooia, 
iloko  o  kona  inau  hoa  paani,  ma  keia  hoopakele  ana  ma  ka  wai. 

18.  1  kona  wa  i  hoi  hou  aku  ai  i  ke  kula,  ua  ohaohaia  mai  la 
oia  e  na  keiki  me  na  leo  huro  nui,  a  me  na  hapai  lima  ana. 

14.  Olelo  aku  ke  kumu,  "Ano,  owai  kai  mahalo  ole  i  ka  hana 
makau  ole  a  Iosepa  Ikaika?  He  hoike  ana  aku  keia  ia  oukou, 
no  ka  mamao  loa  ae  o  ka  akena  mauele,  mai  ka  makau  ole  io  mai. 

15.  "  0  ka  mea  i  a-a  e  hana  pono,  i  ka  wa  i  kapaia  mai  oia  i  ka 
inoa  hilahila,  oia  no  ka  mahau  ole  oiaio ;  oiai  hoi,  o  ka  mea  e  ma- 
kau  ana  ke  hana  pela,  o  hooheneheneia  mai  oia  e  na  poe  e  hoo- 
puni  ana  iaia,  oia  ka  makau  ivaīe  maoli." 

^'Na  Ninau. — 1.  Heaha  ka  poino  ulia  wale  i  oleloīa  ma  keia  pauku?  2.  Owai  ke 
hiamoe  ana  iloko?  4,  5.  Pehea  i  hoopakeleia  ai  ke  keiki?  6.  Nawai  i  hoopakele 
ae  ?  Heaha  ko  kekahi  la  mai  ?  9.  Owai  kai  hele  mai  a  mai  piho  ?  11.  Pehea  i  hoo- 
pakeleia  ai  oia?  12,  13.  Pehea  na  hoa  paani  o  Iosepa  no  keia  hana?  14,  15.  Heaha 
ka  ke  kumu  i  olelo  aku  ai  ia  lakou  ?  Heaha  na  kiko  a  me  na  hoomaha  ma  ka  pauku 
eona  ?    E  hoike  mai  ana  lakou  i  ke  aha  ? 


HAAWINA  XXII. 
NA  OLELO  NOEAU  A  SOLOMONA. 

1.  0  ke  keiki  akamai,  hoohauoli  mai  oia  i  kona  makuakane  ; 
a  o  ke  keiki  lapuioale,  hoouluhua  mai  oia  i  kona  makuahine. 

2.  0  ka  lima  lioopalalelia,  he  mea  ia  e  ilihune  ai ;  aka,  o  ka 
lima  hooikaika  mau  i  ka  hana,  oia  ka  mea  e  waiwai  ai. 

3.  0  ka  mea  hele  ma  ka  pololei,  hele  paa  pono  ia  ;  a  o  ka  mea 
hookekee  i  kona  aoao,  e  ikeia  oia. 

4.  He  punawai  hoola  ka  waha  o  ka  mea  pono  ;  nia  ka  waha  o 
ka  poe  hewa  i  hunaia  ai  ka  ino. 

5.  0  ka  hana  a  ka  mea  pono,  pili  no  ia  i  ke  ola  ;  o  ka  hua  o  ka 
mea  hewa,  pili  no  ia  i  ka  make. 

6.  0  ka  aoao  o  ke  ola  ko  ka  mea  malama  i  ke  aoia  mai ;  o  ka 
mea  pale  ae  i  ke  ao  ana,  ua  hana  lapuwale  oia. 

7.  0  ka  hoomaikai  o  Iehova,  oia  ka  mea  e  waiwai  ai  ;  aole  hoi 
mea  e  eha  ai  ka  manao  malaila. 

8.  He  akaaka  ka  mea  lapuwale  ke  hana  kolohe  ;  o  ke  aka- 
mai,  na  ke  kanaka  ike  no  ia. 

9.  0  ka  makau  ia  Iehova,  oia  ka  mea  e  nui  ai  na  la  ;  o  na  ma- 
kahiki  o  ka  poe  hewa,  e  hoopokoleia. 

10.  0  ka  manaolana  o  ka  poe  pono,  he  hauoli  ia  ;  o  ka  manao- 
lana  o  ka poe  heiua,  e  pio  no  īa. 

11.  0  ke  kaupaona  hoopunipuni,  he  hoopailua  ia  ia  Iehova  ;  o 
ke  kaupaona  kupono,  oia  kona  makemake. 

12.  A  hiki  mai  ka  haaheo,  alaila,  hiki  mai  ka  hoohilahilaia  ; 
me  ka  poe  naau  haahaa  nae  ka  naauao. 

13.  Ma  ka  pono  e  pakele  ai  ka  poe  pololei ;  ma  ka  wahahee 
hoi  e  make  ai  ka  poe  hoopunipuni. 

14.  0  ka  waiwai,  aole  he  mea  ia  e  pono  ai  i  ka  la  e  inaina  mai 
ai  ;  aka,  o  ka  pono,  oia  ke  hoopakele  ae  i  ka  inake. 

15.  0  k&pono  o  ka  poe  pololei,  oia  ke  kuhikuhi  o  kona  ala  ; 
e  haule  hoi  ka  mea  hewa  i  kona  hewa  iho. 

16.  Ma  ka  pono  e  pakele  ai  ka  poe  pololei  ;  ma  ke  kolohe  hoi 
e  heiia'i  ka  poe  aia. 

17.  I  ka  make  ana  o  ke  kanaka  hewa,  pau  kona  manaolana  ;  e 
poho  no  hoi  ka  manao  o  ka  poe  hewa. 

18.  0  ka  mea  minamina  i  kona  uhane  iho,  he  kanaka  loko- 
maikai  ia  ;  o  ka  mea  hoino  i  kona  kino,  he  aloha  ole  kona. 

19.  0  ka  mea  hewa,  he  hana  inea  kana ;  o  ka  mea  lulu  i  ka 
pono,  he  uku  oiaio  kona. 

20.  E  like  me  ka  pili  ana  o  ka  pono  i  ke  ola  ;  pela  e  pili  ai  ka 
make  i  ka  mea  hana  hewa. 

21.  He  mea  hoopailua  ia  Iehova  ka  poe  naau  hoopunipuni ; 
aka,  o  ka  poe  i  pololei  ka  aoao,  oia  kona  makemake. 

22.  Me  he  apo  gula  la  ma  ka  ihu  o  ka  puaa,  pela  ka  wahine  i 
maikai  ka  maka  a  nele  i  ka  noonoo  ole. 

23.  Hoohelelei  kekahi,  a  nui  hou  ae  no  nae  ;  aua  hoi  kekahi  i 
ka  mea  ku  ole  i  ka  pono,  a  o  ka  nele  ka  hope. 

24.  0  ka  mea  e  hoomanaioalea  aku,  e  momona  ia  ;  a  o  ka  mea 
e  liooma-u  akn,  e  hooma-uia  mai  oia. 

25.  0  ka  mea  paulele  i  kona  waiwai,  e  haule  oia  ;  aka  me  he 
lala  laau  la  e  ulu  ai  ka  poe  pono. 

26.  0  ka  mea  hoonaukiuki  i  ko  kona  hale,  e  ili  mai  nona  ka 
makani ;  e  hookauwa  aku  auanei  ka  naaupo  na  ka  mea  naauao. 


HAAWINA  XXIII. 
KA  OLELO  NOEAU  A  SOLOMOKA. 

HOOMAU  ANA. 

1.  0  ka  mea  makemake  i  ke  aoia  mai,  oia  ka  i  makemake  i  ka 
ike  ;  o  ka  mea  hooiuahaiuaha  i  ke  aoia  mai,  he  holoholona  ia. 

2.  0  ka  mea  maikai,  e  loaa  iaia  ka  lokomaikai  no  Iehova  mai ; 
a  e  hoahewa  mai  oia  i  ke  kanaka  hoopunipuni. 

3.  0  ka  wahine  noho  pono,  he  papale  alii  oia  i  kana  kane  ; 
aka,  me  he  mea  popopo  la  i  kona  mau  iwi,  ka  wahine  e  hoohila- 
hila  ana. 

4.  0  na  manao  o  ka  poe  pono,  aia  no  ma  ka  pololei  ;  o  ke 
kuka  ana  o  ka  poe  hewa,  aia  ma  ka  hoopunipuni. 

5.  Manao  no  ke  kanaka  pono  i  ke  ola  o  kona  holoholona  ;  aka, 
o  ke  aloha  o  ka  poe  hewa,  aoie  no  he  aloha  ia. 

6.  0  ka  mea  i  mahi  i  kona  aina,  e  maona  no  ia  i  ka  ai ;  aka,  o 
ka  hoopilimeaai  me  ka  poe  palaualelo,  he  lapuwale  ia. 

7.  He  lealea  i  ka  mea  hewa  ka  punihei  ana  o  ka  poe  ino  ;  o 
ke  kumu  o  ka  poe  pono,  e  hua  mai  no  ia. 

8.  Me  ka  ino  o  na  leheīehe  i  puniheia/i  ka  mea  hewa  ;  e  puka 
mai  no  hoi  ka  mea  pono  noloko  ae  o  ka  pilikia. 

9.  0  ka  mea  hai  aku  i  ka  oiaio,  hoike  oia  i  ka  pono ;  a  o  ka 
hoike  wahahee  hoi,  hoike  oia  i  ka  hoopunipuni. 

10.  He  hoopunipuni  ma  ka  naau  o  ka  poe  manao  ino  ;  a  no  ka 
poe  kukakuka  i  ka  maluhia,  he  olioli. 

11.  Aoie  e  loohia  mai  ka  mea  pono  i  ka  poino  ;  aka,  piha  no 
ka  poe  heioa  i  na  mea  e  ino  ai. 

12.  He  mea  hoopailua  ia  Iehova  na  lehelehe  hoopunpuni  ;  o  ka 
poe  hana  ma  ka  oiaio,  oia  kona  oiioli. 

13.  0  ke  kanaka  noeau,  e  waiho  ana  iaia  ka  ike  ;  o  ka  mea  hoo- 
molowa,  malalo  no  ia  o  ka  hookupu. 

14.  Aia  ma  ke  ala  o  ka  pono  ke  ola  ;  ma  ko  laila  kuamoo  no 
hoi,  aole  e  make. 

15.  Ma  ka  hua  o  ka  waha  e  ai  ai  ke  kanaka  i  ka  maikai ;  e  ai 
ka  uhane  o  ka  poe  aia  i  ka  poino. 

16.  Na  ka  pono  e  kiai  i  ka  mea  hele  pololei ;  na  ka  hewa  hoi 
e  hoohiolo  i  ka  mea  lawehaia. 

17.  Hoowaiwai  kekahi  iaia  iho,  aole  nae  he  wahi  mea  iaia  ; 
hoonele  hoi  kekahi  iaia  iho,  a  nui  no  nae  kona  waiwai. 

18.  0  ka  malamalama  o  ka  poe  pono,  he  mea  hoohauoli  ia  ;  o 
ke  kukui  o  ka  poe  hewa,  e  pio  auanei  ia. 

19.  E  hele  liilii  ka  waiwai  i  haapuka  wale  ia  ;  o  ka  hoiiiili  ma 
ka  hana,  e  mahuahua  no. 

20.  0  ka  mea  hooiuahawaha  i  ka  olelo,  e  make  no  ia  ;  o  ka 
mea  makau  aku  i  ke  kanawai,  e  ukuia  oia. 

21.  0  ke  kukini  hewa,  haule  oia  i  ka  lalau  ;  o  ka  elele  oiaio 
hoi,  oia  ka  mea  e  pono  ai. 

22.  He  ilihune,  a  he  hilahila  i  ka  mea  haalele  i  ke  aoia  mai ;  o 
ka  mea  malama  i  ke  aoia  mai,  e  hoomaikaiia  mai  oia. 

23.  0  ka  makemake  i  loaa  mai,  he  ono  no  ia  i  ka  uhane  ;  he 
mea  hoowahaioaha  i  ka  lapuwale,  ka  haalele  i  ka  hewa. 

24.  0  ka  mea  hele  pu  me  ka  poe  akamai,  e  akamai  no  ia  ;  o 
ka  hoalauna  o  ka  poe  lapuwale,  e  mahuahua  ka  hewa. 

25.  Hahai  kapoino  i  ka  poe  hewa  ;  e  ukuia  ka  poe  pono  i  ka 
pomaikai. 

26.  0  ka  mea  hookaokoa  i  ka  laau  hahau,  oia  kai  aloha  ole  i 
kana  keiki  ;  o  ka  mea  i  aloha  iaia,  ao  aku  no  ia  i  ka  wa  kupono. 

27.  0  ka  mea  hoike  oiaio,  aole  oia  e  wahahee  ;  e  hai  ivahahee 
mai  no  ka  mea  hoopunipuni. 

28.  Akaaka  ka  poe  lapuiuale  i  ka  hewa  ;  me  ka  poe  hoopololei 
ka  hoomaikaiia. 

29.  0  ka  hale  o  ka  poe  hewa,  e  hoohioloia  ;  o  ka  halelewa  o  ka 
poe  pololei,  e  paa  mau  no  ia. 

30.  0  kekahi  aoao,  he  pololei  do  ia  i  ke  kanaka  ;  aka,  o  kona 
hope,  oia  no  ka  aoao  o  ka  make. 

31.  I  ka  akaaka  ana,  he  ehaeha  ko  ka  naau  ;   o  ka  hope  hoi  o 
ia  lealea,  oia  ke  kaumaha. 

32.  E  piha  auanei  ka  naau  hoi  hope  i  kona  aoao  iho  ;  a  o  ke 
kanaka  maikai  hoi  i  kona  hua  iho. 


HAAWINA  XXIV. 
NA  OLELO  NOEAU  A  SOLOMONA. 

HOOMAU   ANA. 

1.  0  ka  mea  naauao,  makau  no  ia,  a  haalele  i  ka  hewa  ;  o  ka 
mea  lapuiuale  hoi,  he  haaheo  kona  a  me  ka  makau  ole. 

2.  Ua  kueia  ka  mea  ilihune  e  kona  hoanoho  ;  o  ka  mea  wai- 
ivai,  ea,  lehulehu  kona  poe  makamaka. 

3.  0  ka  mea  hoowahawaha  i  kona  hoanoho,  ua  ahewa  oia  ;  o 
ka  mea  lokomaikai  aku  i  ka  mea  i  nele,  pomaikai  oia. 

4.  Aole  anei  he  lalau  wale  ko  ka  poe  imi  hewa  ?  he  aloha,  a  he 
oiaio  ka  ka  poe  imi  maikai. 

5.  Ma  ka  hana  a  pau,  he  waiwai  no  ;  aka,  o  ke  kamailio  wale 
o  na  lehelehe,  piii  i  ka  ilihune  wale  no. 

6.  Hoopakele  i  na  uhane  ka  mea  hoike  oiaio  ;  o  ka  mea  hoike 
wahahee,  hoopunipuni  no  ia. 

7.  Ma  ka  makau  ia  Iehova,  malaila  ka  paulele  nui  ;  he  puu- 
honua  hoi  ko  kana  poe  keiki. 

8.  0  ka  makau  ia  Iehova,  he  punaiuai  ola  ia  ;  he  mea  ia  e 
haalele  ai  i  na  pahele  o  ka  make. 

9.  0  ka  mea  uumi  i  ka  huhu,  oia  kainoonoo  nui  ;  o  ka  mea 
hikiwawe  o  ka  huhn,  oia  kai  hoike  i  ka  lapuwale. 

10.  0  ka  mea  hookaumaha  i  ka  mea  nele,  oia  ka  i  hoowaha- 
waha  i  ka  mea  nana  ia  i  hana  ;  o  ka  mea  malama  aku  iaia,  oia 
kai  aloha  i  ka  mea  ilihune. 

11.  Hookukeia  ka  mea  heiua  iloko  o  kona  hewa  ;  lana  hoi  ka 
manao  o  ka  mea  pono  i  kona  make  ana. 

12.  Noho  no  ka  naauao  ma  ka  naau  o  ka  mea  noonoo  ;  ua  ikea 
hoi  ko  loko  o  ka  poe  lapuwale. 

13.  Hoohanohano  ka  pono  i  ka  lahuikanaka  ;  o  ka  heiua  hoi 
ka  mea  e  hoowahawahaia'i  na  kanaka. 

14.  0  ka  olelo  akahai,  oia  ke  pale  ae  i  ka  huhu  ;  o  ka  olelo 
huhu  hoi,  oia  ke  hoala  ae  i  ka  inaina. 

15.  0  ke  alelo  o  ka  poe  akamai,  hoike  pololei  aku  ia  i  ka  ike  ; 
o  ka  loaha  hoi  o  ka  poe  lapuwale,  hu  ae  la  ia  i  ka  lapuwale. 

16.  Ma  na  wahi  a  pau  na  maka  o  īebova  :  e  haka  pono  ana  i 
na  mea  hewa  a  me  na  mea  maikai. 

17.  Hoowahawaha  ka  mea  lapuwale  i  ke  aoia  mai  e  kona  ma- 
kua  ;  o  ka  mea  hoolohe  i  ke  aoia  mai,  oia  ka  mea  naauao. 

18.  0  ka  mohai  o  ka  poe  hewa,  he  hoopailua  ia  ia  Iehova  ;  o  ka 
pule  a  ka  poe  pololei,  oia  kona  makemake. 

19.  He  hoopailua  ia  Iehova  ka  aoao  o  ka  mea  hewa  ;  o  ka  mea 
hahai  mahope  o  ka  pono,  oia  kana  mea  i  aloha  ai. 

20.  0  ka  lua  a  me  ka  mahe,  aia  no  imua  o  Iehova  ;  pela  io  no 
ka  naau  o  na  keiki  a  na  kanaka. 

21.  Ina  olioli  ka  naau,  oluolu  no  hoi  ka  maka  ;  a  i  kaumaha 
ka  naau,  hoopepeia  no  ka  uhane. 

22.  0  ka  naau  o  ka  naauao,  imi  oia  i  ka  ike  ;  o  ka  waha  o  ka 
poe  naaupo,  paina  no  ia  i  ka  lapuwale. 

23.  Maikai  kahi  mea  iU  me  ka  makau  ia  Iehova  ;  mamua  o  ka 
waiwai  uui  ke  pili  pu  me  ka  hakaka. 

24.  0  ke  kanaka  hzihu,  oia  ke  hoala  ae  i  ka  hakaka  ;  o  ka  mea 
akahele  i  ka  huhu,  hoomalielie  oia  i  ka  hakaka. 


HAAWINA  XXV. 
NA  OLELO  NOEAU  A  SOLOMONA. 

HOOMAU  ANA. 

1.  0  ke  aoao  o  ka  mea  palaualelo,  ua  like  ia  me  kahi  paapu  i 
na  kakalaioa  ;  o  ka  aoao  hoi  o  ka  poe  pololei,  ua  hooponoponoia. 

2.  0  ka  lapuiuale,  he  olioli  ia  i  ka  naaupo  ;  o  ke  kanaka  naauao 
hoi,  oia  ka  i  hele  pololei. 

3.  Hili  hewa  na  manao,  ke  ole  ke  kukakuka  ana  ;  a  i  ka  nui  o 
ka  poe  kukakuka,  e  paa  no. 

4.  He  hoopailua  ia  Iehova  na  manao  o  ka  mea  hewa  ;  he  olu- 
olu  ka  olelo  a  ka  poe  maemae. 

5.  0  ka  mea  makee  waiwai,  hana  ino  loa  oia  i  ko  kona  hale  ; 
a  o  ka  mea  hoowahawaha  i  na  makana,  e  ola  ia. 

6.  0  ka  naau  o  ka  mea  pono,  noonoo  ia  i  kana  mea  e  olelo  aku 
ai  ;  o  ka  waha  o  ka  poe  heiva„hu  ae  la  ia  i  ka  ino. 

7.  Ua  loihi  e  aku  o  Iehova  mai  ka  poe  hewa  aku  ;  hoolohe  hoi 
oia  i  kapule  a  ka  poe  pono. 

8.  0  ka  mea  hoole  i  ke  aoia  mai,  oia  ka  i  hoowahawaha  i  kona 
uhane  iho  ;  o  ka  mea  hoolohe  i  ke  aoia  mai,  e  loaa  iaia  ka  na- 
auao. 

9.  0  na  aoao  a  pau  o  ke  kanaka  ua  maemae  i  kona  maka  iho  ; 
aka,  kaupaona  o  Iehova  i  na  uhane. 

10.  Hana  iho  la  o  Iehova  i  na  mea  a  pau  nona  iho  ;  i  ka  mea 
heioa  hoi  kekahi  no  ka  la  e  poino  ai. 

11.  He  hoopailua  ia  Iehova  na  naau  kiekie  a  pau  ;  ina  e  kui 
kahi  lima  i  kahi  lima,  aole  no  e  ole  kona  hoopaiia. 

12.  Ma  ka  lokomaikai  a  me  ka  oiaio  ua  kalaia  ka  hewa  ;  ma  ka 
ma.kau  ia  Iehova  ka  haalele  ana  i  ka  hewa. 

13.  0  ka  loaa  ana  o  ke  akamai,  ua  maikai  ia  mamua  o  ke  gula  ; 
o  ka  loaa  ana  o  ka  naauao,  e  pono  ke  hohoia  mamua  o  ke  elala. 

14.  Mamua  o  ka  hina  ana  ka  haaheo  ;  a  mamua  o  ka  haule  ana 
ka  naan  kiekie. 

15.  He  mea  ono  na  olelo  oluolu;  he  ono  i  ka  uhane,  a  he  ola  i 
ka  iwi. 

16.  He  lei  nani  ke  poohina,  ke  loaa  ia  ma  ka  aoao  o  ka  pono. 

17.  0  ka  mea  hoomaewaewa  i  ka  mea  nele,  hoowahawaha  oia 
i  ka  mea  nana  ia  i  hana. 

18.  0  ka  mea  hoi  i  olioli  i  ka  poino,  aole  ia  e  pakele  i  ka  hoo- 
pai  ana. 

19.  0  ka  lei  o  ka  poe  elemakule,  oia  na  keiki  a  na  keiki  ;  o  ka 
nani  hoi  o  na  keiki,  oia  na  makuakane  o  lakou. 

20.  O  ka  mea  hana  ino  aku  na  ka  mea  hana  pono  mai,  aole  e 
kaawale  ka  ino  mai  kona  hale  aku. 

21.  E  like  me  ka  hookahe  ana  o  ka  wai,  pela  ka  hoomaka  ana 
o  ka  hakaka  ;  nolaila,  e  hooki  e  i-ka  hakaka  mamua  o  ka  mahua- 
hua  ana. 

22.  0  ka  mea  hoapono  aku  i  ka  mea  hewa,  a  o  ka  mea  hoahewa 
aku  i  ka  mea  pono,  he  mau  mea  hoopailua  no  laua  elua  ia  Iehova. 

23.  0  ke  keiki  lapuwale,  he  kaumaha  ia  no  kona  makuakane  ; 
he  mea  awahia  hoi  i  ka  mea  nana  ia  i  hanau  mai. 


HAAWINA  XXVI. 

NA  OLELO  NOEAU  A  SOLOMONA. 

HOOMAU  ANA. 

1.  A  hiki  mai  ka  hewa,  hiki  mai  no  hoi  ka  hoowahawaha  ;  a  o 
ka  hilahila  pu  kekahi  me  ka  hoomaewaewa. 

2.  0  ka  waha  o  ka  mea  lapuwale,  oia  kona  mea  e  make  ai ;  a  o 
kona  mau  lehelehe  hoi,  oia  k&pahele  o  kona  uhane. 

3.  0  ka  mea  hoomolowa  ma  kana  hana  ana,  he  kaikaina  oia  no 
ka  mea  hoomaunauna  wale. 

4.  He  pakaua  ikaika  ka  inoa  o  Iehova  ;  malaila  e  holo  ai  ka 
me'd  pono  a  maluhia  iho  la. 

5.  0  ka  mea  hoopuka  i  kona  manao  mamua  o  kona  lohe  ana, 
he  lapuwale  oia,  a  he  mea  nona  e  hilahila  ai. 

6.  Ma  ke  alelo  ka  make  a  me  ke  ola  ;  o  ka  mea  makemake  ma- 
laila,  e  ai  oia  i  kona  hua. 

7.  0  ka  waiwai  ka  mea  e  hoonui  ai  i  na  makamaka  ;  ua  hoo- 
kaawaleia  hoi  ka  mea  ilihune  mai  kona  hoanoho  aku. 

8.  0  ka  mea  hoike  wahahee,  aohe  e  ole  kona  hoopaiia  mai  ;  o 
ka  mea  olelo  loahahee  hoi,  aole  ia  e  pakele. 

9.  Nui  ka  poe  hoopili  aku  i  ke  alii  ;  he  hoalauna  hoi  kela  mea 
keia  mea  no  ke  kanaka  haawi  wale. 

10.  0  ka  mea  i  loaa  iaia  ka  naauao,  oia  kai  aloha  i  kona  uhane  ; 
o  ka  mea  hoopaa  i  ka  ike,  e  loaa  iaia  ka  pono. 

11.  0  ka  mea  hoike  wahahee,  aohe  e  ole  kona  ahewaia  mai  ;  o 
ka  mea  olelo  hoopunipuni,  e  make  oia. 

12.  0  ka  palaualelo  ka  mea  e  poholo  ai  iloko  o  ka  hiamoe  nui  ; 
a  o  ka  uhane  hoomolowa,  e  pololi  no  ia. 

13.  0  ka  mea  malama  i  ke  kanaumi,  oia  ka  i  malama  i  kona 
uhane  ;  o  ka  mea  malama  ole  i  kona  aoao,  e  make  no  ia. 

14.  0  ka  mea  manawalea  aku  i  ka  iiihune,  haawi  aku  oia  na 
Iehova  ;  a  o  kana  mea  i  haawi  ai,  na  kela  no  i  hoihoi  mai  iaia. 

15.  E  hoolohe  i  ka  olelo-ao,  e  haliu  hoi  i  ke  aoia  mai ;  i  naauao 
ai  oe  i  kou  hopena. 

16.  Nui  na  manao  maloko  o  ka  naau  o  ke  kanaka  ;  aka,  o  ka 
manao  o  Iehova,  oia  ke  kupaa. 

17.  0  ka  nani  o  ke  kanaka,  oia  kona  lokomaikai ;  maikai  hoi 
ke  kanaka  ilihune  mamua  o  ka  mea  wahahee. 

18.  He  mea  henehene  ka  loaina,  he  walaau  nui  hoi  ka  mea  e 
ona7i  ;  o  na  mea  a  pau  i  puni  malaila,  aole  i  naauao. 

19.  Aole  e  mahiai  ka  mea  palaualelo  no  ke  anu  ;  a  e  makilo 
oia  i  ka  wa  e  ohi  ai,  aole  e  loaa. 

20.  Owai  la  ka  mea  i  hiki  ke  olelo  aku,  ua  hoomaemae  au  i 
ko'u  naau?  ua  hookaawale  au  i  ko'u  hewa? 

21.  Ua  ikeia  ke  keiki  ma  kana  hana  ana  ;  ina  paha  he  maemae^ 
a  he  pololei  kana  hana. 

22.  Mai  makemake  oe  i  ka  hiamoe,  o  lilo  oe  i  mea  nele  ;  e  wehe 
ae  oe  i  kou  mau  maka,  a  e  maona  i  ka  ai. 

23.  0  ka  mea  hailiili  aku  i  kona  makuakane  a  me  kona  makua- 
hine  ;  e  pio  kona  kukui  i  ka  onohi  o  ka  pouli. 

24.  0  ka  ikaika  ka  mea  e  kaulanaH  na  kanaka  ui  ;  o  ke  poo- 
hina  ka  mea  e  nani  ai  ka  elemakule. 

25.  0  na  aoao  a  pau  o  ke  kanaka,  ua  pololei  no  i  kona  maka 
iho  ;  hoao  ae  la  o  Iehova  i  na  naau. 

26.  0  ka  hana  ana  i  ka  pono  a  me  ka  pololei,  ua  makemakeia  e 
Iehova  mamua  o  ka  mohai. 

HAAWINA  XXVII. 
NA  OLELO  NOEAU  A  SOLOMO]STA. 

HOOMAU    ANA. 

1.  0  ka  mea  i  papani  i  kona  pepeiao  i  ka  uwe  ana  o  ka  mea 
nele,  e  hea  aku  no  ia,  aohe  mea  e  hoolohe  mai. 

2.  Maikai  ka  noho  ana  ma  ka  waoakua  ;  aole  me  ka  wahine 
huhu  a  hahaka. 

3.  0  ka  mea  hahai  mahope  o  ka  pono,  a  me  ka  lokomaikai,  e 
loaa  iaia  ke  ola,  a  me  k&pono,  a  me  ka  nani. 

4.  0  ka  mea  malama  i  kona  waha  a  me  kona  alelo  ;  oia  ka  i 
hoopakele  i  kona  uhane  i  ka  popiiikia. 

5.  0  ka  haaheo,  o  ka  hookano,  o  ka  hoowahawaha  ;  oia  ka 
inoa  o  ka  mea  hana  ma  ka  huhu  ikaika. 

6.  0  ka  makemake  o  ka  mea  palaualelo,  oia  kona  mea  e  make 
ai ;  nb  ka  mea,  hoole  kona  mau  lima  i  ka  hana. 

7.  0  ka  mohai  o  ka  poe  heioa,  he  hoopailua  ia  ;  ua  oi  aku  hoi 
ka  heioa,  ke  lawe  oia  ia  mea  me  ka  manao  ino. 

8.  Aohe  akamai,  aohe  noonoo,  aole  hoi  olelo-ao  e  hiki  ai  ke  kue 
aku  ia  Iehova. 

9.  Nana  ae  la  ka  mea  noonoo  i  ka  ino,  a  huna  iaia  iho  ;  hele 
wale  aku  hoi  ka  mea  naaupo,  a  hihia  oia. 

10.  Aia  na  kakalaioa  a  me  na  mea  hihia  ma  ke  ala  o  ka  mea 
hele  kekee  ;  o  ka  mea  malama  i  kona  uhane,  kaawale  no  ia  ia 
maumea. 

11.  E  ao  aku  i  ke  hamalii  i  kona  aoao,  a  elemakule  oia,  aole 
ia  e  huli  ae  mai  laila  aku. 

12.  0  ka  mea  Inlu  aku  i  ka  hewa,  e  ohi  ia  i  ka  popilikia  ;  ua 
hoomakaukauia  ka  laau  hahau  o  kona  huhu. 

13.  He  lua  holionu  ka  waha  o  ka  wahine  hookamakama  ;  o 
ka  mea  inainaia  e  Iehova,  e  haule  no  malaila. 

14.  E  haliu  mai  kou  pepeiao  a  e  hoolohe  i  na  olelo  a  ka  poe 
naauao  ;  a  e  imi  iho  kou  naau  i  ko'u  ike. 

15.  Mai  kaili  wale  oe  i  ka  ka  mea  ilihune  no  kona  ilihune  ana, 
aole  hoi  e  hookaumaha  i  ka  mea  nele  raa  kahi  o  ka  ipuka  ;  no  ka 

mea,  na  Iehova  no  e  hooponopono  no  lakou.  E  hao  mai  oia  i 
ka  uhane  o  ka  poe  i  hao  aku  ia  lakou. 

16.  Mai  hoolauna  aku  oe  me  ka  mea  huliu;  a  me  ke  kanaka 
inaina  hoi  mai  hele  aeoe;  o  ao  iho  oe  i  kona  mau  aoao  ;  a  loaa 
kou  uliane  i  ka  hihia. 

11.  Mai  hai  aku  oe  i  na  pepeiao  o  ka  mea  lapuwale  ;  no  ka 
mea,  e  hoowahawaha  oia  i  ka  pololei  o  kau  olelo. 

18.  Mai  hooneenee  ae  oe  i  na  mokuna  aina  kahiko  ;  ma  na  ki- 
hapai  o  ka  poe  makua  ole,  mai  komo  oe  ;  no  ka  mea,  o  ko  lakou 
Hoola,  he  mana  no  kona  ;  nana  no  e  hooponopono  iwaena  o  la- 
kou  a  me  oe. 

19.  Mai  noho  pu  oe  me  ka  poe  inu  waina,  me  ka  poe  hoopalu- 
palu  i  ko  lakou  kino  iho  ;  no  ka  mea,  o  ka  mea  ona,  a  me  ka  mea 
pakela  ai,  e  ilihune  auanei  oia  ;  a  no  ka  palaualelo,  e  komo  kekill.i 
i  na  weluwelu. 

20.  E  hoolohe  i  kou  makuakane  ka  mea  nana  mai  oe  ;  mai  hoo- 
wahawaha  oe  i  ka  luahine  o  kou  makuahine. 

21.  E  kuu  keiki,  e  haawi  mai  ia7u  i  kou  naau.  E  nana  mai 
hoi  kou  mau  maka  i  ko;u  aoao  ;  no  ka  mea,  he  wahi  hohonu  ka 
wahine  hookamakama.  He  lua  ino  hoi  ka  wahine  e  ;  oia  ka  i 
hoohalua,  me  he  powa  la  ;  hoonui  oia  i  ka  lawehala  ana  iwaena  o 
na  kanaka. 


HAAWINA  XXVIII. 
NA  OLELO  NOEAU  A  SOLOMONA. 

HOOPAU    ANA. 

1.  Ia  wai  la  ka  uwe  ana?  Ia  wai  la  ka  poino  ?  Ia  wai  la  ka 
hakaka  ?  Ia  wai  la  ka  nuku  wale  ana  ?  Ia  wai  la  na palapulo&a, 
wale  ?  Ia  wai  na  maka  ulaula  ?  I  ka  poe  e  hoomau  ana  ma  ka 
waina  ;  i  ka  poe  e  hele  ana  e  imi  i  ka  waina  i  kawiliia. 

2.  Mai  nana  oe  i  ka  waina  i  kona  ulaula  ana,  i  kona  aleale  ana 
ma  ke  kiaha  ;  i  kona  hu  ana  a  maikai.  Mahope  iho,  e  nahu  mai 
me  he  nahesa  la,  a  e  pa  mai  me  he  moonihoawa  la.  E  nana  aua- 
nei  kou  maka  i  na  wahine  e,  a  e  hahai  aku  kou  naau  i  na  mea  ino. 

ī 

3.  E  lilo  ana  oe  me  he  mea  la  i  moe  iho  mawaenakonu  o  ka 
moana  ;  e  like  hoi  me  ka  mea  i  hoomoe  iaia  iho  ma  kahi  oioi  loa 
o  ke  hia  moku. 

4.  Mai  kuko  oe  i  ka  aoao  o  na  hanaka  hewa,  aole  makemahe 
hoi  e  noho  pu  me  lakou. 

5.  I  ka  haule  ana  o  kou  enemi,  mai  hauoli  oe  ;  i  kona  hina  ana 
hoi  mai  olioli  kou  naau  ;  0  ike  mai  Iehova,  a  hewa  ia  i  kona 
maka,  a  e  hoohuli  oia  i  kona  liuhu  mai  ona  aku. 

6.  Mai  uhiuhi  oe  no  ka  poe  hewa,  aole  hoi  e  huho  i  ka  noho 
ana  o  ka  poe  hana  ino  ;  no  ka  mea,  aole  uku  maihai  no  ka  mea 
hewa  ;  o  ke  huhui  o  ka  poe  hewa,  e  pio  ana  no  ia. 

7.  E  kuu  keiki,  e  mahau  aku  ia  Iehova,  a  me  ke  alii ;  me  ka 
poe  lolelua  ka  naau,  mai  launa  aku. 

8.  Ma  ke  hihapai  o  ka  mea  palaualelo  i  maalo  ae  ai  au,  ma  ka 
paioaina  hoi  o  ke  kanaka  noonoo  ole  ;  aia  hoi,ulu  paapu  ae  la  ka 
puahala,  uhi  mai  la  maluna  ona  na  hahalaioa  ;  o  kona  pa  pohaku 
hoi,  ua  hiolo  iho  la  ia. 

9.  Nana  aku  la  au,  halalo  iho  la  ko'u  naau,  ike  iho  la  au,  a  loaa 
ia'u  ke  aoia  mai.  He  moe  iki  ae,  he  hiamoe  iki  ae,  he  pelu  hou 
iki  ae  i  na  lima  a  hiamoe  ;  a  e  hiki  mai  kou  ilihune  me  he  kanaka 
hele  la,  a  me  kou  nele  e  like  me  ke  kanaka  kaua. 

10.  E  like  me  ka  ilio  i  hoi  hou  aku  i  kona  luai,  pela  ka  mea 
naaupo  e  hoi  hou  ana  i  kona  lapuwale. 

1 1 .  I  ole  ka  wahie,  e  pio  no  ke  ahi  ;  i  ole  ka  mea  holoholo 
olelo,  paa  ka  hakaka. 

12.  Mai  olioli  wale  oe  no  ka  la  apopo  ;  no  ka  mea,  aole  oe  i 
ihe  i  ka  mea  a  kekahi  la  e  hoopuka  mai  ai. 

13.  0  ka  mea  hai  hewa  aku  i  ka  poe  pololei  ma  ka  aoao  hewa, 
ma  kona  lua  iho  oia  e  haule  ai  ;  a  o  ka  poe  pololei  hoi,  e  ili  mai 
ka  maihai  no  lakou. 

14.  0  ka  mea  huna  i  kona  hewa  iho,  aole  oia  e  pomaikai ;  aka, 
o  ka  mea  hooia  a  haalele  hoi  e  alohaia  mai  oia.     . 

15.  0  ka  mea  mahi  i  ka  aina.e  maona  oia  i  ka  ai  ;  o  ka  mea 
hoopilimeaai  mahope  o  ka  poe  lapuwale  e  piha  oia  i  ka  ilihune. 

16.  Mai  olelo  oe,  e  like  me  ia  i  hana  mai  ai  ia7u,  pela  wau  e  hana 
aku  ai  iaia  ;  e  hoopai  aku  au  i  ke  kanaka  e  like  me  kana  hana  ana. 

17.  0  ke  kanaka  i  ao  pinepine  ia  a  hoopakiki  hoi  i  kona  ai,  e 
make  koke  no  i'a  ;   aole  mea  e  ola  ai. 

18.  0  ke  kanaka  e  ake  ana  i  ka  naauao,  hoohauoli  oia  i  kona 
makuakane  ;  o  ka  mea  lanna  aku  me  na  wahine  hookamakama, 
hokai  wale  aku  oia  i  kona  waiwai. 

19.  0  ka  laau  hahau,  a  me  ke  aoia  mai,  haawi  no  i  ka  naauao  ; 
a  o  ke  keiki  i  waiho  wale  ia,  oia  ke  hoohilahila  i  kona  makuahine. 

20.  Nui  ka  poe  imi  i  ka  lokomaikaiia  mai  o  ke  alii  ;  aka,  no 
Iehova  mai  ka  hoapono  ana  i  ke  kanaka. 

21.  0  kekahi  hanauna,  he  mau  pahikaua  ko  lakou  niho,  he  mau 
pahi'hoi  ko  lakou  mau  olelo  ;  e  ai  ana  i  ka  poeilihune  maika  ho- 
nua  aku,  a  ka  poe  nele  hoi  iwaena  o  na  kanaka. 

22.  0  ka  maka  i  hoowahawaha  i  kōna  makuakane,  a  hoole  hoi 
aole  e  malama  i  kona  makuahine,  e  kiko  iho  ka  poe  koraka  o  ke 
awawa  ia  mea,  a  e  ai  iho  no  ka  poe  aito  opiopio. 

23.  He  hoopunipuni  ke  alohaia  mai,  he  mea  ole  ka  maka 
maikai ;  o  ka  wahine  hoi  i  makau  ia  Iehova,  oia  ke  hiilaniia, 


HAAWINA  XXIX. 
KA  POMAIKAI  O  KA  HANA. 

1.  Hoolana,  na  amala  e, 

Ka  poe  kui  hao, 
Kui  a  lele  io  iaiiei 

Na  huna  ahi  no. 
0  ka  hamala  ma  ka  hao, 

Ua  enaena  no  ; 
Ua  luhi  no  a  eha  pu, 

Kahe  ka  hou  a  po, 
He  luhi  oi  nui  nae 

Ka  noho  wale  no. 

2.  Hoolana,  e  na  mahiai, 

A  eli,  eli  mau 
Malalo  iho  o  ka  la, 

A  wela  no  ke  poo, 
A  luhi  mai  ke  ao  a  po  ; 

Ohumu  ka  naau 
No  keia  kanawai  i  kau, 

A  mau  mai  kinohou  ; 
He  luhi  oi  nui  nae 

Ka  noho  wale  no. 

3.  Hoolana,  e  na  sela  e, 

I  holo  ma  ke  kai, 
Pii  no  ke  kai,  popoi  mai, 

Makau  o  make  e  ; 
Nou  ka  makani,  luli  no 

Ka  moku  io  ianei  ; 
Hooholo  ma  ke  ao,  ka  po, 

A  luhi,  a  luuluu  ; 
He  luhi  oi  nui  nae 

Ka  noho  wale  no. 

4.  Hoolana,  e  ka  poe  noonoo, 

A  imi  i  naauao, 
A  po  ka  la,  a  ao  ka  po, 

A  luhi  ka  naau  ; 
A  paio  no  ka  pono  mau 

No  kanaka  a  pau  ; 
He  maikai  nei,  he  luhi  nae 

I  ko  oukou  manao  ; 
He  luhi  oi  nui  nae 

Ka  noho  wale  no. 

5.  Hoolana  oukou  nei  a  pau, 

He  mana  ko  oukou  ; 
Oia  ka  hana,  hana  mau, 

He  luhi  io  no. 
Ka  hana  no  ke  kanawai, 
Ka  mana  oi  nei 

Ka  pono  mai  ke  Akua  mai, 

E  hana  no  a  mau  ; 
He  ola  luhi,  a  luuluu, 
Ka  noho  wale  no. 

Na  Ninau. — 1.  Owai  na  poe  i  kauohaia  raa  ka  pauku  nma?  2.  Owaihoi  makalua  ? 
Owai  ma  ke  kolu  ?  4.  Owai  ma  ka  ha  ?   Nohea  mai  kā  oi  o  ka  luhi  ke  noho  wale  ? 


HAAWINA  XXX.       ^ 

KA  PAANI  ME  KE  KOMO,— HE  C$™\  KI-KE. 

%     •    oka 


6.    HU-MU-HU-MU. 
13.    A-KE-A-KE-A. 
18.    Ho-O-MA-KA-U-KA-U. 
28.    Pu-KU-NI-A-HI. 


30.  Ba-i-la.  ^  O 

38.  Wa-ha-he-e. 

50.    Pu-NA-HE-LE. 

50.  Ho-o-ma-hu-i. 


Na  Hewa. — A-ke-ke-a  no  a-ke-a-ke-a:  wa-ha-he  no  wa-ha-he-e;  ho-ma-hu-i  no  ho-o- 
ma-hu-i ;  ma-ku-ka-ne  no  ma-ku-a-ka-ne. 

[O  keia  haawina  he  mea  hoike  i  kekahi  ano  o  ka  hoonanea  ana  a  me  ke  ao  pu  ana 
i  na  keiki.] 

1.  Palanaka.  E  papa,  e  hele  anei  kakou  iloko  o  ka  mala  puā, 
e  waele  ai  i  ke  alanui  ? 

2.  Makuakane.  Ke  ua  mai  nei  e  Palanaka. 

3.  Pal.  O,  aole  ia  he  mea  no  kakou  e  eha  ai. 

4.  Mak.  Aole  o  kakou  ;  aka,  o  ko  kakou  lole. 

5.  Mele.  0,  e  papa  !  e  haawi  mai  ia  makou  i  haawina ;  o  nele 
auanei  makou  i  kahi  mea  hana  ole. 

6.  Mak.  Ua  lawa  iho  nei  no  hoi  oukou  i  na  haawina  i  keia  la. 
E  hoao  au  e  imi  i  mea  e  ae  na  oukou  e  hana  ai.  He  mea  humu- 
humu  no  hoi  kau  e  Mele  :  a  o  kau  iho  la  no  ia.  0  makou  hoi  e 
noonoo  ae  au  ;  e  ohiki  papapa  kakou  no  ka  aina  awakea  o  ka  la 
apopo  ;  i  hoi  mai  ai  ko  oukou  makuahine  mai  ke  kulanakauhale 
mai  ua  makaukau. 

7.  Pau  loa.  Ae,  oia  ka  kakou  e  hana'i. 

8.  Mele.  0,  e  papa !  owau  no  kekahi  e  ohiki  papapa  ;  he 
makemake  loa  no  wau  ia ! 

9.  Mak.  Ua  ae  no  au  e  Mele.  Ano,  e  mahele  like  na  puu  a 
kakou  ;  a  e  nana  kakou  owai  la  ka  mea  e  pau  e  mamua. 

10.  Ioane.  E  papa,  aole  anei  e  hiki  ia  oe  ke  hai  mai  i  kaao, 
oiai  e  hana  ana  kakou  ? 

11.  Mak.  Ae  ;  aka,  na'u  wale  rto  auanei  ke  kamailio.  E  pono 
i  mea  paani,  i  hiki  ia  kakou  a  pau  ke  kamailio  like. 

12.  Io.  Aka,  aole  anei  e  hiki  ia  kakou  ke  paani  a  hana  no  hoi. 

13.  Mak.  Ina  ua  ko  kekahi  hana  ma  ka  paani,  heaha  la  ka 
hewa  ?  E  hoike  aku  au  ia  oukou  i  kekahi  mea  e  akeakea  nui 
ole  mai  ana  ia  kakou. 

14.  Pal.  Heaha  la  auanei  ia  mea? 

15.  Mak.  "  K-  paani  me  ke  kouio." 

16.  Pau  Lf       ,  ehea  ke  ano  e  paani  ai,  e  papa  ? 

17.  Mak.v  ,  oee  Ioane,  e  haawi  aku  oe  i  keia  komo  ia  Pala- 
naka,  alaila  olelo  aku-  — 

"  Eia  he  komo,  me  ka  olelo  pu  no, 
He  olelo  kupaa,  he  nane,  he  ao  ; 
He  mea  kamahao  mai  ka  aina,  ke  kai, 
Ea,  heaha  kau  mea  e  pane  hou  mai  ?  M 
/18.  Ano  e  hoomakaukau  kakou  i  makaukau  ke  hiki  mai  ia 
kakou.     E  nana  pono  i  keia  wa  ;  i  elima  minute  o  kakou  e  noo- 
noo  ai  ;  a  eia  mai  ka  wati.     Iloko  o  ia  wa,  aole  e  pane  leo  ke- 
kahi,  a  e  noonoo  pakahi  kela  me  keia  i  hopunaolelo  nana  ;  ua 
ike  no  hoi  oukou  ia  mea  he  hopunaolelo? 

19.  Pal.  Ae,  o  ka  hopunaolelo  ea,  oia  no  hoi  ka  olelo  pokole 
a  kekahi  i  olelo  ai  no  kekahi  mea. 

20.  Mak.  A  pau  ia,  e  noonoo  no  hoi  kakou  i  mea  kupanaha  a 
hai  ae  inma  o  kakou  ;  a  o  ke  kolu  e  haawi  mai  i  nane,  a  o  ka  ha 
no  hoi  i  olelo-ao.     Ano  iloko  o  na  minute   elima,  e  hoomaka 

aku  ai  kakou Ua    hala   na   minute   elima.     Ano  e 

Ioane,  e  hoomaka  oe. 

21.  ĪO.    [Ia  Palanaka,  me  ka  haawi  ana'ku  i  ke  komo.] 

"  Eia  he  komo,  me  ka  olelo  pu  no, 
He  olelo  kupaa,  he  nane,  he  ao  ; 
He  mea  kamahao  mai  ka  aina,  ke  kai, 
Ea,  heaha  kau  mea  e  pane  hou  mai  ?  " 

22.  Pal.  Heaha  kau  hopunaolelo  ? 

23.  Io.  He  mea  maikai  ka  ua. 

24.  Mak.  No  ke  aha  la  ? 

25.  Io.  Eia,  ina  aole  ua,  aole  wahi  mea  e  ulu ;  a  aohe  e  loaa 

wahi  mea  ai  na  kanaka  me  na  holoholona  ;  aohe  no  hoi  wai  e 
inu  ai. 

26.  Mak.  Pela  ;  a  pehea  aku  ? 

27.  Pal.  Ano  e  hoike  mai  ia  makou  i  kekahi  mea  kupanaha 
mai  ke  kai  mai  ;  a  i  ole,  mai  ka  aina  mai  paha. 

28.  īo.  Ma  Ainahau  aia  he  mau  lua  nui  i  kapaia  o  na 
"  Geysers,"  e  hoopuai  ana  he  wai  wela.  0  ka  oi  o  lakou  o  ke 
"  Geyser  Nui,"  he  lua,  he  umi,  a  umikumamalua  paha  kapuai 
ke  akea  ;  a  hoopuai  mai  la  i  ka  wai  wela  i  kekahi  manawa.  I 
kekahi  wa,  lehulehu  wale  na  puai  ana  i  ka  la  hookahi  ;  a  i  kahi 
wa,  hookahi  a  elua  wale  no  puka  ana  mai  o  ka  wai  i  ka  la,  a  iloko 
hoi  o  na  la  ekolu.  Pinepine  ka  lele  ana  o  ka  wai  a  oi  aku  ma- 
mua  o  ka  haneri  kapuai  ke  kiekie  ;  me  ka  halulu  nui  e  like  me 
he  pukuniahi  la ;  a  he  wela  loa  no  hoi  ka  wai,  i  kupono  no  ka 
hoomoa  ana  i  na  mea  ai. 

29.  Koma.  Heaha  ka  mea  i  wela  loa  ai  ?  He  aina  wela  loa  anei 
o  Ainahau? 

30.  Mak.  Aole.  0  kekahi  ia  o  na  aina  anu  loa  i  nohoia  e  ka- 
naka.  Ua  baila  ia  ka  wai  a  wela  iloko  o  ka  honua  ;  no  ka  mea, 
he  aina  pele  o  Ainahau.  Ua  ike  no  hoi  paha  oukou  ia  mea  he 
pele  ? 

31.  Pal.  A©,  he  mea  hookani  hoi  ;  aole  ka,  he  pele  a  ka !  He 
lua  pele, — he  mauna  hoopuka  mai  i  ke  ahi.  A  pehea  kau  nane  e 
Ioane  ? 

32.  Io.  Ua  ike  au  he  poe  lio,  i  hiki  ke  ai  i  ka  la  hookahi,  a  oi 
ae  mamua  o  ka  haneri  busela  oka. 

33.  Pau  loa.   0  !  0  !  0  ! 

34.  Io.  Ae  ;  a  he  ku  mau  lakou  maluna  o  ko  lakou  mau  poo  i 
na  wa  a  pau. 

35.  Pal.  Aole  no  he  oiaio  ia  olelo. 

36.  Io.  Aia  no  hoi  he  moa  wahine  i  hanau  mai  i  kela  me  keia 
la,  a  oi  mamua  o  na  haneri  hua. 

37.  Mele.  Ioane !  loane !  aole  anei  oe  i  ike  he  mea  hewa  ka 
hoopunipuni  ;  ina  no  ma  ka  paani,  he  hewa  no  ? 

38.  Io.  Ae  ;  aka,  aole  au  i  wahahee.  He  oiaio  ka'u  e  hai  aku 
neh 

39.  Koma.  01  ua  ike  aku  la  wau  ;  ua  loaa  aku  la  ia'u. 

40.  Mak.  Ae,  e  hai  mai  ia  makou. 

41.  Koma.  Aohe  i  hiki  i  ka  haneri  busela  ke  aii  kekahi  mea  ; 
nolaila,  o  na  lio  ua  hiki  ke  ai  a  oi  ae  mamua  o  lakou. 

42.  Pal.  Ha  !  ha  !  Ua  pono  ia  oe.  A  ke  ike  aku  nei  hoi  au, 
o  ka  moa,  ua  hiki  e  hanau  mai  i  na  hua,  i  oi  ae  mamua  o  ka  ka 
haneri ;  no  ka  mea,  aole  hanau  mai  o  ka  haneri. 

43.  Mak.  A  pehea  hoi  ka  hiki  ana  i  na  lio  ke  ku  maluna  o  ko 
lakou  mau  poo  ia  lakou  e  ai  ana  ? 

44.  Mele.  He  hoopunipuni  paha  ia. 

45.  Io.  Aole,  aole  hoopunipuni. 

46.  Koma.  Aohe  maopopo  iki  o  ia  mea  ia'u.  Pehea  la  e  hiki  ai  ? 

47.  Io.  Maluna  o  na  poo  o  na  kui  o  na  kapuai  hao  ;  malaila 
lakou  e  ku  ai,  aole  anei  ? 

48.  Pau  loa.  Ae,  ae,  ua  pono  io. 

49.  Pal.  E  hoike  mai  ae  i  kau  olelo-ao. 

50.  Io.  "  Hiamoe  ma  ka  po,  mikiala  i  ke  ao, 

I  olu,  i  lako,  i  naauao  mau." 

51.  Mele.  Ua  pau  ka  iwi  o  ka'u  papapa  ! 

52.  Pau  loa.  Pela  no  hoi  ka'u  ! 

53.  Mak.  Ea,  hele  kakou  e  uana,  ua  hoi  ae  la  paha  o  mama. 

Na  Ninau. — 1.  Pehea  ka  Palanaka  olelo  i  ka  makuakane  ?  2.  Pehea  ka  olelo  a  ka 
makuakane  ?  3.  Pehea  hou  aku  o  Palanaka  ?  4.  Pehea  aku  ka  makuakane  ?  Heaha 
ka  paani  a  lakou  i  hana'i?  21.  Owai  kai  hoomaka  e  hana  i  ua  paaui  la?  21.  Ia  wai 
o  loane  i  haawi  aku  ai  i  ke  komo  ?  a  pehea  i  olelo  aku  ai  ?    50.  Pehea  ka  olelo-ao. 


1.  ho-o-mai-au. 

2.  Ka-ha-waī. 

3.  pe  la-pe-la.. 
8.  No.e-au. 


HAAWINA  XXXI, 
HE  MAU  OLELO-AO  I  NA  KEIKI, 

8.  Ho-ki-i. 

10.  O-MI-LU-MI-LU. 

11.  KU-PA-NA-HA. 

12.  Hei-au. 


Na  Hewa. — Pe-pe-la  no  pe-la-pe-la;  o-mi-mi-lu  no  o-mi-lu-mi-lu ;  ho-ki  no  ho-ki-i. 

1.  Ua  hanaia  oukou  i  mau  mea  hoomaiauia,  a  hoomaemae  ia 
ma  ko  oukou  mau  kino,  a  ma  ko  oukou  mau  lole.     Mai  makau  i 

ka  wai  huihui.     Ua  lawa  ka  honua  nei  i  ka  wai,  i  mea  hoomae- 
mae  no  kela  mea  keia  mea. 

2.  E  lawe  i  ka  wai  a  lawa  ;  aohe  ia  he  mea  e  alunu  ai.  Ua 
kaena  nui  ae  na  kanaka  o  Amerika  Hui  no  ka  nunui  o  ko  lakou 
muliwai  ;  ake  nae  au,  ina  paha  lakou  i  kaena  no  ko  lakou  mau 
kapu  wai  mmui,  kahi  e  auau  ai  i  kela  la  keia  la. 

3.  Mai  komo  aku  oukou  iloko  o  ka  hana  ino  a  pelapela,  o  ka  nau 
baka,  me  ke  puhi  baka.  E  like  me  ka  loihi  o  ko  ke  kanaka  nau 
ana,  a  puhi  ana  i  ka  baka,  oiai  oia  e  mikioi  nae  hoi  ma  kekahi 
mau  mea  e  ae,  aole  no  ia  e  lilo  loa  i  keonimana  io. 

4.  E  olelo  hou  ae  no  au,  ua  hanaia  oukou  i  mea  hoomaemae 
ia.  Oiai  he  mau  wahi  keneia  wale  no  ko  ka  lole,  aole  wahi  kumu 
kupono  iki  o  ka  loaa  ole  ana  o  kahi  hainaka. 

5.  Ua  hanaia  oe  i  mea  noho  oluolu,  i  mea  noho  akahai,  a  mi- 
kioi  hoi  ma  na  hana  maikai.  Ina  he  keiki  wawae  kukue  kekahi 
iloko  o  ke  kula,  mai  hoike  wale  aku  ae  iaia,  i  kou'ike  ana  ia  mea. 
E  noho  no  oe  me  he  mea  la  aole  oe  i  ike  i  kona  wawae.  Ina 
he  wahi  keiki  lole  nahaehae,  mai  kamailio  oe  no*na  mea  pili  i  ka 
lole  weluwelu,  oiai  oia  ma  kahi  kokoke.  Ina  he  keiki  oopa  ke- 
kahi,  e  hoonoho  akuiaia  i  kekahi  hapa  o  ka  paani  i  ku  ole  i  ke 
holoholo. 

6.  Ina  he  keiki  pololi,  e  haawi  aku  i  ke  kauwahi  mea  ai 
nana.  Ina  he  keiki  pupu  ma  kana  mau  haawina.  e  kokua  aku 
iaia  ma  ka  imi  ana  i  kana  mau  haawina.  Ina  he  keiki  akamai  ke- 
kahi,  mai  hu-wa  wale  aku  iaia  ;  no  ka  mea.  ina  e  liooio  wale  kekahi 
no  kona  akamai,  a  hu-wa  wale  aku  hoi  kekahi  iaia,  e  loaa  mai  aua- 
nei  he  mau  hewa  a  elua  ;  o  ka  liooio  wale,  a  o  ka  hu-wa  wale  aku 
no.     Aole  hoi  i  oi  ka  noeau  ma  ia  hana. 

7.  Ina  he  keiki  nui  a  ikaika  paha,  ua  hoeha  wale  mai  ia  oe,%a 
ua  kaumaha  oia  no  ia  hana  ana  ;  e  kala  aku  iaia  ;  a  e  noi  aku  i 
ke  kumu  aole  e  hoopai  iaia.  Ma  ia  hana  ana  e  lilo  loa  ai  oia  i 
hoaaloha  paa  loa  nou.  Oiai,  ke  hana  ole  ae  pela,  aka,  hoino  aku 
no  nae,  me  ke  koi  aku  i  ke  kumu  e  hoopai  iaia,  alaila  e  lilo  loa 
aku  oia  i  enemi  mau  loa  nou. 

8.  Ua  hanaia  mai  oe  e  ao,  i  mea  noii,  a  huli  naauao  hoi.  E 
hoomaopopo  ae,  e  loaa  iki  i  na  mea  naauao  ai,  i  kela  la  keia  la. 

Ia  oe  e  hoi  ai,  e  moe  ma  kon  wahi  moe  i  ka  po.  ina  aole  e  hiki 
ia  oe  ke  hoomanao  no  kekahi  mea  hou  au  i  ike  ai  i  ke  ao,  e  ala 
koke  ae  no,  a  kii  i  ka  buke,  a  imi  iho  i  mea  nau  e  noonoo  ai,  ma- 
mua  o  kou  moe  ana.  Ina  oe  e  hoopau  i  kou  ai  ana  i  ka  ai,  aole 
anei  e  hokii  mai  kou  kino  awiwi?  Ina  hoi  oe  e  hoopau  i  kou 
noonoo  ana  ma  na  mea  hoonaauao,  e  hokii  auanei  kou  noonoo  a 
nawaliwali  mai. 

9.  He  makemake  oukou,  na  keiki,  e  nunui  ae,  a  like  ka  nui  a 
me  ke  kiekie,  me  ko  oukou  mau  makua.  Nolaila,  aole  o  oukou 
i  makemake  e  pau  ko  oukou  ulu  ana  i  keia  wa  nei  ;  oiai,  ekolu, 
a  eha,  a  elima  mau  kapuai  wale  no  ke  kiekie. 

10.  Aka,  ina  aole  oukou  e  hanai  maikai  i  ko  oukou  noonoo,  e 
like  me  ko  oukou  hanai  maikai  ana  i  ko  oukou  mau  hino,  e  pau 
auanei  ka  ulu  ana.  A  o  kekahi  o  na  mea  lapuwale  a  inoino  loa 
a'u  i.ike  ai  ma  ke  ao  nei,  oia  no  kalii  noonoo  uuku,  omilumilu,  iloko 
o  ke  kino  nunui. 

11.  Pehea  ina  he  hale  hoike  mea  hou,mako  oukou  wahi  kahi 
i  ku  ai,  ua  hoolakoia  i  na  mea  kupanaha  o  kela  ano  keia  ano  ; 
aole  anei  oukou  e  hele  e  ike  ia  mau  mea?  Aole  anei  oukou  e 
manao  he  lokoino  loa  ka  papa  ana  mai  ia  oukou  aole  e  hele  e 
makaikai?  0  ke  ao  nei,  oia  ka  hale  hoike  i  na  mea  kupanaha  ; 
ua  piha  oia  i  na  mea  maikai  o  kela  ano  keia  ano. 

12.  Hookahi  wale  no  nae  puka  komo,  i  weheia  a  hamama, 
kahi  au  e  komo  aku  ai  iloko  o  keia  heiau  nani.  0  ia  puka,  o  ka 
puka  no  ia  o  ka  naauao,  o  ke  kuaaina  naauao,  a  o  ke  kauwa  naauao 
hoi,  na  laua  e  komo  ma  keia  puka  ;  oiai  hoi  o  ka  poe  naawpo,  ina 
no  he  poe  alii,  e  pani  ia'ku  no  lakou  iwaho.  Nolaila  e  na  punahele, 
mai  hoomahui  oukou  ma  ka  hewa  ;  aka,  e  imi,  e  noii  a  e  hoo- 
ikaika  hoi  e  komo  ma  ka  puka  o  ka  naauao. 

Na  Ninau.— 1,  2.  Pehea  i  oleloia  no  ka  wai,  be  mea  aha  i  ke  kino?  3.  Pehea  no 
ke  puhi  a  rae  ka  nau  i  ka  baka  ?  5,  6,  7.  Pehea  no  ka  noho  akahai,  oluolu  a  haahaa? 
8.  Pebea  e  hana'i  i  kela  la  keia  la  no  na  mea  e  naauao  ai  ?  8,  9,  10.  Pehea  na  mea  i 
oleloia  no  ka  like  ana  o  ke  kino  me  ka  noonoo  ?  10.  Healia  ka  mea  lapuwale  loa  i 
ikeia  iloko  o  ke  kino  nui  ?  11.  Pehea  ka  hoohalike  ana  i  ke  ao  nei  ?  Heaha  ka  puka 
i  inanaoia  ?    Owai  ka  poe  nana  e  komo  ia  puka  ?    Owai  ka  poe  i  paniia  iwaho  ? 

HAAWINA  XXXII. 
MALUNA  O  NA  KUKULUAEO. 


1.  Pa-u-ma. 

2.  HoO-KE-LA-KE-LA. 

2.  Kl-KO-O. 

3.  Lo-MI-LO-MI. 


5.  Pl-NA-NA. 

6.  HOO-NA-U-KI-U-KI. 

11.  HOO-PA-LA-LE-HA. 

12.  Poo-hi-wi. 


Na  Hewa. — Iīo-ke-ke-la  no  hoo-ke-la-ke-Ia ;  lo-lo-mi  no  lo-mi-lo-mi ;  ho-na-ki-na-ki 
no  hoo-na-ki-na-ki ;  po-M-wi  no  poo-hi-wi. 

1.  "Kail  oki  no  oe  e  Pauli!  ua  like  loa  no  kou  kiekie  me  ka 
pauma  wai  nei  f"  wahi  a  Moehonua  i  kona  hoaaloha,  e  hika  hele 
ana  maluna  o  na  kukuluaeo. 

2.  "  Ua  oi  iki  ae,  pela  ko'u  manao,"  wahi  a  Pauli,  me  ka  hooio. 
A  hookelakela  loa  ae  la  ia  e  hoike  i  kona  akamai  ia  Moehonua, 
ma  ke  kikoo  moau  ana  aku  me  ka  hoomikioi,  i  na  kukuluaeo  ana  ; 
aka  iaia  i  hana'i  pela,  komo  aku  la  kekahi  kukuluaeo  iloko  o  ka 
lua,  a  hina  iho  la  ia  a  pahu  ilalo  o  ka  lepo. 

3.  "  Kukuluaeo  lapuwale  \n  wahi  a  Pauli,  iaia  e  lomilomi  ana 
i  ke  kuli  me  kekahi  lima,  a  i  ka  lae  hoi  me  kekahi  lima. 

4.  "  Heio !  Pauli !  mai  olelo  ino  oe  pela  no  na  kukuluaeo," 
wahi  a  Moehonua,  "  ua  maikai  no  hoi  na  kukuluaeo  ;  aka,  o  oe  no 
ka  ike  ole  i  ke  kau  ana  maluna  o  laua.  Ma  kuu  noonoo  ana,  he 
oi  loa  aku  no  ka  pono  o  ka  hele  ana  maluna  o  ko'u  mau  kapuai, 
mamua  o  na  kukuluaeo.     0  na  mea  no  ilalo,  aohe  e  haule  iho." 

5.  Ma  kuu  manao  iho,  ua  pono  o  Moehonua.  He  mea  kohu 
pono  ole  ke  kukuluaeo.  Lehulehu  wale  o  na  keiki  i  haule,  a  eha, 
no  ka  pinana  maluna  o  na  kukuluaeo  ;  a  aohe  wahi  lihi  lealea 
iki,  a  hoihoi  hoi,  oia  mea,  ma  ka  nana  aku. 

6.  Aka  nae,  he  manao  e  ko  Pauli.  Ua  lawelawe  no  oia  me  na 
kukuluaeo,  me  ka  manao  ole  aku  i  na  eha  i  loaa  mai  ai  iaia,  ma 
o  laua  la.  He  manao  hookiekie  no  hoi  paha  kana  ;  no  ka  mea, 
iaia  e  kikoo  moau  ana  maluna  o  ia  mau  mea,  ua  kiekie  ai  oia 
mamua  ae  o  kona  kiekie  kupono,  a  ua  makee  kiekie  no  o  Pauli. 

7.  He  kau  kukuluaeo  no  hoi  o  ua  Pauli  nei  iloko  o  ka  hale 
kula  i  ka  wa  kula.  Aole  nae  he  mau  kukuluaeo  laau,  no  ka  mea, 
he  huhu  ke  kumu  ia  mea.  0  ka  ua  o  Pauli  kukuluaeo  e  kau  ai, 
lie  mau  kukuluaeo  eno;  i  kapaia  o  kaena  me  maīauea.  Ma  kona 

lawelawe  ana  me  keia  mau  kukuluaeo,  i  ka  nana'ku  ua  lilo  oia  i 
haumana  maikai  i  oi  aku  mamua  o  kona  ano  oiaio. 

8.  Ua  ike  oukou  a  pau  i  ke  ano  o  ia  mea  he  kaena.  0  ko 
Pauli  hana  mau  ia  o  ke  kaena  wale  i  ka  paa  o  kana  helunaau, 
kana  aokiko  me  ka  huinahelu,  a  me  na  haawina  no  a  pau. 

9.  "  Owau  ka  mua  o  kakou  a  pau  ma  ka  hoopaa  ana  i  na  haa- 
wina  kula."  Pela  i  kaena  wale  ai  o  Pauli,  i  kela  me  keia  la  imua 
o  kana  mau  hoa  kula. 

10.  "  0,  mahope  oe  ike,  ke  hiki  mai  ka  la  hoike,  e  hoka  ana 
oe,"  wahi  a  Moo.  Ua  manaoio  nae  ka  hapanui  o  na  kamalii,  he 
akamai  io  no  ua  Pauli  nei,  e  like  me  ke  akamai  i  hoikeia  mai  e 
kona  kukuluaeo  o  Kaena. 

11.  O  Malauea  ka  inoa  o  ka  lua  o  kana  mau  kukuluaeo.  0 
kekahi  hana  ewaewa,  ma  ke  kula  kahi  i  hele  ai  o  Pauli,  oia  no 
ka  liana  hoopunipuni  ana,  i  mea  e  punihei  ai  ke  kumu.  E  like 
me  neia  la  :  makekahi  la,  ua  hiki  aku  o  Pauli  i  ke  poo  o  elua  o 
kona  mau  papa  kula,  oia  hoi  na  papa  pela  me  ke  aokiko. 

12.  I  ka  \va  i  kula  ai,  kuku  ae  la  na  keiki  iluna  a  puni  ka  pa- 
pakakau  o  ke  kumu  ;  a  o  ke  keiki  ma  ke  poo  o  ka  papa,  oia  ka 
mea  i  hiki  ke  nana  aku  maluna  o  ka  poohiwi  o  ke  kumu,  a  ike 
wale  ia  aku  no  ka  haawina  oloko  o  ka  buke  e  waiho  hamama 
ana  imua  o  ua  kumu  la. 

13.  Emoole  no  a  ike  o  Pauli  i  keia  mea  ;  a  no  ka  ikaika  o  ka 
ike  o  kona  niaka,  ua  hiki  loa  iaia  ke  ike  aku  i  na  haawina  a  pau 
loa,  oloko  o  ka  buke.  He  mau  mahina  he  nui  ko  ua  o  Pauli  hana 
ana  pela. 

14.  Pela  no  hoi  i  kana  huinahelu.  Ua  loaa  iaia  he  buke  hai- 
loaa  o  na  ninau  huinahelu,  iloko  o  ke  keena  waiho  buke  a  kona 
makuakane.  0  ia  mau  hailoaa,  oia  kana  i  kope  ai  a  paa  ma 
kana  buke. 

15.  No  iamea,  mamuli  o  malauea  a  me  kaena,  i  ke  nana  aku, 
he  haumana  ano  kiekie  no  o  Pauli.  Hookelakela  loa  al-la  oia, 
me  ke  kikoo  moau  ana  aku  me  ua  mau  kukuluaeo  nei,  e  like  no 
hoi  me  ia  maluna  o  na  kukuluaeo  laau  ona.  He  makemake  loa 
kela  i  ke  kiekie  iluna. 

16.  Mahope  mai,  hiki  mai  ka  la  hoike  o  ua  kula  nei,   Kukulu- 


HAAWINA    HELUHELU.  97 

ia  na  papa  kula  mamua  pono  iho  o  na  Komite  hoike.  Ua  paa 
na  ninau  helu  i  ka  hanaia  ma  ka  papa  eleele  ;  a  o  ka  wehewehe 
ana  mai  i  ke  ano  o  ka  hana  ana,  oia  ka  mea  i  koe. 

17.  Hoka  loa  o  Pauli.  Aole  i  kokua  mai  o  malauea  me  Imena 
iaia  ma  ia  la.  Haule  ino  oia  mai  luna  mai  o  kona  mau  kukulu- 
aeo  ;  a  aole  hoi  oia  i  hoi  i  ka  hale  me  ke  ano  mau  ona  o  ke  kie- 
kie  iluna  ;  aka  hoi,  hokukule  oia  me  ka  hilahila  ;  a  aole  wahi 
makana  i  haawiia  iaia. 

18.  E  na  keiki,  mai  kau  oukou  ma  na  kukuluaeo  o  Pauli.  Mai 
kaena  wale.  Ina  he  waiwai  ko  oukou  mau  makua,  mai  olelo 
haanui  wale  no  ia  mea.  Ina  he  helehelena  maikai,mai  hoohiehie 
loa  ae  ;  a  ina  hoi  oukou  he  mau  keiki  maikai  ma  ka  imi  naauao 
ana,  a  he  makaukau  ma  na  haawina,  mai  mahalo  wale  ae  no,  no 
oukou  iho. 

19.  Mai  apuka  wale  a  hoopunipuni  wale  ma  ke  ano  maalea. 
Mai  kaena  wale  ae  i  ka  mea  au  i  ike  ole  ai,  me  he  mea  ]a  ua  ike 
io.  E  hoopono,  a  hoohaahaa  ;  a  e  hai  i  ka  oiaio  aole  ka  wahahee. 
E  hoolohe  mai  i  ka'u  :  ua  hiki  no  ia  oukou  ke  hele  maikai  me 
na  kamaa  kahiko  o  oukou,  oia  o  akahai  me  hoopono,  mamua  o  ke 
kau  ana  ma  na  kukuluaeo  o  Pauli  o  kaena  me  malauea. 

Na  Nina.u. — 2.  Pehea  i  haule  ai  o  Pauli?  4.  Pehea  o  Moehonua  i  olelo  aku  ai  he 
pono  ke  hele  ?  5.  Pehea  ko  Moehonua  manao  no  ia  mea  he  kukuluaeo?  7.  Owai 
ka  inoa  o  na  kukuluaeo  a  Pauli  i  kau  ai  iloko  o  ka  hale  kula?  9.  Heaha  ka 
Pauli  olelo  mau  i  kela  la  keia  la?  10.  Pehea  ka  moolelo  aku  ia  Pauli  ?  11,  12,  13. 
Heaha  ka  hana  maalea  o  Pauli  ?  14.  Pehea  i  loaa  ai  kana  mau  ninau  helu  ?  16, 17.  Pe- 
hea  o  Pauli  i  ka  la  hoike?    He  mea  pono  anei  ka  hoopalaleha,  aole  imi  palapala  ? 


HAAWINA  XXXIII. 
MAI  MAKAU  I  KA  LOILOHA  MAI. 

1.   Ka-le.  I  10.  I-I-NI. 


3.  U-ILA-MA  PA-KA. 

4.  Hoo-pi-i. 

6.  hoo-ki-ki-na. 

6.    HOO-NA-U-KI-U-KI. 


11.    Al-LU-E-NE. 
14.    1-O-A-NE. 
16.    O-LO-KA-A. 

20.  Pa-ke-ke. 


Na  Hewa. — Ho-pi  no  hoo-pi-i;    ho-na-ki-u-ki  no  hoo-na-u-ki-u-ki;    o-io-ka  no 
O-lo-k-a-a. 

1.  0  ka  pau  ana'e  no  ia  o  ke  kula;  a  i  ike  ia'ku  la  kekahi  mau 

keiki  e  pnulunlu  ana  ma  ke  alo  ilio  o  ka  hale  kula.  "  Ea,  e  ka- 
malii,  kakou  e  panapana  hua,"  wahi  a  Kale  i  ka  poe  e  ku  wale 
mai  ana. 

2.  "  Oi  hoi  ha  ;  he  paani  maikai  kela  a  kakou,  elua  elua  ka 
pili,"  wahi  a  kamalii. 

3.  "  Ea,  e  Uilama,  mai  hoi  kakou  e  pili  mabala,"  wahi  a  kekahi 
keiki,  e  kahea  ana  ia  Uilama  Paka,  e  ku  mai.ana  ma  kahi  e  aku. 
"E  pili  mai  ana  no  hoi  paha  oe,  aole  anei  ?" 

4.  Ma  ke  kakahiaka  o  ua  la  nei,  ua  kauoha  mai  ko  Uilama  ma- 
kuahine  iaia,  aole  e  panapana  hou  ;  no  ka  mea,  i  ke  ahiahi  aku 
mamua,  pau  loa  mai  ka  mabala  a  kamalii  i  ka  eo  iaia.  I  kona 
hoike  ana'ku  ia  mea  i  kona  makuahine,  a  me  kona  olelo  ana  aku 
hoi  i  ka  huhu  loa  o  kamalii  iaia,  a  hoopii  lakou  iaia  no  kona 
paani  ewaewa  ana,  nolaila  papaia  mai  ai  oia  aole  e  panapana  hou. 

5.  "Aole  no  anei  hoi  oe  i  huhu  pinepine  i  kou  wa  e  paani  ai?" 
wahi  a  ka  makuahine.  "  Eia  no  hoi,  o  ka  panapana  ana'ku  i  mea 
e  lilo  mai  ai  ka  hai  mabala,  he  pili  waiwai  no  ia  ;  a  ke  manao 
lana  nei  au,  aole  e  pili  ana  kekahi  hewa  o  ia  ano  i  ka'u  keiki." 

6.  Ua  kaohiia  ka  manao  o  Uilama,  a  ae  pololei  mai  no  oia,  ua 
huhu  io  no  i  kekahi  manawa.  Aka,  i  mea  e  hoapono  iki  aku  ia 
huhu  ana,  i  mai  la  ia,  "  0  ka  lilo  aku  ana  o  na  mabala  a  pau  a 
kekahi  keiki  ma  ka  paani  ana,  he  kumu  ikaika  ia  e  hookonokono 
ana  i  ua  keiki  la  e  hoohuakeeo.  Aole  anei  pela  kou  manao  e 
mama,  oiai  no  pau  loa  ko  makou  mau  mabala  i  ka  lilo  aku,  a  oiai 
hoi  e  hoao  ana  kekahi  poe  e  apiki  mai  ma  ka  paani  ? 

7.  "  Ke  manao  nei  au  he  kumu  hoowalewale  nui  loa  kela,  e  kuu 
keiki  ;  a  nolaila  ke  manaolana  nei  au,  aole  loa  oe  e  panapana 
hua  hou,"  wahi  a  ka  makuahine. 

8.  I  kekahi  kakahiaka  ae,  mamua  o  kona  hele  ana  i  ke  kula, 
hoike  hou  aku  la  kona  makuahine  iaia  ia  mea  ;  no  kona  makau  o 
hoopoina  kana  keiki  i  ka  hoomanao  ana  ia  kauoha.  "  E  hoomanao 
oe,  e  Uilama,"  wahi  ana,  "  mai  paani  mabala  i  keia  la." 

9.  Hoomanao  iho  la  o  Uilama  i  keia  ;  a  i  kona  koiia  ana  mai 
e  kamalii  e  panapana,  olelo  aku  la  oia,  "Aole,  'aole  o'u  make- 
make." 

10.  Mai  pono  loa  no  hoi  paha  o  ua  keiki  nei  ina  ia  i  hai  pono 

akn  no  ke  kumu  o  kona  makemake  ole  ana  e  panapana  ;  aka, 
hilahila  oia  ke  hana  pela.  Ua  ike  no  oia  e  loiloiia  mai  auanei  oia, 
ke  hoike  aku  ;  a  he  mea  weliweli  nona  ke  hooloiloiia  mai  ;  no- 
laila  olelo  wale  aku  no  ia,  "Aole  o'u  makemake." 

11.  "  Ua  ike  au  i  ke  kumu,"  wahi  a  Ailuene,  "  ua  eo  nui  iaia  i 
ke  ahiahi  o  nehinei,  a  ua  makau  o  pau  hou  apa  nei  i  ka  lilo.;; 

12.  "Aole  ia  o  ke  kumu,"  wahi  aUilama  me  ke  leo  oluolu. 

13.  Ua  hiki  pono  ia  Uilama  ke  uumi  i  kona  ukiuki  ;  no  ka  mea, 
ua  ike  no  oia  aole  e  manaoio  mai  kamalii  i  ka  Ailuene  i  olelo  ai. 
Olelo  mai  no  hoi  kamalii  i  ua  Ailuene  nei  i  kona  hilahila  ole  i  ka 
olelo  peia,  oiai  ua  haawi  lokomaikai  aku  o  Uilama  iaia,  i  ua  ahi- 
ahi  la,  he  kuaina  ulaula  i  kaula  no  kana  hu. 

14.  "  Hiki  no  ia'u  ke  koho  aku  i  ke  kumu,"  wahi  a  loane, "  ua 
papaia  e  ka  makuahine,  aole  e  panapana." 

15.  Aole  aa  o  Uilama  e  hai  i  ka  oiaio  me  ka  pololei  maoli  ; 
aka  hoi,  ula  mai  la  kona  papalina,  a  pioloke  oia.  Ike  mai  la  na 
keiki  i  keia  mea,  a  ua  paa  mai  ko  lakou  manao,  e  koi  ikaika  iaia 
e  paani  pu  me  lakou. 

16.  "  E  pili  mai  no  hoi  paha  oe  me  makou,  i  hookahi  no  hoi 
kemu*  a  pau  ae  ;  aole  makou  e  koi  hou  aku  ia  oe.  Heaha  ka 
hewa  o  ka  olokaa  wale  mai  no  hoi  i  ka  mabala  ?  He  ae  no  kuu 
makuahine  ia'u  e  panapana  !" 

17.  "  He  makau  anei  oe  i  kou  makuahine?"  wahi  a  kekahi. 

18.  "  0,  ao!e  ia  ;  o  ka  olokaa  i  ka  mabala  ka  ia  la  mea  makau  I" 
wahi  a  kekahi.  I  keia  olelo  ana  hu  ae  la  ko  lakou  aka.  Hiki 
ole  iho  la  ia  Uilama  ke  hoomanawanui  i  ka  nokeia  mai  i  ka 
akaakaia  ;  a  olelo  ae  la  ia,  "Aole  o;u  makau  i  ka  panapana." 

19.  "  Pono  kela,"  wahi  a  kekahi  keiki,  "  pili  iho  i  elua." 

20.  Hooholo  iho  la  ia  iloko  o  kona  pakeke,  a  hoomanao  ae  la, 
aole  oia  i  lawe  mai  i  mahala  ;  ua  waiho  no  i  ka  hale.  "Aohe  a;u 
mabala  e  pili  aku  ai ;  owai  ka  mea  ae  mai  e  aie  aku  au  ?;;  wahi 
ana  me  ka  wikiwiki,  no  kona  ike  ana'ku  i  kamalii  e  nana  mai 
ana  me  ke  kanalua.  E  kuhi  mai  ana  paha  he  hoomea  mea  wale 
iho  no,  aole  la  e  paani  me  lakou. 

*  Kenm — Mai  ka  huaolelo  haole  mai.  Game,  he  ano  paaui ;  he  paani  ana;  he  hoo- 
maka  ana  a  pau  aeka  pili  mua,  alaila  pili  hou  aku ;  o  ka  pili  mua  ana  he  kemu  ia. 

21.  Hoolako  mai  la  na  kainalii  iaia  e  Hke  nie  ka  nui  o  na  mas 
bala  ana  i  inakemake  ai,  a  koi  aku  la  oia  i  elima  elima  ka  pili,  a 
hooholo  like  ae  la  kamalii. 

22.  He  keiki  akamai  o  Uilama  i  ka  panapana  hua  ;  aka  nae, 
pan  loa  i  ka  lilo  na  mabala  mua  ana  elima  i  pili  ai.  Ike  iho  la 
no  ia  ua  hewa  kana  hana  ana,  a  aohe  no  i  oluolu  kona  naau.  Aka 
hoi,  noonoo  ae  la  oia  e  uku  hou  aku  ana  no  oia  i  na  mabala  ana  i 
aie  ai  ;  nolaila  pili  hou  no  ia,  a  hana  aku  la  me  ke  akamai,e  like 
me  kona  ano  mau.  Ma  ia  hana  ana,  hoi  mai  la  na  mabala  ana  i 
lilo  niua'i,  a  pau  pu  mai  hoi  ko  kamalii  mabala  i  ka  eo  iaia. 

Na  Ninau.  — 1.  Owai  ka  i  ko5  e  panapana?  2.  Pehea  ka  olelo  mai  a  kamalii? 
3.  Owai  ka  lakou  i  koi  aku  e  paani  pu  mai  ?  4.  Heaka  ke  kauoka  a  ko  Uilama  ma- 
kuahineiaia?  No  ke  aha  ka  mea  i  papa  ai  o  ka  makuahine  iaia  pela?  9.  Hoomanao 
anei  o  Uilama  ia  kauoha,  i  kona  koiia  ana  mai  e  panapana  ?  Hoole  anei  oia  i 
kinohi  ?  10.  Ua  hoike  aku  anei  oia  i  ke  kumu  o  kona  panapana  ole  ana,  i  kamalii  ? 
10.  No  ke  aha  i  hoike  ole  ai  ?  18.  I  ka  akaakaia  ana  pehea  kana  olelo  aku  ?  21.  Ua 
panapana  io  anei  o  Uilama  ? 


HAAWINA  XXXIV. 
MAI  MAKAU  I  KA  LOILOIIA  MAL 


HOOPAU  ANA. 


1.    Ku-A-KI. 

9.  Ka-ha-ha. 

11.    A-NO-AI. 

13.    HOO-HE-NE-HE-NE. 


14.  Pa-he-ne-he-ne. 

20.    Mo-A-KA-KA. 

20.  Ka-pe-ke. 
20.  Ku-o-o. 


Na  Hewa. — Ho-he-ne-he-ne  no  hoo-he-ne-he-ne ;  mo-ka-ka  no  mo-a-ka-ka;  ku-o  no 
ku-o-o  ;  ka-a-ki  no  ku-a-ki;  no-«o  no  no-o-no-o ;  ho-ho-i  no  ho'i-ho-i. 

1.  Pau  ae  la  ka  wa  pono  o  ka  panapana  ana,  ua  ahiahi  aku  la  ; 
a  hoi  aku  la  ua  poe  kamalii  nei.  Aole  wahi  mea  hookahi  o  lakou 

i  nele  i  ka  manao  ino  ana,  nona  iho  a  me  hai  aku.     Ua  hoahewa  | 
lakou  ia  lakou  iho  no  ka  lilo  wale  aku  o  na  mabala  no  ka  akamai  r° 
ole,  a  no  ka  pono  ole  o  ka  paani  ana  a  kekahi  a  kuaki  maoli  aku 
la  ia  hai. 

2.  Hoi  aku  la  o  Uilama  me  ia  manao  kupikio  pu  iloko  ona, 
ana  i  hoomaka  ai  e  panapana.  Ike  iho  la  no  ia  ua  hana  hewa  ia  ; 
a  aole  ona  wahi  pono  iki.  Noonoo  ae  la  oia  no  na  mabala  i  eo 
mai  iaia,  a  makemake  loa  e  hoihoi  hou  aku  ia  mea  i  kamalii  na 
lakou  i  pili  ai. 

3.  "Aole  loa  wau  e  panapana  hou,"  wahi  a  kona  noonoo  iloko 
ona  ;  "  eia  nae,  aole  no  au  e  hai  aku  ana  ia  mama  no  keia  pana- 
pana  ana  mni  nei  o'u,  aohe  wahi  pono  oia.  E  nui  loa  auanei 
kona  kaumaha  no'u." 

4.  īaia  i  hiki  aku  ai  i  ka  hale,  aole  oia  i  hele  aku  e  ike  i  kona 
makuahine  e  like  me  ka  mea  mau  iaia  mamua,  me  ka  hahai  aku  i 
kana  mau  mea  i  hana  ai  iloko  o  ke  kula,  a  me  ke  ano  o  kona 
noho  ana,  a  me  ka  paa  pono  o  kana  mau  haawina.  Pii  loa  no 
oia  a  komo  iloko  o  kona  wahi  rumi  me  ka  manao  kaumaha  a  me 
ka  oili. 

5.  Noonoo  ae  la  ia  no  kona  makuahine, — no  kona  oluolu  a  me 
kana  mau  kauoha  maikai.  Hoomanao  ae  la  oia  i  ka  pinepine  o 
kana  olelo  ana  mai  iaia,  ina  ia  e  hana  hewa  e  hele  aku  e  hai  ia 
mea  i  kona  makuahine.  No  ia  mea.  hooholo  iho  ia  e  hele  aku  e 
hai  i  ka  moolelo  a  pau  i  kona  makuahino. 

6.  Ia  laua  e  noho  kokoolua  wale  ana  no,  kapalili  mai  la  ka  ma- 
nao  o  Uilama  e  hoopuka  aku  i  ka  mea  ana  i  manao  ai  e  hoike 
aku  i  ka  makuahine.  Aka,  hooikaika  ae  la  oia,  a  olelo  aku  la, "  E 
mama,  ua  hana.  mai  nei  au  i  kekahi  mea  hewa  loa  i  keia  ahiahi 
mai  nei,  a  ke  kaumaha  loa  nei  au  no  ia  hana  ana  a'u.  Ua  pana- 
pana  mai  nei  au,  ka  mea  au  i  papa  mai  ai  ia7u  aole  e  hana." 

7.  "  Ke  kaumaha  nei  au  e  kuu  keiki,  no  kou  poina  hikiwawe 
loa  i  ka  mea  a'u  i  olelo  aku  ai  i  kakahiaka  nei,"  wahi  a  kona  ma- 
kuahine  me  ka  leo  e  hookikina  ana,  aka.he  oluolu  nae. 

8.  Ina  he  like  o  Uilama  me  kekahi  kamalii  e  ae,  ina  o  ka  pau 
mai  la  no  ia  ;  aka,  ua  ike  kela  ina  ia  e  hana  pela,  e  hoopunipnni 
wale  ia  auanei  kona  makuahine.  Nolaila,  olelo  aku  la  ia,  "Aole 
au  i  poina  ia  kauoha  au  e  mama  ;"  alaila  hahai  aku  la  oia  i  ka 
moolelo  mai  ka  mua  a  ka  hope. 

9.  Kahaha  loa  iho  la  o  Mrs.  Paka  i  keia  hahai  ana'ku  a  ke 
keiki,  oiai  he  mea  maa  ole  ia  Uilama  ka  hookuli  ana  i  kona  ma- 
kuahine.  A.  kala  mai  la  oia  ia  Uilama,  no  kona  ike  ana  mai,  ua 
mihi  io  oia  no  kona  hewa.  Noho  malie  iho  la  o  Uilama  ma  kona 
aoao  no  kekahi  manawa,  a  mahope  olelo  ae  la,  "  E  mama,  ake  nui 
au  aole  e  akaaka  loiloi  mai  kamalii  ia'u  ;  he  kumu  hoonaukiuki 
loa  ia  na'u." 

10.  "Aole  ia  he  meakupanaha  ia'u,  kou  makemake  ole  e  akaaka 
ia  mai,""  wahi  a  ka  makuahine.  "Aole  loa  e  noho  la  hookahi 
wahi  kanaka  i  oluolu  ma  ia  mea.  Eia  nae,  e  pono  ia  kakou  ke  ho- 
oko  ma  ka  mea  a  kakou  i  ike  ai  he  mea  pono  ia  kakou  e  hooko  ;  a 
ma  ia  mea  e  hoohoka  wale  ia'ku  ai  na  pahenehene  he  nui  wale  o 
ke  ao  nei,  a  lanakila  ole  mai  hoi  ka  akaaka  loiloi  ana  a  ka  poe 
haakei." 

11.  "  Oiaio  no,  i  mea  e  hiki  ai,  e  pono  ke  hoalaia  mai  ka  aa  nui 
o  ka  naau  ;  —  he  olelo  ia  i  lohe  pinepine  ia,  eia  no  hoi  ke  ano,  o 
ka  noho  makaukau  ana  e  liooko  aku  ma  ka  pololei,  me  ke  kapalili 
ole  o  ka  naau  no  na  pilikia  e  ili  mai  ana  paha,  mamuli  o  ia  hooko 
ana.  He  waiwai  kupono  keia  aa  o  ka  naau  no  na  kanaka  a  pau. 
E  pono  ia  oe  ke  kikoo  aku  ia  waiwai  nou. 

12.  "  Lehulehu  no  na  poe  i  loaa  ia  lakou  i  ka  aa  nui  ma  na  mea 
o  ke  kino  ;  oia  hoi,  ua  aa  lakou  ma  ka  pale  aku  ana  i  na  popilikia 
a  pau  e  hookeakea  ana  i  ko  lakou  ola  Jcino  ;  aka  nae  koe  ia  lakou 
ka  weliweli  lua  ole,  no  ka  heneheneia  mai. 

13.  "  Ua  makau  lakou  i  ka  hooko  aku  ma  na  hana  i  akaka  lea  ia 
lakou  he  pono  ke  hana,  ke  komo  iloko  o  lakou  ka  manao  malia 
paha  e  ahewa  mai  ana  ka  lehulehu  ia  lakou,  a  akaaka  loiloi  mai 
ana  paha.  Aka,  ke  ake  nei  au  nou  e  kinai  ana  oe  ia  ano  manao. 
E  noho  makaukau  oe  i  na  wa  a  pau  e  hooko  ma  ka  pololei,  a  e 
hoole  i  ka  hooko  ana  ma  ka  7ieiva,  ina  no  paha  mamuli  o  ka  hooko 
pololei  ana,  e  henehene  mai  ana  na  kamalii  a  pau  ia  oe." 

14.  "  Ma  nei  hope  aku,"  wahi  a  Uilama,  "  e  hoomau  au  i  ka 
hana  i  ka  mea  au  e  makemake  ai  ia'u  e  hana  ;  ina  no  he  mea  ia 
e  akaakaia  mai  e  kamalii.  Aole  loa  wau  e  hilahila  a  makau  hoi, 
ke  pahenehene  mai  lakou  ia'u,  ma  na  hana  pono  a'u  e  hana  ai." 

15.  I  kekahi  la  ae,  i  ka  wTa  hoomaha  o  ke  kula,  hele  mai  la  ke- 
kahi  o  na  keiki  io  Uilama  la,  a  ninau  mai  la  ina  aole  ia  e  pana- 
pana  hou. 

16.  "xlole,"  wahi  a  Uilama,  me  ke  kupaa  a  me  ka  olelo  oluolu 
no  hoi. 

17.  "  He  makau  anei  oe  i  ka  olokaa  i  ka  mahala  ?  "  ninau  aku 
la  Ailuene  me  ka  leo  haakei.  "  Ua  panapana  no  hoi  oe  inehinei, 
a  heaha  la  ka  hewa  ke  panapana  mai  no  oe  i  keia  la?" 

18.  "  Ua  hewa  wau  ia  panapana  ana  a'u,"  wahi  a  Uilama. 
"Aohe  makemake  o  kuu  makuahine  ia'u  e  panapana  ;  no  ka  mea, 
ua  ike  kela  he  loaa  wale  ia'u  ka  huhu  a  me  na  mea  pono  ole  e 
ae  ;  nolaila  i  makemake  ai  oia  ia'u  e  hoole  aku  i  ka  hoowale- 
waleia  mai.  E  paani  aku  no  au  me  oukou  ina  he  paani  e  ae  ka 
oukou  e  makemake  mai  ai  ia'u." 

19.  Nana'ku  nana  mai  kamalii  ia  lakou  iho,  me  ka  pane  leo 
ole  ;  a  aohe  hoi  wahi  mea  hookahi  o  lakou  i  akaaka  mai.  Ua 
komo  iho  la  iloko  o  lakou  na  iini  o  ka  mahalo  no  ko  Uilama  ku- 
paa  a  hoopono  hoi  ma  na  mea  pono  a  kona  inakuahine  i  kauoha 
ai  iaia.  He  oiaio,  ua  hoohauoli  o  Uilama  i  kona  makuahine,  a 
pela  e  pono  ai  ka  hoomaikai  ana  i  ka  makua,  i  loihi  ai  ke  ola  ana 
ma  keia  ao. 

20.  Ike  iho  la  o  Uilama  he  moakaka  wale  no  ka  hana  ana  ma 
ia  ano,  mamua  o  kana  mea  i  manao  mua  ai.  Hoomau  aku  la  ia  i 
ka  hana  ana  ma  ia  ano,  me  ke  akahele,  a  me  ka  pii  malie  ana7e 
hoi  o  kona  makaukau  ma  ke  kuoo  mau  ana,  ma  ka  mea  pono  io. 
Loaa  no  nae  iaia  ke  kapeke  iki  ana  i  kahi  wa,  a  paakiki  no  hoi 
ka  hoao  ana  e  hana  i  na  mea  kupono  ;  aka,  aia  oia  a  noonoo  ae 
no  na  mahala,  e  hoomanao  no  auanei  oia,  he  hewa  ka  hana  ana'ku 
ia  mea,  no  ka  makau  o  akaakaia  mai. 

Na  Ninau. — 1.  I  ka  pau  ana  o  ka  paani  pekea  ka  manao  o  kamalii?  2.  Me  ka 
manao  aha  o  Uilama  i  hoi  aii  kona  hale  ?  3.  Pehea  kana  olelo  iloko  o  kona  noonoo 
no  ka  panapana  hou  aku  ?  4.  Iaia  i  hiki  aku  ai  i  ka  hale,  ua  hele  aku  anei  oia  e  ike  I 
kona  makuahine?  4.  Ibea  la  oia  i  hele  loa  ai?  5.  Heaha  kona  mau  manao  iaia  ma 
kona  rumi?  6.  Pehea  ka  olelo  a  Uilama  i  kona  makuahine  ia  laua  e  noho  kokoolua 
ana  ?  ?.  Kaumaha  anei  ka  manao  o  ka  makuahine  ?  9.  Ua  kala  aku  anei  ka  makua- 
hine  iaia  ?  Owai  la  o  na  keiki  e  like  aku  me  keia  wa  o  Uilama  ?  Mea  pono  anei  ka 
hilahila  i  ka  hoike  i  ka  oiaio  ? 


1§4  HAAWINA    HELUHELU. 

HAAWINA  XXXV. 
LUHI  HEWA. 

1.  "  Eia  la,  ua  loaa  mai  la 

Kahi  hapawalu  nou," 
Wahi  a  Tomasi  iki  ; 
"  A  mamuli  waiwai  au; 
Ano  au  e  kanu  iho, 
A  mahope,  kupu  mai, 
Ulu  hoi  a  hua  nui, 
Pela  wau  e  waiwai  ai. 

2.  "  Lohe  au  la  i  kuu  kahu 

Ina  loaa  wale  ia'u 
Kahi  hapawalu  a  kanu, 
Kupu  ia  a  ulu  no  ; 
A  mahope,  e  hoohua 
I    ia  hapawalu  hou. 
Eia  hoi  kuu  hapawalu, 
E  lawe  au  a  kanu  hou. 

3.  "  Waele  au  ia  hapawalu 

I  kela  la  i  keia  la, 
Hoi  au  a  moe  iki, 
Hoi  koke  e  nana  ; 
Aole  emo  a  kupu  ia, 
A  hoohua  nui  mai. 
Nui  kuu  mau  hapawalu, 
Nui  no  na  mea  kuai. 

4.  "  Kuai  au  i  kaa,  i  lio, 

Me  na  mea  nani  no7u, 
I  haneri  hapawalu 
No  na  hoa  hune  o'u," 
Pela  no  ke  kuhihewa 

0  ia  keiki  naaupo  ; 

E  ake  ana  e  lilo  koke, 

1  kanaka  waiwai  no. 

5.  Ala  ma  ke  kakahiaka, 
Hele  aku  e  nana  ; 
Pela  ma  ke  awakea, 
Pela  hoi  a  po  ka  la. 

Ma  ka  po  na  moeuhane, 
Ike  no  ua  kupu  mai, 
Ma  ke  ao  nana  aku  la, 
Aia  hoi !  ua  hoka  e  ! 

6.  Kali  ia  a  paupauaho, 
Aole  loa  i  kupu  mai, 
Paa  malalo  i  ka  lepo 

0  ua  hapawalu  nei  ; 
Aole  loa  e  hoomaka, 
E  hoea  iki  mai ; 

"  Makehewa,"  wahi  ana, 
"  Ko'u  mau  luhi,  ko'u  kiai. 

7.  "  Aole  lohe  kuu  makua, 

Hele  koke  au  e  hai." 
Hele  no  a  hai  aku  la  ; 
Akaaka  wale  mai 

1  kana  keiki  kuhihewa, 
Aole  pane  koke  ae  ; 
Eha  oia  a  kaumaha, 

A  hoomaka  e  uwe. 

8.  Ike  ae  la  ka  makua, 
Aloha  no  a  honi  mai, 
Pane  olu  no  iaia  la, 

"  Penei  oe  e  hana  ai. 
Lawe  i  kou  hapawalu, 
Kuai  i  mau  buke  hou ; 
A  i  ole,  i  Alaula 
No  ke  keiki  nele  no. 

9.  "  Oia  no  he  kanu  pono 

I  kou  hapawalu,  e, 

A  mahope,  ike  oe 

I  ke  kupu  ana  mai ; 

Olioli  na  keiki, 

Heluhelu,  naauao, 

Hua  maikai  kou  hapawalu, 

Hua  pa-haneri  no." 

Na  Ninau.—  1.  Heaha  ka  Tomasi?  E  aha  ana  ia  me  ia  mea?  A  ulu  mai,  heaha 
ka  mea  ana  e  loaa  ai  wahi  ana?  2.  Heaha  ka  olelo  a  kona  kahuiaia?  3.  Heaha  aku 
kaoa  hana  ?  4.  Pehea  ia  e  hoolilo  ai  i  ke  kala  ana  i  loaa  ai  ?  5,  6.  Ua  ulu  mai  anei 
kahapawalu?    7.  Peheakona  makua?    8,  9.  Heaha  ka  olelo-ao  akona  makua? 


HAAWINA  XXXYI. 
"UA  KUHI  AU  O  KA  LEO  IA  O  KUU  MAKUAHINE." 


1.  Hu-LU-HU-LU. 

1.  O-NA-WA-LI-WA-LI. 

2.  O-HE-WA-HE-WA. 

3.  Ku-NE-WA. 


6.  Hl-O-HI-O-NA. 

6.  Ha-u-ha-u. 

7.  O-hi-ki-hi-ki. 

8.  Ho-E-HA-E-HA. 


Na  Hewa. — Hu-hu-lu  no  hu-lu-hu-lu  ;  o-na-wa-wa-ll  no  o-na-wa-li-wa-li ;  o-he-he-wa 
no  o-he-wa-he-wa;  hi-hi-o-na  no  hi-o-hi-o-na ;  o-hi-hi-ki  no  o-hi-ki-hi-ki. 

1.  He  wahine  opiopio,  hoopono,  e  noho  ana  ma  kekahi  o  na 
kulanakauhale  nui ;  ua  maalo  ae  ia  ma  kekahi  hale  inu  rama,  i 
ka  wa  no  hoi  a  ka  mea  malama  hale  e  hookuke  aku  ana  i  kekahi 
kanaka  opiopio,  iwaho  ma  ke  alanui.  He  opiopio  loa  ua  kanaka 
la,  a  he  hakeakea  loa  ;  aka  nae,o  kona  helehelena  inoino,  a  me 
kona  mau  maka  ohewahewa,  ua  hoike  mai  la,  ua  haele  loa'ku 
oia  iloko  o  ke  ala  o  ka  poino. 

2.  Ua  hele  ua  kanaka  opiopio  la  a  uluku  me  ke  pioloke,  a  ohe- 
wahewa  ka  ike,  a  hiki  ole  hoi  ke  ike  ae  i  ka  wahine.  Aia  no  a 
i  ke  kau  ana  iho  o  ka  wahine  i  kona  lima  maluna  o  ka  lima  o  ua 
kanaka  ui  nei,  a  i  kona  olelo  ana'ku  hoi  me  ka  leo  oluolu,  leo 
aloha,  me  ka  ninau  ana'ku, {;  heaha  ka  pilikia  ;"  akahi  no  a  ike  ae. 

3.  I  ka  hopunaolelo  mua  a  ka  wahine  i  hoopuka  ai  me  ka  olu- 
olu  ;  ano  hoaa  ae  la  ua  kanaka  nei,  e  kunewa  ana,  me  he  mea  la 
ua  ku  i  ka  puupuu  ikaika  ;  a  huli  koke  ae  la  me  ka  helehelena 
oi  loa'ku  o  ka  haikea,  e  haalulu  ana  mai  ke  poo  a  na  wawae. 

4.  Nana  pono  aku  la  oia  i  ka  wahine  no  kekahi  manawa  ;  a 


HAAWWA    HELUHELU.  107 

me  ke  a  o  ka  pihoihoi,  olelo  ae  la  ia,  "  Ua  kuhi  au  o  ka  leo  ia  o 
kuu  makuahine — oia  okoa  no,  a  mai  o  ka  pae  ana  mai  nei.  Aka 
hoi  ua  hamau  kona  leo  iloko  o  ka  make  no  na  makahiki  he  nui." 

5.  "  He  makuahine  no  ka  kou  ea?"  wahi  a  ka  wahine,  "  nana 
i  malama  ia  oe  me  ke  aloha." 

6.  Me  ka  loli  koke  mai  la  o  ka  manao,  i  puai  mai  ai  kona  mau 
waimaka,  a  olelo  ae  la  ia  me  ka  hauhau  o  ka  waha  :  "Ae,  he  ma- 
kuahine  anela  ko'u,  a  he  aloha  oia  i  kana  keiki  !  Aka,  mai  kona 
make  ana  mai,  mai  ia  wa  mai  ko'u  hoinoia  e  ko  ke  ao  nei  ;  a  ua 
poino  au,  aohe  ike'a  ma  na  anaina  maikai,  ua  poino  ma  ke  ku- 
lana  o  ke  kuonoono  a  ua  poino  mau  loa  I" 

7.  "Aole,  aole  poino  mau  loa  ;  oiai  ke  Akua  he  lokomaikai,  a 
he  hiki  i  kona  aloha  makamae  ke  puiki  mai  i  ke  pookela  o  na 
lawehala,"  wahi  a  ka  wahine,  me  ka  leo  nahenahe,  haahaa,  mai- 
kai.  A  na  ia  mau  huaolelo  hemolele  i  komo  aku  i  na  manao  iini 
i  hunaia  a  i  waiho  loihi  ia  hoi  maloko  o  ka  naau  o  ke  kanaka 
opiopio. 

8.  He  mau  huaolelo  oluolu  he  nui  wale,  ka  ka  wahine  i  olelo 
aku  ai  ;  a  iaia  i  hala  aku  ai  ma  kona  ala,  hahai  aku  la  ke  kanaka 
opiopio  iaia.  Hoailona  iho  la  ua  kanaka  ui  nei  i  ka  hale  a  ka 
wahine  i  komo  aku  ai,  a  kakau  i  ka  inoa  o  ua  wahi  la  e  kau  ana 
ma  ka  papa  kala  ma  ka  puka.  Kakau  iho  la  ia  ia  mau  mea  ma- 
loko  o  kana  wahi  buke  hoomanao  uuku.  Alaila  hele  malie  aku 
la  oia  me  ke  ano  noonoo  e  hoohola  ana  ma  kona  helehelena,  a 
me  ka  iini  nui  iloko  o  kona  puuwai  i  hoehaehaia. 

9.  Hala  aku  he  mau  makahiki  ;  a  ano  poina  i  ka  wahine  ka 
mea  a  kakou  i  kamailio  mua  ae  nei.  A  i  kekahi  ia,  hiki  mai  la 
he  wahi  apana  pepa  i  ua  wahine  nei,  mai  kekahi  malihini  mai,  i 
makemake  e  kamailio  pn  me  ia.  Pahaohao  iho  ia  kona  manao, 
me  ke  ake  nui  e  ike  owai  la  ia  malihini  ;  a  iho  aku  la  oia  ilalo  i 
ka  rumi  hookipa.  Ilaila  i  loaa  aku  ai  he  kanaka  ui,  hanohano,  i 
kahikoia  a  maikai  ;  a  ku  mai  la  e  halawai  aloha  me  ia. 

10.  Hohola  mai  la  kona  lima,  no  ka  lulu  lima  pu  ana  me  ka 
wahine,  a  olelo  ae  la,  "E  kala  mai  ia'u  e  ka  haku-wahine,  no  keia 
mahaoi  wale  ana  ;  oiai,  aole  i  koiia  ae  e  hele  mai.  Ua  hele  mai 
nei  au  iloko  o  na  mile  loihi  mai  kahi  mamao  mai,  e  haawi  aku  ia 

oe  i  ko'u  aloha  no  ka  olelo-ao  niaikai,  an  i  hookau  mai  ai  inaluna 
o'u,  i  na  makahiki  i  hala  ae  nei."  Hoohoka  loa  ia  mai  la  ua  wa- 
hine  nei  me  ka  maopopo  ole,  a  noi  aku  la  i  ua  kanaka  e  wehe- 
wehe  mai,  oiai  aole  i  maopopo  kona  ike  mua  ana  iaia. 

11.  "  Ua  ano  e  loa  wau,"  wahi  a  ke  kanaka  ;  "a  o  kou  mea  ia  i 
hoopoina  ai  ia'u  ;  aka  naē;  hookahi  wale  no  a'u  ike  ana  i  kou 
helehelena,  a  ke  maopopo  nei  no  ia  ia'u,  a  he  hiki  no  ke  hooia 
aku  ia  ma  na  wahi  a  pau  a'u  e  ike  aku  ai  i  ua  helehelena  la.  A 
o  kou  leo  no  hoi  ua  like  loa  me  ka  leo  o  kuu  makuahine  !  " 

12.  Na  na  huaolelo'hope  i  hookomo  mai  i  ua  wahine  la,  i  ka 
hoomanao  ana  no  ke  kanaka  opiopio,  ana  i  kamailio  oluolu  aku 
ai,  ma  ke  aio  iho  o  ka  hale  kuai  rama,  he  wa  loihi  mamua  loa  ;  a 
hoohui  aku  la  ia  i  kona  mau  waimaka  me  na  waimaka  e  kahe 
malie  ana  ma  na  papalina  o  ke  kanaka. 

13.  Mahope  ilio  o  ka  mao  ana  ae,  noho  iho  la  ke  keonimana 
ilalo  a  hahai  aku  la  i  ka  wahine  no  ua  mau  huaolelo  oluolu  la,  ka 
mea  nana  i  hoola  iaia,  a  hoihoi  hou  iaia  ma  ke  kulana  o  ka  hoo- 
pono.  "  0  keia  olelo  oluolu,  '  Aole,  aole  nalowale  mau  loa/  ua 
hahai  mau  ia'u  ma  na  wahi  a  paii  a'u  e  hele  ai,"  wahi  a  ua  ka- 
naka  la.  "A  me  he  mea  la,  i  na  wa  a  pau,  o  ka  leo  no  ia  o  kuu 
mikuihine  e  kamailio  mai  ana  ia'u,  maika  luakupapau  mai. 

14.  "  Ua  mihi  nui  au  no  ko'u  mau  hewahe  nui,  a  hooholo  iho 
la  e  hana  e  like  me  ka  Iesu.  a  me  kuu  makuahine  i  makemake 
ai  ia'u  e  hana.  A  ma  ka  pono,  a  me  ka  malu  o  ke  Akua,  ua  hiki 
pono  ia'u  ke  pale  aku  i  ka  hoowalewale,  a  e  hooko  pono  i  ko'u 
mau  olelo  i  hooholo  ai. 

15.  "Aole  loa  wau  i  noonoo  mamua  akU  nei  he  mana  ka  iloko 
o  na  wahi  huaolelo  oluolu,"  pane  mai  la  ka  wahine.yf  "  Ma  keia 
hope  aku  e  makaala  loa  wau  i  ka  olelo  ana'ku  i  ka  poe  i  kaumaha 
a  ehaeha  hoi,  a'u  e  halawai  aku  ai,  ma  na  ala  hele  o  keia  ola 
ana." 

Na.  Ninau. — 1.  Makea  ka  wahine  i  maalo  ae  ai?  A  heaha  ka  mea  e  hanaia  ana? 
2,  3.  Pehea  ke  ano  o  ua  kanaka  la  ?  4.  O  ko  wai  leo  kana.  i  kuhihewa?  5-3.  Heaha 
na  olelo  mawaena  o  ke  kanaka  opiopio  meka  wahino  mamua  o  ko  laua  kaawaleana? 
8,  10.  Heaha  ka  mea  i  loohia  mai  iloko  o  na  makahiki  he  nui  mahope  mai?  11-14. 
Pehea  na  olelo  a  ke  kanaka  a  pehea  hoi  kona  auo  ma  ia  wa  mai  ?  15.  Heaha  ka  mea 
a  ka  wahine  e  hoomau  aku  ai  i  ka  hana  ?    Pela  anei  kakou  e  hana  aku  ai  ? 

HAAWINA  XXXVII. 
NA  KEIKI  LIILII  OHI  WAHEE. 


1.  Pu-A-NU-A-NU. 

2.  mo-le-hu-le-hu. 

3.  Ha-pa-u-pa-u. 
9.  Ka-ka-na. 


10.   Pu-PUE. 

14.  Ma-ku-i-ki. 

16.    Ml-KA-O-HI-KAU. 

24.  Hoo-lau-wi-li. 


Na  Hewa. — Pu-a-nu-nu  no  pu-a-nu-a-nu;  mole-le-hu  no  mo-le-hu-le-hu ;  ha-pa-pau 
no  ha-pa-u-pa-u;  hola-wi-li  no  hoo-lau-wi-li. 

1.  Ma  kekahi  la  puanuanu  i  ka  malama  o  I>ekema1oa,  puka 
mai  la  he  mau  keiki  omaimai,  i  hele  na  lole  a  nahaehae,  mai  loko 
mai  o  kekahi  wahi  papai  hale,  e  ku  ana  ma  ka  ululaau  o  Kenake 
ma  Farani. 

2.  Ua  paa  ka  honua  i  ka  hau,  ua  omolemole  hoi  na  laau  aohe 
lau  ;  a  e  pa  ikaika  ino  ana  ka  makani.  Aohe  i  puka  pono  ae  ka 
la  i  ke  kani  ana  o  ka  hora  ehiku,  e  molehnlehu  ana  no. 

3.  Hele  wikiwiki  aku  la  ua  mau  keiki  nei,  o  Nikola  m'e  Pala- 
naka,  iloko  o  ka  ululaau.  He  mau  kamaa  kohu  pono  ole  ma 
ko  laua  mau  kapuai  ;  a  aohe  hiki  pono  ke  pale  aku  i  na  okumu 
laau,  a  me  na  pohaku  ooi  e  wawana  ae  ana.  He  mau  loie 
wawae  lilina,  hapaupau  i  hele  a  nahaehae,  me  na  wahi  kuka 
holoku  me  he  koloka  la,  a  he  man  papale  kapu  iii  rabita.* 

4.  Ia  laua  i  hele  aku  ai  a  mamao  loa,  olelo  aku  la  o  Nikola, 
"  Pela  iho,  e  Palanaka  ;  eia  mai  ke  kaula,  a  e  ohi  oe  i  wahie,  a 
pu-a  iho  a  paa  me  ke  kaula  ;  hana  a  nui  e  like  me  ka  hiki  ia  oe.,; 

5.  "Ae,  e  kuaana,"  wahi  a  Palanaka. 

6.  Aole  i  liuliu  ko  laua  ohi  wahie  ana,  a  nui  ae  la  ka  laua  mau 
haawe. 

7.  "  E  wiki  kaua  e  Nikola,"  i  mai  la  o  Palanaka;;  "  eia  kaua  ke 
apa  nei  ianei,  noho  mai  hoi  o  mama  i  ka  hale  me  ke  anu." 

8.  "Ae  io  ka  hoi !  puhoho  aku  la  ka  makani  a  puni  kahi  hale ; 
a  ke  haule  la  no  ka  hau  ma  kahi  o  kaua  i  moe  ai  i  ka  po  nei." 

9.  "Ano  !  na  wahi  powa  liilii  !  Loaa  hou  olua  ia'u  !77  wahi  a 
kekahi  leo  i  pae  mai  me  ke  kakana. 

10.  Puiwa  ae  la  ua  mau  keiki  nei,  hookuu  aku  la  i  na  haawe 

*Habita—  He  iole  kahiki. 

wahie  a  laua,  mai  ko  laua  mau  kua  aku  ;  a  moe  wale  iho  la  no 
ma  na  wawae  o  ke  kanaka  i  hoea  mai,  ka  mea  nona  ka  leo  a  laua 
i  lohe  ai. 

11.  He  kanaka  maka  huhu  a  okalakala,  ua  kanaka  ia  ;  a  ua 
haka  pono  aku  la  kona  mau  maka  i  na  keiki  e  haalulu  ana.  Ua 
kahikoia  oia  me  ke  kapa  mau  o  na  poe  kiai  holoholona  ;  he  pu 
kana  e  paa  ana  ma  kona  lima. 

12.  "  Na  lawehala  liilii,"  wahi  ana,  "  aole  anei  keia  o  ka  lua  o 
ko  olua  loaa  ana  ia'u  ?  " 

13.  "  E  kala  mai  ,  e  kala  mai!  e  Mika  Kilaweka,"  wahi  a  ua 
keiki  nei  me  ka  uwe. 

14.  "  A  !  manao  anei  olua  ua  aeia  olua  e  aihue  wale  i  ka  wai- 
wai  o  ka  makuiki*  ma  ka  lawe  wale  ana  i  kana  wahie  ma  keia 
ano  ?     E  ike  auanei  olua,  e  ike  auanei  olua." 

15.  "  He  wahie  maloo  hoi  keia,  a  ua  popopo,  a  ina  e  waiho 
wale  ia  iho  no,  e  pau  ana  i  ka  popo  loa,  a  aohe  wahi  waiwai  iki." 

16.  "  Hele  mai,  hele  mai,  e  Mika  Loio  ;  u'oki  ka  hooloio  mai, 
e  lalau  aku  i  kou  haawe  a  e  hahai  mai  mahope  o'u." 

17.  "  Hahai  aku  ia  oe — a  i  hea  ?  " 

18.  "  I  ka  hale  paahao,  o  nei  mau  keiki  kolohe." 

19.  "  I  ka  hale  paahao?  E  menemene  mai !  a  e  ahonui  hoi,  e 
hookuuia  maua !  " 

20.  "  Hele  pela  ;  ke  olelo  aku  nei  au  ia  olua,  aole." 

21.  "Aka,  mamuli  make  ko  mana  makuahine  i  ke  anu.  0  maua 
wale  no  na  mea  nana  e  malama  iaia  ;  a  ina  oe  e  hoopaa  ia  maua 
i  ka  hale  paahao,  mai  hea  mai  la  kana  kokna  ?  " 

22.  "  He  mea  ole  wale  no  ia  ia7u." 

23.  "  Aole  no  he  pumehana  iloko  ou,  a  he  hao  oolea  kou  puu- 
wai !  "  i  aku  la  kekahi  o  na  keiki  me  ka  uluhua  loa  o  ka  naau. 
"  Ua  pono  ae  ia  kou  kapaia  aua  o  Kilaweka,  ka  iliohae" 

24.  "  Pono  !  pono  no  !  E  hana  no  au  i  ka'u  hana,  me  ka  ma- 
nao  ole  aku  i  na  mea  e." 

25.  "  E  hoolohe  mai,  e  Kilaweka,"  i  aku  la  Nikola.;  "  Ua  nui 
au,  a  ikaika  hoi  mamua  ae  o  kuu  kaikaina,  a  ua  oi  aku  no  hoi 
ka'u  ohi  ana  i  ka  wahie  maloo  nei,  mamua  o  kana  ;  nolaila  owau 

*  Makniki—Ko,  kanaka  waiwai,  hanobano  ;  he  alii. 

o  maua  ka  i  oi  loa  aku  o  ka  hewa.  E  pono  e  hoopai  mai  oe 
ia'u  wale  no  ;  o  ko  ia  nei  hoopai  a  me  ko'u  hoopai  e  hooili  mai 
maluna  o'u  wale  no.  A  e  hoihoi  hou  aku  i  kuu  kaikaina  i  kahi 
hale  o  roakou.,; 

26.  "  Aole  ;  e  hoolohe  mai  ia'u,  e  ke  kanaka  maikai,"  wahi  a 
Palanaka.  "  Owau  kau  e  lawe  aku  i  ka  hale  paahao.  Ua  oi  ae 
ko  Nikola  ikaika  mamua  o'u  ;  a  oia  ka  mea  ikaika  kupono  e  ma- 
lama  aku  ai  i  ko  maua  makuahine." 

27.  "  Hele  mai ;  pau  ke  kamailio  ana,"  wahi  a  Kilaweka,  "  aole 
olua  e  lili  wale  mai  pela,  o  olua  pu   no  ke  hele." 

28.  "Auwe  kuu  makuahine  l"  wahi  a  Palanaka,  e  hauhau  ana 
ka  waha. 

29.  Hii  ae  la  no  uamau  keiki  nei  i  na  pu-a  wahie  a  laua,  a  ha- 
hai  aku  la  mahope  o  ke  kanaka  opukopekope. 

Na  Ninau.— 2.  I  ka  wa  hea  ka  hele  ana  o  na  keiki  i  ka  ululaau?  1.  O  ka  malama 
iaowai?  4.  Heaha  ka  laua  mea  i  hele  ai  ?  13.  Nawai  laua  i  ho^^u?  14.  Nawai  ua 
ululaau  la  ?  18.  Ihea  ke  kauaka  i  olelo  ai  e  lawe  ?  25.  Pehea  ka  olelo  a  Nikola  nona 
iho  a  me  ke  kaikaina  ?  26.  Pehea  hoi  ka  Palanaka  pane  aku  no  ia  ?  Aole  anei  laua 
he  mau  keiki  manao  maikai  ?    Pela  anei  oe  ? 


HAAWINA  XXXYIIĪ. 
NA  KEIKI  LIILII  OHI  WAHIE. 

HOOPAU    ANA. 

1.  Ka-a-lo.  i  14.  Ha-ki-ha-ki. 
3.  Ka-na-ke.  15.  Ka-ma-i-ki. 

3.  Ka-na-o-no.  18.  Ka-la-ha-la. 

6.  Ha-a-lo-u-lo-h.  19.  Ku-ku-lu. 

13.    HOO-NA-NE-NE.  24.    A-NE-A-NE. 

Na  Hewa.—  Ha-lo-lou  no  ha-a-lo-u-lo-u ;  hoo-na-ne  no  hoo-na-ne-ne ;  ha-haki  no 
ha-ki-ha-ki. 

1.  Ia  lakou  i  kaalo  ae  ai  ma  ke  alo  o  ka  hale  o  ua  makuiki 
nei,  olele  aku  la  o  Nikola  la  Kilaweka,  "  Mamua  o  ka  hele  ana  i 
ka  hale  paahao,  he  makemake  au  e  ike  i  ka  makuiki." 

2.  "  Iloko  o  ka  wa  pono,"  wahi  a  Kilaweka,  "  oiai  ke  hele  mai 
nei  ka  makuikL" 

3.  E  hele  mai  ana  no  hoi  ua  īnakuiki  nei  e  halawai  me  lakou ; 
o  ke  Kanake  ka  inoa.  He  kanaono  ona  mau  makahiki.  E  luhe 
ana  kona  oho  keokeo  ma  kona  mau  papaiina  ;  a  o  kona  mau  maka 
uliuli  i  piha  i  ke  aloha  a  me  ka  lokomaikai,  he  mea  ia  e  hookomo 
mai  ana  i  ka  manaolana  iloko  o  ka  poe  e  nana  aku  ana  iaia. 

4.  "  Pehea,  e  Kilaweka,"  i  aku  la  ka'  makuiki,  "  e  aha  ana  oe  i 
keia  mau  keiki  ?  " 

5.  "  E  kuu  haku,  he  mau  powa  liilii  keia  ;  o  ka  lua  keia  o  ka 
loaa  ana  ia7u  e  aihue  wahie  ana." 

6.  Ku  iho  la  na  keiki  e  uwe  haaloulou  ana. 

7.  "  Ua  ike  no  olua,  aoie  na  olua  keia  wahie,"  wahi  a  ka  ma- 
kuiki  i  na  keiki. 

8.  "Ae  hoi,"  wahi  a  Palauaka. 

9.  "Alaiia  hewa  loa  io  no  olua  ;  oiai  ua  papaia  ae  la  no  olua, 
aole  e  lawe  ;  eia  nae  ua  lawe  olua  ;  aohe  pono  o  olua  e  hana 
peia." 

10.  "Alaila  e  moe  wale  iho  i  ke  anu,"  wahi  a  Nikola  me  ke  kau- 
maha.  * 

11.  "  Pehea  e  ke  keiki  ?  Pehea  oe  i  olelo  ae  la  ?  "  ninau  aku 
la  ka  makuiki  me  ka  iini  nui  e  maopopo  pono. 

12.  "Ae,  e  hai  aku  no  au  ia  oe  i  ka  oiaio  ;  a  nau  ia  e  nana  mai? 
ina  ua  hana  maua  i  ka  mea  ku  i  ka  hoopaiia,  a  aole  paha.  0  ko 
maua  makuakane  he  kanaka  oki  wahie  ia.  I  kekahi  la  iaia  i  oki 
wahie  ai,  hina  mai  la  ke  kumu  laau  nui  ana  i  oki  ai  iluna  ona  a 
pepeia  oia.  Mahope  iho  o  na  mahina  he  nui  o  kona  waiho  ana 
i  ka  eha  make  aku  la  ia  ;  a  koe  iho  maua  elua,  me  ko  maua 
makuahine  i  hele  a  palupalu. 

13.  "  Paa  mau  mai  ka  honua  i  ka  hau,  pa  pukiki  mai  hoi  ka 
makani  e  hoonanene  ana  i  kahi  hale  o  makou  ;  komo  mai  ka  ua 
ma  na  wahi  hakahaka  a  pau,  a  hoopulu  i  na  wahi  lole  o  makou. 
0  maua  o  na  mea  opiopio,  a  ano  ikaika  hoi,  he  hiki  ke  hoomana- 
wanui  ia  mau  pilikia  ;  aka,  o  ko  maua  makuahine  !  ko  maua 
makuahine  palupalu!  G!  a  ike  aku  maua  i  kona  pue  i  ke 
anu,  a  aneane  pilikia,  e  hoao  ana  e  hoopumehana  i  kona  mau  lala 
nawaliwali,  ehaeha  loa  ko  maua  naau  ;  a  kahe  mai  na  waimaka 
mai  ko  maua  mau  maka  mai. 

14.  "Alaila  imi  maua  i  mea  e  nalo  ai  ko  maua  kaumaha  ;  a 
ia'ku  hoi  ka  piiikia.     Aia  imua  o  makou  ka  ululaau,  a  ua 

mokaki  iho  la  ma  ka  lepo  na  lala  laau  a  ka  makani  i  hakihaki 
mai  ai  ;  a  o  na  wahi  laalaau  kakaikahi  oia  ka  mea  e  pumehana 
ai  ko  maua  wahi  makuahine.  E  haalele  wale  aku  no  anei  maua 
iaia  e  make  ;  oiai  e  hiki  no  hoi  ia  maua  ke  hoola  iaia  ?  Oia  la, 
e  ka  makuiki,  ka  moolelo  oiaio  ;  ano  e  hai  mai  oe  ina  ua  hewa 
maua." 

15.  "Ae,  ua  hewa  no  olua,  e  kuu  mau  kamaiki,"  i  aku  la  ka 
makuiki,  "  no  ka  mea,  ua  lawe  olua  i  ka  mea  aole  no  olua.  Aka, 
he  mau  keiki  maikai  a  malama  makua  olua  ;  a  he  mea  lokoino 
loa  ka  hoopai  ana'ku  ia  olua.  0  uhoi,  ke  hookuu  aku  nei  au  ia 
olua.  I  noho  no  oukou  a  anu,  heie  aku  no  iloko  o  ka  ululaau  a 
ohi  no  i  ka  wahie  a  olua  e  makemake  ai.  Ke  ae  aku  nei  au  e 
hele  olua  e  ohi  wahie  iloko  o  kuu  ululaau.  Lohe  aku  la  anei  oe 
e  Kilaweka?"  wahi  ana  i  ke  kanaka  kiai. 

16.  "  Ae,"  wahi  a  Kilaweka,  me  ka  hoopaa  ana'e  i  kona  papale 
kapu. 

17.  "Ano,  oiai  o  maloeloe  loa  auanei  keia  mau  keiki,  no  ka 
loihi  o  keia  wahi  au  i  iawe  mai  nei,  e  kii  aku  oe  i  kaa  a  lawe  aku 
i  ka  wahie  i  ka  hale  o  ko  laua  makuahine.7' 

18.  "  0  !  He  mahalo  !  He  aloha  !  0,  īokomaikai  maoli  oe  ! 
Na  ka  Makua  Lani  e  hoomaliu  mai  ia  oe  no  kou  aloha  i  ka  inea  i 
hoopilikiaia!"  ka  olelo  a  na  keiki  ;  a  haalele  aku  la  i  ka  makuiki 
lokomaikai  me  na  waimaka  ma  ko  laua  mau  maka. 

19.  Kukulu  koke  iho  la  ka  makuiki  he  wahi  hale  uuku  maikai 
i  hoolakoia  me  na  pela  moe  me  na  noho  ;  a  pela  i  loaa  ai  ka 
oluolu  ma  ko  lakou  noho  ana,  e  pale  ana  i  ke  hune  a  me  ka 
pilikia.  Hoomau  mai  la  no  ka  ino  ;  aka,  ua  hoomanawanui 
na  keiki  ohi  waliie  liilii,  ma  ka  hele  ana  iloko  o  ka  ululaau  e 
ohi  wahie. 

20.  I  kekahi  poria  laua  e  hoi  ana  ma  ke  alanui  mai  ke  kulana- 
kahale  mai,  kahi  a  laua  i  uhaele  ai  e  kuai  aku  i  na  hinai 
liilii  a  laua  i  hana'i  ;  a  ia  laua  e  naue  ana  ma  na  alanui  nahele- 
hele  o  ka  ululaau,  pae  mai  la  i  ko  laua  mau  pepeiao,  he  leo  e  ka- 
hea  ana  no  ka  pilikia. 

21.  "  0  ka  leo  kela  o  ka  makuiki/li  aku  la'o  Palanaka. 

22.  "  Maanei  aku  kaua  e  holo  ai,"  wahi  a  Nikola. 

23.  Wikiwiki  aku  la  laua  ma  kahi  i  hoea  mai  ai  ka  leo.  He 
koi  uuku  ka  Nikola  e  paa  ana  i  ka  lima  ;  he  wahi  koi  oki 
wahie  no  nana.  Uoko  o  na  minute  pokole,  loaa  aku  la  ia  laua 
he  kanaka  he  ulupaia  ana  e  kekahi  iliohae  nui.  He  oiaio  o  ko 
laua  hoa  aloha  no  ia  o  ka  makniki. 

24.  Ua  kulai  ia'ku  la  oia  e  ka  iliohae  a  nahu  iho  la  ka  ilio  iaia 
me  kona  mau  niho  ;  a  mahope  iho  o  ka  hakaka  ino  ana,  aneane 
ua  makuiki  nei  e  make.  Lele  ino  aku  la  o  Nikola  iluna  o  ua  ho- 
loholona  la,  a  uhau  ikaika  aku  la  iaia  me  ke  koi,  a  moku  kekahi 
kapuai  o  ua  iliohae  nei. 

25.  Okalakala  loa  ae  la  ua  ilio  nei,  a  lele  mai  la  maluna  o  Ni- 
kola.  Lele  aku  la  hoi  o  Palanaka  maluna  o  ke  kua  o  ka  iliohae, 
a  puliki  ae  la  a  paa  ka  a-i  o  ka  holoholona,  e  uumi  ana  me  ka 
ikaika  i  mea  e  poniuniu  ai  ua  enemi  la. 

26.  Hina  iho  la  ka  iliohae  ilalo,  a  haule  pu  hoi  o  Nikola  ilalo 
iho  o  ka  ilio  hae.  Haule  aku  la  ke  koi  mai  ko  Nikola  lima  aku 
aia  hoi,  hopu  mai  la  ka  makuiki  i  ua  koi  la  ;  a  ma  kana  uhau 
ikaika  ana,  moku  pu  ae  la  ke  poo  o  ka  iliohae. 

27.  uk. !  e  kuu  mau  keiki  !"'j.  aku  la  ka  makuiki  i  ka  hoomao- 
popo  pono  ana  i  kona  mau  kokua  opiopio ; "  o  olua  ka  hoi  ka'u  e 
aie  nei  i  kuu  ola !" 

28.  "  E  ka  haku,  ua  hana  aloha  mua  mai  oe  i  ko  maua  wa  pili- 
kia,  ua  hoopakele  hoi  oe  i  ke  ola  o  ko  maua  mama  nawaliwali : 
wali  ;  a  ke  aie  nei  maua  ia  oe  ma  na  mea  a  pau." 

29.  Ke  ike  nei  oe  e  Kilaweka,"  ka  olelo  a  ka  makuiki  i  ke\/ 
kauwa,  i  ua  kanaka  la  i  hiki  mai  ai,  "  ke  ike  nei  oe  i  ke  ano  o  ka 
hana  ana  a  keia  mau  keiki  maikai  i  mea  e  pakele  ai  ko;u  ola." 

30.  Ma  kahi  o  ka  hookaumaha,  me  ka  hooino  aku  i  keia  poe 
ilihune,  e  hana  aloha  a  lokomaikai  aku  ;  no  ka  mea,  e  like  me 
kau  e  ike  nei,  ua  ola  au  ia  laua  i  keia  la. 

Na  Ninau.— 1.  Mamua  o  ka  hele  ana  i  ka  hale  paahao,  owai  ka  Nikola  i  makemake 
ai  e  ike?  3.  Ua  hookoia  anei  kona  makemake  ?  9.  Ua  manao  anei  ka  makuiki  ua 
hewa  na  keiki?  12-14.  Pehea  ka  moolelo  a  Nikola  i  hai  ai  ?  15.  Ua  hookuu  mai 
anei  ka  makuiki  i  na  keiki  ?  15.  No  ke  aha  la  i  hookuu  ai  ?  15-19.  Ua  hana  aloha 
aku  anei  oia  ia  laua  mahope  aki*?  20-26.  E  hahai  mai  i  ka  mea  pili  i  ka  makuiki  me 
ka  ilio  hae  ?    Pehea  e  hana  aku  ai  i  ka  mea  i  hoopilikiaia  ? 

HAAWINA  XXXIX. 

KA  ELEMAKULE  UILAMA. 

1.  "Ua  elemakule,  e  Uilama  e, 

Ua  hele  a  hina  ke  poo  ; 

He  elemakule  ikaika  no  nae, 

Hai  mai  ke  kumu  ano." 

2.  "  I  ka  wa  ui  o'u,  ua  hoomanao  au, 

He  wa  holo  no  ia  a  pau  ; 
Ua  malama  pono  ia  wa  ui  no'u, 
Nolaila  kuu  ikaika  ano." 

3.  "  Ua  elemakule,  e  Uilama  e, 

Na  wa  lealea,  ua  pau  ; 
Aole  nae  oe  i  kaumaha  e  ; 
Hai  mai  i  ke  kumu  ano." 

4.  "  I  ka  wa  ui  o'u,  ua  hoomanao  au, 

He  wa  lele  no  ia  a  pau, 
No  na  pono  mamua  ka'u  hana  a  mau, 
I  kaumaha  ole  ae  au." 

5.  "  Ua  elemakule,  e  Uilama  e, 

Kou  ola  ua  kokoke  pau  ; 
Kokoke  ka  make,  ua  oli  no  nae  ; 
Hai  mai  i  ke  kumu  ano." 

6.  "  Oiaio  no,ina  he  oli  no  ko'u, 

Ke  kumu  e  hoolohe  e  ; 
Kuu  makau  i  ke  Akua  i  ka  wa  ui  o'u  ; 
A  pela  no  oe  e  hana'i." 

Na  Ninau.— 2.  Heaha  ke  kumu  i  ola  maikai  ai  o  Uilama?  3.  Oiai  no  ua  elema- 
kule,  ua  kanikau  anei  oia  no  na  la  i  hala?  4.  No  ke  aha  la  ?  6.  Heaha  ke  kuum  o 
ko  Uilama  olioli,  oiai  ua  ane  pau  na  la  ? 

HAAWINA  XL. 
KA  LUAMIMILO  NUI. 


1.  Ka-paka-ha-kai. 

3.  Pa-pa-le-ka  pu. 

4.  hoo  lau-le-a. 

5.  Ha-le-pa-hu-pa-hu. 


5.  u-lu-ma-i-ka. 

5.  Pa-ka-kau-pe-pa. 

6.  hoo-na-au-ao. 

7.  Wl-LI-AU. 


1.  Aia  mawaho  aku  o  na  kapakahakai  o  Norewai,  ma  Europa, 
kekahi  luamimilo  nui,  a  ko7u  poe  hoa  i  ao  i  ka  palapala  aina  i 
lohe  mau  ai.  He  nui  launa  ole  ia,  a  he  ikaika  kona  mimilo  ana  ; 
a  ioa  e  komo  aku  ka  waapa  iloko  ona,  e  owiliwiliia  auanei  oia 
a  aleia. 

2.  He  mea  weliweli  loa  ka  noho  ana  iluna  o  ka  moku,  a  aleiae 
ka  mimilo.  Ke  olioli  nei  au  i  ko  oukou  kau  ole  ana  ma  ia 
moku  ;  aka,  aia  no  nae  he  mau  wahi  no  i  like  ka  pilikia  me  ia  : 
a  me  he  mea  la,  ua  aneaue  paha  kahi  poe  o  oukou  e  komo  iioko 
o  laila. 

3.  Ina  kakou  e  ike  i  ke  kanaka  opio  e  hele  ana  ma  ke  alanui, 
me  ke  kika  ma  kona  waha,  a  me  ka  papale  kapu  e  kapakahi  ana, 
e  manao  kakou  aia  oia  ma  ke  kaekae  owaho  o  ka  luamimilo  ;  ina 
aole  oia  e  hooikaika  e  uhaki  aku  ia  mea,  he  mea  kanalua  ole  e 
aleia  no  oia. 

4.  Ina  kakou  e  ike  i  ke  kanaka  opio,  e  hele  mau  ana  ma  na 
wahi  e  kuaiia  ai  ka  rama,  me  ka  barani,a  inu  oia,  e  hoonanea  mau 
aku  hoi  me  ka  poe  puni  waina,  a  puni  wai-ona  hoi,  i  ko  makou 
manao  ana  ua  hiki  aku  oia  i  kahi  e  milo  ana,  a  e  loaa  auanei  iaia 
ka  make  mainoino. 

5.  Ina  kakou  e  ike  i  ke  kanaka  opio  e  hele  mau  ana  i  na  hale 
pahupahu,  ma  na  pakaukau-pepa,  a  ma  na  hale  ulumaika,  i  ko  ma- 
kou  manao  ana  me  he  mea  la  ua  kokoke  aku  oia  iwaenakonu,  a 
e  makaukau  ana  e  miloia. 

6.  Ina  kakou  e  ike  aku  i  ke  kanaka  opio  e  puni  ana  i  na  buke 
lealea,me  ka  makemake  loa,aole  hoi  i  na  buke  e  hoonaauao  mai 
ai  iaia,  i  ko  makou  manao  ana  e  miloia'na  oia,  a  o  ka  aleia  koe. 

7.  A  ina  hoi  kakou  e  ike  aku  i  ke  kanakaopiopio  e  makemake 
ana  i  ka  hele  mau  iloko  o  ka  hale  keaka,  a  aohe  makemake  i  ka 
hele  i  ka  halepule  ;    e  hehi  wale  ana  i  ka  Sabati,  a  e  olelo  ana  i 

na  olelo  ino,  e  manao  kakou  ua  komo  loa  aku  oia  iloko  o  ka  wi- 
liau,  a  aohe  e  emo  wiliia  ilalo. 

8.  Ina  ua  komohia  kekahi  o  ka  poe  opio  iloko  o  kekahi  o  keia 
mau  hana  lapuwale,  ke  manaolana  nei  makou,  e  hoopau  koke 
ana  lakou  ia  mea,  oiai  ka  wa  kupono  e  hoopakele  mai  ai.  E 
pono  lakou  e  hooikaika  aku  me  he  la  no  ko  lakou  ola  iho  ;  e  haa- 
lele  loa  aku  me  ka  pili  ole  ma  ia  mau  aoao  ino  ;  a  e  hoopakele 
mai  ia  lakou  iho  mai  ka  hilahila  a  me  ka  poino  mau. 

Na  Ninau.— 1.  Heaha  mawaho  aku  o  Norewai?  1.  E  wehewehe  mai  ia?  2.  Heaha 
ka  mea  makau  ?  3.  Pehea  ka  opio  me  ke  kika  i  ka  waha  ?  4.  Pehea  ka  hele  ana  i 
ka  inu  rama  ?  5.  Pehea  ka  hele  ana  i  ka  maika  me  ka  pahupahu  ?  6.  Pehea  no  ka 
makemake  i  na  buke  lealea  ?  7.  Pehea  hoi  no  ka  hele  i  ke  keaka  aole  i  ka  pule? 
8.  Heaha  ka  mea  pono  e  hana'i  ka  poe  opiopio  ? 


1.  KO-KO-KE. 

2.  Na-he-le-he-le. 

5.    Pl-NE-PI-NE. 


HAAWINA  XLI. 
E  UHUKI  PU  ME  NA  AA. 

7.  Pa-lau-a-le-lo. 

8.  Hoo-ku-li. 

9.  hoa-a-lo-ha. 


Na  Hewa. — Ho-hu-li  no  hoo-ku-li ;  ho-pi-o  no  hoo-pi-o ;  na-e-īe-e-le  no  na-he-le-he-le. 

1.  "  E  papa,  eia  he  kumu  owi,"  wahi  a  Kuaea,  iaia  me  kona 
maknakane,  e  mahiai  ana  ma  ka  mala.  "  E  oki  anei  au  a  kokoke 
ma  ke  kumu  ?" 

2.  "Aole,"  wahi  a  ka  makuakane,  "aole  pono  pela.  Ua  noke 
au  i  ke  oki  pinepine  e  like  meia  ;  aka,  ulu  hou  ae  no  ua  nahele- 
hele  la,  a  oi  loa  aku  kona  oolea.  E  uhuki  pu  me  na  aa,  oia  wale 
no  ka  mea  e  make  loa  ai." 

3.  Uhuki  ae  la  o  Kuaea,  e  uhuki  ana  ma  ke  kumu  ;  aka,  ua 
hohonu  loa  ke  aa  iloko  o  ka  lepo,  a  aole  hiki  ke  hemo  mai.  No- 
laila,  koi  aku  la  ia  i  ka  makuakane  e  hele  mai  e  kokua  iaia  ;  a  ua 
uhukiia  ae  la  ua  kumu  owi  nei. 

4.  "  0  keia  wahi  kumu  owi  e  Kuaea,"  i  aku  la  ka  makuakane, 
"  e  uln  hikiwawe  nei  iloko  o  na  mala,  he  mea  hana  ino  i  na  mea 
kanu  o  na  mala.  A  ke  manao  mai  nei  au  ua  like  me  na  manao 
ino,  i  ulu  hikiwawe  ae  iloko  o  na  naau  o  na  keiki.     0  na  hana 

9 

ino  i  hanaia,  he  paakiki  loa  ke  hoopio  aku.  Aohe  waiwai  o  ka 
noke  wale  aku  no  i  ka  hoopio,  aole  no  e  pau.  Aohe  hana  e  ae  e 
pio  ai  o  ka  uhuki  wale  no  me  na  aa. 

5.  "  Ua  ike  oe,  e  Kuaea,  maloko  o  ko  kakou  maia,  ina  e  ulu 
mai  ka  nalielehele,  e  inoino  ana  na  laaU  kanu,  me  na  pua  e  kokoke 
aku  ana. 

6.  "  Pela  no  na  kuko  ino  iloko  o  ka  naau  o  ke  keiki.  Ina  he 
keiki  huhu  wale,  aole  kaua  e  manao  aku  he  oluolu  a  he  akahai 
ka  iloko  ona  ;  aole  hoi  o  ka  makaala  ma  ka  hoolauiea  ana  aku 
ia  hai. 

7.  "  0  ke  kaikamahine  hoi  i  molowa  wale,  mai  manao  kakou  e 
ike  aku  iaia  he  maemae,  aole  hoi  he  noho  oluolu.  E  like  me  ka 
nahelehele  e  hana  ino  ana  i  na  pua  me  na  mea  kanu  ;  pela  no 
na  kuko  hewa  e  hana  ino  ana  i  na  ano  maikai  a  me  na  hana  maa 
kupono. 

8.  "  Iua  e  hookuli  kekahi  keiki  i  kona  makua,  a  kumu-ao  paha, 
e  aho  ia  kakou  e  imi  aku  i  ka  pua  rose  mawaena  o  na  kakalaioa, 
aole  o  ka  imi  aku  no  na  ano,  me  na  iini  maikai,  na  mea  a  kakou 
e  ake  nui  ai  e  ike,  maloko  o  ka  naau  o  ua  keiki  la.  Nolaila,  e 
uhuki  ae  i  na  ano  a  me  na  kuko  ino  a  pau,  mai  loko  ae  o  ka 
naau. 

9.  "  0  ka  mea  akahele  ma  ka  huhu,  ua  oi  aku  ia  mamua  o  ka 
mea  ikaika  ;  a  o  ka  mea  malama  i  kona  uhane,  ua  oi  aku  i  ka  mea 
kaulana  i  ke  kaua.  0  ka  mea  hikiwawe  ma  ka  huhu,  he  hana 
naaupo  kana  ;  a  o  ke  kanaka  puni  ma  na  hana  lapuwale  he  hoino 
nui  ia  kona.  Mai  hoolilo  i  kou  uhane  i  mea  wikiwiki  ma  ka 
huhu  ;  no  ka  mea,  aia  wale  no  ka  huhu  ma  ka  poli  o  ka  mea  na- 
aupo.  Mai  hoolilo  i  ke  kanaka  huhu  i  hoaaloha,  a  mai  hahai  hoi 
mahope  o  ke  kanaka  i  piha  i  na  manao  okalakala  ;  o  maa  auanei 
oe  ma  kona  aoao,  a  lilo  ia  i  mea  e  hana  ino  ai  i  kou  uhane." 

Na  Ninau.— 1.  Heaha  ka  Kuaea  ninau  i  ka  makuakane  ?  2.  Heaha  ka  ka  makua 
i  hai  aku  ai  iaia  e  hana  ?  6.  Pehea  na  manao  ino  o  ke  keiki  ?  7.  Pehea  ke  kaikama- 
hine  ?    9.  Pehea  ke  kanaka  huhu  ?    Pono  anei  i  na  keiki  ke  huhu  kekahi  i  kekahi  ? 

HAAWINA  XLII. 
KA    OKALIKE. 

1.  O-KA-LI-KE.  8.    Pe-PE-HI. 

2.  Pe-ke-keu.  9.  Po-LO  LEI. 

4.   A-EE-KI-KA.  12.    HoO-PU-NA-NA. 

6.  Wa.wae.  18.  Bai-ba-la. 

Na  Hewa. — Ho-ko-ko-ke  no  hoo-ko-ko-ke;  ho-pi-ha  no  hoo-pi-ha;  wa-ki-ki  no  paa- 
ki-ki ;  ho-ma-ka-po  no  hoo-raa-ka-po. 

1.  0  ka  okalike  oia  ka  manu  nui  loa  i  ikeia.  He  ekolu  haneri 
paona  kona  kaumaha.  0  kona  mau  wawae  me  kona  ai,  he  loloa 
loa  ;  a  ina  kekahi  manu  e  ku  iloko  o  ka  rumi,  e  ku  ana  kona 
poo  i  ka  papa  o  ka  rumi  iluna. 

2.  He  hiki  no  i  keia  manu  ke  holo  mama  loa  ;  ua  oi  aku  ka 
mama  mamua  o  ko  ka  lio  holo  loa.  I  ke  holo  ana  e  upoipoi  mau 
ana  kona  mau  eheu,  a  oia  ka  mea  i  nui  loa'i  ka  holo  ana.  He 
mau  pekekeu  liilii  wale  no  kona,  ano  ke  ke  nui  o  kona  kino  aole 
no  i  hiki  iaia  ke  lele  maoli  e  like  me  na  manu  e  ae. 

3.  0  ka  hololio  ana  kau  mea  i  maa  ;  aka,  aole  paha  oe  i  ma- 
nao  he  holoia  no  ka  manu.  E  hai  aku  au  i  kekahi  moolelo  iki 
no  kekahi  mau  okalike  elua  i  ikeia. 

4.  Iloko  o  kekahi  kulanakauhale  ma  Aferika, — oia  hoi  ka  aina 
i  noho  nui  ia  e  na  okalike, — elua  mau  manu  o  ia  ano  i  hoolakala- 
kaia.  Elua  mau  keiki  negero  i  kau  ma  ke  kua  o  ka  manu  nui ;  a 
i  ke  kaumaha  pono  ana  iho  o  ua  manu  nei  i  na  keiki  nika,  holo 
mama  loa  aku  la  ia  e  lawe  ana  i  na  keiki,  ekolu  puni  ana  o  ke 
kauhale. 

5.  Hoopiha  loa  ia  mai  la  ke  keonimana  i  ike  ia  hana  e  ka  oli- 
oli,  a  makemake  hou  no  oia  e  ike.  A  no  kona  iini  e  ike  i  ka 
ikaika  o  nei  ano  manu,  hookau  aku  la  oia  hookahi  kanaka  maluna 
o  kahi  manu  uuku,  a  elua  maluna  o  ka  manu  nui. 

6.  I  kinohi  he  holoholo  kiau  wale  no  ka  laua  ;  aka,  mahope 
aku,  hohola  ae  la  ko  laua  mau  eheu,  me  he  mea  la  e  hopu  ana  i 
ka  makani  ;  a  holo  mama  loa  aku  la-  me  ka  ike  ole  ia  aku  e  paa 
ana  na  wawae  i  ka  lepo. 

7.  He  mea  laka  ka  okalike  ke  hoolakalakaia  ;  eia  nae,  aole 
oluolu  pono  i  ka  poe  malihini.     Ina  e  hookokoke  mai  ka  mea  i 

launa  mua  ole  me  lakou,  e  holo  mai  110  lakou  me  ka  ikaika  loa  a 
kulakulai  iaia  ilalo. 

8.  Ina  lakou  e  hoomau  loa  mai  i  ka  hana  ino  ana  i  ua  kanaka 
nei,  alaila  e  uhau  mai  no  lakou  iaia  me  ko  lakou  nuku,  a  haehae 
iaia  me  ko  lakou  mau  maiuu  ;  a  i  kekahi  wa,  pepehi  loa  no  a 
make. 

9.  Kakaikahi  ka  hopu  olaiaana  o  na  manu  okalike.  He  hiki 
iaia  ke  hoohoka  i  na  lio  holo,  ke  alualu  aku  iaia  ;  a  ina  oia  e  holo 
pololei  loa,  aole  oia  e  loaa  ana  i  ka  poe  e  alualu  aku  ana  iaia. 

10.  Aoie  no  he  hihiuhae  ka  okalike  ;  aka,  ina  e  alualu  ikaika  ia, 
ua  aa  mai.  a  ua  huli  no  kela  a  hakaka  pu  me  ka  poe  alualu  aku, 
me  ka  weliweli  loa,  ma  ka  uhau  ana  mai  i  kona  nuku,  kona  mau 
eheu  a  me  na  wawae.  No  ia  mea,  i  makaala  ai  ka  poe  alualu,  a 
imi  e  hoopakeleia  lakou  iho,  o  nokeia  i  ka  ulupa  a  hehihehiia  e 
kona  mau  kapuai. 

11.  Ina  nae  hoi  e  ike  ka  manu  aole  ia  e  pakele  ana,  aole  hoi 
waiwai  iaia  e  hakal:  .  "».laila  huna  ae  la  oia  i  kona  poo  malalo  o 
kona  mau  eheu  ;  a  i  o':$,  huna  i  kona  poo  iloko  o  ke  one.  Pela 
oia  i  manao  ai  e  pee  mai  kona  enemi  mai,  ma  ka  hoomakapo  ana 
i  kona  mau  maka  iho. 

12.  Aia  a  hiki  mai  ka  wa  o  ka  hanau  ana  i  ka  hua,  hana  lakou 
i  ka  lua  iloko  o  ke  one,  ma  kahi  neoneo  loa.  He  puulu  okoa  ke 
hanau  i  ka  hua  ma  ka  punana  hookahi  ;  a  haawi  manawa  like  la- 
kou  no  ka  hoopunana  ana  i  na  hua  ;  aia  a  pau  ka  kekahi,  alaila 
o  kekahi  aku  ;  a  pela  wale  aku  me  ke  ano  aloha  like  o  kekahi 
me  kekahi. 

13.  I  ka  paa  ana  o  ka  punana  i  kinohi,  waiho  lakou  i  mau  hua 
a  puni  kae  o  ka  punana  ;  a  aole  lakou  e  moe  maluna  o  keia  mau 
hua  ;  aia  o  na  hua  wale  no  iwaena  o  ka  punana.  I  waihoia  keia 
mau  hua  ma  kae  o  ka  punana,  i  ai  na  na  keiki  ke  kiko  ae  ;  oiai 
lakou  aole  hiki  ke  ai  i  na  ai  paakiki,  e  like  me  na  manu  nunui. 

14.  Ina  lakou  e  ike  ua  hana  kolohe  ia  ka  punana,  a  i  ole,  ua- 
ike  paha  i  kekahi  kanaka  ua  maalo  ae  ma  kahi  o  na  hua  e  waiho 
ana  ;  e  pau  loa  ana  ia  punana  i  ka  hana  ino  ia  e  lakou  me  ka 
huhu  weliweli,  a  pau  loa  na  hua  i  ka  wawahiia,  e  pakiia  ai  me 
na  wawae  o  lakou. 

15.  He  poe  hoonuu  ai  lakou  ;  e  hiki  ke  ai  i  kela  i  keia ;  e  like 
me  ka  welu  lole,  pohaku,  apana  papa,  a  i  kahi  wa,  he  ai  no  i  na 
panku  hao.  Ua  oleloia  no  hoi  ua  make  kekahi  okalike  no  ka  ai 
nui  ana  i  ka  puna  hamo  hale. 

16.  Maloko  o  na  mala  huita,  ua  hoopoho  lakou  i  ka  ai,  e  like 
me  na  puaa.  I  kekahi  wa  no  ua  komo  puulu  aku  lakou  iloko  o 
ka  mala  huita,  a  ai  a  pau  loa  ka  hua — koe  iho  ka  iho  wale  no, 
na  ka  mea  nona  ka  mala. 

17.  He  hana  ino  loa  lakou  i  ka  lakou  mau  keiki,  a  hookuu  aku 
no,  na  lakou  no  e  imi  i  ka  lakou  mea  ai.  Ua  ikeia  i  kekahi  ma- 
nawa  e  uwe  ana  na  keiki  e  like  me  na  keiki  makua  ole  e  uwe 
ana  no  ko  lakou  makuahine. 

18.  0  keia  wehewehe  iki  no  keia  manu,  ua  like  loa  me  ka  mea 
i  oleloia  ma  ka  Baibala  :  "  Nau  anei  i  haawi  i  na  eheu  a  me  na 
hulu  i  ka  okalike,  ka  mea  i  waiho  i  kana  mau  hua  iloko  o  ka 
honua,  a  hoopumehana  hoi  ma  ka  lepo,  me  ka  hoopoina  wale  hoi, 
i  mea  hehi  na  na  kapuai ;  a  na  na  holoholona  hihiu  hoi  e  wa- 
wahi  ia  lakou  ? 

19.  "  Ua  lokoino  oia  i  kana  mau  keiki  liilii,  me  he  mea  la  aole 
nana.  He  mau  hana  pono  ole  kana  me  ka  makau  ole  ;  oiai,  aole 
i  haawi  mai  ke  Akua  i  naauao  nona  ;  aole  no  hoi  i  hookomoia 
iloko  ona  ka  hoomaopopo  ana.  I  ka  wa  ana  e  hapai  ae  ai  a  kie- 
kie  hoohoka  mai  la  ia  i  ka  mea  e  alualu  aku  ana  ma  ka  lio." 

Na  Ninau.— 1.  Pehea  i  oleloia  no  ka  okalike  ?  2.  Pehea  ka  mama  o  kona  holo 
ana?  2.  Hiki  anei  iaia  ke  lele?  4-6.  Pehea  ka  moolelo  i  oleloia  no  kekahi  mau 
okalike  elua  ?  7-10.  He  poe  manu  oluolu  anei  ka  okalike  ?  11.  Pehea  ka  hana  ana 
a  ia  manu  ke  manao  e  pee  ?  12.  Ahea  e  hanau  ai  i  ka  hua  ?  14.  Heaha  ka  lakou  hana 
ke  hoohaunaeleia  ka  lakou  hua?  15,  16.  Heaha  ka  lakou  meaai?  17.  He  oluolu 
anei  i  na  keiki  ? 

HAAWINA  XLIII. 
NA  OIHANA  A  NA  HOLOHOLONA. 


20.    Pu-U-KA-NI. 
20.    U-LU-LA-AU. 

24.  La-hai-na-lu-na. 


1.  hoo-le-a-le-a. 

8.  Ka-ma-he-le. 
10.  Au-ku-u. 
16.  Ka-pi-li. 

Na  Hewa.— Pu-na-hou  no  Ka-pu-na-hou ;  po-po-i  no  po-i-po-i;  ho-pau  no  hoo-pau. 

o-i-i-o  no  o-i-a-i-o. 

[Mamua  o  ka  heluhelu  ana  i  keia  haawina,  e  noonoo  mua  i  ke  ano  o  ka  heluhelu 
ana  e  like  me  ke  ano  o  ke  kamailio  maoli  ana.] 

1.  Heneri.  E  oluolu  oe  e  hahai  mai  ia'u  i  kekahi  mea  e  hoo- 
lealea  mai  ai  ia'u,  e  papa,  aole  anei  ?     Ua  molowa  wau  ! 

2.  Papa.  Aka,  ina  ua  molowa  oe  e  Heneri,  pehea  auanei  e 
hiki  ai  ia  oe  ke  hoolohe  mai  i  ka7u  mea  e  olelo  aku  ai  ? 

3.  Heneei.  0,  aole  e  nalowale  ia'u  kekahi  huaolelo  !  Aole  Ioa 
no  hoi  au  e  manaka  i  ka  hoolohe  ana'ku  i  kau  kamailio  ana  mai. 

4.  Papa.  Pono  ;  aia  wau  a  kamailio  aku  ia  oe,  e  hai  aku  no 
au  i  kekahi  mea  e  hoohoihoi  ai.  Pehea  la  ina  wau  e  hai  aku  ia 
oe  no  na  oihana  a  na  holoholona,  na  manu,  a  me  na  mea-kolo  ? 

5.  Heneri.  Na  oihana  !  Ka !  pehea  e  hiki  ai  ia  lakou  ke  la- 
welawe  oihana  ?  E  manao  ana  anei  oe  he  ao-ao  oihana  na  uianu, 
na  holoholona,  a  me  na  mea-kolo  ? 

6.  Papa.  E  lohe  auanei  oe.  0  ka  aīopelea  he  mea  lealepa  manu 
ia,  a  he  kalepa  nui  hoi,  e  like  me  ka  ike  poho  ana  o  ke  kanaka 
nana  na  manu. 

7.  Heneri.  He  oiaio  kela. 

8.  Papa.  Aole  wale  no  hoi  kona  kalepa  ana  ma  o  na  moa  liilii, 
a  me  na  kaka  wale  no  ;  aka,  pau  pu  no  iaia  na  manu  nunui.  A 
lehulehu  wale  ana  mau  nene  momona  i  aihue  ai,  a  hoihoi  ma 
kona  hale  papaa  iloko  o  na  ululaau. 

"  He  kamahele  hoomakakiu  ma  kona  ala 
0  Renada""  no  ia  i  ka  po  a  me  ke  ao.;7 

9.  Heneri.  A  heaha  ae  kekahi  mau  holoholona  i  hiki  ke  lawe- 
lawe  hana  e  like  ae  la  me  ka  alopeka  ? 

*  Iienaāa— He  inoa  no  ka  alopeka,  ka  holoholona  e  pau  ai  ka  malawaina. 

10.  Papa.  0  ka  aukuu  me  ke  otter,  he  mau  mea  lawaia  laua, 
aole  nae  a  laua  upena,  aole  hoi  he  aho.  Aohe  o  kakou  ike  i  ke 
otter  i  kona  lawaia  ana  ;  no  ka  mea,  he  noho  kela  iloko  o  ke  kai 
i  na  wa  a  pau  e  lawaia  ai  ;  a  no  ka  mea  hoi,  aole  no  he  kamaaina 
ia  ma  nei  mau  kai.  0  ka  aukuu,  ua  ike  no  kakou,  he  manu  la- 
waia  ia  ;  e  noho  ana  oia  ma  na  lae  kahakai,  a  ike  i  ka  ia,  alaila 
popoi  aku.  0  keia  manu  he  akamai  loa  i  ka  lawaia,  e  hopu  ana 
i  ka  ia  me  kona  mikiao  a  me  kona  nuku.  Aole  oe  e  hoole  mai  i 
keia  hana  i  hanaia  e  ka  manu  ;  eia  hoi  ka  oihana  lawaia  e  like 
no  me  ke  kanaka. 

11.  Henem.  Aole,  aole  au  e  hoole  ;  aole  no  hoi  au  i  manao 
mua  pela,  a  o  kou  hahai  ana  mai  nei,  maopopo  aku  la  ia'u. 

12.  Papa.  He  poe  hana  la  na  naonao  ;  a  ua  mikiala  loa  ma  ka 
lakou  oihana.  Ua  hooko  lakou  ma  ka  lakou  hana,  me  ko  lakou 
ikaika  a  pau.  E  loaa  lakou  ia  oe  e  hiamoe  ana  i  ke  ao,  ina  nae 
hiki  ia  ia  oe  ! 

"  Ua  makaala  na  naonao 

Aole  no  hoomakakiu  ; 

E  noonoo  oe  no  lakou, 

A  me  lakou  e  hooeueu." 
-  13.  Henem.  Oi  paha,  kamailio  mai  oe  e  papa,  aole  au  i  mo- 
lowa  e  like  me  au  mamua  iho  nei. 

14.  Papa.  0  ke  sualo  *  he  mea  poi  nalo.  0  ka  nui  o  na  nalo 
•ana  e  poi  ai  i  ka  la  hookahi,  he  mea  kupanaha  ka  lehulehu  loa. 
Ua  ike  mau  ia  keia  manu  e  lele  ana  ma  na  loko  a  me  na  kahawai 
e  poipoi  nalo  ana. 

15.  Heneri.  Ae,  he  oiaio  kela,  ua  ike  au  ia  ;  a  ua  like  no  ka 
hoi  paha  kona  ikaika  i  ka  hana,  e  like  me  ka  naonao  ?  Pela  ae 
la  ko7u  manao. 

16.  Papa.  0  ka  bivat  he  mea  olei  wahie  ia  ;  he  kukulu  haie 
no  hoi,  a  he  akamai  no  oia  i  ka  hamo  puna.  He  keu  keia  o  ka 
holoholona  akamai  ma  keia  mau  hana.  Ooki  oia  i  na  laau  me 
kona  mau  niho  ;  a  i  kona  kapili  ana  i  kona  hale  a  paa,  alaila 
nana  no  e  hamo  i  ka  lepo  me  he  puna  la  ? 

*  Sualo — He  manu  aia  ma  na  aina  haole,  aole  ma  Hawaii  nei. 
t  Biva— He  holoholona  aia  ma  na  aina  haole;  makae  kahawai  e  noho  ai  a  kukulu 
i  ko  lakou  hale  malaila. 


124  HAAWINA    HELUHELU. 

17.  Heneei.  0  !  akamai  maoli  o  biva  !  Oia  hookahi  paha  ka 
oi  o  na  holoholona. 

18.  Papa.  0  kekahi  nalo  aki  he  mea  hana  pepa  ia  ;  a  he  keu 
aku  ke  akamai  o  ka  hanaia  ana  o  kana  pepa  ;  aohe  mea  hiki  ke 
hoohalike  aku  me  kana.  Ina  oe  e  nana  pono  aku  ana  i  ka  pu- 
nana  a  keia  nalo,  e  ike  auanei  oe  ua  hanaia  kana  punana  me  ka 
pepa  ;  he  pepa  wale  no  ko  ia  mea. 

19.  Heneei.  ,0  !  paapu  no  na  mea  kupanaha  o  ke  ao  nei  a7u  i 
noonoo  ole  ai  mamua  ! 

20.  Papa.  0  na  manu,  he  poe  akamai  ma  ke  mele  ana.  Aohe 
wahine  puukani,  a  kane  paha,  e  like  aku  ke  kani  a  me  ke  aheahe 
me  ko  na  manu.  Aole  no  hoi  e  hiki  ia  kakou  ke  hai  ae  i  ka 
manu  oi  loa'ku  o  ka  lea  ma  ke  mele  ana  ;  he  akamai  wale  no  a 
pau. 

"  Ma  na  eheu  lakou  e  lele  ai 
A  hoohauoli  mai  la  i  na  ululaau." 

21.  Heneri.  Ea,  aneane  pau  mai  paha  koe  o  kau  mea  i  ike  ? 

22.  Papa.  0,  noho  malie  !  0  ka  nalo-ahi  a  me  ka  enuhe-a,  he 
mau  mea  hoa-ahi  laua.  Ua  ikeia  keia  mau  holoholoua  e  hooma- 
amaama  ana  maloko  o  ka  nahelehele  ma  na  kapa  kahawai  o  na 
aina  haole. 

23.  Heneri.  Aole  au  i  ike  ia  lakou.  Aka  nae,  aole  au  e  poina 
ia  mau  mea  hoa-ahi. 

24.  Papa.  He  kumu  ao  moleanahonua  ka  nalo  meli ;  no  ka  mea, 
mamuli  o  kona  hoopili  pono  loa  ana  i  na  loina  o  keia  lala  o  ka  ike, 
ua  kukuluia,  mai  na  lako  haiki  loa,  i  mau  waihona  akea  loa,  me 
ka  pau  pono  loa  ana  o  kahi  i  kukuluia'i.  Aole  no  e  hiki  i  na 
kumu-ao  o  na  kula  kiekie  o  Lahainaluna  me  Kapunahou  ke  oi  pa- 
kela  aku  i  ke  akamai  o  ke  kukulu  ana  i  na  waihona  meli  o  ka 
nalo  meli. 

25.  Henert.  Keu  io  aku  la  ka  hoi  ke  akamai  o  ka  nalo  meli, 
aole  wau  i  manao  pela  mamua. 

26.  Papa.  0  kekahi  mau  enuhe  he  akamai  i  ka  owili  kilika  ; 
a  ua  oi  loa'ku  ke  akamai  mamua  o  ka  poe  kanaka  owili  kilika  ; 
no  ka  mea,  o  na  lole  maikai  loa  a  pau,  na  ka  enuhe-kilika  i 
wili  i  ka  lopi.     Nani  ke  kupanaha  o  na  hana  akamai  a  ke  Akua, 

i  ka  haawi  ana  i  ka  ike,  a  me  ka  maalea  i  na  mea-kolo  liilii  loa  ! 

27.  Heneei.  Ke  loaa  mai  la  ia'u  he  wahi  naauao  ma  keia  ha- 
hai  ana  mai  au  ia'u. 

28.  Papa.  0  ka  auwaalalua,  he  hookele  mohu  oia.  He  ia  aka- 
mai  ia  i  ka  hookele  ana  i  kona  moku  ;  e  huki  ana  i  ka  pea  ;  a  e 
uli  ana  no  hoi  i  ka  hoe  ;  a  he  ku  no  i  ka  heleuma  ma  kahi  ana  i 
manao  ai  e  ku. 

29.  Heneei.  Aole  loa  wau  i  manao  mamua,  he  hiki  ke  hanaia 
keia  mau  mea  pohihihi,  e  na  holoholona. 

30.  Papa.  E  hoop-au  ae  au  i  ka'u  kamailio  ana  ma  ka  hoike 
ana  aku  ia  oe,  o  ka  pueo  he  mea  poi  moa,  a  iole  hoi,  e  like  me 
ka  popoki.  0  ke  koe-omo-koko  he  akamai  i  ka  lapaau  ana  i  ka 
mai,  ma  ke  omo  ana  i  ke  koko  mai  ;aoke  keko  hoi,  he  mea  aka- 
mai  i  ka  hulahula  iluna  o  ke  koali,  oia  ka  oi  hookahi  o  ke  akamai 
ma  ia  ano,  mamua  o  ka  poe  hulahula  kaula  kanaka  nei. 

31.  Heneri.  Mahalo  maoli,  e  papa.  Lealea  maoli  au  ia  oe. 
Hiki  no  ia'u  ke  hoolohe  i  hookahi  hora  i  koe,  me  ka  molowa  ole. 

32.  Papa.  Ae  ;  e  like  me  oe  e  hoolohe  mai  nei  i  ka'u  hahai 
aku  ia  oe  no  na  mea  pili  i  ka  hana  a  na  holoholona,  pela  wau  e 
kauoha  aku  nei  ia  oe  e  lilo  oe  i  kumu-ao,  i  ao  aku  ai  oe  i  na  hau- 
mana  liilii  e  poai  mai  ana  a  puni  oe,  ka  poe  i  oi  ole  ae  ka  ike 
mamua  o/u,  o  ke  kumu. 

Na  Ninau. — E  liahai  mai  i  ke  ano  hana  a  na  holoholona  ? 


HAAWINA  XLIY. 
NA  MEA  E  PILI  ANA  I  KE  AKUA. 

[Hoakaea. — He  haawina  keia  na  na  haumana  e  hoopaanaau,  a  e  hai  pualu  mai. 
Na  kekahi  hapa  o  ka  papa  e  pualu  mai  i  na  ninau,  a  na  ke  koena  e  pualu  mai  i  na 
pane.] 

1.  Naiuai  i  hana  i  na  mea  a  pau  ? 
Na  ke  Akua  i  hana'e 

Ke  ao,  ka  aina,  me  ke  kai, 

2.  Mahea  ke  Akua  ? 
Maanei  ke  Akua,  a  ma  o, 
A  ma  na  wahi  hoi  a  pau. 

3.  Healia  ke  Akua  ? 

He  Uhane  oia  a  maikai, 
A  ike  maka  ole  ia'e. 

4.  Ike  anei  ke  Akua  ia  oe  ? 
Ua  ike  ia'u  la  ma  ka  po, 
Me  kona  ike  ma  ke  ao. 

5.  Hiki  anei  ia  oe  kepee  mai  ke  Akua  aku  ? 
Aole  hiki  ia'u  ke  pee, 

Mai  kona  maka  ike  ae. 

6.  Peliea  ka  loihi  o  ko  ke  Akua  ola  ana  ? 
Ua  ola  mai  kinohi  mai, 

Mamua  o  ka  la  laelae. 

7.  Nui  anei  ke  Akua  ? 
He  nui  no,  a  kamahao, 
Nana  i  hana  i  na  ao. 

8.  He  mana  anei  ke  Akua  ? 
Paa  na  uila  Iaia  no, 

A  hoohekili, — ke  manao. 

9.  Ua  hemolele  anei  ke  Akua  ? 
Ua  hemolele  a  maemae, 
A  huhu  i  na  hewa  e. 

10.  Maikai  anei  ke  Akua  ? 
He  maikai  oi  nui  ae, 
A  hiki  ole  no  ke  hai. 

11.  Heaha  ka  ke  Akua  hana  maikai  ia  oe  ? 
Ua  haawi  i  Kana  keiki  e, 

No'u  nei,  i  mohai  e  ola'i. 

12.  Mau  loa  anei  ko  ke  Akua  aloha  ? 
Hala  ka  lani  me  ke  ao, 

Mau  Kona  aloha,  mau  a  mau. 

13.  Lokomaikai  anei  ke  Akua  ? 
A  mihi  au  aloha  no, 

A  kala,  a  hoola  mau. 

14.  Luli  anei  ke  Ākua  ? 
He  luli  ole,  oia  mau, 
Mai  kela  kau,  a  keia  kau. 


HAAWINA  XLV. 
NA  KAIKAMAHINE  ELUA  ME  KA  LOLE  HOOKAHL 


1.  Pu-U-NA-U-E  LO-I-HI. 

2.  Pl-HOI-HOI. 
4.  Pl-O-LO-KE. 

6.  Nl-NA-NI-NAU. 


14.  Na-na-i-na. 

15.  Hl-O-HI-O-NA. 

18.  I-LI-HU-NE. 

19.  HOO-MI-KI-OI. 


7.  Pa-pa-po-ha-ku.  i  24.  Mi-ki-li-ma. 

Na  Hewa. — Pi-ho-hoi  no  pi-hoi-hoi;  ni-ni-nau  no  ni-na-ni-nau ;  ho-mi-ki-oi  no  hoo- 
mi-ki-oi ;  mi-ki-na-li-ma  no  mi-ki-li-ma. 

1.  "Aole  oe  iaoei  i  nehinei,"  wahi  a  kekahi  kumukula-wahine 
o  kekahi  kula  kulanahauhale,  iaia  i  kau  iho  ai  i  kona  lima  ma- 
luna  o  ke  poo-apiipii  o  kekahi  o  kana  mau  haumana.  He  wa 
hoomaha  ia  ;  aka,  o  ua  kaikamahine  nei  a  ke  kumu  i  olelo  ai, 
aole  i  puka  iwaho  e  paaui  ai  i  na  minute  he  umi  o  ka  wa-hoo- 
maha.  Aole  no  hoi  oia  i  haalele  i  kona  noho  •  aka,  ua  noho  iho 
no,  me  he  mea  la  e  hooikaika  ana,  e  imi  i  kekahi  ninau  helu  ma 
ka  puunaue-loihi. 

2.  Ano,  ula  ae  la  ka  papalina  o  ua  kaikamahine  nei,  i  ka  lohe 
ana  i  ka  ninau  a  ke  kumu  ;  a  nana  ae  la  oia  iluna  me  ka  pihoi- 
hoi ;  aka,  i  kona  ike  ana  i  ka  maka  oluolu  o  ke  kumu,  olelo  ae  la, 
"Aole,  e  ke  kumu,  aole  au  i  hele  mai,  o  kuu  hoahanau  wale  no,  o 
Elena." 

3.  "  Ke  hoomanao  nei  no  au/7  i  aku  la  ke  kumu,i"he  kaikama- 
hine  uuku  i  kapaia  o  Elena  Kele  ka  i  hele  mai  i  ke  kula  i  nehi- 
nei  ;  aka,  aole  nae  au  i  ike  o  kou  kaikaina  ia.  No  ke  aha  hoi 
kou  mea  i  hele  ole  mai  ai  ?  Eia  oe  ke  hoopaa  haawina  mai  nei, 
me  he  mea  la  ua  manao  nui  oe  i  ka  imipalapala." 

4.  "Aole  au  i  noho  no  kuu  makemake  ole  e  hele  mai,"  pane 
mai  la  ke  kaikamahine.  "Aka,"  i  hou  mai  oia  mahope  iho  o  k? 
pioloke  ana  o  kona  manao,  "aole  ae  o  mama  ia  maua  e  hele  pu  \ 
nolaila,  haawi  manawa  ia  maua.  Hele  au  i  ke  kula  i  kekahi  la, 
a  i  kahi  la  ae  noho  au,  a  hele  kuu  kaikaina  ;  a  i  keia  po  auanei 
la,  hahai  aku  au  ia  Elena  i  ka'u  mau  mea  i  ike  ai,  ma  ke  aoia 
ana  iho  nei  i  keia  la  ;  a  i  ka  po  hoi  o  ka  la  apopo  hahai  mai  oia 
ia'u,  i  kana  mea  i  ao  ia'i  ma  ia  la. 

5.  "  Oia  wale  iho  la  no  kahi  mea  e  pono  ai  inaua  ;  a  he  make- 
make  loa  maua  e  imi  ikaika  i  na  haawina,  i  hiki  ai  no  ia  maua 
ke  malama  i  wahi  kula  na  maua,  i  kekahi  wa  aku ;  a  malama  aku 
hoi  ia  mama,  oiai  ke  hooikaika  loa  nei  oia  i  ka  malama  ana  ia 
maua." 

6.  Me  ka  naau  oluolu.aole  e  hiki  i  ke  kumu  ke  hoomau  loa 
mai  i  ka  ninaninau  ana  i  ke  kaihamahine  ;  aka.  noho  iho  la  nae 
ma  ka  aoao  o  ua  kaikamahine  hei,  a  hahai  mai  la  i  ka  rula,  e  ha- 
na;i  ka  ninau  ana  e  imi  ana  me  ka  pohihihi ;  a  pela  i  loaa  ae  ai 
ua  ninau  la. 

7.  "  Pono  oe  e  puka  iwaho  e  hooluolu  iki ;  no  ka  mea,  ua  hoo- 
ikaika  loa  oe  i  ka  imi-buke  i  keia  la,"  wahi  a  ke  kumu  ;  a  waiho 
koke  aku  la  ke  kaikamahine  i  kana  papa-pohaku. 

8.  "Aole  au  e  pono  ke  hele  iwaho,"  i  mai  la  ke  kaikamahine, 
11  mamuli  auanei  nahae  ko;u  lole.  E  ku  no  au  maloko  aku  nei  o 
ka  puka  aniani,  a  nana  aku  i  ko  lakou  paani  mai." 

9.  Aia  kekahi  mea  ano  e  ma  ka  puka  ana  mai  o  ka  leo  o  ke 
kaikamahine,  iaia  e  olelo  ai,  "  mamuli  nahae  ko'u  lole  ;"  a  na  ia 
mea  i  hookomo  mai  i  ka  manao  iloko  o  ke  kumu,  e  noonoo  aku 
no  ia  olelo  ana.  He  lole  kalako  ko  ua  kaikamahine  nei  ;  a  aohe 
i  holoiia  mai  ke  komo  mua  ia  ana  a  hiki  ia  la.  I  ua  kumu  nei  e 
nana  ana  i  ua  lole  la  o  ke  kaikamahine,  hoomanao  ae  la  ia  o  ka 
lole  hookahi  no  ia  a  Mele  Kele  e  komo  pinepine  mai  ana  iloko  o 
na  pule  elua,  mai  kona  hoomaka  ana  mai  e  hele  i  ke  kula  ;  a  aohe 
no  hoi  oia  i  ike  iaia  e  komo  ana  i  kekahi  lole  e  ae. 

10.  "  He  kaikamahine  noonoo  maoli  keia,"  nalu  ae  la  ke  kumu 
iloko  ona, "  aohe  makemake  e  hooluhi  wale  aku  i  ka  makuahine. 
He  ake  nui  ko'u  ina  e  nui  ana  mai,o  na  haumana  e  like  me  ia  ke 

11.  I  kekahi  kakahiaka  ae,  noho  aku  la  o  Mele  ;  a  na  kona 
kaikaina  i  hoopiha  i  kona  noho.  No  ka  makaala  loa  ana  o  na  kai- 
kamahine  liilii,ua  kiai  aku  ke  kumu  ia  laua,me  ka  manao  aloha. 

12.  Haka  pono  no  hoi  kona  maka  ia  laua  ma  ko  laua  imi-pala- 
pala  ana  ;  a  e  like  no  me  ko  Mele  noho  ana  iloko,  i  ka  wa  o  ka 
hoomaha  ana  o  ke  kula,  pela  no  hoi  o  Eiena  ;  a  i  kona  olelo  ana 
aku  iaia,  e  like  me  ia  ia  Mele,  hookahi  no  a  laua  olelo,  "  mamuli 
nahae  ko'u  lole." 

13.  -Na  keia  haina  mai,  i  hookomo  loa  mai  i  ka  noonoo  iloko  o 
ua  kumu  nei,  e  nana  pono  aku  i  ka  lole  o  na  kaikamahine.  Ike 
pono  aku  la  ia  o  kahi  ano  lole  like  no  me  ko  Mele  ;  a  ma  ka  hoo- 
maopopo  pono  loa  ana  aku,  ike  io  maoli  aku  la  no  ia,  oia  lole 
hookahi  no.  Aohe  i  ku  pono  loa  ia  Elena  ;  ua  loihi  loa  ua  lole 
iaia  ;  a  ehaeha  loa  ka  manao  o  ua  kaikamahine  nei,  i  ka  ike  ana 
mai  i  ka  haka  pono  ana  o  ke  kumu,  i  ke  kau  aku  a  na  pua  o  ka 
lole,  ma  ke  alo  kalakoa  o  ua  lole  la. 

14.  Oia  nanaina  ua  hookomo  mai  i  ka  manao  mahalo,  a  me  ke 
aloha,  iloko  o  ua  kumu  nei,  no  na  kaikamahine  hoopono,  a  hoo- 
lohe  makua,  Hele  aku  la  oia  e  ike  i  ka  hale  noho  o  ko  laua  ma- 
kuahine,  a  ike  maoli  io  no  he  ilihune.  Kuai  aku  la  oia  ia  po,  he 
lole  no  Elena,  i  like  loa  ke  ano  me  ka  lole  mua  ;  a  hoouna  aku 
la  me  ka  nalo  loa,  i  ike  ole  ia  mai  ka  mea  nana  i  haawi  aku. 

15.  He  mau  hiohiona  maikai  ko  Mele  Kele  i  ke  komo  ana  mai 
i  ka  rumi-kula  i  kekahi  la  ae,  mamua  o  ka  hoomaha  ana  o  ke  kula. 
Waiho  maikai  iho  la  ia  i  kana  mau  buke  ma  kona  pahupalapala, 
a  hele  aku  la  e  kamailio  me  ke  kumu,  me  ka  oluolu  a  hoihoi  hoi  ; 
a  hawanawana  aku  la,  "  Mahope  aku  o  keia  pule,  e  hele  mau  mai 
ana  o  Elena  i  ke  kula  i  na  la  a  pau.     0  !  keu  maoli  ko'u  olioli !" 

16.  "  He  nuhou  maikai  loa  kela,"  wahi  a  ke  kumu  me  ka  leo 
oluolu.  "He  makemake  o  Elenai  na  buke  ;  a  ke  olioli  nei  au 
no  ka  loaa  ana  iaia  o  ka  wa  pono,  e  nana  buke  ai  i  na  wa  a  pau. 
Aka,"  wahi  no  a  ke  kumu  me  ka  papalina-aka,  "  pehea  i  hiki  ai 
hoi  i  ka  makuahine  o  oiua  ke  hookuu  like  mai  ia  olua  ?  " 

17.  "  0,  ae,  ua  hiki  iaia  i  keia  lua.  Ua  ulia  wale  mai  kekahi 
m6a  ana  i  manao  ole  ai  mamua  ;  a  ua  oluolu  oia  e  hele  pu  mai 
maua,  e  like  me  ka  maua  i  makemake  nui  ai  "  wahi  a  ke  kaika- 

mahine  ;  a  me  ka  naau  i  piha  i  ka  olioli,  i  hahai  aku  ai  oia  i  ke 
kumu,  i  keia  moolelo  iki  malalo  nei. 

18.  Oia,  a  me  kona  kaikaina,  o  laua  wale  no  na  keiki  a  kekahi 
wahine-kane-make  ilihune,  nona  ke  ola  i  nawaliwali  ;  a  ua  loaa 
no  hoi  iaia  kahi  lako  uuku,  kupono  ole,  i  mea  e  ola  ai  oia,  me 
kana  mau  kaikamahine.  Ua  hoonoho  oia  ia  laua,  aole  e  hele  i 
ke  kula  i  ka  wa  hooilo  ;  no  ka  mea,  aohe  o  laua  lole  kupono  no 
ka  hele  ana  i  ke  anu  ;  aka,  ua  olelo  mai  no  ka  oia  ia  laua,  ina  e 
loaa  pono  mai  iaia  ke  dala  ma  ka  hana  ana'ku,  malalo  o  kekahi 
poe  hoalauna,  e  lawa  kupono  ana  no  ke  kuai  aku  i  lole  hou  no 
laua,  alaila,  e  hele  no  laua  i  ke  kula  i  ke  kau  makalii. 

19.  Hoomikioi  loa  ua  mau  kaikamahine  nei  ma  ka  laua  mau 
hana,  a  malama  pono  no  hoi  me  ka  hoiliili,  i  na  wahi  apana  dala 
i  uku  ia  mai  ia  laua.  Ua  hoiliili  laua  he  mau  dala,  a  lawa  ku- 
pono  no  ke  kuai  ana  aku  i  lole  kalako  no  na  kaikamahine  pakahi ; 
aka,  loaa  e  nae  o  Elena  i  ka  mai  ;  a  no  ka  nui  loa  o  ke  dala  i  lilo 
i  ke  kuai  ana  i  laau  no  Elena,  nolaila,  hookahi  wale  no  wahi  lole 
kalako  i  kuaiia.         ., 

20.  "  Ua  kaumaha  loa  ko'u  manao  i  ka  wa  i  weheia'e  ai  ke 
kula,  no  ka  hiki  ole  mai  o  Elena  ;  no  ka  mea  aohe  ona  lole," 
i  aku  la  o  Mele.  j  "  Olelo  aku  no  au  ia  mama  e  noho  no  au  ;  aka, 
olelo  mai  kela,  e  pono  au  ke  hele.  a  na'u  do  ka  e  ao  o  kaina  ;  a  e 
aho  ia,  mamua  o  ka  noho  wale  ana,  aohe  hele  i  ke  kula. 

21.  "  Ua  hoomau  ko'u  hele  ana  mai  i  ke  kula  i  na  pule  elua  ; 
aka  nae,  kau  mau  mai  na  maka  iini  o  Elena  ia'u  i  ko'u  hele  ana 
ma  ke  alanui  i  ke  kula ;  a  nolaila,  aohe  lealea  pono  o  ka'u  hele 
ana.  Aka  hoi,  noonoo  iho  la  wau  i  mea  no  maua  e  uhaele  pu  ai 
i  ke  kula  ;  a  olelo  aku  la  wau  ia  mama,  e  hele  au  i  kekahi  la,  a  i 
kekahi  la  ae  e  haawi  aku  wau  i  ko'u  lole  ia  Elena,  a  hele  ia  noho 
hoi  au  ;  a  pela  iho  la  maua  e  hana  nei  i  keia  pule. 

22.  "Aka,  i  ka  po  nei,  lawe  aku  la  o  Elena  e  hoike  ia  mama 
he  lole  i  like  loa  me  ko'u  nei  ;  a  i  keia  wa  aku  e  hiki  ana  iaia  ke 
hele  mai.  0,  ina  wau  i  ike  i  ka  mea  nana  i  haawi  mai,  e  ku- 
lou  koke  au  ilalo  ma  ko'u  mau  kuli,  a  haawi  aku  iaia  ke  aloha  ; 
a  pela  no  hoi  o  Elena.  Aka,  aohe  makou  i  ike  ;  a  ua  hana  wale 
iho  no  maua  i  pono  nona  e  like  me  ka  mea  hiki  ia  maua,  ma  ka 

pule  ana  nona,  a  ke  olioli  nui  nei  maua  i  keia  wa  !     Aole  anei 
ou  olioli  pu  ?  ,; 

23.  "  Oiaio,  he  olioli  au,"  ka  haina  ikaika  a  ke  kumu.  I  kakahi- 
aka  ae  o  ka  Poakahi  i  ua  Elena  la  i  kahikoia  me  kona  lole  kalako 
poni  hou,  i  komo  aku  ai  i  ka  rumi-kula  me  kona  papalina  i  hele 
a  nono,  me  he  pua  rose  la  iloko  o  ka  wela  o  ka  la  ;  hele  aku 
la  ia  e  halawai  me  ke  kumu,  a  hai  aku  la  i  ke  kumu,  me  ka  leo 
nahenahe,  me  he  leo  la  no  ka  wai  e  kahe  malie  ana  ma  ke  kaha- 
wai  :  "  E  hele  mai  ana  wau  i  ke  kula  i  na  la  a  pau,  ;  a  he  keu 
ko'u  olioli ! " 

24.  I  ka  lohe  ana  i  keia,  olioli  loa  iho  loa  ke  kumu  me  ka  ma- 
naolana  no  hoi,  "  ua  oi  loa  aku  ka  pomaikai  ma  ka  haaiui  ana, 
mamua  o  ka  loaa  ana  mai."  Aohe  no  he  ona  o  na  miiiona  dala, 
ka  mea  i  ike  i  kona  inoa  ma  na  papa-hoike  o  ka  nupepa,  i  maha- 
loia  no  kona  aloha  wale  aku  ia  hai,  i  oi  aku  kona  olioli,  e  like 
me  keia  kumu-wahine  ilihune,  e  komo  ana  i  kahi  mikilima  hoo- 
kahi  a  hala  ka  makahiki,  i  mea  e  hiki  ai  iaia  ke  houluulu  i  puu 
dala  kupono  no  ke  kuai  ana  i  lole  kalako,  no  ke  kaikamahine  i 
hooneleia  i  ka  makuakane. 

Na  Ninau. — 1.  Heaha  ka  ke  kumu  i  ninau  ai  i  kekahi  kaikamakine  uuku  ? 
3-10.  Heaha  na  olelo  mawaena  o  laua?  11-13.  Nawai  i  pani  ko  Mele  noho  i  kekahi 
la  ae?  A  heaha  ka  hana  a  ke  kumu  i  ka  po  ?  15-23.  Pehea  ko  Mele  a  me  Eleua 
manao  ia  wa?  24.  Pehea  hoi  ke  kuinu?  Pehea  no  ka  haawi  ana  aku  ?  He  uku  no 
kela  me  keia  hana  ma  ka  honua  nei ;  heaha  la  ka  uku  i  loaa  ai  i  ke  kumu  wahine  no 
ka  manawalea  ana  i  ke  kaikamahine  nele  ? 


1.   E-NE-MI. 

1.  Na-lo-a-ki. 

2.  Ma-a-le-a. 

3.  PU-KA-I-HU. 


HAAWINA  XLYI. 
NA  ENEMI  LHLIL— HE  KAAO. 


3.  Ll-O-NA. 

4.  He-ki-li. 

4.  U-wa-lu. 

6.  I-LI-HU-NE. 


Na  Hewa. — Ki-ki-ko  no  ki-ko-ki-ko  ;  ha-ioi-pio  no  ha-a-wi-pio ;  ho-i-ka-ne  no  ho-ai- 
ka-ne. 

1.  Ninau  aku  la  ka  nalo  aki  i  ka  liona  i  kekahi  la,  ina  he  mea 

pono  ia  laua  ke  hoaikane,  a  i  ole,  i  mau  enemi  paha. 

2.  "  Hele  pela  oe,  e  na  wahi  nalo  naaupo,"  olelo  kakana  aku  la 
ka  liona,  "  o  hehi  ia'ku  oe  e  a'u  me  kuu  kapuai.  Heaha  kau  pono 
a  nie  kau  eha  e  hana  mai  ai  ia'u  ?  " 

3.  "Ae,  e  ike  koke  no  kaua,"  i  aku  la  ka  nalo  aki ;  a  lele  aku 
la  oia  iloko  o  ka  puka-ihu  o  ka  Kona,  a  noke  i  ke  kikokiko. 

4.  Uwo  nui  ae  la  ka  liona  ikaika  me  he  hekili  la  ;  e  kahili  ana 
i  kona  huelo  ma  kona  aoao  ;  e  uwalu  ana  i  kona  puka-ihu  me 
kona  mau  maiuu  ;  a  kaa  aku  la  iluna  o  ke  one  me  ka  eha  nui  loa. 

5.  Aohe  wahi  pono  iki  oia  ;  aia  no  kahi  nalo  liilii  e  houhou 
ana,  a  hiki  wale  i  ka  haawi  pio  ana  mai  a  ka  hoioholona  nui. 

6.  Ua  olelo  ponoia  no— aole  he  kanaka  manao  ole  ia,  a  ilihune 
paha,  i  koe  ole  iaia  ka  mana  e  hoopoino,  a  hoopomaikai  mai  paha 
ia  kakou  ;  a  nolaila  he  pono  no  ia  kakou  ke  aloha  aku  i  na  kanaka 
a  pau. 

Na  Ninau. — 1.  Heaha  ka  ka  nalo  aki  i  ninau  ai  i  ka  liona?  2.  Pehea  mai  ka  olelo 
akaliona?  3.  Heaha  ka  hana  a  ka  nalo  aki?  4.  Pehea  ka  liona  i  ke  kikokikoia 
ana  e  ka  nalo  aki  ?  6.  E  hai  mai  i  ka  olelo  pili  o  keia  olelo  nane.  Heaha  ke  kumu 
o  ka  hoowahawahaia  o  ka  nalo  aki  e  ka  liona  ? 


HAAWINA  XLYĪI. 

NO  KE  EA, 


1.  NA-AU-AO.  9.    Pu-KA-PU-KA. 

2.  Pu-KA-A-NI-A-NI.  14.    LA-HI-LA-HI. 

8.  Hoo-wa-li.  15*  Hua-ka-i. 

Na  Hewa.— Na-u-ao  no  na-au-ao ;  ho-wa-U  no  hoo-wa-li ;  hu-kai  no  hu-a-ka-i ;  pu- 
pu-ka  no  pu-ka-pu-ka. 

1.  Ua  ike  anei  oe  ia  mea  he  ea?  Hiki  anei  ia  oe  ke  ike  maka 
aku  ia  ?  E  olelo  mai  anei  kekahi  aohe  ea  o  ka  rumi  no  ka  ike 
maka  ole  ia'ku  ?  0  kekahi  poe  nae,  i  manao  ua  naauao  loa  la- 
kou,  olelo  mai  no  lakou  ia  kakou,  aohe  o  lakou  manaoia'i  ka  hoo- 
kumuia  ana  o  kekahi  mea,  ke  ole  ia  he  mea  ike  maka  ia. 

2.  Ina  oe  e  nana  aku  mawaho  o  ka  puka  aniani,  i  ka  wa  a  ke 
ea  e  oni  ana,  oia  hoi,  i  ka  wa  a  ka  makani  e  puhi  ana,  eia  nae 
aole  no  oe  e  ike  maha  ana  i  ke  ea  ;  aka,  e  ike  ana  oe  i  leana  liana. 
Hoohiolo  oia  i  nahale  i  kekahi  wa,  uhuki  i  na  kumu  laau  nunui  ; 
haehae  liilii  i  na  pea  o  na  moku  ;  a  i  kekahi  wa,  hoopoino  no  i 
na  moku. 

3.  Ke  lohe  nei  kakou  i  ka  halulu7  a  ike  hoi  i  ka  hana  a  ka  ma- 
kani ;  aka;  aole  kakou  e  ike  i  kona  wahi  i  hele  mai  ai  a  me  kona 
wahi  e  hele  aku  ai.  Aohe  ana  hoolohe  i  ke  kauoha  a  kekahi;  o  ka 
ke  Akua  wale  no.  A  ina  Ia  e  kauoha; — e  malie  koke  no  ka  makani, 
a  lai  maikai  hoi  na  ale. 

4.  Aohe  e  hiki  ia  kakou  ke  hoole;  aohe  ea  oloko  nei  o  ka  rumi. 
Ina  aohe  wahi  ea  oloko  nei;  a  o  kakou  wale  iho  no;  e  pau  no  kakou 
i  ka  make.     0  ke  ea  ka  mea  e  ola  ai  kakou;  a  e  ikaika  ai  ke  kino. 

5.  Ua  hana  ke  Akua  ia  mea;  i  mea  e  pono  ai  ke  kino  ma  keia 
noho  ana.  Hoohui  ae  la  ua  ea  mama  a  hui  pu  ae  a  lilo  i  ea  mai- 
kai ;  a  ina  e  lawe  ia'ku  kekahi  o  lakou  mai  loko  mai  oia  huina  ea; 
e  pau  auanei  ke  ano  mau  o  ua  ea  la;  a  ano  e  ae  la  ia;  a  make  ka- 
kou. 

6.  Aka;  pehea  la  ka  hana  a  ke  ea  i  ola'i  kakou  ?  He  ai  anei  kakou 
iaia  ?  Aole ;  he  ike  maīm  aku  no  ko  kakou  i  ka  mea  a  kakou  e  ai 
ai  He  inu  anei  kakou  i  ua  ea  la  ?  Aole ;  he  ike  maka  aku  no  ko 
kakou  i  ka  kakou  mea  e  inu  ai.  Eia  nae;  ua  hanai  pinephie  loa  ia 
kakou;  e  ke  ea;  mamua  o  ka  ai  a  me  ka  wai. 

7.  Ua  ai  a  ua  inu  pinepine  kakou  i  kela  la;  keia  la ;  aka;  aole 
nae  i  na  wa  a  pau.  Aka;  e  hanai  mau  ia'na  kakou  i  na  wa  a  pau 
loa  e  ke  ea  ;  oia  hoi;  e  hanu  mau  ana.  0  ka  hanu  ana;  he  ai  ana 
ia  i  ke  ea ;  a  ina  he  kino  ikaika  a  omaimai  ole  ko  kakou;  e  loaa  no 
ia  kakou  ke  ea  maikai. 

8.  Ano  aohe  o  kakou  makemake  e  ai  i  ka  mea  ai  ino.  Aole  o 
kakou  makemake  e  huiia  ka  kakou  poi  me  ka  lepo;  a  hoowali  pu. 
Aka;  o  ka  lehulehu  o  kanaka;  i  manao  ole  e  hoohui  i  ka  lakou  mau 
mea  ai  me  ka  lepo;  e  hanaiia  ana  no  lakou  me  ka  mea  ino ;  oia 
hoi,  e  hanu  ana  no  lakou  i  ke  ea  kupono  ole.  He  nui  no  na 
kanaka,  i  ae  ole  ia  ke  kawili  pu  ana  i  na  mea  haukae  me  ka  lakou 
ai;  ua  hanaiia  nae  lakou  e  ke  ea  ino;  ka  mea  i  poino  like  ai  lakou. 

9.  E  hai  aku  au  ia  oe  i  ka  waiwai  o  ke  ea  maikai.  Aia  iloko  o 
kou  kino  elua  mau  mea  hana  i  kapaia  na  ake ;  a  aia  me  laua  he 
mau  aaa  liilii  pukapuka;  me  he  ano  ekeeke  liilii  la.  I  na  wa  a  pau 
au  e  hanu  ai;  e  piha  ana  keia  mau  ekeeke  i  ke  ea. 

10.  Ina  oe  e  ko  aku  i  ka  hanu  ana;  aole  e  emo  pau  i  ka  wa  po- 

10 

kole ;  no  ka  mea;  e  komo  ana  ke  ea;  a  e  kiloi  hou  ia  ana  iwaho  o  ke 
ake;  i  na  wa  a  pau  loa.  Ina  oe  e  hoopau  i  kou  kiloi  ana  iwaho,  a 
me  ka  hoihoi  ana  mai  o  ke  ea  iloko,  e  make  no  oe.  I  na  po  a  pau 
e  like  me  ke  ao;  pono  oe  e  hanu  mau  aku. 

11.  I  kekahi  mau  makahiki  mamua  aku  nei;  aia  elua  mau  keiki 
alii  uuku  i  hoopaahaoia  ma  Ladana.  Hoopaaia  ko  laua  mau  ihu 
me  na  waha;  e  na  powa,  a  hiki  ole  ke  ea  ke  komo  iloko  o  ke  ake ; 
a  make  iho  la  laua. 

12.  E  hoomanao  no  hoi  oe  i  ka  wa  o  Benehadada;  ka  Moi  o  Ku- 
ria;  e  waiho  ana  i  ka  mai ;  pepehi  iho  la  o  Hazaela  iaia,  ma  ke  kau 
ana  i  ka  welu  i  pulu  i  ka  wai;  maluna  o  kona  helehelena ;  nolaila, 
aoie  hiki  iaia  ke  hanu;  a  make  iho  la  ia.  Ua  hanaia  i  mea  e  ko  ai 
ka  manao  hookiekie  ino.  A  he  hoopai  weliweli  ka  i  loohia  mai  no 
ka  hana  ino  a  ka  mea  hewa. 

13.  Ke  komo  ke  ea  iloko  o  ke  ake;  heaha  iho  la  kana  waiwai  e 
hana'i  ?  Aia  he  mau  mea  he  lehulehu  wale  maloko  o  kou  kino, 
aole  o  ke  ake  wale  no.  Aia  ke  koko.  0  ke  ea  ka  mea  e  maikai  ai 
ke  koko. 

14.  0  kekahi  ea  au  i  hookomo  aku  ai  iloko  o  ke  ake,  holo  ae  la 
ma  ka  alualu  lahilahi  o  na  ekeeke  liilii  ma  ke  ake;  a  komo  aku  la 
iloko  o  ke  koko;  a  hoomaikai  aku  la  i  ke  koko;  i  ulaula  maikai. 
Ke  ike  aku  kakou  i  ka  ulaula  o  ka  papalina  o  kamalii  ke  holoholo 
mai  e  paani :  i  hele  a  ulaula  no  ke  komo  ana  aku  o  ke  ea  maikai 
mai  ke  ake  aku  a  iloko  o  ke  koko ;  a  hoomaemaeia  ua  koko  la. 

15.  E  hiki  no  ia  oe  ke  ike  aku  i  ka  like  ole  o  ka  wai  maikai,  me 
ka  wai  ino.  Ina  oe  e  makewai,  keu  aku  ke  ake  nui  loa;  e  loaa  o 
na  wahi  kiaha  wai  huihui  maikai !  Aka;  aneane  oe  e  make,  ma- 
mua  o  kou  inu  ana  aku  i  ka  wai  ino  hukakai;  wai-apo  lepo.  Aole 
kohu  pono  iki  oia  wai. 

16.  He  mea  kupono  no  ke  ola;  ka  hanu  ana  i  ke  ea  maikai,  e 
like  me  kou  inu  ana  i  ka  loai  maikai,  i  ka  wa  e  makewai  ai.  Nolaila, 
no  ka  pono  o  ke  ea,  he  mea  e  hooikaika  mai  ai  i  ko  kakou  mau 
kino,  i  ko  kakou  wa  e  noho  ana  maloko  o  na  rumi;  a  e  moe  ana 
paha  ma  na  rumi  moe;  e  pono  e  hoopihaia  ka  rumi  i  ke  ea  maikai. 

HAAWINA  XLVIII. 
PANE  ALOHA. 

[He  haawina  hoopaanaau  no  kamalii.] 

1.  Pane  aloha,  kamalii, 
He  elemakiūe  nei, 

Ua  haule  kona  kookoo,  e, 
E  kii  a  hoi  ae. 

2.  A  lilo  no  ua  hana  nei 
I  mea  kaulana  nou, 
Emi  ka  nani  o  na  Lii, 
Malalo  ae  o  kou. 

3.  Maalo  ae  a  hoomanao, 
la  elemakule  nei; 
Mamua  he  ui,  me  oe  no7 
Paani  a  oli  e. 

4.  Maluna  ona  lai  ka  la7 
Mamua  he  wa  maikai,  ■ 
Nui  na  hoa  i  hoona, 
Na  kini  aloha  mai. 

5.  Ano  la  nae,  ua  ano  e, 
O-a  kulou,  luuluu ; 
Ina  e  hoohauoli  mai, 
He  uku  nui  kou. 

Na  Ninau.— Ia  wai  e  pane  aloha  aku  ai  ?  2,  Pehea  oe  ina  oe  e  pane  aloha  aku  ? 
4,  5.  Pehea  ua  elemakule  nei  i  ka  wa  mamua  ?  Ua  mahaloia  anei  na  poe  ui  ke  hoo  - 
henehene  lakou  i  ka  poe  elemakule  ? 

HAAWINA   XLIX. 
KA  NOHO  OLUOLU  ANA.—  HE  OLELO  KI-KE. 


1.  Ma-ltt-hi-lu-hi. 
4.  Pa-lau-a-le-lo. 

8.    HoO-LAU-LE-A. 

11.  La-pu-wa-le. 
20.  Ma-la-e-a. 


21.  Ka-mi-ka-na. 
25.  Hu-mu-hu-mu. 
27.  Na-wa-li-wa-li. 

34.    Lo-KO-MAI-KAI. 
43.    Pu-NA-WAI. 


Na  Hewa. — Hu-hu-mu  no  ku-mu-hivmu;  mo-ka-ka  no  mo-a-ka-ka  ;  o-£o-M  no  o-li- 
o-li ;  pi-ki-a  no  pi-li-ki-a. 

1.  Keni.  J3^  maluhiluhi  wau !  He  makemake  au  e  loaa  ona 
mea  na'u  e  hana'i. 

2.  Makuahine.  A  no  ke  aha  kou  heluhelu  buke  ole?  He 
paapu  wale  au  mau  buke  maikai. 

3.  Keni.  He  molowa  wau  i  ka  heluhelu ;  a  he  molowa  no  wau  i 
na  mea  a  pau.  Makemake  wau  e  noonoo  i  mea  maikai  na'u  e  ha- 
na'i. 

4.  Mak.  He  kaik  v.^hine  palaualelo  loa  oe  e  Keni;  he  oluolu 
ole  ka  noho  ana. 

5.  Keni.  Aole  na'u  ia  hewa. 

6.  Mak.  Aka,  ua  maopopo  noa'u  he  hewa  no  ia  nou,  e  kuu  kai- 
kamahine. 

7.  Keni.  Pehea  e  hiki  ai  ia'u  ke  hoopau,  e  mama  ?  He  make- 
make  loa  wau  e  ike. 

8.  Mak.  Ma  ka  hoolaulea  ana  aku  ia  hai,  e  kua  kamalii. 

9.  Keni.  Pela  no  oe  i  olelo  mai  ai  mainua ;  aka,  aohe  au  i  ike 
i  ka  pono  oia  hana  ana  aku  no  hai.  Aohe  mea  uana  e  manao  mai 
nei  e  hoolaulea  mai  ia'u.  Owau  ka  kau  e  olelo  mai  e  hoolaulea 
aku  ia  hai ;  aole  nae  o'u  hanaia  mai  pela. 

10.  Mak.  He  manao  uahoa  loa  kela  e  Keni ;  a  oia  noonoo  ana 
ua  puka  mai  no,  mai  kela  ano  oluolu  ole  ou. 

11.  Keni.  Aole  au  i  ike  pehea  la  ia.  Aole  au  i  manao  ua  ua- 
hoa  au. 

12.  Mak.  Aole  anei  oe  e  hele  me  a'u  i  keia  kakahiaka  ? 

13.  Keni.  Aohe  o'u  manao  nui  i  ka  hele  e  mama ;  a  ina  oe  e 
manao  ana  pela,  o  oe  aku  no  ke  hele ;  a  e  noho  no  au  i  ka  hale  nei. 

14.  Mak.  Aka?  ua  makemake  wau  e  heie  oe  e  Keni  me  a'u ;  no- 

laila  e  hele  e  kii  i  kon  papale  a  me  ka  kihei  huluhulu.  E  wiki  oe 
mai  lohi ;  110  ka  mea,  ua  ike  no  oe  aohe  o'u  lolohi  wale  iho  ma  nei 
mea  he  makaukau  ana  e  hele. 

[Kau  ae  la  na  papale  o  laua  a  me  na  kihei  huluhulu  no  hoi,  a 
heīe  aku  huaho  o  ke  alanui.~\ 

15.  Keni  O,  e  mama,  e  uhaele  kaua  e  nana  i  na  kurila*  i  ke 
kula  !     He  wa  maikai  keia  no  lakou. 

16.  Mak.  Aole,  e  kuu  keiki:  ua  makemake  au  e  hele  ma  keia 
wahi  alanui  ololi,  a  kipa  aku  ma  kela  hale  mao5  au  e  ike  la. 

17.  Keni.  Ka,  e  mama  !     Heaha  kau  e  hele  aku  ai  ilaila  ? 

18.  Mak.  Makemake  wau  e  ike  i  ka  wahine  ilihune  i  mai,  e 
noho  la  ilaila. 

19.  Keni.  0,  ina  paha  i  noho  aku  nei  wau  i  ka  hale  !  Aole  o'u 
makemake  e  ike  i  ka  poe  mai ! 

\_Komo  aku  laua^\ 

20.  Pana  Wahine.  Aloha,  e  Kamikana  wahine.  Ke  olioli  loa 
nei  au  i  ka  ike  ana  ia  oe.  E  Malaea,  e  kii  aku  i  mau  noho  no  keia 
wahine,  me  kana  kaikamahine  liilii. 

21.  Kamikana  Wahine.  Ua  lohe  ae  au  i  kou  pilikia ;  a  nolaila 
wau  i  inanao  ai  e  hele  koke  mai,  a  e  hooluolu  iki  ia  oe.  Aohe 
paha  hiki  ia  oe  ke  hana  ? 

22.  Pana  W.  Aohe  o'u  oluolu  loa ;  aka,  he  makemake  no  au  i 
ka  hana.  He  hiki  pono  no  ia'u  ke  humuhumu,  ke  okuu  ai  no  hoi 
iluna  o  ka  pela-moe. 

23.  Kam.  W.  Aohe  anei  mea  nana  e  lawelawe  mai  nau  iloko  o 
kou  wa  nawaliwali  ? 

24.  Pana  W.  Aole  hookahi. 

25.  Kam.  W.  Ehia  hora  o  ka  la  au  e  okuu  ai  e  humuhumu  ? 

26.  Pana  W.  He  la  okoa  mai  kakahiaka  a  po,  ke  hiki  pono ;  a 
i  kekahi  wa,  hele  aku  a  puhi  kukui  pau  ka  okuu  ana,  a  hiki  aku 
no  i  ke  aumoe  loa  i  kahi  manawa. 

27.  Kam.  W.  Ke  manao  nei  au,  mamuli  oe  nawaliwali  loa,  no 
ka  maluhiluhi  i  kela  hana  au. 

*Kurila—E.e  holoholona  aia  ma  na  aina  haole,  me  ka  huelo  huluhulu,  a  me  ke 
kino  kohu  iole  nui  la, 

28.  Pana  W.  Aohe  o'u  manao  nui  no  ia;  ina  no  ua  loaa  ia'u  ka 
ikaika  e  hele  iki  maloko  nei  o  ka  rumi;  a  e  malama  i  ka;u  kaika- 
mahine  nei.  Minamina  maoli  au  iaia.  Aohe  mea  nana  ia  e  ao 
mai  ma  kekahi  mea  ! 

29.  Keni.  \_I  hona  mahīiahine  me  ha  leo  uuhu.]  Aohe  anei  e 
hiki  ia  kaua  ke  hana  aku  no  laua  ? 

30.  Mak.  [Ia  Keni^]  E  pono  e  hoao  kaua.  [Ia  Pana.  W.]  Ua 
lohe  au  i  kou  mai  i  keia  kakahiaka;  a  hele  mai  nei  au  e  nana;  me 
ka  manao  e  kokua  i  kauwahi  mea  nou. 

31.  Pana  W.  He  lokomaikai  io  no  oe.  Mamua  ae  nei  ua  loaa 
ia'u  he  hale  maikai;  a  he  ola  kupono  ;  aka;  i  nei  wa  hoi  ua  hune; 
aole  nae  au  e  ohumu  v^ale  aku,  ua  pono  iho  la  no.  Ke  loaa  nei  no 
ia'u  ke  alohaia  mai. 

32.  Kam.  W.  Aka;  pono  oe  ke  hoopau  i  keia  hana  mau  au;  he 
mea  kaumaha  kela  no  kou  mau  ami  nawaliwali.  Aia  a  hoi  aku 
au;  e  hoouna  mai  no  au  i  ai  nau ;  a  e  kipa  pinepine  mai  e  ike  ia  oe. 
0  ka'u  kaikamahine  nei  paha;  kekahi  e  kokua  mai  ia  oe ;  aole  anei 
pela  e  Keni  ? 

33.  Keni.  Ae;  ae;  pela  no  e  mama ;  e  hana  no  au  me  ka  olioli 
loa. 

34.  Pana  W.  Ke  aloha  nui  aku  nei  au  ia  oe ;  aka;  aohe  nae  e 
hiki  ia'u  ke  uku  aku  ia  oe  no  ia  lokomaikai.  Na  ka  Makua  Lani 
e  uku  mai  ia  oe  ! 

35.  Kam.  W.  \_E-u  ae  e  hele.]  Ea,  e  Keni;  ke  manao  nei  au  e  hoi 
kaua  ano.     Aloha  auanei  oe  e  Pana  wahine. 

36.  Keni.  [Ma  he  alanui.]  0;  e  mama ;  eha  maoli  ko'u  naau 
ke  hoomanao  no  kela  wahine  ilihune  a  me  kana  keiki ! 

37.  Mak.  He  oiaio;  ua  ilihune  a  nawaliwali  oia.  Nui  maoli  no 
kona  ehaeha. 

38.  Keni.  Pehea  la  e  loaa  ai  ka  berena  e  ai  ai  ma  ka  hana  a 
kona  lima ;  oiai  ua  nele  i  ke  kokuaia  mai  ? 

39.  Mak.  Aole  anei  ou  manao;  e  hiki  ia  oe  ke  haawi  aku  i  ke- 
kahi  o  kau  mau  buke  na  kana  kaikamahine  uuku  ?  Aohe  kanalua; 
e  olioli  ana  oia;  ke  loaa  aku  iaia ;  a  nau  no  hoi  e  kuhikuhi  aku;  i 
na  wahi  paakiki  ilol^o  o  ia  mau  huke. 

40.  Keni.  Ae,  e  mama,  e  loaa  no  iaia  kekahi  o  ia  mau  buke,  a 
he  manao  ko'u,  e  hele  aku  a  e  kokua  ia  laua  i  keia  la.  0,  olioli 
loa  wau  e  hana  aku  i  kekahi  mea  e  kokua  ai  ia  laua ! 

41.  Mak.  Pono,  e  Keni.  Ke  manao  nei  au,  akahi  no  oe  a  ike  i 
ka  noho  oluolu  ana.  Ke  waiho  la  ia  oluolu  ma  ka  hana  hoolaulea 
ana  aku  ia  hai.  Ke  ike  nei  oe  i  ke  ano  o  keia  au  e  hana  nei,  a  ke. 
manao  nei  hoi  au,  aole  e  loaa  hou  ia  oe  ka  manao  ino,  e  like  me  oe 
i  kakahiaka  nei ;  oiai  he  nui  na  mea  e  hoopomaikai,  a  e  hooluolu 
mai  ai  ia  oe. 

42.  Keni.  Ke  ike  nei  au  ua  manao  uahoa  au  i  na  wa  a  pau  o 
kuu  ola  ana ;  a  he  oiaio  no  hoi  ua  loaa  ole  ia'u  ka  noho  oluolu  ana. 
Aka,  ke  manao  nei  au,  ua  loaa  ia'u  ke  ala  e  loaa  ai  ka  noho  oluolu 
ana ;  oia  hoi,  UE  hana  maikai  aku  ia  liai!' 

43.  Mak.  Ke  olioli  nei  au ;  no  ka  mea,  o  ke  kanaka  e  nele  ka 
hoolaulea  ana  ia  hai,  e  noho  wale  iho  no  ma  ona  iho ;  aohe  e  ma- 
nao  ia  e  noho  oluolu  ana.  0  ka  poe  nele  a  me  ka  poe  pilikia  e 
hoopuni  mai  nei  ia  kakou  e  hea  aku  no  auanei  lakou  ia  kakou,  a  i 
ka  mea  nana  e  hana  aloha  mai ;  a  ma  ko  kakou  malama  ana  ia  la- 
kou,  e  loaa  no  ia  kakou  ka  punawai  o  ka  hauoli  mau. 

Na  Ninau. — 1.  Heaha  ka  Keni  olelo  ?  2.  Pehea  aku  ka  makuahine?  3.  Pehea  o 
Keni?  E  hahai  mai  i  ke  ar.o  nui  o  ka  haawina  ?  Heaha  ka  mea  e  loaa  ai  ma  ka  noho 
oluolu  ana  ? 


HAAWINA  L. 
NUNUHA. 


1.  A-NE-A-NE. 

2.  Ma  mu-li. 

4.  I-a-ne  Pa-pa. 


5.  Ml-LI-MI-LI. 

6.  Pu-LI-KI-LI-KI. 
10.    PA-PA-HE-LE. 


Na  Hewa. — Mi-mi-li  no  mi-li-mi-li ;  pu-li-īi-ki  no  pu-li-ki-li-ki ;  ma-ma-na  no  ma- 
na-ma-na. 

1.  0  keia  ka  inoa  o  kekahi  ano  mai  i  loaa  mau  i  na  keiki.  Ua 
ulu  ae  no  kekahi  mau  keiki  a  nui  me  ka  loaa  ole  ana  o  keia  mai ; 
aka  hoi,  ua  ike  au  i  kekahi  mau  keikikane  a  kaikamahine  hoi  i 
loohia  ino  loa  i  ua  mai  la ;  a  aneane  e  aki  aku  i  na  mea  a  pau  e 
kokoke  mai  ana  ia  lakou. 

2.  0  kekahi  mau  keiki  i  ikeia  aku  ma  ke  ano;  a  ma  ka  liana 
ana;  o  lakou  no  ke  loaa  ino  i  keia  mai;  mamua  o  kekahi  poe  keiki 
aku.  0  na  keiki  hoopaakiki  mamuli  o  ko  lakou  manao  iho;  a  hoo- 
kuu  waie  ia  e  na  makua  e  paani  ma  ke  alanui;  i  na  wa  a  lakou  e 
makemake  ai;  aole  e  nele  ka  loaa  i  keia  mai  he  nunulia. 

3.  Ua  ike  au  i  kekahi  mau  keiki  i  loaa  i  keia  mai;  no  lakou  na 
makua  oluolu  a  me  na  home  maikai.  Ua  hiki  mau  mai  ua  mai  la; 
i  ka  wa  e  oleloia  aku  ai;  a  hanaia  aku  paha  ua  keiki  la,  i  ka  wa 
ana  i  makemake  ole  ai. 

4.  E  like  me  nei :  hoi  mai  o  Iane  Papa  mai  ke  kula  mai  i  ke- 
kahi  la;  me  ka  ohia  pala  ole;  na  Susana  Kapa  i  haawi  mai  iaia.  E 
like  no  hoi  me  ke  ano  o  ke  kaikamahine  maikai;  lawe  aku  la  oia  i 
ua  ohia  nei  i  kona  mama ;  a  olelo  mai  la  ka  makuahine;  e  kiloi  ia 
mea.  Hoomaka  mai  la  o  lane  e  uwe.  "  No  ke  aha;  e  mama," 
wahi  ana;  "aole  au  e  eha ;  he  ai  no  hoi  kamalii  wahine  ia  rnea; 
aohe  o  lakou  eha  ana." 

5.  "  E  kuu  pokii;"  wahi  a  ka  makuahine,  "  ua  olelo  aku  nei  au; 
e  kiloi  oe  ia ;  a  e  hana  oe  pela.  •  Owau  ka  mea  kupono  e  hooholo 
no  kau  mau  mea  e  ai  ai." 

6.  Ia  wa;  hoomaka  mai  la  ua  mai  nuhanei.  0  ka  mea  mua;  o 
ka  oni  o  kekahi  kuekue  lima ;  a  pau  ia;  alaila;  oni  kekahi  kuekue ; 
alaila;  o  na  kuekue  a  i  elua.  Alaila;  hoomaka  na  poohiwi  e  oni  i  o 
ianei.  Hoomaka  ke  poo  e  kunou  i  mua  a  i  hope ;  a  hookaoo  ke 
hele  aku  me  he  mau  kamaa  pulikiliki  la  na  wawae. 

7.  "  Hele  a  noho,  e  Iane;  iluna  o  kela  noho  a  hiki  mai  ka  wa 
aina-awakea;"  wahi  a  kona  makuahine. 

8.  0  ka  mea  nei  e  inoino  loa  ai  ua  mai  nei.  Alaila;  hoomaka 
kela  me  ka  leo  hoohonehone,  me  ka  nukunuku  o  ka  waha ;  a  hoo- 
maka  na  wawae  e  kaiue  imua  a  i  hope  o  ka  noho.  Alaila;  hookui 
aku  la  kela  i  ka  noho  i  ka  paia. 

9.  Luhe  iho  la  ka  lauoho  ma  na  maka;  i  hele  a  upehupehu  i  ka 
uwe ;  a  no  ke  ano  e  mai  la  o  ka  helehelena  iloko  o  ia  hapalua  hora; 
e  hoowahawahaia  auanei  ua  kaikamahine  la.  Ano;  o  keia  iho  la 
ka  wehewehe  moakaka  ana  o  ko  Iane  Papa  mai. 

10.  I  kekahi  wa?  ano  e  ae  no  ke  ano.  Pau  ka  lepa  o  ka  lole  i  ka 

hookomoia  iloko  o  ka  waha  i  mea  naunau  ia.  Noke  na  manamana 
lima  i  ka  hoolapuu,  e  owili  ia;i ;  pau  na  mea  hana7  a  o  na  buke 
paha,  i  ke  kiloiia  i  ka  papahele,  e  mokaki  ai  mao  a  maanei  o  ka 
rumi.  0  na  maka  hoi,  huila  mai,  e^lewa  ana  mao  a  maanei  me 
he  kanaka  la  ua  huhu. 

11.  Noke  ua  keiki  la  i  loaa  i  ua  mai  nei,  i  ka  peku,  i  ke  kui,  ka 
uwa  ;  a  i  kekahi  wa,  ano  loaa  ole  aku  oia3  ke  hopuia  aku  a  hoopaa 
iho?  e  like  me  kakou  e  hoopaa  ai  i  ka  lio  ahiu.  Ke  loohiaia  e  like 
me  nei  ka  ikaika,  pono  ke  haawi  aku  i  ka  laau  kupono,  me  ka  hoo- 
hakalia  ole.     E  na  kamaiki  punahele,  mai  ao  i  ka  nuha. 

Na  Ninau.— 1.  Ia  wai  e  loaa  mau  ai  keia  ano  mai  ?  1.  Heaha  ke  ano  o  kahi  hua- 
oielo  amu  ?  2.  O  ka  poe  keiki  hea  ke  loaa  ikeia  mai  ?  4-9.  E  wehewehe'mai  i  ke 
kumu  a  me  ke  loaa  ana  o  ua  mai  nei  ia  lane  Papa?  10.  Heaha  na  haua  a  ua  mai  nei 
ma  kekahi  ano  ae  ?  11.  Heaha  ka  mea,  kupono  e  haawi  aku  ai  i  ka  wa  e  loaa  ikaika 
ai  ke  keiki  i  na  mai  uei  ?    Pehea  ke  kauoha  i  na  keiki  ? 


HAAWINA  LI. 
KA  TIGA. 


1.  Kau-ma-ha. 

8.    Pl-NE-PI-NE. 
10.    Ml-KA    Mi-NA-LO. 


12.    U-LU-LA-AU. 

14.  Ma-i-no-i-no. 

15.  Na-wa-li-wa-li. 


Na  Hewa,—  Pi-pi-ne  no  pi-ne-pi-ne;  u-lu-lau  no  u-lu-la-au;  we-we-H  no  we-li-we-li; 
kai  ole  no  ka  iole. 

1.  "  0  keia  holoholona,  e  liala,  ua  oi  aku  kona  weliweli  i  ko  ka 
liona,  a  kaua  i  kamailio  ai  i  kela  la  aku  nei  mamua  ;  a  ua  oi  ae  no 
hoi  kona  nui,  i  kekahi  manawa.  Ua  oleloia  ,  he  hiki  i  ka  tiga  nu- 
nui  ke  hopu  aku  i  ka  bipi-wahine3  a  e  lawe  ma  kona  wahi  noho,  me 
ke  kaumaha  ole,  e  like  me  ka  hiki  i  ka  popoki  ke  lawe  i  ka  iole." 

2.  "  He  noho  pu  anei  ka  tiga  ma  ka  aina  o  ka  liona  e  noho 
ana  ?  "  ka  Lala  ninau. 

3.  "Aole;  aole  pela  ko'u  manao/'  wahi  a  Mele.  u  Ma  Aferika 
kahi  loaa  o  na  liona ;  aka^  o  na  tiga,  he  noho  ma  na  aina  wela  o 
Asia.     Malaila  ko  lakou  paapu  loa  a  nunui  hoi. 

4.  "  Ilaila  e  loaa  ai  na  tiga  Benegala,    0  keia  ke  ano  o  na  tiga  i 

loaa  mau  ia  ma  na  uluaoa  laau  ma  kae  o  kahawai.  Pee  lakou 
maloko  o  na  ululaau,  a  hoomakakiu  mai  i  ka  lakou  mau  mea  e  ma- 
nao  ai  i  mau  mea  ai ;  a  lele  mai  maluna  o  lakou;  e  like  me  ka  liona." 

5.  "  Heaka  ka  lakou  mea  ai  ?  "  ninau  aku  la  o  Lala. 

6.  aHe  mau  holoholona  ino;  ahiu  lakou,"  pane  mai  la  o  Mele ; 
"  he  ai  lakou  i  na  mea  a  pau  a  lakou  e  hopu  ai.  A  he  mau  holo- 
holona  weliweli  loa  lakou;  mamua  o  ka  liona ;  no  ka  mea,  aohe 
pepehi  wale  o  ka  liona;  aia  wale  no  a  pololi,  a  he  makemake  no  i 
mea  ai.  Aka;  o  ka  tiga;  he  pepehi  lealea  wale  aku  no  i  na  holoho- 
lona,  ina  ua  pololi  a  pololi  ole." 

7.  "Aka/j  ninau  hou  o  Lala;  "he  pepehi  anei  ia  i  na  kanaka;  a 
ai  ia  lakou  ?  " 

8.  aAe;  he  pepehi  no ;"  ka  Mele  haina;  "a  he  hana  pinephie  oia 
ia  mea.  Ma  Inia;  he  kiai  makaala  loa  na  kanaka;  no  ke  pale  ana 
aku  i  na  tiga,  mai  ka  pepehi  ana  mai  ia  lakou.  Aka;  i  keia  aina; 
aohe  mau  tiga  nunui ;  nolaila;  aohe  a  kakou  makau  ana  ia  lakou." 

9.  0  kahi  moolelo  malalo  iho  nei;  aole  e  hoike  mai  ana  no  ka 
ikaika  wale  no  o  ka  tiga  a  me  kona  ahiu ;  aka;  e  hoike  mai  ana  no 
ka  pilikia  nui  loa  o  ka  hele  ana  ma  na  wahi  o  ia  aina  i  nohoia  e 
na  tiga.  Loaa  pu  no  ka  pilikia  ina  he  mau  mea  kekahi  e  hooma- 
ka'uka'u  aku  ai  i  ka  tiga ;  ma  ka  lawe  pu  ana  i  mau  mea  eha;  e 
like  me  ka  pu;  pahi  a  me  na  mea  o  ia  ano. 

10.  "  Haalele  iho  la  o  Mika  Manalo;  a  me  kona  mau  hoa  ekolu 
i  ko  lakou  moku,  a  lele  aku  la  i  uka  e  hahai  dia.*  Aole  lakou  i 
liuliu  aku  o  ka  hele  ana;  ike  aku  la  lakou  he  meheu  no  na  tiga ; 
aka,  aohe  o  lakou  makau ;  no  ka  mea;  he  mau  pu  ka  lakou  i  hoo- 
pihaia;  a  hoomau  aloi  la  no  lakou  i  ka  hele  ana  a  hiki  wale  i  ke 
awakea. 

11.  "Ia  wa,  ua  hele  mai  la  a  maluhiluhi;  a  manao  nui  e  hoolu- 
olu  no  kekahi  mau  minute ;  waiho  iho  la  i  ka  lakou  mau  pu,  a 
ho-a  ae  la  i  ahi;  i  mea  hoomaka'uka'u  aku  i  na  tiga;  ina  e  hele  mai 
ana  kekahi  i  o  lakou  la.  Noho  iho  la  lakou  e  ai  i  ko  lakou  aina- 
awakea ;  aka;  aole  i  maona  pono  iho;  a  ku  koke  mai  la  kekahi  o 

*  J)ia — He  holoholona,  aia  ma  ha  aina  haole;  no  ka  ohana  kao. 

ka  lakoii  mau  kauwa,  a  olelo  mai  la  aia  kekahi  dia  maikai  ua  ko- 
koke  mai. 

12.  "  Hopu  wikiwiki  aku  la  lakou  i  na  pu  e  ki  aku  i  ua  dia  nei; 
aka,  ia  wa,  he  uwo  nui  ikaika  ka  lakou  i  lohe  aku  ma  kahi  kokoke 
mai  ia  lakou.  A  mamua  ae  o  ko  lakou  nana  ana  aku  i  maopopo 
kona  wahi  i  hele  mai  ai,  lele  mai  la  kekahi  tiga  nui  ilima  o  lakou, 
hopu  iho  la  ia  Mr.  Manalo,  a  lawe  aku  la  iloko  o  ka  ululaau. 

13.  "  Me  ka  hikiwawe  loa  keia  hana  ana  mai  a  ka  tiga ;  a  aolie 
o  lakou  wa  e  ki  aku  ai  i  ka  pu ;  aia  a  i  ka  mamao  loa  ana  aku  i 
kahi  e,  me  ka  hoopaa  ana  ia  Manalo  iloko  o  kona  waha,  ia  wa  la- 
kou  i  manao  aku  ai  e  ki.  Ike  iho  la  na  kanaka  i  ka  pilikia  o  ko 
lakou  hoa,  a  e  make  ana  hoi  ke  ole  e  ku  ka  tiga  ia  lakou.  Ia  wa 
ki  aku  la  lakou,  a  ku  ua  tiga  nei. 

14.  "  Holo  hoomau  aku  la  no  ka  tiga  me  kana  mea  i  hopu  ai,  a 
pau  ka  manao  ana  e  ola  o  Mr.  Manalo.  Aka,  he  keu  aku  ko  lakou 
olioli  i  kona  hoi  hou  ana  mai.  Ua  hele  nae  a  maiuoino,  e  kakahe 
ana  ke  koko  me  ka  manaonao  e  like  me  ka  hanaia  ana  mai  e  ka 
tiga. 

15.  "  Ua  eha  loa  ka  tiga  i  ke  ku  ana  i  ka  poka  ;  o  ka  mea  ia  i 
nawaliwali  ai  a  hoopau  i  ka  holo  ana.  A  ma  ka  Manalo  hooikaika 
ana  ae  hoi3  me  kona  ikaika  a  pau,  hemo  mai  ai,  mai  ka  waha  mai 
o  ka  tiga. 

16.  "Aka  nae,  ua  eha  loa  ua  kanaka  la  ma  ka-a-i,  a  ma  ke  poo; 
a  he  mau  la  pokole  mahope  iho,  make  aku  la  ia.  Ua  oleloia  no  keia 
holoholona,  he  eha  kapuai  me  ka  hapa  ke  kiekie  ;  a  he  eiwa  ka- 
puai  ka  loa ;  a  o  kona  uwo  ana  i  ka  wa  i  lele  aku  ai  maluna  o  Mr. 
Manaīo,  he  mea  weliweli  loa." 

Na  Ninau.— 1.  Pehea  ka  niea  i  oleloia  no  ka  tiga  ?  3,  4.  Maliea  e  loaa  ai  na  tiga 
Benegala?  6.  Pehea  i  naakaii  loa  ia'i  ka  tiga  mamua  o  ka  liona?  8.  He  hopu  mai 
no  anei  na  tiga  i  kanaka  ?  10.  Heaha  ka  Manalo  ma  i  lele  ai  i  uka?  11,  12.  Heaha 
ka  mea  i  loohia  mai,  ia  lakou  e  ai  ana  ?  13-15.  E  hai  hou  mai  no  Manalo  me  ka  tiga  ? 
16.  Pehea  ka  nui  o  ua  tiga  la  ? 


\4c±  HĀAWINA     iiiiii^ūiUL^u  . 

HAAWINA  Ln. 
KA  MAPU  ME  KA  BIYA. 

1.  Ma-ka-i-ka-i.  I  3.  Pa-latj-a-le-lo. 

2.  KuA-LE-HE-LE-HE.  I  4.  'HoO-HAU-NA-E-LE. 

Na  Hewa.—  Pa-lu-le-lo  no  pa-lau-a-le-lo  ;  'kua-le-le-he  no  kua-le-he-Ie-he. 

1.  I  kekahi  la  ua  liele  kekahi  mapu  palaualelo  e  makaikai  i  kahi 
o  na  biva  e  noho  paahana  ana5  ma  ka  lakou  mau  oihana  he  iehu- 
lehu  wale. 

2.  Kamailio  aku  la  oia  i  kekahi  o  keia  mau  holoholona  akamai, 
oiai  e  kapili  ana  ia  i  kona  hale  ano-e,  nona  iho  a  na  kana  ohana, 
a  noke  wale  aku  la  no  hoi  i  ke  kualehelehe  no  na  mea  ano  liilii 
ana  i  ike  ai. 

3.  Ia  hana  ana,  ike  iho  la  ka  biva;  aole  i  hiki  iaia  ke  hana  no  ka 
hoowalaauia  mai  e  keia  palaualelo  mahaoi ;  a  nolaila  Iiuhu  aku  la 
ia  iaia,  me  ka  olelo?  "  0  hele  i  kahi  e,  e  hoopau  manawa  ai  me 
kahi  poe  palaualelo  e  ae  i  like  pu  me  oe  ! 

4.  "Aole  paha  o  ka  hele  mai  ianei  e  hoohoka  ai  i  ka  manawa  o 
ka  poe  i  pilikia  i  na  hana  e  pomaikai  ai  ka  noho  ana,  me  he  la  e 
hoohalike  ana  oe  ia  lakou  me  oe  iho  !  " 

5.  Olelo-ao. — 0  ka  poe  palaualelo,  he  poe  hoopilikia  mau  la- 
kou  i  ka  poe  hana  ana?  a  he  hokai  wale  i  ka  lakou  mau  hana. 

NĀ  Ninau. — 1.  I  aha  la  ka  mapu?    2.  Pehea  kona  kamailio  ana?    3.  Heaha  ka 
pane  mai  a  ka  biva  ?    5.  Heaha  ka  olelo-ao  o  keia  haawina  ?    Heaha  ka  olelo-nane  ? 


HAAWINA  LIH. 
HOOKAHI  WALE   NO. 

Hookahi  wale  no  !  he  ha, 

A  lele  mama  ae ; 
He  hua,  he  aka,  he  nana, 

Hea,ha  ka  waiwai  ? 

Hookahi  huna  wale  no  ! 

Nawai  la  nae  e  hai 
Ke  ano,  me  ka  mana  pu 

0  ua  hima  nei  ? 

3.  Hookahi  huna  wale  no  ! 

He  ao  okoa  nae 
E  puka  mai,  ke  hui  pn 
Na  huna  makalii. 

4.  Hookahi  kulu  wale  no  ! 

E  lilo  nae  i  kai 
Ke  kulu  ae7  a  hui  pu 
Xa  kulu  wai  liiiii. 

5.  Hookahi  apo  wale  no  ! 

Ina  e  moku  nae3 
Hu  hewa  no  ka  moku  ou? 
Lauwili  a  ili  ae. 

6.  Hookahi  hora  wale  no  ! 

Aka,  i  hui  pu 
Na  hora  lilo  wale  ou? 
He  makahiki  no. 

7.  Hookahi  huna  ahi  no  ! 

E  wela  nae  ke  ao 
Ia  huna  ahi  liiiii  ou? 
Auhea  ia  kou  makau  ? 

8.  Hookahi  hora  wale  no  ? 

Ma  ka  pakahi  nae 

E  pau  liiiii  na  hora  ou, 

A  pau  kou  ola  nei. 

9.  Hookahi  hora  wale  no  ! 

He  mea  nui  nae ; 
Ano  ka  hora  mihi  ou, 
Ka  hora  e  ola'i. 

HAAWINA  LIV. 
MAU  LALANI  I  WAE  IA 


1.  HOO-KU-KU-1. 

2.  PO-E  LE-E-LE, 

3.  Hl-KI-WA-WE. 

4.  U-MA-U-MA. 

5.  Pa-a-ki-ki. 

7.  HOO-MA-E-MA-E. 


8.  Kai-kua-hi-ne. 

10.  Ka-ma-lei. 

10.  Ka-hu-na-pu-le. 

12.  Ka-mai-lio. 

13.  A-KA-HE-LE. 

13.  Ha-a-ke-na. 


Na  Hewa. — Ho-ku-ku-l  no  lioo-ku-i-ku-i ;    po-e-le-le  no   po-e-le-e-le ;    u-ma-ma  no 
u-ma-u-ma. 

1.  Mai  hoohe  wale  i  na  mea  liilii.  Ina  lie  iwakalua  moku  ana  o 
ka  lopi  a  ka  nananana,  e  hookuikui  hou  no  ia  a  paa  hou  ae  no.  E 
hookupaa  i  ka  manao  e  hana  i  kekahi  mea,  a  e  hana  io  aku  aua- 
nei  oe. 

2.  Mai  makau  ina  e  kau  mai  ka  pilikia  maluna  ou ;  e  hoolana 
mau  i  ka  manao,  ina  no  he  poeleele  mai  ka  noho'na  o  ka  naau. 

3.  E  hooikaika  i  ka  pale  ana  i  ka  huhu  hikiwawe.  E  hiki  mai 
ana  no  ka  hiihu ;  aka,  e  uumi  ia  mea,  mai  hookuu  aku  iwaho. 
He  hiki  no  i  ka  anapu  ahi  ke  hoopau  i  ka  hale.  E  hiki  mai  aua- 
nei  ia  oe,  kekahi  ulia  wale  ana,  ke  kanikau  ana  a  pau  na  la  o  kou 
ola  ana. 

4.  Mai  hoopai  i  ka  mea  hana  ino  mai. 

Maha  ole  ka  mea  imi  mau  e  hoopai, 
Maluhia  mau  ka  mea  akahai. 

5.  Ina  he  enemi  kou,  e  hana  oluolu  aku  oe  iaia ;  a  e  hoolilo  iaia 
i  hoaloha  nou.  Aole  no  ia  e  maliu  koke  mai  ia  oe ;  aka,  e  hoao 
hou  aku  no  iaia.  E  hoomau  i  keia  hana  aloha  ana  iaia,  a  hiki  i 
ke  hookoia  ana  o  kou  mau  makemake. 

6.  Ma  ka  hoohuihui  ana  i  na  hana  liilii  e  paa  ai  na  hana  nui. 

I  ka  wai  i  kulu  mau  i  kela  la  i  keia  la 
Ia  wai  e  poopoo  ai  ka  pohaku  paakiki. 

7.  E  na  keiki,  ina  e  kamailio  mau  ana  na  keiki  liilii  ia  oukou 
no  na  hewa  o  hai ;  e  maopopo  no  ia  oukou,  aohe  ole  ko  lakou  ka- 
mailio  aku  ia  hai  no  kou  oukou  mau  hewa.  E  hoopio  aku  ia  mea ; 
a  ina  e  hiki  ole  ia  oukou  ke  hoopololei  ia  lakou,  alaila  e  hookaa- 
wale  aku  mai  ia  lakou  aku. 

8.  Mai  akaaka  i  ka  poe  i  komo  ole  i  na  lole  maikai  e  like  me  ko 
oukou.  Malia  ua  oi  ko  lakou  ike  mamua  o  ko  oukou,  a  ua  ma- 
lama  pono  paha  i  ko  lakou  mau  makua  me  na  kaikaina  liilii  a  me 
na  kaikuahine  liilii. 

9.  E  hana  oluolu  aku  i  ka  mea  ilihune.  Mai  nana  i  ko  lakou 
lole,  a  i  kou,  me  he  mea  la  e  olelo  ana,  "  Maikai  maoli  no  ko'u 
komo  lole  ana."  0  ia  manao  ana,  he  ino,  he  kupono  ole.  E  ao  o 
hewa  oukou  ma  ia  mea. 

10.  "  Pehea  oe,  e  kuu  kamalei  ?  "  wahi  a  kekahi  kahunapule  i 
kekahi  kaikamahine  uuku,  no  ka  ohana  ana  i  hele  aku  ai  e  ike. 
Ano,  pehea  kou  manao  no  kona  hoopololei  ana  ?  Ua  hookomo 
anei  oia  i  kona  manamana  lima  iloko  o  kona  waha,  a  ua  kulou 
paha  i  kona  poo  ilalo,  me  ka  pane  ole  ae  i  wahi  huaolelo  ? 

11.  Aole  pela,  aole  loa  !  Kau  pono  no  kona  maka  iluna  a  olelo 
ae  la  ia  me  ka  leo  oluolu,  "  Ua  maikai  no  au,  aloha  oe ;  a  pehea 
hoi  oe  e  ka  haku  ?  "  A  iaia  i  hele  aku  ai  me  ka  ike  pono  mai  i  ka 
nana  pono  aku  o  l^  kahunapule  iaia,  aloha  oluolu  mai  la  no  ua 
kaikamahine  nei  i  ke  kahunapule  ma  ke  aloha-aliiahi ;  a  hoi  mai- 
kai  aku  la  ia  iloko  o  ka  hale. 

12.  0  ia  kaikamahine,  ua  emi  no  malalo  o  ka  ehiku  makahiki. 
Pehea  oe  e  hana  aku  ai,  ke  kamailioia  mai  oe  e  kekahi  malihini,  a 
kekahi  mea  hanohano  paha  ? 

13.  E  akahele,  aohe  make  kamailio  nui  nou  iho,  ina  he  mea  hiki 
ia  oe  ke  umni  iho.  0  ka  olelo  haakena  ole  ana  nou,  aia  ka  kekahi 
poe  e  mahalo  mai  ai  nou. 

14.  Ina  he  mau  ano  maikai  kou,  aohe  ole  ka  ike'a  mai  e  ka  le- 
hulehu ;  a  ina  ua  makapo  lakou,  aole  no  lakou  e  hilinai  ana  ma 
kou  wehewehe  ana  i  kou  ano  iho. 

Na.  Ninau. — 1.  Heaha  ka  mea  i  oleloia  no  ka  nananana?  3.  Heahaka  mea  e  pale 
aku  ai  ?  5.  Pehea  e  hana  aku  ai  i  ka  enemi?  7.  Pehea  ka  poe  e  kamailio  ana  no  hai  ? 
7.  Pehea  e  hana  aku  ai  ia  lakou?  8.  Heaha  ka  mea  pono  ole  ou  e  hana  aku  ai? 
9.  Pehea  e  hana  aku  ai  i  ka  poe  ilihune?  10-12.  E  hahai  mai  no  ke  kahunapule  me 
kahi  kaikamahiue  uuku  ?    13.  Pehea  ka  haauui  ana  nou  iho  ? 

HAAWINA  LY. 
KE  KUMU  O  KA  UA— HE  OLELO  KI-KE. 


47.  Ka-ka-hi-a-ka. 
54.  hoo-ma-na-ma-na. 
61.  Se-ko-tia. 


9.  We-he-we-he. 

11.   E-LE-PA-NI. 
21.   I-PU-HAO. 

45.  Hoo-we-la. 

[O  keia  olelo  ki-ke  niawaena  o  Kauka  Kapa,  he  misionari  ma  ĪDia ;  a  me  ke  keiki 
o  Hinedu,  he  lioike  ana  ia  o  na  mea  pili  i  ka  hohonu  o  ka  naauao,  he  mau  hoike  no 
lakou  no  ka  wahahee  o  na  hoomana  pegana,  a  me  ka  oiaio  o  ka  hoomana  Keristiano.] 

1.  Kauka  Kapa.  Heaha  la  ka  ua  ? 

2.  Hīnedu.  He  wai  mai  ke  ao-uli  mai. 

3.  Kauka  K.  Na  ke  ao-uli  maoli  no  anei  ia  i  hana  mai  ? 

4.  H.  Aole. 

5.  Kauka  K.  Pehea  la  hoi  oia  i  loaa  mai  ai  ? 

6.  H.  0,  aole  no  ka  hoi  oe  i  ike  ? 

7.  Kauka  K.  Ke  manao  nei  au  ua  ike  no ;  aka,  o  ko'u  manao  i 
keia  wa,  o  ka  ike  aku  i  kou  ike  a  me  kou  ike  ole  ma  ia  mea. 

8.  H.  Ae,  e  hai  aku  au  ia  oe.  Ua  puka  mai  ka  ua  mailoko  mai 
o  ka  ihu  o  ka  elepani  a  Indra  * 

9.  Kauka  K.  Ahe  !  He  wehewehe  hou  ka  hoi  keia  no  ka  loaa 
ana  o  ka  ua?  akahi  no  au  i  lohe.  Ke  makemake  nei  au  e  ike  ma 
ke  kumu  hea  la  e  hooiaioia  mai  ai  ka  wehewehe  ana. 

10.  H.  0  ka'u  wahi  wale  no  i  ike ;  a  hiki  hoi  ke  olelo  aku — na 
ka'u  kumu  na  ke  Gruru?f  nana  no  i  hai  mai  pela. 

11.  Kauka  K.  Malia  paha  ua  loaa  aku  la  no  i  kou  kumu  ke- 
kahi  kumu  nui  o  ka  olelo  ana  ia  oe  pela.  Ua  ike  ponoi  aku  no 
anei  ia  i  ua  elepani  la  ? 

12.  H.  0,  aole !  Ua  paa  ua  elepani  la  i  ke  ao ;  a  aohe  mea 
hiki  ke  ike  maka  aku  iaia. 

13.  Kauka  K.  Pehea  la  ka  hoi  i  ike  ai  ua  kumu  la  au  i  ua  ele- 
pani  la  ? 

14.  H.  Kainoa  hoi  na  ke  Kakala  (ShastraJ)  i  olelo  mai  pela. 

*  Indra — 0  ke  akua  ia  o  ka  hekili,  ka  uila  a  me  ka  ua. 
t  Ouru— Hc  kumu  Hineelu  no  na  mea  pili  hoomana. 

%  Shastra—}\e  buke  ao  keia  no  ka  aoao  hoomana  o  ka  poe  Hinedu.  Ua  olelo  lakou 
na  ke  Akua  no  ua  buke  la. 

15.  Kau.  K.  Q,  ke  niaopopo  aku  la  ia'u.  Olelo  mai  nei  oe 
mai  ka  puka-ihu  mai  o  ka  elepani  ka  ua  ;  no  ka  mea,  na  ko  kumu 
i  hai  mai  ia  oe  aia  keia  mau  mea  iloko  o  ke  Kakala. 

16.  H.  He  oiaio.  Aole  no  nae  au  i  ike  nie  ko7u  mau  maka 
ponoi  ;  aka,  ua  manaoio  no  au  pela  ;  no  ka  mea,  ua  hai  mai  kuu 
kumu  aia  no  ma  ke  Kakala.  A  o  ka  mea  a  ke  Kakala  e  hoike 
mai  ai,  he  oiaio  maoli  no  ia. 

17.  Kau.  K.  Ua  ao  mai  kou  kumu  he  ano  e  loa  ka  wehewehe 
ana  ;  aohe  e  like  me  ka  ka'u  kumu  i  ao  mai  ai  ia7u  ma  Sekotia. 
Makemake  anei  oe  e  lohe  ia,  a  e  kaulike  i  na  wehewehe  a  elua? 

18.  H.  He  makemake  loa  wau  e  lohe  aku  ! 

19.  Kau.  K.  I  ka  baila  ana  i  k<3  laiki,  heaha  ka  mea  e  pii  ana 
mai  loko  ae  o  ka  ipuhao  ? 

20.  H.  He  uahi,  a  he  mahu. 

21.  Kau.  K.  Ina  e  kauia  iho  he  pani  maloo  ma  ka  waha  o  ka 
ipuhao,  heaha  ka  mea  loaa  mai  ma  ua  pani  la  ? 

22.  H.  E  pulu  auanei. 

23.  Kau.  K.  Heaha  ka  mea  e  pulu  ai  ? 

24.  H.  I  ka  mahu. 

25.  Kau.  K.  Oiaio  loa.  A  ina  e  pulu  a  pulu  loa,  pipili  mau 
aku  no  anei  ka  hou  o  ka  mahu  i  ua  pani  la  ? 

26.  H.  Aole  ;  haule  mai,  he  mau  kulu  wai. 

27.  Kan  K.  Pono  loa  ia.  Heaha  kau  e  olelo  iho  ai  no  ua 
mahu  la  ?     He  ko-u  anei,  he  maloo  paha  ? 

28.  H.  He  oiaio  hoi,  ko-u. 

29.  Kau.  K.  A  mai  hea  mai  ka  mahu  ko-u  i  puka  mai  ai  ? 

30.  H.  Mai  ka  wai  mai  no  hoi  maloko  o  ka  ipuhao. 

31.  Kau.  K.  He  mea  ano  e  loa  aku  anei  ka  mahu  aole  i  like 
pu  me  ka  wai  ;  aole  anei  mai  ke  kumu  hookahi  mai  ? 

32.  H.  Aole,  aole  i  ano  e,  ua  like  no. 

33.  Kau.  K.  No  ke  aha  oe  i  manao  ai  pela? 

34.  H.  No  ka  mea,  ina  e  kau  ae  ma  ke  pani,  lilo  hou  ae  no  i 
wai. 

35.  Kau.  K.  Ke  ike  nei  paha  oe,  o  ka  mahu,  o  kekahi  hapa 
no  ia  no  ka  wai  ma  ka  ipuhao  ? 

36.  H.  Pela  hoi. 

11 

37.  Kau.  K.  Heaha  ae  la  ka  mea  nana  i  pale  iaia  mai  ka 
nui  ae  o  ka  wai  a  lele  ia  iloko  o  k&  ea  ? 

38.  H.  0  kona  ano  mau  no  paha  ia. 

39.  Kau.  K.  E  noonoo  iki  iho  oe  ;  ina  e  lawe  oe  i  kiaha  piha 
i  ka  wai  huihui,  ike  no  anei  oe  he  mahu  kekahi  i  pua'e  mai  loko 
ae  ona  ? 

40.  H.  Aole. 

41.  Kau.  K.  A  heaha  ae  la  ka  mea  i  like  ole  ai  o  ka  wai  iloko 
o  ke  kiaha  me  ka  wai  iioko  o  ka  ipuhao  e  baila  ana  i  ka  laiki  ? 

42.  H.  0  kekahi  he  huihui,  o  kekahi  hoi  he  wela. 

43.  Kau.  K.  Ae,  a  heaha  hoi  kona  mea  i  wela  ai  ? 

44.  H.  No  ke  aha  !  kai  no  hoi  no  ke  ahi. 

45.  Kau.  K.  Alaila  no  ka  wai  mai  i  hoowelaia  ka  mahu  i  puka 
mai  ai,  aole  no  ka  wai  huihui.  A  heaha  ke  noonoo  mai  ai  no  keia  ? 

46.  H.  Na  ke  ahi  i  ka  wa  e  hoowela  ai  i  ka  wai,  i  hoolilo  ae 
ia  mea  i  mahu. 

47.  Kau.  K.  Pono  ;  a  heaha  kau  e  ike  ai  i  ka  wa  e  pa  pono 
ana  ka  la  i  ke  kakahiaka,  mahope  o  ka  haule  ana  o  ke  kuaua  nui 
maluna  o  ka  lepo  wela  ? 

48.  H.  He  mahu  nui  loa,  he  ohu,  a  he  noe. 

49.  Kau.  K.  Mai  heamai  lakou  ? 

50.  H.  Mai  ka  lepo  mai  i  hoopuluia. 

51.  Kau.  K.  Hele  aku  lakou  ihea  ? 

52.  H.  Pii  aku  lakou  iluna  o  ke  aouli. 

53.  Kau.  K.  Pono  loa  ;  aka,  he  wela  anei  a  he  anu  paha  ma 
luna  ma  ke  aouli  ? 

54.  H.  He  anu  loa  iluna  loa  ;  pela  i  olelo  ai  ka  poe  hoomana- 
mana  o  Inia  ;  paakiki  ka  wai  a  he  anuanu  hoi  ma  mauna  Himale, 
ma  ke  kumu  ponoi  o  ka  muliwai  Genege. 

55.  Kau.  K.  I  keia  mau  ohu,  a  mahu  hoi  i  pii  ae  ai  mai  ka 
lepo  mai  i  hoopuluia,  a  komo  aku  i  ke  aouli  ;  aha  aku  la  lakou 
ilaila  ? 

56.  H.  Malia  paha  lilo  ae  i  mau  kulu  e  like  me  ka  mahu  ma- 
luna  o  ka  pani  o  ka  ipuhao  i  ka  wa  e  kupaia  ana  ka  laiki. 

57.  Kau.  K.  Ina  e  nui  na  kulu  i  hui  ae  malaila  ;  mau  aku  anei 
ko  lakou  noho  ana  iluna  o  ke  ao  ? 


p^ 

58.  H.  Aole  ;  e  haule  mai  ana  lakou  ilalo. 

59.  Kau.  K.  Ae,  ina  e  paapu  ka  haule  ana  mai  a  ia  mau  kulu 
ilalo  nei,  heaha  iho  la  ia  ? 

60.  H.  He  ua  hoi. 

61.  Kau.  K.  Ae,  oia  iho  la  ka'u  wehewehe  ana  no  ka  ua,  i 
aoia  mai  ai  au  e  ka'u  kumu  ma  Sekotia. 

62.  H.  Eia  no  ka  hoi  ka  oiaio  !  He  oiaio  oia  no  ka  pololei. 
Akahi  ka  hoi  o  kuu  kuhihewa  ?   ; 

63.  Kau.  K.  Ina  ua  pololei  ka'u  wehewehe  ana,  pehea  hoi 
kou  Kakala  ? 

64.  H.  He  hewa  loa  ka  makou  buke  !  Aole  no  mai  ke  Akua 
mai  ka  makou  buke  ;  a  i  ole,  ina  mai  ke  Akua  mai,  alaila  ua  ka- 
kau  hoopunipuni  ke  Akua. 

Na  Ninau. — 1.  Heaha  ka  ninau  o  Kauka  Kapa?  8.  Pehea  ka  manao  o  ko  Hinedu 
poe  no  ka  loaa  ana  mai  o  ka  ua?  12.  Ua  ike  no  anei  ke  kumu  Hinedu  i  ka  elepani? 
16.  No  ke  aha  i  manao  ai  ke  keiki  Hinedu  be  elepani  ko  luna  o  ke  ao  ?  E  wehewehe 
mai  i  ka  Kauka  Kapa  haimanao  no  ka  ua  ?  47.  Heaha  ka  mea  i  pii  ka  mahu  mai  ka 
lepo  ae  ?  56.  Heaha  ka  mea  i  loaa  ma  ke  ao  i  ka  hoouluulu  ana  ae  a ka  mahu  malaila  ? 
O  ka  wai  ka  wehewehe  oiaio  ? 


HAAWINA  LVI. 
KA  HAPALUA  I  HOOPUKAPUKAIA. 

1.  Na-hae-hae.  !  19.  Hoo-pu-ea-pu-ka. 


8.    A-LA-NUI. 

11.  Pa-a-ki-ki. 

15.  hoo-i-kai-ka. 

16.  Na-wa-li-wa-li. 


22.    I-LI-HUNE. 

28.  Hoo-po-lo-lei. 
33.  Mi-ka  Ha-we. 
39.  Pau-pau-a-ho. 


Na  Hewa. — Pa-pa-a-ho  no  pau-pau-a-ho ;    na-ha-hae  no  na-hae-hae  ;   pi-ho-lo  no 
po-ho-lo;  pHo-li  no  do-lo-li. 

1.  "  Heaha  kau  e  uwe  nei  ?  "  wahi  a  Aka  i  kekahi  keiki 
me  ka  lole  nahaehae  i  loaa  aku  iaia  ma  ke  alanui,  iaia  i  hoi  mai 
ke  kula  mai.  Ma  ke  ano  o  kona  uwe  ana,  ua  alakaiia  o  Aka  e 
noonoo  he  kumu  ano  nui  paha  ko  ia  uwe  ana. 

2.  "  Ua  pololi  au,"  wahi  a  ua  keiki  ia,  "  a  aohe  loaa  o  kahi 

3.  "  No  ke  aha  ka  mea  i  haawi  ole  mai  ai  kou  makuahine  i  mea 
ai  nau  ?  "  wahi  a  Aka. 

4.  "Aohe  wahi  mea  ana  ;  a  ua  mai  oia,  aole  hiki  ke  ala  iluna," 
wahi  a  kahi  keiki. 

5.  "Auhea  kou  makuakane  ?  "  wahi  a  Aka. 

6.  "Aohe  o'u  makuakane,"  wahi  ana,  "  ua  poholo  oia  i  ke  kai." 

7.  "Aihea  kou  wahi  e  noho  nei  ?  "  wahi  a  Aka. 

8.  "Aia  i  o,"  wahi  a  ua  keiki  nei,  e  kuhikuhi  ana  i  ke  kau  wahi 
hale  nohaha  maloko  aku  o  kekahi  alanui  ololi. 

9.  "  Hele  mai  me  a7u,"  wahi  a  Aka, ."  a  e  kii  no  au  i  mea  ai 
nau."  A  hahai  aku  la  ke  keiki  iaia.  He  mau  wahi  keneta  ma 
kona  pakeke,  i  kupono  ma  ka  hooia  ana,  e  kuai  i  popo  palaoa. 

10.  Haawi  aku  la  ia  i  ke  keiki  i  ua  popo  palaoa  la  ;  a  olelo 
aku  la  e  hoi  i  ka  hale  ma  ia  mea.  Lawe  akn  ia  ke  keiki  i  ka 
popo  palaoa.  Aole  oia  i  uhai  iki  i  kinohi  ;  aka,  nana  iho  la  me 
ke  ake  nui  e  ai.  Nolaila  lalau  hou  aku  la  o  Aka  i  ka  popo  pa- 
laoa,  a  oki  ae  la  rco  ka  pahi  i  apana  na  ua  keiki  nei  e  ai  ai. 

11.  Ai  iho  la  1 1.  i.eiki  me  ke  ano  oiaio  o  kona  pololi,  e  like  me 
kana  i  olelo  ai  ia  Aka.  Puai  mai  la  na  waimaka  mai  ko  Aka 
mau  maka  mai,  iaia  i  ike  aku  ai  i  kona  moni  ino  ana  i  ka  palaoa, 
aole  i  wali  pono. 

12.  Ia  laua  i  hiki  mai  ai  i  ka  hale  o  ke  keiki,  o  ko  Aka  komo 
aku  la  no  ia,  a  ike  aku  la  he  wahine  mai  e  moe  ana,  me  na  keiki 
elua  e  uwe  ana  ma  kona  aoao.  laia  i  wehe  aku  ai  i  ka  puka, 
lohe  aku  la  ia  i  ka  olelo  ana  ae  o  ke  keiki  nui,  "  E  mama  hoi,  e 
haawi  mai  oe  i  mea  ai  na'u." 

13.  Pau  koke  ae  la  ko  laua  uwe  ana  i  ke  komo  ana  aku  o  Aka 
me  kahi  keiki.  Holo  aku  la  kahi  keiki  a  ma  kahi  moe  o  ka  ma- 
kuahine,  a  haawi  aku  la  i  ka  popo  i  ka  makuahine  me  ke  kuhi- 
kuhi  ana  ia  Aka,  a  olelo  aku  la,  "  Na  ia  la  i  kuai  mai  nei  na'u." 

14.  "Aloha  oe,"  wahi  a  ka  wahine,  "e  hoomaikai  mai  ke  Akua 
ia  oe  ;  a  e  haawi  mai  hoi  i  ka  berena  o  ke  ola." 

15.  Lelele  ae  la  ke  kaikamahine  nui  iluoa  no  ka  olioli ;  a  o 
kahi  mea  uuku  loa  hoi,  hopuhopu  mai  la  i  ka  popo  palaoa  me  ka 
hooikaika  ana  e  lilo  iaia.  E  noke  ana  i  ka  lele  iluna  ilalo  me  ka 
pane  leo  ole. 

16.  I  ka  ike  ana  aku  o  Aka  i  ka  nawaliwali  o  na  lima  o  ka  wa- 
Lfrie,  lalau  aku  la  ia  i  ka  popo,  a  okioki  na  lakou,  a  haawi  aku  la 
no  hoi  i  ka  wahine.  Ai  ae  la  ka  wahine  he  apana  uuku,  a  pani 
ao  la  i  na  maka,  me  he  mea  la  e  pule  ana. 

17.  "  He  wahine  pono  aku  la  oia,"  wahi  a  Aka  iloko  ona.  "  E 
helo  koke  wau  e  imi  i  mea  ai  nau,"  wahi  ana,  a  hele  aku  la. 

18.  Hele  aku  la  oia  i  kahi  o  Pakona  wahine  e  noho  koke  mai 
ana  ;  a  hai  aku  la  iaia  no  nei  mea.  Wikiwiki  iho  la  oia  e  kii  i 
mau  mea  ai  nana,  a  hele  koke  mai  ia  e  ike  i  ka  wahine  mai. 

19.  He  hapalua-dala  no  ka  Aka,  i.ka  hale  no  kahi  i  waiho  ai  ; 
a  ua  makemake  oia  e  haawi  na  ka  wahine.  Ua  haawi  mai  ka 
makuakane  o  Aka  i  ua  hapalua  ia  iaia,  he  uku  no  kona  malama 
ana  i  na  hipa.  A  ua  olelo  mai  iaia  aole  e  uhauha  wale  ;  aka,  e 
waiho  e  hoopukapuka  ;  a  i  ole,  e  kuai  aku  i  mau  mea  kalepa  i 
loaa  mai  kahi  puka. 

20.  Ua  ike  no  Aka,  aole  e  ae  mai  ana  ka  makuakane  iaia  e 
haawi  wale  i  ua  hapalua  la  ;  no  ka  mea,  aohe  ona  haawi  i  ke 
dala  i  ka  poe  ilihune  ;  a  hookahi  wale  no  ana  mea  nui,  o  ka  hoo- 
pukapuka  daia  me  ka  hooahu  ana. 

21.  Ua  make  ko  Aka  makuahine  i  ka  wa  no  e  uuku  ana  o 
Aka  ;  aka  nae,  ua  nui  ka  ikaika  o  ke  kumu  i  ke  ao  ana  iaia,  ma 
ke  ano  o  ka  noho  aloha  ana  ;  a  nolaila,  ua  maa  oia  i  ke  ano  o  ka 
hana  oluolu  ana. 

22.  He  umi  na  makahiki  o  Aka  i  keia  wa.  Noonoo  nui  oia  i 
ka  mea  e  kokua  aku  ai  i  ka  wahine-kane-make  ilihune.  Mahope 
hooholo  oia  e  hana  aku  e  like  me  ka  mea  e  hoakakaia  aku  ana 
malalo  iho  nei  ;  a  ua  hooko  io  ia. 

23.  He  makemake  loa  kona  makuakane  e  hoomaka  oia  i  ka 
hoomaamaa  ana  ma  na  mea  hana  nona  iho.  Oia  hoi  ma  ka  hoo- 
pukapuka  ana  ;  a  ua  makemake  oia  na  Aka  ponoi  no  e  hopono- 
pono  i  ke  ano  o  ka  hana  ana.  Aia  hoi  a  mahope  o  ka  holopono 
ana  o  ka  hana  e  hoike  aku  ai  oia  i  ka  pono  a  me  ka  pono  ole  o 
kana  mea  i  hana'i.  Aole  nae  hoahewa  ka  makua  iaia  mamuli  o 
kana  mau  hana,  o  make  mai  la  auanei  kona  manao  ;  aole  hoi  e 
hana  hou  mamuli  o  kona  noonoo  iho. 

24.  Ma  kona  nana  ana  i  keia  mau  mea,  loaa  iaia  ke 

pono  e  hana  aku  ai.  "  E  papa,"  wahi  ana, "  pono  anei  ia'u  ke  hoo* 
limalima  aku  i  kuu  hapalua  ?  " 

25.  "  I  ka  niea  uhauha  wale  paha  ea  ?  "  wahi  a  kona  niakua- 
kane. 

26.  "Aole  au  e  hoolimalima  ke  ike  ole  au  i  kahi  e  loaa  hou 
mai  ai,"  pane  aku  la  o  Aka. 

27.  Olioli  loa  ka  makuakane  i  ka  lohe  ana  ua  maopopo  i  ke 
keiki  ia  mea,  o  lealii  e  loaa  Iwu  mai  ai.  Aole  oia  i  ninau  no  ia 
mea  ;  no  ka  mea,  ua  makemake  oia  na  ke  keiki  no  e  hoomaopopo 
ma  ia  mea.  Olelo  aku  la  ua  makuakane  nei  hoolimalima  aku  i 
ua  hapalua  nei ;  aka  e  malama  nae  o  poho,  a  lilo  loa. 

28.  "  E  akahele  ana  no  wau  ia  mea,"  wahi  a  Aka. 

29.  Nolaila  lawe  aku  la  ia  i  ua  hapalua  nei  ana,  a  holo  aku  l'a 
i  kahi  o  ka  wahine  mai,  a  haawi  aku  la  iaia,  a  hele  koke  mai  la 
no  iwaho,  mamua  o  ko  ka  wahine  hoomaikai  ana  mai  iaia. 

30.  I  ka  po  ana  iho,  ninau  mai  ka  makuakane  ina  ua  lilo  aku 
ua  hapalua  nei. 

31.  "Ae,"  wahi  ana. 

32.  "  Ta  wai  oe  i  hoolimalima  aku  nei  ia  ?  "  ninau  aku  la  ka 
makuakane. 

33.  "  Ua  haawiia  aku  nei  e  a'u  i  kekahi  wahine-kane-make 
ilihune,  e  noho  nei  ma  ko  Mr.  Hawe  hale,"  wahi  a  ke  keiki  loko- 
maikai. 

34.  Aia  he  pupuku  ma  ke  kuemaka  o  ka  makuakane  ia  wa,  a 
olelo  ae  la  :  "  Ua  kapa  ane'i  oe  ia  he  hoolimalima?  Aole  anei  oe 
i  noi  mai  ia'u  e  hoolimalima  ae  ?  He  keiki  anei  ka'u  e  hoopuūi- 
puni  mai  ana  ia7u  ?  " 

35.  "Aole,"  wahi  a  Aka  ;  "ua  hoolimalima  au  no  ia,  a  hoihoi 
hou  ia  mai  no."  Ia  wa  wehe  ae  la  ia  i  ka  Baibala  ma  kahi  a 
kona  lima  e  paa  ana  a  heluhelu  ae  la.  "  0  ka  mea  i  loaa  ke  aloha 
no  ka  mea  ilihune,  haawi  aku  la  ia  na  ka  Haku  ;  a  o  ka  mea  ana 
i  haawi  aku  ai,  na  ka  Haku  no  ia  e  hoihoi  hou  mai.  Ua  hooli- 
malima  aku  wau  ia  hapalua  me  ka  Haku,  e  papa  ;  a  ke  kapa  nei 
wau  ia  olelo  ona  he  palapala  hoopaa  maikai,  a  e  hiki  no  ke  hoi- 
'jffiJ)OU  ia  mai." 

pane  leo  oolimalimaia  me  ka  Haku !      Aole  loa  oia  e  uku  hou 
wahi  a  kona  makuakane. 

37.  "Ae,  e  uku  hou  mai  no  ;  ke  olelo  nei  oia  e  uku  hou  mai  no," 
i  aku  la  ke  keiki. 

38.  "  Ua  kuhihewa  wau  he  noonooiki  kou,"  wahi  a  ka  makua- 
kane,  me  ka  leo  huhu  ole.  0  ka  olioli  maoli  no,  ua  olioli  loa  ka 
makuakane  no  ka  noonoo  akamai  o  kana  keiki. 

39.  Aole  oia  i  makemake  e  kinai  ia  noonoo  ana,  nolaila  wehe 
ae  la  oia  he  hapalua-dala  mai  kana  eke  ae,  a  haawi  aku  la  ia 
Aka.  "  Eia  mai,"  wahi  ana,  "aole  loa  ka  Haku  e  uku  hou  mai 
ia  oe.  Na'u  no  e  hoihoi  hou  aku  ;  a  ke  ole  au,  aole  oe  e  ike  hou 
i  kou  dala." 

40.  "Aloha  oe,  e  papa,"  i  aku  la  o  Aka.  "  Ma  ko'u  noonoo," 
wahio  Aka  iloko  ona,  "ua  uku  mai  no  ka  Haku  ia'u  ;  a  he  keu  no 
hoi  ka  emoole  o  ka  uku  hou  ana  mai  uei,  mamua  o  ko'u  manawa 
i  manao  ai.  Aole  no  hoi  au  i  manao  loa  ma  ke  dala  ko  ka  Haku 
e  uku  mai  ai  ia'u." 

41.  "Aia  ka  naau  o  ka  poe  a  pau  iloko  o  kona  lima  ;  a  o  ke 
gula  me  ke  dala,  nana  no.  Nana  no  i  kono  mai  i  kuu  makuakane 
e  uku  hou  mai  ia'u  ;  e  hoolimalima  hou  aku  wau." 

42.  Hoomau  aku  la  no  o  Aka  i  ka  hoolimalima  ana  i  kana  dala 
i  ka  Haku,  i  na  la  a  pau  o  kona  ola  ana.  Ua  manao  oia  ua  ukuia 
mai  no  ia,  e  ka  Haku,i  na  wa  a  pau. 

43.  "  Pomaikai  ka  mea  aloha  i  ka  ilihune,  e  hoopakele  mai  no 
ka  Haku  iaia  i  kona  wa  pilikia.  E  malama  mai  no  ka  Haku  iaia  ; 
a  e  hoopakele  mai  no  ;    a  e  hoopomaikaiia  mai  oia  ma  ka  honua 


Na  Ninau. — 1.  Heaha  ka  i  loaa  aku  ia  Aka  ma  ke  alanui  ?  2.  Pehea  ka  olelo  a 
kaki  keiki  ?  4.  Heaha  ka  mea  i  oleloia  no  ka  makuakine  ?  5.  Heaha  ka  Aka  ninau 
no  kona  makuakane  ?  6.  Pehea  ka  makuakane  ?  9.  Pehea  ka  olelo  a  Aka  i  kahi 
keiki  ?  10.  Heaha  ka  Aka  i  haawi  aku  ai  i  kahi  keiki?  12.  Heaha  ka  Aka  i  ike  aku 
i  ke  komo  ana  i  ka  hale  o  kahi  keiki  ?  14.  Pehea  ka  olelo  a  ua  wahine  la  ?  18.  Ia 
wai  o  Aka  i  hele  aku  ai  e  hai  no  ka  wahine  mai  ?  Heaha  ka  mea  nui  i  kamailioia  ma- 
waena  o  Aka  a  me  kona  makuakane  ?  Pehea  ka  mea  e  malama  ana  i  ka  mea  ilihune? 
Pehea  no  ka  haawi  ana  i  ka  Haku  ? 

HAAWINA  LYII. 
HOME  MAIKAI. 


1.  A  auwana  wau  ma  na  aina,  na  kai, 
A  ike  i  ko  laila  mau  mea  maikai, 
A  noho  haanou  ma  na  hale  alii, 
Aole  he  lua  o  kuu  home  nei ; 

Home,  home  maikai, 
Aole  he  lua  o  kuu  home  nei. 

2.  A  imi  a  puni  ke  ao  nui  nei, 
Mahea,  mahea  e  loaa  mai  ai 
Ke  kuonoono,  ka  malu  maikai, 

I  like  ka  nani  me  kuu  home  nei  ? 

Home,  home  maikai, 
I  like  ka  nani  me  kuu  home  nei. 

3.  Ua  oli  no  au  la  ma  kuu  hale  mauu, 
Ma  kahi  hoohui  no  na  kini  o'u, 

Me  kuu  mau  makua,  na  hoa  maikai  ; 
Auhea  ka  lua  o  kuu  home  nei  ? 

Home,  home  maikai, 
Auhea  ka  lua  o  kuu  home  nei  ? 

4.  Ke  kau  nei  maluna  o  kuu  home  nei, 
Ka  la,  ka  mahina,  ke  ao  nani  e, 

A  lele  a  lea  na  manu  liilii, 

A  ala  na  pua  o  kuu  home  nei  ; 

Home,  home  maikai, 
A  ala  na  pua  o  kuu  home  nei. 

5.  He  kahe  malie  koonei  kahawai, 
A  ulu  na  hua  ma  kuu  kihapai, 
A  holo  a  oli  na  kamalii  e  ; 
Auhea  ka  lua  o  kuu  home  nei  ? 

Home,  home  maikai, 
Auhea  ka  lua  o  kuu  home  nei  ? 

6.  E  mau  kuu  aloha  me  kuu  pili  mai, 
I  kuu  wahi  noho,  kuu  home  maikai, 
A  hele  mahea  e  loaa  hou  ai 

Ka  home  i  like  me  kuu  home  nei  ? 

Home,  home  maikai, 
Ka  home  i  like  me  kuu  home  nei  ? 

7.  E  pau  ana  nae  kuu  home  maanei, 
E  loaa  ka  lua  a  pakela  ae, 
Maluna  me  Iesu  ke  Lii  e  ola'i, 
Malaila  kuu  home,  kuu  home  maikai  ; 

Home,  home  maikai, 
Malaila  kuu  home,  kuu  home  maikai. 


HAAWINA  LYIII. 
HE  KAAO  HOOMANAONAO. 


4.  Pa-ha-o-ha-o. 

4.   A-LA-PAI. 

8.  Ha-a-lu-lu. 

9.  o-ka-la-ka-la. 
19.  hoo-pa-lu-pa-lu. 


19.  Ha-kea-kea. 

24.    O-KAI-KAI. 

24.  Ma-i-ko-i-no. 
27.  Na-au-pa-a-ki-ki. 
39.  hoopa-a-ki-ki. 


Na  Hewa. — Ha-lu-hi  no  ha-a-lu-lu;  o-ka-kai  no  o-kai-kai;  pa-ki-ki  no  pa-a-k-iki; 
po-ni-niu  no  po-niu-niu  ;  ehe-ha  no  elia-eha. 

1.  0  keia  kaao  ua  hahaiia  aku,  e  kekahi  makuakane  i  kana 
keiki.  Oia  ka  hana  lokoino  hookahi  ana  i  hana'i  i  kona  ola  ana 
ma  ke  ao  nei  ;  a  ke  manaolana  nei  au,  aohe  keiki  e  heluhelu  i 
keia,  i  hana  e  like  me  ia  ;  a  aole  no  hoi  paha  e  hana  ana  pela 
ma  keia  hope  aku. 

2.  "  0  ka  manawa  kula  keia/7  wahi  a  kuu  makuahine,  "  e  hele 
oe  e  kuu  keiki,  a  ke  noi  hou  aku  nei  wau  e  noonoo  iho  oe  i  ka'u 
e  kamailio  nei." 

3.  "  Aole  au  e  hele  ana  i  ke  kula  !  "  wahi  a'u. 

4.  Nana  pahaohao  mai  la  oia  no  ko'u  aa  ana,  a  olelo  mai  la 
me  ka  leo  kupaa,  "  He  oiaio  e  hele  no  oe  e  Alapai.  Ke  kauoha 
aku  nei  au  ia  oe." 

5.  "  Aole  au  e  hele  !  "  wahi  a'u  me  ka  leo  huhu. 

6.  "  Hookahi  o  keia  mau  mea  elua  kau  e  hana'i  e  Alapai,  oia 
hoi  o  ka  hele  i  ke  kula  i  keia  wa,  a  i  ole,  o  kuu  ho-o  aku  ia  oe 
iloko  o  ka  rumi,  e  hoopaa  ia  oe  ilaila,  a  makaukau  mai  oe  e  ae  i 
ko'u  mau  niakeinake." 

7.  "  He  aa  mau  e  hana  oe  pela,"  wahi  a'u,  "  aole  au  e  hiki  ia 
oe  i  ke  keena  iluna." 

8.  "  E  Alapai,  e  koho  ae  ano,"  wahi  a  kuu  makuahine,  iaia  i 
kau  iho  ai  i  kona  poho  lima  maluna  o  ko'u  lima.  Hele  oia  a 
haalulu,  a  ua  haikea  kona  helehelena  me  he  mea  make  la. 

9.  "  Ina  oe  e  hopu  mai  ia'u,  peku  wau  ia  oe  !  "  wahi  a'u  me  ke 
okalakala  nui. 

10.  "  E  hele  anei  oe  e  Alapai  ?  "  wahi  ana. 

11.  "  Aole,"  wahi  a'u,  me  ka  leha  aku  o  ko'u  mau  maka  malalo 
o  kona,  no  kuu  makau. 

12.  "  Alaila,  e  hahai  mai  mahope  o'u  !  "  wahi  ana,  iaia  i  hopu 
mai  ai  me  ka  ikaika  ma  kuu  lima.  Hapai  ae  la  wau  i  kuu  kapu- 
ai  iluna — keiki  ino  !  Hapai  wau  i  ko'u  kapuai,  a  peku  iaia ! — ae, 
peku  i  ko'u  makuahine  hewa  ole  !  Keu  ka  manene  o  ko'u  poo 
e  noho  nei,  no  ka  hoomanao  ae  ia  hana  lokoino  a'u  i  hana'i. 

13.  Peku  au  i  kuu  makuahine, — he  wahine  nawaliwali ; — 
kuu  makuahine  !  Hikaka  aku  la  ia  i  hope  a  pili  aku  la  i  ka  pa. 
Aole  oia  i  nana  mai  ia'u.  Ike  no  wau  i  ke  kapalili  o  kona  houpo. 

14.  "  E  ka  Makua  o  ka  Lani !  "  kana  kahea  ;  "  e  kala  iaia ! 
Ua  ike  ole  oia  i  kana  mea  e  hana  nei." 

15.  Ia  wa,  maalo  ae  la  ke  kanaka  hana  ma  ka  puka  ;  a  ike  mai 
la  i  kuu  makuahine  ua  haikea,  aohe  hoi  hiki  ke  ku  ae  iluna  ; 
ku  iho  la  ua  kanaka  nei,  a  kono  mai  la  kuu  makuahine  iaia  e 
komo  aku. 

16.  "E  lawe  i  keia  keiki  ilnna  a  hoopaa  aku  iloko  o  kona 
rumi,"  wahi  ana,  a  huli  aku  la  mai  o'u  aku. 

17.  Nana  mai  la  no  nae  i  hope,  iaia  i  komo  aku  ai  i  kona  rumi, 
me  ka  nana  ana  i  piha  i  ke  kaumaha,  i  huipuia  me  ke  aloha 
walania,  a'u  e  hiki  ole  ai  ke  hoopoina  !  Oia  ka  iini  aloha  hope, 
mai  ka  naau  mai  i  haehaeia  e  ka  lokoino  ! 

18.  I  ka  wa  pokole,  ike  iho  la  wau  ia'u,  ua  paa  iloko  o  kuu 

runii.  Kupu  koke  ae  la  ka  manao  iloko  o'u  e  kiola  ia'u  iho,  mai 
ka  puka  aniani  mai  e  hamama  ana  ;  a  haule  iho  la}  paki  liilii 
maluna  o  ka  honua  olalo.  Aka,  makau  mai  la  no  hoi  wau  i  ka 
hana  pela.     Aole  no  nae  au  i  mihi  iho  no  kuu  hewa. 

19.  He  mau  manawa  iho  mahope  oia  noho  ana  o'u  iloko  o  ka 
rumi,  hoopalupalu  iki  ia  mai  la  kuu  naau  ;  aka,  o  kuu  manao  ino, 
ala  koke  mai  la  no,  aole  hiki  ia'u  ke  hoalualu  iho.  Eia  nae,  ke 
ala  kue  mai  la  ia'u,  na  papalina  hakeakea  o  kuu  makuahine. 

20.  Lele  ino  aku  la  wau  iluna  o  ka  pela  a  moe  iho  la.  I  ka 
molehulehu  ana  iho,  lohe  aku  la  wau  i  kekahi  mea  e  hele  mai 
ana  ma  ka  ipuka.     0  kuu  kaikuahine  ia. 

21.  "  Heaha  ka'u  e  hai  aku  ai  ia  mama  mai  a  oe  mai  ?  "  kana 
ninau. 

22.  "  Aole,"  wahi  a'u. 

23.  "  0  Alapai !  no  ko'u  pono,  a  no  ko  kaua  pono  hoi  e  olelo 
ae  ai  ua  kaumaha  oe.  E  olelo  aku  hoi  wau  ia  mama  ua  mihi 
mai  oe.     He  iini  kona  e  kala  mai  ia  oe  ! " 

24.  Aohe  o'u  pane  aku.  Lohe  no  au  i  kona  hele  ana  mai  ka 
puka  aku  ;  a  haule  aku  la  no  au  ma  ka  moe,  e  hoohala  ae  ai  i  ka 
po  i  hele  a  weliweli ! 

25.  Lohe  hou  no  au  he  halulu  kapuai  i  ano  nawaliwali  a  lolo- 
hi ;  a  he  like  ole  hoi  me  ko  kuu  kaikuahine,  e  hele  mai  ana  i  ka 
puka  o  kuu  rumi.  Hea  mai  ana  he  leo  i  kuu  inoa.  Ka  leo  no  ia 
o  kuu  makuahine. 

26.  E  Alapai,  e  ka'u  keiki,  e  komo  aku  anei  au  ?  Ua  kauma- 
ha  anei  oe  no  kau  mea  i  hana  ai,"  wahi  ana. 

27.  Aole  e  hiki  ia'u  ke  hai  ae  i  ka  uhane  ino  i  hiki  mai  malu- 
na  o'u  ia  wa,  a  kono  mai  ia'u  e  kamailio  kakana  aku,  oiai  o  kuu 
wa  no  ia  i  komohia  mai  e  ke  aloha  makua  ;  aka,  poha  mai  la  ka 
leo  aloha  o  kuu  makuahine,  a  hoohehee  iho  la  i  na  manao  ino  o 
kuu  naau  paakiki. 

28.  Ake  aku  la  wau  e  puiki  i  kona  ai  ;  aka,  aole  nae  wau  i 
hana  pela.  Ua  hoopunipuni  ka'u  mau  huaolelo  i  kuu  naau,  i 
kuu  i  ana'ku,  "  aole  au  i  kaumalia"  Lohe  aku  la  no  wau  i  kona 
hele  ana'ku,  lohe  no  hoi  i  kona  uwe  ana  !  Iini  aku  la  no  hoi 
wau  e  kahea  hou  aku  ;  aka,  aole  nae. 

29.  He  wa  pokole  mahope  iho  o  keia,  hoalaia  ae  la  kuu  hia- 
moe,  i  ka  lohe  ana  aku  i  ke  kahea  nuiia  ana  mai  o  kuu  inoa  ;  a 
ku  koke  ana  kuu  kaikuahine  ma  ka  aoao  o  kuu  moe. 

30.  "  E  ala  e  Alapai  1  0,  mai  kaii  oe  i  hookahi  minute  !  E 
ala  a  e  hele  mai  me  a'u  !     E  make  ana  o  mama  !  " 

31.  Kuhi  au  he  moeuhane  la  ;  aka,  ala  ae  la  wau  a  iho  aku 
la  iialo.  Aia  maluna  o  ka  pela  e  waiho  ana  kuu  makuahine,  ua 
haikea  loa,  a  e  pii  mai  ana  ke  anu  o  ka  make  ma  kona  kino. 

32.  I  moe  iho  ka  oia  iluna  o  ka  pela  e  hooluolu  :  a  eu  ae  ka, 
e  hele  hou  mai  i  o'u  la,  loaa  oia  i  kekahi  poniuniu  kuhewa,  no 
ka  mai  ana  o  kona  puuwai  ;  a  maule  aku  la  oia  iloko  o  kona 
rumi. 

33.  Aole  e  hiki  ia'u  ke  hai  ae  i  ke  kupaka  o  kuu  naau,  ia'u  e 
nana  ana  i  kuu  mama,  e  waiho  maule  ana  maluna  o  ka  moe  o  ka 
make.  Ua  oi  paumi  ka  pilihua  o  ko'u  naau,  ma  ka  noonoo  ana, 
aole  oia  i  ike  mai  ia'u  e  ku  ana  malaila.  Auwe  hoi  la !  Na  kuu 
hana  ino  i  pepehi  aku  i  kuu  mama  aloha ! 

34.  Haule  iho  la  wau  iluna  o  ka  moe  ma  kona  aoao.  Maloo 
mai  la  ka  waihona  o  kuu  waimaka  !  Wela  mai  la  kuu  puuwai 
maloko  o  ko'u  umauma  !  Me  he  ahi  la  ko  loko  o  ko'u  lolo ! 
Puiki  mai  la  kuu  kaikuahine  ia'u  ;  a  uwe  malie  iho  la. 

35.  Ike  aku  la  maua  i  ka  oni  iki  ana  ae  o  ka  lima  o  mama. 
Oaka  ae  la  kona  mau  maka.  Hoi  iki  mai  la  ka  noonoo  ;  aole 
nae  he  kamailio.  Nana  mai  la  oia  ia'u,  a  onioni  ae  la  kona  mau 
lehelehe  ;  aole  nae  hiki  ia'u  ke  lohe  aku  i  kana  mea  e  olelo  ana. 

36.  "  E  mama !  E  mama  e ! "  wahi  a'u,  "  e  olelo  wale  mai 
no,  ua  kala  mai  oe  ia'u ! "  Aole  hiki  iaia  ke  kamailio  mai  me 
kona  mau  lehelehe  ;  aka,  kaomi  iho  la  kona  mau  lima  i  ko'u. 

37.  Nana  aloha  mai  la  oia  ia'u,  a  hapai  ae  la  i  kona  mau  lima 
lahilahi  keokeo  ;  hopu  mai  la  oia  i  ko'u  mau  lima,  a  puiki  ae  la 
me  kona,  a  leha  ae  la  kona  mau  maka  iluna.  Onioni  ae  la  kona 
mau  lehelehe  e  pule  ana  ;  a  make  aku  la. 

38.  Noho  kukuli  iho  la  wau  ma  ka  aoao  o  kuu  makuahine 
aloha ;  a  na  kuu  kaikuahine  oluolu  i  lawe  aku  ia'u  ma  kahi  e. 
Haalele  mai  la  na  lealea  o  ko'u  mau  la  opio  ia'u  mai  ia  wa  mai 
a  hiki  i  keia  wa,  a  mau  loa'ku  no  a  i  ko'u  hopena  ! 

39.  0  na  keiki  i  hoole  i  ke  ao  a  ka  makuahine,  i  hilahila  hoi 
ke  ike  iho  i  ko  lakou  hewa,  a  i  inanao  hoi  he  mea  maikai  ka 
hoopaakiki  ana  me  ka  hookuli  ana,  a  me  ke  pakike  i  ka  makua  ; 
e  akahele,  mai  hana  pela !  Mai  hoiliili  i  na  manao  awahia  no 
oukon  iho,  no  na  la  e  hiki  mai  ana.  E  hoolohe  oukou  i  ko  ou- 
kou  mau  makua,  ma  na  mea  a  pau,  no  ka  mea,  he  mea  oluolu 
keia  i  ka  Haku. 

Na  Ninau. — 2.  Ihea  ka  makuahine  o  Alapai  i  kono  ai  iaia  ehele  ?  3.  Heaha  kana 
i  olelo  aku  ai  i  ka  makuahine  ?  6.  Pehea  ka  olelo  mai  a  ka  makuahine  ?  12.  Heaha 
ka  ke  keiki  hana  aku  i  ka  makua?  16.  Heaha  ka  mea  i  hanaia  mai  ia  Ala^^ai? 
17.  Pehea  ka  manao  o  ka  makua?  20.  Owai  ka  i  hele  maimakonapuka  ?  21,  23.  He- 
aha  ka  manao  o  ka  makuahine  e  hana  aku  i  ke  keiki  ?  25.  Owai  ka  i  hele  hou  mai  ? 
27,28.  Pehea  kona  manao  i  ke  kamailio  aua'ku  a  ka  makuahine?  29.  Heaha  maho- 
pe  koke  mai  ?  31.  Pehea  ka  makuahine?  37.  Heaha  ka  kana  a  ka  makuahine  ma- 
mua  iki  iho  o  kona  make  loa  ana  ?  Pehea  mai  la  oukou  e  pono  ai  ke  hana,  ke 
kauoha  mai  na  makua  ia  onkou  ? 


1.  Pi-llkia. 

2.  Pa-la-le-ha. 

3.  A-LAI-LA. 

4.  Fa-ra-ne-ka-li-na. 

5.  Wai-wai. 


HAAWINA  LYIX. 
HE  MAU  OLELO-AO. 


6.  La-pu-wa-le. 

7.  pu-la-pu-la. 

8.  Ma-kau-kau. 

9.  hoo-la-u-na. 
10.  hoo.hau-mi-a. 


Na  Hewa. — Fi-7cia  no  pi-li-kia;  pa-pau-a-7w  no  pau-pau-a-ho ;  ma-ka-7cau  no  ma- 
kau-kau  ;  /ee-ke-a  no  ke-a-ke-a ;  7io-ka-wa-le  no  hoo-ka-a-wa;le. 

1.  Mai  hoao  e  hana  i  kekahi  mea  pono  ole.  Ke  hana  io  oe 
pela,  e  komo  auanei  oe  iloko  o  ka  pilikia.  Ina  no  hoi  oe  i  kana- 
lua  no  kekahi  mea,  he  mea  ino  paha,  mai  hana  aku  oe  ;  aia  a  ma- 
opopo  ia  oe  ua  poloiei  ole  kou  kanalua  ana. 

2.  A  i  hoao  oe  e  hana  i  ka  mea  maikai  e  hana  aku  a  ko  pono 
me  ka  hookaulua  ole.  Mai  paupauaho  e  oe.  E  apo  aku  i  na 
manao  hoomanawanui.  Mai  lilo  ma  ka  molowa,  hiamoe  wale,  a 
noho  palaleha.  He  mea  pilikia  no  ke  uumi  iho  i  keia  mau  mea  ; 
aka  nae,  e  oluolu  mai  no  ko  naau  mahope  mai,  ke  lanakila  oe  ma- 
luna  o  keia  mau  ano  ino. 

3.  Mai  uhauha  oe  i  kau  kala.  Malia  paha  he  Uuku  wale  no 
kau.  Alaila,  e  nialama  pono  oe  ia.  E  kuai  oe  i  mau  buke  maikai, 
a  e  heluhelu  pouo  ia  lakou.  0  ka  buke  maikai,  oia  kekahi  o  na 
mea  maikai  loa  ma  keia  honua.  Ina  aohe  e  hiki  ia  oe  ke  kuai 
aku  e  like  me  ka  nui  o  kou  makemake,  alaila  e  noi  aku  no  oe  ia 
hai  ;  a  pau  kau  heluhelu  ana,  alaila  hoihoi  hou  aku  no  me  ke 
kina  ole.     Mai  waiho  oe  i  ka  buke  ma  kahi  e  inoino  ai. 

4.  E  ninaninau  oe  i  na  mea  i  maopopo  ole  ia  oe.  E  ninau 
aku  i  ka  poe  ike  ;  e  ninau  nae  me  ka  haahaa  a  me  ka  akahai, 
E  hoolohe  pono  i  ka  haina  ;  a  e  noonoo  pono  ia  mea.  He  mea 
hiki  no  i  kela  me  keia  mea  e  ao  aku  ia  oe  ma  kekahi  ike.  Olelo 
mai  o  Kauka  Faranekalina  *  ua  pinepine  loa  ka  loaa  ana  iaia  i 
kekahi  ike  mai  ka  poe  kui-amala  e  kapili  kapuai  lio  ana. 

5.  Eo  oe  i  na  buke  ino,  me  na  pepa  lapuwale  ;  he  nui  no  la- 
kou.  Aohe  o  lakou  waiwai ;  aka,  he  ao  mai  i  na  hana  lapuwale. 
E  ninau  i  ka  mea  i  ike  ;  a  nana  e  hai  mai  ia  oe  i  na  inoa  o  na 
buke  maikai. 

6.  Mai  kuai  oe  i  ka  buke  no  kona  makepono  ;  o  kekahi  mau 
buke  no  nae  he  pipii  loa  ke  kumukuai ;  aka,  aohe  waiwai  e  loaa 
ia  oe.  Ina  oe  e  heluhelu  ia  lakou,  e  hoopau  wale  no  auanei  oe  i 
kou  manawa  ;  a  e  haukae  mai  auanei  kou  noho  pono  ana. 

7.  Ina  aohe  ou  manawa  e  heluhelu  ai  i  ke  ao,  alaila  e  heluhelu 
i  ka  po ;  a  ina  e  pau  na  wahi  ihoiho-kukui  a  me  kahi  aila,  alaila 
e  pulapula  mau  wahi  apana  laau,  a  heluhelu  no  iloko  oiamaama- 
ama. 

8.  Mai  ae  aku  i  kekahi  mea  nana  e  keakea  i  kou  heluhelu  ana. 
0  ka  buke  maikai  ua  waiwai  ke  heluhelu  pinepine  ia  ;  a  o  kou 
heluhelu  alua  ana  ia  buke,  e  oi  aku  kou  makaukau  ma  ka  noono  0 
ana,  i'ka  heluhelu  mua  ana. 

9.  E  hookaawale  ia  oe  mai  na  hoalauna  lapuwale  mai.  "  O  ka 
hoapili  o  ka  lapuwale,  e  hoopioia  oia."  Ina  e  nanea  mai  ana 
kekahi  poe  ma  na  mea  e  palaualelo  ai,  e  pale  aku  oe  ia  lakou. 

10.  He  akamai  no  paha  lakou  ;  aka,  aole  lakou  e  hoopomaikai 
ana  mai  ia  oe.    0  na  hoa  ino  o  lakou  no  ka  poe  e  hoopoino  ana  { 

*  Faranckalina  (Dr.  Franklin)— He  kanaka  Amerika,  i  kaulana  loa  no  kona  ike,  i 
ola  ma  ke  keneturia  i  hala  ae  nei. 

na  poe  he  nui,  ko  poe  hoi  i  oo  marnua  ae  ou.  E  hookaawale  ia  oe 
mai  ka  poe  palaualelo  mui,  ka  poe  hoopunipuni,  poe  olelo  ino,  a 
me  ka  poe  hehihehi  i  ka  maluhia  o  ka  la  Sabati. 

Na  Ninau.— 1.  Pehea  ka  olelo-ao  no  ka  haua  i  na  niea  lapuwale  ?  2.  Pehea  ke 
hana  i  na  hana  pono  ?  3.  Pehea  no  ke  kala  ?  4.  Pehea  hoi  no  na  mea  i  niaopopo  ole  ? 
5.  Pehea  no  na  buke  ?  Pehea  e  akaka  ai  ia  oe  o  kekahi  huke  he  maikai,  a  he  ino 
paha  ? 


HAAWINA  LX. 
KA  ILIOHAE  ME  NA  KAHUHIPA.— HE  OLELONANE. 


1.    Ho-AI-KA-NE. 

3.  hoo-pi-li-kia. 
5.  Ma-ka-hi-ki. 
9.  lu-li-ltj-li. 
10.  hoo-lau-lea. 


21.  hoo-pa-ke-le. 

22.  Hai-poo-le-lo. 

28.    Nl-NA-NI-NAU. 

32.  Na-hu-na-hu. 
36.  hoo-hau-na-e-le. 


Na  B.-EWA.So-7iau-na-e-le  no  hoo-hau-na-e-le ;  hoi-ka-ne  no  ho-ai-ka-ne ;  ma-ka-i-ki 
ho-ka-hi  no  ma-ka-hi-ki  hoo-ka-hi. 

1.  Ike  iho  la  kekahi  iliohae  kolohe  i  kona  elemakule  ana  ;  a 
noonoo  iho  la  ia  he  mea  pono,  no  kona  pono  iho,  ke  hoaikane 
aku  me  na  kahuhipa  ;  i  loaa  mai  ai  ona  hipa  nana.  Nolaila, 
hele  aku  la  ia  i  kekahi  kahuhipa  nona  na  puulu  hipa  e  kokoke 
mai  ana  i  kona  lua. 

2.  "  E  kahuhipa,"  wahi  ana,  "ke  kuhihewa  nei  oe  he  powa 
wau  ;  aka,  aole  wau  pela.  He  oiaio,  he  ai  hipa  no  wau  ke  po- 
loli  ;  no  ka  mea,  o  ka  pololi  he  mea  hiki  ole  ke  hoomanawanuiia.'7 

3.  "  E  hoopakele  mai  oe  ia'u  mai  ka  pololi — e  haawi  mai  i  ka 
mea  lawa  pono  no  ko'u  ai  ana — a  aole  loa  e  loaa  ia  oe  ka  hoo- 
pilikia  ana  no7u.  Eia  no  hoi  owau  kekahi  o  na  holoholona 
oluolu  īoa,  a  akaliai  no  hoi,  ke  lawa  pono  ka'u." 

4.  "  Ke  lawa  pono  kau  ea !  E  pono  io  ana  paha  ia,"  wahi  a 
ke  kahuhipa  ;  "  aka,  mahea  auanei  oe  e  lawa'i  ?  0  oe  a  me 
makeewaiwai,  aohe  wa  e  lawa;i.     Ma  kahi  e  aku  oe  !  " 

5.  Hele  aku  la  ua  iliohae  nei  i  hoohokaia,  i  kekahi  kahuhipa 
aku.  "  Ua  ike  no  oe  e  kahuhipa,"  wahi  ana,  "  he  hiki  ia'u  ke 
ai  i  na  hipa  he  lehulehu  wale  i  ka  makahiki  hookahi.     Ano,  e 

ae  niai  ana  anei  oe  e  haawi  mai  ia;u  i  eono  hipa  o  ka  makahiki, 
ina  wau  e  lilo  i  hoa'loha  nou  ?  Alaila,  e  moe  maluhia  aku  oe  ma 
ka  po,  a  e  kuu  no  hoi  ka  luhi  o  ko  mau  ilio  i  ke  kiai  mau  ana.;; 

6.  "  I  eono  hipa  !  "  wahi  a  ke  kahuhipa,  "  kahaha,  he  puulu 
okoa  no  ia  !  " 

7.  "  Ae,  aka,  oiai  he  hoa'loha  oe  no;u,  e  hoolawa  no  wau  ia;u 
me  alima"  wahi  a  ka  iliohae. 

8.  "  He  olelo  paani  paha  kau  ia;u,;;  wahi  a  ke  kahuhipa  ;  "  no 
ka  mea,  aole  hoi  wau  i  kaumaha  aku  mamua  o  alima  hipa,  i  ke 
Akua  o  na  hipa,  iloko  o  ka  makahiki  hookahi." 

9.  "  E  haawi  mai  anei  oe  i  ehal "  ka  ninau  a  ka  iliohae.  Aka, 
luliluli  ae  la  ke  poo  o  ke  kahuhipa.  "  I  ekolu  ?  Elua  ? ;;  wahi  a 
ka  iliohae. 

10.  "Aole  hookahi,"  pane  hope  mai  la  ke  kahuhipa.  "  E  lilo 
auanei  wau  i  mea  hehena  maoli  ke  hoolaulea  aku  au  i  ko;u 
enemi,  oiai  ua  makaukau  wau,ma  ke  kiai  ana'a  e  pale  aku  iaia.;; 

11.  "  Ma  ka  pakolu  ana  e  loaa  mai  ai  i  na  mea  pomaikai," 
wahi  a  ka  noonoo  o  ka  iliohae  ;  nolaila  hele  aku  la  ia  i  ke  kolu  o 
na  kahuhipa. 

12.  "  Ua  ehaeha  wau,;;  wahi  ana,  "  i  ka  ike;a  wale  ia  hoi  au,  e 
oukou  na  kahuhipa,  he  holoholona  hae.;;  E  hoike  aku  nae  au  ia 
oe  i  ka  paewaewa  o  ka  onkou  hana  mai  ia;u.  E  haawi  mai  ia;u  i 
hookahi  hipa  o  ka  makahiki  ;  alaila  e  hele  auwana  no  kau  puulu 
hipa  ma  keia  ululaau  me  ka  loaa  ole  o  ke  kumu  e  makau  ai,  o 
wau  wale  no. 

13.  "  Hookahi  wale  no  hipa ! ;;  wahi  a  ka  iliohae  e  ohiohi  nei. 
"Auwe  !  Keu  maoli  ka  apiki !  Ua  lokomaikai  loa  paha  wau 
ma  ka;u  noi  ana,  aole  paha  ?  Ke  akaaka  mai  nei  oe  e  kahuhipa. 
Ea,  heaha  kau  e  aka  nei  ? ;; 

14.  "  O,  aohe.  Aka,  e  ke  hoa,  ehia  ou  mau  makahiki  ? ;;  wahi 
a  ke  kahuhipa. 

15.  "  Heaha  ka  pili  o  ka;u  mau  makahiki  me  keia  mea  ?;;  wahi 
a  ka  iliohae.  "  Eia  nae,  he  opiopio  kupono  no  au,  no  ka  umiumi 
ana  i  kou  mau  hipa  liilii." 

16.  "  0,  aole  e  ke  keonimana  elemahule/  Ke  manao  nei  au 
ua  hala  kou  mau  makahiki  kupono  no  ka  hele  ana  mai  e  hoopo- 

nopono  non  iho.  Ke  kumakaia  nei  kon  mau  nilio  popo  ia  oe.  Ke 
kaena  nei  no  oe  no  kon  ano  lokomaikai;  no  kon  ake  nui  ana  e  loaa 
i  kahi  mea  ai;  me  ka  luhi  ole." 

17.  Pioloke  loa  ka  manao  o  ka  iliohae.  Noonoo  iho  la  ia;  a  hele 
aku  la  i  ka  ha  o  na  kahnhipa.  Akahi  no  a  make  aku  ka  ilio  a  ua 
kahuhipa  nei  nana  ka  oi  o  ka  maikai ;  a  manao  ka  iliohae  e  holo 
pono  ana  kana  mau  hana  no  ia  mea. 

18.  "  E  kahuhipa/'  wahi  ana;  "  ua  mokuahana  mai  nei  makou 
me  o'u  mau  hoa  o  ka  nahele ;  a  me  he  mea  la;  aole  no  e  hoolaulea 
hou  ana;  oiai  aole  loa  wau  e  hui  hou  aku  ana  me  lakou.  Ano;  ina 
oe  e  lawe  aku  ana  ia'u;  i  mea  lawelawe  nau;  ma  kahi  o  kou  ilio  i 
make;  ke  hai  aku  nei  au  ia  oe  me  ka  oiaio,  aole  loa  e  oi  ae  ka  ma- 
kaala  ana  o  na  iliohae  i  ka  pepehi  ana  i  na  hipa  au;  mamua  o  ko'u 
makaala  i  ka  pale  ana  aku  ia  lakou." 

19.  "Ae;  e  hoopakele  anei  oe  ia  lakou  mai  kou  mau  hoa  mai 
o  ka  nahele  ?  "  ninau  ae  la  ke  kahuhipa. 

20.  aAe  hoi  paha,  o  ka'u  hoi  ia  e  hana'i  me  ka  oiaio;"  wahi  a  ka 
iliohae. 

21.  "  He  mea  maikai  no  ia;"  wahi  a  ke  kahuhipa.  "Aka;  ina 
wau  e  lawe  ia  oe  mawaena  o  ka'u  piiulu;  e  hai  mai  oe  i  keia  :  nawai 
e  hoomalu  i  ka'u  mau  hipa  mai  oe  mai  ?  0  ka  lawe  ana  i  ka  ai- 
hue  iloko  o  Jca  7wle,  i  mea  e  hoomalu  ai  i  kekahi  waiwai  mai  ka 
aihueia  ana  mai  e  ka  mea  ailiue  maioalw  mai  o  ka  hale,  ua  ma- 
nao  makou,  na  kanaka;  he " 

22.  "  Ua  lawa  ia  olelo;"  uwo  ae  la  ka  iliohae.  "  Ina  o  kau  hana 
ia  o  ka  haiao;  e  pono  au  ke  aloha  aku  ia  oe;  a  e  haele  aku." 

23."  0,  ina  no  hoi  paha  aohe  wau  i  elemakule  loa  !"  ohumu  ae 
la  ka  iliohae ;  "  aka,  e  hoomanawanui  no  ka  pono."  A  hele  aku 
la  oia  i  ka  lima  o  na  kahuhipa.. 

24.  "  Ua  ike  no  anei  oe  ia'u  e  kahuhipa  ?  "  ninau  mai  la  ia. 

25.  "  Pela  paha  ;  ua  ike  hoi  wau  he  lehulehu  wale  i  like  īiie  oe;" 
i  aku  la  ke  kahuhipa. 

26.  "  Like  me  au  !  Ke  kanalua  nui  nei  au  no  ia  olelo;"  i  mai  la 
ka  iliohae ;  "  no  ka  mea;  he  ilio  kaulana  wau;  a  he  ake  nui  io  hoi 
i  ka  noho'na  aloha  me  oe;  a  me  kehaln  mau  kahuhipa  e  ae." 

12 

27.  "A  heaha,  kou  mea  i  kaulana'i,  e  hai  mai  ?  "  ka  ninau  a 
ke  kanaka. 

28.  "Aohe  o'u  pepehi  a  ai  i  ka  hipa  ola ;  aole,  aole  loa.  Hanai 
ai  no  au  i  na  hipa  make  wale  no.  Aole  anei  e  mahalo  mai  oe  ia 
hana  o'u.  Ano,  e  aeia  mai  anei  wau,  e  hele  pinepine  mai;  e  ike  i 
kau  mau  hipa,  a  e  ninau  pono  no  ko  lakou  ola,  a  me  kou,  a  me — " 

29.  "  U'oki  kau  mau  olelo,"  i  aku  la  ke  kahuhipa ;  "  e  pono  oe  e 
lioopau  loa  i  ka  ai  hipa  ana ;  ina  he  hipa  ola,  a  he  hipa  make  paha ; 
lioopau  loa  i  ka  ai  ana  mamua  o  ko'u  lilo  ana  i  hoalauna  nou.  0 
ka  holoholona  i  ai  i  kuu  mau  hipa  make  wale  no,  e  manao  no  aua- 
nei,  ke  hiki  mai  ka  pololi,  a  nana  aku  i  na  hipa  mai  me  he  mau 
hipa  make  ia ;  a  hoolilo  hoi  i  na  mea  ola,  i  mau  mea  mai.  Mai 
manaolana  iho  oe,  e  hoolauna  ana  wau  me  oe ;  o  hele  oe  pela  ! " 

30.  "E  pono  au  e  hooikaika  ma  ka  hoao  hope  loa  ana,"  kuma- 
kena  ae  la  ka  iliohae ;  a  haele  aku  la  oia  i  ke  ono  o  na  kahuhipa. 

31.  "E  kahuhipa,"  ninau  mai  la  oia,Nj  "heaha  ke  kumukuai 
makepono  o  ko'u  ili  ?  " 

32.  "  Kou  ili  ?"  wahi  a  ke  kahuhipa,  "e  nana  wau  ;  he  kina  ole 
no.     Aole  no  oe  i  nahunahu  mau  ia  e  na  ilio." 

33.  "Ano,  e  hoolohe  mai  ia'u  e  kahuhipa,"  i  mai  la  ka  iliohae ; 
"  ua  elemakule  au,  a  aole  e  ola  loihi  ana.  E  hanai  mai  ia'u,  a 
hiki  i  kuu  make  ana,  alaila  e  waiho  no  au  i  kuu  ili  nau." 

34.  "Kohu  no  kela  olelo  la!  E  hoolohe  wale  aku  no  iaia!"  pane 
aku  ke  kahuhipa.  "  E  hana  mai  anei  oe  i  ka  hana  maalea  a  ka 
poe  apiki?  Aole,  aole  loa.  E  oi  pahiku  auanei  ke  kumukuai  o 
kou  ili,  ina  pela,  mamua  o  kona  waiwai  io.  Ina  he  manao  aloha 
kou  ma  ka  makana  wale  ana  mai,  alaila,  e  haawi  mai  na'u  ano" 

35.  Ia  olelo  ana  pela,  lalau  aku  la  ke  kahuhipa  i  kana  laau,  a 
holo  aku  la  ka  iliohae.  "  0  !  ka  poe  lokoino  hoi !"  uwe  aku  la  ia. 
Pii  mai  ka  huhu  ino  iloko  ona.  "Alaila  e  make  aku  wau  he  enemi 
no  lakou,  mamua  o  ka  pepehi  ana  mai  a  ka  pololi  ia'u,  oiai  o  ko 
lakou  manao  no  ia." 

36.  Ia  olelo  ana,  holo  aku  la  oia  iloko  o  na  hale,  kahi  e  noho 
ana  na  kahuhipa,  a  hoohaunaele  aku  la,  me  ka  hoomaka'uka'u 
ana  i  na  keiki  a  lakou,  a  nolaila  ua  j)epehi  aku  la  na  kahuhipa 
iaia,  a  make  loa. 

37.  Olelopili. — Kekahi  o  na  hopena  o  ka  nolio  kolohe  ana 
ma  keia  ao,  oia  no  keia — Ke  ano  hiki  oīe  o  ha  hoololi  ana  o  ia  ano 
ino  ;  a  eia  hou  kekahi, — ka  pilikia  nui  ma  ka  hoao  ana  e  hoololi 
&e  i  ka  manao  kue  o  kekahi  poe,  i  maopopo  ia  lakou,  he  oiaio 
no  ka  manao  o  ka  mea  i  kolohe  mamua  aku  nei,  e  haalele  aku  ia 
kololie  ona,  a  e  lilo  mai  i  mea  nolio  pono. 

Na  Ninau. — ī.  Heaha  ka  manao  o  kekahi  wahi  iliohae  elemakule  ?  4.  Pehea  ka 
manao  o  ke  kahuhipa  ?  5.  Ehiahipa  ana  i  noi  ai  i  ke  kahuhipa  elua?  A  ehia  hou? 
10.  Ua  haawiia  mai  aoei  ?  12,  13.  Pehea  ka  olelo  a  ka  iliohae  i  ke  kolu  o  na  kahu- 
hipa ;  a  ehia  ana  hipa  i  noi  aku  ai  ?  14.  Heaha  ka  ninau  mai  a  ke  kahuhipa  ? 
16.  Heaha  ka  mea  a  ke  kahuhipa  i  kapa  aku  ai  i  ka  iliohae  ?  18.  Pehea  ka  makemake 

0  ka  iliohae  i  noi  aku  ai  i  ke  kahuhipa  eha?  24.  Pehea  ka  ninau  ana  aku  o  ka  iliohae 

1  ke  kahuhipa  elima  ?  28.  Pehea  ka  olelo  maalea  a  ka  iliohae  no  kona  mea  i  kaulana 
ai  a  mahaloia  hoi?  31.  Pehea  ka  ninau  a  ka  iliohae  i  ke  ono  o  na  kahuhipa? 
33.  Pehea  ka  makemake  o  ka  iliohae  ana  i  mauao  ai  e  hana  mai  ke  kahuhipa  ? 
Ua  like  ka  iliohae  me  ke  aha  ? 


HAAWINA  LXI. 
NA  HAAWINA  KAMALII. 

[E  hoopaanaau  na  haumana  i  keia  haawina  a  e  pualu  leo  aku  me  ke  akahele. 

1.     "  Manu  ike  lele  e, 

Lele  mele  i  o  ianei ; 

Lohe  au  ka  rula  nei, 

E  ao  mau  na  kamalii; 

Ina  ea  he  nuhou  kau, 

Hai  mai  oe  i  lohe  au." 

Lelele  ka  manu  i  o  ianei, 

A  kani  ooli  ke  kani  ai, 

Ua  nani  ke  oli,  ke  ano  no  nae, 

Aole  akaka  i  ua  keiki  nei. 


2.     i(  Kalo  mel/  lele  e, 

Ma  na  pua  i  o  ianei, 
I  na  no  ma  keia  la, 
He  mea  hou  o  kou  loaa, 
Ma  kou  kani  ana  no, 

Hai  mai  oe  i  lohe  au." 
Ua  kani  ka  nālo;  a  kani  mau  no; 
A  lele  a  kani  ma-o  a  ma-o, 
A  lele  a  nalo,  a  hai  ole  mai 
Kekahi  mea  hou  i  ua  keiki  nei. 

3.  "  Ahe  aniani  e, 

Ma  ke  kula  uli  nei7 

Ina  no  he  mea  hou 

Kou  loaa  a  paanaau 

Ma  kou  aniani  no; 

Hai  mai  oe  i  lohe  au/r 

Ua  ani  ke  ahe  a  olu  maikai, 

A  pa  palanehe  i  o  a  ianei. 

Kamumu  na  lau,  me  ka  hai  ole  nae 

Kekahi  mea  hou  i  ua  keiki  nei. 

4.  Keiki  iki,  mai  manao 
Loaa  ole  na  mea  hou  ; 
Manu,  nalo,  ahe  no; 

Ke  ao  mai  i  na  mea  hou7 

Ao  mai  me  ke  akahai; 

Na  mea  hou;  na  mea  maikai. 

Memele  a  oli  ka  manu  liilii ; 

Memele  ae  oe  a  oli  pu  e  ; 

Hana  mau  la  ka  nalo  a  lele  mama ; 

E  hana  mau  oe,  mai  hoomolowa ; 

A  me  na  ahe  i  pa  nahe  mai,  , 

Pela  la  kou  leo  me  kou  hele  ae. 

Na  Ninau,— 1.  Iawai  ka  ninau  mua  o  ke  keiki  ?  ua  paneia  anei  kana  ninau  ?  2.  Ia- 
wai  aku  la  ka  ninau  elua  ?  Heaha  ka  mea  i  paneia  mai  ?  3.  Ua  hai  aku  anei  ke  "ahe 
aniani"  i  kekahi  nu  hou  ?    4.  Heaha  ke  kauoha  i  ke  keiki  ma  ka  pauku  eha  ? 

HAAWINA  LXn. 

KE  KIAI  HIAMOE. 

1. 

Ka-hu-na-pu-le. 

14.    HOO-MO-A-NA. 

2, 

HoO-LU-LI-LU-LI. 

20.    MO-LE-HU-LE-HU. 

3. 

Ka-pa-li-li. 

20.    PU-HA-LA-HIO. 

6. 

Hoo-ko-hu. 

29.  Hoo-ka-ho-lo. 

;i. 

HoO-MA-KA-PO. 

32.    MO-KU-A-I-NA. 

Na  Hewa. — Ho-lu-M-lu-li  no  hoo-lu-li-lu-li ;  ho-ko-hu  no  hoo-ko-hu  ;  mo-le-le-hu  no 
nio-le-hu-le-hu. 

1.  Ke  looliiaia  kekahi  liale  e  ka  pilikia,  e  hiki  auanei  ma  ia 
home  ke  kahunapule.  Komo  aku  la  o  Mr.  Alana  iloko  o  kekahi 
hale,  me  kona  kikeke  ole  i  ka  puka  ;  a  hele  loa  aku  la  ma  ka  rumi 
kuke,  kahi  ana  i  manao  ai  e  loaa  aku  ana  ka  ohana  nona  ka  hale. 
Aia  hoi,  e  noho  ana  malaila  o  Mr.  Owena,  e  kalele  ana  na  lima 
maluna  o  ke  pakaukau.  0  kana  wahine  hoi,  e  noho  ana  ma  kae 
o  kapuahi,  maluna  o  kekahi  wahi  noho  paipai  uuku  ;  a  o  Napua, 
he  wahi  kaikamahine  opiopio,  e  noho  ana  mawaena  o  laua. 

2.  Ku  mai  la  o  Mr.  Owena  e  hookipa  aku  ia  Mr.  Alana ;  a  pela 
mai  no  hoi  o  Napua.  Aohe  i  hoomaopopo  mai  ka  wahine  iaia ;  e 
noho  malie  ana  no  ia,  e  hooluliluli  ana  i  o  ianei,  me  ka  nana  ana  i 
ka  aa  o  ke  ahi.  0  Eeniamina  no  kana  kamalii,  a  no  ka  luuluu 
loa  o  kona  naau,  hoohewahewa  mai  la  kona  ike  ana.  Aloha  me- 
nemene  !  o  ka  loohia  ana  mai  o  keia  popilikia  nui,  ka  mea  ia  nana 
e  haehae  ae  la  i  kona  naau. 

3.  Paa  mai  la  o  Mr.  Alana  i  ka  lima  ikaika  i  o  ia  aku  la  i  ona 
la,  me  kekahi  lima,  a  kau  aku  la  i  kekahi  ma  ka  umauma  o  Mr. 
Owena  e  haaloulou  ana.  Nana  ae  la  oia,  me  ka  haohao  o  ka  ma- 
nao  i  ke  kanaka  e  noho  kulou  ana  imua  ona.  Ua  hookoia  ka  hana 
o  na  makahiki  e  keia  mau  hora  pokole,  e  haalulu  ana  ke  lrino  pue- 
pue ;  powehiwehi  mai  la  ka  ike  o  na  maka ;  a  o  ke  kupaka  o  ka 
naau  i  loohia  mai,  ua  kahakaha  aku  i  na  hoailona  ma  ka  helehe- 
lena  i  hookanakaia. 

4.  "  Mai  ka  pae  ana  mai  o  ka  nu  hou  kaumaha  a  hiki  i  neia  wa, 
ua  noho  au  maanei  e  nalu,  nalu  wale  ana ;  he  kamaiki  punahele 
loa  oia,"  i  aku  la  o  Mr.  Owena.  "I  kuu  haawi  lilo  ana  iaia  no  ka 
pomaikai  o  ka  aina,  i  iho  la  wau  ia'u  iho,  aole  no  he  makuakane 

hookahi  e  nolio  ana  ma  keia  aupuni  holookoa,  i  makana  aku  ka 
makana  makamae  i  oi  aku  i  keia.  A  e  Alana  e,  lioolmlii  ona  mi- 
nuU  i  hiamoe  ai  ma  kona  kulana  kiai, — hookahi  wale  no  minute 
liilii !  Ua  maopopo  ia'u  oia  wale  iho  la  no  ;  no  ka  mea,  aole  no  i 
nanea  wale  o  Bene  ke  wailio  mai  la  ka  hana  i  ko  ole  ia.  Keu  no 
kona  mikiala ! 

5.  "  Ua  akaka  ia'u  ua  hiamoe  oia  hookahi  wale  no  minute, — he 
kanaka  ui,  aole  hoi  he  ikaika  nui  wale — kela  keiki  o'u !  Ka  !  ea,  ua 
like  kona  kiekie  me  ko'u,  a  o  kona  mau  makahiki  nae  he  umiku- 
mamawalu  wale  no.  Ano  la  hoi  e  M-pu  ana  lakou  iaia  a  make,. 
no  ka  niea,  ua  loaaia  oia  e  hiamoe  ana,  oiai  o  kona  kulana  he  koa- 
kiai."  Ua  hoopuka  lolohi  mai  o  Mr.  Owena  i  keia  niau  olelo,  a 
ua  hele  nonoa  mai  la  kona  leo,  no  ka  luuluu  loa  o   ka  naau. 

6.  "Aole  hiki  ia'u  e  pane  aku  iaia  no  kana  mau  olelo  aloha 
aina,"  i  hou  aku  la  o  Mr.  Owena,  "  iaia  i  olelo  mai  ia\i,  mamua  o 
kona  lilo  ana  i  koa,  c  e  hilahiia  auanei  wau,  e  papa,  i  kuu  wa  e  oo 
ai,  ke  hoomanaonao  aku,  aole  au  i  lawelawe  me  keia  lima  akau 
nunui' — a  ua  kikoo  hauohano  mai  oia  i  ua  lima  la  imua  o'u — 'no 
ko'u  aina  aloha,  oiai  kona  manawa  i  komo  ai  iloko  o  ka  popilikia 
o  ke  Mpi  aupmii.  E  aho  ia  e  lolo  mai,  mamua  o  ka  hoopaaiama  i 
ka  oopalau/ 

7.  " '  0  hele,  e  Bene,  o  hele  aku,  e  kuu  keiM/  i  aMi  la  wau,  c  a 
na  ke  Akua  oe  e  malama/  Manao  au  ua  malama  no  paha  o  ke 
AMia  iaia,  e  Mr.  Alana ! ;;  a  ua  hoopuka  hou  mai  la  ke  kanaka 
mahiai  i  keia  mau  huaolelo  hope,  mehe  la  ua  kanalua  kana  naau, 
no  ka  ike  o  kona  noonoo. 

8.  "  Ua  malama  no  o  ke  Akua  iaia  me  he  onohi  la  o  kona  maka, 
mai  kanalua  oe,"  pane  mai  la  o'  Mr.  Alana. 

9.  E  noho  kokoke  ana  o  Napua,  e  hoolohe  ana  i  ke  kamailio. 
Ua  hele  a  hakeakea  kona  mau  papalina.  He  mau  maka  haloiloi 
no  kana,  aole  nae  kahe  na  waimaka  ia  la.  Ua  uhola  malielie  mai 
na  hoailona  o  ka  pilihua  ma  kona  hiohiona  hakea.  Ua  hana  na- 
nea  aku  oia,  ma  ka  hooponopono  ana  i  ko  loko  o  ka  hale,  oiai  ua 
ili  mai  ia  kaumaha  maluna  ona,  no  ka  pioloke  loa  mai  la  o  ka  ma- 
nao  o  ka  makuahine.     He  kikeke  malie  ka  i  lohe;a  ma  ka  puka. 

Welie  ae  la  o  Napua  i  ka  puka,  a  lawe  mai  i  palapala  i  kaawiia 
mai  e  kekahi  o  na  hoalauna.  uNona  mai  keia,"  na  wahi  huaolelo 
iho  la  no  ia. 

10.  Mehe  la,  he  elele  keia  palapala,  mai  ka  make  mai.  Aole 
no  hiki  ia  Mr.  Owena  e  wawahi  i  ka  sila  me  kona  mau  manamana 
haalulu  ;  a  nolaila,  ua  haawi  aku  oia  i  ka  palapala  ia  Mr.  Alena. 
Wehe  mai  la  ke  kahimapule  i  ka  palapala,  mamuli  o  ke  kauoha  o 
ka  makuakane,  a  ua  heluhelu  aku  penei : 

11.  "E  papa  aloha : — I  ka  hiki  aku  ana  o  keia  palapala  i  oula, 
ua  hala  e  wau  i  ke  ao  pau  ole.  Eehia  loa  keia  noonoo  ana  ia'u  i 
kinoki ;  aka  hoi,  no  ke  kau  nui  ana  o  kuu  nianao  ma  keia  kumu 
noonoo,  ua  pau  mai  la  kona  weliweli.  Ke  olelo  mai  nei  lakou,  aole 
o  lakou  e  hoopaa  ana  ia'u;  aole  hoi  e  hoouhi  ana  i  ko'u  mau  maka ; 
aka;  e  halawai  koa  aku  au  me  kuu  make. 

12.  "  E  papa,  ua  manao  iho  nei  au;  malia  paha  e  make  ana  wau 
ma  ke  kahuakaua,  no  kuu  aina  aloha ;  a  e  loaa  ia'u  kuu  hopena 
maanei  ma  ka  hoouka  kamahoi ;  eia  ka  hoi  ke  kiia  nei  wau;  me 
he  ilio  la;  no  kuu  mikiala  ole  ma  ko'u  pono  he  koa  kiai !  E  ka 
makua;  mehe  la  na  keia  noonoo  iho  no  e  hoomake  mai  ia'u!  aka; 
aole  oe  e  kilahila  ana  no'u.  E  hai  ana  au  ia  oe  i  ka  moolelo  a  pau 
e  pili  ana  no  keia  popilikia ;  a  ai  a  hala  aku  au  i  ka  make;  nau  no 
ia  e  hai  aku  i  ko'u  mau  hoa-koa.     Aole  hiki  ia'u. 

13.  "  Ua  maopopo  no  ia  oe  ua  hooholo  kuu  olelo  me  ka  malma- 
hine  o  Kimo  Ka;  e  malama  no  au  i  kana  keiki ;  a  i  kona  wa  i  mai  ai 
ua  hooko  no  v^au  mamuli  o  ia  olelo;  ma  na  mea  i  hiki  ia'u.  Aole 
no  loaa  iaia  ka  ikaika  kupono,  a  kenaia  oia  e  komo  hou  aku  i  ka 
puali-koa ;  a  no  kekahi  la  okoa  mamua  iho  o  ia  po;  na'u  maoli  no 
i  lawe  i  kona  haawe  ukana  a  pau;  me  ko'u  iho  no;  ma  ka  huakai  hele. 

14.  "  I  ka  napoo  ana  o  ka  la;  ua  hoomaka  makou  ma  ka  huakai- 
holo-mama ;  a  ua  hele  au  a  kaumaha  loa  no  ko  maua  ukana.  Ua 
nialuhiluhi  loa  no  na  koa  a  pau.  0  Kimo  no  hoi  kekahi ;  ina  paha 
aole  au  i  kokua  aku  iaia;  ina  ua  maule  oia  a  haule  iho  ma  ke  ala- 
nui.  Ua  maloeloe  loa  no  au;  i  ka  hiki  ana  aku  ma  kahi  hoomo- 
ana.  Ko  Kimo  wa  no  ia  e  ku  kiai  ai ;  aka;  no  kona  ano  maimai 
na'u  no  i  ku  panihakaka  nona.     No  kuu  maluhiluhi  loa;  he  mea 

hiki  ole  maoli  no  ia'u  e  makaala  pono;  aole  110  ke  paaia  mai  ka  pu 
i  kuu  poo ;  maopopo  ole  no  ia'u  kmi  wa  i  hiamoe  ai  a  —  poino 
mai  la  ! " 

15.  "E  hoomaikaiia  ke  Akua!"  pane  akaliai  aku  la  o  Mr. 
Owena.  "Ua  maopopo  no  ia'u  aole  no  o  Bene  he  keiki  hiamoe 
kumuole  ma  kona  kahua-kiai." 

16.  "I  keia  la;  ke  olelo  mai  nei  lakou  ia'u;  ua  hoopanee  iki  ia 
ka  wa  o  kuu  kiia  ana; — '  i  manawa  no'u  e  kakau  palapala  aku  ia 
oe/  wahi  a  ka  makou  Kenela  maikai.  E  kala  aku  oe  iaia,  e  papa, 
o  ka  pono  o  kana  oihana  wale  no  kana  e  malama  nei.  E  hoopa- 
kele  hauoli  mai  no  oia  ia'u,  ke  hiki  ; — a  mai  hooili  aku  oe  i  ka 
hewa  o  kuu  make  maluna  iho  o  Kimo  !  Aloha  ino  ke  keiki !  ua 
kupaka  loa  mai  la  kona  naau  no'u ;  a  o  kana  hana  wale  no  i  neia 
manawa;  oia  no  ke  koi  ikaika  aku  ia  lakou  e  make  panai  oia  no'u. 

17.  "  Luuluu  loa  mai  la  ko'u  naau;  ke  hoomanaonao  aku  au  ia 
mama,  me  Napua.  E  hooluolu  aku  oe  ia  laua;  e  papa  !  E  hai  aku  oe 
ia  laua;  ke  hele  nei  wau  i  ka  make,  ma  ke  kulana  o  ke  keiki  koa ; 
a  aia  hala  i  hope  keia  kaua  mainoino;  aole  no  laua  e  hilahila  ana 
no'u;  e  like  me  ia  hilahila  paha  o  neia  wa.  Na  ke  Akua  e  kokua 
mai !  E  aloha  mau  loa;  e  papa  !  Ua  kokoke  mai  no  ke  Akua  ia'u; 
a  ua  aloha  aku  au  Iaia.  Ke  paulele  nei  wau  Iaia;  e  lawe  Oia  ia'u; 
a  e  noho  pu  au  me  la;  a  me  kuu  Hoola;  ma  ke  ao  maikai;  ma  kela 
kapa  o  ka  muliwai  o  ka  make." 

18.  Poha  ae  la  ka  leo  uhu  mai  ka  umauma  o  Mr.  Owena  iaia  i 
olelo  "Amene  !     Amene  !  " 

19.  "I  keia  auina  la;  i  ka  hoomaka'na  o  ka  liula  o  ke  ahiahi;  me- 
he  la;  e  ike  aku  no  au  i  na  bipi  waiu;  i  ko  lakou  maalo  an'ae  i  ka 
home;  mai  na  kula  mai; — o  Pua;  o  Ahina;  o  Beta  ;  o  Bili  no  hoi;  e 
ihihi  ana  oia  no'u;  ma  kona  hale  lio  ;  a  o  kahi  kamalani;  o  Napua, 
e  ku  ana  oia  ma  ka  lanai  e  kali  ana  ia'u !  aka;  aole — aole  loa  wau 
e  hoi  aku  i  kuu  home  ma  keia  ao.  Na  ke  Akua  oukou  e  hoomai- 
kai !     E  kala  mai  oukou  ia  Bene." 

20.  •  Ia  po;  i  ke  aumoe  an'ae;  hoohamama  malie  mai  la  ka  puka 
ma  ka  lanai  hope;  a  puka  mai  kekahi  mea  kino  uuku;  a  komo  aku 
ma  ke  ala  liilii  e  kai  ana  a  hui  me  ke  alanui  e  moe  pono  ana  i  ka 

hale  wili.  Melie  la  e  lele  ana  me  na  eheu ;  aui  ole  ae  ka  poo  i  o 
a  ianei ;  wiwo  ole  no  no  na  aka  a  ka  mahina  i  hohola  ai  ma  kela; 
me  keia  aoao  ona.  E  leha  ana  nae  kona  man  maka  a  i  ka  lani,  i  ke- 
kahi  manawa,  me  ka  puiki  ana  o  na  lima  me  he  mea  la  e  pule  ana. 

21.  A  hala  elua  hora;  ku  ae  la  keia  kaikamahine  ma  ka  Depo* 
o  Halewili,  e  kiai  ana  no  ka  hoea  ana  mai  o  na  kaa-alanui-hao  ho- 
lopo.     Haohao  ae  la  ka  naau  o  ke  kahukaa,  i  ka  ike  an'ae  i  na 

l^ihiona  haloiloi  o  ke  kaikamahine  i  haliu  mai  i  ona  la;  iaia  e  paa 
ana  ke  kukui  hele  po  ma  kona  lima.  Na  kekahi  mau  niele;  me  na 
olelo  pane;  e  hoomoakaka  mai  i  ka  moolelo  a  pau  o  ua  kaikama- 
hine  la ;  a  aole  no  i  oi  ka  malama  aloha  ana  o  ka  makua  i  kona 
kamakahi  punahele;  mamua  ae  o  ka  malama  menemene  ana  mai  o 
keia  kahukaa  i  ko  makou  kamaiki.  ia  Napua  liilii. 

22.  E  hele  ana  oia  i  Wasinetona;  e  noi  aku  ia  Peresiden.a  Line- 
kona  no  ke  ola  o  kona  kaikunane.  Ua  holo  malu  aku  oia  mai  ka 
hale;  me  ka  waiho  aku  nae  i  palapala  na  kona  makuakane;  e  hai 
aku  ana  no  kona  wahi  i  hele  aku  ai;  a  me  ke  kumu  no  ia  hele  ana. 
Ua  lawe  pu  oia  i  ka  palapala  o  Bene.  E  menemene  mai  ana 
ka  naau  lokomaikai  o  ka  Peresidena  ke  heluhelu  aku. 

23.  A  aō  ae  la;  hiki  aku  lakou  i  Nu  loka  ;  a  ua  imi  aku  ke  ka- 
hukaa  i  hoa  hele  no  Napua,  a  ua  hooili  hakalia  ole  iaia  i  ^/a^ine- 
tona.  0  na  minute  ma  ia  hele  ana  e  lilo  ana  paha  lakou  i  mau 
makahiki  ma  ke  ola  o  kona  kailamane ;  a  nolaila;  emoole  a  hiki 
aku  o  Napua  i  ke  kulanakauhale  poo  aupuni;  a  ua  lawe  koke  ia'ku 
i  ka  hale  noho  a  ka  Peresidena,  i  kapaia  "Ka  Hale  Keokeo?' 

24.  Akahi  no  a  noho  iho  ka  Peresidena  ma  ka  noho;  e  hooko 
aku  i  na  hana  o  ke  kakahiaka  ;  oia  hoi  ke  kakauluna  aku  i  kona 
inoa  ma  kekalii  mau  pepa  waiwai  nui.  Hamama  malie  mai  la  ka 
puka;  a  ku  iho  la  o  Napua  imua  ona;  me  ke  kulou  ana  o  na  maka 
ilalo;  a  me  ka  puiki  ana  o  na  lima. 

25.  "E  kuu  keiki;"  i  aku  la  ka  Peresidena  me  kona  leo  oluolu, 
hoolalelale;  "  heaha  kau  makemake  ma  keia  kakahiaka  nui  ?  " 

* Depo — He  hale  papaa  riui  i  kukuluia  ma  ka  welau,  a  mawaena  no  koi  o  na  alanui 
kao,  no  na  kaa,  a  i  wahi  e  malu  ai  ka  waiwai,  a  me  na  ohua  o  na  kaa.  Kona  inoa 
haole  "Depot.''1 

26.  "  Ke  ola  o  Bene"! "  wahi  a  Napua,  me  ka  leo  kumakena. 

27.  "  Bene  !     Owai  la  o  Bene  ?  "  ninau  aku  la  ka  Peresidena. 

28.  "Kuu  kaikunane  no  ia.  E  ki-pu  ana  lakou  iaia  no  ka  loaaia 
e  hiamoe  ana  ma  kona  kah.ua  kiai." 

29.  "  0,  ae ;"  a  imi  aku  no  na  maka  o  Linekona  ma  na  pepa  e 
waiho  ana  imua  ona.  "  He  hiamoe  poino  loa  no  ia.  Ua  maopopo 
no  ia  oe;  e  kuu  keiki;  he  wa  popilikia  loa  keia.  Mai  make  aku  na 
kanaka  he  nui  wale  no  ka  palaka  o  kou  kaikunaiie ," 

30.  "  Pela  no  ka  olelo  a  ko'u  makuakane/'  waln  a  Napua ;  "aka, 
ea;  ua  maluhiluhi  loa  o  Bene ;  a  o  Kimo  no  hoi  ua  nawaliwali  loa. 
Na  Bene  no  nae  i  hana  ka  hana  a  na  mea  elua.  Ko  Kimo  po  kiai 
kena;— aole  ko  Bene  ;  a  no  ka  hiki  ole  o  ia  hana  ia  Kimo,  nolaila, 
uumi  iho  la  o  Bene  i  kona  maluhiluhi  iho;  a  ua  kokua  aku  i  ka 
pilikia  o  kona  hoa.  Ua  pono  ole  nae;  no  ka  mea  ua  hele  oia  a  luhi 
loa." 

31.  "Heaha  keia,  au  i  olelo  mai  nei?  Nee  mai  ianei;  aole 
maopopo  mai  la  ia'u,  ia  olelo  au."  lini  nui  ka  Peresidena  loko- 
maikai  e  loaa  i  kumu  hoapono  ild  mai  i  ka  hana  hewa  o  hai ;  a  oia 
maoli  no  kona  ano  mau. 

32.  Hoonee  kokoke  aku  la  o  Eapua  iaia.  Kau  aloha  aku  ka 
Peresidena  i  kona  lima  ma  ka  poohiwi  o  ke  kaikamahine,  a  hapai 
ae  la  i  kona  helehelena  hakeakea  i  ike  ponoia  aku.  Kei  no  kona 
kiekie  !  a  oia  no  hoi  ka  Peresidena  o  Arnerika  Huiia  !  Ua  komo 
powehiwehi  keia  manao  iloko  o  ka  noonoo  o  Napua ;  aka;  hahai 
aku  la  oia  i  ka  moolelo  mai  ka  mua  a  i  ka  hope.  Ua  haawi  aku  no 
hoi  oia  i  ka  palapala  a  Bene  ia  Linekona;  nana  e  heluhelu. 

33.  Heluhelu  oia  i  ua  palapala  la  me  ka  moakaka ;  a  lalau  ae 
la  i  kona  peni,  a  kakau  aku  me  ke  awiwi  loa;  a  hookani  ae  la  i 
kona  hele.  Alaila  lohe  aku  la  o  Napua  iaia  e  kauoha  ana  penei : 
"  E  liooili  koke  aku  i  keia  palapala  !  " 

34.  Alaila  haliu  mai  la  ka  Peresidena  i  ke  kaikamahine,  a  i  ae 
la;  "  0  hoi  i  kou  home;  e  kuu  keiki,  a  e  hai  aku  i  kela  makua  ou; 
ka  mea  i  apono  mai  nei  i  ka  olelo  hooholo  a  kona  aupuni,  piai  no 
hoi;  ua  kaili  aku  ia  olelo  i  ke  ola  o  kona  kamaiki,  ke  manao  nei  o 
Aberehama  Linekona;  he  mea  laa  ia  ola;  aole  pono  e  iilo  aku.     0 

hoi —  aliā  nae ;  kali  apopo  ;  lie  mea  pono  no  ia  Bene  e  loaa  i  mau 
la  hoomaha,  mahope  mai  o  kona  aa  ana  i  ka  make  e  like  me  keia. 
Oia  kekahi  e  hoi  pu  me  oe." 

35.  "  E  hoomaikai  ke  Akna  ia  oe,  e  ka  Peresidena,";i  aku  la  o 
Napua  ;  a  iawai  la  ke  kanalua  ua  hoolohe  mai  ke  Akua  ia  noi  ana, 
a  kakau  aku  no  iloko  o  kana  buke  hoomanao  ? 

36.  Elua  la  mahope  mai  o  keia  halaWai  ana,  ua  hele  aku  ke  koa 
opio,  me  kona  kailmahine,  i  ka  "Hale  Keokeo."  Ua  kaheaia  oia  e 
komo  aku  iloko  o  ke  keena  malu  o  ka  Peresidena,  a  ua  koopaaia'ku 
ka  hoailona  o  ke  kahiana,  "  ma  ka  poohiwi,"  wahi  a  Linekona,  "  i 
hiki  e  lawe  i  ka  ukana  o  ka  hoa  nawaliwali,  a  i  hiki  hoi  e  make 
me  ka  ohumu  ole,  mamuli  o  ia  hana  maikai." 

37.  Alaila  ua  hoi  aku  o  Bene  me  Napua,  i  ko  laua  home,  ma 
na  mauna  uliuh.  Ua  ka  puuluulu  mai  na  hoalauna  ma  ka  Depo, 
e  aloha  aku  ia  laua.  Kiekie  mai  la  ke  poo  o  Mr.  Owena,  maluna 
ae  la  o  ka  lehulehu,  a  i  ka  puiki  aku  ana  i  ka  lima  o  kona  keiki, 
ua  hoomaikai  aku  iaia  ma  ka  i  an'ae  "  Pono,  a  pololei  kou  mau 
aoao  a  pau  e  ke  Akua  o  na  kaula  ! " 

38.  Ia  po  no,  ua  hoi  mai  o  Pua,  me  Ahina,  a  me  Beta,  mai  ke 
kula  mai :  no  ka  mea,  ua  lohe  aku  no  lakou  i  kekahi  leo  kama- 
aina  e  hea  ana  ia  lakou  ma  ka  puka-pa.  Ia  Bene  e  hoopapa  ana 
i  kona  mau  milimili,  me  ka  nana  hoi  iloko  o  ko  lakou  mau  maka 
oluolu,  lohe  aku  la  oia,  iloko  o  ka  lai  anoano  o  ke  ahiahi,  i  ka  leo 
a  kona  makuakane  e  kamailio  ana  me  kona  niakuakine,  nona  ka 
hauoli  hou  o  ka  naau  !  Ua  komo  aku  ka  lea,  a  me  ka  oli  iloko  o 
na  naau  apau. 

Na  Ninau.— 1.  Iloko  o  ko  wai  liale  ke  komo  ana  o  Mr.  Alana,  ke  kahunapule  ? 
1-3.  Pehea  ke  ano  o  ka  noho  ana  o  ka  ohana  ?  4-10.  Heaha  ka  mea  hou  kaumaha  i 
loohia  mai  ia  lakou?  11-19.  Pehea  ka  Bene  olelo  ma  kana  palapala  ?  20-23.  Pehea'ska 
hana  a  kona  kaikuahiue  o  Napua  ?  24-35.  Pehea  ka  Peresidena  Linekona  hookipa 
ana  i  kahi  kaikamahine  ;  a  ua  ko  anei  kana  noi  ?  36.  Heaha  ka  mea  i  ikeia  i  na  la 
elua  mahope  mai?  37.  Pehea  ma  ka  Depo  i  ka  hoi  ana'ku  o  Bene  ma?  Heaha  ka 
mea  hoike  mai  no  Napua  ma  keia  haawina?  Heaha  hoi  ko  Linekona?  He  oluolu 
anei,  he  lokoino  paha  ? 

HAAWINA    LXIII 

NO  KA  NANANANA. 


1.  A-LO-HI-LO-HI. 

2.  Ll-HI-LI  HI. 

5,  U-MIU-MI. 

6.  A-LU-A-LU. 


9.  Ma-i-no-i-no. 

10.  A-KA-MAl. 

11.  Po-HI-HI-HI. 

12.  Ml-KI-LI-MA. 


Na  Hewa. — La-la-au  no  la-a-la-au  ;  a-la-lu  no  a-lu-a-lu  ;  a-lo-lo-M  no  a-lo-hi-lo-hi. 

\.Jd\  e  pepelii  i  kela  nananana  pupuka  e  holo  ae  la  ma  ka 
papa-hele !  Aka ;  u'oki;  aole  anei  oe  i  ike  he  lehulehu  wale  ona 
mau  maka  alohilohi  ?  a  me  kona  hulu-palupalu  hoi  ma  kona  kua  ? 
Ke  manao  kanalua  nei  au  i  kou  ike;  a  mai  hana  mo  oe  iaia.  He 
lehulehu  wale  na  maka  o  ka  nanana,  a  puni  kona  poo.  Elna  mau 
maka  i  hanaia  e  hiki  ke  huli  i  hope;  a  elua  e  hiki  ke  nana  imua  ;  a 
o  kekahi  mau  maka  aia  ma  ka  aoao.  Aohe  ona  mau  lihilihi ;  aka;  o 
kona  mau  maka  ua  uhiia  e  kekahi  mea  manoanoa;  ano  kohu  ani- 
ani.  Aole  keia  i  mea  malama  v/ale  no  i  na  maka  ;  aka;  i  mea 
hoonui  loa  i  ka  ike. 

3.  Malia  paha  he  makemake  oukou  e  ike  i  ke  kumu  i  hanaia  ai 
a  paapu  na  maka  o  ka  nananana.  He  nui.  na  knmu.  0  kekahi;  no 
ka  mea;  aole  hiki  ke  oni  kona  mau  maka  e  like  me  ko  kakou ;  no- 
laila,  hookahi  wale  no  wahi  a  ka  maka  e  ike  ai.  A  o  kekahi  hoi; 
no  ka  mea;  he  lehulehu  wale  na  enemi  o  ka  nananana;  a  o  ka  mea 
ia  i  hoonuiia  mai  ai  na  maka,  i  ike  i  kahi  e  pakele  ai. 

4.  Eia  hoi  kehahi;  he  poe  hoomanawanui  lakou  i  ka  noho  pololi ; 
a  he  poe  hiki  ke  kakali  loihi,  i  loaa  ai  kahi  ai ;  a  o  kona  mau  maka 
ka  mea  i  hiki  ke  kokua  mai;  i  ka  wa  o  ka  nalo  e  lele  ae  ai;  a  komo 
iloko  o  kona  upena. 

5.  Elna  ona  mau  umiumi  liilii  mamua  pono  o  kona  poo;  me  na 
mea  oioi  mamua,  e  oni  ana  iloko  o  na  mea  ano-maiuu  e  like  me  ko 
ka  popoki.  A  malalo  iki  iho  b  ua  mau  maiuu  la;  he  wahi  puka 
uuku;  mai  loko  mai  olaila  e  pnka  mai  ai  he  wai-make.  Aole  nae 
kakou  e  pilikia  ia  mea;  aia  wale  no  o  na  mea  kolo;  ana  e  ho\m  aku 
ai;  o  lakou  ke  make  i  ua  wai  la. 

6.  0  ka  nalo  ka  ai  maa  loa  a  ka  nananana ;  a  no  kona  mau  eheu 

ole  e  hiki  ai  ke  alualu  ia  lakou,  nolaila;  hohola  ia  he  upena,  a  iloko 
olaila  e  hei  ai  na  nalo,  a  hikiwawe  ke  loaa. 

7.  Ua  kauia  keia  upena  ma  kahi  a  na  nalo  e  maa  mau  i  ka 
akoakoa  ana ;  e  like  me  na  kuono  o  na  rumi,  ma  na  aoao  o  na 
puka-aniani,  a  ma  kula;  a  maluna  hoi  o  na  laalaau. 

8.  Aia  a  paa  ka  upena,  a  kauia  hoi  ma  kahi  kupono;  alaila, 
hookahi  wale  no  hana  a  ka  nananana  i  koe ;  o  ka  hopu  a  paa  i  ka 
mea  e  hei  ana  i  kana  upena.  No  keia  mea,  hoomanawanui  no  oia 
he  mau  pule,  a  he  mau  malama  hoi;  e  kakali  ana  me  ka  loaa  ole  o 
kahi  nalo  hookahi ;  oiai,  e  like  no  me  kekahi  mau  mea-kolo  e  ae; 
ua  kaulana  no  ka  nananana,  no  ka  hoomanawanui  i  ka  pololi. 

9.  Aohe  mea  kolo  e  ae  i  oi  ka  ikaika  e  like  me  kona  ;  a  he  hiki 
no  iaia  ke  pepehi  i  kekahi  mea-kolo  i  paumi  ka  nui  i  kona.  A  ina 
mahope  iho  o  ka  hakaka  ikaika  ana  a  mainoino,  he  hiki  no  iaia  ke 
hoola  i  kona  mau  eha.  Ina  e  pau  ana  kona  mau  wawae;  i  ka  haki- 
haki;  he  mea  uuku  wale  no  ia  iaia,  oiai  he  ulu  hou  ae  kona  mau 
wawae  a  hoi  hou  no  e  like  me  mamua. 

10.  0  Mr.  Koma;  he  kanaka  Farani  i  akamai  i  na  ano  holoho- 
lona,  a  i  ake  nui  hoi  e  imi  i  na  hana  akamai  o  na  mea-kolo  ;  oia 
ka  i  hoolilo  ae  i  ka  hana  a  ka  nananana;  i  kumu  waiwai  ai.  No  ia 
mea  houluulu  mai  la  oia  a  nui  na  nananana,  a  malama  pono,  me 
ka  hanai  pono  aku  i  ka  ai, 

11.  Aka  nae;  oiai  no  ua  malama  loa  no  oia  ia  lakou,  ua  hooholo 
kona  manao;  he  mea  hiki  ole  no  ke  hooko  aku  mamuli  o  kona  ma- 
kemake ;  no  ka  mea;  he  poe  ino  lakou ;  aole  no  hoi  o  ka  hoonuu 
wale  no  i  ka  ai;  aka;  o  ka  pepehi  aku  no  o  kekahi  i  kekahi;  a  pau 
i  ka  ai  ia. 

12.  Hoomanawanui  no  oia;  a  mahope  o  ka  malama  pono  ana; 
me  ka  ili  nui  mai  hoi  o  na  pilikia;  ua  loaa  iaia;  mai  a  lakou  mai  he 
upena  i  hiki  ke  hanaia  i  paa  mikilima.  Aka;  aole  kela  i  hoomau  i 
ka  malama  ana ;  no  ka  mea;  ua  ike  e  kela  ma  ka  hoomaopopo  ana 
aku;  aia  a  he  kanaono  tausani  nananana,  alaila  loaa  hookahi  paona 
kilika  o  ka  punawelewele. 

Na  Ninau.—  2.  Ehia  mau  maka  o  ka  nananana  ?  3,  4.  No  ke  aha  kamea  i  paapu  ai 
o  na  maka  o  ka  nananana?  6.  Heaha  ka  ai  maa  a  ka  nanana?  Pehea  e  loaa  ai  ? 
7.  Mahea  e  kau  ai  ka  upena?  9.  Pehea  ina  e  haki  na  wawae?  12.  Pehea  ka  nui  o 
na  nananana  i  loaa  ka  pauna  kilika  ? 

HAAWINA  LXIV. 
HELE  MAI,  E  KUU  MAKUA 

1.  I  kuu  liolo  ana'e  ma  ke  kai  mamua'e, 
Paa  wau  i  ka  ohu,  o  kuu  alakai, 

He  leo  keiki  no  kahakai  mai, 
Me  he  leo  mele  la  ma  na  ale  hua'e, 
"  Hele  mai  kuu  makua,  he  malu  no  ko'u 
Ma  kahakai  nei,  ke  kali  nei  nou. 
Ma  kahakai  nei,  ke  kali  nei  nou." 

2.  Kani  mau  ia  leo  ke  alakai  o5u, 
Ma  kahi  pukoa,  a  nalu,  a  po, 
He  leo  hoolana  no  kahakai  mai, 
E  o  lea  ana  ma  na  ale  hua'e, 

"  Hele  mai  kuu  makua,  he  malu  no  ko'u 
Ma  kahakai  nei,  ke  kali  nei  nou. 
Ma  kahakai  nei,  ke  kali  nei  nou." 

3.  Lohe  au  ia  leo,  a  hoo|)ololei 

I  kuu  holo  ana  ia  kahakai  nei, 
A  pae  au  la  iuka,  a  malu  maikai 
Me  ke  keiki  aloha  i  o  lea  mai, 
"  Hele  mai  kuu  makua,  he  malu  no  ko'u 
Ma  kahakai  nei,  ke  kali  nei  nou. 
Ma  kahakai  nei,  ke  kali  nei  nou." 

4.  Pane  mai  la  no  ia,  "  ua  ike  no  au 
I  kou  lohe  ana  i  kuu  hea  mau, 
Me  ka  leo  keiki  no  kahakai  ae, 

E  o  leo  ana  ma  na  ale  hua'e," 
"  Hele  mai  kuu  makua,  he  malu  no  ko'u 
Ma  kahakai  nei,  ke  kali  nei  nou. 
Ma  kahakai  nei,  ke  kali  nei  nou." 

5.  Apo  au  i  kuu  keiki,  a  hauoli  e, 
A  hoomoeia  ma  kuu  poli  nei 

Me  ke  kani  lea'na,  "  ua  ike  no  au 
I  kou  lohe  ana  i  kuu  hea  mau." 
"  Hele  mai  kuu  makua,  he  malu  no  ko'u 
Ma  kahakai  nei,  ke  kali  nei  nou. 
Ma  kahakai  nei,  ke  kali  nei  nou." 

6.  Ua  pau  no  ia  leo,  o  kuu  alakai, 
Ua  hala  kuu  mea  i  apo  mai  ai, 

Paa  hou  nae  kona  leo  mai  kela  ao  mai, 
Me  he  leo  anela  ma  na  ale  onei, 
"  Hele  mai  kuu  makua,  he  malu  no  ko'u 
Ma  kahakai  ao,  ke  kali  nei  nou, 
Ma  kahakai  ao,  ke  kali  nei  nou." 

7.  Pili  mai  ia  leo  ma  kahi  malu, 
He  olu,  he  mana,  i  kuu  nei  naau, 
Mai  ke  kahakai  lani  i  pa  maikai  mai, 
Me  he  leo  paipai  la  ma  ke  kai  hua  nei, 

"  Hele  mai  kuu  makua,  he  malu  no  ko'u 
Ma  kahi  ao  mau,  ke  kali  nei  nou, 
Ma  kahi  ao  mau,  ke  kali  nei  nou." 


HAAWINA  LXY. 
HE  HAKAKA  ME  ]STA  BEA. 


1.  1-MU-PU-HI. 

3.  HOO-MOLO-WA. 

5.  KA.-KA-A-WA-LE. 

7.  Kl-WI-MA-NA-MA-NA. 

11.  Po-LI-U-LI-U. 


14.    HA-KA-LI-A. 
19.    Po-LO-KE. 

22.  Ka-pa-li-li.    . 
25.  Pa-ki-ka-ki-ka. 
27.  pau-pa-e-le. 


Na  Hewa.—  Po-U-liu  no   po-liu-liu;    pa-ki-ki-ka   no   pa-ki-ka-ki-ka ;    la-o-ho   no 
lau-o-ho  ;  o-o-a-ka  no  o-a-o-a-ka. 

1.  0  ka  awawa  hohonu  kahi  a  makou  e  hoomoana  ai  no  da  po, 
he  pilikia  no  ke  hele  ia  i  na  wa  a  pau,  a  i  keia  wa  no  hoi  a  makou 
e  noho  ana,  ua  alai  paa  ia  ke  alanui,  e  ka  hau  hehee ;  a  aole  ku- 


180  HAAWINA    HELUHELU. 

j>ono  ke  liele  aku.     Nolaila,  i  ka  hiki  ana  mai  o  ke  kakaliiaka,  na 
ikeia  ua  komo  makou  iloko  o  ka  pahele ;  a  aohe  hiki  ke  puka  mai. 

2.  Ma  na  aoao  o  kalii  a  makou  i  koomoana  ai,  ke  mau  pali  po- 
liaku  kukoho,  i  hiki  aku  ke  kiekie  i  ka  haneri  kapuai.  0  kahi  ku- 
pono  ia  a  makou  e  pii  aku  ai,  ina  o  ka  wa  malie  pono  nei,  oiai  he 
mau  alualua,  a  he  mau  okumukumu  laau  a  puni  ua  mau  pali  nei, 
i  kupono  no  ka  pii  ana.  Aka  ua  paa  mai  ua  mau  pali  la  i  ka 
hau  paa,  me  ka  hau  hee  a  liiki  pono  ole  ka  pii  ana  aku. 

3.  Ua  hoopaakiki  loa  ia  ka  honua  e  ka  anuanu  nui  mamua  iho 
o  ka  hiki  ana  mai  o  ka  ino.  Aka,  ua  pau  mai  la  ia  paakiki  ana ; 
a  aohe  hoi  i  paa  mai  ka  hau  i  ko  makou  hehi  ana  aku ;  aka,  ia 
makou  i  hele  aku  ai,  he  pohopoho  wale  no.  Ua  makehewa  pu 
wale  no  ko  makou  hoao  ana  e  puka  aku  iwaho  o  ua  awawa  nei ;  a 
pioloke  mai  la  ia  makou  e  kali  ana — no  ke  aha  la. 

4.  ISTo  na  la  ekolu  t>  ka  noho  ana  i  ke  anu,  a  me  ka  nele  i  ka  ai, 
e  haukeke  like  ana  makou  a  puni  ke  ahi,  me  ka  nana  aku  ana  me 
na  helehelena  kaumaha,  kekahi  i  kekahi ;  a  e  alawa  ana  iluna  i  na 
aouli,  me  na  maka  pihoihoi,  me  ka  ake  nui  e  kalae  maikai  ae  na 
lani.  Hoomau  mai  la  ka  haule  ana  o  na  hau  hehee ;  a  aohe  wahi 
uliuli  koe  o  ka  honua,  e  hooluolu  mai  ai  i  na  maka. 

5.  0  kahi  kahua  uuku  a  makou  e  noho  nei,  he  elua,  a  ekolu  eka 
paha  ka  palahalaha ;  aohe  no  i  uhiia  mai  e  ka  hau  hee,  no  ka  huli 
pono  ana  i  ka  makani.  He  kanalima,  a  kanaono  paha  mau  kumu 
laau  paina  e  ku  kawalawala  ana,  maluna  o  ua  wahi  nei ;  e  ku  ana 
aole  lau,  aohe  lala,  he  okumukumu  wale  iho  no.  Me  ia  mau  laau 
i  a  ai  ko  makou  ahi ;  aka,  heaha  la  ka  waiwai  o  ia  ahi,  oiai  aohe  a 
makou  mau  io,  ia  e  pulehu  aku  ai  ?  Hookahi  ona  waiwai,  o  ka 
hoopumehana  mai  ia  makou. 

6.  0  na  Inikini  wahine,  me  na  keiki,  e  haukeke  ana  i  ke  anu — 
ua  nui  ka  pilikia ;  a  o  na  Inikini  kane  hoi?  me  na  kino  ikaika,  ua 
hoonawaliwaliia,  e  ka  nui  launa  ole  o  ke  anu.  Emoole  lohe  aku  la 
makou  he  nakeke  maluna  mai,  me  he  laau  la  ua  haki.  Nana  ae 
la  makou  iluna,  a  ike  aku  la  he  holoholona  e  kakaa  mai  ana,  mai 
kekahi  wahi  ohuku  mai  iwaena  o  ka  pali. 

7.  Aole  i  emo,  ku  ana  ilalo,  o  ke  poo  mamua ;  a  lele  hou  ae  la 

iluna  he  mau  kapuai  ke  kiekie,  a  kuwala  poo  hou  mai  la,  a  ku  ma 
na  wawae.  Hauwalaau  ae  la  makou  110  ke  ku  ana  mai  o  keia 
dia  nunui  kiwi  manamana  imua  o  makou. 

8.  Wikiwiki  ino  aku  la  na  kanaka  i  na  pu  a  lakou ;  a  o  ka  ho- 
loholona  pio  ae  la  na  kiwi  i  hope?  a  lelele  aku  la?  a  makou  i  hoo- 
moana  ai.  Iaia  i  hiki  aku  ai  ma  kahi  i  paa  i  ka  hau  hee,  ua  kipuia 
aku  oia,  a  ulaula  mai  la  ka  hau  i  kona  koko. 

9.  Ukali  aku  la  makou  ma  kona  meheu,  e  hahai  ana  iaia  me  he 
mau  ilio  pololi  la.  Ike  iho  la  makou  ma  ke  ano  o  ka  hau,  ua  ki- 
kohukou  i  kona  koko  ana  i  hookahe  ai ;  a  he  kanalima  aku  kapuai, 
loaa  aku  oia  ia  makou  ua  make. 

10.  He  uwa  o  ka  olioli  ka  makou  i  hoopuka  ae,  no  ka  holo 
pono  o  ka  makou  hana.  A  ia  makou  e  hoomaka  ana  i  ke  kauoi 
ua  ukana  nei,  pae  ana  ka  leo  uwe,  a  me  ka  pihe  uwa  o  ka  pilikia, 
mai  kauhale  mai  o  makou. 

11.  Nakolo  aku  la  makou  a  i  ka  hoomaka  ana  mai  o  ka  meheu, 
a  hiki  aku  la  ma  kahi  o  na  hale  o  makou  ;  a  halawai  mai  la  me 
ko  niakou  mau  maka.  he  nanaina,  nana  i  hookomo  mai  i  ka  ma- 
kau  nui  iloko  o  makou.  E  holoke  ana  io  a  ianei  na  kanaka,  na 
Inikini  me  na  wahine  ;  e  uwe  ana  me  ke  pihoihoi  nui.  Ike  po- 
liuliu  aku  la  makou  i  ko  makou  mau  enemi  a  ka  lehulehu  e  makau 
nei  ;  o  na  holoholona  weliweli  o  na  mauna — oia  hoi  na  bea  uīaula  ! 

12.  He  elima  ka  nui  o  lakou  i  ikeia'ku  ;  a  me  he  mea  la,  he 
paapu  wale  aku  paha,  ma  o  aku  o  ka  pali  ;  aka,  ua  lawa  no  i 
keia  mau  bea  pololi  elima  ke  hoopio  ia  makou  a  pau  loa,  oiai  ua 
paa  makou  i  kahi  haiki,  a  ua  nawaliwali  hoi  no  ka  pololi.  I  hiki 
mai  lakou  iluna  o  ka  pali,no  ke  alualu  ana  mai  i  kahi  holoholona 
a  makou  i  pepehi  ai.  Ua  hoike  mai  na  helehelena  o  ua  mau  bea 
nei,  he  poe  poioli,  a  nele  lakou  i  kahi  mea  ai  ole. 

13.  Elua  o  lakou  i  hiki  pono  maii  kae  o  ka  pali,  e  kolo  ae  ana  ; 
a  e  uwalu  ana  na  mikiao,  me  ka  honihoni  ana  i  ka  ea  me  he  mea  la 
e  imi  ana  i  wahi  e  iho  mai  ai.  Aole  o  makou  i  lealea  nui  wale  no 
keia  mea.  Hoomakaukau  wikiwiki  mai  la  na  kanaka  ia  lakou, 
ma  ka  paa  like  ana  i  na  pu  me  na  mea  oi  ;  a  o  ka  poe  i  ki  ai  i  ka 
lakou  mau  pu,  hoopiha  hou  mai  la  ia  mau  mea. 

13 


182  HAAWINA    HELUHELU. 

14.  "  No  ka  pono  o  ko  oukou  mau  ola,  mai  ki  aku ! "  wahi  a 
Kaile,  me  ka  paa  ana'ku  i  ka  pu  a  kekahi  o  makou.  Ua  hakalia 
loa  ia  papa  ana  mai,  oiai  ua  lehulehu  wale  na  poka  i  hihio  aku 
iluna  o  ka  pali. 

15.  Ua  hiki  mai  ka  pilikia  e  like  me  ka  Kaile  i  olelo  ai.  Ua 
hoopiha  loa  ia  ua  mau  bea  nei  i  ka  huhu,  no  na  poka  i  ku  aku 
me  he  mau  kui  pine  la,  e  houhou  ana  ;  aole  nae  wahi  mohole 
aku.  Nolaila,  uwo  nui  mai  la  lakou  me  ka  weliweli,  a  hoomaka 
mai  la  e  iho  ilalo  o  ka  pali. 

16.  Nui  loa  mai  la  ke  pioloke  o  makou.  0  ka  poe  hohe  wale, 
a  ikaika  ole  hoi  o  makou,  naholo  aku  la  e  pee  maloko  o  ka  hau  ; 
a  pii  hoi  kekahi  poe  iluna  o  na  laau  paina. 

17.  '*  E  malama  pono  i  na  wahine.  e  ke  kauka,"  ka'u  kahea  i 
ke  kanaka  G-eremania,  a'u  i  manao  ai,  he  knpono  ke  hookaawa- 
leia  no  ia  hana  oiai  e  hakaka  ana  makou  me  na  bea.  Mahope 
iho,  kokuaia  mai  la  ua  kauka  nei  e  kekahi  poe  kanaka  Mekiko, 
ma  ka  lawe  ana  i  na  wahine,  a  hoonoho  ma  kahi  a  makou  i  haa- 
lele  aku  ai  ;  i  ka  wa  i  pepehiia  ai  ka  dia. 

18.  He  lehulehu  wale  no  hoi  o  makou  i  ike,  he  makehewa  ka 
pee  ana  ;  a  he  oi  loa  aku  ia  o  ke  ino.  Ina  o  ka  pee,  aole  no  e 
nalo  ;  e  loaa  mai  no  auanei  makou,  a  paui  ka  pepehiia.  Pono  e 
hui  aku  ;  a  e  kaua  aku  ia  lakou !  oia  iho  la  ka  huaolelo  ;  a  hoo- 
holo  iho  la  makou  e  hooko  aku  ia  mea. 

19.  Hoomau  aku  la  no  makou  i  ke  ki  ana  i  ua  mau  bea  nei,  ia 
lakou  e  kolo  hele  ae  ana  ma  kae  o  ka  pali  ;  e  iho  mai  ana,  me  ka 
pokaa  hele  ana  mao  a  maanei.  Aka,  aohe  wahi  pono  o  na  pu  a 
makou  ;  no  ka  mea,  ua  pau  hoi  na  lima  o  makou  i  ka  maeele,  a 
ua  hoonawaliwaliia  hoi  na  kino  no  ka  pololi.  Kahe  nui  mai  ke 
koko  o  ua  mau  kupueu  la,  no  ke  ku  ana  i  na  poka  ;  aole  nae 
loaa  i  ka  make  i  kekahi  o  lakou  mamuli  o  ia  mau  poka.  He  kiko 
wale  aku  no  la,  e  hoomaneoneo  ai,  a  lilo  i  kumu  e  huhu  loa  ai 
lakou. 

20.  Hiki  mai  la  ka  wa  weliweli  loa  i  ke  kani  ana  o  ka  pu  hope 
me  ka  make  olenae  o  kekahi  o  na  bea.  Kiloi  aku  la  makou  i  na 
pu,  a  lalau  aku  la  i  na  koi  me  na  pahi  o  ;  a  kakali  malie  aku  la 

130  ka  hiki  īnai  o  ua  mau  enemi  nei  o  makou.  Ua  nee  aku  la 
makou  a  kokoke  ma  kipapali,  me  ka  manao  e  loaa  e  akn  lakou  i 
ka  makou  mau  pahi,  m'e  na  koi,  i  ko  lakou  wa  e  iho  mai  ai,  me 
ka  huli  ana  o  ke  alo  i  ka  pali.  Aka,  ua  hoohokaia  mai  makou 
mai  ia  manao  ana, 

21.  I  ka  hiki  ana  mai  ma  kekahi  ohuku,  he  umi  kapuai  mai 
ka  honua  mai,  ku  iho  la  ka  bea  mua  ;  a  ike  mai  la  i  ko  makou 
kulana,  kanalua  mai  la  i  ka  iho  ilalo.  Ma  ia  hope  iho,  hiki  mai 
la  kekahi  poe  bea  ma  ua  ohuku  nei,  ua  hele  a  piha  i  ka  huhu,  a 
kuwala  poo  mai  la  ;  a  me  ka  uwo  weliweli  ana,  i  hehee  mai  ai 
ua  mau  kupueu  nei,  a  ku  mai  la  lakou  elima  iwaena  o  makou. 

22.  Alaila,  hiki  mai  la  ka  hakookoo  weliweli  iwaena  o  na  bea 
me  na  kanaka,  i  huiia  mai  me  ka  uwa  ana  o  na  kanaka,  ka 
hooho  kapalili  ana  o  na  hoa  Inikini,  a  me  ka  uwo  weliweli  ana 
hoi  o  na  bea.  Kani  no  na  koi  ma  na  iwi  poo  o  na  bea,  me 
he  mau  pohaku  la.  Paa  mai  no  na  leo  uhu  a  kanaka  i  ka  wa  a 
na  maiuu  e  haehae  ae  ai  i  na  olona  o  ko  lakou  kino.  0,  he  keu  ia 
o  ka  haunaele  weliweli ! 

23.  Hakookoo  ae  la  na  kanaka  ilalo  o  ka  lepo  me  na  bea,  e 
kaua  ana  no  ke  ola  ;  me  ka  hoohaukae  ana  i  ka  hau  me  ke  koko. 
0,  he  mea  manaonao  loa !  Elua  a  ekolu  mau  kanaka,  e  hakaka 
ana  me  ka  bea  hookahi  ;  a  o  ke  kanaka  ikaika  no  hoi,  e  hakaka 
hookahi  ana  no  i  kona  enemi  ;  a  o  ka  lehulehu  hoi  e  kakaa  ana, 
e  uwa  ana  a  pela  aku.  E  hoopuehu  mau  ana  na  bea  i  ko  lakou 
mau  enemi. 

24.  I  ka  hoomaka  ana  o  ka  haunaele,  kulaiia  wau  ilalo  a  hina 
iho  la  ;  a  i  ko'u  hooikaika  ana  ae  e  ku  me  ko'u  mau  kapuai.  ike 
aku  la  wau  i  ka  bea  nana  wau  i  kulai,  e  ulupa  ana  i  ke  kino  o 
kekahi  kanaka.  Uhau  aku  la  wau  me  ko'u  ikaika  a  pau,  a  ku 
aku  la  i  ka'u  pahi  ma  ka  iwi  aoao  o  ua  bea  la.  Huli  ino  ae  la 
ua  bea  nei,  a  lele  mai  la  iluna  o'u.  Kuemi  hope  mai  la  wau,  me 
ka  pale  ana  aku  iaia  me  ka'u  pahi. 

25.  Oi  hele  mai  a  hiki  au  i  kahi  o  ka  hau  hee,  hina  iho  la  wau, 
iluua  ke  alo.  Ia  wa  iho,  he  mau  maiuu  ooi  ka  i  umii  iho  ma  kuu 
poohiwi  hema.  Kalolio  mai  la  ka  hanu  o  ua  bea  nei  ;  a  uhau  ino 
aku  la  wau  me  kuu  lima  akau,  a  kaa  aku  la  maua  iluna  o  ka  hau. 

26.  Hapala  pu  ia  mai  la  ko'u  mau  maka  i  ka  hau,  hele  a  oki 
loa  :  a  hele  no  hoi  ke  kino  a  nawaliwali  no  ka  pau  o  ke  koko  i 
ke  kahe.  Kahea  ae  la  wau,  aka,  aole  loheia  mai  ma  kahi  mamao 
aku  no  na  kapuai  he  umi.  Aole  nae  hoi  i  emo,  lohe  koliuliu  aku 
la  wau  he  wahi  leo  kapalulu  ano  e  ;  oaoaka  mai  la  hoi  imua  o 
ko'u  mau  maka  he  wahi  lama  aiai  ;  a  pua  mai  la  he  hohono  me 
he  lauoho  la  ua  pau  i  ke  ahi.  Lohe  aku  la  no  hoi  au  i  na  kupi- 
nai  leo,  i  huipuia  mai  me  ko'u  walaau  no  ko'u  pilikia.  Me  he 
aha  la  hoi,  hemo  aku  la  na  maiuu  mai  ko'u  mau  io  aku  ;  a  koe 
hookahi  wale  iho  la  no  au. 

27.  Ala  ae  la  wTau  a  ku  ma  ko'u  mau  kapuai  e  kuekuehu  ana 
i  ka  hau  mai  ko7u  mau  maka  aku  ;  a  nana  ae  la  ma  o  a  maanei. 
Aohe  a'u  mea  i  ike  aku.  Aia  wau  iloko  o  kekahi  auwaha  ho- 
honu,  i  eliia  e  maua  me  ka  bea,  i  ka  wa  e  kupaka  ana.  0  ka 
hau  a  puni  ua  lua  la,  ua  hele  a  paumaele  i  ke  koko.  A  auhea  la 
ka  kuu  enemi  ?  Nawai  la  i  hoopakele  mai  ia'u  mai  kona  mau 
maiuu  mai  ? 

28.  Hele  hik«V;i  aku  la  wau  imua,  i  kahi  e  waiho  palahalaha 
mai  ana  ;  a  ilaiiei  ī  halawai  mai  ai  me  ko'u  mau  onohimaka,  ke- 
kahi  mea  ano  e.  He  kanaka  helehelena  ano  okalakala  e  paa 
ana  me  ka  auīama  *  me  ke  alualu  ana  i  kekahi  bea  ;  oiai  ua 
bea  la  e  uwo  ana,  a  e  holo  ana  me  ka  eha  nui  loa,  me  ka  manao 
e  pii  aku  iluna  o  ka  pali.  Elua  mau  bea  e  ae  ua  kau  aku  iluna 
o  ke  kipapali ;  a  e  pii  ino  ana  me  ke  ano  pilikia  oiai  ke  koko  e 
kakahe  ana  mai  na  aoao. 

29.  Aole  i  emo,  hiki  aku  la  ua  bea  nei,  e  alualuia  nei  e  ke  ka- 
naka,  i  ka  pali  ;  a  holo  loa  aku  la,  aohe  loaa  aku  i  ke  kanaka. 
Hoi  hou  ae  la  ua  kanaka  nei,  a  hukaka  aku  la  me  ka  ha  a  na  bea, 
e  ulupa  ana  i  kekahi  mau  kanaka  ikaika  ole  elua.  Ua  hele  no 
hoi  keia  wahi  bea  a  hee  ma  ka  imo  ana  o  ka  maka,  me  ka  uwo 
ana  no  ka  ehaeha,  a  holo  aku  oia  a  pii  i  ka  pali,  e  uhai  ana  no  i 
kona  mau  hoa. 

30.  Nalu  wale  iho  la  no  au  iloko  o'u,  owai  la  ia  kanaka  me  ka 
lamalama  ahi  ;  a  nohea  mai  la  ia  ?  Ua  olelo  ae  nei  au  he  kanaka 

*Aulama — He  mea  i  ho-aia:  he  lamalama. 

ano  okalakala  oia.  Pela  io  no, — a  aobe  niea  o  makou  e  hooha- 
like  aku  ai.  Ua  ohule  kona  poo,  oiai  hoi  ua  nemonemo,  a  nienie, 
no  ka  nele  i  ka  lauolio.  Hele  no  hoi  kela  a  hulali  me  he  papa 
pahoeho^la  e  anapa  ana  i  ka  la. 

31.  Kahaha  launa  ole  au  no  ka  maopopo  pono  ole  o  ia  kanaka 
ia'u  ;  a  i  ko  Kaile  hele  ana  mai  a  olelo,  "  Oia  e  kauka  !  Ekolu 
huro.no  ke  kauka  !  " 

32.  I  mea  e  pau  ae  ai  ko'u  pahaohao  no  ua  kanaka  la,  nana 
pono  aku  la  no  au  i  kona  helehelena.  No  ka  nele  ana  o  kona 
lauoho,  nolaila  ua  manao  au  no  kona  ano  e,  ua  nele  no  la  ia  i  ka 
lauoho  kui. 

33.  "  Eia  kou  lauoho-kui,  e  ke  kauka,"  wahi  a  Kaile,  e  holo 
aku  ana  me  ia  mea.  "  Ua  hoopakele  oe  ia  makou  a  pau  !  "  A 
puiki  aku  la  oia  i  ua  kanaka  Geremaoia  nei,  me  ka  ikaika,  a  me 
ka  olioli. 

34.  Hoomaka  like  mai  la  na  kanaka  i  hoehaia  i  ke  kokolo  ;  a 
puuluulu  ae  la  i  kahi  hookahi.  Aka,  auhea  la  ka  lima  o  na  bea  ? 
Eha  wale  no  i  pii  iluna  o  ka  pali.  "Aia  la  ke  hele  la  mao,"  wahi 
a  kekahi.     Maopopo  aku  la  ia  makou  he  bea  io  no  kolaila. 

35.  Lehulehu  wale  o  makou  i  uhao  i  na  pu,  me  ka  manao  e 
uhai  aku  ;  a  ina  he  mea  pono,  e  hoomake  aku  no  iaia.  Paa  ae 
la  ua  kanaka  poo  nemonemo  nei-i  kana  aulama  i  hele  ke  ahi  a 
aa.  Aka  nae,  mamua  ae  o  ka  makaukau  pono  ana  o  keia  mau 
mea  eha  a  makou,  lohe  ia'ku  la  he  leo  uwe,  mai  ia  wahi  mai,  e 
hoolele  ana  i  ka  oili  a  e  hoomaeele  mai  ana  i  ke  kino.  Lele  ae 
la  na  Inikini  iluna,  a  hopu  aku  la  i  ka  lakou  mau  koi  a  holo  aku 
la  i  kahi  o  ka  pilikia.  Ua  ike  no  lakou  i  ke  ano  o  ia  kaniuhu 
ana,— he  leo  kanikau  make  no  lakou. 

36.  Hiki  aku  la  lakou  ma  ke  ala  a  makou  i  hehi  mai  ai  i 
kakahiaka  ;  a  mahope  aku  ka  poe  me  ka  pu  e  hahai  aku  ana 
ia  lakou.  Kiai  aku  la  makou  me  ka  nana  pono  ana  i  ke  ano  o  ka 
lakou  hana,  me  ka  nalu  wale  ana  iloko  ;  aka,  mamua  o  ko  lakou 
hiki  ana  aku  ua  pau  e  ka  hakaka  ana  me  ka  bea. 

37.  Ku  iho  la  makou  me  ka  hamau  loa,  a  hiki  wale  aku  lakou 
i  kahi  o  ka  uluaoa  no  ka  pilikia.     Aia  hoi,  he  meha  no  kekahi 

manawa  ;  alaila,  poha  mai  la  na  leo  kupinai  o  na  Inikini  mai 
lalo  mai  o  ke  awawa.  He  pihe  uwe  kanikau  ia  no  kekahi  kanaka 
koa  o  ua  poe  Inikini  la.  Ua  loaa  aku  ia  lakou  l^ona  kino  e  waiho 
ana  ua  make,  me  kana  pahi  no  e  paa  ana  iloko  o  ka  f>uuwai  o 
kona  enemi  bea. 

38.  Ua  lawa  ae  la  ka  ai  o  makou  no  kekahi  mau  la,  ma  ke  ku- 
mukuai  makamae  nae.  Komo  hou  mai  la  ke  anu  i  ua  wahi  nei 
a  makou  i  noho  ai.  0  ha  hau  i  hooheheeia  e  ka  wela  o  ka  la, 
ua  hoopaakiki  hou  ia  mai,  a  hiki  pono  ia  makou  ke  hele  maluna, 
me  ke  pohopoho  ole.  A  maluna  o  na  papa  manoanoa  o  ka  hau 
i  hele  aku  ai  makou  iwaho,  a  pnka  aku  la  mai  ua  awawa  nei  a 
makou  i  noho  ai  me  ka  pilikia  loa. 

Na  Ninau.— 1.  Ihea  la  keia  poe  i  noho  ai?  2.  Heaha  ma  na  aoao?  4.  Ehia  mau 
la  o  ko  lakou  nele  aaa  i  ka  ai  ?  6.  Heaha  ka  lakou  i  ike  aku  e  kakaa  naai  ana  mai  ka 
pali  mai?  7.  Pehea  ke  ano  o  ia  holoholona?  9.  Ua  make  anei  oia  ?  10.  He  leo  o 
ke  aha  ka  lakou  i  lohe  aku,  mahope  iho  o  ko  lakou  olioli  ana  no  ka  make  ana  o  kahi 
dia?  11.  Heaha  ka  lakou  i  ike  poliuliu  aku,  a  uwe  ai  na  wahine  ?  12.  Ehia  ka  nui 
o  na  bea  i  ikeia  aku  ?  13.  Ua  noho  nanea  wale  no  anei  na  kanaka?  14.  Pehea  ka 
olelo  papa  a  Kaile  ?  15.  Pehea  na  bea  no  ke  ku  ana  i  na  poka  ?  16.  Tehea  ka  poe 
hoohe  wale?  17.  Heaha  ka  olelo  kauoha  i  hoikeia  aku  i  ke  kanaka  Geremania  ?  A 
nawai  i  kokua  iaia  i  ka  malama  ana  i  na  wahine  ?  18.  Heaha  ka  lakou  i  hooholo  ai  e 
hanaaku?  22.  Ika  haunaele  ana,  pehea  ia  haunaele?  30.  Pehea  ke  ano  o  kekahi 
kanaka  nana  i  pepehi  na  bea  ?  33.  He  puiki  o  ke  aha  ka  Kaile  i  puiki  aku  ai  i  ke 
kanaka  Geremania  ohule  ?    37.  He  kanaka  aha  ka  i  make? 


HAAWINA  LXVI. 
KE  KAIKUAHINE  LOKOINO. 

1.  I  kekahi  kakahiaka,  e  noho  ana  kekahi  wahi  kakamahine 
uuku  ma  ka  paepae  puka  o  kekahi  hale  oluolu  e  kokoke  ana  i  ke 
kula.  Ua  pilalahi  a  haikea  oia.  E  hilinai  ana  kona  poo  maluna 
o  kona  lima  lahilahi.     0  Helene  kona  inoa.. 

2.  No  kekahi  mau  pule,  ua  ano  maimai  oia  me  kekahi  mai 
maopopo  ole,  a  ua  hooneleia  kona  pomaikai  ma  kana  kula,  a  me 
na  paani  lealea  ana  mamua  ae.  Hookahi  kaikuaana  o  Helene, 
nona  ka  inoa  o  Calara,  a  he  mau  kaikaina  no  hoi  kekahi  ona. 
Oiai,  iaia  e  ano  mae  ana,  ua  hoike  mai  lakou  i  na  manao  pilihua, 

ua  hoao  aku  e  hoolealea  iaia,  a  ua  kapae  ae  lakou  i  ko  lakou 
niau  lealea  ponoi  iho,  i  hoomahuahna  aku  ai  i  ko  kona. 

3.  Aka,  o  na  keiki,  he  pinepine  ko  lakou  manao  ana  no  lakou 
iho  ;  a  i  ka  wa  o  Helene  e  ano  oluolu  mai  ai  no  kahi  mau  la,  a 
hiki  ke  holo  mao  a  maanei  e  hoolealea  ai  iaia  iho,  e  hoopoina  no 
anei  lakou  i  kona  ano  ike-koke  ;  a  pela  no,  ma  na  huaolelo  lea- 
hana  a  lakou  e  hoopuka  ai  i  kahi  manawa,  ua  haehaeia  kona  mau 
manao,  a  ua  hoohioloia  mai  na  waimaka  awahia  lehulehu  wale, 
oiai,  iaia  e  moe  hiaa  maluna  o  kona  wahi  moe  i  ka  po. 

4.  I  keia  la,  ua  ano  oluolu  oia  ;  aka,  no  kekahi  mea  a  kona 
kaikuaana  i  pani  aku  ai  iaia  mamua  iho,  oia  ke  knmu  i  ano  kau- 
maha  ai  kona  helehelena,  iaia  e  noho  ana  ma  kaipuka  o  ka  hale. 

5.  Hele  koke  mai  la  o  Calara  i  ona  la  a  i  mai  la,  "  E  Helene, 
ua  olelo  mai  nei  o  mama  e  hele  oe  i  ke  kula  i  keia  la  ;  nolaila,  e 
ku  ae  oe,  e  hele  mai,  e  hoomakaukau,  a  aole  ka  hoomalohi  hou 
wale  iho  no." 

6.  "  Pela  mai  nei  o  mama  ?  "  wahi  a  Helene. 

7.  "Ae,  pela  mai  nei,"  wahi  a  Calara.  "  Ua  ike  au  ua  oluolu 
kupono  oe  ;  no  ka  mea,  he  olelo  pinepine  oe  he  mai  i  ka  manawa 
kula.     Ea,  e  kii  i  ko  papale  ;  na^ka  mea,  aole  au  e  kali  ana." 

8.  Ku  malie  ae  la  o  Helene  iluna  ;  a  holoi  ae  la  i  ka  waimaka 
i  haloiloi  mai  i  kona  maka  me  ka  epani,  (he  lole  pale  mamua  o 
ke  alo  o  na  holoku  o  na  wahine),  a  hoomakaukau  aku  la  ia  e  ho- 
oko  i  ke  kauoha  a  kona  makuahine.  Ano,  o  Calara  he  manao 
huhu  ole  kona.  Aole  ona  makemake  e  oi  ae  ka  manao  nui 
ia  ana  o  Helene,  mamua  ae  ona  ponoi  iho  ;  a  ina  paha,  ua  mai 
maoli  io  no  oia  e  hooulu  mai  ai  i  kona  mau  makau,  aole  no  ia  e 
ae  aku  ana  ua  mai  oia.  Ua  hoopaa  iho  oia,  aole  ia  e  hele  hoo- 
kahi  ana  i  ke  kula  ia  kakahiaka,  a  ua  koi  aku  oia  i  kona  makua- 

•4iine  e  hookikina  i  kona  kaikaina  e  hele  pu  me  ia. 

9.  Ua  makaukau  laua  a  i  elua  iloko  o  ka  wa  pokole  ;  aka, 
ulu  mai  la  kekahi  pilikia.  No  ka  mamao  loa  o  kahi  o  ke  kula, 
nolaila,  aole  laua  i  hoi  pinepine  mai  i  ka  hale  i  ke  awakea.  Ua 
hoomakaukauia  ko  laua  paina  awakea  maloko  o  kekahi  hinai  nui 
e  ku  ana  ma  ke  komo  ana  aku  ;  a  ia  manawa  e  hooholo  ai  laua  i 
ka  mea  nana  e  lawe  ia.  * 

10.  "  E  Helene,"  wahi  a  Calara,  "  Ua  lawe  au  i  ka  hinai  i  na 
la  a  pau  o  ka  pule  hookahi  ;  o  kou  holeua  keia." 

11.  "Aka,  ua  papaluaia  kona  kaumaha  i  keia  wa  ;  o  ka  hapai 
wale  ae  no  iluna  ka  mea  hiki  ia?u,"  waki  a  Helene." 

12.  "Aohe  no  o'u  manao  no  ia,"  wahi  a  Calara.  "  0  kuu  Ho- 
ikehonua  a  he  Palapalaaina  ka'u  e  lawe  ai  ;  nolaila,  e  hapai  ae 
oe  a  e  hele  mai.     Aole  loa  au  e  hoopa  aku  ana  ia  mea." 

13.  Hapai  ae  la  o  Helene  i  ka  hinai  me  ka  pane  ole  aku  i  kahi 
huaolelo  hou,  oiai  nae,  me  kona  wahi  ikaika  uuku  e  hiki  ai  ke 
hapai,  a  naue  lohi  aku  la  mahope  o  kona  kaiknaana.  Ua  hoao 
ikaika  oia  i  ke  pale  ana  ae  mai  ka  uwe  ana  ;  aka,  ua  hiolo  emo- 
ole  mai  la  no  na  waimaka  e  like  me  kona  holoi  ana  ae. 

14.  Ua  naue  aku  laua  pela  me  ka  pane  ole  no  ka  hapaha  hora. 
Ua  ano  manao  kupono  ole  o  Calara  no  ka  noonoo  iki  anamai  no 
kona  kaikaina.  Ua  maopopo  iaia  ua  hana  hewa  oia  ;  a  ua  ano 
kaumaha  no  oia  ;  aka,  ua  ano  haakei  loa  oia  i  ka  hoopau  ana  ia 
mea,  a  ua  hooholo  oia  e  hoopaa  no,  ma  ka  i  ana,  ma  ke  ano  hoa- 
pono  iaia  iho  :  "Ano,  no  ko  Helene  olelo  mau  no  he  mai  oia,  a 
hoonuinui  wale  iho  no  :  ua  kupono  iho  la  no  paha  ia  nona." 

15.1  kona  hiki  ana  aku  i  ka  pohaku  e  hapalua  ai  o  ke  ala,  manao 
hapa  iho  la^oia  aole  e  hoomaha  malaila  e  like  me  ka  mea  mau ;  aka , 
ua  ikaika  loa,  a  aole  he  mea  hiki  wale  ke  uha'iia,  ke  ano  maa  mau 
a  noho  hookananuha  iho  la  oia  e  kali  no  Helene  o  ka  hiki  mai. 

16.  "  Heaha  kou  mea  hele  wikiwiki  ole  mai  e  Helene  ?  "  wahi 
a  Calara.  "  E  komo  hope  ana  oe  i  ke  kula  ;  aohe  no  nae  o'u  ma- 
nao  i  kou  komo  hope  ae.  He  kupono  ka  loaa  ana  ia  oe  o  ka  nu- 
kuia  mai  no  ka  hana  ana  pela." 

17.  "  E  Calara,"  i  mai  la  o  Helene,  "ua  maluhiluhi  loa  au  ;  he 
eha  kuu  poo  ;  a  he  kaumaha  loa  keia  hinai.  Ke  manao  nei  au 
he  mea  kupono  nau  e  lawe  i  kahi  aku  i  koe."  •• 

18.  "  Homai  hoi  ha  ia'u,"  wahi  a  Calara  ;  a  kaili  ino  mai  la  ia, 
mai  iaia  mai  me  ka  ikaika  nui,  a  haule  iho  la  ke  poi.  Kakaa 
aku  la  na  ohia  a  haule  iloko  o  ka  wai  ;  mahope  aku  ka  palaoa  ; 
a  o  ke  poi,  kakaa  aku  la  iloko  o  ka-lepo.  Ua  oiaio  ka  oleloia 
ana,  "  0  ka  huhu,  he  hehena  pokole  ;"  no  ka  mea,  he  uuku  ka 
noonoo  o  ka  poe  e  malama  ana  ia. 

19.  Aole  no  Helene  ka  hewa  ma  keia  nlia  ana  ;  aka,  aole  nae 
o  Calara  i  kn  iki  iho  e  noonoo  no  keia  mea.  No  ka  hoonankiu- 
kiia  i  ka  hooneleia  no  kona  paina  awakea,  huli  ae  la  ia  a  pale 
aku  la  i  kona  wahi  kaikaina  uuku,  a  holo  aku.  la  e  like  me  ka 
mama  i  hiki  iaia. 

20.  Q(\  ina  ua  hiki  iaia  ke  hoomaopopo  i  ka  mokumokuahua 
awahia  e  hoehaeha  mai  ai  iaia  mahope  aku,  aole  no  e  hookikina 
mai  iaia  na  waiwai  a  pau  o  keia  ao  e  hana  ia  mea ;  aka,  ua  huhu 
o  Calara.  Ua  noho  iho  o  Helene  ma  ka  lihilihi  o  ka  pohaku  ;  a 
a  haule  aku  la  oia  iloko  o  ka  wai. 

21.  Aohe  hohonu  o  ia.  Ua  hele  no  oia  malaila  mamua,  no  na 
la  lehulehu  wale,  me  ka  hemo  ana  kakini  me  na  kamaa  ;  a  he 
hiki  wale  no  iaia  ke  pii  hou  mai  ka  wai  mai ;  aka,  ua  hoomaka'u 
nui  loa  ia  oia,  a  ua  laweia  aku  kona  ikaika  a  pau.  Aole  e  hiki 
iaia  ke  kukala,  a  ke  hea  aku  hoi  i  kona  kaikuaana. 

22.  Kau  mai  la  he  maeele  ano  e  maluna  ona  i  loaa  ole  iaia 
mamua.  Kau  aku  la  kona  poo  maluna  o  ka  pohaku,  upai  iho  ]a 
i  kona  mau  maka,  me  ka  manao  ana  e  make  ana  oia  ;  a  ake  iho 
la  i  kona  makuahine  pu  kekahi  malaila. 

23.  Alaila,  me  he  la,  ua  hiamoe  iho  oia  no  kahi  mau  minute  ; 
aka,  mamuli  ua  ane  oluolu  mai  la  oia  ;  a  ku  ae  la,  a  hele  wawae 
aku  la,  e  like  me  ka  mama  hiki  iaia  i  ka  hale  kula. 

Na.  Ninau. — 1.  Mahea  kahi  a  ua  kaikamahine  uuku  uei  e  noho  aua  ?  2.  Heaha  ke 
ano  me  ia?  3.  Peaha  ko  na  keiki  hana  pinepine?  5.  Heaha  ka  Calara  i  olelo  aku  ai 
iaia?  8.  Heaha  ka  Helene  i  hana  ai?  9.  Heaha  ka  pilikia  i  ea  mai?  Nawai  maoli 
i  lawe  i  ka  hinai?  15-18.  Heaha  ka  mea  i  hauaia  ma  ka  pohaku  i  ka  hap.a  o  ke  ala 
heleikekula?  18.  Heahakahuhu?  22.  Heaha  ka  Helene  i  hauaai?  22.  Heaha 
kana  i  manao  a  i  ake  ai  ?    23.  Heaha  kana  i  hana  maoli  ai  ? 


HAAWINA  LXVII. 
KE  KAIKUAHINE  LOKOINO. 

PAU   ANA. 

1.  Ua  aneane  e  hapa  o  ka  wa  kula  e  pau,  i  i  kona  wa  i  hiki 
aku  ai  ilaila  ;  a  iaia  i  komo  aku  ai  iloko  o  ka  rumi,  ua  hoomao- 
popo  mai  la  na  mea  a  pau  i  kona  helehelena  haikea  a  me  ka  ho- 
loku  pulu.     Noho  iho  la  ia  ma  kona  noho,  a  waiho  iho  la  i  kana 

buke  mamua  o  kona  alo,  hilinai  iho  la  kona  poo  nalnlu  maluna  o 
kona  lima,  a  hoao  iho  la  e  huli  palapala, — aka,  he  makehewa 
wale  no. 

2.  Aole  e  hiki  iaia  ke  hookupono  i  kona  manao.  Hoomaka 
hou  mai  la  ka  maeele  ano  e  maluna  ona  ;  ua  hapala  pu  na  hua 
palapala  ;  ane  pouli  mai  la  ka  rumi  ;  ua  ane  hele'aku  i  ka  mao- 
popo  ole  ka  leo  kakala  o  ke  keiki  uuku  e  ao  ana  i  kana  A.  E.  I. 
make  alo  o  kana  pahu  paiapala  ;  o  kona  poo,  kau  iho  la  maluna 
o  kana  buke  ;  a  haule  iho  la  oia  iluna  o  ka  papahele. 

3.  Ile  mea  maa  ole  ma  ia  kula  ka  maule  ana,  a  ia  manawa  koke 
no,  ua  pioo  ae  la  na  mea  a  pau  ;  a  he  mau  manawa  no,  mamua 
ae  o  ka  pau  ana  o  ka  pioo.  Ua  laweia  aku  o  Helene  ma  kahi  o 
ke  ea  kupono  ;  hoounaia  aku  la  e  kii  i  wai  kekahi  mau  hoa  kula 
ona  elua  ;  a  aohe  mea  i  aeia  e  hookokoke  mai,  koe  o  Calara,  ka 
mea  e  ku  haalulu  ana  mai  luna  a  lalo  ;  a  ua  aneane  loa  ka  hai- 
kea  me  kona  kaikaina,  i  nele  ka  ike,  e  waiho  ana  imua  ona.  0, 
he  manawa  mokumokuahua  keia, — he  mokumokuahua  kuhohonu 
a  awahia  ! 

4.  Ua  auhee  aku  ia  wa  kona  inaina  ;  a  ua  aneane  loa  oia  e 
haawi  i  kona  ola  ponoi  no  ka  hoala  hou  ana  mai  i  na  mea  i  ha- 
naia  o  ia  kakahiaka.  Aole  nae  e  hiki.  Eia  nae,  aia  imua  ona 
ka  wa  e  hiki  mai  ana  ;  a  hooholo  iho  l.a  oia,  aole  e  malama  hou 
ia  ano  ona,  a  e  lokoino  i  kahi  mea. 

5.  Ina  e  pohala  mai  ana  o  Helene,  a  hooliloia  no  ka  wa  hiki 
mai  ma  ka  hookupono  ana  i  kona  mau  hewa  ponoi  i  hala  ae. 
Me  he  mea  io  Ia  no  kahi  manawa  pokole,  e  kaheaia  mai  ana  oia 
no  ka  hooko  ana  i  keia  mau  ae  ana,  aole  e  hana  hou  pela.  Ua 
pohala  maikai  iki  mai  la  o  Helene  ;  a  he  hora,  ua  ane  maikai 
mai  la  oia  e  like  me  ka  mea  mau.  Nolaila,  ua  manaoia,  he  mea 
kupono  kona  hoihoiia  i  ka  hale  ;  a  e  maalo  ae  ana  kekahi  kanaka 
mahiai  maluna  o  ke  kaa,  ua  ae  lokomaikai  mai  la  oia  i  ka  lawe 
ana  iaia  me  ia. 

6.  Aole  e  hiki  ia  Calara  ke  paani  me  na  kaikamahine,  e  like 
me  ka  mea  mau  ;  aole  e  hiki  iaia  ke  huli  palapala.  Ua  piha 
kona  puuwai  ;  a  ua  ake  loa  oia  e  pili  hou  aku  ma  ka  aoao  o  kona 
kaikaina.     Ua  hooliloia  ka  wa  hoomaha  ma  ka  huli  ana  no  na 

kii,  na  palapala,  a  me  na  buke  liilii  ;  a  o  na  hora  imi  palapala 
ma  ke  pai  ana  i  na  kaao. 

7.  Ma  keia  ano,  i  hoao  iho  ai  oia  e  hoomalielie  i  kahi  leo  malie 
uuku,  nona  na  hawanawana  malu  e  hoopoino  mai  ana  i  kona  po- 
maikai  a  pau.  0  !  nani  wale  kana  kiai  mau  ana  i  ka  la  i  kaoa 
kaapuni  lohi  ana  i  ka  hale  kula  ;  a  i  ha  wa  hope  loa,  ana  i  hoolei 
mai  ai  i  kona  mau  kukuna  ma  ka  pukaaniani  komohana,  oia  ka 
mea  mua  i  malama  i  ka  hailona  hauoli  ;  a  ua  hoonee  emoole  ia 
aku  la  mai  kona  pahu  palapala  aku,  na  buke,  na  pepa,  ka  peni 
a  me  ka  inika. 

8.  Aole  o  Oalara  i  hoololohi  ma  kona  ala  i  ka  hale.  Ua  maalo 
ae  no  hoi  oia  ma  ka  pohaku  hapa  o  ke  ala  me  ka  hoomaopopo 
nui  ole,  aka,  me  ka  u  kaumaha  ana.  Ua  awiwi  aku  oia  i  kahi 
moe  o  kona  kaikaina,  me  ke  ake  e  hoike  aku  iaia  i  na  mea  ana  i 
hoihoi  mai  ai  nana  ;  a  e  hoopau,  ma  o  na  lokomaikai  la  o  kela 
me  keia,  no  ka  hewa  ana  i  hana  aku  ai  iaia. 

9.  Ua  hiamoe  o  Helene.  Ua  pau  ka  haikea  ana  o  kona  hele- 
helena,  aka,  ua  enaena  me  k&fiva.  Ua  Avela  kona  mau  lima  liilii  ; 
a  iaia  e  i-ka  ana  maluna  o  kona  uluna,  ua  kamailio  oia  iaia  iho, — : 
a  i  kahi  manawa,  ua  hea  aku  i  kona  kaikuana,  "  ua  o]vi,  ua 
oki !"  a  alaila  hou,  ua  noi  aku  iaia  aole  make  kiola  iaia  i 
na  i-a. 

10.  Ua  kiai  aku  o  Calara  me  ka  pilihua  no  kona  ala  ae  ;  a  ua 
ala  mai  la  oia  ;  aka,  aole  nae  i  hooluoluia  mai  ke  kaikuaana  ku- 
pilikii,  a  me  na  hoaaloha.  Aole  oia  i  hoomaopopo  ia  lakou,  a 
ua  hoomau  no  i  ke  kamailio  e  olelo  ana  no  na  mea  i  hanaia  i  ke 
kakahiaka.  He  mea  kaumaha  loa  ia  na  Calara  i  ka  noonoo  ana. 
Hoi  aku  la  ia  ma  kona  rumi  uuku,  a  me  kona  moe  koolua  ole,  a 
uwe  iho  la,  a  hiki  wale  i  ka  manawa  e  hiki  ole  ai  iaia  ke  uwe 
hoū  aku. 

11.  I  ka  wehe  ana  mai  no  o  ka  malamalama,  noho  ana  oia  ma 
ka  aoao  o  kahi  moe  o  kona  kaikaina  ;  aka,  o  ia  mau  no,  aohe  i 
loli  ae.  No  na  la  ekolu,  ua  mau  no  Helene  ma  keia  ano.  Aole 
no  au,  ina  e  hiki  ana  ia'u,  e  wehewehe  aku  i  ka  mokumokuahua 
o  Calara,  i  kōna  lohe  ponoi  ana  aku  e  kaheaia,  a  e  hoohewaia 
mai  ana  e  kona  kaikaina. 

12.  He  oiaio,  ua  nui  kona  ehae'ha  mamua  ae  o  ka  mea  hiki 
iaia  ke  hoomanawanui.  I  ka  pau  aDa  o  ke  kolu  o  ka  la,  loaa  mai 
kekahi  mau  hoailona,  ua  pohala  mai  la  ko  Helene  noonoo  ana  ; 
a  ninau  mai  la,  ina  o  ka  wai  huihui  ana  i  inu  ai  he  mea  e  hoopo- 
ino  ai  iaia. 

13.  Ua  ike  mai  la  oia  i  kona  makuahine,  a  ninau  mai  la  no 
kona  kaikuaana.  Ko  Calara  puka  ana  aku  no  ia  iwaho,  a  ua  ka- 
hea  koke  ia  aku  la.  Jd  !  nani  ka  hauoli  o  ia  mau  kahea  hou  ia 
ana  mai !  Holo  mai  la  oia  i  kona  kaikaina  la,  a  iaia  i  hookokoke 
mai  ai,  nana  ae  la  ia  me  ke  ano  aka.  0  ka  enaena  jiva,  ua  nalo 
ia  mai  kona  papalina  aku  :  ua  aneane  haikea  make  oia. 

14.  Ma  kana  noi  ana,  ua  paepaeia  ae  la  kona  poo  maluna  o 
elua  a  me  ekolu  uluna  ;  a  ua  opiia  ae  la  kona  mau  lima  lahiiahi 
liilii  maluna  o  ka  uhi  keokeo.  Ua  hoolanakiiaia  mai  la  o  Calara  ; 
o  ka  uwe  wale  no  kana  hana  ;  a  iaia  i  kulou  iho  ai  e  honi  i  na 
lehelehe  aiai  o  kona  kaikaina.  ua  hoolei  ae  la  ua  kaikamahine  i 
kona  mau  lima  ma  ka  ka  a-i  o  Calara,  me  ka  ume  iho  iaia  e  hoo- 
kokoke  aku. 

15.  He  apo'na  loihi  ia  •  alaila,  oni  haalulu  ae  la  kona  mau 
liina,  a  haule  oni  ole  iho  la  ma  kona  aoao  ;  he  mau  wahi  auume 
ana  ;  hookahi  a  elua  ana  haika  ana  ;  a  aole  loa  i  pu-a  hanu  hou 
mai  o  Helene  uuku  ! 

16.  Ua  lele  ae  na  la,  na  pule,  a  me  na  malama.  Ua  hoolaia 
mai  ka  palapii  e  ka  manawa,  a  ka  ehaeha  i  hana  iho  ai  ma  ka 
make  ana  o  ke  kaikaina  hookahi ;  aka,  aole  nae  he  mana  e  hoo- 
pau  ai'mai  ka  puuwai  aku  o  Calara  i  ka  hoomanao  ana  no  kana 
hana  mua  iaia.  , 

17.  Na  keia  i  hoawahua  i  na  hora  lehulehu  wale.  Aole  ana 
lawe  ana  i  kana  hinai  uuku  o  ka  paina  awakea,  i  mama  ia  wa,  a 
ma  kana  hele  hookahi  ana  i  ke  kula,  ua  maalo  ae  ma  ka  "  po- 
haku  hapa  o  ke  ala,"  ke  ole,  me  ka  hoopuka  ana  i  ka  u  kaumaha, 
a  he  pinepine  wale  ka  hiolo  ana  o  ka  waimaka  awahia. 

18.  Ano,  ina  o  kekahi  o  ko'u  poe  heluhelu,  ua  like  me  Calara 
o  ka  wa  i  hala,  e  hoohalike  me  Calara  o  keia  wa, — ke  akahele,  ka 
lokomaikai,  a  me  ka  oluolu  i  na  mea  a  pau. 

19.    "  Ina  e  paa  mau  kuu  manao, 
E  hana  me  ka  pololei  ; 
I  mii  ke  aho  e  hooko 
I  na  mea  i  ao  mau  ia  mai." 

Na  Ninau. — 1,  2.  Heaha  ka  mea  i  loohia  ia  Helene,  mahope  koke  iho  o  kona  komo 
ana  i  ke  kula  ?  3.  Heaha  ka  mea  i  hanaia  nona  ?  4,  5.  Pehea  ko  Calara  manao  ?  Nawai 
i  hoihoi  ia  Calara  i  ka  hale  ?  6-8.  Pehea  ko  Calara  ano  ia  koena  la  ?  9.  Pehea  ko  He- 
lene  loaa  ana  aku,  i  kona  hiki  ana  aku  i  ka  hale  ?  10.  Uā  ike  mai  anei  o  Helene  ia 
lakou,  i  kona  ala  ana  ae?  12.  No  ke  aha  na  hailona  ana  i  hoike  mai  ai  i  ka  panina  o 
ka  la?  16.  Heaha  ka  mea  hiki  ole  ke  holoiia  mai  ko  Calara  puuwai  aku  ?  17.  Heaha 
ka  i  hoawahuaia  ?  18.  Pehea  o  Calara  mahope  mai  ?  19.  E  hai  paanaau  mai  i  kela 
lalani  mele. 


HAAWINA   LXVIII. 

KA  MANA. 

1.  Kahe  liilii  na  wai, 
A  lilo  i  moana  ;  * 
Pnka  na  hua  liilii, 

A  mau  ko  lakou  mana. 

2.  Pa  liilii  mai  ka  hau, 
Hee  nae  i  ka  makani ; 
Hu  liilii  na  manao, 
Mau  nae  a  puaneane. 

3.  Pa  na  kukuna  la, 
Hee  ae  la  ka  pouli, 
A  nani  ke  nana, 

A  mau  ae  ka  hauoli. 

4.  E  aoia  mai  kakou 
Ma  keia  hua  nane, 
E  hana  pono  mau, 
A  hiki  i  ka  lani. 

HAAWINA  LX$IX. 
]STO  KA  TEREMOMETA. 

1.  I  kekahi  la,  ninau  aku  la  o  Kimo  i  koua  makuakane,  i  ka 
hana  a  ka  mea-ana  e  kau  ana .  ma  ka  ipuka  ma  ke  alo,  iloko  o  ke- 
kahi  wa-hi  tini  me  ka  ohe  aniani. 

2.  "  He  teremometa  ia  mea,"  wahi  ana,  "a  ma  ia  mea  e  hiki  ai 
ia  kakou  ke  hoomaopopo  i  ka  wela  a  me  ke  anu." 

3.  "Aole  au  i  ike  e  papa,  pehea  la  e  hiki  ai  ia  oe  ke  hoomao- 
popo  i  ka  wela  a  me  ke  anu  ;  no  ka  mea,  aohe  o  laua  he  kino  e 
hiki  ai  ke  anaia,  a  aole  no  hoi  he  koikoi  e  hiki  ai  ke  kaupaonaia. 

4.  "  Aka,  aia  no  nae  he  wahi  e  anaia  ai  laua,"  wahi  a  ka  makua- 
kane,  "  a  ina  oe  e  hoolohe  mai,  alaila,  na'u  no  e  hoakaka  aku  ia  oe." 

5.  "  He  wa  loihi  i  hala  aku  nei,  ua  hoomaopopoia  o  na'me- 
tala — e  like  me  ka  hao,  keleawe,  kepau,  a  pela  aku,  e  hooma- 
huahua  ae  no  ia  mau  mea  ma  ko  lakou  ano,  ina  e  hoowelaia.  0 
ka  auka  hao  e  kupono  loa  ana  i  kekahi  puka  i  ka  wa  koekoe,  e 
nui  loa  ana  ia  no  ua  puka,  la  ke  hoowelaia  a  enaena  loa. 

6.  Ano,  ua  pili  no  keia  mea  i  ka  wai-dala,  a  pela  pu  no  hoi  i 
kekahi  mau  metala  paa  e  ae.  Pela  ka  ikeia  ana  e  kekahi  kana- 
ka  akeakamai.  nona  ka  inoa  o  Fareneheita,  a  ua  paniia  kekahi  o 
ua  wai-dala  la  iloko  o  kekahi  ohe  aniani  ;  a  ua  hoailona  ia  ka 
ohe  i  na  degere,  i  ike  ai  kekahi  mea  ma  ua  mau  degere  la  i  kahi 
e  holo  ai  o  ka  wai-dala  iluna  a  ilalo,  i  ke  ano  o  ka  anu  ana. 

7.  Ua  hooponopono  oia  i  ka  degere  haahaa  loa  o  kana  ana  ma 
ka  mea  ana  i  manao  ai  oia  ka  degere  oi  loa  o  ke  anu — oia  hoi 
ke  anu  i  hoohuaia  mai  ma  ka  hoohuipu  ana  i  ka  hau-paa  i  pa- 
kuiia  me  ka  paakai  ;  a  ua  kapa  aku  oia  ia  degere,  he  ole. 

8.  Alaila,  ho-o  iho  la  oia  i  ka  ohe  iloko  o  ka  wTai  i  hailaia,  a 
ike  iho  la  oia  i  ke  kiekie  o  ka  pii  ana  ae  o  ka  wai-dala  iloko  o 
ka  ohe,  a  hoailona  iho  la  ia  wahi.  0  ke  kowa  mawaena  o  ka 
ole  me  ka  wai  i  hailaia,  ua  maheleia  i  na  degere  elua  haneri  me 
umikumamalua.  Ma  na  degere  kanakolukumamalua,  ua  paa  ka 
wai.  0  keia  na  '  hoailona  nui/  e  like  me  ko  lakou  kapaia  ana, 
ma  kana  mea-ana. 

9.  Ma  keia  mea,  e  hoomaopopoia  ai  ka  degere  o  ka  wela  o 

kekahi  mea,  aole  maluna  loa  aku  a  malalo  iho  o  na  oi  elua  o  ka 
mea-ana  ;  aka,  i  ka  manawa  a  kakou  e  ana  ai  i  ka  wela  pakela 
loa  e  hehee  ai  ke  aniani,  a  i  ka  degere  hoi  o  ke  anu  e  paakiki  ai 
ka  wai-elala,  alaila,  he  mau  mea  hana  okoa  e  ae  ke  hanaia. 

10.  "E  paakiki  ana  ka  wai-dala  ke  hiki  aku  i  ka  degere  ka- 
naha  malalo  iho  o  ka  ole;  a  e  hehee  no  ke  aniani  ma  ka  degere 
hapa  iho  o  ka  wela  e  hehee  ai  ka  hapanui  o  na  metala  ;  aka,  no 
kela  a  me  keia  mau  mea  maa  mau,  ua  kupono  iho  la  uo  ke  ana 
o  ka  teremometa  wai-dala." 

11.  Ua  hoolohe  pono  loa  mai  la  o  Kimo  i  kona  makuakane,  a 
me  he  mea  la  ua  maopopo  pono  loa  iaia  na  mea  i  weheweheia 
mai.  Hookuu  mai  la  kona  makuakane  iaia  e  lawe  i  ka  teremo- 
meta  ma  kona  lima,  i  ike  ai  oia  i  ka  holo  ana  o  ka  wai-dala  iluoa 
a  ilalo,  oiai,  iaia  e  paa  ana  ma  na  kulana  okoa.  Mawaena  maoli 
o  ke  ea,  ua  hiki  maluna  iki  ae  o  hanakoluhumamalua  degere. 
Ua  kau  aku  la  ia  maluna  o  kekahi  kuauna  hau  ;  a  ua  haule  iho 
i  ke  hanakolukumamalua  degere  ponoi. 

12.  Alaila,  ua  hoihoiia  aku  la  iloko  o  ka  hale  ;  a  ua  pii  ae  la 
jLke  kanaono  degere.  Ha  iho  la  oia  ma  ka  okumu,  a  pii  wiki- 
wiki  loa  ae  la  ka  wai-dala  ;  hoopa  aku  la  ia  i  kona  alelo,  a  hoo- 
mauia  aku  la,  a  hiki  wale  i  ka  manawa  a  ka  wai-dala  i  pii  ae  ai 
a  hiki  i  ka  "  wela  koko." 

13.  "  Mahope  o  keia  mau  mea  a  pau,  heaha  ka  pomaikai  a  ka 
teremometa  ?  "  wahi  ana.  "  0  ka  pomaikai  o  ia  mea."  wahi  a 
ka  makuakane,  "  he  mea  e  hoomakaukau  ai  i  ka  poe  kaapuni 
honua  e  hoohalike  ai  i  na  ea  o  na  aina  e,  a  he  mea  ia  e  haawi 
mai  ai  ia  kakou  ka  poe  e  noho  ana  ma  ka  home  nei,  i  na  manao 
maopopo  no  ia  mau  wahi." 

14.  Ina,  aole  na  ka  hoomaopopoia  ana  o  keia  mea,  alaila,  ma  ka 
lakou  mau  wehewehe  ana,  e  hoopuka  wale  mai  no  auanei  lakou 
e  like  me  na  olelo  ana,  '  anuanu  loa/  'anuanu  kupono/  '  pnme- 
hana/  'wela/  '  wela  loa/  a  o  keia  mau  mea  a  pau,  hookahi  no  o 
lakou  ano  i  kekahi  kanaka,  a  he  mea  okoa  i  kahi  kanaka 
okoa  aku,  a  aohe  mea  ano  akaka  lea  i  kahi  mea. 

15.  He  mea  i  hoohana  pu  ia  no  hoi  ma  na  hana  ike  akamai,  a 
he  mea  e  kokua  ai  i  na  kanaka  paahana  i  ka  ike  ana  i  na  de- 

gere  o  ka  wela.  e  pili  ana  i  ka  lakou  mau  hana  menemene,  kahi 
e  hoopoinoia  mai  no  auanei  ka  hana,  ke  oi  iki  aku  ka  wela 
mamua  o  ka  mea  kupono. 

16.  He  mea  kupono  pu  no  hoi  ka  hiki  ana  ke  ike  no  na  mea  e 
pili  ana  no  ke  ea  i  kela  la  keia  la,  a  e  hoohalike  i  kekahi  kau 
me  ko  kekahi,  a  e  hiki  ai  ke  hai  mua  i  ka  manawa  e  hiki  mai  ai 
ka  wa  wela  loa  a  me  ka  wa  anu  loa,  '  0  keia  ka  palena  pau,  aole 
e  oi  aku  ana  mamua  o  keia.; 

17.  Ua  ao  pu  mai  no  hoi  ia  kakou  i  ke  kulike  mahalo  mua  o 
na  hana  a  ke  Akua,  ma  ka  hoike  ana  mai  ia  kakou  i  ke  ane  ko- 
koke  loa  ma  ke  ano  avarika  o  kekahi  kau  ke  hoohalikeia  aku  me 
kekahi  kau  okoa  aku  ;  oiai  nae,  i  kela  la  keia  la,  ua  nui  ka  loli 
ana  o  ke  ea. 

Na  Ninau. — 1.  Heaha  ka  ninau  a  Kimo  i  kona  makuakane  ?  3.  O  ke  aha  ka  mea 
ana  i  ike  ole  ai?  5.  Heaha  ka  mea  i  hoomaopopoia  i  ka  wa  loihi  wale  i  hala  aku  ? 
6.  Heaha  ka  mea  i  ike  ia  ekekahikanakaakeakamai  ?  7.  Maheakonawahiikukulu 
ai  i  ka  degere  haahaa  loa  ?  7.  Heaha  kana  i  kapa  aku  ai?  8.  Heaha  ia  hana  e  ae 
ana  ?  8.  I  na  degere  ehia  kana  i  mahele  ai  i  ke  kowa  mawaena  o  ka  ole  me  ka  wai 
baila?  8.  Heaha  ka  mea  e  loaa  mai  ana  i  ka  wai  ma  na  degere  kanakolukumamalua? 
8.  A  ma  ka  degere  hoi  elua  haneri  me  umikumamalua  ?  8.  Ua  kapaia  ua  mau  hoai- 
lona  la  heaha  ?  9.  E  hiki  kupono  anei  no  keia  ano  teremometa  no  na  mea  a  pau  ? 
10.  Heaha  ka  mea  i  oleloia  no  ka  wai-dala  me  ke  aniani  ?  11,  12.  Heaha  ka  Kimo 
hana  me  ka  teremometa  ?    13,  17.  E  hahai  mai  i  kana  mau  hana. 


HAAWINA  LXX. 

KA  PAANI  O  KA  POE  KAAHELE  I  HOAKAKAIA.— HE 
OLELO  KIKE. 

Ka  Poe  Kike  Olelo.— Ka  Makuakane,  Keoni,  Mere  a  me  Tamaki. 

1.  Makuakane.  [Komo  mai  la  iloko  o  ka  rumi  kahi  o  na  keiki 
e  ae  e  noho  ana  me  Tamaki  ka  mea  i  mai.]  Pehea  la  nei  o  ko 
oukpu  hele  ana  aku  i  ke  kauhale  ? 

2.  Keoni.  0,  ua  manao  iho  nei  makou  e  aho  ko  makou  noho 
ana  me  Tamaki,  oiai,  mamuli  neoneo  anei  hoi  oia. 

3.  Mak.  Ua  pono  ia  e  na  keiki.  He  mea  kupono  ia  kakou  e 
ake  i  ke  kapae  ana  aku  i  ko  kakou  mau  lealea  ponoi  no  na  po- 
maikai  o  hai.     E  nana  no  au  aole  e  mihi  ko  oukou  mau  manao 

110  ko  oukou  nohoana  ma  ka  hale  nei.  E  lilo  no  au  i  hoa  no  ou- 
kou  ;  a  oiai,  ua  hookaokoaia  keia  la  i  wa  paani,  e  ao  aku  no  au  ia 
oukou  i  kekalii  paani  a'u  i  hoonohonoho  ai  no  oukou. 

4.  Meke.  ..0,  ua  maikai  ia  mea  !  Aole  makou  i  manao  no  ka 
mea  e  loaa  mai  ana  ia  makou  ma  ka  noho  ana  ma  ka  hale  nei. 

5.  Kamaki.  Heaha  ka  inoa  o  ua  paani  la  i  kapaia  ai? 

6.  Mak.  Ua  kapaia  ka  "  Paani  o  ka  poe  Kaahele,"  a  e  hoike 
koke  aku  no  an  ia  oukou  i  ke  ano  o  ka  hanaia  ana.  He  mea  pono 
o  kekahi  o  kakou  ke  kanaka  kaahele.  E  hemo  aku  oia  iwaho,  e 
lawe  aku  i  kona  papale  me  ke  kookoo,  e  kikeke  mai  ma  ka  ipuka, 
a  e  olelo  mai,  "  Halo  !  Halo  !  Wehe  mai  i  ka  ipnka.  Alaila,  o 
kekahi  o  kakou  ka  mea  haku  hale,  e  pane  aku  oia,  owai  kela,  a 
heaha  kou  makemake  ?  " 

7.  Alaila,  olelo  mai  ke  kanaka  kaahele,  "He  kanaka  kaahele 
au,  a  e  makemake  ana  au  i  paina  ahiahi  me  ona  wahi  moe  o  keia 
po,"  alaila,  pane  aku  la  ka  mea  haku  hale, — 

"  E  komo  mai  oe  e  ke  kanaka  kaahele, 
A  e  hai  i  kou  wahi  i  hele  mai  ai ; 
A  ina  o  kou  ake  e  kipa  i  pakele, 
E  hahai  mai  i  kau  mea  i  ike  ai." 

8.  Alaila,  hahai  mai  la  ke  kanaka  kaahele  i  na  inoa  o  na  kula- 
nakauhale  a  me  na  kauhale  ano  nui  ana  i  hele  mai  ai,  i  na  muli- 
wai  a  me  na  kai  ana  i  holo  mai  ai,  a  me  na  mauna  kaulana  ana  i 
ae  mai  ai.  E  malama  pono  oia  i  ka  hele  ana  ma  ke  alanui  pololei, 
a  e  hoomaopopo  aole  o  ka  hai  pu  wale  mai  kekahi  i  ka  inoa  o  ke- 
kahi  mau  wahi  ana  i  hele  ole  ai,  ina  ua  hele  io  oia,  ma  ia  huakai. 

9.  I  ka  pau  ana  o  kana  hahai  ana  mai;  i  mai  la«ka  haku  o  ka 

hale, — 

"  Heaha  kau  mea  i  ike,  a  hai  mai, 

Ma  ka  home  nei,  a  makou  i  ike  ole  ai  ?  " 

10.  Alaila,  he  mea  pono  i  ke  kanaka  kaahele  ke  hai  mai  i  ke- 
kahi  mau  mea  e  pili  ana  i  kela  wahi  keia  wahi  a  me  ke  kulana- 
kauhale  ma  kona  kaahele  ana ;  a  ke  mea  pono  ia  kakou  a  pau  ke 

14 

kiai,  ina,  aole  oia  e  hookomo  mai  i  kahi  mau  moolelo  hoopunipuni 
me  kana  mau  mea  oiaio. 

11.  Alaila;  e  pono  ka  haku  hale  e  olelo  mai; — 

"  Heaha  ke  ea,  na  mea  ulu;  a  me  na  ano  maa, 
Ma  na  aina  au  i  hele  ai,  a  i  hoonaa  ?  " 

12.  I  ka  wa  e  hai  maopopo  mai  ai  kamahele  i  keia  mau  ninau7 
alaila;  e  hai  aku  ka  haku  hale  iaia? — 

"  Ke  hoomaikai  nei  ia  oe  e  kamahele, 
No  na  mea  ano  e  au  i  hai  mai  nei, 
Ua  oluolu  ia  e  paina  e  ke  kaahele, 
A  hoomaha  iho  ma  kahi  oluolu  nei." 

13.  Aka,  ina  i  hahai  mai  ka  mea  kaahele  i  kekahi  mea  a  kekahi 
o  kakou  i  ike  ia  aole  pela ;  ina;  penei,  ua  hoopuka  mai  oia  i  kau 
wahi,  aole  nae  e  moe  ana  ma  ke  ala  i  heleia  e  ia ;  a  o  kekahi  mau 
mea  ulu  paha,  aole  e  loaa  ma  na  wahi  ana  i  hahai  mai  ai, — alaila, 
e  hoouka  aku  no  kakou  iaia;  i  wiliwiliia  i  mau  owili  hahau  eha,  a 
kipaku  aku  iaia  mai  loko  aku  nei  o  ka  hale,  me  keia  mau  hua- 
olelo : — 

"  E  kamahele,  he  palau  kau  hai  mai  ! 
E  hele  loa  aku  oe  mai  noho  mai !  " 

14.  A  pela  no  ke  ano7  ina  aole  ana  mau  mea  e  pane  mai  ai  no 
na  ninau  i  haawiia  aku  iaia ;  e  olelo  aku  kakou, — 

"  E  kamahele  mumule,  aole  anei  ou  pane, 
No  kau  mea  i  ike  ?     E  hele  !     E  hele  !  " 

15.  Ano,  e  Keoni?  e  haawi  mua  mai  ia'u  i  ka  palapala  aina,  i 
kumu  e  ike  ai  kakou  i  ka  mea  pono  a  me  ka  mea  i  hewa.  Ia  ma- 
nawa?  e  hoomanao  pakahi  kakou  i  kekahi  huakai  ana  i  hele 
ai.  Ano,  owai  anei  ka  mea  mua  o  kakou  e  lilo  ai  oia  ke 
kamahele  ? 

16.  Mere.  07  e  papa,  e  pono  o  oe  ka  mea  mua  e  hoike  mai  ia 
makou  i  ke  ano  o  ka  hanaia  ana." 

17.  Mak.  Ua  hiki,  a  o  Heneri  ka  haku-hale.  Eia  ka  pepa,  a 
maluna  o  keia  ua  kakauia  na  huaolelo  au  e  hai  mai  ai  i  kela  a  me 

leia  manawa.      E  lohe  koke  no  oukou  i  ko'u  kikeke  ana  inai. 
[Hemo  koke  aku  la  oia  iwaho.] 

Na  Ninau. — 1.  Pehea  e  inanaoia  ai  keia  haawina  a  me  keia  mahope  ae  nei  ?  2.  He- 
s>.ha  ka  Keia  poe  keik-i  i  īnanao  nui  ai  e  hanu?  8.  Heaha  ka  ko  lakou  makuakane  i 
hahai  aku  ai  ?  6.  O  ka  paaui  hea  kana  i  waiho  aku  ai?  7.  Heaha  ka  ke  kamahele  e 
olelo  ai  ke  hiki  mai  oia  i  ka  ipuka  ?  8.  No  ke  aha  kaua  mea  e  olelo  mai  ai  ?  9.  He- 
aha  ka  ka  haku-hale  e  olelo  mai  ai  ?  10.  Heaha  ka  mea  e  kiai  pono  loa  ia  aku  ai  ke 
kamahele?  11.  Heaha  aku  kekahi  mea  hou  ona  e  niuāuia  aku  ai  ?  13.  Heaha  ka 
mea  e  hanaia  aku  ai  iaia  ke  wahahee  mai  kana  hahai  ana?  14.  Ptmea,  iua  aohe  aūa 
mea  pane  mai  ?    15-17.  Ano,  heaha  kana  mea  i  manao  ai  e  haoa  ? 

KA  PAANI  0  XA   KAMAHELE.— HE   OLELO  KIKE. 

1.  Tam.  Mahea  la  anei  o  papa  e  kaahele  ai  ? 

2.  Keoni.  Mai  makan,  mamuli  loaa  oia  ia  kakou.  E  hooma- 
kaukau  kakou  a  pau  i  na  hainaka  o  kakou. 

3.  Mak.  [Kikeke  mai  la  ma  ka  ipuka.]  Halo  !  Halo  !  Wehe 
mai  i  ka  puka. 

4.  Hen.  Owai  kela  ?  a  heaha  kou  makemake  ? 

5.  Mak.  He  kamahele  au7  a  e  makemake  ana  i  paina  ahiahi,  a 
i  moe  ana  iho  o  ka  po. 

6.  Hen.    Komo  mai,  komo  mai  e  ke  kamahele, 

A  hai  mai  i  kou  wahi  i  kaahele  ai ; 

A  i  ake  oe  e  kaulua  niaanei, 

E  hahai  i  kau  ike  no  ua  kaahele  nei. 

7.  Mak.  [Komo  mai  la  a  noho  iho  la  ma  ke  pakaukau.]  Ua 
kaahele  au  mai  Bosetona  a  i  Nu  loka,  mai  laila  aku  i  Terenetona 
i  Nu  Ierese  ;  mai  laila  aku  ee  aku  la  au  maluna  o  ka  mokumahu, 
a  holo  aku  la  ilalo  ma  ka  Muliwai  Deleware  a  hiki  i  Piladaelepia. 
Ma  ia  wahi,  kau  ma  ke  kaaahi  a  holo  aku  i  Potasavile  ma  Pene- 
selevania,  kahi  o  na  lua  lanahu. 

8.  Keoni.  [Nana  iho  la  ma  ka  palapala  aina.]  Ua  pono  wale 
no  ia  mea :  E  !  aole  paha  anei  e  loaa  kahi  mea  e  ku  ai  ka  uhau 
ana  iaia. 

9.  Hen.    Pela  iho,  e  nana  pono  kakou, 

Heaha  kau  mea  i  ike,  e  kamahele,  e  hai  mai, 
Ma  na  wahi  a  pau  loa  au  i  hele  ae  ? 

10.  Mak.  0  na  lua  lanahu  ke  kuimi  o  ka'u  huakai,  nolai!af 
aole  au  i  noho  ma  Nu  loka  a  ma  Piladaelepia.  Ua  hoohauoliia 
nae  au  e  ko'u  holo  ana  ilalo  ma  ka  Muliwai  Deleware.  Ua  nio- 
laelae  maikai  ia  la ;  ua  malino  malie  ka  muliwai ;  a  ua  nehe  holo 
mama  aku  la  imua  ka  mokumahu  nui,  ua  hoopihaia  kona  mau 
oneki  i  na  ohua  helehelena  hauoli,  e  haka  ana  ka  nanaina  i  kekahi 
mau  mea  ano  nui  ma  kula,  a  i  hoopuuluulu  ae  hoi  kahi  poe  ia 
lakou  iho  mao  a  maanei,  e  hoohala  manawa  ana  ma  ka  himeni 
ana  i  kahi  himeni  oluoiu,  i  ke  kamailio  oluolu,  a  ma  ka  hoolohe 
ana  i  kahi  mau  hookani  pila  o  na  aina  e  mai,  e  hookani  ana 
maluna  o  ka  pila  hapera. 

11.  Hen.  0  !  Ina  hoi  owau  kahi  ilaila  !  Aole  au  i  ike  iki  i  ka 
pila  hapera :    Ua  ike  no  anei  oe  i  kahi  pila  o  ia  ano  e  Keoni  ? 

12.  Keoni.  A<  h  ;  he  kii  wale  no,  o  kahi  ka'u  i  ike?  a  o  ka  Moi 
Davida  ke  hookani  ana  i  ua  mea  la. 

13.  Mak.  Ma  Piladaele}3ia,  kau  aku  la  au  maluna  o  ke  kaaahi 
a  hiki  i  Potasavile.  Ua  moe  aku  ke  alahao  iuka  o  ke  awawa  o- 
ka  Muliwai  Sakulukila  (Schuylkill),  he  kahawai  nani  loa,  e  panio 
ana  kona  ala  maloko  aku  o  na  kauhale  muimuia  a  me  na  apana 
oihana  mahiai  waiwai. 

14.  Mahope  loa  mai,  hiki  aku  la  makou  i  Potasavile ;  a  mahope 
iho  o  ka  paina  awakea  ana;  hele  aku  la  me  kahi  keonimana  okoa 
iho,  e  makaikai  i  na  lua  eli.  E  kokoke  ana  i  ke  komo  ana  aku,  e 
ku  ana  kekahi  wili  e  pakui  ai  i  ka  lanahu,  a  hookaawale  ae  i  kela 
a  me  keia  ano. 

15.  0  na  lanahu  ano  puupuu  nui,  ua  kuaiia  aku  i  ka  poe  kalepa 
ma  na  kaona  nui ;  a  o  ka  mea  aeae  iho  no  na  kapuahi,  a  no  na 
poe  kui  amara.  Ua  holo  aku  na  alahao  mao  a  maanei,  a  ua  uhiia 
me  na  kaa  nui  i  hoopihaia  me  ka  lanahu,  i  makaukau  no  ka  lawe 
ia  ana  aku  i  ke  kulanakauhale,  a  ua  ano  uleu  na  mea  a  pau  i  ka 
nana  aku. 

16.  Ia  manawa,  hoomakaukau  iho  la  makou  i  ka  iho  ana  ilalo 

©  ka  lua.  0  ke  komo  ana  aku  iloko  o  ia,  aole  i  oi  ae  ka  nui  ma- 
mua  o  na  ipuka  komo  malalo  o  ke  alanui  liele  wawae  o  ke  kulana- 
kauhale.  Mai  keia  komo  ana  aku,  ua  uhau  kamoe  iho  ia  kekahi 
ala,  a  maluna  olaila  e  holo  ai  ke  kaa,  o  ke  ano,  he  hapalua  ma- 
waena  o  ke  kaa  huila  palala  a  me  ke  kaa  kanu  lio  hookahi,  i  hoo- 
kipupuia  i  hope  e  kekahi  kaulahao  I  hoopaaia  i  kekahi  mikini  hiu 
mawaho. 

17.  Ua  hele  wale  a  palauli  eleele  ua  kaa  nei,  e  like  me  ka  eleele 
,a  ka  lepo  lamahu  e  hiki  ai  ke  hana  iho ;  aka,  ua  konoia  makou  e 
kulou  iho  ilalo  i  hiki  ai  ia  makou  ke  komo  aku  iloko  o  ka  lua, 
mahope  iho  o  ko  makou  komo  ana  i  na  kuka  a  me  na  papale,  i 
haawiia  mai  ia  makou  e  ka  poe  eli  lanahu.  Me  ke  kakuaia  ana 
me  keia  mau  mea,  ua  nee  koke  aku  la  makou  ilalo  i  ka  pouli. 

18.  Tam.  0  !    E  papa  1    Aole  anei  ou  makau  ? 

19.  Mak.  Aohe  nui  wale.  Mahope  iho  o  ka  iho  ana  he  mamao 
loihi,  ku  iho  la  ke  kaa ;  a  ike  iho  la  makou  ia  makou  iho  e  ku 
ana  ma  kau  wahi  hamama  akea  e  like  me  ke  ano  o  ka  rumi  kula. 
Maanei,  i  loaa  aku  ai  ia  makou  kahi  poe  kanaka  e  hana  ana ;  ua 
o  ia  iho  ka  ihoiho  kukui  malima  o  ka  papale  kapu  me  he  hulu  la. 

20.  Pela  iho  la  ke  ano  o  ka  lawe  ana  i  ke  kukui,  a  waiho  kaa- 
wale  na  lima.  I  ka  hoolakoia  ana  mai  o  makou  me  na  kukui  ma 
ia  ano,  mai  ko  makou  alakai  mai,  i  mai  la  oia  e  uhai  aku  makou 
iaia.  Alaila,  komo  aku  la  makou  ma  kau  wahi  loihi  akea  me  na 
alahao  i  hoomoe  ia,  i  hanaia  no  ia  mau  ano  kaa  e  holo  ai7  ia  ma- 
kou  i  iho  aku  ai  iloko  olaila. 

21.  0  keia  mau  moaio  iho  la  ko  makou  alahookahi ;  no  kamea, 
■o  ka  honua  o  ua  keena  nei  he  alualua  ke  hele  wawae  aku.  He  lohi 
ka  makou  hele  ana  ma  ka  malamalama  hapopo  maluna  o  ua  mau 
moaio  nei ;  a  i  kahi  manawa,  paMkaiho  la  iloko  o  ka  lua,  aia  i  ke 
kuli  ka  hohonu,  i  hoopihaia  me  ka  wai  eleele  loa,  e  kulukulu  mau 
,ana  ma  na  aoao  o  ka  lua  eli,  a  i  kahi  manawa  ua  mahuahua  loa, 
na  ka  enekini  mahu  e  pauma. 

22.  0  ua  keena  nei,  ua  kielae  e  like  me  ko  makou  mau  poo ; 
nka,  oiai,  ua  olokeaia  ma  kau  mau  wahi  me  na  laau  e  kakoo  ae 
.ana  i  kaupaku,  a  me  ke  akahele  loa  e  hiki  ai  ke  pale  ae  i  ka  hoo- 

kui  ana  o  ko  makou  man  poo  ia  mau  mea.  Nolaila,  o  ko  makon 
liele  ana,  no  ka  makau  mau  o  kuia  ko  makou  mau  poo  a  me  ke 
ano  kapekepeke  olalo,  ua  mamao  ia  ma  ka  oluolu  kupono. 

23.  Hen.  No  ke  aha  ko  lakou  hana  ole  i  mau  alanui  maikai 
kupono  ? 

24.  Mak.  Aole  o  ka  oluolu  maikai  ka  mea  i  manaoia  ;  aole  no 
lioi  i  manaoia  o  ka  lua  eli  he  wahi  hoikeike,  aka,  he  wahi  wale  no 
e  loaa  mai  ai  ka  lanahu.  Aka,  i  ka  poe  eli  lanahu,  aohe  ano  iki- 
iki  e  like  me  makou ;  no  ka  mea,  ua  maa  lakou  i  keia  mau  ala. 
kapekepeke,  he  hiki  ia  lakou  ke  hele  me  ka  oluolu  a  me  ka  hiki 
wawe  me  ka  loaa  ole  o  na  poino  e  hoopilikia  mai  ai  ia  makou. 

25.  Mahope  iho  o  ka  hele  ana  no  kau  wahi  mamao  aku,  ike  aku 
la  makou,  ma  o  ko  makou  mau  kukui  hopipi,  i  kekahi  mau  lio 
elua  iloko  o  kau  wahi  ano  pa  lio.  Ua  ano  e  no  ko  lakou  nanaina 
ma  ia  wahi  malalo  o  ka  honua. 

26.  Hen.  Pehea  ko  laua  hiki  ana  ilalo  o  ia  wahi? 

27.  Mak.  Ua  ninau  au ;  a  ua  hai  mai  lakou7  ua  konoia  lakou 
e  hoohuli  ia  laua  ma  ko  laua  mau  aoao,  alaila,  nakii  i  ko  laua  mau 
wawae  i  ole  e  peku,  a  hookau  maluna  o  kahi  mau  papa  maluna  o- 
na  huila,  a  hookuukuu  aku  maluna  o  ua  mau  ala  la. 

28.  Hen.  Aloha  ino  ua  mau  lio  la  !  Ke  manao  wale  nei  au,  ua 
manao  aku  la  paha  e  pepehi  ia  ana. 

29.  Mak.  Alaila,  hele  aku  ia  makou  ma  kahi  aoao  aku  o  ke 
keena,  malaila  kahi  i  kukuluia  ai  o  kahi  ohe  nui,  e  puka  ana  iluna 
me  he  puka  uahi  la.  Ua  hanaia  keia  mea  i  wahi  e  hookuukuu 
iho  ai  i  ka  lanahu ;  no  ka  mea,  ua  oi  aku  ka  oluolu  o  ka  eli  ana  i 
ka  lanahu  maluna  iho;  a  helelei  ponoi  iho  ma  kahi  o  ke  kaa  e  hiki 
mai  ai  a  lawe  aku,  mamua  ae  o  ka  huai  pono  ana  ae  iluna  ma  ke 
ano  kupololei  huina  aouli.  Ua  ike  anei  oe  i  ke  ano  o  ka  huina 
aouli  e  Heneri  ? 

30.  Hen.  Ae.  0  ka  huina  aouli,  oia  kahi  a  ka  aina  e  ano  me 
he  la  e  halawai  ae  ana  me  ke  aouli, — oia  hoi,  e  iliwai  like  ana  me 
ko  kakou  maka.  Nolaila,  o  ka  huina  aouli  oia  no  ka  iliwai  like 
me  kahi  ponoi  iho. 

31.  Mak.  Ae.  Ano,  o  na  keena  ua  huai  mua  ia  ma  ka  ano  hui~ 

na  aouli,  ua  huai  ae  na  kanaka  i  ka  lua  hohonu  kupono  e  ku  ai  o 
ke  -kanaka;  a  akea  kupono  e  hana  ai  me  na  kipikua  a  me  na 
kolopa. 

32.  0  ia  ano  huai  ana  ua  kapaia  he  keena ;  a;  i  ka  manawa  e 
laweia  ai  iluna  a  i!alo;  ua  kapaia  he  ohe  uhao.  0  ka  lanahu,  i  ka 
manawa  e  helelei  mai  ai  mai  ka  paa  nui  ana;  ua  kaaia  alm  iwaho 
maluna  o  na  kaa  e  holo  ana  ma  na  alahao  i  hoomoeia  no  lakou;  a 
i  hooloihiia  aku  e  like  me  ka  hohonu  a  ka  poe  eli  lanahu  e  komo 
eli  aku  ai.  0  na  kaa,  ina  he  lehulehu  wale  lakou  ma  ke  kaoo 
hookahi;  na  na  lio  e  huki ;  aka,  ina  hookahi'a  elua  wale  no;  na  na 
kanaka  ponoi  no  e  panee. 

33.  Mahope  iho  o  ka  hele  ana  no  ka  mile  hookahi  malalo  o  ka 
honua;  hiki  aku  la  makou  i  ka  pau  ana  mai  o  ka  lua  eli  ma  ia 
wahi;  a  ua  hauoli  ka  manao  i  ka  huli  hope  hou  ana.  Ua  maoe-a 
makou  me  ka  makou  hele  ulolohi  loihi  ana;  i  ko  makou  hiki  hou 
ana  mai  i  ka  waha  o  ka  lua  eli;  a  kau  ae  la  maluna  o  ke  kaa  i 
hukiia  aku  iluna. 

34.  I  ko  makou  hoea  hou  ana  i  ka  ili  o  ka  honua;  aole  e  hiki  ia 
makou  ke  hoopio  iho  ka  aka  ana  aku  o  kekahi  i  kekahi;  no  ka 
mea;  ua  hele  wale  ko  makou  mau  helehelena  a  uliuli  e  like  me  ko 
ka  poe  eli  lanahu  !  Ua  hoolakoia  mai  makou  me  ka  wai  a  me  na 
iawele,  a  ma  ia  mea  i  hoopau  loa  ia  ae  ai  na  mea  ino  loa ;  aka;  ua 
hoopaaia  iho  la  e  ke  ea  pili  lepo  uahi  ka  lepo  aeae  loa  ma  ko  ma- 
kou  a-i  a  malalo  iho  o  ko  makou  mau  lole ;  a  no  ia  mea;  aia  wale 
no  mahope  iho  o  ka  hoi  ana  mai  i  ke  kulanakauhale;  a  holoi  auau 
maoli;  ka  pau  ana  o  na  meheu  a  pau  loa  o  ua  mea  la. 

35.  Hoihoi  aku  la  makou  i  ka  poe  eli  lanahu  oluolu  i  na  kuka 
a  me  na  papale  kapu  a  lakou  i  hoolako  mai  ai  no  makou;  a  hoo- 
maikai  aku  la  ia  lakou  no  ko  lakou  lokomaikai.  0  keia  a  me  kau 
wahi  makana  uuku  a  makou  i  haawi  aku  ai;  ua  lilo  ia  i  mea  olu- 
olu  loa  ia  lakou ;  a  hoi  mai  la  makou  me  ka  hooiuoluia  mai  o  ka 
makou  huakai. 

36.  Aka,  ua  poina  ia'u  ka  hai  ana  aku,  ua  loaa  nui  ia  lakou  na 
gula  mai  loko  mai  o  keia  lua;  a  me  na  āaimana  nani  no  na  wahine 
hanohano;  a  me  — — . 

37.  [Na  keiki  a  pau.]  Heaha !  Gula  mai  loko  mai  o  ka  lua 
lanahu  !     Gula  mai  loko  mai  o  ka  lua  lanaliu  ! 

E  kamaliele  wahahee,  aohe  hai  pololei, 
E  hele  koke  aku  oe,  ano,  mai  ia  nei ! 

38.  [Me  kela  mau  huaolelo,  ko  lakou  uhau  koke  iho  la  no  ia 
me  ko  lakou  mau  hainaka  i  hiliia,  a  kipaku  mai  la  iaia  mai  loko 
mai  o  ka  rumi.] 

39.  Tam.  Ua  maikai  kona  hapakue  ana  iho  la  ma  ia  wahi. 

40.  Hen.  Aka,  i  ko'u  manao,  ua  pololei  o  Papa ;  no  ka  mea, 
malia  paha  o  ko  ia  'la  manao  e  loaa  nui  mai  ana  ke  dala  ma  ka  ■ 
hana  ana  i  ka  lua  eli,  a  loaa  mai  ka  lanahu,  oiai,  ua  nui  loa  na 
lanahu  i  ho-aia  ma  na  wahi  a  pau  o  ka  aina. 

Na  Ninau. — Heaha  ke  ano  o  keia  haawina,  a  pehea  ka  helnheluia  ana?  4.  Owai 
ka  haku  o  ka  hale  ?  7.  Mahea  kahi  o  ka  inakuakane  i  kaahele  ai  ?  10.  E  hahai  inai 
i  ka  holo  ana  ma  ka  Muliwai  Beleware  ?  13.  Heaha  kana  i  hahai  mai  ai  no  ka  Muli- 
wai  Sakulnkila?  14.  Aia  mahea  na  lua  lanahu  ana  i  makaikai  ai?  14.  Heaha  ka 
mea  e  ku  kokoke  ana  ma  ka  waha  o  ka  lua  ?  16,  17.  Pehea  ka  hiki  ana  o  ko  lakou 
imkuakane  iloko  o  ka  lua?  19,  20.  Heaha  ka  malamalama  a  ka  poe  eli  e  ho-a  ai  ? 
20-25.  E  wehewehe  mai  i  ke  ano  o  ka  lua  ?  27.  Pehea  ka  hiki  ana  o  na  lio  ilalo  o  ka 
lua?  29.  Pehea  ka  lakou  eli  ana  i  ka  lanahu  ?  81,  31.  Heaha  ke  keena  ?  33.  Pehea 
ka  mamao  o  ka  lakou  hele  ana  iioko  o  ka  lua  ?  34.  Heaha  ko  lakou  ano  ia  lakou  i 
puka  mai  ai  mai  loko  mai  o  ka  lua  ?  36.  Heaha  kahi  mea  okoa  e  ae  a  lakou  i  olelo 
mai  ai  mai  loko  mai  o  ka  lua  ?  40.  Heaha  ka  Heneri  i  olelo  ai?— E  hiki  anei  i  kahl 
o  oukou  ke  hahai  mai  i  kahi  huakai  a  oukou  i  hele  ai. 


HAAWINA  LXXH 

]ST0  KA  MAKAALA  AN"A  MA  KE  KULA. 

1.  Kula  nani  nei,  kula  kamalii, 
Kahi  e  ao  ai  i  ke  akamai, 

E  paa  pono  ia'u  keia  kanawai, 
"  Mai  lolohi  ae  i  ke  kula  nei. 

2.  Ala  e  no  wau  ma  ka  wanaao, 
E  imi  pono  no  i  ka  makaukan, 
Noho  hoomanao  i  kuu  kanawai2 

"  Mai  lolohi  ae  i  ke  kula  nei 

3.  Ma  ka  liale  no  e  hoopaanaau 
Na  haawina  ao  a  e  holo  wau, 
I  hookoia  mai  keia  kanawai, 

"  Mai  lolohi  ae  i  ke  kula  nei. 

4.  Kula  waiwai  nei,  momi  ano  e, 
Naauao  no  au  me  ka  pomaikai, 
Ku  a  awiwi  me  kuu  kanawai, 

"  Mai  lolohi  ae  i  ke  kula  nei. 

5.  Kula  makamae,  hoku  ao  maikai, 
Nana  e  alakai  i  kahi  e  ola'i, 
Pono  e  paa  mau  keia  kanawai, 

"  Mai  lolohi  ae  i  ke  kula  nei. 

6.  Kula  nani  e  !  e  pau  ana  no, 
E  ala  a  hele  au  i  na  la  a  pau, 

Mau  no  kuu  manao  ma  kuu  kanawai, 
"  Mai  lolohi  ae  i  ke  kula  nei. 


HAAWINA  LXXIII. 
KA   OXA— HE  HAIOLELO. 

1.  0  ka  ona,  e  like  me  na  hewa  e  ae,  he  hewa  maalea,  a  hoo- 
malimali  no  hoi.  Ua  kahikoia  a  nani  owaho,  aka,  aa  piha  oloko 
me  ka  palaho,  a  ua  haumia  no  hoi  me  he  ilina  la  i  hoopihaia  me 
na  iwi  kupapau  !  Ua  hoomalimalha,  a  ua  hoopunipuniia,  e  ia,  ka 
poe  ui ;  a  ua  hoouhiia  e  ia,  ke  kau  elemakule  me  ka  hilahila  a  me 
ka  poino. 

2.  Ua  ike  no  paha  oukou  i  ke  ao  lai,  e  lana  malie  ana  ma  ka 
palamea  o  ka  lewa,  ma  ka  la  malino  o  ke  kau.  I  kona  mamao 
aku,  nani  kona  hiohiona  !  Olinolino  mai  la  kona  kae  me  ka  ma- 
lamalama  kamahao ;  a  o  kona  kaaielewa  ana  ma  ke  aouli  me  he 
kaa  kaua  la  o  Iehova  ! 

3.  I  kona  nee  ana  a  kokoke7  nalo  ae  la  kona  nani.  Me  he  mea 
la  ua  nana  mai  oia  i  na  kanaka  o  ka  honua  ilalo  iho  ona  me  na 
maka  ino  o  ka  huhu.  Mai  na  kae  olinolino,  ua  lele  mai  na  ihe 
wakawaka  o  ka  uila  eehia ;  a  o  ka  leo  kolonahe  i  loheia  ma  kahi 
mamao  aku7  ua  hoolilo  ia  he  nakulu  kalakala  o  ka  hekili  weliweli. 

4.  Poha  mai  la  ka  ino  maluna  o  ka  aina.  Hee  aku  la  na  holo- 
holona  o  ke  kula7  i  malu  ma  ka  lulu  o  ka  pali  pohaku ;  ua  hooneo 
ia  na  mala  mea  kanu  e  oo  ana7  o  ke  kanaka  mahiai ;  a  ke  holo  hee 
nei  na  kanaka  mai  ka  inaina  o  ka  ino. 

5.  Ua  like  no  ka  ona  me  ua  ao  lai  nei.  He  leo  malimali  no 
kona7  e  kahaa  ana  no  ka  lulu,  a  no  ka  malumalu  o  kona  mau 
awawa.  E  hoolohe  ana  no  ka  mea  puni  waiona  ia  leo  hoopuni- 
puni7  aia  hoi,  poha  mai  la  oia  maluna  o  ka  aina  malaelae,  uliuli, 
me  he  ao  pouli  kaalelewa  la  o  ka  lani7  e  nee  awiwi  ana7  e  nee  weli- 
weli  ana7  a  e  waiho  neoneo  ana  ka  aina  mahope  ona. 

"  Me  he  kihapai  o  Edena  la  !  mamua  iho  ona7 
Mahope  mai7  me  he  waoakua  la  ! " 
Ua  pa  ino  mai  na  makani  puahiohio  o  ka  ona7  a  ua  nee  aku  kona 
au  mimiki  a  hiki  aku  i  ke  kuahu  o  ka  ohana,  na  aha  kaulike  o  ke 
kanawai,  a  komohia  aku  i  na  wahi  laa  o  ka  luakini  o  Iehova. 

6.  Ua  ike  aku  no  oukou  i  ka  moana  i  kona  wa  malino  mai. 
Ma  kahi  e  hiki  aku  ai  ka  ike  o  ka  maka7  aole  no  he  oaniani  makani 
nana  e  hoonioni  i  ka  iliwai.  Me  he  kai  aniani  la7  ua  hoholaia  ka 
malino  maluna  iho  ona.  Ua  hilinai  ka  luina  i  ka  lai  o  ka  moana 
a  me  na  ouli  o  ka  lewa7  a  ua  hoolana  aku  i  kona  waa ;  ua  hohola 
ae  i  na  pea  i  ka  makani  e  ani  ana.  Emoole  a  ua  hoololiia  keia 
ike  o  ka  maka.  Ua  nou  ino  mai  ka  makani,  ooloku  mai  la  na  ale 
kuehuehu ;  hikaka  ae  la  ka  moku7  a  kunewanewa  kona  holo  ana 
ma  na  awawa  o  ka  moana.  Ua  ikeia  na  kuanalu  a  me  na  kapa- 
kahakai  kuhoho.  I  wehe  ae  ai  ka  pawa  o  ke  kakahiaka  nui, 
ua  ikeia  ka  moku7 — ua  ili ;  aole  he  kia7  aole  he  hoe ;  aole  hoi  he 
pea7  aole  he  panana ;  aole  he  luina7  aole  he  kapena  ;  ua  poino  loa  ! 

7.  Ua  like  ka  ona  me  kela  moana.  I  ke  kanaka  opiopio7  naau- 
po7  ua  like  pu  kona  malino  me  he  kai  aniani  la.  Aka7  iaia  e  hoao 
ana  e  hookele  i  kona  moku  malaila,  nalo  koke  ae  la  na  puu  uliuli 

o  ka  hoopono,  a  hoomaka  mai-  la  na  kai  kupikipikio  o  ka  poino  e 
aleale  iaia.  Nou  ino  mai  la  ka  makani  o  ke  kau  hune  iaia  ;  opili 
mai  oia  iloko  o  ke  kuaua  ikaika  o  ka  mainoino  ;  a,  emoole,  ke  lana 
nei  oia  he  moku  poino  maluna  o  ke  kai  palena  ole  o  ka  ino  mau 
loa. 


HAAWINA  LXXIV. 
KE  ALANUI  O  KA  NOEAIL—  HE  HAIOLELO. 

1.  0  ke  alanui,  aole  i  ikeia  e  ka  manu.  Aole  i  ikeia  e  ka  maka 
o  ka  Yuletura ;  aole  i  hehi  iho  na  manu  hihiu  iaia,  aole  ka  lima  i 
maalo  ae  ilaila. 

2.  Kau  aku  no  ia  i  kona  lima  maluna  o  ka  pohaku  paa ;  hoo- 
kahuli  ae  ia  i  na  mauna  mai  ke  kumu  aku.  Hoopoha  no  ia  i  ke 
kahawai  mawaena  o  na  pohaku ;  a  ike  no  kona  maka  i  na  mea 
waiwai  nui  a  pau. 

3.  Pani  aku  no  ia  i  na  wai  i  ke  kahe  ana  iho,  a  o  na  mea  i  hu- 
naia  kana  i  lawe  mai  ai  i  ka  malamalama.  Aka,  mahea  la  e  loaa'i 
ka  noeau  ?     Mahea  hoi  kahi  o  ka  naauao  ? 

4.  Aohe  kanaka  i  ike  i  kona  kumukuai ;  aole  hoi  e  loaa  ia  ma 
ka  aina  o  ka  poe  e  ola  nei.  I  mai  la  ka  hohonu,  "  Aole  ia  iloko 
o'u."     I  mai  la  hoi  ke  kai,  "  Aole  ia  me  a'u." 

5.  Aole  e  haawiia  ke  gula  maikai  i  kumu  e  loaa  mai  ai;  aole 
hoi  e  kaupaona  ke  dala  i  kumukuai  nona.  Aole  e  kau  pu  ia  oia 
me  ke  gula  o  Opira,  me  ka  pohaku  onika  maikai  a  me  ke  sapira. 

6.  Aole  e  hoolikeia  ke  gula  a  me  ka  pohaku  aniani  me  ia : 
Aole  e  hooliloia  ia  mea  no  na  ipu  gula  maikai.  A.ole  e  manaoia 
ke  akoakoa,  a  me  ka  pohaku  maikai :  No  ka  mea,  o  ka  waiwai 
o  ka  noeau,  ua  oi  aku  ia  mamua  o  na  momi. 

7.  Aole  e  hoolikeia  ke  topaza  o  Aitiopa  me  ia,  aole  hoi  ia  e  kau 
pu  ia  me  ke  gula  maikai.  Mai  hea  mai  hoi  ka  noeau  ?  A  mahea 
hoi  kahi  o  ka  naauao  ? 

8.  !STo  ka  mea,  ua  hunaia  oia  mai  na  maka  aku  o  ka  poe  a  pau 
e  ola  ana,  a  ua  nalo  oia  mai  na  manu  o  ka  lewa  aku.     I  mai  la  ka 

po  a  me  ka  niake?  ua  lohe  no  maua  me '  ko  maua  pepeiao  i  kona 
l'ono. 

9.  Ua  maopopo  no  i  ke  Akua  Kona  aoao?  a  oia  ka  i  ike  i  Kona 
wahi.  No  ka  mea,  oia  ka  i  nana  aku  i  na  welau  o  ka  honua,  ua 
ike  no  ia  malalo  o  ka  lani  a  pau ; 

10.  E  hana  i  ka  mea  kaupaona  no  ka  niakani,  a  ua  āna  no  ia  i 
na  wai  maloko  o  ka  mea  ana.  I  kana  hana  ana  i  ke  kanawai  no 
ka  ua?  a  me  ke  ala  no  ka  uwila  o  ka  hekili ; 

11.  Alaila,  ike  no  oia  ia  mea?  a  hoike  mai  hoi  ia  ;  hoomakaukau 
oia  ia  mea,  a  imi  aku  hoi  ia  mea.  A  ua  i  mai  no.  ia  i  ke  kanaka : 
Aia  hoi,  o  ka  makau  i  ka  Haku,  oia  ka  noeau ;  a  o  ka  haalele  i  ka 
hewa,  oia  ka  naauao. 


HAAWINA   LXXV. 


E  HAXA  AKU  OE  IA  HAI,  E  LIKE  ME  OE  I  MAKEMAKE 
IA  HAI  E  HANA  MAI  AI  IA  OE. 

1.  Na  kekahi  kanaka  i  kakau  aku  i  ka  nupepa,  i  ka  moolelo  o 
kekahi  hana  ana  i  ike  maka  ai.  He  hana  i  ku  i  ka  lokomaikai 
maoli  no  ;  a  he  mea  e  hoohauoli  ai  i  ka  naan  o  ka  poe  pono,  ma 
ka  ike  ana,  he  ano  anela  iki  i  koe  iloko  o  ko  kakou  ano  kanaka. 

2.  Ma  ka  Mokuaina  o  Pennsylvania  (Penesilawenia),  ma  kefei- 
hi  aoao  o  ko  laila  lalani  mauna,  a  ma  ke  kauhale  kahi  i  hooili  ia'i 
na  eemoka  mai  ke  komohana  mai,  ua  hoopaaia  kekahi  waapa  nu- 
nui,  i  kapiliia  no  ka  holo  ana  ma  na  auwai  akea  i  hanaia  ma  ua 
aina  la.  E  kali  ana  ka  waapa  no  ka  hoea  ana  mai  o  na  kaa-ala- 
nui-hao  me  na  /thua  e  hele  ana  i  ka  Hikina. 

3.  E  ku  kokoke  ana  ke  kapena  i  kona  waapa.  Ua  nonono  mai 
la  kona  helehelena,  a  he  kanaka  loihi,  kohu  kuaaina  la.  E  hoo- 
ponopono  ana  oia  i  na  hana  o  na  luina,  ia  lakou  e  hoomakaukau 
ana  i  ka  waapa  no  ka  holo  ana.  Ia  manawa  no,  hoea  mai  la  na 
kaa,  a  liuliu  iki,  puka  mai  la  na  keonimana  eono  mai  kekahi  kaa, 
a  hele  aku?  a  ku  imua  o  ke  kapena?  me  ka  i  aku  la  iaia  penei : 

4  "Ea,  ke  kapena,  ua  makemake  no  makou  e  hele  aku  ak. 

Mokuaina  ma  ka  Hikina  aku  nei ;  aka,  ke  waiho  nei  me  oe  ko 
makou  liele,  me  ka  ole.  Maloko  o  ko  kaa  a  makou  i  haalele  mai 
nei,  ke  waiho  la  kekahi  kanaka  mai,  ka  mea  i  hoowahawahaia  e 
makou.  Ua  kohoia  makou  he  komite  e  na  ohua,  e  nonoi  ia  oe  e 
hoole  i  ka  ee  ana  o  keia  kanaka  ma  kou  waapa.  J  na  oia  kekahi 
ka  i  hele  ana,  e  noho  no  makou.    Pehea  mai  la  kou  manao  ?  " 

5.  "  E  na  keonimana,"  i  aku  la  ke  kapena,  "  ua  lohe  aku  la 
wau,  i  ko  na  ohua,  ma  ka  waha  o  ko  lakou  komite  ;  he  komite 
anei  kekahi  ko  ke  kanaka  mai  ?  ,1 

6.  Aole  no  he  mea  o  lakou  i  pane  mai  no  keia  ninau  kuhewa, 
la  manawa  koke  no,  hele  aku  la  ke  kapena  a  komo  aku  ma  ke 
kaa.     Ma  kekahi  o  na  kuono,  ua  ike  oia  i  kekahi  kai^aka  i  hele 

,_awiwi  loa  ke  kino,  a  nawaliwaii  loa  no  ka  mai.  Ane  pau  koe  o 
kona  ola,  no  ka  luaihoko,  me  ke  kunupaa.  Hele  aku  ke  kapena  i 
ona  la,  a  kamailio  aku  me  ka  leo  hoomalielie. 

7.  Me  ka  lana,  pihoihoi  o  ka  manao,  leha  ae  la  iluna  na  maka  o 
ke  kanaka  mai,  me  ka  hiaai,  a  ninau  aku  la,  "  0,  ea,  o  oe  anei  ke 
kapena  ?  A  ua  ae  anei  oe  ia'u  e  hele  ?  Ka  ke  Akua  e  kokua  ia'u  l 
Manao  mai  na  ohua  ia'u  me  he  mai  ahulau  la  !  Ua  aloha  ole  no. 
Ke  ike  nei  oe,  ua  kokoke  au  i  halawai  me  ka  make ;  aka,  ea,  ina 
ua  hooloihiia  kuu  ola,  a  hiki  aku  au  i  ka  home  o  kuu  makuahine, 
e  make  hauoli  no  wau.  Ke  noho  nei  kuu  makuahine  ma  Burlin- 
ton  (Bulinetona),  a  ua  hala  i  hope  ka  hapanui  o  ke  alanui, — koe 
ka  uuku.  He  kanaka  pena  hale  au,  ua  ilihune  no  hoi.  He  ka- 
makahi  no  au  a  kuu  makua,  a  ke  iini  nei  wau  e  hiipoi  mai  kona 
mau  lima  ia'u,  mamua  o  kuu  hele  ana  i  ka  make." 

8.  "  E  hele  no  oe,  ina  no  paha  lilo  ia  i  kmmi  e  noho  aku  ae  na 
ohua  e  ae  a  pau  loa,"  pane  aloha  aku  la  ke  kapena. 

9.  la  manawa  e  kupipi  ana  na  ohua  a  pau  ma  kahi  o  ka  waapa, 
me  ko  lakou  ukana,  e  kali  ana  no  ka  olelo  hoohoio  a  ke  kapena, 
mamua  o  ko  lakou  ee  ana  maluna  o  ka  waapa. 

10.  Emo  ole,  a  kudalaia  ae  la  ka  olelo  hooholo  a  ke  kapena,  ma 
ka  ike  an'ae  iaia  e  hele  mai  ana,  me  ka  hiipoi  ana  mai  o  ke  kanaka 
mai.  Holo  pololei  aku  no  oia  iwaena  o  ka  lehulehu,  me  kona  ha- 
awe  no  ka  make,  a  ua  kauoha  aku  e  halii  i  pela  moe  ma  kahi  olu- 

olu  loa  o  kona  waapa ;  a  malaila  ana  i  hoomoe  aku  i  ke  kanaka 
mai,  me  ke  aloka  menemene  a  ka  makua  i  kona  kamaiki.  A  pau 
ia  hoomaka  koke  ae  la  oia  i  kona  waapa  no  ka  holo  ana. 

11.  la  manawa  ala  mai  la  ka  noonoo  hou  iloko  o  na  naau  o  na 
ohua,  oia  no  ka  hilahila,  me  ka  mihi  no  ko  lakou  ano  uahoa.  Me 
ka  manao  lokahi  ee  lakou  maluna  o  ka  waapa ;  a  mahope  mai  o 
kekahi  mau  hora  ua  hoouna  hou  ia  kekahi  komite  i  o  ke  kapena 
la;  me  ke  noi  haahaa  aku  iaia  e  halawai  pu  me  na  ohua  ma  ka 
rumi  mahope  o  ka  waapa. 

12.  Iho  iho  ke  kapena  ilalo,  a  mawaena  mai  o  na  ohua,  ku  mai 
no  kekahi  kanaka,  i  hele  a  hina  ke  poo,  a  me  ka  halokoloko  ana 
o  na  waimaka  ia  i  hai  aku  ai  i  ke  kapena,  ua  ao  mai  oia  ia  lakou  i 
kekahi  haawina  maikai ;  a  nolaila  e  mihi  mai  ana  lakou  imua  ona, 
me  ka  noi  aku  iaia  e  kala  mai  ia  lakou.  Hu  ae  la  na  waimaka  o 
ke  aloha  pumehana,  iwaena  o  kela  anaina.  Haule  mai  no  hoi  ke 
kuaua  o  na  kulu  dala  iloko  o  ka  pakeke  o  ke  kanaka  mai,  me  ka 
olelo  hoomaikai,-— "  Ke  Akua  kou  kokua,"  iaia  e  hoi  ana  i  kona 
home,  me  ka  iini  nui  e  make  aku  iloko  o  na  lima  puiki  aloha  mai 
a  kona  makuahine. 

Na  Ninau. — 1.  I  ke  ikeia  ana,  he  kanaka  mai  maloko  o  ke  kaa,  e  like  me  ka  meai 
haiia  ma  ka  moolelo,  heaba  ka  mea  kupono  i  na  ohua  e  hana  aku  ai  nona?  2.  Pehea 
la  paba  ka'manao  o  ke  kapena  iaia  e  lawe  ana  i  ke  kanaka  mai,  thai  na  kaa  a  i  ka 
waapa  ?  3.  Malia  paha  be  kanaka  lako  ole  ke  kapena ;  a  o  kana  loaa  mamuli  o  kona 
waapa,  oia  iho  la  no  paha  kona  waiwai  e  hoolako  ai  i  kona  ohiana;  aina  pela,  pehea 
oe  e  kauoha  aku  ai  i  ke  kapena  e  hana,  oiai,  ua  hoole  mai  na  ohua  i  ka  hele  pu  me 
ia,  ke  lawe  oia  i  ke  kanaka  mai  ?  4.  Owai  la  ke  keonimana  oiaio,  o  ke  komite  nana 
i  noi  aku  i  ke  kapena,  a  o  ke  kapena  paha?  5.  Ia  wai  ko  oukou  e  haawi  aku  ai  i  ka 
mahalo  ? 


HAAWINA  LXXVI. 
KE  KOPENA  A  ME  KA  NALO. 

1.        He  kopena  iki,  he  nalo  liilii, 

Ninau  na  kopena,  "  e  kuu  hoa  nei, 
No  ke  aha  la  oe  i  mahalo  ia'i  ?  " 

2.  "  Ua  nani  kuu  kino,  olino  niaikai, 

Melemele  no  au  mai  ke  poo  a  wawae; 
Maka'u  nae  na  keiki  i  kuu  kani  ae." 

3.  A  pane  ka  nalo,  "  he  oia  no  kau, 
Kolohe  nae  oe,  ina  me  ia  wau, 
Makau,  a  launa  ole  na  keiki  me  a'u." 

4.  "  Maikai  no  kou  kino  me  na  eheu  ou, 

Hookahi  mea  nae  a  lakou  i  maka'u, 
A  eia  no  ia,  he  nahu  no  kou." 

5>  "  Nana  i  ko'u  kino,  aole  maikai, 
No  ko'u  nahu  ole  i  mahalo  ia'i, 
A  oli  na  keiki  ke  launa  pu  mai." 

6»         E  ao  na  pokii  ma  na  hana  liilii, 
I  na  makemake  e  aloha  ia'e. 
Mai  nahu  huhu  me  ia  kopena  nei. 


HAAWIKA  LXXVII. 

NO  KA  ULU  AXA  O  KE  KIKO. 

1.  Ua  hoohalikelikeia  ke  kino  kanaka  me  ka  hale.  Aia  a  ma- 
nao  ke  kanaka  e  kukulu  i  hale  nona,  ua  hoahu  mai  oia  i  na  lako 
hale,  he  nui  wale,  o  kela  me  keia  ano.  Ua  hoolako  mai  oia  i  na 
kua,  na  oa  na  papa,  a  me  na  pili. 

2.  Ua  kuai  m.ai  oia  i  kui  i  mea  e  kakia  ia  lakou  a  paa.  Ua  kuai 
oia  i  na  pohaku  ula  mai  ka  mea  nanaia  e  hana.  Ua  kii  oia  i  puna 
ma  kou  wahi,  he  one  ma  kauwahi,  a  he  oho  mai  ke  kauwahi  e  aku, 
a  ua  kawili  pu  i  keia  mau  mea  a  lilo  mai  lakou  he  puna  hamo  i 
mea  e  paa  pu  ai  na  pohaku  ula. 

3.  Ua  hoolako  mai  oia  i  mau  pohaku  no  ke  kahua,  no  na  alapii 
a  no  kekahi  mau  pono  e  ae.  Ua  kuai  oia  i  aniani  no  na  puka  ma- 
kani,  na  owili  pepa  no  na  paia  o  no  rumi,  a  me  na  pena  no  hoi  o 
kela  me  keia  ano.     He  nui  wale  no  hoi  na  mea  e  ae  he  pono  ke 

hooahuia  110  ke  kukuluana  i  ka  hale  a  paa,  a  lako  pono.  A  ma- 
liope  o  ke  kulu  ana,  nui  wale  no  na  mea  kupono  no  ke  kahiko  ana 
ko  loko  loko  a  makaukau  no  ke  noho  ana. 

4.  Ma  ka  hoohalikelike  ana,  o  kou  kino  no  ka  hale  kahi  e  noho 
ai  kou  uhane.  Ua  hanaia  keia  hale  me  kona  mau  lako  a  me  kona 
mau  kahiko  a  pau  e  kekahi  mea  hookahi,  oia  no  ke  koko,  a  nana 
no  i  malama  i  ua  hale  la,  i  kela  la,  i  keia  la.  Ke  ino  mai  kekoko, 
pau  pu  ka  hale  i  ka  haukae. 

5.  He  mea  kupaianaha  maoli  no  keia,  ina  oe  e  noonoo  ai,  no  na 
ano  nui  iloko  o  ke  kino  o  ke  kanaka.  E  noonoo  iki  malaila.  E 
nana  i  ko  owaho  o  ke  kino.  Aia  no  ka  ili,  lauoho  me  na  maiu. 
Ano  e  loa  keia  mau  mea  i  ke  nana  aku  !  Aka,  mai  loko  mri  o  ia 
mea  hookahi  no  lakou  a  pau  ke  koko. 

6.  Manao  iho  paha  oe  he  hana  kupanaha  no  ke  kanaka  ina  ua 
hiki  iaia  ke  hana  i  pohaku  ula,  papa  laau  me  na  kui  mai  loko  ae  o 
ka  mea  hookahi.  Ina  ua  i  mai  kekahi  he  hiki  wale  no*iaia  e  hana 
pela,  ina  ua  kapa  aku  oe  iaia  he  pupule  paha. 

7.  Aka  aole  no  i  kue  na  auo  o  na  pohaku,  na  pawa  me  na  kui, 
kekahi  i  kekahi,  e  like  me  ke  kue  ana  o  na  ano  o  kou  lauoho,  ili  a 
me  na  maiu  mawaena  o  lakou  iho.  A  he  ano  e  loa  no  hoi  keia 
mau  mea  mai  ke  koko  ka  mea  nana  lakou  i  nana. 

8.  E  makaikai  iki  kakou  i  ka  maka.  He  ano  okoa  kona  mai 
na  lako  kino  a  kakou  i  kamailio  ai  a  no  iho  nei.  Aka  nae,  ua  ha- 
naia  ka  maka  mai  ke  koko  hookahi  pu  me  lakou.  E  noonoo  no  na 
apana  o  keia  lako  nani  o  ke  Mno.  E  nana  i  ka  onohi  o  ka  maka. 
Ua  ano  okoa  ka  hooluu  ana  o  ia  mau  onohi  ma  kekahi  kanaka,  a 
ua  okoa  hoi  ma  kekahi.  He  mau  aa  makalii  loa  i  hoholaia  malo- 
ko  loa  o  ka  maka,  a  he  mau  aa  huki  no  hoi,  i  mea  e  oni  ae  ai  ka 
maka  io  a  ia  nei. 

9.  Aia  no  hoi  ka  waihona  waimaka,  kahi  i  hookumuia  ai  na 
wai  e  malama  ana  ka  maka  a  mau  pono.  Aole  anei  he  mea  ku- 
panaha  ke  noonoo  aku,  ua  hana  ia  keia  mau  lako  a  pau  o  ka 
maka,  me  ia  pu  no,  mai  loko  ae  o  kekahi  mea  e  kulike  ole  ana  me 
kekahi  o  lakou  ? 

10.  Aia  no  hoi  ka  waha.     Ua  noonoo  iho  anei  oe,  mai  ke  kumu 

hookahi  mai  no  i  hana  ia'i  na  niho,  ka  onohi-maka,  me  ka  wai- 
maka  ?  Pela  maoli  no,  na  ke  koko  mai  lakou  a  pau.  E  nana  iki  ka- 
kou  i  na  mea  iloko  o  ko  kakou  kino.  Aia  no  na  iwi,  na  io  ulaula, 
na  olona  keokeo  kohu  kilika  olinolino  la  ;  aia  hoi  ke  ake-paa  a  me  ke 
ake-mama,  ka  opu  a  me  na  aa  o  kela  ano  keia  ano  ;  aia  hoi  ka  haae, 
na  waimaka  me  ke  au,  na  ke  koko  mai  no  keia  mau  mea  a  pau. 

11.  0  na  aa,  na  mea  i  lawe  i  ke  koko,  a  rae  ka  puuwai  nana  i 
pauina  i  ke  koko  iloko  o  keia  mau  aa,  ua  hanaia  lakou  no  loko  ae 
o  ke  koko  !  Ua  ano  kamahao  loa  keia  hana,  me  he  la  ua  ku- 
kuluia  na  kapa  o  ka  auwai  noloko  ae  o  ka  wai  e  kahe  ana  maua 
auwai  la. 

12.  Aka,  e  ake  auanei  oukou  e  hoomaopopoia  mai,  pehea  la  e 
lilo  ai  ke  koko  i  mau  mea  ano  e,  e  like  me  na  mea  i  haiia  ma- 
luna  ;  a  owai  no  paha  na  paahana  ia  lakou  ke  kuleana  e  hoolilo 
ai  ke  koko  pela.  Aole  no  lakou  he  mau  aa  koko.  0  ke  kulana 
o  na  aa  koko,  oia  no  ka  lawe  ana  i  na  mea  hana  io  a  ia  nei  o  ke 
kino.     He  poe  halihali  ukana  wale  no  lakou. 

13.  Maloko  o  keia  mau  aa,  ua  pauma  aku  ka  puuwai  i  ke  koko 
he  kanahiku  paha  pauma  ana  ma  ka  minute  hookahi,  a  pela  i 
hiki  aku  ai  ke  koko  ma  na  wahi  a  pau  loa  o  ke  kino.  Ma  kela 
me  keia  wahi  o  ke  kino,  he  mau  mea  lawelawe  he  nui  wale,  na 
lakou  i  lawe  i  keia  lako  hana  i  waihoia  ma  ko  lakou  mau  ipuka, 
a  me  ia  lako,  ua  kukulu  lakou  i  kela  me  keia  mea.  He  poe  hana 
iwi  kekahi  o  lakou,  a  he  poe  hana-aa,  hana-olona,  hana-maka,  a 
hana-niho  no  hoi  kekahi. 

14.  Ua  ku  kaawale  no  keia  poe  a  pau  ma  ka  lakou  mau  oi- 
hana  pakahi,  oiai  no  e  kokoke  ana  lakou  kekahi  i  kekahi.  Aole 
no  i  huikau  aku  ka  hana  o  ka  poe  hana-iwi,  ia  lakou  ka  hana  ana 
i  ka  iwi  kahi  e  waiho  ai  ka  maka,  me  ka  poe  hana-maka. 

15.  I  kekahi  manawa  nae,  ua  huhewa  kekahi  o  ka  poe  paa- 
hana  o  ke  kino.  Ua  komohewa  aku  kekahi  poe  lawelawe  ma 
ke  kulana  o  ka  poe  hana-iwi,  a  ua  kokua  aku  ia  lakou  ma  ka 
hana  ana  i  na  iwi.  Aole  nae  he  mea  ike  pinepine  ia  keia  hu- 
hewa  ana,  aia  nae  a  huhewa  pela,  alaila,  ua  ikeia  ma  na  kina  o 
ke  kino  ;  a  i  kekahi  manawa  no  hoi,  ua  ili  mai  ka  make  mamuli 
o  ia  kokua  hewa  ana. 

15 

16.  Ua  lokahi  no  ka  hana  ana  o  keia  poe  a  pau  ;  me  he  mea 
la,  ua  moakaka  ka  manao  o  kekahi  me  ko  kekahi  ;  a  me  he  la  ua 
kuka  pu  lakou  e  like  me  ke  kuka  oluolu  ana  o  kekahi  poe  paa- 
hapa  mawaena  no  o  kanaka.  Aole  nae  lakou  i  hoomaopopo  no 
kekahi  mea,  a  no  ke  kumu  o  keia  hana  lokahi  ana  o  lakou,  me 
ka  huikau  ole,  oia  ka  mea  haohao  loa  i  ko  kakou  noonoo  ana. 

17.  Aka  hoi,  aole  au  i  hai  aku  nei  ia  oukou,  owai  la  keia  poe 
lima-hana  liilii,  na  lakou  i  lawe  i  ke  koko,  a  mai  ia  wa  mai,  ua 
kukulu,  a  ke  hoopaa  mau  nei  i  na  kino  o  kakou.  Eia  wale  no 
ka  mea  i  maopopo  ai  ia  kakou  no  lakou.  He  mau  waihona  ma- 
kalii  loa  lakou  i  heluia  ko  lakou  nui  mawaena  no  na  aa-koko  nui 
iki  ae  a  me  na  aa-koko  makalii  loa.  Ua  hiki  aku  ke  koko  ia 
lakou  mai  loko  mai  o  na  aa-koko  nui,  a  ua  hana  lakou  me  ua 
koko  la,  alaila,  ua  kahe  aku  kela  koko  ma  na  aa-koko  makalii,  a 
na  lakou  i  hoihoi  aku  a  i  ka  puuwai. 

18.  Heaha  anei  ka  mea  kamahao  i  oi  aku  mamua  o  ke  kino 
kanaka,  ke  noonooia  no  ka  hanaia'na,  ka  ulu  ana,  a  me  ka  mala- 
ma  ia'na  !  He  mea  haohao  maoli,  ke  noonoo  aku  no  ka  hana  ia'na 
o  keia  wai  ula,  a  kakou  i  kapa  aku  ai  he  koko,  e  na  mea  lehu- 
lehu  a  kakou  i  ai  mau  ai,  a  mai  loko  mai  no  hoi  o  ia  koko  i 
hanaia,  ua  kukuluia  na  lako  a  pau  o  ke  kino  kanaka  !  Owai  la. 
ka  mea  i  noonoo  no  na  lako  makaukau  o  kona  kino  iho,  a  i 
mahalo  ole  aku,  a  hoomana  ole  aku  i  ka  noeau  o  ka  Mea  nana 
ia  i  hana? 

19.  Nolaila,  e  na  kamalii  kula,  a  me  ka  poe  e  heluhelu  ana  i 
keia,  mai  hana  ino  oukou  i  ko  oukou  mau  kino  iho.  Mai  ai  ou- 
kou,  a  mai  inu  hoi  i  na  mea  e  hoohaumia  ana  i  ko  oukou  koko, 
o  hoolako  aku  auanei  oukou  i  ke  koko  ino  i  na  mea  e  lawelawe 
ana  iloko  o  ko  oukou  mau  kino,  a  hemahema,  ino  mai  ke  ku- 
kuluia  ana  o  ka  halelewa  o  ko  oukou  mau  uhane. 

20.  Ina  ua  lawe  ke  kanaka  kukulu  hale  i  na  papa  me  na  kua 
popopo,  me  na  lako  kahiko  e  ae,  ua  kohu  pono  anei  ka  hale  ana 
i  kukulu  ai  ?  Ke  i  mai  oukou  aole.  Pela  ka'u  e  hai  aku  nei  ia 
oukou  ;  ina  e  hookomo  oukou  i  na  mea  haumia  iloko  o  ko  oukou 
mau  kino,  ka  waiona  paha,  ka  baka  paha,  ka  ai  kupono  ole  paha, 
mai  manao  oukou  no  loko  ae  o  keia  mau  lako  lapuwale,  e  loaa 

mai  i  ke  kino  kina  ole.     0  ke  kino  palupalu,  mae  wale,  oia  ka 
oukou  e  loaa  ana. 

Na  Ninau.--1.  Ua  hoohalikeia  ke  kino  kanaka  me  ke  aha?  1-3.  Heaha  kekahi 
mau  lako  kupono  no  ke  kukulu  īa'na  o  ka  hale  ?  4.  Heaha  ka  hale  o  ka  Uhane  ?  Me 
ke  aha  i  hanaia,  a  pehea  la  i  malamaia  ?  5-12.  O  na  lako  hea  o  ke  kino  ke  hiki  ia  oe 
ke  hai  mai  i  hanaia  no  loko  mai  o  ke  koko  ?  Heaha  na  inoa  o  kekahi  mau  lako  i 
nalo  iloko  o  ke  kino  ?  Owai  la  ka  i  hookahe  aku  i  ke  koko  ma  na  wahi  a  pau  o  ke 
kino  ?  Heaha  na  oihana  o  kekahi  o  na  mea  lawelawe  iloko  o  ke  kino  ?  Heaha  ka 
kakou  mea  i  ike  ai  no  lakou  ?    Heaha  ke  kauoha  ia  oukou  ma  ka  pauku  hope  ? 


HAAWINA  LXXYIII. 

NO  KA  MOOLELO  KAHIKO  0  HAWAIL 

1.  0  ka  moolelo  kaliiko  loa  o  Hawaii  nei,  ua  powehiwehi  ia. 
Eia  ka  mea  i  akaka  ole  ai,  o  ka  ike  ole  o  na  kanaka  o  ia  wa  i  ke 
kakau  palapala.  Ua  paa  kekahi  mau  mea  ma  ka  naau  o  ka  poe 
kahiko,  aka,  ua  paa  kapekepeke  no,  aole  i  paa  pono.  He  oiaio 
kekahi,  a  he  wahahee  kekahi.  0  ka  moolelo  no  na  makahiki 
hou  mai  i  hala  iho  nei,  oia  ka  mea  akaka  iki. 

2.  I  ka  manao  o  kekahi  poe  noonoo,  aole  paha  aina  maanei  i 
ka  wa  kahiko,  he  moana  wale  no.  Manao  lakou,  ua  hoea  mai 
na  aina  mai  loko  mai  o  ka  moana,  a  o  na  ahi  pele  ka  mea  i  hoea 
mai  ai.  Eia  ka  mea  i  manao  ai  lakou  pela.  Uaikeia  kekahi  mau 
moku  i  hoea  mai,  a  ua  like  ke  ano  o  ia  mau  aina  me  Hawaii  nei. 

3.  Eia  ka  mea  akaka  loa  ; — he  aina  pele  no  keia  pae  moku,  a 
pela  no  hoi  na  mokupuni  a  pau  ma  keia  moana.  0  na  pohaku 
a  pau,  he  pohaku  i  hoohehee  wale  ia  no.  Aole  ilikena  pohaku 
maanei  me  ko  na  Ainapuniole.  Na  ka  pele  wale  no  koonei  po- 
haku.  I  keia  wa,  ua  pio  ka  nui  o  na  pe'le,  aka,  i  ka  wa  kahiko, 
he  pele  no  ma  Maui,  a  ma  Oahu,  a  ma  keia  pae  moku  a  pau. 
Nolaila,  ua  manao  wale  ia,  ua  hoea  mai  keia  pae  aina  mai  lalo 
mai.  Aole  nae  i  ike  pono  ia.  Malia,  he  aina  no  maanei  mai 
kahiko  mai. 

4.  No  ka  naaupo  loa  a  me  ka  wahahee  wale  o  koonei  poe 
kahiko,  olelo  lakou,  ua  hanau  maoli  mai  no  keia  pae  aina  na 
Wakea  ma,  laua  o  Papa,  e  like  me  ka  hanau  keiki  ana.     E  aho 

kakou  i  ka  naaupo  o  ka  poe  kahiko,  no  ka  mea,  he  wa  ponli  ko 
lakou. 

5.  Ua  like  ka  helehelena  o  ko  Hawaii  nei  me  ko  na  mokupuni 
he  nui  loa  ma  keia  moana.  Aole  i  like  loa,  he  kokoke  likenonae, 
a  ua  kokoke  like  no  hoi  ka  olelo.  Nolaila,  ua  maopopo,  no  ka 
lahuikanaka  hookahi  ko  Hawaii  nei,  a  me  ko  Tahiti,  ko  Nuu- 
hiwa,  a  me  ko  na  mokupuni  he  nui  loa.  Ua  akaka,  hookahi 
lahuikanaka  mamua,  aka,  aoie  i  ikeia  ko  lakou  wahi  i  hele  mai 
ai.  Mai  hea  mai  la  ? 

6.  Penei  ka  manao  o  kekahi  poe.  I  ke  kaua  ana  o  kekahi 
aina  me  kekahi  aina,  o  ka  poe  i  hee,  makau  lakou  o  lukuia  mair 
a  holo  wale  lakou  ma  ka  moana,  a  loaa  kekahi  aina,  noho  iho  la 
malaila  ;  a  pela  hou  no,  a  hiki  no  na  kanaka  ma  na  moku  a  pau. 
I  ka  manao  o  kekahi  poe,  ua  pupuhi  waleia  na  waa  i  holo  ma 
ka  moana  a  pae  wale  aku  i  kekahi  aina.  Ua  manao  waleia  keia 
mau  mea.  aole  i  maopopo. 

7.  I  ka  wa  ponli  loa,  ua  oleloia  e  ko  Hawaii  nei  :  No  ka  lewa 
mai  na  kanaka  i  Lele  mua  mai  a  noho  maanei.  I  keia  wa,  ua 
akaka  ka  oiaio  ole  o  ia  olelo.  Ua  paa  i  kekahi  ke  kuauhau  o 
na'lii  mai  ka  wa  kahiko  mai  a  hiki  i  keia  manawa.  Ua  pololei 
iki  paha  ia  kuauhau,  aole  paha  i  pololei  loa,  no  ka  mea,  ma  ka 
naau  wale  no  ka  paa  ana?  aole  ma  ka  palapala. 

8.  Olelo  mai  ka  poe  kahiko,  ua  ili  kekahi  mau  moku  ma  keia 
pae  aina  i  ka  wa  mamua  loa,  a  ua  ikeia  kekahi  ma  kai  lilo,  aole 
hoi  i  ku  mai.  No  ka  ike  ole  o  ko  Hawaii  nei  poe  kanaka  ia 
manawa  i  ke  kakau  palapala,  nolaila,  aole  i  paa  na  mea  kahiko. 
Ua  paa  kapekepeke  no  ma  ka  naau  o  kekahi  poe,  aole  i  paa  pono. 

9.  He  kanakolu-kumamahiku  makahiki  mamua  aku  o  ko  Lono 
ku  ana  mai  i  Hawaii  nei,  i  holo  mai  ai  kekahi  moku  mai  Manila 
mai  a  i  Rusia  Amerika.  0  Galeona  ka  inoa  o  ia  moku.  I  ka 
hoi  ana  o  ua  moku  la  mai  Rusia  Amerika  aku,  ua  lawe  pio  ia  e 
Anesona,  ke  alii  o  kekahi  moku  kaua  o  Beritania. 

10.  Loaa  ia  Anesona  maluna  o  ua  moku  nei  o  Manila  kekahi 
palapala  aina,  i  kakauia  malaila  kekahi  pae  mokupuni  i  ikeia 
ma  ia  holo  ana.  0  ka  latitu  i  kakauia  ai  ia  pae  mokupuni,  o  ka 
latitu  no  ia  o  Hawaii  nei.     Ua  kapaia  ua  pae  mokupuui  la  ma 

ia  palapala  aina,  o  Los  Monjes,  aka,  no  ka  like  pu  o  ka  latitu,  a 
me  ke  kupono  ana  o  ia  pae  mokupuni  i  ke  alanui  mai  Manila 
mai  a  i  ko  B,usia  Ainenka,  ua  manaoia  o  Hawaii  nei  no  paha. 

Na  Ninau.—  1.  Ua  ike  pono  ia  anei  ka  moolelo  kahiko  loa  o  Hawaii  nei  ?  1.  Heaha 
ka  uiea  i  maopopo  ole  ai  ?  1.  Pehea  ka  hoopaanaau  ana,  paa  pono  anei  ?  1.  O  ka  mo- 
olelo  o  ka  wa  hea  ka  i  akaka  iki?  2.  Heaha  ka  mauao  o  kekahi  poe  noonoo?  2.  No 
ke  aha  ka  mea  i  mauao  ai  lakou  pela  ?  3.  Heaha  ka  mea  i  akaka  ai  he  aina  pele  keia 
pae  moku  ?  3.  Ua  like  anei  koonei  mau  pohaku  me  ko  na  Ainapuniole?  3.  Heaha  ka 
mea  ma  Maui  a  me  Oahu  i  ka  wa  kahiko  ?  4.  Pehea  i  olelo  ai  ka  poe  kahiko  nokeia 
mau  pae  aina?  5.  Heaha  ka  mea  i  maopopo  ai  no  ka  lahui  hookahi  ko  Hawaii  nei 
me  ko  na  mokupuni  o  ka  moana  Pakipikahe  nui  wale  ?  7.  Peheaka  olelo  ako  Hawaii 
nei  i  ka  wa  kahiko  loa  ?  Oiaio  anei  ia  olelo  ana  ?  7.  Heaha  ka  mea  i  paa  mai  kahiko 
mai  a  hiki  i  keia  manawa?  9.  Owai  ka  inoa  o  ka  moku  i  holo  mai  Manila  aku  a  i 
Kusia  Amenka  ?  9.  Ehia  makahiki  ia  mamua  aku  o  ke  ku  aua  mai  o  Lono  ?  9.  Ia 
wai  ka  pio  ana?  10.  Heaha  ka  mea  i  loaa  maluna  o  ua  moku  la  ?  10.  Ma  ka  latitu 
hea  i  kakauia  ai  ua  pae  mokupuni  la  ?  Owai  ka  inoa?  Aole  anei  iao  Hawaii  nei? 


HAAWINA   LXXIX. 
KA  POMAIKAI  O  KA  POE  MALAMA  I  KE  AKUA. 

1.  E  kaheanui  aku,  mai  uumi,  e  hookiekie  i  kou  leo  me  he  pu 
la,  e  hoike  i  ko'u  poe  kanaka  i  ko  lakou  hewa,  a  i  ko  ka  hale  o 
Iakoba  i  ko  lakou  hala. 

2.  Aka,  imi  no  lakou  iaJu  i  kela  la  i  keia  la,  a  olioli  lakou  i  ka 
ike  ana  i  ko'u  mau  aoao,  me  he  lahuikanaka  la  i  hana  i  ka  pono, 
a  haaiele  ole  i  ke  kanawai  o  ko  lakou  Akua.  Ninau  mai  la  lakou 
ia'u  i  ka  hooponopono  pololei  ana,  a  olioli  lakou  i  ka  hookokoke 
ana  i  ke  Akua. 

B.  No  ke  aha  la  makou  i  hookeai  āi,  a  ike  ole  mai  oe,  wahi  a 
iakou  ?  a  hookaumaha  makou  i  ko  makon  uhane,  a  ua  hoomao- 
popo  ole  mai  oe  ?  Aia  hoi,  i  ka  la  o  ko  oukou  hookeai  ana,  loaa 
no  ia  oukou  ka  lealea^  koi  aku  oukou  i  ka  oukou  hana  a  pau. 

4.  Aia  hoi,  hookeai  no  oukou'  no  ka  paio,  a  me  ka  hakaka,  i 
kuikui  aku  me  ka  lima  hana  ino  :  Aole  hookeai  oukou  e  like 
me  ko  keia  la,  i  mea  e  loheia'i  ko  oukou  leo  maluna. 

5.  0  ka  hookeai  anei  me  ia  ka?u  i  makemake  ai  ?  he  la  e  hoo- 
kaumaha  ai  ke  kanaka  i  kona  uhane  ?  e  hookulou  hoi  i  kona  poo 
ilalo,  me  he  kaluha  la?  a  halii  i  ke  kapa  ino,  a  me  ka  lehuahi  ? 
E  kapa  aku  anei  oe  i  keia,  he  hookeaL,  a  he  la  oluolu  no  Iehova  ? 

6.  Aole  anei  penei,  ka  hookeai  aru  i  makemake  ai  ?  o  ka  wehe 
i  na  mea  paa  o  ka  hookanmaha,  e  hookim  iho  i  na  haawe  kau- 
maha,  a  e  kuu  aku  hoi  e  hele  ka  poe  i  hookaumahaia,  a  i  uhaki 
no  hoi  oukou  i  na  auamo  a  pau  ? 

7.  Aole  anei,  o  ka  haawi  aku  i  kau  berena  no  ka  poe  pololi,  a  i 
lawe  mai  hoi  oe  ma  kou  hale  ika  poe  hune  i  hana  ino  ia  ?  Ia  oe 
hoi  e  ike  ai  i  ka  mea  ku  kohana,  i  uhi  oe  iaia  ?  i  huna  ole  hoioe 
ia  oe,  i  kou  io  iho  ? 

8.  Alaila,  e  poha  aku  no  kou  malamalama,  e  like  me  ko  ke  ka- 
kahiaka,  a  e  puka  koke  mai  no  kou  ola  ;  a  e  hele  no  kou  pono 
ma  kou  alo,  a  o  ka  nani  o  Iehova  auanei  ka  mea  hele  mahope  ou. 

9.  Alaila,  e  hea  aku  no  oe,  a  e  olelo  mai  no  o  Iehova  ;  a  inae 
uwe  aku  oe,  e  i  mai  no  oia,  Eia  no  wau.  Ina  e  hoolei  aku  oe, 
mai  ou  aku,  i  ka  auamo,  a  me  ka  o  ana  aku  o  ka  manamana  lima, 
a  me  ka  olelo  ana  i  ka  lapuwale  ; 

10.  Ina  hu  aku  kou  uhane  i  ka  poe  pololi,  a  hoomaona  hoi  oe 
i  ka  uhane  o  ka  poe  popilikia  ;  alaila,  e  puka  mai  no  kou  mala- 
malama  maloko  o  ka  pouli,  a  e  like  auanei  kou  pouli  me  ke 
awakea : 

11.  A  na  Iehova  no  e  alakai  mau  loa  ia  oe,  a  nana  no  hoi  e 
hoomaona  ia  oe  maloko  o  na  aina  maloo,  a  nana  no  hoi  e  hoo- 
ikaika  i  kou  mau  iwi  ;  a  e  like  auanei  oe  me  ka  mahinaai  i  hoo- 
mau  maikai  ia,  e  like  hoi  me  ka  waipuna  i  maloo  ole  na  wai. 

12.  0  ka  poe  mailoko  aku  ou,  na  lakou  no  e  hana  hou  i  na 
wahi  neoneo  kahiko,  a  e  kukulu  hou  hoi  maluna  o  na  kumu  o  na 
hanauna  he  nui  loa  ;  a  e  kapaia  no  hoi  oe,  ka  mea  hana  hou  i 
kalii  naha,  ka  mea  hoihoi  i  na  alanui,  i  wahi  e  noho  ai. 

13.  Ina  e  malama  oe  i  kou  wawae  i  ko'u  la  Sabati,  aole  hoi  e 
hana  i  kou  lealea  i  ko'u  la  hoano  ;  a  kapa  aku  hoi  i  ka  la  Sabati, 
he  olioli,  ka  mea  hemolele  o  Iehova,  a  me  ka  nani  ;  a  hoomaikai 
hoi  oe  ia,  me  ka  hana  ole  i  kou  mau  aoao,  aole  me  ka  imi  i  kou 
lealea  iho,  aole  hoi  me  ka  olelo  i  kau  mau  olelo  iho  ; 

14.  Alaila,  e  olioli  no  oe  ia  Iehova  ;  a  na'u  no  e  hooholo  ia  oe 
ma  na  wahi  kiekie  o  ka  honua,  a  e  hanai  aku  au  ia  oe  i  ka  hoo- 
ilina  o  Iakoba,  a  kou  kupunakane  :  no  ka  mea,  na  ka  waha  o  Ie- 
hova  i  olelo  mai. 

HAAWINA  LXXX. 
KANI  KANI. 

1.  Kani,  Kani,  Mika  Niko, 
Oli  au  o  Baba  Liko 

No  ka  pilikia  anei  ? 
Keia  kani,  kani  nei  ? 
Pono  ea  ke  ku  a  hele, 
Kau  malie  au  a  mele. 

2.  Lokoino  Mika  Niko, 
Alalai  ia  Baba  Liko  ; 
Kuhi  au  no'u  nei  ke  kula, 
Kula  uli  me  na  pua, 

Eia  maanei  kuu  punana, 
Ma  ka  mauu  e  malu  ana. 

3.  Hele  mai  nae  Mika  Niko, 
Ke'ake'a  ia  Baba  Liko, 
Komo  no  kou  oki  ana 

I  ka  mauu  o  kuu  punana, 

Oki  'oe  i  na  pua 

I  uhi  ai  i  ka'u  mau  hua. 

4.  Hele  pela,  Mika  Niko, 
Waiho  ia'u  ia  Baba  Liko, 
E  uhi  au  me  kuu  eheu, 

I  ke  kula  weuweu, 
Oli  au  a  mau  kuu  oli, 
A  hoomaikai  ae  ia  oe. 


HAAWINA  LXXXI. 
KA  PAHU-LEPO  MA  KAPAPALA. 

1.  He  ano  e  loa  keia  hiohiona  o  ke  olai  o  ka  la  2  o  Aperila, 
makahiki  1868.  Akahi  no  a  ikeia  ia  mea  ma  keia  mau  pae-moku. 
Ua  kaoiaaina  no  kakou  o  Hawaii  i  ka  ike  ana  i  ke  a-pele  e  pahu 
mai  ana,  mai  ka  opu  o  ka  honua  mai ;  aka  nae,  no  keia  pahu-lepo 
ana,  akahi  no  a  halawai  kakou  me  keia  popilikia  eehia  loa. 

2.  0  Kapapala,  kahi  no  ia  e  noho  nei  o  Kale,  o  ka  hui  o  'Li 
me  Kale '  (Reed  and  Richardson.)  He  aina  kula  no,  kahi  i 
hanai  ia'i  na  kao,  hipa,  lio  me  na  bipi.  Ua  kaawale  aku  ka  hale 
noho  o  Kale,  mai  ka  luapele  o  Kilauea,  he  mau  mile  he  umiku- 
mamalima  ;  a  mai  Waiohinu  aku  no  hoi  he  iwakaiuakumama- 
lima  mile. 

3.  Mawaena  mai  no  o  kan  wahi  e  ku  nei  ka  hale  noho  o  Kale, 
me  ka  hale  o  Laimana  ma  Keaiwa,  he  mau  awawa  oluolu,  a 
uliuli  hoi  elua,  i  hele  a  paapu  wale  me  na  ululaau  kukui,  a  i  uhi 
malaelae  ia  me  ka  mauu  manienie  palupalu.  Malaila  i  auwana 
wale  ai  na  holoholona  i  kupaluia,  i  puuluulu  mai  ai  malalo  iho 
o  ka  maiumalu  o  na  laau,  a  e  ai  ana  i  ka  ono  o  ka  manu.  E  ku 
oluolu  ana  na  hale  o  na  kamaaina  mao  a  maanei  ;  e  launa  aku, 
launa  mai  ana  na  hoa  ;  e  paani  lealea  ana  na  kamalii,  e  holoholo 
ana  i  o  a  ia  nei,  a  ua  uhi  mai  na  eheu  o  ka  maluhia  ma  ia  mau 
awawa  olu. 

4.  I  ka  haalulu  ana  mai  o  ke  olai  nui,  kuhewa  mai  no  ka  owa 
ana  ma  na  aoao  o  na  awawa,  me  ka  leo  poha  weliweli  loa,  a 
pahu  mai  la  ka  lepo  ulaula  i  kawili  pu  ia  me  ka  wai.  Ekolu 
haneri  mau  anana  paha  mai  kahi  i  owa  aku,  hoomaka  mai  la  ke 
kelekele  i  hoopahuia.  Ua  hohola  aku  ma  ka  ili  o  ka  aina  no  na 
mile  ekolu  ka  loa,  a  mai  ka  hookahi  me  ka  hapalua  mile  ka 
laula  ;  a  mai  na  kapuai  elua  o  ka  manoanoa  ma  ke  kae,  a  hiki  i 
na  kapuai  he  kanakolu  ka  hohonu  mawaena.  Ma  kahi  i  moe  ai 
ke  alanui  mamua,  malaiia  no,  ua  uhi  mai  ke  kelekele,  he  kana- 
kolu  na  kapuai  ka  hohonu. 

5.  He  elua,  a  ekolu  wale  no  mau  minute  ka  lele  ana  o  keia 
pahu-lepo.  Ekolu  nae  mile  ka  lele  ana  iloko  o  ia  manawa 
pokole  !  He  mile  ma  ka  minute  hookahi !  Aole  no  ia  he  leahe, 
ka  pahu  maoli  no  ia  o  ka  poka,  mai  ka  waha  aku  o  ka  pukuni- 
ahi.  Me  he  hea  ana  la,  mai  ka  waha  mai  o  na  pu  nui  he  mau 
miliona,  pahu  ae  la  keia  lepo !  Heaha  la  nae  ka  pono  ke  hoo- 
halikelike  aku  ka  mana  o  Ke  Akua  o  na  Kaua,  me  na  mea  i 
hanaia,  e  kekahi  hana  o  Kona  mau  lima  ! 

6.  E  hohola  ana  a  lai  na  helehelena  o  ke  kula,  e  uliuli  mai 
ana  na  awawa  me  na  puu  ;  e  olioli  ana  na  kamalii  me  ka  paani. 

e  nanea  oluolu  ana  ka  poe  oo  ma  na  kauhale  ;  e  moe  maluhia 
ana  na  holoholona  ;  aia  hoi !  Kuhewa  mai  ka  popilikia  eehia,  a 
ke  waiho  mai  la  imua  o  na  maka  o  ko  ke  ao  nei  he  waoakua  ; 
he  aina  neoneo  ;  kahi  i  hamau  loa  ai  na  leo  i  kani  oli  iho  nei ! 

7.  Ma  ka  weiau  loa  o  keia  pahu-lepo,  ua  waiho  puulu  mai  na 
pohaku  nunui,  i  hoopahuia  mai  kahi  e  loa  mai  ke  nana  aku. 
I  ka  nee  ana  aku  o  keia  kelekele  mawaena  o  na  awawa,  ua  anai 
ia  aku  na  mea  a  pau  ;  na  holoholona,  na  laau,  na  'hale  me  na 
kanaka.  He  kanakolu-kumamakahi  kanaka  ka  i  make  ;  a  o  na 
holoholona  hoi,  he  500  a  hiki  aku  i  ka  1000  i  ma.ke  aku.  Ua 
paa  mai  no  na  wawae  hope  o  kekahi  poe  kao,  ia  lakou  e  holo 
hee  aku  ana  mai  ke  kelekele  aku,  a  ua  hoopakeleia  lakou  mai 
keia  pilikia  e  kekahi  poe  kahu. 

8.  Mai  ka  mawae.  mai,  kahi  i  pahu  mai  ai  ka  lepo,  ua  puai 
mai  la  he  waikahe,  i  hele  a  aiai  kona  wai.  Ua  mau  keia  kaha- 
wai  no  kekahi  mau  hebedoma  ;  aka,  mahope  iho  ua  maloo.  Ina 
paha  e  mau,  ina  ua  pomaikai  ka  aina.  I  ka  wa  ua  nae,  kahe 
mai  no  ka  wai.  I  keia  wa  i  kakauia  ai  keia  moolelo,  ua  kokoke 
nalowale  ke  kahua  o  keia  pahu-lepo  i  ka  nahelehele.  Aka  hoi, 
e  ikea  mau  loa  ia  no,  oia  no  ka  ilina  o  kekahi  poe  o  kakou,  i 
hoomake  kuhewa  ia,  he  kanakolu-kumamakahi  ko  lakou  nui. 

9.  He  nui  na  moolelo  no  ka  pahu-lepo  ma  na  mauna  o  Anede, 
ma  Amerika  Waena,  a  ma  ka  mokupuni  o  Iava  no  hoi.  Ua 
hookumuia  keia  pahu  ana,  no  ka  owa  ana  mai  o  ka  honua,  a  pela 
i  hookuhewa  ia  mai  ai  na  wai  i  hoopaaia  ma  na  ana  maloko  o  ka 
honua.  Ma  ka  makahiki  1698,  ua  uhi  paapu  ia  ka  aina  e  hoo- 
puni  ana  ia  Quito,  no  na  mile  he  kanakolukumamalua,  e  ke  kele- 
kele  me  na  i-a  liilii. 

Na  Ninau. — 1.  Ihahea  ka  loohia  ana  mai  o  ka  pahu-lepo  ?  2.  Aia  mahea  laka 
aina  o  Kapapala  ?  3.  Pehea  ke  ano  o  ka  aina  mawaena  o  ka  hale  o  Kale  me  ka  hale 
o  Laimana  ma  Keaiwa  ?  4.  I  ka  haalulu  ana  o  ke  olai  nui,  heaha  ka  mea  i  pahu  mai 
ai  mai  na  aoao  o  na  awawa  ?  Pehea  ka  nui  o  ka  aina  i  hoholaia  ?  Ehia  kapuai  ka 
hohonu  ?  5.  Ehia  minute  ka  lele  ana  o  keia  kelekele,  a  pau  mai  la  ?  Pehea  ka  olelo 
ma  ka  pauku  eono  ?  7.  Ehia  kanaka  i  make  mamuli  o  keia  popilikia  ?  Ehia  paha 
holoholona?  8.  Heaha  ka  mea  i  puai  mai  ma  ia  mawae  o  ka  lepo  ?  Ua  mau  anei 
ke  kahe  ana  ?  9.  Mahea  aku  kahi  i  ikeia  ai  ka  pahu  ana  o  ka  lepo  ?  Heaha  ka  mea 
i  ikeia  ma  ka  aina  e  hoopuni  ana  ia  Quito,  ma  ka  makahiki  1698?  Mahea  la  o  Quito  ? 
Me  ka  leo  hea  la  e  heluhelu  ai  i  ka  pauku  6  ? 

HAAWINA  LXXXIĪ. 

IKE  IA  KA  MAIKAI  O   KE  AKUA  MA  NA  MEA  ANA  I 

HANA  AI 

1.  E  hoalohaloha  aku  na  kanaka  ia  Iehova  no  kona  lokomai- 
kai,  A  no  kana  mau  hana  kupanaha  i  na  keiki  a  kanaka ! 

2.  E  mohai  aku  no  hoi  lakou  i  ka  mohai  o  ke  aloha,  A  e  hoike 
aku  i  kana  mau  hana  me  ka  hauoii. 

3.  0  ka  poe  iho  ilalo  i  ka  moana,  ma  na  moku,  A  hana  i  ka 
hana  ma  na  moana  nui  ; 

4.  Ua  ike  no  keia  poe  i  na  hana  o  Iehova,  A  me  kana  mau 
mea  kupanaha  ma  ka  hohonu. 

5.  No  ka  mea,  olelo  wale  mai  oia,  a  hoala  i  ka  makani  kupiki- 
pikio,  A  pipii  aku  la  na  ale. 

6.  Pii  aku  la  lakou  i  ka  lani,  a  iho  ilalo  i  ka  hohonu  :  A  hehee 
ko  lakou  uhane  i  ka  ino. 

7.  Hikaka  lakou  i  o  a  ia  nei,  a  kunewanewa  hoi  e  iike  me  ke 
kanaka  ona,  A  pau  wale  aku  no  ko  lakou  akamai. 

8.  Alaila,  hea  aku  lakou  ia  Iehova  i  ko  lakou  pilikia  ana,  A 
hoopakele  mai  oia  ia  lakou,  mailoko  mai  o  ko  lakou  popilikia. 

9.  Hoolilo  no  oia  i  ka  ino  i  pohu,  A  malie  loa  iho  la  na  ale. 

10.  Alaila,  lealea  lakou,  no  ka  mea,  ua  malie  ;  A  hoopae  no 
oia  ia  lakou  ma  ke  awa  a  lakou  e  makemake  ai. 

11.  E  mililani  aku  na  kanaka  ia  Iehova  no  kona  lokomaikai, 
A  no  kana  mau  hana  kupanaha  i  na  keiki  a  kanaka  ! 

12.  Hoolilo  no  oia  i  na  muliwai  i  moana  hele,  A  me  na  wai- 
puna  i  aina  maloo  ; 

13.  A  me  ka  aina  hua  nui,  i  aina  hua  ole,    No  ka  hewa  o  ka 
poe  i  noho  malaila. 

14.  A  hoolilo  no  hoi  oia  ī  ka  waonahele,  i  wai  lana,    A  me  ka 
aina  maloo  hoi  i  wai  puna. 

15.  Malaila  no  oia  e  hoonoho  ai  i  ka  poe  pololi,  A  hoomakau- 
kau  no  hoi  Iakou  i  kulanakauhale,  kahi  e  noho  ai  ; 

16.  A  lulu  no  hoi  lakou  ma  na  mahinaai,  A  kanu  iho  no  i  na 
malawaina,  A  haawiia  mai  ka  hua  i  hoohuaia'i. 

17.  Hoomaikai  mai  la  oia  ia  lakou,  a  kawowo  nui  ae  la  ;  Aole 
ia  i  hoemi  i  ka  lakou  poe  holoholona. 

18.  A  mahope,  hooemiia  lakon,  a  hoohaahaaia  no  hoi,    No  ka 
hookaumahaia,  a  me  ka  hewa,  a  me  ka  pilikia. 

19.  Owai  la  ka  mea  akamai,  a  malama  i  keia  mau  mea  ?  0  la- 
kou  ka  i  hoomaopopo  i  ka  iokomaikai  o  Iehova. 


HAAWINA  LXXXIII. 
NA  MEA  LIILII. 

1.  Uuku  na  kuluhau  o  ke  Alaula, 

I  pa  ma  na  lau,  ma  na  pua  maikai ; 
Pokole  ke  kali,  ka  hulali  ana, 
Ua  lilo  i  mahu  a  pii  iluna'e, 
Mai  aa  e  hoino  i  ko  lakou  kino, 
Ke  kino  uuku  a  hee  koke  ae  ; 
Lilii  ke  pakahi,  a  hui,  kakahe 
A  lilo  i  loko,  i  moanawai. 

2.  Pela  na  makana,  na  pule,  na  hana 
A  kamalii  kula,  na  keiki  maikai, 
Liilii  ke  kaawale,  huihui,  he  nui, 
A  holo  ka  pono  i  o  a  ia  nei. 

E  aa  e  kokua,  mai  ku  kanalua 
No  kahi  maawe  ke  haawi  mai  ; 
E  lilo  na  huna  i  puu,  a  i  mauna, 
A  lilo  na  kulu  i  moanawai. 

3.  Noonoo  a  nowelo,  mai  palaualelo, 
Mai  pane  mai  oe,  "  he  kamalii  au ; " 
Me  kou  kino  iki,  ma  kahi  e  hiki 

E  hana  maikai  a  e  mau  aku  no. 
Mai  kuko  e  ahu  a  paa  ma  ka  pahu  ; 
E  hoohelelei  i  na  kuluhau  ou, 
E  ko  ke  kauoha  e  hana  aloha, 
No  kou  hoalauna,  no  ke  Akua  pu. 

HAAWINA  LXXXIV. 

KA  OLELO  HOOHOLO  NO  KA  BAKA.— HE  OLELO  KIKE. 

1.  Hika.  Aloha  oe  e  Poli.  Mā  hea.kou  waa  e  hooiho  ae  nei 
o  keia  kakahiaka  nui  ? 

2.  Poli.  Aloha,  e  like  me  kau  i  olelo  mai  la  ma  ke  ano  kama- 
ilio  a  na  luina  ;  pela  no  hoi  ka'u  e  kamailio  aku  ai.  Ke  hooiho 
nei  ko'u  waa  i  hele  na  pea  a  poho  pono  i  ke  kuīa.  He  awa 
maikai,  kahi  o  na  moku  a  pau  e  like  me  ko  kaua  nei,  e  hoolulu 
ai  me  ka  poino  ole  i  na  ino  o  ka  hoowalewale  ;  a  o  ka  poe  moku 
koe  aku  iwaho,  o  lakou  ke  hoopoinoia.    • 

3.  Hika.  Pono  io,  pololei  kela.  E  uhaele  mai  kaua  iloko  o 
ka  hale-aina  ;  alaila,  hele  aku  au  me  oe  i  ke  kula. 

4.  Poli.  No  ke  aha,  heaha  kou  makemake  olaila  ? 

5.  Hika.  Ua  loaa  mai  ia'u  he  mau  keneta  elima  mai  kuu  ma- 
kuakane  mai  i  ka  po  nei ;  a  e  hele  ana  wau  e  kuai  i  kika  puhi  no'u. 

6.  Poli.  Mai  puhi  oe  i  kau  wahi  mea  hookahi  ;  a  ina  oe  e 
puhi  akn,  e  loaa  ana  oe  i  ka  mai.     Aole  au  e  hele  aku. 

7.  Hika.  Hele  mai  paha  ;  a  e  haawi  aku  no  hoi  au  nau  ke- 
kahi.     E  loaa  no  he  lealea  maikai  ia  kaua ;  pela  ka'u  ike. 

8.  Poli.  Ke  mahalo  aku  nei  au  ia  oe  no  kou  lokomaikai.  Aole 
loa  i  komo  iki  iloko  o'u  ka  makemake  no  ia  mea  he  baka  ;  no  na 
kumu  he  lehulehu  wale.  O  kekahi  o  ia  mau  kumu,  penei  no 
ia  : — "  He  mea  ino  hoopau  elala  wale  ka  baka."  E  noonoo  iho  ; 
ina  oe  e  hoomaka  i  keia  wa,  i  ka  umikumamakahi  o  kou  mau 
makahiki,  ma  ka  hoolilo  ana  aku  i  elima  keneta  o  ka  la,  a  hiki 
aku  oe  i  ka  iwakaluakumamakahi  o  kou  mau  m'akahiki,  e  ike  no 
oe  i  ka  nui  o  kou  lilo.  Ku  ke  ahua  o  ua  mea  he  mau  buke 
maikai  me  na  nupepa  no  ia  mau  dala  he  hookahi  haneri  kana- 
walu  kumamalua  me  kanalima  keneta  ($182.50.) 

9.  Hika.  Aka,  o  na  keiki  a  pau  e  hele  nei  i  ke  kula,  he  puhi 
baka  no  ;  a  ke  ole  au  i  puhi  me  lakou,  e  hoohenehene  mau  ia  no 
wau  e  lakou  ;  a  pela  aku  no  auanei  oe.  Hookahi  wale  no  ou 
wahi  kumu  e  hooleole  nei,  no  kou  huhuia  e  kou  makuahine. 

10.  Poli.  Aole,  aole  ia  o  ke  kumu.  Aka,  ua  hoike  mai  kuu 
makuahine  ia'u  he  hewa  ia  ;  a  he  laau-make  e  hoopilikia  ai  i  ke 

ola  maikai  ana  o  ke  kino.     A.  ua  olelo  paa  aku  wan  imua  ona 
no  kou  "  Hoopa  oīe,  lioao  ole,  a  īaweīaiue  oīe  i  ka  mea  pelapela."" 

11.  Hika.  He  puhi  baka  no  koru  makuahine  ;  a  pela  no  ka 
makou  kahunapule.  Aneane  pau  loa  no  i  ke  puhi  baka  ka  poe 
a  pau  i  kamaaina  iaru  ;  a  mai  puhi  ole  io  no  lakou,  ina  lakou  i 
ike  he  heioa  ia.  Ea,  he  haiolelo  mai  no  na  kahunapule,  e  hoike 
ana  i  ko  lakou  kue  no  na  mea  ino  a  pau  ;  aka,  ua  ike  no  nae  au 
ia  lakou  e  nau  baka  ana  iloko  o  ka  luakini.  Ano?  heaha  kau 
pane  mai  no  ia? 

12.  Poli.  Aole  aku  la  lakou  i  makaikai  pono  no  ia  mea,  me 
ka  noonoo  malamalama  ;  a  ina  e  noonoo  maikai  ia  e  lakou,  ina 
la  aole  lakou  e  hana  pela.  Ua  olelo  mai  kuu  makuahine,  ua 
papa  mai  ka  Baibala  i  ka  4  mauna  ana  i  ko  kakou  dala,  no  ka 
mea  i  ikeia  aohe  he  io  ia  ;  a  i  ko  kakou  mau  kino  hoi,  no  ka 
mea  a  kakou  e  ana  ole  ai.'  Ano,  ina  ia  he  laoM-make,  alaila,  aole 
ia  he  io  ia  ;  a  aole  hiki  ke  malama  mai  i  ke  ola,  nolaila,  he  mea 
hewa  ia. 

13.  Hika.  Ae7  ae  ;  pono  io  kela  ina  ia  he  laau-make  ;  a  pehea 
kau  hooiaio  ana  no  kona  lilo  ana  i  laau-make  ?  He  mau  haneri 
makahiki  he  nui'ka  nauia  ana,  a  me  ke  puhiia  ana  o  ka  baka  ;  a 
aole  loa  wau  i  ike,  aole  hoi  i  lohe  e  hoikeia  ana  kekahi  mea  i 
pili  no  ke  ano  laau-make  o  ka  baka. 

14.  Poli.  Ua  hiki  ke  hooiaioia,  mai  ka  buke  Akeakamai  a 
me  ka  Anaiomia,  he  laau-make  ua  baka  la.  A  ina  e  make  ole 
ke  kanaka,  no  ka  nui  kupono  ole  paha  o  ka  baka,-  e  hiki  ai  ke 
hoomake  i  ka  wa  kinohi,  eia  nae,  o  ka  lawelawe  mau  ana  aku  i 
ka  baka  i  kela  la  keia  la,  a  nui  ka  manawa  ;  e  loaa  auanei  ke  ino 
o  ke  kino,  a  hoopukaia  mai  na  ano  mai  no  lakou  ka  hopena  he 
make. 

15.  Hika.  Aole  au  i  maopopo  i  na  mea  oloko  o  ke  Akeaka- 
mai  ;  aka,  o  ko'u  makemake  ka  ike  aku  i  kau  wahi  lihi  iki  o  kau 
mea  i  ikemaka  ai. 

16.  Poli.  Ma  ka  wehewehe  hoomaopopo  pono  ana  maloko  o 
ke  Akeakamai,  no  ka  mea  e  pili  ana  i  keia,  ua  loaa  kekahi  mea 
i  ka^paia  he  nieoUne.  He  mea  ino  make  keia  ;  a  ina  e  kau  ia 
kekahi  kulu  hookahi  ma  ke  alelo  o  ka  popoki,  e  make  no  ia  iloko 

o  na  minute  elima.  Ke  hoike  mai  nei  ke  Akeakamai,  o  ka  hana 
a  ka  baka,  ina  o  ka  iki  kupono  ae  nei,  he  hoonanea  maikai  loa  i 
ke  kino  no  kahi  wa  uuku  wale  no  ; — hoomaluleia  na  aa  me  ka 
maikai ;  a  i  kekahi  wa  hoi,  waiho  lolo  ke  kino  me  ka  noenoe  mai- 
kai  no  ka  nui  loa  o  ka  maeele  no  keia  mea  he  ona  o  ka  baka. 
Aka,  a  pau  ae  ia  nanea  ana,  e  nawaliwali  hou  mai  no  auanei  na 
aa  e  like  'me  mamua,  a  malohi  pu  mai  hoi  ke  kino,  Pela  e  hoo- 
maka  mai  ai  ka  hele  lohi  ana  mai  o  ka  hakalalu  a  me  ke  ino  o 
ke  ola  ana. 

17.  Hika.  Keu  hoi  kau  olelo  !  He  maikai  wale  no  kau  olelo 
a  pau  ;  aka,  he  manao  ko'u  e  ninau  pono  aku  ia  hai.  Aole  au  e 
hooko  aku  mamuli  o  kau  wale  no. 

18.  Poli.  Aole  no  o'u  makemake  e  hooko  mai  oe  mamuli  o 
ka'u.  Aka,  e  nana  ae  oe  i  ka  lehulehu  kanaka  e  noho  mai  nei, 
ua  hele  a  hokukule,  a  nawaliwali  hoi  no  ke  pubi  a  me  ka  nau 
baka.  A  loaa  pu  mai  no  hoi  na  ano  mai  ; — ka  nalulu,  ka  poniu- 
niu,  ka  omaimai  o  ka  opu,  a  pela  aku.  0  keia  mau  mai  a  pau 
ua  loaa  mai  no,  mai  ka  hana  ana  a  ka  baka  iloko  o  ka  opu. 

19.  Hika.  Olelo  mai  nei  oe,  he  mea  ia  e  nalulu  ai  ke  poo  ;  ke 
olelo  aku  nei  hoi  au,  he  mea  hoola  ia  i  ka  niho  eha.  Ua  palua 
a  pakolu  ka'u  ike  ana  i  ka  hanaia  pela. 

20.  Poli.  Ae,  he  hoola  io  no  ia  i  ka  niho  eha,  e  like  me  ka 
hoola  ana  a  kekahi  mau  ano  laau  e  ae.  Aka,  eia  ae  o  Mika  Paulo 
ke  hele  mai  nei  i  ke  kula,  a  e  uhaele  pu  aku  kaua  me  ka  nina- 
ninau  aku  iaia  no  ka'u  mau  mea  i  olelo  aku  nei  ia  oe. 

21.  Hika.  Ha  !  Ha  !  Ha  !  Aohe  ana  wahi  pono  e  hana  mai  ai 
nou.     I  mea  e  aku  ka  kaua  e  ninau  aku  ai. 

22.  Poli.  Heaha  iho  la  hoi  ia  ?  No  ke  aha  hoi  kona  mea  e 
hana  ole  mai  ai  i  pono  no'u  ? 

23.  Hika.  Nana  aku  paha  oe,  ke  puhi  baka  mai  la  no  kela. 
Manao  anei  oe  e  wehe  ae  kela  i  ko  ia  'la  kika  mai  ka  waha  ae, 
a  olelo  mai  ; — "  Ae,  ke  haina  nei  au  ia'u  me  ka  mea  make  o  ka 
baka.  Ke  hoolilo  wale  nei  au  i  ka'u  dala  no  ka  mea  lapuwale  ; 
ke  hana  nei  au  i  ka  mea  hewa  ?  "     Ha  !  Ha  !  Hu  hoi  ka  aka. 

24.  Poli.  Aole,  aole  o'u  makemake  iaia  e  pane  mai  pela#;  aole 
no  hoi  o'u  manao  e  ninau  ia  mau  ninau.  0  oe  no  ka  pono  e  hana 

pela.     He  ano  pahemahema  ka  puka  ana  aku  o  na  ninau  mai 
a'u  aku  ;  o  ka  maopopo  pono  loa  no,  mai  a  oe  aku. 

\Hiki  mai  o  Mika  Paulo  me  ke  kika  no  ma  ka  waha.  Haele 
like  lakou  i  ka  liale  kula.'] 

25.  Hika  me  Poli.  Aloha  oe,  ke  kumu. 

26.  Mika  Paulo.  Aloha  e  na  keiki  :  ke  olioli  nei  au  i  ko  olua 
hele  kakahiaka  nui  ana  mai  nei.  Ua  nanea  loa  olua  i  ke  kama- 
ilio,  ia  olua  i  ku  ae  nei.     Pono  anei  au  e  lohe  no  ia  mea? 

27.  Poli.  Ae  ;  a,  he  makemake  maua  e  hoike  mai  oe,  owai  la 
o  maua  ka  i  pono. 

28.  Mika  Paulo.  Pono  no  :  a  heaha  ia  mea  ?  E  hoike  aku  no 
au  me  ka  oiaio  e  like  me  ko'u  noono  maikai. 

29.  Hika.  I  makemake  mai  nei  hoi  au  ia  Poli  e  hele  maua  e 
kuai  kika  ;  a  hoohulihuli  mai  nei  keia  ia'u  e  manaoio  aku,  he 
mea  hewa  ia.  A  o  ka  poe  ka  a  pau  i  ike  i  ke  Akeakamai,  ua 
maopopo  ka  ia  lakou,  he  mea  make  ko  loko  o  ka  baka. 

30.  Mika  Paulo.  Pehea  hou  ae  kana  i  olelo  aku  ai  ia  oe  ;  au 
i  manao  ai  e  hooponopono  aku  au  ? 

31.  Hika.  0,  he  nui  loa  aku.  Olelo  mai  nei  oia  nei,  ua  papa 
mai  ka  ka  Baibala,  aole  make  hoolilo  wale  aku  i  ka  kakou  dala 
i  ka  mea  e  maona  ole  ai  ka  opu  ;  a  pela  wale  aku.  Olelo'  mai 
nei  no  hoi  oia,  ina  he  mea  make  ka  baka,  alaila,  aole  he  io  ia,  e 
maona  ai  ka  pololi.  Nolaila,  he  mea  hewa  loa  ka  ia,  ka  mauna 
wale  ana  i  ke  dal#  ma  ia  ano. 

32.  Mika  Paulo.  He  oiaio  kela  ;  he  hewa  io  no  ka  uhauha 
wrale  ana  i  ke  dala  no  ka  mea  lapuwaie.  Aka,  pehea  ka  ia  nei 
hooiaio  ana  i  keieahi  mau  mea  iho  ana  i  olelo  ai  ? 

33.  Hika.  Nana  no  e  hoike  ae,  e  like  me  kana  i  olelo  ai  ia'u. 

34.  Poli.  Ma  na  wehewehe  ana  o  ke  Akeakamai  no  ka  baka, 
ua  loaa  kekahi  mea  make  i  kapaia  he  nieoiine  ;  a  he  ikaika  io 
no  hoi  ia.  No  ka  mea,  ina  e  kau  ia  kekahi  kulu  hookahi  o  ia 
mea  ma  ke  alelo  o  ka  popoki,  e  make  ana  ia  popoki  iloko  o  na 
minute  elima. 

35.  Hika.  He  oiaio  anei  ia?  He  oiaio  anei  ia,  e  Mika 
Paulo  ? 

36.  Mika  Paulo.    0  kana  wehewehe,  he  pono  loa.     Ke  ma- 

naoio  nei  au  i  ka  pololei  o  kana  hoakaka  ana.     Aka,  e  Poli,  ua 
ike  anei  oe  i  kekahi  kanaka,  ua  make  i  ka  baka  ;  aole  paha  ? 

37.  Poli.  Aole  au  i  ike.  Aka,  he  nui  wale  nae  na  kanaka  i 
loohia  i  ka  nalulu,  ke  poniuniu,  a  pela  wale  aku.  Ua  loaa 
mai  no  hoi  ka  hoohakalalu  ana  i  ka  opu  no  ua  baka  la. 

38.  Mika  Paulo.  Ua  olelo  iho  nei  oe  mamua,  he  mea  hoonanea 
maikai  ka  baka  ;  a  pehea  ae  la  hoi  e  hahalalu  ai  ? 

39.  Poli.  Oia  hoonanea  maikai  ana  no  kekahi  wa,  he  hooiaio 
ana  ia  no  ka  hakalalu  mai  mahope.  A  ua  ike  oe,  o  keia  mau 
kulu  i  hookakahe  ia,  mai  na  ivaihona  luai  mai  o  ka  waha,  o  lakou 
kekahi  e  kokua  i  ka  opu  i  kona  wa  e  hoowali  ai.  Ina  e  haukae 
loa  ka  haae  i  ka  baka,  aohe  mea  nana  e  moni  akn  ia  mea  ;  aka, 
kiloiia  ia  haae  iwaho.  Pela  e  nele  mau  ai  ka  opu  i  keia  kokua 
ana  a  ua  mau  kulu  haae  la  ;  a  loaa  mai  ka  mai  ;  a  i  ole,  oki  pu 
wale  iho  no  ka  hana  ana  a  na  mea  hana  o  ka  opu,  a  make  ke  kino. 

40.  Hika.  Ae,  aohe  nae  hoi  he  hewa  no  ka  poe  oo  ke  puhi 
baka  aua.  He  mea  hoonanea  ia  ia  lakou,  ke  hiki  mai  ko  lakou 
wa  elemakule,  a  hapopo  na  maka  ;  oiai,  aohe  hiki  ia  lakou  ke 
heluheiu,  i  mea  e  nanea  ai. 

41.  Poli.  He  hooko  wale  ana  no  nei,  a  lakou  e  hana  nei,  no 
ka  mea  a  lakou  i  hoomaamaa  ai  i  ka  wa  opiopio.  Malia  paha, 
ina  aole  lakou  i  hoopoino  i  ko  lakou  mau  maka  ma  o  ka  baka  la, 
ina  no  la  ke  mau  nei  no  ka  maikai  o  ko  lakou  mau  maka,  aole  la 
hoi  e  hapopo.  He  wahi  hana  ikaika  no  kana.maluna  o  na  maka. 
Ina  oe  e  puhi  kika,  e  hoike  mai  no  auanei  kou  mau  maka  no  ia 
mea. 

42.  Hika.  Kahaha !  aole  loa  wau  i  lohe  i  kekahi  mea  e  olelo 
ana  pela  no  ka  baka  ;  mai  ko'u  hanau  ana  a  hiki  i  keia  w7a.  Ua 
lohe  au  i  ka  huhu  ia  o  ka  baka  no  ka  inoino,  pelapela,  a  nui 
wrale  aku.  Aka,  he  oiaio  anei  keia  e  Mika  Paulo  ?  Ina  he  oiaio, 
aole  loa  wau  e  puhi,  a  nau  hoi  i  ka  baka. 

43.  Mika  Paulo.  E  Poli,  ke  wehewehe  mai  nei  oe  e  like  me 
kou  ano  haumana.  Eia  nae,  he  puhi  baka  wau  ;  a  aole  au  e  aa 
aku  e  hoopaapaa  pu  me  oe.  He  mau  wehewehe  pili  hoomana 
a  pili  mau  buke  naauao  ma  kou  aoao.  Aka,  na  wai  i  ao  ia  oe  i 
keia  ?     He  opiopio  kupono  ole  oe  no  ka  hoomaopopo  ana. 

44»  Polī.  .Na  kuu  makuahine  i  ao  mai  ia'u  ;  a  ua  olelo  paa 
aku  au  iaia  no  ko'u  "hoopa  oīe,  hoao  ole,  a  lawelaiue  ole  i  na  mea 
pelapela." 

45.  Mi.  Paulo.  [Kiloi  ana  i  kona  kika.~\  Ua  pono  oe  e  kuu  keiki 
naauao.  Ua  kiloi  aku  la  wau  i  kuu  kika  ;  a  e  kakauinoa  aku  no 
au  malalo  o  kau  Olelo  Hooholo  no  ka  "noho  maemae  ana."  Ua 
loihi  ae  nei  ko7u  puhi  ana  mamuli  o  ko'u  noonoo  wale  iho  no. 
He  makuahine  hoopono  kou  ;  a  ke  makemake  nei  au  e  lehulehu 
wale  o  na  wahine  o  ia  ano. 

46.  Poli.  Aole  au  i  kakauinoa  malalo  o  kekahi  palapala  no 
ka  hoole  ana  i  ka  baka  ;  aka,  ua  haawi  aku  au  i  ka'u  olelo  paa, 
a  ke  manao  nei  au  e  malama  pono  loa  ia  olelo,  me  he  mea  la,  ua 
kakauia  maluna  o  ka  Baibala. 

47.  Hika.  Aole  anei  e  hiki  ia  kakou  ke  hana  i  Palapala  ?  He 
makemake  au  e  kakauinoa,  a  e  koi  aku  i  kekahi  poe  e  hana  peia. 

48.  Mi.  Paulo.  (Ia  Hika.]  E  kakau  iho  oe  ;  a  e  nana  kakou  i 
ka  hololea  o  ia  mea,     He  manao  maikai  kou. 

49.  Hika.  He  makemake  ko7u,  ke  hiki  nae  ia'u  ;  aka,  aole  hiki 
ia'u  ke  haku  pono  i  na  olelo. 

50.  Mi.  Paulo.  Na  Poli  e  kokua  aku  ia  oe.  Eia  mai  ka  peni- 
kala  me  ka  pepa — ano,  e  hoomaka  aku. 

[Mahope  iho  o  Jca  hamumu  iki  ana,  paa  ae  la  ka  palapala.'] 

51.  Hika.  Pono  anei  keia  ? 

[Heluhelu  aku  la.]  "  Oiai,  o  ko  makou  hoa  kula  o  Ioane  Poli, 
ua  hooiaio  mai  imua  o  makou,  no  ka  hewa  o  ka  baka,  he  hewa 
ma  ke  ola  kino,  a  he  hewa  ma  ke  ano  o  ka  noho'na  maemae, 
Nolaila,  o  makou  ka  poe  nona  na  inoa  malalo  nei,  ke  hooholo  nei : 

Hooholoia. — 0  makou  nei  e  "  hoopa  ole,  hoao  ole,  a  lawelawe 
ole  "  i  ka  baka  ma  kela  ano  keia  ano. 

Hooholoia. — E  hana  no  makou  i  na  mea  e  kokua  ana  i  ko  ma- 
kou  mau  hoa  e  hui  mai  ana  me  makou,  ma  ke  pale  ikaika  ana 
aku  i  ka  poe  e  kue  mai  ana  ia  lakou. 

Hooholoia. — Ina  makou  e  ola  ana,  a  lilo  ae  i  kanaka  makua, 
aole  loa  makou  e  koho  i  ke  kanaka  puhi  baka  a  nau  baka  hoi,  i 
kumu  ao  no  na  keiki  opiopio,  aole  hoi  e  koho  ia  kanaka  i  kahu- 
napule  no  ko  makou  halepule." 
16 

52.  Mi.  Paulo.  Ua  pono  loa  kela  ;  aka,  e  hoopanee  kakou  i 
keia  wa.     0  ka  wa  kula  keia. 


HAAWINA  LXXXY. 

NO  KS  KU  ANA  MAI  O  LONO  (KAPENA  KUKE.) 

1.  Ma  Waimea  Kauai  ke  ku  niua  ana  mai  o  Lono.  I  ka  ma- 
lama  o  Ianuari  kē  ku  ana  mai,  i  ka  makahiki  o  ko  kakou  Haku, 
1778,  0  Kaneoneo  ma  laua  o  Keawe  na'lii  o  Kauai  ia  manawa. 
I  ka  po  ke  ku  ana  mai  i  Waimea  ;  a  ao  ae,  ike  aku  la  na  kanaka 
mauka  i  ke  ku  ana  mai  o  keia  mea  kamahao,  a  kahaha  iho  la 
lakou  me  ka  uwa  nui. 

2.  I  ae  la  kekahi  i  kekahi,  "  Heaha  la  kela  mea  nui  mana- 
mana  ?77  I  mai  kekahi,  "  He  ululaau,  ua  nee  ae  la  iloko  oke  kai." 
A  nui  loa  ae  la  ke  pioloke  ana ;  alaila,  kena  ae  la  na'lii  i  kekahi 
mau  kanaka  e  holo  ma  ka  waa  e  nana,  i  ike  pono  ia  kela  mea 
kamahao.  Holo  aku  la  lakou  a  pili  ma  ka  moku,  ike  aku  la  lakou 
i  ka  hao  e  pili  ana  mawaho  o  ka  moku,  olioli  iho'la  lakou  no  ka 
nui  o  ka  hao. 

3.  No  ka  mea,  ua  ikeia  mamua  ka  hao,  no  na  laau  hao  i  pae 
mua  mauka,  he  uuku  ia,  he  nui  aku  keia.  A  pii  aku  la  lakou 
iluna  ;  a  ike  aku  la  lakou  i  kanaka,  ua  keokeo  ka  lae,  ua  alohi- 
lohi  na  maka,  a  ua  alualu  ke  kapa,  kihikihi  ke  poo,  a  he  namu 
ka  olelo.  Alaila,  manao  iho  la  lakou  he  wahine  wale  no  ia  poe 
kanaka,  no  ka  iike  pu  me  ke  poo  o  ka  wahine  o  ia  manawa.  Ike 
iho  la  lakou  ua  nui  ka  hao  maluna,  a  makahehi  nui  iho  la. 

4.  A  hoi  aku  la  lakou  a  hai  i  na'lii  i  na  mea  a  lakou  i  ike  ai,  a 
me  ka  nui  o  ka  hao.  Lohe  ae  la  kekahi  koa  o  ke  alii,  i  ae  la  ia, 
"E  kii  au  e  hao  i  kela  waiwai,  no  ka  mea,  o  ko'u  aina  no  o  ka 
hao  wale  aku."  Ae  mai  na'iii.  Alaila,  holo  aku  la  ua  koa  nei  a 
pii  i  ka  moku,  lawe  ae  la  i  ka  hao  maluna,  a  kiia  mai  la  oia  i  ka 
pu,  a  make  iho  ia  ua  koa  nei,  o  Kapupuu  kona  inoa.  Auheemai 
la  ka  anwaa,  a  hai  mai,  ua  make  o  Kapupun  i  ka  waiki. 

5.  A  ia  po  iho,  ki  mai  la  ka  pu,  a  lele  ke  ahi  iluna  ;  manao  ae 
la  lakou  he  akua,  a  kapa  aku  la  lakou  i  kona  inoa  o  Lonomakua. 

Manao  ibo  la  na  kanaka  e  kaua.  I  mai  la  kekahi  alii  wahine  o 
Kamakahelei  kona  inoa.  o  ko  Kaumualii  maknahine  ia,  "  Aole  e 
kaua  aku  i  ko  kakou  akua,  e  hooiuolu  aku  ka  pono  i  oluolu  mai 
ke  akua." 

6.  Holo  aku  la  o  Lono  mai  Kauai  aku  a  i  ka  aoao  Komohana 
Akau  o  Amerika.  A  hala  kekahi  mau  malama,  hoi  mai  oia  a  ku 
mai  ma  ka  akau  aku  o  Maui  Hikina.  I  ka  la  20  o  Novemaba  ke 
ku  ana  mai,  a  i  ka  makahiki  1778  ;  o  ka  makahiki  hookahi  no  ia 
o  kona  ku  ana  ma  Waimea  i  Kauai.  I  ke  ku  ana  mai  o  Lono  i 
Maui,  ua  holo  mai  o  Kalaniopuu  mai  Hawaii  mai  a  Maui  e  kaua 
me  Kahekili.  Ua  lilo  no  ka  aoao  hikina  o  Maui  ia  Kalaniopuu, 
a  e  kaua  ana  o  Kahekili  me  Kalaniopuu  ma  Hamakualoa,  a  hoi 
mai  o  Kalaniopuu  mai  ke  kaua  ana,  a  noho  iho  la  ma  Wailuaiki 
i  Koolau. 

7.  Moe  iho  ia  lakou  i  ka  po,  a  ala  ae  la  i  kakahiaka  nui  o  ua 
po  la,  alaila,  ike  aku  la  lakou  ia  Lono  e  ku  kokoke  mai  ana  ma- 
kai  koke  aku  o  lakou.  0  Haaluea  ka  inoa  o  ia  wahi  moana,  aia 
no  ia  wahi  ma  Wailua  i  Koolau.  Ike  aku  la  lakou  i  ke  ano  o  ka 
moku  a  me  na  mea  maluna  o  ke  kia,  a  me  na  puka  e  hamama 
mai  ana  ma  ka  aoao  o  ka  moku.  Kahaha  aku  la  na  kanaka  ma- 
uka,  i  ae  la  kekahi  i  kekahi  ;  "  Aia  no  ka  puka  o  ka  waiki  a  kakou 
i  lohe  ai,  he  mea  kani." 

8.  Ua  lohe  mua  ia  he  mea  kani  ka  waiki ;  no  ka  mea,  ua  holo 
mai  ko  Kauai  poe  kanaka  i  Oahu,  a  oleio  mai  la  lakou  i  ko  Oahu 
poe  kanaka  i  na  mea  a  pau  a  lakou  i  ike  ai  no  Lono.  A  lohe 
kekahi  kanaka  o  Hawaii  e  noho  ana  ma  Oahu  i  ka  lakou  olelo 
ana  i  na  mea  o  Lono  ;  o  Moho  ka  inoa  o  ua  kanaka  la,  oia  no  ka 
i  holo  mai,  mai  Oahu  mai,  a  loaa  o  Kalaniopuu  ma  Hana,  i  Maui 
Hikina,  hai  mai  la  oia  i  na  mea  a  pau  ana  i  lohe  ai  no  Lono. 
Ninau  aku  la  ko  Hawaii  i  ke  ano  o  ka  moku.  Hai  mai  la  ia  i  ke 
kia,  a  me  ka  pea  a  me  ka  hae. 

9.  Ninau  hou  aku  la  ko  Hawaii  i  ke  ano  o  kanaka.  Hai  mai 
la  ia,  He  kanaka  keokeo,  he  ili  alualu,  he  poo  kihikihi,  he  akua 
lakou,  he  pele,  no  ka  mea,  ua  a  mai  ke  ahi  ma  ka  waha  ;  a  he 
puka  waiwai  ma  ko  lakou  aoao.  ua  puka  loa  iloko  o  ke  kino.  A 
ma  ua  puka  la  e  nao  iho  ai  ko  lakoulima  a  unuhi  ae  la  i  ka 

hanaoi,  a  me  ke  kanikani,  a  me  ka  hao,  a  me  ka  lei,  ka  lole,  ke 
kui  a  me  na  mea  e  ae  a  pau.  Na  keia  kanaka  i  hoakaka  e  ma- 
mua  i  ke  ano  o  ka  haole  ;  mahope  ke  ku  ana  mai  o  Lono.  A  ike 
aku  no  lakou  i  ka  moku  a  me  na  mea  o  ka  moku,  ua  like  io  no 
me  ko  lakou  lohe  ana  mai  ua  kanaka  la. 

10.  Alaila,  holo  aku  la  o  Kamehameha  a  pii  iluna  o  ka  moku, 
A  ahiahi  ae,  nalowale  ka  moku  ma  ka  moana,  a  moe  no  o  Ka- 
mehameha  ma  ka  moku  ia  po.  Mahao  ae  la  na  kanaka,  ua 
laweia  o  Kamehameha  i  Kahiki.  Minamina  na  kanaka  ia  Ka- 
mehameha,  uwe  iho  la  lakou  a  me  Kalaniopuu  i  ka  lilo  o  Ka- 
mehameha.  A  kakahiaka  ae.  hoihoi  mai  la  ka  moku  ia  Ka- 
mehameha  iuka,  alaila,  nalowale  hou  ka  moku.  Ia  nalowale  anaf 
oia  ka  holo  ana  i  Hawaii. 

Na  Ninaīl— 1.  Mahea  kahi  i  ku  nma  mai  ai  o  Lono  ?  1.  I  ka  malama  a  me  ka 
makahiki  hea?  1.  Owai  na'lii  o  Kauai  ia  manawa?  2.  Pehea  na  kanaka  i  olelo 
haohao  ai  ?  3.  Heaha  ko  lakou  maoao  i  ka  ike  ana  akn  i  na  helehelena  o  ka  haole  ? 
4.  Owai  ke  kanaka  i  aa  e  kii  aku  e  pakaha  wale  i  ka  hao  o  ka  moku  ?  make  iho  la  ia 
i  ke  aha?  5.  Owai  ka  i  :;oa  a  lakou  i  kapa  aku  ai  ?  5.  Pehea  ka  olelo  a  ka  makuahine 
o  Kaumualii  ?  7.  M  ►>u«a  ke  ku  hou  ana  mai  o  Lono  ?  7.  Owai  ke  kaua  ana  me 
Kahekili?  8.  Mahea  u  Haaluea,  a  heaha  ia  ?  9.  Nawai  i  hai  mua  aku  ko  Oahu  a 
me  ko  Maui  i  ke  ano  o  ka  moku  ?  10.  Pehea  kana  wehewehe  ana  i  ke  ano  o  ka  haole  ? 
11.  Owai  ka  i  holo  iluna  o  ka  moku  ?  11.  Mahea  kona  wahi  i  moe  ai  ia  po  ?  Hoihoi 
hou  ia  mai  no  anei  oia  ? 


HAAWINA  LXXXVL 
KA  HAIOLELO  A  IUDA  IMUA  O  IOSEPA. 

1.  Alaila  neenee  aku  la  o  Iuda,  i  ona  la,  i  aku  la,  Auwe,  e 
kuu  haku  e  !  Ina  e  ae  mai  kuu  haku  i  kana  kauwa  nei,  ke  hai 
aku  i  kekahi  olelo  ma  kona  pepeiao,  aole  hoi  e  wela  mai  kou 
huhu  i  kau  kauwa,  no  ka  mea,  ua  like  oe  me  Parao. 

2.  Ninau  mai  la  kuu  haku  i  kau  poe  kauwa  nei,  i  mai  la,  He 
makuakane  anei  ko  oukou  ?  a  he  kaikaina  anei  ? 

3.  A  olelo  aku  la  makou  i  kuu  haku,  He  makuakane  no  ko  ma- 
kou.  he  kanaka  kahiko,  a  me  kahi  keiki  o  kona  wa  elemakule, 
he  mea  uuku  ;  a  o  kona  kaikuaana,  ua  make  ia  ;  oia  wale  no  ka 
i  koe  a  kona  makuahine,  a  ua  aloha  kona  makuakane  ia  ia. 

4.  A  olelo  mai  la  oe  i  kau  poe  kauwa,  E  lawe  mai  iaia  ilalo 
io'u  nei,  i  ike  aku  kuu  maka  iaia. 

5.  Alaila,  olelo  aku  la  makou  ia  oe  i  kuu  haku,  Aole  e  hiki  i  ke 
keiki  ke  haalele  i  kona  makuakane  •  no  ka  mea,  ina  e  haalele  ke 
keiki  i  kona  makuakane,  e  make  no  ia. 

6.  A  olelo  mai  la  oe  i  kau  poe  kauwa,  A  i  hele  ole  mai  ko  ou- 
kou  kaikaina  me  oukou,  aole  oukou  e  ike  hou  mai  i  kuu  maka. 

7.  A  hiki  aku  la  makou  i  kau  kauwa  i  ko'u  makuakane,  hai 
aku  la  makou  iaia  i  ka  olelo  a  kuu  haku, 

8.  A  olelo  mai  la  ko  makou  makuakane,  0  hele  hou  oukou 
e  kuai  i  wahi  ai  iki  no  kakou. 

9.  Olelo  aku  makon,  Aole  loa  makou  e  hiki  ke  hele  ilalo  ;  aka, 
i  hele  pu  ko  makou  kaikaina  me  makou,  alaila  e  hele  aku  makou 
ilalo  ;  no  ka  mea,  aole  e  hiki  ia  makou  ke  ike  aku  i  ka  maka  o  ua 
kanaka  la,  ke  hele  pu  ole  ko  makou  kaikaina  me  makou. 

10.  Alaila  olelo  mai  la  kau  kauwa  o  ko'u  makuakane  ia  ma- 
kou,  Ua  ike  oukou,  ua  hanau  mai  la  ka'u  wahine  i  na  keiki 
elua  na'u. 

11.  A  hele  aku  la  kekahi  mai  o'u  aku  nei,  a  i  aku  la  au,  He 
oiaio  no  ua  weluwelu  ia  ;  aole  hoi  au  i  ike  hou  aku  iaia. 

12.  A  i  lawe  aku  oukou  ia  ia  nei  mai  o'u  aku  nei,  a  loohia  ia  i 
ka  poino,  alaila,  e  lawe  aku  oukou  i  ko'u  oho  hina  ilalo  i  k'a  lua 
me  ke  kaniuhu,  # 

13.  No  keia  mea  hoi,  ke  hiki  aku  au  i  kau  kauwa  i  ko'u  ma- 
kuakane,  aole  ke  keiki  me  makou,  ua  pai  pu  ia  kona  ola  me  ke 
ola  o  ke  keiki ; 

14.  A  ike  mai  ia,  aole  ke  keiki  me  makou,  alaila,  e  make  ia  ;  a 
e  lawe  iho  o  kau  poe  kauwa  i  ke  oho  hina  o  kau  kauwa  o  ko  ma- 
kou  makuakane  ilalo  i  ka  lua  me  ke  kaniuhu. 

15.  No  ka  mea,  ua  hoohiki  au  ia'u  iho  no  ke  keiki  i  ko'u  ma- 
kuakane,  ua  i  aku  au,  A  i  hoihoi  ole  mai  au  iaia  iou  la,  no'u  mau 
loa  aku  no  ka  hewa  imua  o  ko'u  makuakane. 

16.  No  keia  mea  hoi,  e  ae  mai  hoi  ia'u  i  noho  au,  kau  kauwa  i 
panai  no  ke  keiki,  i  kauwa  na  kuu  haku  ;  e  hoi  aku  hoi  ke  keiki 
me  kona  poe  kaikuaana. 

17.  No  ka  mea,  pehea  la  au  e  hoi  aku  ai  i  kuu  makuakane, 

aole  ke  keiki  me  au  ?  o  ike  auanei  au  i  ka  mea  ino  e  hiki  mai 
ana  maluna  o  kuu  makuakane. 


HAAWINA  LXXXYIĪ. 
KA  POMAIKAI  O  KA  MEA  MAHIAI 

1.  Ikea  anei  ka  mahiai, 
Ia  oe  i  hele  ai, 

E  maha  ana  ma  ka  la 
No  kona  luhi  e  ? 
A  pane  oe,  "  He  paakiki, 
He  hana  kauwa  nei, 
Aole  au  e  mahiai, 
Pomaikai  waie  e." 

2.  Ma  kona  home  e  nana'i 
Na  mala,  na  laau, 

Na  hale  kahi  e  ahu  ai 
Na  hua  oo  a  pau  ; 
Maikai  na  keiki  ikaika  pu, 
A  holo  i  o  a  ianei ; 
I  ole  ia,  kokua  no 
Ma  kana  mahiai. 

3.  Na  ilio  hoi,  ua  oli  pu 
7ka  nui  o  ka  ai, 

Na  mea  eheu  lelele  no, 
A  oli  ke  hahai. 

0  na  kupuna  nana  no 

1  na  moopuna  nei, 
A  olioli  na  naau, 
A  pule  hoomaikai. 

He  hoa  ka  Makua  mau, 
Nana  i  haawi  mai  ; 
Hanai  ka  aina  ia  lakou, 
A  hoohauoli  ae. 
E  hui  pu  la  me  lakou 
Ka  poe  mahi-ai, 
Alaila  akaka  lea  no, 
He  poe  pomaikai. 


HAAWINA  LXXXVIIĪ. 

NA  DAIMONIO  O  KE  KIAHA. 
NA  ANO. 


Iere°Malino'  [  ~^e  mau  ^oa  ™u  wa^ona- 


Pa,  lie  hupua. 

Hune. 

Kaeaima. 


Maiino. 
Ekeka. 
He  heihi  liilii,  lie  hauwa. 


\Komo  mai  o  Penina  me  Malino.] 

Penina.  E  Iere,  e  noho  iho  a  inu  iki  i  kekahi  mea  e  pume- 
hana  ai  mamua  o  kou  iho  ana  i  kai.     He  la  puanuanu  keia. 

Malino.  Aole  au  hiki  e  kali  loihi,  e  Penina.  Ua  maopopo  ia 
oe  he  pono  au  e  kali  ma  ka  elepo  no  ko'u  makuakane,  e  hoea  ana 
mai  na  kaa  iloko  o —  e  nana  wau — [unuhi  ae  la  i  kona  wati] — 
na  minute  he  umikumamalima.  [Noho  iho  laua  ma  ka  pakaukau.] 

Pen.  E  lilo  auanei  keia  honua  i  wahi  puanuanu  maoli  no,  e 
Iere,  ke  ole  hiki  ia  kakou  e  loaa  i  mea  e  hoopumehana  ai  ko  ka- 
kou  mau  kino.  [hookani  iho  i  ka  bele.]  0  ke  kulu  maikai,  e  Iere, 
oia  ka  wai  ono  hookahi  i  pookela  ma  ke  ao  nei,  ma  ka  hoopume- 
hana  ana  i  ke  kino.     [Komo  mai  ke  kauwa.] 

Kauwa.  Nau  anei  i  hookani  mai  nei  ka  bele,  e  kuu  haku  ? 

Pen.  Ae,  ua  hookani  no  wau.  Homai  na  maua  kekahi  o  kela 
kulu  maikai,  Toma.  Hoolohe  oe,  ke  kulu  miko  maikai.  Ua  hoo- 
kani  no  au  i  ka  bele.  Aole  anei  maopopo  ia  oe  ka  mea  e  pono  e 
laweia  mai,  me  ka  hele  ole  mai  mamua  e  ninau  ? 

Kau.  E  maopopo  no  paha.  [Me  ka  nalu  ana.]  0  ke  kulu  wai- 
ona  wale  no  ka  mea  ono  iaia  i  neia  wa. 

Pen.  Hooki  kou  hamumu  ana  la,  a  e  homai  i  ke  kulu. 

Kau.  Ae.  [hele  aku.] 

Mal.  Pomaikai  maoli  no  ke  kanaka  ina  i  loaa  iaia  ka  hoa  mai- 
kai,  e  Penina,  a  ua  noonoo  nui  iho  nei  au,  he  pono  ia  kaua  e  kiai 
kekahi  i  kekahi,  ma  na  mea  e  pono  ai  ko  kaua  noho  kino  ana. 
E  Kimo  Penina,  ke  manaoio  nei  au  e  komohia  ana  kaua  iloko  o 
ka  puni  waiona.  Ua  hooholo  paa  wau,  no'u  iho,  e  hooki  koke 
aku.  0  ka'u  inu  pu  ana  me  oe  ano  la  [komo  mai  ke  kauwa  me 
elua  kiaha  i  hoopihaia  e  waiho  ana  ma  kekahi  pa.  Kau  aku  no 
ma  ka  pakaukau  a  nalo  ae  la]  o  ko'u  inu  hope  no  ia. 

Pen.  Pehea  !  Ka,  e  Iere,  he  mea  eleu  maoli  ke  kulu.  Me  he 
mea  la  o  ke  ola  kino,  me  ke  ola  uhane  no  ia  o  ke  kanaka.  [Lalau 
i  kekahi  kiaha  a  haawi  aku  ia  Malino,  lalau  hou  aku  i  ka  lua  ; 
ku  laua  iluna.]  Eia  ka  inu  no  kou  ola  iho,  e  Iere  ;  a  mai  hoo- 
mauhala  mai  oe  no'u,  no  ko'u  i  hou  ana,  eia  ka  inu  no  kau  olelo 
hooholo  ! 

Mal.  ī  ole  oe  e  hoomaopopo  ma  kou  ola  nei  i  na  noonoo  eehia 
o  na  "  Daimonio  o  ke  kiaha  !"  [Inu  aku  la  o  Penina  ;  hoohanini 
malu  aku  o  Malino  i  kona  kulu  ma  ka  papa  hele.]  Ano  la  e  Pe- 
nina,  aloha  ;  e  hele  ana  au. 

Pen.  Aloha  no,  e  Iere.  E  launa  pinepine  me  a'u.  [Nalo  aku 
o  Malino.]  "  Na  Daimonio  o  ke  kiaha  \Jt  Heaha  la  ke  ano  ? 
Ano  e  wau  la  keia  po  !  Aole  no  paha  wau  he  ona.  Ua  ona  iho 
nei  au  mamua,  aka,  aole  me  neia  la  wau.  Ka,  ua  apono  nui  ia 
ka  waiona  e  na  kauka  ;  ke  i  nei  lakou  he  mea  ia  e  kokou  ana  i 
ka  mai.  Pela  no,  he  oiaio  no  ia,  ua  kokua  no  ia  i  ko'u  mai.  0 
ko'u  mai  la,  he  puni  waiona,  a  ua  kokua  no  ke  kulu  i  ua  mai  la ! 
Ha  !  Ha  !  maikai  no  ;  ua  kokua  mai  no  ke  kulu  i  ko'u  mai !  Ha  ! 
Ha  !  Ha  !  [Hookani  oia  i  ka  bele.J  Ono  ke  kulu  ia'u  la  !  He 
mea  maikai  e  hoolalelale  i  ka  uhane  i  hele  a  kaumaha.  [Ekolu, 
a  eha  mau  kikeke  ana  ma  kahi  kokoke  i  ka  pakaukau.  Puiwa 
no  oia  ma  kona  noho.]  Ua  hoolalelale  io  ia  ka  hoi  na  uhane. 
[Komo  mai  ke  kauwa  me  ke  kiaha  ma  ka  pa.]  He  kauwa  mai- 
kai  oe,  e  Toma.     Aia  a  maalo  ae  a'u  ma  ke  ala  i  huli  ole  mai, — 

oia  hoi,  aia  a  make  aku  wau,  e  hooilina  aku  wau,  nou,  i  ko'u  mau 
lole  kahiko  a  pau.     [Inu  aku  la.] 

Kau.  [E  nalu  ana.]  Oia  ae  la  no  kona  waiwai  i  koe,  e  hooilina 
aku  ai  ke  hoomau  aku  oia  penei. 

Pen.  [Me  ka  leo  o  ke  knnaka  ona.]  He  kauwa  maikai  oe,  e 
Toma.  E  lawe  hou  mai  i  kiaha  o  keia  waiona,  keia  wai  e  hoo- 
ikaika  ana  i  ke  ola  kino ! 

Kau.  [E  nalu  ana.]  Aia  la !  ke  makemake  hou  no !  [leo  nui] 
I  mea  hou,  ea  ! 

Pen.  U — ua — hie — olelo  au — hie — i  mea — hou — hie — aole  a — 
nei — ?  I — hie — mea  hou  ! — hie — ka,  pe — pe— pe — la  no — hie — 
paha.  Heaha  kau? — hie.  [Nalo  aku  ke  kauwa.]  He  kumu 
noonoo  nui  ke  kulu — hie.  Heaha  la  ka  hopena  o  ke  kanaka — 
hie — ke  ole  koe  ka  aa  o  kona  naau  ?  I  kiaha  hou  ! — hie.  He 
hiki  no — hie — ia'u  ke  inu  e  like  me — hie — ko'u  make — hie — 
make.  He  kanaka  waiwai  no  au — hie.  E  mare  ana  au  i  ka  eleu 
o  na — hie — wahine  a  pau  o  ke — hie — kaona.  Owau  hoo — hie — 
kahi  ke  kanaka  hoihoi  e  ola  nei — hie — [komo  ke  kauwa  me  ke 
kiaha]— ina  e  kokua  mai  o  Ekeka — hie — me  keia  kiaha  ia'u. 
Aole  paha  oe  i  kawili  pu  kekahi  wai  me  keia,  ea  ? 

Kau.  Aole  no  paha.  [Nalo  aku.] 

Pen.  [Kau  aku  ke  kiaha  ma  ka  pakaukau  a  nana  pono  akula.] 
Kamailio  mai  la  o  Iere  i  kekahi  mea  e  pili  ana  no  na  "  Haimonio 
o  ke  kiaha."  Aole  au  ike  i  ua  daimonio  la.  He  hoa  maikai  o 
Iere  a  iaia  i  olelo  pela  he  oiaio  no  paha.  Ano  e  la  wau  i  keia 
manawa,  he  maka-hiamoe  la  !  [me  ka  leo  noonoo  a  lolohi]  "  Na 
Daimonio  iloko  o  ke  kiaha."  [Hiamoe  aku  la  me  kona  poo  e 
kau  ana  ma  kona  mau  lima  i  kaleleia  maluna  o  ka  pakaukau.] 

[Ekolu  a  eha  paha  mau  kaikamahine,  ua  mele  mai  me  ka  leo 
malielie  loa  i  kekahi  pauku  o  ka  mele  hoole  wai-ona,  mai  kahi 
wahi  nalo,  e  kokoke  ana  i  kahi  e  hoike  ai.  Mawaena  o  ka  mele 
ana,  komo  mai  o  Pa  he  kupua,  i  kahikoia  me  ka  lole  keokeo, 
me  ke  kookoo  ma  kona  lima.] 

Pa.  [E  nana  ana  i  ka  mea  e  moe  ana.]  A !  owai  la  ko  kakou 
maanei  ?  [lalau  aku  la  i  ke  kiaha  a  nana  pono  aku.]  0  !  ke  ka- 
naka  naaupo,  alakai  hewa  ia.    No  hea  mai  kou  manao  paa  e  inu 

i  keia  mea  haukae  ?  E  pono  au  ke  kokua  iaia  i  maopopo  iaia 
kona  kulana  e  ku  nei.  [Hoani  ae  la  i  ke  kookoo  maluna  ona. 
Puoho  ino  ae  la  o  Penina,  a  nana  aku  me  ka  li-o  o  na  maka.] 

Pen.  0— owai — kela  ?  [kuemi  i  hope  i  kona  ike  ana  ia  Pa, 
me  ka  pilihua  o  ka  naau.]     Owai  anei  oe. 

Pa.  0  Pa. 

Pen.  Owai  ? 

Pa.  0  Pakiko.     Hoopokoleia  o  Pa. 

Pen.  Heaha  kau  niaanei,  a  me  a'u  no  hoi  ? 

Pa.  Ua  hele  mai  nei  au  he  elele  o  ke  ahonui  ia  oe,  i  pakele 
mai  oe, 

Pen.  He  elele  i  hoounaia  i  o'u  nei  la  !  Ha !  Ha  !  Ea,  he  olelo 
lealea  maoli  no  kena  !  mamua  nae  o  ka  hoomaka  ana  i  ka  hana, 
e  inu  iki  mai  oe,  i  mea  e  hoolalelale  mai  ai  i  kou  naau,  eh  ! 

Pa.  Aole  :  i  hele  mai  nei  au  e  ao  aku  ia  oe.  0  kela  mea  [me 
ke  kuhikuhi  aku  i  ke  kiaha]  ka  mea  a  na  daimonio  i  hanai  aku 
i  na  hupo  me  na  mea  puni  wale  ia. 

Pen.  [laia  iho.]  Eia  hou,  no  na  daimonio  !  [me  ka  leo  nui] 
na  hupo,  me  na  mea  i  punihei  ia? 

Pa.  E  Kiino  Penina,  he  hupo  anei  oe,  he  mea  puniheiia  paha  ? 

Pen.  E  ae  wale  anei  au,  he  hupo,  a  he  mea  puniheiia  paha  ? 
Aole,  aole  loa ! 

Pa.  Heaha  ko  loko  o  ia  kiaha  ? 

Pen.  He  kulu,  a  he  kulu  maikai  no  hoi  ma  ko'u  manao  ana. 

Pa.  Heaha  hou  ae  ? 

Pen.  [E  nana  ana  iloko  o  ke  kiaha]  aole  mea  e  ae,  e  Pa. 

Pa.  He  makapo  oe,  e  Kimo  Penina,  aia  no  iloko  o  kela  kiaha 
he  mea  eehia  loa  !  He  mea  e  uwe  ai  oe,  a  e  uhi  ae  i  kou  mau  ma- 
ka  no  ka  weliweli  loa !  He  mau  daimonio  ka  iloko  o  kela  kiaha ! 

Pen.  [Puiwa  ana.]  He  mau  daimonio  anei  ? 

[Hoani  ae  la  o  Pa  i  kona  kookoo — ku  mai  la  o  Maiino.  E  aahu 
mai  ka  mea  nana  e  hana  ana  i  ka  haawina  o  Maiino  i  kapa  ino- 
ino,  a  e  hapala  aku  i  kona  mau  papalina  me  kekahi  mea  e  ha- 
keakea  ana  i  ka  hiohiona.] 

Pen.  [Me  ka  leo  puiwa,]  owai  anei  oe  ? 

Mai.  [Me  ka  leo  kamumumu.]  0  Maiino  ko'u  inoa,  o  ka  elele 

o  ka  Make  no  wau,  i  hele  mai  nei  e  ao  aku  ia  oe.  Aia  ko'u  ho= 
me  [e  kuhikuhi  ana  i  ke  kiaha]  maloko  o  kela  kiaha. 

Pen.  He  home  haiki  loa  no  ia  nou,  ke  nana  aku  i  kou  kino  nun 

Mai.  Ua  akea  ia  a  lawa  no'u,  a  me  ka  poe  e  noho  pu  ana  me  a'u» 
[nalo  aku.] 

[Hoani  ae  la  o  Pa  i  kona  kookoo,  ku  mai  la  o  Hune,  ua  aahu 
ia  me  ke  kapa  weluwelu.] 

Hune.  0  Hune  ko'u  inoa. 

Pen.  Pela  no  ka  hai  ana  mai  o  kou  mau  kapa, 

Hune.  Aia  no  ko'u  home  iloko  o  kela  kiaha. 

Pen.  Aole  au  i  ike  ia  oe  malaila. 

Hune.  No  ka  mea,  ua  makapo  oe.  Manomano  no  ka  poe  i  loaa 
ia'u  malaila,  a  pela  auanei  oe  e  loaa  ana  manei  mua  koke  aku  no. 

Pa.  He  nui  wale  no  na  daimonio  i  koe  maloko  o  kela  kiaha. 
Makemake  anei  oe  e  ike  hou  aku  ? 

Pen.  p,  aole,  aole  !  Ua  lawa  ae  la  ka  ike  o  ko'u  mau  maka. 

Pa.  Aka  nae,  e  ike  hou  ana  oe,  [hoani  hou  ae  la  i  kona  koo- 
koo — a  ku  mai  o  Karaima,  i  hoaahuia  me  na  lole  weluwelu,  a  i 
hoopaaia  na  lima  me  na  wawae  i  na  kupee,  a  me  na  kaulahao.] 

Pen.  Aole  au  makemake  e  ike  hou.     Weliweli  maoli  keia. 

Kaeaima.  0  Karaima  ko'u  inoa.  Ua  noho  au  maloko  o  kela 
kiaha.  Mahope  e  kamaaina  ana  oe  ia'u,  a  e  hooko  ana  i  kau 
mau  kauoha.  Owau  kekahi  o  na  "  Dairnonio  o  ke  kiaha."  0  ka 
poe  e  lawelawe  ana  i  ke  kiaha,  e  hoolohe  ana  lakou  i  na  kauoha 
a  ka  haku  o  ke  kiaha. 

Pen.  0  !    e  hele  pela  !    hele  pela  !     Heaha  la  ke  ano  o  keia? 

Pa.  He  mau  popilikia  hou  malaila,  [kuhikuhi  aku  la  i  ke 
kiaha]  e  ike  hou  aku  ana  oe. 

Pen.  Ano  la,  ua  oi  pakela  aku  kuu  ike  ana,  ua  komo  ka  eehia 
i  kuu  uhane.  [Hoani  o  Pa  i  kona  kookoo — hoi  hou  mai  o  Hune 
e  alakai  ana  ia  Ekeka,  me  kekahi  keiki  liilii.]  0,  auwe  !  Heaha 
la  keia  ?  Oiaio  anei  ka  ike  o  kuu  mau  maka?  0  kela  wahine 
pupuka  o  Ekeka  anei  ia? 

Pa.  0  ka  hihio  keia  o  keia  mua  aku.  *  0  Ekeka  no  keia,  kou 
wahine  mare,  a  o  kou  keiki  no  kela. 

Pen.  0  ko'u  wahine  kela  !  Kela  keiki  pololi  no'u  anei  ia  !  0, 
aolo  !  aole  loa  pela ! 

Pa.  E  hoolohe  mai  oe. 

Keiki.  [Me  ka  nana  ana  ia  Ekeka.]  0  !  e  mama,  anuanu,  a 
pololi  maoli  no  au  ! 

Ekeka.  [Me  ka  leo  uwe.]  Ūa  maopopo  no  au  pela,  e  kuu 
kamaiki,  aka,  auhea  anei  ka  ai,  ka  malu,  a  me  ka  lole  nou  ? 

Keiki.  E  hoi  hou  mai  anei  o  papa  ia  kaua  ma  keia  po  ?  Ina 
e  hoi  mai  ana  oia,  alaila  hoihoi  hou  no  kaua. 

Ekeka.  Aloha  ino !  e  kuu  keiki,  ke  moe  nei  kou  papa  ma  ka 
luakupapau  o  ke  kanaka  i  make  ma  ka  make  mainoino  o  ka 
puni  wai-ona,  a  e  make  ana  kaua  no  ka  pololi.  Ua  waiwai  kaua 
mamua  aku  nei,  aka,  ua  nalo  ia  waiwai.  0  ka  popilikia  wale 
no  ko  kaua  haawina  i  koe  ma  keia  ao. 

[Uhi  mai  la  o  Penina  i  kona  mau  maka  me  na  lima,  a  kulou 
aku  la  kona  poo  ma  ka  pakaukau.  Mele  malielie  hou  mai  la  na 
kaikamahine  i  kekahi  pauku  o  ka  mele  hoole  wai-ona.  Puka 
malie  aku  o  Ekeka  me  ka  poe  e  ae.  *  *  *.  Ku  iluna  o  Pe- 
nina — a  nana  i  o  a  ia  nei.] 

Pen.  He  hihio  anei  kela  ?  Weliweli  loa  ia  hihio !  [Hookani 
i  ka  bele — komo  mai  o  Toma.]  E  Toma,  e  lawe  aku  i  keia  kiaha. 
Manomano  no  na  daimonio  oloko  o  ia,  a  e  lawe  mai  i  ka  Olelo 
hoohīki  hoole  waiona.  Ua  hooholo  paa  ko'u  manao.  Aole  e 
paa  hou  ana  kekahi  kulu  wai-ona  hookahi  i  ko'u  mau  lehelehe. 
Na  kela  hihio  no  i  hoopakele  mai  ia'u. 
[Haule  ka  paku.] 


HAAWINA  LXXXIX. 
MELE  KINAI  ONA. 

1.     Ala,  ala  e  na  koa, 
Mai  ka  hiamoe  mai, 
Hui  me  ua  kini,  kaua 
I  ka  Luna  Hama  e  ; 
Luna  ino,  lima  hao  la 
Hoopaa  me  ke  kaula  hao, 
Kaua  i  moku  kona  kaula, 
Lalau  a  hoopio  mau. 

2.     Ala,  ala,  na  makua  ! 
Ala,  ala,  kamalii  ; 
Ala,  ala,  na  kupuna  I 
Ala  na  moopuna  e, 
Ala  e  na  makamaka  ! 
Na  mea  nui,  na  pokii, 
Kaua  i  ka  Luna  Rama, 
Hahau  mau  i  haule  ae. 

3*     Kaua  i  na  koa  ona, 
G-ini,  Waina,  Bia  no, 
Awa,  Baka,  Opiuma, 
Na  mea  ona  hoi  a  pau  ; 
Kaua  me  ka  wiwo  ole, 
Hoauhee  a  ulupa  ;    . 
Loaa  no  ka  lanakila, 
Ke  hoauhee  a  ke  kupa. 


HAAWINA    XC. 

KO  KĒ  KU  ANA  MAI  O  LONO  MA  KEALAKEKUA  A  ME 
KONA  MAKE  ANA. 

1.  I  ko  Lono  nalowale  ana  mai  Maui  aku,  hoea  mai  la  oia 
mawaho  mai  o  Kohala  i  Hawaii.  I  ka  la  elua  o  Dekemaba,  kona 
hoea  ana  mai  ilaila.  Ua  uhiia  na  mauna  o  Hawaii  i  ka  hau.  Ko- 
koke  ma  Kukuipahu  kona  wahi  i  ku  ai.  Holo  aku  la  na  kanaka 
e  nana  i  ka  moku,  a  ike  aku  la  i  na  haole  e  ai  ana  i  ka  ipu  ai* 
maka.  Alaila,  hookani  aku  la  na  kanaka  peuei ;  "  He  akua  no 
ka  !  Ke  aiia  mai  la  ka  io  o  ke  kanaka,  a  ke  a  mai  la  ke  ahi  iloko 
o  ka  waha."  Kuai  iho  la  o  Lono  malaila  i  puaa,  hookahi  puaa 
hookahi  pauku  kakaki,  i  mea  koi,  a  i  mea  makau  hoi  kekahi. 

2.  Holo  aku  la  o  Lono  ;  mawaho  o  Hamakua  ka  holo  ana,  a 
mawaho  o  Hilo  a  me  Puna,  a  ma  Kau  a  kokoke  puni  o  Hawaii, 
a  ku  mai  la  ma  Kealakekua  i  Kona.  I  ka  la  17  o  Ianuari  i  ka  ma- 
kahiki  1779  ke  ku  ana  mai  o  ka  moku.  I  ke  ku  ana  mai  o  Lono 
i  Hawaii,  o  Kalaniopuu  ke  alii  o  Hawaii  ia  manawa.  I  Maui  no 
nae  o  Kalaniopuu  ia  manawa  e  kaua  ana  me  Kahekili.  I  ka  ina- 

nawa  i  ku  rnai  ai  o  Lono,  he  mau  la  ia  aoie  e  pono  e  holo  ka 
waa,  no  ke  kapu  i  ka  inakakikh 

3.  Aka,  no  ke  ku  ana  mai  o  Lono,  manao  ae  la  na  kanaka  e 
pono  no  e  hoio  ka  waa,  no  ka  mea,  ua  holo  mai  ke  akua  o  Lono 
ma  kona  moku.  Ua  paa  ka  manao  o  kanaka,  he  akua  io  no  o 
Lono,  a  o  kona  moku  he  heiau  ia.  A  ike  aku  na  kanaka  i  kekahi 
poe  haole  e  okomo  ana  i  ka  ropi  ma  ka  aoao  o  ka  moka,  ua  kapa 
aku  lakou  i  ka  inoa  o  ia  poe  haole,  o  Mokuhalii  ma,  na  akua 
kalaiwaa.  A  ike  na  kanaka  i  kekahi  poe  haole  he  ahi  ma  ka 
waha,  ua  kapaia  aku  lakou  o  Lonopele.  No  ka  manao  o  na  ka- 
naka  he  t*kua  lakou,  hele  nui  aku  no  lakou  e  hoomana  ia  Lono. 

4.  Hele  nui  aku  na  wahine  ma  ka  moku  e  hookamakama  me 
na  haole.  Haawi  mai  la  na  haole  ia  lakou  i  ka  hao  a  me  ke  ani- 
ani.  A  i  ka  nana  ana  o  na  wahine  i  ke  aniani,  a  ike  aku  la  lakou 
i  ko  lakou  aka  maloko  o  ke  aniani,  makau  iho  la  iakou,  no  ka 
nui  o  ke  aka  maloko  o  ke  aniani  ke  nana'ku.  Holoi  iho  ia  lakou 
i  ka  heu  o  ke  aniani,  a  pau  ae  la  ka  ike  ana  o  ke  aniani,  a  mina- 
mina  iho  la  lakou  i  ka  ike  ole. 

5.  No  ka  manao  ana  o  na  kanaka  ia  Lono  he  akua,  hoomana 
nui  lakou  iaia  me  ka  hiilani  aku.  Haawi  wale  lakou  iaia  i  na 
puaa,  a  me  ka  ai,  a  me  ke  kapa,  a  me  na  mea  a  pau,  e  like  me 
ka  haawi  ana  i  na  akua  ;  aole  lakou  i  kuai.  Hookokoke  na  ka- 
huna  iaia  me  ke  kulou  ana,  hoolei  i  ke  kapa  ulaula  ma  kona 
poohiwi,  hoi  hope  iki,  haawi  i  na  puaa  a  me  kela  mea  keia  mea, 
me  ka  oielo  loihi  ana,  he  olelo  wikiwiki,  o  ka  pule  no  ia  a  me 
ka  hoomana. 

6.  Ina  i  hele  o  Lono  mauka,  holo  aku  no  ka.  nui  o  na  kanaka 
me  ka  makau  ;  a  o  ke  koena,  kulou  lakou  ilalo  me  ka  hoomana. 
Aiakaiia  oia  ma  ka  hale  o  na  akua,  a  iloko  o  ka  heiau  no  hoi,  a 
ua  hoomanaia  oia  malaila. 

7.  I  ka  la  24  o  Ianuari,  hoi  mai  la  o  Kalaniopuu  mai  Maui 
mai,  hookapuia  ka  waa,  aole  e  holo  i  kai  me  na  wahine,  a 
nolaila,  holo  nui  mai  na  haole  mauka.  Hana  lokomaikai  o 
Kalaniopuu  ia  Lono,  haawi  iaia  i  mau  aahu  hulumanu,  a  me  na 
kahili.  Ua  hoomana  no  o  Kalaniopuu  iaia.  I  ka  la  4  o  Feberuari, 
holo  aku  la  o  Lono  a  hiki  mawaho  o  Kawaihae,  a  ike  oia  ua  po- 


HAAWINA    HELUHELU.  243 

pope  kekahi  kia  o  kona  moku,  hoi  hou  oia  ma  Kealakekua  e 
kapili  ai.  A  ku  hou  ka  inoku,  launa  aku  no  na  kanaka,  aole  nae 
i  launa  nui  e  like  me  ka  launa  ana  mamua. 

8.  Ua  loihi  ka  moe  ana  o  na  haole  i  na  wahine,  a  ua  aloha 
kekahi  poe  wahine  i  na  haoie  ;  nolaiia,  ua  kue  aku  na  kanaka  ia 
Lono,  a  me  kona  poe  haole  a  pau.  A  hoomaka  na  kanaka  e  hana 
kue,  ki  koke  no  na  haole  i  ka  pu.  Lalau  mai  no  hoi  na  haole  i 
ka  waa  o  kekahi  alii,  o  Palea  kona  inoa  ;  kue  aku  oia,  a  hahauia 
e  kekahi  haole  me  ka  hoe  a  hina.  Aiaila,  kue  nui  aku  kona  poe 
kanaka  a  nou  ;:>,ku  i  na  pohaku.  Ala  ae  la  o  Palea  me  ka  makau 
o  pepehiia  mai  e  Lono,  a  hooki  ae  la  i  ka  hakaka  ana. 

9.  Mahope  iho,  aihue  o  Palea  i  kekahi  waapa  o  ka  moku  ;  no 
ka  huhu  paha  kona  aihue  ana,  a  no  kona  makemake  i  ka  hao 
paha  kekahi.  Oia  ke  kumu  i  kaua  ai.  Kauoha  mai  o  Lono  i  ke 
alii  e  imi  i  ka  waapa,  a  e  hoihoi  ma  ka  moku.  Aole  i  hiki  i  ke 
alii  ke  hoihoi  i  ka  waapa,  no  ka  mea,  ua  pau  ia  i  ka  wawahiia  e 
na  kanaka  1  loaa  ka  hao.  Holo  o  Lono  mauka,  a  me  kooa  poe 
kanaka  me  na  pu,  e  kii  i  ke  alii  a  e  lawe  iaia  ma  ka  moku,  i 
nolio  oia  malaila  a  hoihoiia  ka  waapa. 

10.  A  i  ke  kii  ana  mai  o  Lono  ia  Kalaniopuu  e  holo  ma  ka 
moku,  holo  mai  la  o  Kekuhaupio  i  Kaawaloa  mai  Keei  mai,  a 
holo  pu  mai  la  kekahi  alii  ma  ka  waa  e.  A  ki  mai  la  na  haole 
ma  ka  moku  i  ka  pu,  a  make  iho  la  ua  ?Iii  la,  o  Kalimu  kona 
inoa.  A  ike  ae  la  o  Kekukaupio  i  ka  make  ana  o  Kalimu,  wiki- 
wiki  mai  la  ia  a  pae  i  Kaawaloa.  A  nana  no  i  kaoki  ia  Kalani- 
opuu,  aole  e  holo  i  ka  moku.  A  i  ka  lohe  ana  o  na  kanaka,  ua 
make  kekahi  alii,  pue  lakou  e  kaua.  Hookokoke  kekahi  kanaka 
ia  Lono  me  ka  pahoa  ma  kona  lima.  Makau  o  Lono  a  ki  i  ka  pu. 
0  ke  kaua  Iho  la  no  ia. 

11.  Hah.au  mai  la  o  Lono  i  ka  pahi,  a  moku  kekahi  alii,  o 
Kalaimanokahoowaha  ka  inoa  o  ua  alii  la.  Lalau  aku  la  ua  lii 
la  ia  Lono  me  ka  lima  ikaika,  e  paa  wale  aku  no  ia  Lono  me  ka 
pepehi  ole  iaia.  No  ka  mea,  ua  manao  ia,  aole  e  make  o  Lono, 
he  akua.  Aka,  no  ko  Lono  uwe  ana  ae  i  kona  hiua  ana  ilalo, 
manao  e  Ealaimanokahoowaha,  he  kanaka.  Pau  kona  manao  ia 
Lono  he  akaa,  alaila,  pepehi  iho  la  ia  ia  Lono  a  make  loa  iho  la 

iaia.  Alaila,  ki  mai  la  na  haole  i  koe  ma.ka  waapa  i  ka  pu,  a 
Dui  na  kanaka  i  make  ia  ki  ana.  Paku  aku  la  na  kanaka  i  ka 
moena  no  ka  pu,  aole  nae  i  paa  ka  poka  i  ka  moena.  Alaila,  ki 
nui  mai  na  pu  o  ka  moku,  a  make  kekahi  poe  kanaka. 

12.  Nolaila,  hee  aku  la  o  Kalaniopuu  iuka  me  na  kanaka  a 
me  na'lii,  a  lawe  aku  la  lakou  i  ke  kino  kupapau  o  Lono  a  me 
na  haole  eha  i  make  pu  me  ia,  a  hiki  iluna  o  ka  pali  o  Kaawaloa. 
Alaila,  hai  iho  la  o  Kalaniopuu  ia  Lono,  a  pau  ka  hai  ana,  hole- 
hole  iho  la  lakou  i  na  iwi  o  Lono,  a  malamaia  kona  mau  iwi,  a 
me  na  peahi  lima,  a  me  ka  naau,  i  mea  aha-moa. 

13.  Pupuhi  aku  la  lakou  i  kona  io  i  ke  ahi.  Ua  aiia  ka  naau 
o  Lono  e  kekahi  poe  kanaka,  i  kuhihewa  lakou  he  naau  ilio, 
nolaila  ka  ai  ana.  0  Kupa  ka  mea  nana  i  ai,  a  o  Mohoole  a  me 
Kaiwikokoole.  Hoihoia  aku  kekahi  mau  iwi  ona  ma  ka  moku, 
a  malamaia  kekahi  e  na  kahuna,  a  ua  hoomanaia.  I  ka  la  23  o 
Feberuari,  holo  ka  moku  mai  Kaawaloa  aku,  a  i  ka  la  29  o  ia 
malama,  ku  ma  Kauai.  Holo  ka  moku  mai  Kauai  aku  a  Niihau, 
a  i  ka  la  15  o  Maraki  ka  nalowale  loa  ana  aku. 

Na  Ninau.—  1.  I  ka  la  hea  ko  Lono  hoea  hou  ana  mai?  1.  A  ike  na  kanaka  i  ka 
haole  e  ai  ana  i  ka  ipu  aimaka,  heaha  ka  lakou  olelo?  2.  Owai  ke  alii  o  Hawaii  ia 
manawa?  2.  I  ka  wa  i  ku  mai  ai  o  Lono  he  mau.la  aha  ia?  3.  A  ku  mai  o  Lono, 
heaha  ka  manao  o  na  kanaka?  no  ke  aha  ia  manao  ana?  3.  Owai  na  inoa  a  na  ka- 
naka  i  kapa  aku  ai  i  nahaole  okomo  ropi?  3.  A  ike  na  kanaka  i  na  haole  e  puhi 
baka  ana,  owai  ka  inoa  i  kapa  ia'ku  ai  lakou  ?  5.  Pehea  i  hana  aku  ai  na  kahuna  ia 
Lono?  6.  Ae  mai  no  anei  o  Lono  i  keia  hoomana  ana?  7.  Heaha  ka  Kalaniopuu  i 
haawi  aku  ai  ia  Lono  ?  8.  Owai  ke  alii  i  hahauia  e  kekahi  haole?  9.  Nawai  i  aihue 
ka  waapa  o  ka  moku  ?  10.  Ia  wai  i  kii  mai  ai  o  Lono  ?  10.  Owai  ka  i  make  i  ke 
kipuia?  10.  Nawai  i  kaohi  ia  Kalaniopuu  ?  11.  Nawai  i  pepehi  ia  Lono  ?  13.  Holo 
ka  moku  i  hea  ?    I  ka  la  hea  kona  nalowale  ana  aku  ?    O  ka  makahiki  hea  ia  ? 


HAAWINA  XCI. 

KA  PUALI  KAUA  NUI  O  IEHOVA— HE  HAIOLELO. 

1.  E  puhi  oukou  i  ka  pu  ma  Ziona,  a  e  hookani  i  ka  puuwai- 
kaua  ma  kuu  mauna  hoano  :  E  haalulu  na  kanaka  a  pau  o  ka 
aina  ;  no  ka  mea,  e  hiki  mai  ana  ka  la  o  Iehova,  oia  hoi,  ua  ko° 
koke  mai. 

2.  He  la  pouli,  a  me  ka  popilikia,  he  la  naulu  a  me  ka  pouli 
nui,  e  like  me  ka  hohola  ana  o  ke  kakahiaka  maluoa  o  na  mauna  ; 
He  lahuikanaka  nui  me  ka  ikaika  ;  aole  me  keia  mai  ka  wa  ka- 
hiko  mai,  aole  hoi  e  like  hou  me  ia  mahope,  i  na  makahiki  o  na 
hanauna  he  nui. 

3.  E  ai  ana  ke  ahi  imua  ona,  a  mahope  ona,  he  lapalapa  e 
hoopau  ana.  Me  ka  mala  o  Eelena,  pela  ka  aina  mamua  ona  ;  a 
mahope  ona,  me  he  waoakua  la ;  aole  hoi  e  pakele  kekahi 
mea  iaia. 

4.  Like  me  ka  helehelena  lio,  pela  kona  helehelena  ;  a  me  na 
hoohololio,  pela  lakou  e  holo  ai.  Like  me  ka  halulu  o  na  hale- 
kaa  maluna  o  na  piko  o  na  mauna,  pela  lakou  e  lele  ai,  me  ka 
halulu  o  ka  lapalapa  ahi  e  hoopau  ana  i  ka  nahelehele.  Like 
me  ka  lahuikanaka  ikaika  i  hoomakaukau  e  kaua  aku. 

5.  E  haalulu  na  kanaka  imua  o  lakou  ;  a  keokeo  na  maka  a 
pau  i  ka  makau.  E  like  me  na  kanaka  ikaika  e  holo  lakou  : 
Like  me  na  kanaka  kaua  e  pii  lakou  i  na  pa ;  e  hele  kela  mea 
keia  mea  o  lakou  ma  kona  ala,  aole  lakou  e  kapae  ae  i  ko  lakeu 
hele  ana. 

6.  Aole  kekahi  e  hooke  i  kekahi  ;  e  hele  no  kela  mea  keia 
mea  ma  kona  ala  ;  a  ina  e  uhau  aku  lakou  i  ka  pahikaua,  aole 
lakou  e  eha.  E  hele  lakou  i  o  a  ia  nei  ma  ke  kulanakauhale,  e 
holo  lakou  maluna  o  na  papohaku  ;  e  pii  lakou  maluna  o  na  hale, 
e  komo  lakou  ma  na  pukamakani  me  he  aihue  la. 

T.  E  naue  ka  honua  imua  o  lakou  ;  e  haalulu  na  lani ;  e  pouli 
ka  la  a  me  ka  mahina,  a  hoonalowale  na  hoku  i  ko  lakou  mala- 
malama.  A  e  hoopuka  mai  o  Iehova  i  kona  leo  imua  o  kona 
kaua  ;  no  ka  mea,  ua  nui  Ioa  kona  wahi  i  hoomoana  ai  ;  no  ka 
mea,  ua  ikaika  ka  mea  nana  e  hooko  i  kana  olelo  ;  no  ka  mea, 
ua  nui  ka  la  o  Iehova,  a  me  ka  weliweli  nui ;  a  owai  la  ke  hoo- 
manawanui  ia  mea  ? 

17 

HAAWINA  XCII. 
NO  KA  BAKA. 

1.  No  Amerika  Hema  ia  laau.  0  kolaila  poe  kamaaina  ka  poe 
i  ike  mua  i  ke  puhi  ana.  Ia  lakou  o  yoli  ka  inoa  o  ua  laau  la. 
I  ka  makahiki  1560,  ike  no  ko  Paniolo  [ko  Sepania]  poe  kanaka 
i  ka  baka  ma  ka  aina  o  Tobako,  a  lawe  no  lakou  ma  Europa. 
Nolaila  kooa  inoa,  no  ka  aina  o  Tobako,  aia  no  ia  wahi  ma 
Amerika  Hema.  0  Waleta  Ealei  ka  inoa  o  ka  mea  nana  i  lawe 
mua  i  keia  laau  ma  Beritania. 

2.  Ma  ka  makahiki  1585,  i  ke  kau  o  ke  alii  wahine  o  Elisabeta, 
lawe  no  o  K/alei  i  mau  pahu  baka  ma  Beritania.  Ua  ike  no  ia  i 
ke  puhi  anai  kona  noho  ana  ma  Amerika  Hema.  No  ka  walea 
i  ke  puhi  ana,  mahui  loa  ia,  aole  hiki  ke  haalele  ;  a  no  ka  hila- 
hila  i  ke  puhi  ma  ke  alo  o  kanaka,  waiho  malu  aku  no  ia  i  kona 
mau  pahu  baka  ma  kona  keena,  kahi  e  noho  ai,  a  pupuhi  malu. 
He  wahi  kanaka  no  kona,  nana  e  lawe  mai  i  ka  bia,  i  mea  inu  nona. 

3.  I  kekahi  la,  poina  iho  la  iaia  ka  ipu-baka,  a  komo  aku  la 
ua  kanaka  nei  me  ka  bia,  loaa  aku  iaia  e  puhi  ana.  Ike  aku  la 
ia  i  ka  uahi  noloko  mai  o  ka  waha,  hoolei  aku  no  ia  i  ka  bia 
imua  o  kona  haku.  Holo  aku  no  ia,  e  kahea  ana  ;  "  Ua  pau  i  ke 
ahi  o  Ralei !  ua  pau  i  ke  ahi !  e  holo  mai  oukou  e  kinai  i  ke  ahi, 
aia  no  ke  ahi  ma  kona  waha,  noloko  mai  o  ke  kino,  e  wiki  oukou 

0  pau  i  ke  ahi !  " — Pela  paha  na  kanaka  o  Hawaii  nei  i  ka  hiki 
ana  mai  o  na  haole  puhi  baka.  Ua  manao  iho  la  lakou  he  ahi 
aia  no  ma  ka  waha  noloko  mai  o  ke  kino.  Oia  iho  la  no,  he  ahi 
io  no  ka  baka,  he  mea  e  emi  ai  ka  ikaika  o  ka  mea  nana  e  puhi. 

4.  Eia  ka  manao  o  na  kahuna  lapaau  :  He  mea  make  ka  baka. 

1  mai  la  kekahi,  "  Ua  lawe  au  i  hookahi  kulu  o  ka  aila  baka,  a 
kau  aku  i  ke  alelo  o  ka  popoki,  aole  i  emo,  kupaka  ia  a  make 
wale  i  ka  minute  hookahi."  Lawe  hoi  kekahi  i  kuikele  me  ka 
lopi,  a  hooma-u  i  ka  lopi  me  ka  aila  baka,  alaila,  hookomo  i  ke 
kuikele  me  ka  lopi  iloko  o  ka  io  o  kekahi  holoholona,  a  make 
wale  aku  la  ia  i  na  minute  ehiku. 

5.  0  ke  Alii  o  ka  poe  Tureke,  a  o  ke  Alii  o  ka  poe  Peresia 
kekahi  i  papa  ikaika  aku  i  ka  baka.    Kau  aku  no  laua  i  kanawai 

do  ka  baka,  "  0  ka  poe  a  pau  i  lawe-i  ka  baka,  ua  pili  lakou  i 
ke  kanawai,  o  ka  make  loa  ka  uku."  0  ka  poe  a  pau  i  honi  i  ke 
kinopu,  ua  okiia  ko  lakou  mau  ihu. 

6.  0  Iakobo,  ke  Alii  o  Beritania,  ua  ikaika  loa  kona  ma- 
nao  e  haalele  loa  kona  poe  kanaka  i  ka  baka.  Palapala  ikaika 
aku  la  kela  e  ao  ana  ia  lakou  e  haalele  ;  a  nui  kana  palapala,  e 
hoike  ana  no  ke  ino  o  ka  baka.  Penei  kekahi  olelo  ma  kana 
paiapala  :  "  0  ke  puhi  baka,  he  ino  loa  ia.  He  ino  ke  nana  aku  ; 
he  ino  pilopilo  i  ka  ihu  ;  he  ino  ko  loko  ;  he  kumu  mai  i  ke  ake- 
mama  ;  a  o  ka  uahi  eleele  pilau  i  heme  ae,  ua  like  me  ka  uahi 
ino  o  ka  lua-ahi  hohonu." 

7.  0  kekahi  wahine  ma  Kaawaloa,  o  Kaula  kona  inoa,  puhi 
oia  i  ka  baka,  a  pau  ka  muki  ana  i  ka  ipu-baka,  aole  i  emo  a 
poniuniu.  Hele  ae  la  ia  iwaho,  a  kiwi  ae,  a  hina  ilalo  i  ka  imu 
enaena.  No  ka  nui  o  ka  ona,  aole  ia  i  ike,  a  wela  loa  kona  uma- 
uma,  me  ka  a-i  a  me  na  maka.  I  kona  moe  ana  pela,  loaa  i  kahi 
kaikamahine,  a  kii  koke  mai  la  na  makamaka  a  unuhi  ae  iaia, 
aka,  no  ka  nui  loa  o  ka  eha,  aole  i  ola,  kupaka  iho  la  no  kekahi 
mau  la  a  make  e,  oia  ka  hope  o  kona  muki  baka  ana.  Aloha 
ino  na  muki  baka. 

Na  Ninau. — 1.  Nohea  ka  baka  ?  1.  Owai  ka  poe  i  ike  mua  i  ke  puhi  ana?  Owai 
ka  inoa  ia  lakou  ?  1.  I  ka  makahiki  hea  ka  laweia  ana  i  Europa  ?  1.  Owai  ka  mea  i 
lawe  mua  i  Beritania  ?  2.  Owai  ke  alii  o  Beritania  ia  wa  ?  A  o  ka  makahiki  hea  ia  ? 
3.  Pehea  ke  kahea  a  kahi  kauwa  o  Kalei  ?  3.  Pela  anei  na  kauaka  Hawaii  i  ka  ike 
mua  aua  i  na  haole  e  puhi  ana?  4.  Heaha  ka  manao  o  na  kahuna  lapaau?  5.  Nohea 
na'lii  i  papa  ikaika  i  ka  baka  ?  6.  Owai  ke  alii  o  Beritania  i  papa  ikaika  no  ka  baka  ? 
6.  Pehea  kekahi  mau  olelo  o  kana  palapala?  7.  Owai  ka  inoa  o  ka  wahine  ma  Kaa 
waloa?  7.  Aha  iho  la  ia  ?  Make  anei  oia  mahope  mai  okepuhiana?  Owai 
poe  aloha  ino? 


HAAWINA   XCIII. 
MARCHING  ALONG.— HE  MELE  HUAKAI. 

1.     Hamau  !  e  na  hoa,  ua  kani  ka  pu, 
E  hea  mai  ana  e  hui  kakou  ; 
Hoolohe  a  wiki  e  hoomakaukau, 
E  paa  na  mea  kula  a  e  kai  aku  no, 

Hui.      Kai  aku  no  a  e  kai  aku  no  ; 

Paa  na  mea  kula  a  e  kai  aku  no  ; 
Hoolohe  a  wiki  e  hoomakaukau, 
E  paa  na  mea  kula  a  e  kai  aku  no. 

2.  He  nui  na  enemi  e  hoopuni  nei, 
Ka  hu  naaupo  me  ka  molowa  e, 
E  ala,  nowelo  a  pale  oukou, 

E  paa  na  mea  kula  a  e  kai  aku  no. 
Hui.      Kai  aku  no  a  e  kai  aku  no,  &c. 

3.  E  pau  ka  lalau,  ke  kue,  ka  huhu, 
E  noho  lokahi  a  kukula  pu  ; 

E  pau  ka  hookuli,  hoolohe  oukou, 
E  paa  na  mea  kula  a  e  kai  aku  no. 
Hui.      Kai  aku  no  a  e  kai  aku  no,  &c. 

4.  E  -  li  na  keiki  e  kula  pu  nei, 
E  ljjuu  ka  ikaika  ka  halalo  e, 
I  ike  a  nalo  koonei  naaupo, 

E  paa  na  mea  kula  a  e  kai  aku  no. 
Hui.      Kai  aku  no  a  e  kai  aku  no, 

Paa  na  mea  kula  a  e  kai  aku  no, 

I  ike  a  nalo  koonei  naaupo, 

E  paa  na  mea  kula  a  e  kai  aku  no. 


HAAWINA  XCIY. 
KA  LOIO  OPIOPIO. 


1.  Iloko  o  kekahi  hale  liilii  i  hoolako  ole  ia,  e  moe  ana  kekahi 
wahioe  mai.  He  mea  akaka  iaia  a  me  kona  poe  makamaka,  aia 
a  haalele  oia  i  kona  keena,  e  haalele  ana  meke  kapa  aahu  o  ka 
ilina,  a  e  moe  aku  ana  malaila.  Aka  nae,  ua  malielie  mai  la  kona 
helehelena,  a  ua  maha  mai  la  kona  naau,  a  ua  oi  ae  ka  oluolu  o 
kona  leo  unahe,  mamua  o  kona  wa  e  ola  maikai  ana. 

2.  Me  ke  aloha,  a  me  ka  manaolana  i  halawai  hope  mai  ai  oia 
me  kana  mau  kamalii ;  koe  hookahi, — ka  makahiapo,  ke  kama- 
lani  me  ke  kumu  manaolana  a  kona  makuahine.  Mamuli  o  ka 
malama  me  ka  hooikaika  nui  ana,  ua  hoonohoia  keia  keiki  ma 
ke  kulanui.  Ua  palapalaia  aku  oia  no  ka  mai  o  konamakuahine  ; 
aka,  aole  nae  oia  i  hiki  aku  i  kahi  o  ua  makua  la,  a  i  ka  la  ma- 
mua  iho  o  kona  la  i  make  ai. 

3.  I  kona  hiki  ana  aku  i  ka  hale,  komo  koke  aku  la  oia  iloko 
o  ke  keena  o  ka  makuahine,  a  ua  noho  mehameha  mai  laua. 
Loihi  no  ko  laua  kamailio  ana,  me  ka  haloiloi  mai  o  na  waimaka.- 
He  mehana  mai  ke  aloha  o  keia  makuahine  me  kana  keiki,  no 
ka  mea,  ua  hilinai  nui  ka  manao  o  kekahi  i  kekahi. 

4.  "  Ua  maopopo  no  ia  oe  e  kuu  keiki,  o  ka  iini  nui  o  kuu 
naau,  ina  ua  lilo  mai  oe  i  kahuna  haiolelo  o  ka  Euanelio  o  Kristo, 
a  pela  no  i  hoopomaikai  aku  ai  i  na  uhane  o  kanaka.  Ma  kou 
hookohu  ana  i  ke  kanawai  i  oihana  nou,  ua  hoohoka  mai  oe  ia 
iini  o'u." 

5.  "  Ua  ike  no  wau  ia  mea,  e  mama,  a  ua  koho  wau  mamuli  o 
ke  kanawai,  no  ka  mea,  ua  makau  au  ke  lawelawe  ma  ka  oihana 
laa  o  ke  kahunapule,  oiai,  ua  ike  maopopo  lea  wau,  aole  no  au 
i  makaukau  no  ia  oihana ;  aole  no  i  kupono  ma  ko'u  kino,  kuu 
noonoo,  a  me  kuu  naau.  īna  ua  aa  kuu  naau  e  lawelawe  mamuli 
o  ia  oihana,  ina  ua  hooko  aku  au  malaila,  i  mea  e  ko  ai  ka  iini 
nui  o  kou  naau,  aole  no  kekahi  kumu  e." 

6.  "  Aia  no  a  hiki  mai  ko  ke  Akua  manawa  kupono,  ke  ma-. 
naolana  nei  au,  e  hooko  ana  oe  mamuli  o  keia  oihana.  I  keia 
wa,  aole  no  au  e  kaohi  ana  ia  oe,  aohe  hoi  e  ahewa  ana  ia  oe. 
Aka  nae,  e  haawi  mai  oe  ia'u  i  kau  olelo  paa,  aole  oe  e  kokua 
aku,  ma  kou  ano  loio,  mamuli  o  ka  aoao  au  i  maopopo  ai  ua  hewa 
ma  ke  kanawai ;  aole  hoi  oe  e  hoao  e  uhi  aku  i  ka  hewa  o  ka 
mea  hewa,  a  pela  e  hoopakele  wale  ai  ke  karaima  mai  ka 
hoopaiia." 

7.  Pane  aku  la  ke  kanaka  opiopio  ma  kekahi  mea  e  pili  ana 
no  ka  pono  o  kela  me  keia  mea  i  hoopiiia  ma  ke  kanawai. 

8.  "  Ua  maopopo  ia7u  kau  mea  e  olelo  nei,'7  i  aku  la  ka  ma- 

kuahine,  "  aka,  ina  ua  uhaki  io  ia  ke  kanawai  e  kekahi  kanaka, 
aole  ana  malu  i  koe  malalo  o  ua  kanawai  la,  oiai,  ua  waiho  wale 
ia  oia  me  ka  hoopai  ole  ia.  Ina  he  mau  olelo  mihi  kona,  a  he 
mau  olelo  wehewehe  paha,  ua  ponō  ke  hooloheia  ua  mau  olelo 
la  ;  aka  hoi,  ina  no  ke  dala  i  loaa  mai  ia  oe,  mai  iaia  mai,  e  imi 
aku  ana  oe  ma  ka  maalea  me  ka  hoakamai,  i  kumu  e  hoopakele 
mai  iaia,  mai  ka  hoopai  ana  o  ke  kauawai  ana  i  uhaki  ai,  ma 
ko7u  noonoo  ana,  ua  like  ia  hewa  me  ka  hewa  o  ka  mea  e  hoao 
ana  e  hoopakele  me  ka  lima  ikaika  i  ka  lawehala,  mai  ka  lima 
aku  .0  ka  makai  o  ke  aupuni,  me  ka  olelo  pu  no  'he  pono  ko  kela 
me  keia  lawehala  e  pakele  mai  ka  lima  aku  o  ke  kanawai,  ina 
hoi  he  hiki'."  • 

9.  •"  Ua  nawaliwali  loa  no  au,  e  kuu  keiki,  aole  no  e  hiki  ke 
kamailio  loihi.  Ina  nae.  ua  haawi  mai  oe  i  kau  olelo  paa  no  keia 
mea,  me  he  la  e  lilo  ana  ia  olelo,  i  kumu  e  hoomalaelae  aku  ai  i 
ke  ala  o  ka  make  no'u.  E  hana  nae  oe  mamuli  o  kou  manao  he 
pololei." 

10.  Kulou  aku  la  ke  kanaka  opiopio,  a  haawi  aku  i  kona  olelo 
paa  i  kona  makuahine  aloha,  ka  mea  e  moe  la  ma  ke  kae  o  ka 
make,  me  ka  naau  luuluu  ana  i  haawi  aku  ai.  Puliki  aloha  aku. 
la  iaia,  a  o  ka  lele  akn  no  ia  o  ka  uhane  o  ka  makuahine,  i  hele 
a  noho  mau  loa  me  kona  Hoola. 

11.  I  kona  wa  i  puka  ai  mai  ke  kula  loio  mai,ua  haalele  aku 
oia  i  ka  malumalu  o  na  mauna  uliuli,  a  iloko  o  kekahi  kaona  o 
ka  mokuaina  okoa,  ua  hoomakaukau  oia  i  kona  keena  oihana 
loio.  Ua  malama  a  hana  maemae  loa  ia  ua  keena  la,  a  ua  mau 
no  kona  imi  ana  ma  na  buke  o  kana  oihana  ;  aka  nae,  aole  hiki 
aku  i  ona  la  kekahi  hana.  Ua  maikai  no  na  olelo  o  kanaka  nona, 
a  ua  mahaloia  no  hoi  ke  kanaka  ui  ;  aka,  ke  ole  ka  hana,  ua  ma- 
kehewa  ia  olelo  mahalo  wale  no. 

12.  Mahope  o  ke  kali  wale  ana,  a  kaumaha-mai  la  ka  manao 
no  ka  hoopaneeia'na  o  ka  manaolana,  ikeia  aku  no  he  kanaka  ui, 
i  liele  a  inoino  kona  helehelena,  e  maalo  ana  i  ke  keena  oihana 
a  ka  loio.  Pana  olioli  mai  la  ka  puuwai  o  ka  loio  opio  i  kona 
ike  ana  i  kekahi  mea  e  hele  mai  ana  i  ona  la,  me  kona  puolo  o 
ka  pilikia.    E  nui  mai  ana  paha  ka  hana,  me  ke  dala  pu. 

13.  "Ooe  anei  ka  loio  ?  "  ninau  aku  la  ke  kanaka,  iaia  e  wehe 
ae  i  kona  papale. 

14.  "  Ae,  oia  no  ka'u.  oihana.     Heaha  kau  nie  a'u  nei  ?  " 

15.  "  Ka,  he  wahi  hana  no  paha.  Ua  loaa  ia'u  kekahi  piiikia 
iki,  a  ke  makemake  nei  au  e  kokua  ia  mai."  Unuhi  ae  la  oia  i 
kekahi  bila  dala  mai  kona  pakeke  ae,  elima  dala,  a  waiho  aku 
la  ia  ma  ka  papa. 

16.  Aole  nae  i  lalau  aku  ka  loio  opio  i  ua  bila  la.  "  No  ke 
aha  aole  oe  e  lalau  mai  ?  "  Ka  ninau  ia  a  ke  kanaka.  "  Aole 
au  i  manao,  o  keia  bila  he  ukulnaoli,  aka,  i  mea  e  hoomaka  aku 
ai — kekahi — heaha  la  ka  inoa  ia  oukou  na  loio  ?  " 

17.  "  He  uku  hoopaa*  paha  kau  e  manao  nei.'" 

18.  "  Ae,  oia  ;  a  ina  oe  e  lawe,  alaila,  ua  lilo  mai  oe  i  loio  no'u. 
Nolaila,  e  lawe  no  hoi  paha." 

19.  "  Alia,  mai  awiwi  loa  oe  ;  e  wehewehe  mua  mai  oe  i  kou 
pilikia,  alaila,  e  hai  aku  au  ia  oe,  ina  paha  e  lawe  ana  wau  i  keia 
dala  aole  paha." 

20.  Kahaha  ae  la  ke  kanaka  makaiuoino.  "  Ka,  he  wahi  pili- 
kia  liilii  wale  no.  I  ka  wa  kau  o  keia  makahiki,  o  ke  kuai  io 
bipi  ka'u  hana.  Mamuli  o  ua  oihana  la,  ua  kuai  au  i  paa  bipi 
me  Mekia  Fanawa'ti.  Ua  lilo  mai  ia'u  no  na  dala  he  hookahi 
haneri." 

21.  "  Ae,  a  heaha  kau  hana  me  na  bipi  kauo  ?  " 

22.  "  Ka,  ua  kalua,  a  kuai  aku  no  paha." 

23.  "  Nau  no  i  kalua  ia  laua  ?  "  ninau  aku  la  ka  loio  opio. 

24.  "  Ae,"  pane  akū  la  ke  kanaka. 

25.  "  Ina  pela,  auhea  anei  ka  pilikia." 

26.  "  Ka,  ke  olelo  mai  nei  lakou,  oiai,  ua  haawi  aku  au  i  bila 
hoaie  wale  no,  aole  a'u  waiwai  ke  uku  maoli  aku  i  ke  dala  ;  a  ke 
makemake  nei  au  e  kokua  mai  oe  ia'u,  i  ole  au  e  uku  aku." 

27.  "  Pehea  la  auanei  e  hoopakele  ai  wau  ia  oe  ?  " 

28.  "  He  mea  moakaka  wale  no  kela.  Eia  wale  no  kau  mea  e 
olelo  ai ;  c  E  ka  poe  hanohano  o  ke  jure,  o  keia  kanaka  opiopio, 

*  īīku  7ioopaa.—0'\&  no  ke  dala  i  haawi  mua  ia  i  ka  loio  i  ole  e  lilo  aku  oia  ma  ka 
aoao  kue.  Ua  like  ia  dala,  ke  lawe  ia  e  ka  loio,  me  ka  hooholo  paa  ana  i  kana  olelo 
e  kokua  ma  ka  aoao  o  ka  mea  nana  i  haawi  i  ke  dala. 

aole  oia  i  oo  ma  ke  kanawai,  i  ka  wa  ana  i  haawi  ai  i  ka  bila 
hoaie  ia  Mekia  Fanawati/  oia  wale  no." 

29.  "  Pela  io  aaei  ?  " 

30.  "  Pela  maoli  no,"  wahi  a  keia  kanaka  apuka  wale. 

31.  "  Pehea  la  anei  e  ae  wale  mai  ai  o  ka  Mekia  ia  oe  e  lawe 
wale  i  na  bipi  kauo  me  ka  uku  ole  aku  i  ke  dala  paa  ?  " 

32.  "/$,  aole  i  manao  mai  ka  elemakule  naaupo,  he  keiki  wale 
no  wau  ma  ke  kanawai." 

33.  "  Heahakaui  loaamainonahipikauo,  makekuaiana'ku?" 

34.  "  He  haneri  paha  me  kanaha  dala.  He  mau  bipi  nunni, 
momona  laua ! " 

35.  "  A  nolaila,  ke  makemake  nei  oe  ia'u  e  kokua  ia  oe  ma  ke 
apuka  ana  i  ka  waiwai  o  ke  kanaka  maikai,  no  ka  mea,  ua  waiho 
mai  ke  kanawai,  kela  noonoo  hemahema  a  ke  kanaka,  i  alanui 
nou  e  pakele  ai  mai  ka  uku  ana !  Aole  au  e  kokua  ana  ia  oe. 
E  hoihoi  aku  oe  i  kou  bila  dala  ma  kou  pakeke.  Ina  ua  make- 
make  au  e  kokua  ia  oe,  e  komo  aku  oe  ma  ka  halepaahao,  alaila, 
ma  keia  la  a'u  e  hana  aku  ai,  e  like  me  kou  makemake." 

36.  E  hoomanao  oe  i  keia  olelo, — o  ka  loio  e  kokua  ana  ia  oe 
ma  keia  mea,  oia  no  kou  enemi  nui.  E  hoole  ana  oe  ke  hookaa 
pono  aku  i  kou  aie,  no  ka  mea,  aole  oe  i  oo  ma  ke  kanawai ! 
Aole !  o  hoi  a  e  uku  pololei  aku  no  na  bipi  kauo,  a  ma  nei  hope 
aku  e  hooholo  paa  ma  kou  manao,  e  hooko  aku  ma  ka  pololei, 
me  ka  nana  ole  aku  i  na  mea  e  alalai  mai  ana." 

37.  Lalau  ino  aku  la  ke  kanaka  apuka  i  ka  bila  dala,  a  me  ka 
hamiimu  ana  i  kekahi  mea  e  pili  ana  ia  loio  Aluuu,  haalele  aku 
la  oia  i  ke  keena. 

38.  Pela  i  haule  ai  ke  dala  ma  ka  hihia  mua.  Ane  paupauaho 
mai  la  oia,  iaia  e  noho  mehameha  ana  iloko  o  kona  keena.  Aka, 
oluolu  mai  la  kona  naau  no  kana  hana  pono  ana.  Me  he  mea  la, 
ua  pae  malie  mai  la  ka  leo  o  kona  makuahine,  e  i  mai  ana, 
"  Pololei,  e  kuu  keiki,  pololei." 

39.  Ia  la  ae,  ua  komo  aku  ka  loio  opio  ma  ka  hale  o  Mekia 
Fanawati,  a  ike  oia  ma  ka  papakakau  he  puolo  elala  pepa.  "  Ka, 
i  ka  nana'ku,  ua  piha  kou  waihona  dala  i  keia  la  e  Mekia." 

40.  "  He  uku  no  keia  mau  bila  no  kekahi  paa  bipi  kauo  a'u  i 

kuai  aku  ai.  Ua  hooholo  ko'u  manao  e  poho  ana  ia  mau  dala  a'u  ; 
aka  nae,  na  ka  lokomaikai  o  ke  Akua  i  kokua  mai." 

41.  Ekemu  ole  no  ka  loio  opio  ;  aka,  me  he  la,  ua  pae  hou 
mai  ka  leo  o  kona  makuahine,  me  ka  i  ana,  "  Pololei,  e  kuu 
keiki,  pololei." 

42.  I  kekahi  mau  la  mahope  mai  o  keia,  ua  komo  aku  kekahi 
kanaka  ma  kona  keena  oihana,  ma  ke  ahiahi,  a  ua  noi  aku  iaia 
e  lilo  mai  i  loio  nona,  ma  kekahi  hookolokolo  e  kukuluia  ana. 
nona  maloko  no  o  ia  mau  la. 

43.  "  Heaha  kou  hewa  i  hoopiiia'i  ?  "  ninau  aku  la  ka  loio? 

44.  "  Ua  hoopii  mai  nei  lakou  ia'u  no  ka  aihue  ana  i  ka  hale 
nalo-meli,"  wahi  a  ke  kanaka. 

45.  "  No  ka  aihue  ana  i  ka  hale  nalo-meli !  Aole  no  paha  ia 
he  waiwai  nui." 

46.  "  Aole  no  paha  ;  aka,  aia  no  ka  meli,  me  na  nalo  iloko  o 
ua  hale  la,  ia  manawa." 

47.  "  Alaila,  nau  io  no  paha  i  aihue." 

48.  "  Ea,  o  oe  wale  no  paha  maanei  ;  aole  paha  he  mea  e  ae 
e  lohe  ana,"  wahi  a  ke  kanaka. 

49.  "  Owau  wale  no  maanei." 

50.  "  Ua  hoopaaia  anei  oe,  e  kau  olelo  hoohiki  oihana,  e  waiho 
huna  aku  na  olelo  a  pau  o  ka  poe  e  hele  mai  ana  i  ou  la  ?  " 

51.  "  Ua  hoopaaia  no." 

52.  "  Ina  pela,  alaila,  iwaena  o  kaua  wale  no  keia  olelo,  ua 
aihue  no  au  i  ka  meli.  He  kanahiku  a  keu  aku  na  paona.  Aka 
nae,  he  mea  hiki  no  ia  oe  ke  hoopakele  mai  ia'u." 

53.  "  Pehea  la  e  hiki  ai  ia'u  ke  hoopakele,  oiai,  ua  ae  maoli 
mai  oe,  nau  no  ka  i  aihue  ?  " 

54.  "  Ka,  ua  ae  mai  o  Hale  Wahahee  e  hoohiki  no'u,  aia  no 
wau  me  ia,  e  laweia  ana  i  ka  po  i  aihueia  ai." 

55.  "  Nolaila,  mamuli  o  ka  hoohiki  wahahee  ana  a  kekahi,  ke 
hilinai  nei  oe  e  pakele  ana  mai  ka  hoopaiia  mai !  Heaha  kau  e 
uku  aku  ai  i  ka  loio  nana  e  hooikaika  a  puka  oe  ?  " 

56.  Unuhi  ae  la  ke  kanaka  i  na  dala  he  iwakalua  noloko  ae  o 
kona  pakeke.  He  kumu  hoowalewale  ikaika  keia  mau  dala,  e 
kauo  ana  i  ka  manao  maikai.     Kulanalana  iki  ka  manao  o  ka 

loio  ;  aka,  no  ka  manawa  pokole  wale  no  ia.  "  Aole,  aole  au  e 
hapai  ana  nianmli  o  kou  hihia,"  i  aku  la  oia,  "  Aole  au  e  ku  pale 
ana  no  kekahi  kanaka  a'u  i  hoomaopopo  ai  he  kanaka  aihue,  i 
inea  e  pakele  ai  oia  niai  ka  hoopai  kupono  o  ke  kanawai.  E 
niake  e  no  wau  i  ka  pololi." 

57.  Ka  holo  ino  aku  la  no  ia  o  ke  kanaka,  a  komo  ma  ke  keena 
oihana  o  loio  Alunu.  Noho  iho  ka  loio  opiopio,  hoopono,  ma 
kona  keena  mehameha  e  nalu  ana.  He  mau  elala  uuku  wale  no 
ka  i  koe  iaia  ;  a  aia  a  pau  i  ka  lilo,  heaha  ma  ia  hopena  aku  ! 

58.  He  manawa  iki  wale  no,  a  ua  haalele  aku  ka  wela  o  ka 
huhu  i  kona  papalina,  a  me  he  mea  la,  ua  peahi  onini  ia  mai  la 
e  na  eheu  anela,  me  ka  pae  hou  ana  mai  o  ka  leo  nahenahe  o 
kona  makuahine,  e  i  ana,  "  Pololei,  e  kuu  keiki,  pololei." 

59.  Kaa  ae  la  i  hope  na  la  me  na  hebedoma,  aole  nae  hiki  hou 
mai  kekahi  hihia  i  ona  la.  Ua  hoolahaia  ka  moolelo  no  kona 
hoole  ana  i  ke  dala  hoopaa,  a  me  ka  ae  ole  ana  e  kokua  aku  ma 
ka  hihia  o  ke  kanaka  aihue,  a  ua  nui  no  na  olelo  hoohenehene 
nona.  I  aku  la  o  loio  Alunu,  "  mamuli  o  ia  hana  naaupo,  e 
poino  maoli  no  kekanaka."  Kue  no  ka  manao  o  ka  īehulehu  i 
ka  loio  opio.     Kekahi  poe  nae,  ua  manao  oluolu  nona. 

Na  Ninau.—  1.  Makea  la  kahi  i  noho  ai  keia  makuakiue  me  kana  keiki  ?  2.  Ma- 
hea  la  ke  keiki  ?  4.  Pekea  la  ka  manao  o  ka  makuahine  no  kana  keiki  ?  5.  No  ke 
aha  aole  i  koho  ke  keiki  mamuli  o  ia  oihana  ?  6.  Heaha  ka  olelo  paa  a  ke  keiki  me 
kona  makuahine?  11.  Mahea  la  kahi  i  weheia'i  ke  keena  oihana  aka  loio  opio? 
12.  Owai  ka  i  komo  aku  ma  ia  keena  i  kekahila?  20-26.  Heaha  ka  pilikia  o  ke 
kanaka?  Pehea  aku  ma  kekahi  la?  Ua  pololei  anei  ka  manao  o  ka  makuahine,  i 
kakauia  ma  ka  Pauku  8,  i  ko  oukou  manao  ana?  He  mea  pono  anei  i  ka  loio  e 
kokua  i  ke  kauaka  kolohe,  i  pakele  mai  oia  m'ai  ka  hoopai  ana  o  ke  kauawai,  oiai  ua 
maopopo  i  ua  loio  la,  mai  ka  waha  mai  o  ke  kanaka,  ua  haki  io  ia  no  ke  kanawai  e  ia  ? 


HAAWINA  XCV. 
KA  LOIO  OPIO. 


PAU   ANA. 

1.  Ua  hookupaa  ka  loio  opio  ma  ka  aoao  oiaio  ;  a  mahope,  ua 
loaa  mai  ma  kona  lima  he  palapala  pokole,  mai  a  kekahi  wahine- 
kane-make  mai,  nona  ka  inoa  Mrs.  Henesa  ;  e  noi  ana  iaia  e  hele 
i  kona  hale,  no  ka  mea  ua  makemake  oia  e  kuka  pu  me  ia  ma 

kekahi  kumu  e  pili  ana  i  kana  oihana.     Nolaila,ia  kakaliiaka  ae 
ua  hoomaka  oia  e  hooko  aku  mamuli  o  ka  palapala. 

2.  ī  ka  hiki  ana  aku  i  ka  hale,  ua  weheia  ka  puka  nona  e  ke- 
kahi  wahine  ui,  hoopono.  Ninau  aku  ka  loio  no  Mrs.  Henesa,  a 
i  mai  la  ka  wahine  ui,  "Aole  no  i  oluolu  loa  kuu  makuahine  ;  e 
kahea  nae  wau  iaia.     Owai  la  kou  inoa  i  hoakaka  aku  au  iaia  ?" 

3.  "  0  Ludona  ko'u  inoa  me  ka  mahalo." 

4.  Nana  aku  la  ke  kaikamahine  i  ua  loio  opio  nei  me  ka  hao- 
hao,  a  haalele  aku  la  i  ke  keena.  A  liuliu  iki  ua  komo  hou  mai 
no  me  kekahi  lede  hanohano,  iaia  paha  na  makahiki  he  kanaha. 
He  hiohiona  oluolu  loa  no  ko  ua  lede  nei,  a  no  ia  mea  ua  hooma- 
naonao  ae  la  ka  loio  opio  i  kona  makuahine,  ka  mea  i  hele  aku  i 
ka  make,  a  puai  mai  no  la  kona  waimaka. 

5.  "  0  Ludona,  ka  loio,  paha  keia  ?"  ninau  aku  la  ka  wahine 
me  ka  pihoihoi  iki  o  kona  leo. 

6.  "  Ko'u  inoa  no  ia,"  i  aku  la  ka  loio. 

7.  "Aole  anei  he  loio  e  ae  o  ia  inoa  ma  keia  kaona  ?"  ninau 
mai  la  ka  wahine. 

8.  "Aole  no  au  i  launa  pu  me  kekahi  loio  e,  nona  neia  inoa. 
Ma  ke  aha  la  au  e  kokua  ia  oe." 

9.  Ano  haohao  mai  la  ko  ka  wahine.  "  Ua  kuhihewa  no  paha 
wau.  Makemake  au  i  loio  e  hana  aku  ma  kekahi  hihia  nui ; — ■ 
i  loio  hoopono, — ka  mea  i  hiki  ia'u  e  paulele  loa  ai.  Ua  kuhi- 
kuhiia  mai  oe  ; — aka — ua  kuhi  iho  nei  au  e  ike  ana  wau  he  loio 
i  hele  a  oo  loa." 

10.  Pihoihoi  mai  la  ka  manao  o  ua  Ludona  nei,  a  i  mai  la  ia, 
"  Ina  oe  e  paulele  mai  ia'u,  a  e  hahai  mai  i  ka  moohihia,  ke  ma- 
nao  nei  au  aole  ia  he  mea  e  poho  ai  oe,  ina  nae  paha  aole  ia  e 
lilo  ana  i  kumu  hoopomaikai  nou.  Ina  mahope  o  ia  hai  ana  mai, 
e  paa  ana  kou  manao  e  hoolilo  aku  ia  hai  ka  hana,  aole  au  e  hoo- 
uku  aku  ia  oe,  aole  hoi  a7u  e  hoomauhala  aku  no  ia  hoolilo  ana." 

11.  Nana  aku  la  ka  makuahine  i  ke  kaikamahine,  a  ike  oia  ma 
kona  hiohiona  na  hoailona  o  ka  paulele  me  ka  manaolana.  Hala 
ia  auina  la  ia  lakou  ma  ka  wehewehe,  me  ka  imi  ana  ma  ka  mo- 
olelo  o  ka  hihia.  I  ka  wahine  e  hahai  ana  kakau  aku  no  o  Lu- 
dona  i  na  kumu  nui,  me  na  kumu  noonoo. 

12.  "  E  kupono  ole  ana  keia  loio,"  nalu  iho  la  o  Mrs.  Henesa. 
"  No  ka  mea  ua  ae  wale  mai  oia  ma  na  mea  a  pau  me  ka  ninani- 
nau  ole  mai.  Aole  au  i  inanao  e  alakai  hewa  ajux  iaia,  aka  nae, 
ina  paha  e  oielo  aku  au  iaia  he  popo  waiu-paa  ka  mahina,  e  ma- 
naoio  mai  auanei  oia  pela  io  no.     Aole  oia  nei  e  kupono  ana." 

13.  Manao  ua  wahine  la  ua  poho  makehewa  kona  luhi ;  aka, 
nui  mai  mahope  ka  haohao  o  kona  manao,  i  ka  wa  i  waiho  aku 
ai  ka  loio  opio  i  na  puolo  pepa,  a  hoomaka  aku  ka  wehewehe 
pono  ana  no  ka  hihia,  mai  ka  mua  a  i  ka  hope,  me  ka  nana  pu 
ana  i  ka  mea  ana  i  kakau  ai.  Ua  wehewehe  oia,  a  moakaka 
imua  o  laua,  no  ka  makaukau  a  me  ka  hemahema  o  ko  laua  aoao. 

14.  Alaila  i  hou  mai  la  oia,  "  Ke  manao  nei  au,  e  Mrs.  Henesa, 
ua  pono  ko  olua  aoao.  Ina  paha  he  hooholo  kue  ko  ka  jure  i 
ka'u,  ke  manao  nei  au  ua  lawa  na  olelo  hoike  ma  kou  aoao  no  ka 
weheia  ana  o  keia  hihia,  a  loaa  hou  ia  oe  i  kou  waiwai.  Ina  e 
haawi  mai  oe  na'u  e  hana,  e  hooko  no  wau  e  like  me  ko'u  hiki." 

15.  "  Pehea  la  kou  manao,  e  Mere,"  i  aku  la  ka  makuahine  i  ke 
kaikamahine,  "  he  kuleana  like  kou  iloko  o  keia  hihia. 

16.  "  0  oe  no  ka  i  ike  pono,  e  mama  ;  aka  nae,ma  ko'u  ike  nei, 
ua  maopopo  lea  keia  hihia  ia  Mr.  Ludona,  mamua  o  ua  maopopo 
ana  la  i  na  loio  e  ae,  a  kaua  i  kahea  mai  ai." 

17.  "Alaila,  Mr.  Ludona,  ke  waiho  aku  nei  maua  i  ko  maua 
mau  pono  a  pau  ma  keia  hihia  iloko  o  kou  poho  lima.  Ina  e  la- 
nakila  oe  ma  ka  hookolokolo,  alaila  e  hiki  ana  ia  maua  ke  uku 
pono  aku  ia  oe  no  kou  luhi  ;  ina  nae  e  haule  ana  ko  maua  aoao, 
e  like  ana  no  ko  maua  nele  me  ko  ka  wa  mamua." 

18.  Ua  imi  nui  aku  o  Mr.  Ludona  ma  na  mea  a  pau  i  pili  iki  i 
keia  hihia.  A  eia  ka  moolelo  pokole  no  ua  hihia  la.  0  Mr. 
Henesa  he  kanaka  kuonoono,  a  hoopono  hoi  ma  ka  oihana  ka- 
lepa.  Ua  kalepa  oia  ma  na  mea  hao  o  kela  ano  keia  ano,  a  ua 
nui  kona  launa  me  ka  poe  kalepa  e  ae,  oiai  e  hooko  ana  oia  i 
kana  oihana.  0  kekahi  o  ua  poe  nei,  he  kanaka  nona  ka  inoa  o 
Baraona  ;  he  kanaka  akamai,  maalea,  apiki  ma  ka  manao  ana  o 
ka  lehulehu. 

19.  Ua  paulele  nui  nae  o  Hanesa  iaia,  oiai  he  kanaka  maalea, 
hookamani  ole  o  ua  Hanesa  nei.     Mahope  ua  hiki  mai  ke  kau  o 

na  popilikia  nui  makma  no  o  ka  poe  kalepa,  a  ua  komo  ka  lana 
oihana  hui  iloko  o  ka  hihia  nui.  I  mea  e  hoohemo  mai  ai  i  ka 
hui.  mai  keia  hihia  mai,  he  pono  no  ia  laua  e  hele  i  kekahi  kihi 
mamao  loa  aku  o  ka  aina. 

20.  Make  aku  la  o  Henesa  malaila.  Waiho  hihia  mai  la  no 
kana  oihana  kalepa,  a  ua  haaleleia  kolia  wahine  ui,  me  ko  laua 
kaikamahine,  o  Mere,  iaia  na  makahiki  he  umi,  ma  kahi  pilikia 
o  ka  noho  ana.  Ma  ka  lokomaikai  o  ka  poe  ailihi,  ua  makanaia 
aku  ka  home  maikai,  i  kapaia  o  "  Ulu  Elema/'ia  Henesa  wahine 
me  kana  kaikamahine  ;  a  o  ke  koena  o  ka  waiwai  ua  kuaiia  aku 
i  mea  i  hookaa  ai  i  na  aie. 

21.  Aole  nae  i  hala  pono  na  makahiki  eha  mai  ka  make  ana  o 
Henesa,  o  ka  hoi  mai  no  ia  o  Baraona.  Wahi  ana,  ua  keakeaia 
kona  hoi  ana  mai  e  ka  hana,  a  me  na  iwi  i  hoohakiia.  Haohao  loa 
mai  la  ka  manao  o  Heoesa  wahine  i  ka  hoopii  ana  mai  o  BaraoDa 
no  kona  kuleana  ma  Ulu  Elema  ;  eia  ka,  na  Baraona  ia  waiwai. 

22.  Ua  hoolako  aku  oia  i  ka  dala  ia  Henesa,  wahi  ana,  i  kona 
manawa  i  nele.  Ua  noho  pu  oia  me  ia  i  kona  wa  i  mai,  a  i  make 
ai  ;  a  ia  Henesa  e  waiho  ana  ma  ke  kae  o  ka  make,  ua  kakan 
aku  la  oia  i  kekahi  palapala  hooilina  ;  a  ua  hooilina  aku  ia  Ba- 
raona  ke  kahua  o  Uiu  Elema,  i  mea  e  kala  aku  i  kona  aie  iaia. 
Ua  kakauia  a  pololei  keia  palapala  h*ooilina,  a  ua  kakauinoaia'e 
Henesa  a  me  na  hoike  kupono,  elua. 

'""23.  Kahaha  mai  no  ha  hoalauna  c/  pau  o  Henesa  no  keia  hoo- 
pii  ana,  a  no  ka  palapala  hooilina  no  hoi,  a  no  na  mea  a  pau  e  pili 
ana  i  keia  hihia.  Ua  hanaia  no  ma  na  ahahookolokolo,  aka  ua 
moakaka  mai  no  na  olelo  a  na  hoike.  Ua  hooiaia  ka  palapala 
hooilina,  a  o  ka  hooneleia  mai  no  ia  o  ka  wahine-kane-make. 

24.  Me  ka  naau  kaumaha  i  hoouluulu  ai  oia  i'kona  mau  wai- 
wai  liilii,  a  me  kona  kaikamahine  ua  haalele  aku  i  ke  kaona,  a 
na  hele  aku  a  i  kekahi  mokuaina  mamao  loa  aku,  a  malaila  ua 
kukulu  oia  i  kekahi  kula  ao  keiki.  Mahope  mai  o  na  makahiki 
eono  hoi  malu  mai  oia  i  kona  one  hanau,  ana  i  aloha  nui  ai. 

25.  Ua  hiki  aku  i  kona  pepeiao  ka  lono  no  kekahi  mea  e  pili 
ana  i  kona  home  kahiko,  o  Ulu  Elema.  Ulu  mai  la  ka  manao- 
lana  iloko  ona,  e  puka  mai  auanei  ka  oiaio  mamuli  o  na  lono  la  ; 

no  ka  mea,  niai  kinohi  inai,  aole  oia  i  manaoio  ua  hooilina  aku 
kana  kane  i  kona  waiwai  ia  Baraona.  I  mea  e  hooia  aku  ai  keia 
palapala,  he  palapala  wahahee  oia  ka  hana  o-Ludona  ma  keia 
halawai  ana.  t 

26.  Ua  hoomakaia  ka  hoopii,  a  ua  kukalaia  o  Baraona  no  ka 
hihia  i  hoopiia  ai  oia.  Ua  hoolimalima  aku  o  Baraona  ia  loio 
Alunu,  i  loio  nona.  Olioli  nui  o  Alunu,  i  ka  hoomaopopoia  ana 
mai,  o  kona  hoa  paio  o  ka  aoao  kue  oia  no  "o  kela  keiki  papaiina 
hakeakea"  wale  no  ! 

27.  Mahope,  ua  hiki  mai  no  ka  la  no  kē  hookolokolo  ana  no 
keia  hihia.  Nui  loa  ka  hoihoi  o  ka  naau  o  kanaka  no  W  lohe 
ana  i  keia  hookolokolo  e  pili  ana  i  ka  oiaio,  me  ka  oiaio  ole  o  ka 
palapala  hooilina,  a  ua  kukulu  ia  na  lio  o  na  kamaaina  o  ia  wahi 
e  puni  ana,  ma  kahi  o  ka  hale  hookolokolo. 

28.  Ku  mai  la  o  Ludona  a  wehewehe  aku  i  ka  moohihia,  a 
hoomoakaka  loa  mai  no  i  ka  lehulehu  e  noho  ana,  e  like  me  ia  i 
moakaka  ai  ma  kona  manao  iho.  Alaila  ua  kaheaia  na  hoike  o 
kona  aoao.  He  mea  hiki  wale  no  ka  hooia  ana  no  ke  ano  o  Ba- 
raona,  he  ano  haukae  maoli  no  ;  a  no  keia  hana  ana  ua  ku  maoli 
no  ia  i  kona  ano  mau. 

29.  Ua  hoike  mai  o  ua  loio  opio  nei,  imua  o  ka  aha,  i  kekahi 
palapala  ;  he  olelo  hoike  i  kakauia  mai  ka  waha  mai  o  kekahi  o 
na  hoike  no  ka  palapala  hooilina  ;  oiai  ua  kokoke  aku  oia  i  kona 
hopena.  E  hai  ana  mai  o  ua  hoike  nei,  he  palapala  kakau  hoo- 
punipuniia  ua  palapala  hooilina  nei  ;  a  ua  kipeia  oia  a  me  kona 
hoa  hoike,  e  Baraona  e  hoike  wahahee  aku  no  ua  palapala  hooi- 
lina  la.  Ua  moakaka  ka  hana  o  Ludona  a  hiki  i  keia  wahi  ;  a  i 
ka  pau  ana  mai  o  na  olelo  hoike  o  na  hoike  a  pau,  me  he  la  ua 
lanakila  ka  aoao  o  ka  loio  opio. 

30.  Aka  ua  hoohokaia  keia  mauaolana  a  pau,  e  loio  Alunu,  ma 
kona  hooia  ana,  oiai  no  paha  ua  kakauinoaia  ka  olelo  hoike,  e 
Kimo  Ionesana,  ma  kona  mana  lunakanawai,  aka  nae,  ua  pau  e 
mai,  ma  ia  la  hookahi  no,  ka  manawa  o  kona  noho  lunakanawai 
ana  mamuli  o  kona  palapala  hookohu  ;  a  oiai  no  hoi  ua  hookohu 
hou  ia  no  oia  ia  la  hookahi  no,  aka  nae,  aole  i  hoohikiia  oia  ma 
kana  oihana  lunakanawai,  iaia  i  kakau  ai  i  kona  inoa  ma  ua  pala* 

pala  hoike  la  ;  a  mamuli  o  ke  kanawai,  aole  hiki  ke  hooia  ia 
kekahi  olelo  hoike  i  kakauia,  aia  wale  no  a  imna  o  kekahi  luna- 
kanawai  i  hoohikiia  ma  kana  oihana. 

31.  Ua  hoihoi  no  oia,  wahi  ana,  i  ka  ike  ana  i  ke  ano  inahaoi  o 
kona  hoa  opiopio  ma  ka  oihana  loio  ;  eia  nae  ka  pilikia,  aole  ana 
i  hooia  mai  i  kekahi  mea  hookahi,  ma  ka  waha  mai  o  kona  poe 
hoike  ;  koe  paha  keia, — o  ka  ae  wale  ana  o  kona  lunaikehala 
akahai  iaia  e  hoike  mai  imua  o  ka  aha  i  kekahi  olelo  hoike  i  ka- 
kauia,  he  palapala  nae  i  waiwai  ole  ma  ke  kanawai,ka  mea  i  hiki 
ke  heīuia  paha  ma  ke  kulana  hookahi  no  me  na  palapala  e  ae  i 
kakauia  ma  ke  ano  hoopunipuni. 

32.  Ua  nui  no  ka  minamina  o  ka  manao  i  hoikeia  mai  e  ka  le- 
hulehu  e  noho  ana,  no  Ludona  ;  aka,  aole  nae  oia  i  pihoihoi,  a 
paupauaho  i  ke  nana  aku.  Mahope,  kakulu  mai  la  o  Alunu  i 
kona  hoike  hookahi  i  koe.  He  maka  lio  loa  kona,  i  ka  nana  aku. 
Ua  kulike  nae  kona  hoike  ana. 

33.  Ina  he  hoike  wahahee  kana  i  hoike  mai  nei,  alaila  ua  aoia 
oia  me  ke  akamai  loa  e  Alunu.  Ano  la  pioloke  loa  na  naau  o 
Henesa  wahine  a  me  Mere.  Hoohulihuli  ae  la  o  Ludona  i  ka 
palapala  hooilina,  a  nana  pinepine  aku  malaila.  I  like  no  oia 
me  ka  ilio  i  manao,  aia  no  ia  e  alualu  pololei  ana  ma  ka  meheu  o 
ka  holoholona,  aole  nae  i  hooholo  pono  kona  manao  e  aoa  aku. 

34.  I  ka  haawi  ana  iaia  e  ninaninau  aku  i  ka  hoike,  ninau  aku 
la  oia,  "  Ke  hoohiki  maoli  mai  nei  oe,  o  keia  palapala,  i  manao 
wale  ia  nei  oia  ka  palpala  hooilioa  hope  loa  o  Mr.  Henesa,  ua 
kakauinoaia,  e  ia  imua  o  kou  maka  ?" 

35.  "Ke  hoohiki  aku  nei  au  pela ;;"  ka  pane  pololei  ia  o  kahoike. 

36.  "A  nau  maoli  anei  i  kakualima  aku  i  kou  inoa,  ia  manawa, 
i  hoike  no  ua  palapala  la  ?" 

37.  "  Ua  kakau  no  au  pela,"  wahi  a  ka  hoike. 

38.  "  Ma  ka  la  hea,  me  ka  makahiki  hea  i  kakauia  ai  ka  pala- 
pala  hooilina?" 

39.  "  Ma  ka  la  18  o  lune,  makahiki  1830." 

40.  "  Inahea  ka  make  ana  o  Hanesa  ?" 

41.  "  Ma  ka  la  22  o  lune,  makahiki  1830." 

42.  "  E  noho  paa  ana  anei  oe  ma  ke  kauhale,  i  ka  manawa  i 
make  ai  o  Henesa  ?" 

43.  "  E  noho  paa  ana  wau  malaila." 

44.  "  Ehia  au  niau  mahahiki  i  noho  paa  ai  malaila  mamua  o  ka 
make  ana  o  Henesa  ?" 

45.  "  Ke  manao  nei  wau,  kokoke  eha  mau  makahiki." 

46.  Ano  la,  ua  haawi  aku  o  Ludona  i  ka  lunakanawai  he 
pepa  ;  a  ua  uhola  ka  lunakanawai  ia  pepa  ma  ka  papakakau 
imua  iho  ona.  Ninau  hou  aku  la  o  Ludona  i  ka  hoike,  "  He  kau- 
hale  nui  anei  ia,  he  kauhale  uuku  paha  ?" 

47.  "Aole  no  he  kauhale  nui  wale  ;  he  kanalima  mau  hale 
paha." 

48.  "  Ua  kamaaina  no  paha  oe  ma  keia  mau  hale  a  pau  ?" 

49.  "Ae." 

50.  "  Ma  ka  hale  kahi  i  make  ai  o  Henesa,  he  keena  maluna 
anei  kekahi  ?"  • 

51.  "  Pela  wale  ko'u  manao." 

52.  "  Ka,  ua  ikemaka  paha  oe.  Ma  ke  keena  malalo  anei  oia, 
ma  ke  keena  maluna  paha,  i  kou  manawa  i  hele  ai  malaila  e  hoike 
no  ka  palapala  hooilina  ?" 

53.  Ia  wa  no  ua  hoao  ka  hoike  e  nana  aku  ma  ka  maka  o 
Alunu  ;  aka,  ua  hoopololei  mai  o  Ludona  iaia  ;  a  liuliu  iki,  a 
a  pane  mai  oia,  "Aia  no  ma  ke  keena  maluna." 

54.  "  E  oluolu  oe  e  hai  aku  imua  a  ka  Aha  no  ke  ano  o  ka  pena 
o  ua  hale  la." 

55.  "  Ke  manao  wale  nei  au, — manaoio  no — aole  i  penaia  ua 
hale  la;  aka,  aole  au  i  nana  pono  aku." 

56.  "  Ka,  ua  ikemaka  oe  i  ua  hale  la,  i  kela  la  i  keia  la,  a  no 
na  makahiki  eha,  aole  ka  oe  i  ike  pono !" 

57.  "Aole  no  i  penaia." 

58.  Ma  ka  aoao  hea  la  o  ke  alanui  i  ku  ai  ka  hale  ?" 

59.  "  Poina  ia'u  la  !" 

60.  "  Ua  hiki  anei  ia  oe  e  hoomanao,  pehea  la  ka  moe  aku  ana 
o  ke  alanui?" 

61.  "  E  moe  ana  ia  ma  ka  Hikina  a  Komohana." 

62.  E  moe  aku  ana  ke  alanui  ma  ka  Hikina  a  Komohana  ;  he 
keena  oluna  ko  ka  hale  ;  a  aia  no  o  Henesa  e  moe  ana  iloko  o  ua 
keena  la  ia  oe  i  kakau  ai  i  kou  inoa,  he  hoike  no  ka  palapala 

hooilina.  Elua  wale  no  mea  i  koe  alaila  pan.  E  lalau  aku  oe  i 
kela  peni  a  e  kakau  aku  i  kou  inoa  ma  kela  apana  pepa  e  waiho 
ana  ma  ka  papa." 

63.  Kanalua  mai  la  ka  hoike,  a  pela  no  hoi  o  loio  Alunu  ;  aka 
paakiki  mai  la  o  Ludona.  "Aole  e  hiki  ana  ia'u,"  wahi  a  ka  hoike, 
"no  ka  haalulu  pono  ole  o  kuu  lima." 

64.  "  Peia  anei  ?  He  kakaulima  maikai,  moakaka  kau  i  kou 
wa  i  kakau  ai  ma  ka  palapala  hooilina.  Oia  hoi  paha  !  E  hoao 
mai  oe,  i  oluolu  ai  wau." 

65.  Mahope  o  ka  hoolauwili  Avale  ana  o  ka  olelo,  ua  hoomoa- 
kakaia  mai,  eia  ka,  aole  oia  i  ike  i  ke  kakaulima !  aole  loa  oia 
i  ao  ;  a  ua  noi  aku  ka  oia  ia  Baraona  e  kakaulima  aku  i  kona  inoa 
nona,  ma  ka  palapala  hooilina  ! 

66.  "  Kahaha!"  wahi  a  Ludona,  "kai  no  ua  hoike  iho  nei  oe, 
nau  maoli  no  i  kakau  i  kou  inoa  ma  ia  palapala  !  Hookahi  mea 
i  koe,  alaila  pau.  Haawi  mai  ia'u  i  kou  buke  kanana  liilii,  au  e 
lawe  mau  nei  ma  kou  pakeke.  E  wehe  no  au  ia  buke  ma  ke  alo 
nei  o  ka  Aha  ;  aole  no  au  e  kaili  ana,  aole  hoi  e  hoonalo  ana  i 
kekahi  pepa  hookahi." 

67.  Hoole  hou  no  ka  hoike,  a  ua  hoopii  aku  ia  loio  Alunu. 
Ui  ae  la  ua  loio  hoopono  nei  i  kona  niho  a  hamumumu  no  kekahi 
olelo  e  pili  ana  i  ka  hoike  e  ku  ana, — "  he  hupo  ka  !  " 

68.  Ua  haawiia  mai  nae  ua  buke  liilii  nei,  a  noloko  mai  no  ua 
unuhiia  kekahi  palapala  hookuu  kino  o  ka  mea  nona  ka  buke,  o 
loane  Oredini,  mai  ka  hale  paahao  aku,  mahopenae  o  kona  noho 
ana  malaila  no  na  makahiki  eha  !  Ua  kakauia  ua  palapala  la  ma 
ka  la  15  o  lune,  makahiki  1831,  a  ua  kakauinoaia  e  Mr.  Woda, 
ka  luna  o  ka  hale  paahao. 

69.  la  manawa,  lawe  no  ka  loio  opio  i  ka  pepa  ana  i  haawi 
mua  ae  i  ka  lunakanawai,  a  ua  hoike  aku  imua  o  ka  jure,  o  ka 
hale,  kahi  i  make  ai  o  Henesa,  e  ku  ana  ia  ma  kapa  alanui  e  moe 
ana  ma  ka  Akau  me  ka  Hema  ;  aole  no  hoi  he  keena  oluna,  a  ua 
penaia  me  ka  pena  ulaula,  a  oia  wale  no  ka  hale  i  penaia  a  ula- 
ula  ma  ia  kauhale. 

70.  I  ka  wa  i  hoikeia'i  keia  imua  o  ka  jure  ua,  hamau  loa  no 
ko  oloko  o  ke  keena.     l^moole  a  loheia  ka  leo  hamumu  ma  na. 

18 

wahi  a  pau  e  hauoli  ana.  Ua  pii  ka  ula  ma  na  maka  o  Baraona  ; 
nunuha  mai  la  ka  hoike,  a  lio  mai  la  na  maka  o  Alunu.  Aole  oia 
i  kukulu  mai  i  ka  olelo  pale.  Ua  pau  ka  hana.  Pokole  loa  ka 
oleloao  o  ka  lunakanawai  i  ka  jure  ;  a  ua  hooholo  ka  jure,  me  ka 
haalele  ole  i  na  noho,  ua  kakau  hoopunipuni  ia  ka  palapala  hoo- 
ilina  ! 

71.  "  Maalea  maoli  kela  loio  opiopio  !"  wahi  a  Alunu. 

72.  "  Pela  no,  i  ka  wa  a  kona  lunaikehala  i  hai  aku  iaia  aia  no 
oia  ma  ka  aoao  o  ke  kaulike  me  ka  oiaio,'7  pane  aku  la  o  Ludona, 
iaia  i  lohe  i  ka  olelo  a  loio  Alunu. 

Na  Ninau. — 1.  Owai  hou  ka  i  hoopii  aku  imua  o  ka  loio  opiopio  ?  2-10.  E  hai 
mai  i  ka  moolelo  e  pili  ana  no  ia  halawai  ?  12.  Pehea  ka  manao  mua  o  ka  wahine? 
17.  Ua  waiho  aku  anei  ka  wahine  i  ka  hihia  ia  Luelona  nana  e  hana?  18.  Heaha  ka 
oihaua  o  Mr.  Hanesa?  19,  20.  Pehea  kona  waiwai  i  kona  make  ana  ?  Owai  ka  i  hoi 
mai  mahope  o  na  makahiki  eha?  22.  Heaha  kana  i  olelo  ai  ?  22,23.  Heaha  kana 
hoopii  ?  23.  Ua  hooiaio  ia  anei  ka  hoopii  ?  25.  Heaha  ka  hoopii  a  Mrs.  Henesa  i  hoo- 
maka  ai  e  kue  ana  ia  Baraona?  28-69.  E  hai  mai  i  ka  moolelo  no  ka  hookolokolo 
aua  ?  70.  Ua  lanakila  anei  o  Ludona  ma  ka  hookolokolo  ?  71.  Heaha  ka  olelo  a  loio 
Alunu?  72.  Pehea  mai  la  o  Luelona  ?  Heaha  la  kekahi  mea  maikai  ma  ke  ano  o  keia 
loio  opio  ?  Owai  ka  loio  o  laua  a  oukou  i  mahalo  nui  ai?  He  loio  akamai  anei  o 
Alunu  ma  kona  hoopunipuni  ana  ? 


HAAWINA  XCVI. 
NO  KEIA  JSTOHO  ANA. 

1.  Mai  olelo  kumakena, 

He  hihio  ke  ola  nei ; 
He  hihio  no  ke  moe, 
A  luana  wale  ae. 

2.  Kei  ke  ola !  aole  oki 

Ma  ka  lua  kupapau ; 
Oki  no  ke  ola  kino; 

Ko  ka  whane.e  oia  mau. 

3.  0  ka  oli,  ke  kaumaha, 

Aole  \a  ka  liope  ou, 

0  ka  hana  a  nee  imua, 
Oia  kau  a  mau,  a  mau. 

4.  Mau  ka  hana,  hee  na  hora; 

Pana  aloha  na  naau, 
Me  na  pahu  kani  make, 
No  na  kini  kanikau. 

;5.     Paio  ma  ke  kula  paio, 

Mai  makau,  a  mai  auhee ; 
Paio  ma  ke  ola  paio; 
Paio  a  hookoa  e. 

6.  Mai  paulele  ma  ko  mua, 

Mai  nana  i  hope  ae ; 
Hana  no  ka  wa  ano  la, 
Na  ke  Akaa  e  kokua  mai. 

7.  Nana  i  ka  poe  kaulana, 

Hoohalike  me  lakou, 
A,  ke  hele,  waiho  ae  la 
I  mooa  ma  keia  ao. 

8.  I  mooa — malia  paha, 

Haliu  mai  ka  hoa  ou 

1  ili  ma  koonei  nioana, 
A  ike;  a  hoolana  hou. 


9.     Eu  kakou  !  ku  ae,  a  hana, 


Me  ka  miki  mau  ana'e, 
Hooko  mau,  hahai  mau  aku ; 
Hana  mau  a — kali  ae. 

HAAWINA  XCYII. 

NO  KĒ  KU  ANA  MAI  O  NA  MOKU  MA  HAWAII  NEI  MA- 
HOPE  MAI  O  LONO  A  HIKI  MAI IA  VAlSTEKOUVA. 

1.  Lohe  ae  la  na  kanaka  o  na  aina  naauao  i  ka  make  ana  o  Ka~ 
pena  Kuke,  aole  holo  hou  mai  na  moku  ia  manawa,  no  ka  mea,  ua 
kuhi  lakou  he  lokoino  ko  na  kanaka  o  Hawaii  nei.  A  i  ke  kau  i 
ke  alii  ia  Kaniehameha,  holo  mai  kekahi,  a  ike  lakou  i  ka  loko- 
maikai  o  ke  alii,  alaila  ku  mai  lakou;  a  kuai  aku,  kuai  mai  me  ka 
maluhia.  Ma  ia  hope  mai,  aole  i  makau  na  moku  i  ke  ku  mai  ma 
Hawaii  nei ;  no  ka  mea,  ua  ike  pono  lakou  i  ka  lokomaikai  o  ke 
alii  a  me  kanaka. 

2.  Eia  na  inoa  o  na  moku  i  ku  mai  ma  Kealakekua  ia  mau  ma- 
kahiki.  0  na  inoa  ia  ma  ke  kapa  ana  aku  o  ko  Hawaii  nei ;  okoa 
na  inoa  haole.  Ua  ku  mai  elua  inoku,  o  Olo  ka  inoa  o  ia  mau 
moku,  oia  na  moku  i  loaa  mua  mai  ai  ka  lei  i  Hawaii  nei.  A  ku 
hou  mai  kekahi  inoku  mahope  mai  o  laua,  o  Kanikini  ka  inoa  o  ia 
moku,  oia  ka  molu  i  loaa  mai  ai  ka  pahi  okioki  i  Hawaii  nei.  A 
mahope  ona  ku  hou  mai  he  moku,  a  ua  kapaia  aku  ka  inoa  o  Ka- 
pilipakela. 

3.  A  mahope  mai  ona  ku  mai  o  Aloinakani,  a  mahope  ona  ku 
mai  o  Kane,  a  mahope  mai  ona,  ku  mai  o  Alika,  mahope  mai  ona, 
ku  mai  o  Palaunu,  mahope  mai  ona,  ku  mai  o  Kapilimaka,  a  ma- 
hope  mai  o  Vanekouva.  Ma  Kealakekua  wale  no  kahi  i  ku  ai  keia 
poe  moku.  Ku  mai  no  hoi  kekahi  mau  moku  ma  Kauai,  a  ma 
Oahu  kekahi,  a  ma  Maui  no  hoi  kekahi,  aole  i  paa  na  inoa  i  ka- 
paia'i  e  ko  Hawaii  nei. 

4.  0  kekahi  moku  i  ku  mai  ma  Maui  ia  mau  makahiki  o  Elea- 
nora  kona  inoa,  o  Olohana  kekahi  mea  maluna  o  ia  moku.  I  ka 
malama  o  Feberuari  o  ka  makahiki  1790,  ke  ku  ana  mai  o  ia 
moku.  Ma  Honuaula  kahi  i  ku  mua  mai  ai  ka  moku.  A  lohe  iho 
la  na  lii  e  noho  ana  ma  Olowalu,  o  Kalola  a  me  kana  kane  me 
Kaopuiki,  ua  ku  mai  la  ma  Honuaula  ka  moku  haole,  makemake 
ae  la  o  Kaopuiki  e  holo  e  ike  ia  moku  haole.  Alaila,  holo  aku  la 
ia  a  hiki  i  Honuaula,  aole  nae  ia  i  holo  a  pii  iluna  o  ka  moku,  pae 

210  la  mauka  o  Honuaula.     A  po  iho,  kii  aku  la  ia  i  ka  waapa  e 
aihue,  oia  a  me  kona  man  kanaka. 

5.  Holo  akn  la  lakou  a  kokoke  i  ka  moku,  e  nana  ana  i  ka  waa- 
pa  o  ka  moku,  ua  nakinakha,  a  ua  hiamoe  ke  kiai  waapa ;  ooki  ae 
la  lakou  i  ke  kaula  o  ka  waapa,  me  ka  ike  ole  ia  mai  e  kekahi  poe 
<o  ka  moku.  A  i  ko  lakou  hoe  ana,  ala  ae  la  ke  kiai  waapa,  a  kahea 
aku  la  ke  kiai  waapa  i  kona  poe,  aole  nae  he  lohe  mai,  alaila,  lalau  o 
Kaopuiki  i  ka  haole,  a  pepehi  iho  la  lakou,  a  make  iho  la  ua  kiai 
waapa  la.  Wawahiia  no  hoi  ka  waapa,  pau  ae  la  ke  kui  i  ka  ohiia 
i  makau,  a  i  kui  houhou  kekahi. 

6.  Alaila,  hoi  mai.o  Kaopuiki  ma  i  Olowalu  me  ka  manao  po- 
maikai  i  na  mea  a  lakou  i  aihue  ai.  Alaila,  lohe  aku  la  lakou  ua 
kauaia  o  Honuaula  no  ka  lilo  ana  o  ka  waapa  a  me  ka  make  ana  o 
ka  haole.  A  make  iho  la  kekahi  kanaka  no  Wailuku  i  hele  i  Ho- 
nuaula  i  ka  piele  ia,  ku  i  ka  pu ;  o  Keoho  kona  inoa,  a  elua  ka- 
naka  i  paa  ma  ka  moku ;  no  Honuaula  kekahi,  no  Olowalu  kekahi. 
Oia  paha  ka  mea  nana  i  kuhikuhi  i  ka  poe  aihue  waapa  a  pepehi 
i  ka  haole. 

7.  A  pau  ke  kaua  ana,  alaila,  holo  mai  ua  moku  la,  ku  iho 
la  i  Olowalu  i  ke  ahiahi.  A  kakahiaka  ae,  kapu  iho  la  o  Kalola, 
kau  iho  la  i  ke  kanawai,  aole  auwaa  holo  i  kai ;  o  ka  mea  e  holo  i 
ka  moku,  e  puhiia  i  ke  ahi,  oia  ke  uku  o  ke  kanawai ;  he  Mauumae 
ka  inoa  o  ua  kanawai  la.  Akolu  la  i  kapu  ai,  a  i  ka  ha  o  ka  la, 
noa  ke  kanawai ;  alaila  holo  aku  na  waa  he  nui  loa  i  ua  moku 
haole  la  e  kuai  ;  no  Lahaina  kekahi,  no  Lanai  kekahi,  no  Kaana- 
pali  kekahi.  Paapu  lalo  o  ka  moku  i  na  waa,  aole  lakou  i  ike  ke 
hoomakaukau  nei  ka  haole  e  ki  i  ka  pu ;  eia  ka  lakou  i  ike  ai,  ina 
e  holo  ka  waa  mamua  a  mahope,  pehi  na  haole  ia  lakou  i  ka  po- 
haku. 

8.  Alaila  akoakoa  loa  ka  auwaa  mawaena,  a  nana  ae  lakou  i  ke 
kuai  ana.  Holo  aku  o  Oakakane  a  ph  iluna  o  ka  moku,  a  ku  iho 
la  ma  ka  palekai ;  o  ke  ki  pu  iho  la  no  ia  o  ka  moku,  a  pau  loa  iho 
la  na  kanaka  i  ka  make,  a  holo  aku  na  kino  ilalo  o  ka  moana.  I 
mai  la  o  Olohana,  ka  mea  i  ike  maka,  nui  loa  na  poe  i  make ;  a  i 
ka  aina  awakea,  holo  aku  no  ua  moku  la.    Ua  hooluia  i  ka  makau 


266  HAAWINA    HELUHELU. 

kekahi  poe  i  holo  ilalo,  a  pae  aku  iuka  kekahi,  ahu  iho  la  i  kaha- 
kai,  hu  ae  la  ka  lolo,  oia  ka  "  lolo  pahu."  I  ka  la  hookolokolo  e 
halawai  ai  ke  kapena  o  ua  moku  la  nie  ka  poe  i  make  iaia.  Na  ka 
Lunakanawai  KieMe  loa  e  hoomaopopo  mai  i  ka  pono  a  me  ka 
hewa  o  ia  hana  ana. 

9.  Holo  ua  moku  la  ma  Hawaii,  a  hiki  pu  aku  ilaila  me  kekahi 
moku  kiakahi  uuku.  Malaila,  lele  o  Olohana  mauka,  a  i  kona 
makemake  ana  e  hoi  i  ka  moku,  aole  i  hiki,  ua  auaia  e  Kameha- 
meha.  Eia  ka  mea  i  aua  ai  oia,  o  ko  Kamehameha  makemake  I 
ke  kanaka  ili  keokeo,  a  o  kona  makau  kekahi  o  hai  aku  o  Olohana 
i  ke  pio  ana  o  ka  moku  kiakahi ;  no  ka  mea,  ia  la  no,  ua  pio  ia 
moku  ia  Kameeiamoku.  Ua  malama  no  o  Kamehameha  iaia  me 
ka  lokomaikai. 

10.  0  ka  hoomaau.  oia  ke  kumu  i  make  ai.  I  ko  Kanieeiamoku 
pii  ana  i  kekahi  moku  haole,  hahauia  kona  kua  i  ke  kaula  e  ka 
haole,  oia  kona  mea  i  hoomaau  ai.  I  iho  la  ia,  "  Ina  e  loaa  ia'u  ke- 
kahi  moku,  alaila,  make  no."  Ma  Kaupulehu  no  kona  wahi  i  noho 
ai,  a  ike  aku  la  ia  i  ka  moku,  he  wahi  kiakahi,  alaila,  manao  ae  la 
ia  e  pepehi  i  na  poe  oluna.  Kena  ae  la  ia  i  na  kanaka  ona  e 
hapai  i  na  waa,  a  kii  e  pepehi  i  ka  moku  haole.  Hapaiia  la  na 
waa,  alaila,  holo  aku  la  lakou  a  pili  i  ka  moku. 

11.  0  na  inoa  o  na  poe  kanaka  o  Mauki,  o  Kuaiwa,  o  Kuahiku, 
o  Manohili,  o  Noluhi,  o  Ahuole,  o  Pee,  a  me  kekahi  poe  e  ae  he 
nui  wale,  a  he  mau  hoahanau  no  kekahi  no  ke  alii,  o  Kalaukoa,  o 
Manukoa,  o  Kanuha,  o  Keakaokalani.  Na  lakou  no  i  pepehi  i  na 
haole ;  elima  no  haole,  a  o  ke  ono  ke  kapena.  Kena  ae  la  ke  alii  e 
lalau  i  ua  puu  haole  la,  a  pepehi  a  make.  0  ka  make  iho  la  no  ia 
o  ua  poe  haole  la.  Ola  mahunehune  mai  o  Aikake  mai  ko  lakou 
lima  ae.  Malamaia  no  hoi  oia  i  ka  moku  me  ka  manao  e  hoihoi  ke 
kii  mai  na  haole. 

Na  Ninau.— I.  Pehea  ka  manao  o  na  aina  e  no  ko  Hawaii  nei?  2.  Owai  "na  inoa 
o  na  moku  i  ku  mai  ma  Kealakekua  ?  4.  Owai  ka  inoa  o  kekaki  moku  i  ku  mai  ma 
Maui?  4.  Owai  na 'lii  e  noho  ana  ma  Olowalu?  4.  Owai  kai  aihue  i  ka  waapa  ? 
5.  Heaha  ka  lakou  hana  i  ka  haole  kiai  waapa  a  me  ka  waapa?  6.  O  hea  kai  kauaia  e 
ka  moku  ?  6.  Nawai  i  kuhikuui  i  ka  poe.  aihue  waapa  ?  7.  Heaha  ka  inoa  o  ke  ka- 
nawai  a  Kalola  i  kau  ai  ?    7.  Heaha  ka  na  haole  hana  ke  holo  ka  waa  mamua  a  ma- 

hope  o  ka  moku  ?  8.  Heaha  ka  Olohana  i  ike  maka  ?  9.  Nawai  i  aua  ia  Olohana  ? 
9.  Heaha  na  kumu  o  ka  aua  ana?  9.  Ia  wai  ke  pio  ana  o  ka  moku?  10.  Mahea 
kahi  i  noho  ai  oKameeiamoku  ?  11.  Owai  na  inoa  o  na  poe  i  holo  pu  me  Kameeia- 
moku  ?    Owai  ka  haole  i  pakele  mahunehune  ? 


HAAWMA  XCYIII. 
KA  WAKANA  A  DAVIDA  NO  SOLOMOJSTA. 

1.  E  liaawi  i  kou  mau  kanawai  i  ke  Alii,  e  ke  Akua;  A  i  kau 
pono  hoi  i  ke  keiki  a  ke  Alii. 

2.  E  hooponopono  oia  i  kou  poe  kanaka  ma  ka  pololei,  A  i  kou 
poe  haahaa  ma  ka  pono. 

3.  A  e  halihali  mai  no  na  mauna  i  ka  pomaikai  i  kanaka.  A  me 
na  puu  lhih  ma  ka  pono. 

4.  E  hooponopono  oia  i  ka  poe  kaumaha  o  na  kanaka.  E  hoola 
oia  i  na  keiki  a  ka  poe  ilihune,  E  hana  pepe  i  ka  mea  hooluhi- 
hewa. 

5.  E  weliweli  mau  lakou  ia  oe  i  ka  wa  o  ka  la;  A  i  ka  luli  ana 
o  ka  mahina^  i  na  hanauna  a  pau. 

6.  E  iho  mai  no  ia  e  like  me  ka  ua  maluna  o  ka  aina  mauu  i 
okiia ;  Me  na  kulu  ua  hoi  i  hoopulu  iho  i  ka  honua. 

7.  E  mohala  ae  ka  poe  ponoa  kona  mau  la,  A  me  ka  pomaikai 
nui  a  e  ole  loa  ka  mahina. 

8.  E  hoomalu  aupuni  oia  mai  ke  kai  a  i  ke  kai,  A  mai  ka  mu- 
liwai  a  i  na  welelau  o  ka  honua. 

9.  A  imua  o  kona  alo  e  kulou  iho  ai  ko  ka  waonahele  ;  A  e  palu 
no  hoi  kona  poe  enemi  i  ka  lepo. 

10.  E  halihali  mai  na'lii  o  Taresisa  o  na  mokupuni  i  na  maka- 
na ;  A  e  haawi  mai  no  hoi  na'lii  o  Seheba  a  me  Seba  i  ko  lakou 
mau  haawina. 

11.  Oiai3  e  moe  iho  hoi  na'lii  a  pau  imua  o  kona  alo ;  E  pau  hoi 
na  lahuikanaka  i  ka  malama  iaia. 

12.  No  ka  mea^  hoopakele  no  oia  i  ka  mea  waiwai  ole  i  kona 
kahea  ana  ;  I  ka  mea  ilihune  hoi;  a  me  ka  mea  nele  i  ke  kokua  ole. 

13.  E  hookoe  mai  no  oia  i  ka  mea  haahaa;  a  me  ka  nele;  A  e 
hoola  hoi  i  na  uhane  o  ka  poe  hemahema. 

14.  E  hoopakele  oia  i  ko  lakou  uhane  i  ka  wahahee  a  me  ka 
lalau  wale ;  A  he  mea  minamina  ko  lakou  koko  i  kona  mau  maka. 

15.  E  ola  no  ia7  a  e  haawiia  nona  ke  gula  no  Seheba  :  E  mau 
ana  no  ka  pule  nona  ;  A  e  hoomaikai  no  ia  i  kela  la  i  keia  la. 

16.  E  nui  auanei  ka  palaoa  ma  .ka  honua;  ma  ka  piko  o  na 
mauna  ;  A  e  luliluli  kona  hua  e  like  me  Lehanona :  A  e  mohala  ae 
ko  ke  kulanakauhale  me  he  mauu  la  o  ka  honua. 

17.  E  mau  ana  no  hoi  kona  inoa  ;  E  ulu  no  kona  inoa;  a  e  ole 
loa  ka  la :  A  e  pomaikai  na  kanaka  iaia  :  E  pau  hoi  na  lahuika- 
naka  i  ke  kapa  aku  iaia  he  pomaikai. 

18.  E  hoomaikaha  o  Iehova  ke  Akua;  ko  Iseraela  Akua ;  Ka 
mea  nana  wale  no  i  hana  i  na  mea  kupanaha. 

19.  E  hoonani  mau  loa  ia  aku  kona  inoa  ihiihi  ;  E  hoopaapuia 
ka  honua  a  pau  i  kona  nani ;  Ameiie;  a  Amene. 


HAAWLNA  XCLX. 
KE  KIAHA  DALA. 

1.  Ua  kahikoia  a  nani  ka  hale  o  ke  'Lii  no  ka  ahaaina.  Mano- 
mano  na  lama  i  a  maloko  o  na  keena  kamahao  ;  e  hoomalamalama 
ana  ia  lakou  me  he  la  laelae  la.  Ua  uhha  na  aoao  o  na  keena  me 
na  kapa  silika  olinolino  i  oi  pakela  aku  ke  kumukuai ;  a  malalo 
iho  o  na  wawae;  ua  hoholaia  na  moena  lole  pahoehoe  o  Peresia. 
Ku  no  na  ipu  makamae  maluna  o  na  papa  mabala;  a  ua  hoopihaia 
lakou  me  na  pua  nani  i  moani  mai  ai  i  ko  lakou  aala;  me  he  mo- 
haiala  la  no  na  kii  nani  e  kau  ana  mamua  iho  o  lakou. 

2.  Ma  ke  keena  nui;  ua  kukuluia  na  papaaina  i  hoopihaia  me 
na  mea  ono  o  kela  me  keia  ano;  i  hoilhliia  mai  na  aina  a  mai  na  ku- 
kulu  a  pau  o  ka  honua.  Ua  kau  mai  la  na  pa  gula  hinuhinu;  me 
na  aniani  laelae  o  Murano.  Lana  mai  la  na  leo  kani  unahe  o  na 
pila ;  ano  la  he  haahaa;  he  malielie;  alaila;  puoho  mai  la  me  ka 

ikaika7  a  ua  pane  mai  na  leo  nahenahe  o  ka  poe  memele  i  ike 
maka  ole  ia. 

3.  Ua  makaukau  mai  ka  ahaaina.  Komo  puuluulu  mai  la  na'lii, 
ka  poe  hanohano  me  ka  poe  noeau  iloko  o  na  keena  kamahao. 
Nakulukulu  mai  la  na  lole  silika,  kowelo  ae  la  na  hulumanu  ma 
na  leialii,  a  olinolino  mai  la  na  lihilihi  lole  weleweta  i  owili  pu  ia 
me  na  momi  aiai.  Mai  na  lehelehe  a  pau,  ua  puka  mai  na  olelo 
mahalo  ;  no  ka  mea,  ua  hahai  ke  'Lii  ma  kekahi  alanui  hou  o  ka 
mana  Moi.!  Kahe  mai  no  me  he  kahawai  la  na  olelo  noeau.  Kupi- 
nai  no  na  leo  nakui;  a  ua  inu  pu  na  hoaaina  o  ke  'Lii  me  ia  i  ka 
waina  i  hoomanaloia  e  na  makahiki  he  lehulehu. 

4.  Me  ka  hanohano,  ua  inu  pu  ke  'Lii  me  lakou ;  aka;  mahope, 
hookuekuemaka  nui  mai  la  oia,  a  hakeakea  mai  la  no  hoi  kona 
mau  papalina  i  ka  inaina  nui ;  no  ka  mea,  aia  ke  noho  malie  mai 
la  kana  keikikane  me  kona  kiaha  i  piha  i  ka  waina  i  hoao  ole  ia. 

5.  "Nohea  mai  keia?"  ninau  mai  la  oia  me  ka  leo  huhu, 
"  Inahea  nei  ke  ao  ana  o  ka'u  makahiapo  e  hoomaewa  mai  i  kona 
makuakane  P" 

6.  Ku  iho  la  ke  kamaiki  ma  kona  noho7  a  kulou  akahai  aku 
imua  o  kona  makuakane.  Luhe  iho  la  ka  lauoho  piipii  ma  kona 
poo  i  leha  ia;i  iluna,  a  ma  kona  hiohiona  ui.  ua  hoholaia  na  hoai- 
lona  o  ka  naau  i  aa  ma  na  mea  maikai. 

7.  "  E  papa,"  i  aku  la  ia7  "  ma  ka  po  nei,  ua  ao  no  au  ma  ke- 
kahi  haawina,  i  hele  a  komo  loa  iloko  o  ko'u  naau.  E  hai  aku  no 
au  ia  haawina  imua  ou,  alaila;  ke  kauoha  mai  oe  ia'u,  e  inu  aku 
au  i  ko'u  kiaha  waina. 

8.  "  Ua  ike  aku  nei  au  i  kekahi  lopa  e  ku  ana  ma  ka  ipuka  o 
kekahi  halekuai  waiona.  Aia  no  iloko  o  kona  poho  lima  ka  uku 
hoolimalima  o  ka  hebedoma  okoa.  Ua  hoopaa  aku  la  kana  wahi- 
ne,  me  kana  mau  keiM  pololi  i  ka  lepa  o  kona  aaku,  me  ke  koi 
ana  iaia  mai  komo  iloko  ;  aka;  ua  ikaika  ka  ono  o  ka  waiona  iloko 
ona;  a  haalele  ino  aku  oia  ia  lakou,  a  i  ole  ke  kokua  ana  mai  o  na 
malihini,  ina  ua  make  aku  kana  ohana  i  ka  pololi. 

9.  "  Maalo  aku  la  wau  ma  kekahi  hale  nui  maikai.  E  iho  mai 
ana  kekahi  kanaka  ui  hanohano.    Panee  ae  la  i  hope  kana  wahine 

i  na  paku  o  ka  puka  makani,  a  nana  akn  la  iaia  me  ka  hiaai  o  ka 
naau,  iaia  e  kan  ana  malnna  o  ka  lio  a  holo  aku.  He  wahine  ui; 
upalu  ko  ke  kanaka,  aka,  ke  hoouhiia  mai  nei  kona  nani  e  ke  ao 
pouli  o  ka  luuluu. 

10.  "  Ua  ike  no  au  iaia  e  nana  wale  ana  i  na  kahiko  nani  o 
kona  keena,  alaila,  ua  puiki  mai  la  oia  i  kona  mau  lima  me  ka 
pioloke  o  ka  naau.  I  kuu  hoi  hou  ana  mai,  aia  hoi,  ke  moe  wale 
nei  kana  kane  maluna  o  ka  punee,  me  ke  kunahihi  o  ka  hiohiona, 
a  me  na  maka  ohewahewa  o  ka  mea  ona ;  a  e  kumakena  ana  ka 
wahine  me  ka  naau  walania. 

11.  "Nana  hou  aku  la  au  ma  kuu  maalo  ana,  e  ku  ana  ke  kaa 
lealea  ma  ke  alo  o  kekahi  halealii.  Ua  kahikoia  a  nani  me  ke 
gula,  a  ma  na  kukuna  malamalama  o  ka  mahina,  ua  ike  au  i  na 
hoailona  alii  i  kahakahaia  ma  na  aoao  o  ke  kaa.  Kali  no  au  no 
ka  lele  ana  ilalo  o  ka  hakuhale ;  aole  nae  oia  i  oni,  aole  no  hoi  he 
kauoha  mai  kona  waha  mai. 

12.  "  Puka  nui  mai  na  kauwa  mai  ka  hale  mai.  Me  ke  kau- 
maha  o  ka  manao,  i  hapai  ae  la  lakou  i  ke  alii ;  a  ua  ike  iho  au  ua 
kaili  ino  ia  kekahi  o  na  pohaku  momi  mai  kona  kapa  alii  aku,  a 
ua  nahae,  a  ua  haukae  kona  papale  alh,  me  he  la  ua  hoohaukaeia 
e  na  kapuai  hehi  he  nui  wale.  Ua  lawe  na  kauwa  iaia  a  iloko  o 
ka  halealh.  Nalu  iho  la  wau,  ina  paha  ua  kumakena  like  ke  alii 
wahine,  me  ka  wahine  ui  a  ka  makaainana. 

13.  "  Ia'u  e  haka  pono  ana  i  keia  mau  mea,  ua  hoakaka  mai 
kuu  kumu  ia'u,  '  ka  hana  keia  a  ka  waina  ulaula  !'  Haalulu  iho 
la  kuu  kino,  e  papa,  a  ua  hooholo  paa  no  au,  aole  au  e  hoao  hou 
aku,  o  poino  pu  auanei  au.  Aka  nae,  o  kau  kauoha  ka  mea  mana 
maluna  o'u.     E  inu  anei  au  i  ko  ke  kiaha  ?  " 

14.  Haohao  ae  la  ka  naau  o  ke  Alii.  Kau  oluolu  aku  oia  i 
kona  lima  maluna  o  ke  poo  o  kana  keiki,  a  i  mai  la  ia,  "  Aole,  e 
kuu  kamaiki,  mai  hoao  ia.  He  laau  make  io  no  ia.  He  ho-a  oia 
i  ke  ahi  ma  ka  lolo,  he  hoopouli  oia  i  ka  noonoo,  he  hoopoino  oia 
i  ka  uhane  !  E  waiho  loa  aku  ia  mea,  alaila,  e  ulu  ae  oe  a  naauao 
a  pono,  e  hoopono  ana  ia  oe  iho,  a  me  kou  lahuikanaka." 

15.  Nana  aku  la  oia  i  o  a  ia  nei  o  ke  anaina,  ua  uhiia  na  hele- 

helena  a  pau  e  ka  haohao  a  me  ka  mahalo.  Me  ka  lokahi  o  ka 
manao;  ku  mai  lakou  a  pau,  oiai,  ua  haawi  aku  kekahi  o  lakou  i 
ka  olelo  mahalo  i  ua  keiki  koa  nei;  me  ka  i  ana  : 

16.  "  Nani  maoli  no  kau  hana  nei !  Ka  olelo  ao  au  i  waiho  mai 
nei  ia  makou,  me  ka  wiwo  ole,  aole  no  ia  e  hoopoina  ia'na.  Ua 
haawi  iho  nei  makou  i  ka  mahalo  i  kou  makuakane  no  ke  kau  i 
hala  ae  nei.  Ke  haawi  hou  nei  makou  nona  i  ka  mahalo  nui  ae; 
no  ka  waiwai  makamae  i  loaa  ma  kona  lima, — ke  keiki  pookela, 
kilohana  no  ke  Aupuni  o  Farani;  a  nona  iho  no." 

17.  Kunou  ae  la  na  hoa  hanohano  a  pau  o  ia  anaina,  me  ka 
hoapono  ana  aku  i  keia  olelo.  Lulu  lhna  pakahi  lakou  me  ke  keiki. 
Puliki  aku  nae  ka  makua  i  kana  kamaiki ;  a  aia  no  ke  waiho  laa 
nei;  mawaena  o  ka  waiwai  momi  o  kela  ohana  "  Ke  kīaha  dala." 

Na  Ninau. — 1,2.  Pehea  ke  kahiko  ia'na  o  ka  hale  o  ke  alii?  4.  Mawaena  o  ka 
ahaaina,  oiai,  e  inu  waina  ana  na  hoaaina,  heaha  ka  mea  i  alalai  e  hoohuhn  ana  i  ke 
alii  ?  6-13.  Pehea  naai  la  ke  keiki  ?  13.  Pehea  aku  ka  makuakane  ?  14.  Pehea  ka 
manao  o  ka  poe  hanohano  o  ka  ahaaina?  15.  Heaha  ka  olelo  mahaloakekahiolakou 
i  ua  keiki  nei?  Ma  ia  pane  ana,  ua  hoakaka  mai  lakou  he  poe  hauohano  oiaio  no 
lakou,  pehea  la  ko  lakou  manao  ina  paha  ua  hookamani  wale  lakou.  Pehea  ia  ka 
hopena  o  keia  lahuikanaka  o  Hawaii  nei,  ina  ua  hoohalike  aku  ka  poe  opiopio  a  pau 
me  keia  keiki  koa  ? 


HAAWWA  0. 
KA  UI  HOOLE  RAMA. 

1.  He  ui  hoole  rama  au; 
He  ui  inu  wai ; 

No  hai  ka  rama  hoolalau; 
No'u  nae  ka  wai  maemae. 
Hui.     Wai  huali  huihui  ko'u, 
He  ui  hoole  rama  au, 
He  ui  inu  wai. 

2.  Hupo  ka  mea  ona  e} 
Hi-o  a  hikaka; 

A  henehene  wale  mai 
Na  hoa  ke  nana. 
Hui.     Wai  huali  huihui  ko;u,  &c. 

3.  Paka'o  ka  mea  ona  e, 
Panaka  wale  no  ; 

Pan  i  ka  rama  ka  waiwai, 
He  lako  no  na'e  ko'u. 

Hui.     Wai  hnali  huihui  ko'u,  &c. 

4.  Haina  ka  mea  ona  nei; 
I  kona  ohana  no  ; 
Pololi  no  na  kamalii, 
He  maona  pono  ko'u. 

Hui.     Wai  huali  huihui  ko'u,  &c. 

5.  Auwe  ka  mea  ona  e  ! 
Lalau  a  naaupo ! 
Owau  ka  ui  inuwai, 
He  naauao  no  ko'u. 

Hui.     Wai  huali  huihui  ko'u,  &c. 

6.  E  pau  ka  Kama  hoolalau? 
Na  mea  ona  a  pau, 

Ka  wai  maemae  ke  mau,  a  mau, 
Malaila  pu  kakou. 
Hui.     Wai  huali  huihui  ko'u, 
He  ui  hoole  rama  au, 
He  ui  inu  wai. 


HAAWINA  01. 

NO  KE  OLAI. 

1.  Ua  hoonaueueia  ka  ili  o  ka  honua  ma  kekahi  mau  wahi,  i  ke- 
kahi  manawa,  e  kekahi  kumu  hoonaue  ke  waiho  nalo  nei  iloko  ona. 
Aole  no  he  molaiaina  i  pakele  loa  mai  keia  hoonaue  ana.  Ma  na  aina 
kahi  i  a  mau  ai  na  pele,  malaila  no  i  oi  ae  ka  ikaika,  a  me  ka  we- 
liweli  o  na  olai ;  a  mai  keia  mau  aina,  kahi  i  hookumuia%  ua  hoo- 
hakui  na  olai  malalo  iho  o  ke  kai,  a  iwaena  o  na  iwi  o  ka  honua,  a 
haalulu  mai  la  ka  helehelena  o  ka  aina  e  waiho  mamao  loa  ana. 

2.  No  ka  pinepine  loa  o  ka  koonaueueia'na  o  ka  honua  ma  ke- 
kahi  mau  aina,  nolaila  ke  kukuluia'na  o  na  hale  me  na  kahua  akea, 
me  na  paia  manoanoa  a  haahaa  iho,  i  ole  e  hoohioloia  ke  hiki  mai  ke 
olai.  Pela  no  i  kukuluia  na  hale  me  na  kauhale  o  Kili  a  me  Peru, 
ma  Ameiika  Hema,  a  pela  no  hoi  ma  kekahi  mau  aina  aku. 

3.  Aole  paha  hala  kekahi  la  hookahi,  i  hoonaueue  ole  ia  ke  kau 
wahi  o  ka  honua  nei.  Ua  luku  pinepine  ia  o  Kalabaria,  ma  ka 
hema  loa  o  Italia;  mai  ka  wa  kahiko  loa  mai ;  a  pela  hoi  ka  mo- 
kupuni  o  Kikili  e  pili  pu  ana.  Mai  ka  mahina  mai  o  Feberuari, 
1783,  a  hiki  ka  pau  ana  o  ka  makahiki  1786,  oia  hoi  kokoke 
eha  makahiki,  ua  ane  haalulu  mau  mai  ka  aina  ma  ia  mau  wahi. 
Ma  ka  mua  o  keia  mau  makahiki  ua  loaa  ia  he  949  mau  olai;  a  501 
o  lakou  he  mau  olai  weliweli  loa. 

4.  Ma  ka  makahiki  115  ua  ane  pau  i  ka  lukuia  kekahi  kulana- 
kauhale  nui,  o  Anetioka  ma  Suria ;  a  ma  ka  makahiki  458  ua  olai 
hou  malaila.  Aka  nae,  o  ka  oi  loa  paha  o  na  olai  i  kakauia  ka 
moolelo,  oia  no  ke  olai  nana  i  luku  ia  kulanakauhale  hookahi  no, 
ma  ka  makahiki  526.  Ia  manawa,  wahi  a  ka  moolelo,  ua  iukuia 
250,000  kanaka  e  ke  olai. 

5.  Mamua  iki  o  ke  olai  ana,  malie  mai  la  ka  makani :  alaila 
hoohakui  mai  ke  olai,  me  he  hekili  la,  a  me  he  kaa  la  i  hele  a  kau- 
maha  me  ka  ukana  e  nakulu  ana  ma  ke  alanui  wawana.  I  kekahi 
manawa  poha  weliweli  mai  la,  e  like  me  ka  poha  ana  mai  o  ka  he- 
kili  i  paa  manawa  like  mai  me  ka  anapu  ana  o  ka  uila ;  a  ma  ia 
manawa  no  aleale  mai  la  ka  honua  e  like  me  na  ale  o  ke  kai. 

6.  I  kekahi  manawa  ua  olai  pinepine  iloko  o  ka  wa  pokole ;  a  i 
kekahi  wa  hoi  ua  kaawale  ka  manawa  mawaena.  Mamuli  o  kekahi 
mau  olai  ikaika,  ua  owaia  ka  ili  o  ka  honua  a  ikeia  ke  kuhoho  ana 
o  na  mawae  nui.  Ua  waiho  hamama  mai  kekahi  o  keia  mau  ma- 
wae,  a  o  kekahi  hoi  ua  papani  mai.  Mamuli  o  ka  owa  ana  o  ka 
honua  ua  aleia  na  mea  e  waiho  ana  ma  kona  ili ; — na  hale,  kumu- 
laau,  na  kauhale,  na  mauna  no  hoi  kekahi,  ua  pau  i  ke  aleia  e,  ke 
olai  ikaika,  me  he  moku  piho  la  i  aleia  e  na  kai  kupikipikio. 

7.  Mamuli  no  hoi  o  na  olai  weliweli,  ua  mimiki  mai  ke  kai  ma- 
luna  o  ka  aina  i  kekahi  wa,  a  nui  no  na  kanaka  i  make  ma  ia 

mimiki  ana,  Aloha  ino  ka  poe  e  noho  ana  ma  kapakahakai  i  ka 
loohia  ana  mai  o  keia  popilikia  weliweli  maluna  o  lakou.  Pau  pu 
ko  lakou  waiwai  me  na  home  i  ka  anaiia  iloko  o  ka  manawa  po- 
kole  o  ka  imo  ana  o  ka  maka ;  a  pomaikai  lakou  ke  koe  mahune- 
hune  mai  la  ko  lakou  ola. 

8.  0  ke  olai  ka  popilikia  weliweli  luaole,  a  kamahao  i  ili  mai 
maluna  o  na  kanaka  o  ka  honua  nei.  0  na  popilikia  e  ae  o  keia 
ola  ana,  ua  hiki  ke  pale  iki  ia  mamuli  o  ke  ano  noonoo  a  noeau  o 
kanaka ;  aka7  aia  a  loohia  mai  keia  popilikia — me  ke  kino  ike  ma- 
ka  ole  ia — ua  like  ka  noeau  o  ka  mea  naauao  me  ke  kuhihewa  o 
ke  keiki  kolo — aole  ia  he  mea  e  pakele  ai. 

9.  Mamuli  o  ka  noonoo  a  ke  kanaka,  ua  hookauwaia  ke  ahi,  a 
me  ka  mahu,  a  lilo  mai  ko  laua  ikaika  i  kumu  e  hoopomaikai  ai  i 
na  lahui  o  ke  ao  nei.  Na  ka  noeau  o  ke  kanaka  i  kikoo  aku  a 
hoopaa  mai  i  ka  uila  o  na  ao  kaalelewa,  a  hoolakalaka  mai  hoi,  a 
lilo  ia  i  kauwa  hoounaunaia  ma  na  welelau  a  pau  o  ka  honua, 
maluna  o  na  alanui  ololi  i  hoholaia  ma  ka  helehelena  o  ka  aina;  a 
ma  ka  lipolipo  o  ka  moana;  me  he  punawelewele  la  a  ka  nananana ; 
aka;  auhea  la  ka  ike  nana  i  hookauwa  mai  i  ke  olai ! 

10.  Aia  no  a  ikemaka  kakou  i  ka  ili  o  ka  honua;  ka  mea  a  ka- 
kou  i  kuhihewa  ai  ua  onipaa,  e  kupikipikio  ana  me  he  kai  ooloku 
la  o  ka  moana,  a  ike  aku  hoi  i  na  mauna  e  kunewanewa  ana  me 
he  kanaka  ona  la,  a  hoohaaluluia  mai  hoi  ko  kakou  mau  kino  e  ka 
mana  ikemaka  ole  ia — auhea  la  ka  aa  ana  o  ka  naau  ?  Kapalili 
mai  no  ka  houpo,  a  ua  makaukau  na  kanaka  e  ae  haahaa  aku,  ua 
hoohaaluluia  lakou  e  ka  mana  o  ka  Mea  Mana  Loa.  Me  he  mea 
la;  i  ka  noonoo  ana5  ua  huna  mai  ke  Akua  i  keia  mana  weliweli  o 
ke  olai  iloko  o  kona  poho  lima,  i  mea  e  ao  ai  i  kanaka,  o  kaena 
kupono  ole  auanei  lakou  mamuli  o  ko  lakou  ikaika,  a  naauao  hoi7 
a  i  iho  la,  "  aole  anei  i  holopapa  makou  maluna  o  na  mea  a  pau 
o  ka  honua  nei  ?  " 

11.  Ua  nui  no  na  ano  wehewehe  no  ke  kumu  o  ke  olai  ana  o  ka 
honua,  a  ua  maopopo  he  nui  no  na  mana  ikaika  e  hana  mau  ana 
iloko  iho  ona.  Manmli  o  keia  mau  mana,  ua  hooano  e  ia  ka  hele- 
helena  o  ka  aina  ma  kau  wahi ;  a  ma  ke  kau  wahi  aku  no,  ua  uhiia 

ka  ili  o  ka  aina  ekea  pele.  Mamua  aku  nei,  ua  kiolaia  kekahi 
pohaku  nui  mai  ka  nuku  o  ka  luapele  o  Kotopake,  a  haule  iho  la 
ia  ma  kekahi  wahi  ewalu  mile  ke  kaawale.  0  ke  kino  o  ua  pohaku 
nei  he  100  iwilei  paailiona^  a  o  kona  koikoi  he  200  tona. 

12.  Ua  manaoia  e  kekahi  poe,  malia  paha  o  na  uwahi  i  puka  mai 
mai  na  luapele  mai,  i  ka  manawa  e  waiho  ana  iloko  o  ka  honua, 
ua  kaomiia,  a  lilo  i  mea  kino  paa.  Mamuli  nae  o  ka  enaena  hou 
ana  mai  o  ka  wela,  poha  ae  la  he  mahu ;  a  ma  ia  poha  ana,  ua 
hoonaueueia  na  iwi  o  ka  honua,  a  hiki  aku  i  kona  ili  kahi  a  kakou 
a  kanaka  e  noho  nei. 

13.  Ua  anaia  ka  manawa  o  ka  naueue  ana  o  na  olai  e  kekahi 
poe  naauao,  a  ua  ikeia  kona  leie  hikiwawe  ana  mai  ka  1500  a  i  ka 
5000  kapuai  ma  ke  sekona  hookahi ;  oia  hoi  he  17  a  50  paha  mile 
i  ka  minute.  E  like  me  ka  ikaika  o  ke  olai,  pela  ka  lele  hikiwawe 
ana  mawaena  o  na  iwi  o  ka  honua. 

Na  Ninau. — Mahea  kahi  i  oi  ae  ka  ikaika  o  ke  olai  ? — Pehea  ke  kukulu  ana  o  na 
hale  ma  na  aina  kahi  i  olai  pinepiue  ia  ? — E  hai  mai  i  na  inoa  o  kekahi  mau  aina  kahi 
i  kukuluia  na  hale  pela  ? — Owai  kekahi  mau  aina  i  hoonaueue  pinepine  ia  mai  ka  wa 
kahiko  mai?—  Ehia  makahiki  i  hoohaalulu  mau  ia  ai  ua  mau  aina-nei?— Enia  anei 
olai  ana  ma  ka  mua  o  ia  mau  makahiki  ? — Owai  kainoa  o  kekahi  kulanakauhale  nui 
i  lukuia  e  ke  olai  ? — Ehia  luku  ana?—- Na  makahiki  hea  la  ia? — I  ka  noonoo  ana  o 
kekahi  poe  naauao,  heaha  la  kekahi  kumu  o  ke  olai  ? — Heaha  la  kekahi  popilikia  i  loo- 
hia  pu  mai  me  na  olai  i  kekahi  manawa?— Heaha  ka  mea  i  kakauia  ma  ka  pauku  13? 


HAAWINA  CII. 
KO  KE  OLAI. 


HELU  ELUA. 

1.  Ma  keia  haawina,  e  hai  pokole  ia'na  no  kekahi  mau  olai  i 
kakauia  ka  moolelo.  Ma  ka  makahiki  1822,  he  oiai  nui  ma  Kili, 
ma  Amerika  Hema.  Ua  kookiekieia  ka  helehelena  o  ka  aina  e 
waiho  ana  mawaena  o  kahakai  me  na  mauna  Anede.  Ua  anaia  ka 
aina  i  hookiekieia  pela,  a  o  kona  ili  he  100,000  mile  huinahalike ; 
a  ua  hapaiia  ma  ka  elua  a  hiki  i  ka  ehiku  kapuai  ke  kiekie. 

2.  Na  kekahi  olai  hoi  i  hoemi  iho  i  ka  ili  o  ka  aina  ma  ka  mo- 
kupuni  o  lameka,  ma  ka  makahiki  1692.  Ua  palemo  pu  ilalo  iho 
o  ka  ili  o  ke  kai  ka  hapanui  o  ke  kulanakauhale  poo  aupuni  o  ia 

mokupnni.  Ua  nalo  iho  iloko  o  ka  minnte  hookahi,  na  eka  aina 
he  1000,  a  ua  lawe  pu  ia  na  moku  maluna  loa  o  na  hale,  a  kiola 
ino  ia  aku  la  iuka. 

3.  Ua  ili  mai  he  popilikia  o  ia  ano  hookahi  no,  me  ka  pakela 
loa  nae  o  ka  weliweli  maluna  o  ka  mokupuni  o  Iava,  ma  ka  maka- 
hiki  1772.  Ia  nianawa,  na  poholo  pu  ka  ili  o  ka  aina,  ma  ka 
apana  aina  he  15  mile  ka  loa,  a  he  6  mile  ka  laula.  He  mauna 
kiekie  no  kekahi  i  poholo  pu.  Pau  pu  no  hoi  na  kauhale  he  40  i 
ka  lukuia,  a  loohia  mai  ka  make  maluna  o  na  kanaka  he  2987. 

4.  Ua  hoomaka  mai  la  ke  olai  nui  ma  Lisebona,  ma  Novemaba 
1,  makahiki  1755.  Ua  hahai  koke  ia  ka  nakulu  ana  mailoko  mai 
o  ka  honua,  e  ka  naueue  ana  o  kona  ili,  a  ua  hiolo  kuhewa  mai  ka 
hapanui  o  ke  kulanakauhale.  Ua  kupinapinai  mai  na  olai  me  ka 
weliweli  loa,  a  ua  make  mai  la  na  kanaka  he  60,000  iloko  no  o  na 
minute  eono. 

5.  Emi  loa  aku  la  i  hope  ke  kai,  a  popoi  hou  mai  no,  me  he  ale 
la  he  50  kapuai  ke  kiekie.  Ua  hoohaaluluia  na  mauna  e  ka  mana 
o  ke  olai,  ua  owa  mai  la,  a  ua  helelei  iho  la  a  iloko  no  o  na  awawa. 

6.  Ua  imi  no  ka  lehulehu  o  na  kanaka  i  wahi  puuhonua  no 
lakou,  mai  ka  helelei  ana  mai  o  na  pohaku  noloko  ae  o  na  j>aia 
hale  e  hiolo  ana.  Mamuli  o  ia  manao,  ua  holo  huikau  aku  lakou 
a  kupipipi  malmia  o  kekahi  uwapo  nui  i  kukuluia  me  na  pohaku 
mahala  maikai.  Loohia  mai  la  ka  poholo  pu  ana  o  ka  uwapo  me 
na  kini  maluna  ona,  a  nalo  loa  ma  ka  lipolipo  o  ka  moana.  Aole 
no  nae  i  lana  iki  mai,  ma  ia  hope  mai,  na  moku,  na  waapa,  me  na 
waiwai  e  ae  i  poholo  ia  manawa ;  aka  koi,  ma  kahi  i  ku  ai  ka  uwapo 
mamua,  malaila,  lana  malie  mai  la  na  wai  o  ka  moana,  he  600 
kapuai  ka  hohonu. 

7.  Ma  ka  la  13  o  Augate,  makahiki  1868,  ua  loohia  mai  ke  olai 
weliweli  luaole  ma  na  kapakahakai  o  Amerika  Hema,  mai  Quito  o 
Eknadora  a  hiki  i  Kohija  o  Peru.  0  ka  loa  o  ia  kahakai  he  1200 
mile  a  oi.  Ua  lukuia  na  kaona,  na  kauhale  a  me  na  kulanakau- 
hale  nui ;  a  o  ka  heluna  o  na  kanaka  i  manaoia  ua  make  mamuli 
o  keia  olai  ana  he  32000 ;  o  na  waiwai  i  poho,  ua  hiki  aku  i  ka 
300,000,000  dala. 

8.  Mai  ke  kulanakauhale  o  Arika,  ua  palapalaia  penei : — "  Ua 
looliia  rnai  kekahi  olai  weliweli  loa  maluna  o  ko  inakou  kulana- 
kauhale  nei,  nia  ka  hora  elima,  auina  la  o  ka  la  13  o  Augate  nei. 
Ua  hoohakui  mai  ke  olai  no  na  minute  elima,  a  ua  pau  ka  hapa- 
nui  o  na  kauhale  i  ka  hiolo  mai.  Ua  owa  mai  la  ka  honua,  a  pii 
nui  mai  ka  wai  ma  na  mawae. 

9.  Ua  nalo  aku  no  o  Arika.  Aole  a'u  i  puka  pono  loa  aku  me 
ka'u  wahine,  a  me  ko  maua  mau  keiki,  ka  hiolo  mai  la  no  ia  o 
na  paia  o  ko'u  hale  noho,  me  he  mea  la  i  kuhaia  mai  i  o  maua  la. 
Ua  pouli  ae  la  ka  honua  i  na  ehu  lepo,  aole  o'u  ike  aku  i  ka'u  wa- 
hine,  ka  mea  e  ku  ana  me  he  mea  ona  rama  la,  elua  kapuwai  mai 
o'u  aku.  Ina  ua  hoomau  loa  ia  ia  pouli  ana  ina  ua  paupauaho,  a 
make  ;  aka,  ua  mao  ae  la,  a  holo  aku  makou  e  kau  maluna  o  na 
puu. 

10.  He  mea  haohao  i  ko'u  naau,  ko  makou  holo  ana  la  mawaena 
o  na  hale  e  hiolo  ana,  me  ka  pakele  o  ke  ola ;  oiai  ua  ike  aku  ma- 
kou  i  kekahi  poe,  ua  ku  i  na  pohaku  a  ua  make  loa  ;  a  o  kekahi 
poe  no  hoi  ua  hakiia  na  iwi.  Na  ka  mana  no  o  ke  Akua  i  hoopa- 
kele  aloha  mai  ia  makou.  Ua  holo  aku  no  makou  me  ka  mama  i 
loaa  ai  ia  makou  oiai  e  naueue  ana  ka  honua,  a  ma  ka  hikaka  ana 
wale  no  ka  hiki. 

11.  la  makou  e  holo  ana,  loheia  ae  la  kekahi  leo  e  hea  nui  ana — 
"  Ua  emi  aku  nei  ke  kai !"  Holo  mama  aku  no  makou  a  hala 
ihope  ke  kaona,  alaila  huli  ae  la  wau  i  hope  a  nana ;  aia  hoi,  ke 
kauoia  nei  na  moku  ku  awa  a  pau  iwaho  e  ke  au  ikaika,  nana  paha 
na  mile  he  umi  o  ka  hora  ma  ke  kahe  ana. 

12.  Mahope  iho  o  kekahi  mau  minute,  lana  malie  mai  la  ke  au 
mai  ke  kahe  ana;  alaila  ku  mai  la  kekahi  ale  nui  o  ka  moana,  i 
weliweli  loa  no  kona  kiekie,  ua  50  kapuwai  paha.  Hilawawe  loa 
no  kona  holo  ana  a  popoi  iho  la  maluna  o  ka  aina  me  ke  anai  ana 
i  na  mea  a  pau  imua  o  kona  alo  a  pau  mai  la  kona  ikaika.  Ua  pau 
na  moku  i  ka  piho,  a  i  ke  kiolaia  mauka.  Ua  lilo  aku  ka  uwapo 
me  ka  hale  dute  maluna  iho  ona.  0  ko'u  hale  no  hoi  kekahi  i  pau 
i  ke  kai  mimiki." 

19 

HAAWINA  OIII. 
NA  OLAI. 

HOOPAU   ANA. 

1.  Ma  keia  haawina  e  haiia'na  ka  moolelo  no  kekahi  mau  olai 
i  hoonaueue  mai  i  na  pae  moku  o  Hawaii  nei.  Ua  manaoia  e  ka 
poe  naauao,  o  Kauai  no  ka  makahiapo  o  na  mokupuni  o  keia  pae 
moku,  nana  i  wahi  mai  i  ka  ilikai,  a  kukulu  mai  i  kona  mau  piko 
mauna,  a  hohola  i  kona  iliaina  imua  o  ka  la.  Pela  no  i  ala  hope 
mai  ai  na  mokupuni  e  ae,  a  o  Hawaii  no  ka  muli  loa.  No  ia  ka- 
hiko  ana  o  lakou,  nolaila  aole  i  hoomaka'uka'u  nui  ia  ka  poe  e 
noho  ana  ma  na  awawa,  me  na  puu  uliuli  o  Kauai,  e  ke  olai.  Pela 
no  hoi  na  kama  o  Oahu,  Molokai  a  me  Maui ;  ua  kakaikahi  loa  no 
ka  hoohaaluluia'na  o  na  kahua  hale  o  lakou,  e  ka  mana  kino  ole 
o  ke  olai.  Ma  kekaln  hapa  nae  o  Hawaii,  ua  kamaaina  no  ka  na- 
kulu  ana,  me  ka  hoonaueue  ana  o  ke  olai,  ka  elele  o  ke  a  pele, 
nana  i  hoolaha  mua  aku  no  kana  puka  ana  mai. 

2.  Ua  hoomakaia  ke  kau  olai  i  kaulana  loa  iho  nei,  ma  ka  mo- 
kupuni  o  Hawah;  ma  ka  la  28  o  Maraki,  makahiki  1868.  He 
mau  olai  no  mamua  ae,  aka,  he  manawa  kaawale  loa  no  mawaena ; 
a  nolaila,  aole  i  manao  nui  ia  lakou.  Aka  hoi,  mai  ka  la  i  oleloia 
maluna,  a  heluia  mai  la  he  mahina  okoa,  kupinapinai  mai  ka  na- 
ueue  ana  o  ka  honua. 

3.  Ma  ka  apana  o  Kona,  Hawaii,  ua  heluia  he  60  olai  i  ka  la 
hookahi ;  a  ma  Kau  hoi,  ua  heluia  he  300  a  keu  aku  no  ia  manawa 
hookahi  no.  Ua  oleloia  mai,  e  na  kamaaina  o  ia  apana,  mai  ka 
la  20  o  Maraki,  a  hiki  i  ka  la  11  o  Aperila,  he  2000,  a  keu  aku 
paha,  na  olai  ana  mai  o  ka  honua.  Ma  ka  luapele  o  Kilauea,  ua 
haalulu  mau  ka  honua  no  kekahi  mau  la  okoa  no.  Ua  kupina- 
pinai  mai  na  olai  ikaika  ma  ia  wahi,  a  pau  na  pa,  na  ipu,  me  na 
mea  o  ia  ano  o  na  lako  hale  i  ka  haule  mai  a  naha,  ma  ka  hale 
hotele  malaila. 

4.  Weliweli  loa  no  keia  haalulu  mau  ana  o  ka  honua.  Pioloke 
loa  no  ka  manao  o  na  kamaaina  noonoo,  me  ka  haohao  ana,  heaha 
la  auanei  ka  hope  o  keia  !     Ua  i  mai  kekahi  wahine  haole,  i  kipa 

aku  ma  keia  aina  naueue  no  na  hebedoma  elua,  iaia  i  kau  aku  ai  i 
kona  pepeiao  ma  ka  honua,  oiai  e  haalulu  ana  ia,  ua  lohe  oia  i  ka 
nakulu  weliweli  ana  o  ke  a  pele,  malalo  o  ka  iliaina,  me  he  mau 
ale  koehuehu  la  o  ke  kai  e  kupikipikio  ana. 

5.  Ma  ia  ano  pihoihoi  o  ka  manao  i  noho  kulanalana  ai  na  ka- 
maaina  o  na  apana  o  Kau,  Kona,  Puna  me  Hilo,  a  hiki  aku  i  ka 
la  2  o  Aperila.  Ua  oi  aku  no  ka  ikaika  o  kela  me  keia  olai,  mai 
ka  la  28  o  Maraki  a  hiki  i  ua  la  la.  Ia  la  no,  ma  ka  hora  eha  o 
ke  auina  la,  loohia  mai  ke  olai  eehia  loa.  Aole  hiki  i  ke  kanaka 
ke  ku  iluna,  aole  hoi  i  ka  holoholona. 

6.  Punohu  ae  la  ka  lepo  o  ka  honua  me  he  uahi  la ;  ua  hoohio- 
loia  na  puu ;  ua  hoohinaia  na  kumu  laau  nui ;  ua  hoopihaia  ke- 
kahi  mau  awawa ;  ua  owa  mai  kekahi  mau  mawae  kuhoho.  He 
30  a  keu  ka  nui  o  na  hale  i  hina.  Ekolu  luakini  i  kulaiia,  oia  na 
luakini  o  Kahuku,  Waiohinu,  me  Punaluu.  0  ka  luakini  nui  o 
Waiohinu  ua  pepe  loa  a  i  ka  honua.  Loohia  mai  ka  naueue  ana, 
kuhewa  no  ka  hiolo  ana  o  ua  hale  la. 

7.  Penei  ka  palapala  ana  o  kekahi  kamaaina  o  Keaiwa  :  "  Ua 
loohia  mai  maluna  o  makou  kekahi  olai  eehia  loa.  Ua  naueue  no 
ka  honua  mai  ka  akau  a  i  ka  hema ;  alaila  mai  ke  komohana  a 
i  ka  hikina ;  alaila  ua  kaa  mai  la  no,  a  ooloku  no  mai  na  welelau 
a  pau,  a  iluna  ilalo,  a  pela  no  i  hoomau  ai  a  hala  he  mau  minute. 
E  hiolo  ana  mai  na  mea  a  pau  a  puni  makou.  He  mea  hiki  ole 
ke  ku  iluna  ;  aia  wale  no  ka  pono,  a  noho  iho  ma  ka  honua,  me 
ke  koo  aku  ana  me  na  lima  pu  me  na  wawae,  i  olokaa  ole  ia." 

8.  Ua  hoonaueueia  no  hoi  ke  kaona  o  Hilo  me  ka  ikaika  loa,  e 
keia  olai  hookahi  no ;  a  no  ke  kukuluia  ana  o  na  hale  me  na  papa 
laau,  nolaila  ka  hiolo  ole  mai.  Aka  nae,  ane  pilikia  no  ka  hale  nui 
o  ke  Kula  Hanai.  •  Ua  hiolo  mai  kekahi  kihi  o  ke  kahua  pohaku  e 
paipai  ana  o  ua  hale  la,  a  ua  owaia  ke  koena  kahua  ma  na  kau- 
wahi  e  ae.  Nolaila,  ma  ia  hope  iho  ua  hooemiia  ka  hale  laau,  a 
hoomoeia  ma  ka  honua.  Ua  hoohioloia  mai  na  pukauahi  kiekie 
o  na  pa-mahi-ko  o  Amauulu  a  me  Onomea.  Ua  hooneeia  no  hoi 
kekahi  o  na  ipu  baila  ko,  a  ua  nui  ka  poho  o  ka  waiwai  ma  na  pa- 
mahi-ko. 

9.  Ua  pau  i  ke  kiolaia  mai  na  waiwai  o  na  halekuai,  i  waihoia 
ma  na  holowaa,  a  pau  mai  i  ka  nahaha  na  mea  kino  palupalu. 
Pau  no  ka  hapanui  o  na  omole  aniani  ma  ka  hale  lapaau  a  ke 
kauka  i  ka  haule  mai  a  naha.  Hui  aku  la  na  wai  ikaika  o  kekahi 
o  ia  mau  omole  i  naha,  a  o  ke  a  koke  mai  no  ia  o  ke  ahi ;  a  mai 
pau  o  ua  hale  kuai  laau  nei  i  k@  ahi.  Ua  nui  no  ka  waiwai  i  poho 
ma  keia  mau  apana  o  Hawaii,  mamuli  o  keia  olai  nui. 

10.  Mahope  koke  iho  no  o  keia  olai  nui,  mimiki  mai  la  ke  kai 
ma  na  kapakahakai  o  Kau,  a  pau  na  kauhale  o  Punaluu,  Ninole, 
Kawaa,  me  Honuapo  i  ke  anaiia.  He  kupanaha  loa  keia  kai  ma 
na  wahi  i  oleloia,  kahi  i  hookumuia'i  ua  kai  la.  I  ke  nanalm,  ua 
pahu  ae  la  ka  luaipele,  me  ka  lepo,  malalo  iho  o  ka  ili  o  ka  moana, 
a  lapalapa  mai  la  oia  me  he  wai  haila  la  o  ka  ipuhao.  Ua  hele  a 
ulaula  no  ka  lepo  i  kawili  pu  ia  me  ia. 

11.  Popoi  mai  ke  kai  a  like  kona  kiekie  me  na  kumu  niu,  e  ulu 
ana  ma  ia  mau  kahakai.  Ua  hohola  mai  maluna  o  ka  aina,  a 
komo  loa  aku  i  iik  \  no  na  anana  he  300  ma  kau  wahl  He  40,  a 
keu  ae  paha,  na  lL,iiaka  i  make  mamuli  o  keia  kai  hoee.  Aloha 
menemene  ka  poe  i  loohia  ia  mai  la  e  ka  make.  Ua  aui  ae  ka  la, 
ua  maha  mai  paha  mai  na  hana  luhi  o  ka  la,  e  nanea  ana  ina 
kahi  moe,  aia  hoi!  kuhewa  mai  la  ka  popilikia  eehia  maluna 
o  lakou.  Ua  aleia  ko  lakou  mau  kino  kupapau  e  ke  kai  mene- 
mene  ole,  a  o  ka  lakou  uhane  ua  hoi  aku  la  i  Ka  Mea  nana  i  haawi 
mai ! 

Na  Ninau.— 1.  Heaha  ka  manao  o  kekahi  po@  naauao  no  Kauai?  Pehea  mai  la  no 
Hawaii?  Heaha  ke  knmu  do  ka  makau  ole  mai  o  kekahi  poe  no  na  olai?  Pehea 
mai  na  kamaaina  e  noho  ana  ma  Hawaii  ?  Owai  ke  elele  o  ke  a-pele  ?  2.  Inahea  ka 
hoomaka  ana  mai  o  ke  kau  olai  kaulana  ma  Hawaii  ?  Pehea  ka  loihi  o  ka  manawa  i 
kupinapinai  na  olai  malaila?  3.  Ehia  olai  i  heluia  ma  ka  la  hookahi  maKona? 
Ehia  ma  Kau  ?  Ma  na  hebedoma  ekolu  ehia  paha  mau  olai  ana  ?  4.  Heaha  ka  olelo 
a  kekahi  wahine  haole?  5.  Ma  ka  la  hea  o  Apeiila  i  loohia  mai  ka  olai  nui  ?  6.  Pehea 
ka  olelo  ma  ka  pauku  6  ?  7.  Pehea  ka  palapala  ana  mai  Keaiwa  mai  ?  8.  E  hai  mai 
no  na  pilikia  i  loaaia  ma  Hilo.  9.  Mahope  mai  o  ke  olai  nui,  heaha  ka  popilikia  i  kau 
aku  maluna  o  na  kapakahakai  o  Hawaii  ?  Owai  na  kauhale  i  anaiia  e  ua  popilikia  la  ? 
10.  Pehea  na  olelo  ma  ka  pauku  10?  Ehia  oukou  i  halawai  kino  me  kekahi  o  na 
pilikia  i  oleioia  maluna? 

HAAWINA  CIV. 
HE  LIO  KAMAHAO. 

1.  He  lio  !  he  lio  !  he  lio  kamahao  ! 
Ke  hoopalalu  la  a  holo  kiau  ; 
He  oopa  ole  ke  holo  a  mau, 

Mai  ke  ao  a  po  ae,  mai  ka  po  a  ao  ae — 

Ke  ha  ahi  nei  me  he  pele  pahu, 

E  o  koko  ana,  he  oiwi  hao  ; 

He  po  ke  nana  holo  olino  no  nae. 

Owai  keia  lio  ?  e  kuailo  maL 

2.  Me  e  kana  ai  la,  aole  he  mauu, 
He  laau  no  uka,  he  lanahu  hao ; 
Hoonuu  a  maona,  o  oni  hoho, 
Ka  holo  no  ia  i  o  lilo  no : 
Nonolo,  nonolo,  he  ha  ahi  e ! 

Me  he  kohola  puhi,  ke  pupuhi  nei — 
Kakani,  kakani,  na  kapuai  hao ; 
ISTana  i  ka  holo,  he  holo  niau. 

3.  Hoholo,  hoholo,  hooho  lea'e, 
Hoho  palalw  a  lelele  mama'e. 
Me  he  kui  hekiii,  he  naue  olai, 
Ke  hehi  ikaika  koonei  kapuai : 
Me  he  anapu  uila  ka  holo  mama, 
A  uwalaau  me  he  kaa  ulupa, 

Ke  pii  i  na  mauna,  ke  hou  i  na  puu, 
Ua  hala  ko  loko;  ua  puka  i-o. 

4.  Hoholo  !  hoholo  !     Huro  !  a  huro ! 
Ke  hookanaoe,  ke  hoopiipii  hou, 
Me  ka  maka  hookahi  a  ula  maka'u, 
Ke  hehi  heihei  la,  a  naue  ke  ao. 
Aole  manao  i  na  mea  alalai, 

He  Kao,  Elepani,  he  Liona  hae. 
Nana  a  kuemi  ka  poe  makaikai, 
A  kapae  ma  kapa  o  holohia  e. 

5.  Hamau  !  he  hooho,  hooho  lea'e, 
Huro  !  eia  au  la,  ua  hiki  ia  nei, 
Eia  pu  na  ohua;  huro  !  a  huro ! 
Na  hoa  oloko  o  kuu  hale  hao. 
Ua  hiki  i  ka  home  ;  me  e  kuu  mama. 
He  tausani  mile;  hookahi  no  la  ! 
Lua  ole  na  lio,  mahalo  maikai ; 
Owai  kona  inoa  !  e  kuailo  mai. 


HAAWINA  0V. 

NO  KE  KU  ANA  MAI  O  VANEKOUVA. 

1.  Hiki  mai  o  Vanekouva  i  Hawaii  nei  i  ka  la  3  o  Maraki,  i  ka 
makahiki  1792?  he  umikumamaha  makahiki  ia  mahope  mai  o  ke 
ku  mua  ana  mai  o  Lono.  Ma  Kealakekua  kahi  i  hiki  mai  ai ;  aole 
nae  i  ku  ka  moku,  kalewa  wale  no.  Ninau  o  Vanekouva  no  Ka- 
laniopuu,  haiia  aku  ua  make,  a  o  Kamehameha  ke  alii  mahope 
ona.  Holo  aku  o  Vanekouva  ma  Oahu,  a  ku  ma  Waikiki,  a 
malaila  aku  a  ku  ma  Kauai.  Ike  oia  ia  Kaumualh,  he  kamalii 
wale  no  oia  ia  manawa. 

2.  Hoike  oia  malaila  i  ke  ahikaolele,  a  mahalo  nui  na  kanaka 
me  ka  makau.  Holo  oia  mailaila  aku  a  i  ka  aoao  Komohana 
Akau  o  Amerika.  I  keia  ku  mua  ana  mai  o  Vanekouva,  aole  laua 
i  halawai  me  Kamehameha.  Elua  mau  mea  a  Vanekouva  i  loaa 
mai  i  keia  ku  ana  mai  ona  ;  he  mau  lole  ula  elua;  i  mahalo  nuiia 
e  ko  Hawaii  nei.  Ua  kapaia  kekahi  lole  o  Kekupuoki,  a  ua  kapaia 
kekahi  lole  o  Keakualapu,  no  ka  ula  o  ka  lole  i  kapaia  aku  ai  pela. 

3.  Olelo  o  Vanekouva,  i  keia  ku  ana  mai  ona;  ua  emi  loa  na 
kanaka  a  me  na'lii,  aole  nui  e  Kke  me  lakou  i  ka  hiki  ana  mai  o 
Lono.  I  ka  holo  ana  o  na  moku  o  Vanekouva  mai  Hawaii  aku  a 
Oahu;  holo  oia  a  ku  ma  Waikiki ;  aka,  o  kekahi  moku  ona,  holo 
aku  la  ia  ma  ka  aoao  akau  o  Oahu,  a  malaila  i  pepehiia  ai  ke  alii 
moku  a  me  ka  mea  ao-hoku.     Eia  ka  moolelo  no  ka  make  ana. 

4.  I  ka  liolo  ana  o  ua  nioku  la  ma  Koolau,  i  Oahu,  ike  ae  la  na 
kanaka  i  keia  mea  nui  e  holo  ana  ma  ka  moana,  makahehi  aku  la 
na  kanaka  i  keia  mea  nui  kupanaha  loa,  a  kapa  aku  la  na  kanaka 
penei :  "  Ka  pukoa  nui  e  nee  ae  nei  e  !"  Holo  ka  moku  makai, 
hele  no  hoi  na  kanaka  mauka  e  hooho  hele  ai,  "  Ka  mea  nui  e !  ka 
mea  nui  e !"  a  hiki  kokoke  i  Waimea,  ma  ka  akau  o  Waialua. 

5.  A  hiki  ae  la  iwaho  o  Waimea,  hoomakaukau  iho  la  na  kana- 
ka  o  ka  moku  i  na  pahu  wai,  a  i  mau  mea  eha  kekahi  na  lakou,  i 
mau  pahi,  a  hookuu  iho  la  i  ka  waapa  o  lakou  i  ke  kai,  a  holo  mai 
la  iuka  o  Waimea.  0  ka  wai  ka  mea  i  manao  nui  ai  lakou  e  holo 
iuka,  ua  kokoke  paha  e  hapa  mai  ka  wai.  Aole  i  kuu  ka  heleuma 
o  ka  moku,  e  kalewa  wale  ana  no.  Holo  mai  la  lakou  a  pae  iuka 
o  Waimea.  Aole  i  pepehiia  i  ke  kau  ana  mai  iuka.  I  ka  pahu 
nae  na  kanaka.  Ukuhi  iho  la  ua  poe  haole  nei  i  ka  #uku  o  ka 
muliwai,  a  no  ka  awaawa  o  ka  wai.  hookoni  hele  aku  la  lakou  i 
kahi  e  ono  ai  ka  wai. 

6.  Hoau  hele  aku  la  lakou  i  na  pahu  a  lakou,  pela  no  ka  hana 
ana,  a  hala  loa  iuka  o  ka  muliwai.  Ukuhi  iho  la  a  piha  na  pahu, 
hoau  ae  la  kekahi  poe  haole  ma  ka  muliwai  i  na  pahu  a  lakou ; 
hele  ae  la  hoi  kekahi  mau  haole  mauka  ma  kapa  o  ka  muliwai,  a  o 
ua  mau  haole^la  mauka  ka  i  make.  Hele  ae  la  ua  mau  haole  la  a 
Mki  i  kahi  paapu  o  na  kanaka,  alaila,  manao  iho  na  kanaka  e  pe- 
pehi.  Hikau  aku  la  na  kanaka  i  ka  pohaku.  0  kekahi  kanaka, 
o  Kapaleaiku  ka  inoa,  nou  aku  la  ia  i  ka  pohaku,  a  pa  i  ka  auwae 
o  kekahi  haole  a  hina  ia  ilalo. 

7.  A  ike  na  kanaka  o  kela  kapa  ua  hina  ka  haole  ilalo,  naholo 
mai  la  lakou  ma  keia  kapa  e  pepehi  i  na  haole.  Pepehi  iho  la  na 
kanaka,  a  uwe  ae  la  ua  mau  haole  la  no  na  eha.  I  iho  la  kekahi 
kanaka,  "  Ke  uwe  ae  nei,  he  kanaka  no  ka  paha,  ka  i-noa  he  akua 
i  ke  alohilohi  o  na  inaka."  Pepehi  iho  la  na  kanaka  ia  laua.  I  ae 
la  kekahi  kanaka,  aE  akahele  ka  pepehi  mai  o  oukou  i  ke  akua, 
o  Lonoikaoualii  na,  he  akua,  ua  make  aku  la  o  Lono  nui  i  Hawaii, 
koe  mai  nei  o  Lonoikaoualii,  o  Pekekee  nui  ikaika  keia;  he  akua." 

8.  Pepehiia  iho  la  ua  mau  haole  la  a  make,  naholo  aku  la  ka 
poe  haole  e  hoau  ana  i  na  pahu  a  lakou  ma  kela  kapa  o  ka  muli- 

wai,  holo  alm  la  a  hiki  i  ka  waapa  o  lakou,  a  panee  aku  ia  i  kai.  A 
hiki  aku  la  na  kanaka,  kau  ae  na  haole  iluna  o  ka  waapa,  holo  iki 
aku  la  no,  a  liuliu  ki  mai  no  i  na  pu  a  lakou,  aole  hoe  aku,  lana 
malie  mai  la  no  makai  aku. 

9.  Nana  mai  kela  poe  o  lakou  iluna  o  ka  moku,  a  ike  mai  la  ua 
make  kekahi  poe  o  lakou  nei,  alaila,  hoololi  pono  mai  i  ka  moku 
iuka  o  Waimea,  a  ki  mai  la  na  pu  o  ka  moku.  I  ae  la  na  kanaka, 
"  Heaha  la  keia  mea  e  ewoewo  ae  nei."  I  ae  la  kekahi,  "  Kai  noa 
hoi  he  one  a?  he  mea  make,  o  ke  a  mai  hoi  paha  ia  la,  a  pau  loa  ka 
aina.  Pakele  paha  kakou,  i  ka  make  ana  iho  nei  o  keia  mau  akua  : 
o  ka  noho  mai  la  ia  iuka  nei,  pau  loa  kakou  i  ka  make."  Ki  mai  la 
ua  moku  nei  i  ka  pu  mai  ka  la  a  po7  a  nalowale  aku  la. 

10.  Hoi  mai  la  o  Vanekouva  i  Hawaii,  mai  ka  aoao  Komohana 
Akau  mai^o  Ameiika,  a  ku  i  Kawaihae  i  ka  la  14  o  Feberuari  o  ka 
makahiki  1793.  Noi  ikaika  aku  na  kanaka  ia  Vanekouva,  "I  pu, 
i  pauda."  Hoole  mai  o  Vanekouva;  aole  e  kuai  mai  ia  mau  mea. 
Ua  makemakeia  ia  mau  mea  e  ko  Hawaii  nei  ia  manawa,  no  ka 
mea,  he  manawa  kaua  ia;  oia  hoi  ke  kaua  ana  i  lilo  ai  ke  aupuni  o 
keia  pae  aina  ia  Kamehameha. 

11.  I  keia  ku  ana  mai  a  Vanekouva,  o  ka  lua  ia  ;  halawai  laua 
me  Kamehameha,  a  haawi  mai  o  Vanekouva  i  bipi  na  Kameha- 
meha.  Ua  lawe  mai  oia  ia  mau  bipi  mai  Moneterei  mai,  he  awa 
ia  aia  ma  Mesiko.  Ua  mahaloia  kela  poe  bipi  e  ko  Hawaii  nei,  no 
ke  ano  e,  a  ua  kapaia  ka  inoa  he  puaahipi.  Oia  ka  hookumu  ana 
o  na  bipi  e  holo  hihiu  nei  i  neia  manawa  ma  Waimea,  a  ma  Mau- 
na  Kea. 

12.  Holo  o  Vanekouva  mai  Kawaihae  aku,  a  i  ka  la  22  o  Febe- 
ruari,  ku  ma  Kealakekua.  Hana  lokomaikai  o  Kamehameha  ia 
Vanekouva  a  launa  nui  no  me  ia.  No  ka  wai  ole  ma  Kealakekua, 
laweia  na  pahu  wai  o  Vanekouva  e  na  kanaka  ma  kela  wahi  keia 
wahi,  ukuhiia  i  ka  wai  ono  a  piha,  a  hoihoiia  'ku  i  ka  moku  ;  o  ka 
uku,  he  mau  iniha  o  ka  hau.  Oleloao  mai  o  Vanekouva  ia  Kame- 
hameha  e  hooki  i  ke  kaua  ana,  a  e  noho  launa  me  na  'lii  o  Maui 
a  me  Oahu  ;  aka,  aole  i  maopopo  kona  ae  aku. 

13.  Haawi  o  Vanekouva  i  mau  lole  maikai  ia  Kamehameha; 

haawi  aku  o  Kamehameha  i  aahu  hulumanu  no  ke  alii  o  Beritania. 
I  ka  la  8  o  Maraki,  holo  o  Yanekouva  mai  Kealakekua  aku,  a  i  ka 
la  12  o  ia  malama  ku  no  ma  Lahaina.  Ike  o  Yanekouva  ia  Ka- 
hekili,  he  elemakule  oia  ;  oleloao  mai  o  Yanekouva  iaia  e  hooki  i 
ke  kaua  me  Kamehameha,  a  e  launa  pu  me  ia.  Makehewa  ia  ole- 
loao  ana  o  Yanekouva. 

14.  Holo  o  Yanekouva  mai  Lahaina  aku  a  i  Oahu,  a  i  ka  la  20  o 
ia  malama,  ku  no  ma  Waikiki.  0  Kalanikupule  ke  alii  o  Oahu 
ia  manawa.  Ninau  o  Yanekouva  i  ke  alii  i  ka  poe  nana  i  pepehi 
i  ke  kapena  a  me  ka  mea  ao-hoku  o  ka  moku  ma  Waimea  ma  ka 
akau  o  Waialua,  a  kena  ae  la  ke  alii  e  hailuku  i  ua  poe  la.  Hai- 
lukuia  no  ia  poe  kanaka  imua  o  Yanekouva.  Holo  aku  o  Yane- 
kouva  ma  Kauai  a  malaila  aku  holo  hou  oia  ma  ka  aoao  Komohana 
Akau  o  Amerika. 

15.  Hoi  hou  mai  no  o  Yanekouva  i  Hawaii  nei  mai  ka  aoao  Ko- 
mohana  Akau  mai  o  Ameiika,  a  hoea  mai  makai  o  Hilo  i  ka  la  9  o 
Ianuari,  i  ka  makahiki  1794.  Oia  ke  kolu  o  kona  holo  ana  mai 
ma  keia  pae  aina.  Aole  i  komo  oia  iloko  o  ke  awa,  no  ka  mea,  e 
pa  ana  ka  uluaunui  ia  manawa,  he  makani  pono  ole  ke  ku  ka 
moku  ma  ia  awa. 

16.  E  noho  ana  o  Kamehameha  ma  Hilo  ia  manawa.  Holo  aku 
oia  maluna  o  ka  waa  a  ee  aku  la  maluna  o  ka  moku  a  halawai  pu 
laua  me  Yanekouva.  Holo  pu  o  Kamehameha  me  Yanekouva 
maluna  o  kona  moku  a  ku  ma  Kealakekua.  Ma  ka  aoao  o  Puna 
a  me  Kau  ka  holo  ana,  a  ku  ka  moku  i  ka  la  12  o  ia  malama. 
Haawi  o  Yanekouva  ia  Kamehameha  i  mau  hipi  hou  a  i  mau  hipa 
no  hoi.     Makemake  nui  o  Kamehameha  ia  mau  mea. 

17.  Ike  mai  la  o  Yanekouva,  ua  mahuahua  iki  ae  na  pu  kau 
poohiwi  a  Kamehaineha,  aka,  aole  i  malama  pono  na  koa  ia  Ka- 
mehameha  i  ke  ao  a  me  ka  po  no  hoi ;  no  ka  mea,  he  mea  mau  no 
i  ko  Hawaii  nei  poe  alii  mai  ka  wa  kahiko  mai,  hookahi  no  kanaka 
nana  e  kiai  i  ke  alii  i  ka  po,  a  ua  kapaia  ua  kanaka  la,  he  kiai-po. 
No  ia  hemahema  ana  o  Kaniehameha,  ao  mai  la  o  Yanekouva  iaia, 
i  mai  la,  "  E  malama  oe  i  na  koa,  e  hoonoho  papa  ia  lakou,  a  e  moe 
kahi  papa  i  ka  po,  a  e  ala  kekahi  papa  e  kiai  ia  oe,  a  pela  no  e  ma- 

lamaia'i  oe  i  na  la  a  pau  o  kou  ola  ana ;  a  ao  mai  la  o  Vanekouva 
i  ko  Kamehameha  mau  kanaka  i  ka  paikau. 

18.  A  ike  mai  o  Vanekouva,  he  alii  haipule  o  Kamehameha,  i 
hou  mai  oia,  "Aia  ke  Akua  ma  ka  lani ;  ina  i  makemake  oe  e  hai- 
pule,  ea,  e  hoi  au  a  i  Beretania,  a  na'u  no  e  noi  aku  i  ke  alii  e  haawi 
mai  i  kahuna  nou,  a  i  hiki  mai  ua  kahuna  la  ea,  e  ai  noa  oe,  aole 
pono  ka  ai  kapu,  he  mea  hoopunipuni  no  ia ;  aole  akua  ma  ka 
honua  nei,  aia  no  ke  Akua  ma  ka  lani." 

19.  A  ike  ae  la  na  kanaka  a  me  na'lii  ua  ao  oluolu  mai  o  Yane- 
kouva,  ua  like  me  ka  makamaka  niaoli,  oluolu  na  kanaka  a  me  na 
'lii  iaia ;  a  no  kana  ao  ana  mai  ia  Kamehameha  me  ka  oluolu,  no 
ia  mea,  i  aku  o  Kamehameha  ia  Vanekouva,  "  E  hoi  aku  oe,  a  i  ke 
alii  o  Beretania,  a  nana  e  malama  mai  i  keia  aina  o  kakou."  Aole  i 
manao  o  Kamehameha  e  haawi  maoli  aku,  aka,  ma  ke  kokua  wale 
mai  no  kana  haawi  ana  aku  ia  Hawaii  nei. 

20.  Alaila,  holo  aku  la  o  Vanekouva  a  i  Kauai,  a  malaila  aku, 
holo  loa  no  i  Beritania,  aole  i  ku  hou  mai  i  Hawaii  nei.  0  Lehua 
ka  inoa  o  ka  holokahiki  nana  i  mahele  ka  olelo  ana  a  Vanekouva 
me  Kamehameha. 

21.  Mai  ia  manawa  mai,  nui  loa  no  na  moku  i  ku  ma  Hawaii 
nei,  he  mau  moku  manuwa  kekahi,  he  mau  moku  imi  aina  kekahi, 
he  mau  moku  kalepa  kekahi,  aka,  o  ka  nui  o  na  moku  i  ku  mai, 
oia  no  na  moku  o  kohola.  No  Amerika  mai  ka  nui  o  na  moku, 
no  Beritania  mai  kekahi,  no  Farani  mai  kekahi,  no  Sepania  mai 
kekahi,  no  Rusia  mai  kekahi,  no  Perusia  mai  kekahi,  a  no  na  aina 
e  ae  mai  kekahi. 

22.  Ma  Honolulu  a  me  Lahaina  kahi  i  ku  ai  ka  nui  o  na  moku. 
Ku  no  hoi  kekahi  ma  Kauai,  a  ma  Kealakekua  kekahi,  a  ma  Ka- 
waihae  kekahi,  a  ma  Hilo  kekahi,  a  ma  na  wahi  e  ae  no  hoi  kekahi. 
Ma  keia  mau  moku  i  holo  mai  ai  na  kanaka  o  kela  ano  keia  ano, 
kela  helehelena  keia  helehelena.  Aka,  ina  i  maheleia  lakou  e  like 
me  ke  ano  o  ko  lakou  naau,  elua  wale  no  poe  kanaka  ;  o  kekahi 
poe,  ua  hoolohe  i  ka  ke  Akua  mau  kauoha,  a  o  kekahi  poe,  aole  i 
malama  lakou  i  ke  Akua. 

23.  Pela  no  hoi  ka  waiwai  i  loaa  mai  ma  na  moku.     He  mau 

mea  maikai  kekahi ;  a  o  kekahi  he  mea  e  poino  ai.  0  ka  waiwai 
mii  loa  i  loaa  mai,  oia  no  ka  ke  Akua  pono ;  a  o  kekahi  mau  mea 
e  pono  ai,  oia  ka  lole  a  me  ka  hao  a  me  ka  aila  a  me  na  mea  like. 
0  na  mea  make  a  me  na  mea  e  poino  ai,  oia  no  ka  rama,  a  me  ka 
haka,  a  me  ka  nui  loa  o  na  mea  hoohiehie  a  me  na  mea  lealea. 

Na  Ninau. — I  ka  la  a  me  ka  makahiki  hea  i  hiki  mai  ai  o  Vanekouva  ?  Ehia  ma- 
kahiki  ia  mahope  mai  o  Lono  ?  1.  Owai  ke  alii  o  Hawaii  ia  maoawa  ?  1.  Mahea  na 
wahi  i  ku  ai  ?  2.  Heaha  kana  mea  i  hoike  ma  Kauai  ?  2.  Heaha  na  mea  i  loaa  mai 
i  ko  Hawaii  nei  ma  ia  ku  ana  mai?  3.  Pehea  kana  olelo  no  na  kanaka  a  me  na  'lii  o 
Hawaii  nei  ?  4.  Heaha  ka  kanaka  i  olelo  ai  i  ka  ike  ana  i  ka  moku  ?  5.  Owai  ke 
kanaka  i  nou  i  ka  pohaku  i  ka  haole  ?  7.  Pehea  iho  la  na  haole  ?  7.  Heaha  ka  lakou 
olelo  ?  9.  Heaha  kalakou  olelo  i  ko  lakou  lohe  ana  i  ke  kani  o  ka  pu  ?  10.  Nonoi 
aku  na  kanaka  ia  Yanekouva  i  aha  ?  11.  Heaha  na  mea  i  haawiia  ia  Kamehameha  ? 
11.  Nolaila  anei  na  hipi  e  holo  ahiu  nei  ma  Waimea?  12.  Heaha  ka  Kamehameha 
hana  ia  Vanekouva  ?  13.  Heaha  na  mea  i  haawiia  mai  ia  Kamehameha  ?  13.  Heaha 
ka  Vanekouva  oleloao  ia  Kahekili  ?  14.  Pehea  i  hanaia  ai  na  kanaka  i  pepehi  ai  i  na 
haole?  15,  16.  Mahea  o  Kamehameha  i  keia  heu  ana  mai  o  Vanekouva?  Mahea  i 
holo  ai  o  Kamehameha  a  hiki  i  Kealakekua  ?  16.  Heaha  na  mea  hou  i  haawiia  ia 
Kamehameha?  17,  18.  Ao  aku  o  Vanekouva  i  ke  aha?  19.  Pehea  na  'lii  a  me  na 
kanaka  no  keia  mau  oleloao  a  Vanekouva?  20.  Heaha  ka  Kamehameha  i  olelo  aku 
ai  ia  Vanekouva  ?  20.  Haawi  maoli  aku  anei  ia  ?  23.  Heaha  ka  waiwai  nui  i  loaa 
mai  i  ko  Hawaii  nei  ? 


HAAWINA  CVI. 
KA  PAIO  ANA—  HE  OLELO  KI-KE. 

[Enoho  mehameha  ana  o  Uilama  Noonoo,  iloko  o  ke  keena  ma  ka  la  Eapenuia, 

e  nalu  ana.~\ 

Noonoo.  Ke  ake  nei  au  ma  keia  la  e  hooano  hou  ko'u  noho  ana. 
Heaha  la  auanei  ko'u  hopena  ?  E  hoomau  aku  anei  au  i  kuu  pii 
ana  ma  ka  :  puu  o  ka  naauao/  e  like  me  au  e  pii  nei,  a  hiki  aku 
au  i  ka  wekiu,  i  mahalo  mai  ko  ke  ao  nei  i  ka  inoa  o  Noonoo  ?  I 
ole  ia  e  noho  aku  anei  au  ma  kuu  home  i  aloha  nui  ia,  a  hooikaika 
aku  me  na  lima  makaukau  e  hoahu  i  ke  gula  aiai.  Aole  no  i  mea 
e  hoikeike  wale  aku,  aka  i  hiki  ia'u  ke  malama  aku  i  ko'u  mau 
makua,  na  laua  i  malama  ia'u  mai  kuu  wa  liilii  mai.    Ina  paha  o 

keia  mua  aku  aole  ia  he  buke  i  silaia  no'u !     Ina  paha  na  kekahi 
kupua  maikai  e  kuhikuhi  mai  ia'u,  ka'u  alanui  e  hahai  aku  ai ! 
[Komo  mai  o  Lealea,  he  kaikamahine  i  kahikoia  a  nani.] 

Lealea.  E  ke  kanaka  ui !  Ua  hoholaia  kou  lae  e  ka  Noonoo. 
E  haliu  mai  i  o'u  nei !  He  nui  no  kou  akamai.  Ma  kou  hoo- 
ikaika  iki  ana,  he  hiki  auanei  ia  oe  ke  hoahu  mai  i  ke  gula  a  nui, 
a  lawa  pono  no  Jke  kahikoia'na  o  kou  Mno  a  nani  me  na  kapa  aahu 
o  na  'Lii  o  ke  ao  nei.  E  kulou  m.ai  auanei  ka  poe  koikoi  imua  ou, 
a  aohe  oe  e  nele  ana  no  kekahi  lako  kino  e  kokua  ana  i  kou  noho 
lealea  ana.  E  kaulana  aku  auanei  ka  nani  o  kou  kino,  ka  nui  o 
kou  waiwai,  me  ka  hohonu  o  kou  ike  ma  ka  honua  nei,  mai  ka 
mea.  uuku  a  i  ka  mea  nui. 

Noo.  Ke  manao  nei  au,  ua  ike  no  au  ia  oe  ;  aole  anei  o  Lealea 
kou  inoa  ?  He  oiaio,  aole  no  paha  e  hilahila  ana  ka  mea  hoopono 
no  kona  inoa  ? 

Lea.^0,  aole  loa  no  !  E  ao  aku  auanei  o  Lealea  ia  oe,  aohe 
make  hana  ma  kekahi  mea  i  loaa  mai  ai  ka  pomaikai  io  nou ;  aka, 
ke  ake  nei  au  nou,  e  hooikaika  oe  i  kou  naau,  i  mea  e  kaulana  ai 
oe  no  ka  noeau.  E,  e  hahai  oe  mamuli  o  ko'u  ao  ana.  E  noonoo 
aku  oe  no  ka  hauoli  nui  e  ili  mai  ana  ia  oe,  no  ka  mahaloia,  a  no 
ka  hoomalimaliia  e  na  mea  a  pau. 

Noo.  Ua  ike  no  au  ia  oe  !  0  Lealea  no  kou  inoa  !  E  ola  ka- 
kou  no  kakou  iho  wale  no  anei  ?  Ua  hoao  mai  nei  oe  e  hoopuni- 
puni  ia'u ;  aka,  ua  maopopo  ia'u  kou  mau  hoowalewale  ana.  0 
uhaele  aku  mai  o'u  aku  nei.  Ke  manaolana  nei  au  aole  o  wau 
kekahi  e  hookipa  ana  ia  Lealea. 

Lea.  [Ua  nalo  aku  me  ka  hamumu  ana.]  Kuhi  au  aole  oia  e 
ike  mai  ana  ia'u. 

Noo.  Aia  la  !  ua  hoopio  aku  au  i  kekahi  enemi.  0  !  ina  paha 
ua  maopopo  like  ia'u  na  enemi  a  pau  e  hoowalewale  mai  ana  ia'u, 
me  na  olelo  malimali,  i  mea  e  haalele  ai  au  i  ke  ala  o  ka  hoopono ! 

[Komo  mai  o  Mamona.  He  keikikane  ia,  kohu  elemakule  la  me 
ka  kapa  aahu  kupono.] 

Mamona.  E  hoolohe  mai  i  ka'u,  a  na'u  no  e  haawi  ia  oe  i  ka 
oleloao,  i  oi  aku  kona  waiwai  mamua  o  na  oleloao  a  pau  o  kekahi 

poe  e  ai.  Aole  anei  oe  i  lohe  no'u — no  ko'u  waiwai,  ko'u  hano- 
hano  ?"  Ua  piha,  a  hu,  ko'u  waihona  dala.  Pomaikai  auanei  oe 
ke  hana  aku  oe,  e  like  me  a'u  nei.  E  hoomoakaka  aku  au  ia  oe 
ke  ala  e  loaa'i  ia  oe  keia  waiwai  nui.  E  hahai  mai  oe  mamuli  o'u 
nei  a  e  olioli  auanei  oe. 

Noo.  Owai  oe,  ka  mea  e  ao  mai  nei  ia'u  ?  Ke  imi  nei  anei  oe  i  ka 
pomaikai  io  no'u,  ke  hoao  mai  nei  paha  oe  e  hoopunipuni  mai 
ia'u.     Aka  nae,  e  kamailio  mai.     He  ake  ko'u  e  ao  ma  kou  ano. 

Mam.  E  kamailio  aku  no  au,  a  e  ike  pono  mai  auanei  oe,  o  kou 
pono  ka'u  e  imi  nei.  Ua  akaka  anei  ia  oe  he  mea  hoopomaikai  ke 
gula  ?  [hoike  mai  oia  i  ke  gula.]  E  nana  mai  i  keia  gula7  me  keia 
dala  !  Eia  no  ke  dala  a  lawa  no  ke  kuai  ana  i  na  lako  kino  no  kou 
mau  makua  palupaiu,  no  ke  koena  o  ko  laua  ola  maanei.  Aole  nae 
oia  ka  lihi  iki  o  ko'u  waiwai.  E  hana  oe  e  like  me  ka'u  i  hana  aku 
nei,  alaila,  aole  oe  e  loaa  ana  a  lawa  wale  no  no  ke  ola  o  kou  mau 
makua,  aka  hoi  e  lawa  ana  i  mea  nou  e  kokua  aku  i  ka  poe  nele,  a 
me  ka  poe  i  haule  iloko  o  na  popilikia  he  nui  wale.  Aole  no  au  e 
hoohaiki  ana  i  kou  pono,  i  imi  aku  oe  ma  ka  oihana  hookahi  wale 
no,  eia  ka  mea  nui — e  hoahu  i  ke  gula  me  ke  dala  !  Pehea  auanei 
e  hoopomaikaiia  ai  ka  poe  ilihune,  ka  poe  e  noho  ana  ma  ka  malu 
o  ka  po,  a  me  ka  poe  e  moe  ana  me  ka  mai,  ka  poe  i  hiM  ole  ke 
kokua  ia  lakou  iho,  ke  kokua  ole  aku  ka  poe  waiwai,  me  ka  poe 
makaukau  ia  lakou  !  E  hoolohe  aku  i  ka  leo  kahea  o  na  ahahui 
lokomaikai  ma  na  kihi  a  pau  o  ke  aupuni !  "  E  manawalea  mai  ia 
makou  i  ke  gula !  i  ke  gula,  i  mea  e  hiki  ai  ia  makou  ke  hooili  aku  i 
ka  Eaihala  Hemolele  a  i  ka  poe  e  noho  ana  ma  ka  malu  o  ka  po,  i 
ola  mau  loa  lakou  !  Pehea  la  auanei  e  hiki  ai  ia  makou  ke  hooko 
aku  mamuli  o  kela  kauoha  a  ka  Haku,  i  kona  i  ana  "  E  hele  ae 
oukou,  e  hoohaumana  aku  i  na  lahuikanaka  a  pau,"  ke  ole  ke 
gula  ?  "  Malia  paha  e  koho  ana  oe  e  lilo  i  kahww  haiolelo  no  ka 
Euanelio ;  aka  hoi  i  kou  imi  ana  ma  ia  pono  e  akahele  nae  o  hoo- 
huakeeo  mai  ka  poe  hoihoi  o  kou  ohana-hipa;  no  ka  mea,  ina  lakou  e 
kue  ana  i  kau,  malia  paha,  aole  lakou  e  puunaue  aku  i  kekahi  hapa 
o  ko  lakou  gula  no  kau  mau  kumu  manawalea,  a  ma  ia  hana  e 
poho  auanei  oe.     Ke  ole  no  keia  gula,  me  keia  dala,  he  mea  hiki 

ole  no  ke  hoomalielieia  aku  ka  leo  alopihe,  e  kupinai  ana  ma  na 
welelau  a  pau  o  ke  ao  nei,  no  na  popilikia  i  kupipi  mai  maluna  o 
kanaka.  Malia  paha  e  koho  ana  oe  e  lilo  i  kahuna  lapaau.  Maikai 
no  kela  ;  aka  hoi,  ina  ma  ia  ano,  e  kahea  ia  oe  e  hele  a  e  lapaau 
aku  i  ke  hanaka  waiwai,  i  mea  e  loaa  pono  aku  i  kona  gula,  ka  mea 
e  hoomakaukau  ana  ia  oe  e  kokua  aku  i  ka  poe  nele,  mai  wikiwiki 
aku  oe  ma  ka  lioola  leolee  ana  i  kona  mai ;  o  hiki  ole  auanei  ia  oe  e 
haawi  aku  iaia  i  bila  nui  no  kou  luhi  a  pela  e  hoohaiki  mai  auanei 
oe  i  kou  waihona  manawalea.  Ke  koho  oe  i  ka  oihana  kalepa  eia 
kau  olelo  e  kakau  aku  ai  ma  kou  ipuka — gula  !  E  hoopii  aku  oe 
i  ke  kumukuai  o  kou  mau  waiwai  ke  maopopo  ole  i  ka  mea  e  kuai 
ana,  ua  emi  ia  kumukuai  ma  na  hale  kuai  e  ae.  Kona  hewa  ia, 
aole  kau.  [Me  ka  imo  ino  ana  o  ka  maka.]  E  alunu  mai  oe  i  ka 
waiwai,  a  e  ohi  mai  a  nui,  no  ka  mea,  makena  wale  no  ka  pono  au 
e  hiki  ana  e  hana,  ke  nui  mai  kou  waihona  gula. 

[Komo  mai  o  Oiaio,  he  keikikane  me  ka  mahiole,  a  me  ka  pale 
kaua,  a  e  paa  ana  ma  kona  lima  he  hae  i  kakauia  me  ka  huaolelo 
"  Oiaio,"  a  i  wili  ia  ka  pahu  hae  me  na  mea  uliuli.] 

Oiaio.  [E  kowelo  ana  i  kona  hae.]  E  kuaiia  anei  ke  gula  i  mea 
e  poiho  ai  ka  Oiaio,  ke  Kaulike  me  ka  Hoopono  ? 

Mam.  [Me  ka  hookuekuemaka  aku  ia  Oiaio.]  Owai  anei  oe  ?  i 
komo  wale  mai  oe,  oiai  e  ao  ana  wau  i  ko'u  hoaloha,  ia  Noonoo  ? 

Oia.  Owau  kekahi  i  ake  nui  ma  ka  hoopono,  a  aole  loa  wau  e 
ae  ana  i  kekahi  mea  e  ae,  e  hahai  ana  ma  keia  pono  hookahi  no,  e 
puni  wale  oia  i  kau  mau  olelo  hoomalimali.  [E  haliu  ana  ia  Noo- 
noo.]  E  Noonoo,  aole  anei  oe  i  ike  aku  iaia  nei  ?  Oiai  he  mea 
olioli  iaia  ke  maopopo  ia  oe  o  kau  pono  oia  no  ke  kaili  ana  i  ke  gula 
aiai  mai  a  kau  mau  hoalauna  mai,  aole  anei  maopopo  ia  oe  kona 
manao  apiki,  oia  hoi,e  alunu  wale  aku  oe  ia  waiwai,  a  e  kikoo  aku 
oe  i  kou  lima  ma  ke  apuka  a  me  ka  wahahee,i  mea  e  loaa  mai  ia 
waiwai  ia  oe  ?  E  noonoo  akahele  oe,  mamua  o  kou  hahai  ana  i 
kana ! 

Noo.  [Ku  oia  iluna  a  hoopaa  aku  i  ka  lima  o  Oiaio.]  E  kuu 
hoaloha,  Oiaio  !  He  mana  ole  kojna  huaolelo  ia'u,  i  hoike  aku  au 
i  ko'u  mahalo  ia  oe  no  kou  hiki  ana  mai  i  keia  wa,  i  ole  au  e  hahai 

mamuli  o  keia  mea  maalea,  o  Mamona !  Ke  kamaaina  nei  au  iaia 
ano  la;  aka  na  kona  ano  lokomaikai  hookamani  i  hoomakapo 
iki  mai  ia'u  mamua  iho  nei.  Aka,  o  hoopono  ka'u  huaolelo  hoopo- 
lolei  ma  nei  mua  aku. 

Mam.  E  mamao  loa  aku,  mai  o'u  aku  nei  ia  nianao  o  ke  ao  aku 
ia  oe  e  apiki  aku  !  Aka  hoi,  o  ke  gula  he  kumu  hoopomaikai  no 
ia ;  a  ke  nele  ia,  aole  loa  e  hiki  ana  ia  kakou  e  wehe  i  na  hema- 
hema,  a  me  na  pilikia  o  ka  poe  ilihune. 

Oia.  E  Mamona,  i  puneihei  wale  ia  !  0  hoi  aku  oe  i  kou  wai- 
hona  gula,  a  e  noonoo  aku  no  ka  paewaewe  o  kau  mau  olelo.  0  ke 
aha  la  ia,  ina  aole  he  hana  hoopunipuni,  ke  ae  oe  e  puni  wale  ia 
ka  mea  e  kuai  ana  i  kou  waiwai,  a  e  haawi  mai  oia  a  oi  aku 
mamua  o  ke  kumu  kuai  kupono  ?  A  e  hookeakea  hoi  ka  ola  pono 
ana  o  ka  mea  mai,  i  nui  mai  kou  waiwai?  He  oiaio,  ua  oi  loa  ia 
hewa ;  no  ka  niea,  aole  oe  i  hao  i  kona  gula  wale  no,  aka,  ua  kaili 
pu  oe  i  ke  ea  makamae  o  kona  ola ;  a  he  hiki  anei  ke  kaupaona  ia 
ia  waiwai  me  ke  gula  ? 

Mam.  [Nalo  lohi  aku  la  me  ka  namunamu  ana.]  Pio  iho  la 
wau  la ! 

Noo.  E,  Oiaio,  e  !  0  oe  no  ko'u  alihikaua,  a  e  hoomoakaka  mai 
imua  o  ko'u  mau  maka  i  na  pahele  a  pau  e  waiho  ana  ma  kuu  ala 
ma  keia  ola  ana  ! 

Oia.  Ina  oe  e  hookipa  mau  mai  ia'u,  a  e  hooia  mau  ia'u  ma  na 
wahi  a  pau,  e  lilo  no  au  i  alakai  nou.  He  ake  nui  ko'u  e  lawe- 
lawe  i  ka'u  mau  lako  hoouka  kaua  no  na  kanaka  a  pau  loa.  Aka 
nae,  aole  hiki  ia'u  ke  kokua  aku  i  ka  poe  e  hookuli  ana  i  ka'u. 

[Komo  mai  o  Manawalea,  o  Mikiala,  a  me  Akahai;  he  hae 
iloko  o  ka  lakou  mau  lima  pakahi,  i  kakauia«pakahi  me  na  inoa  o 
lakou.  Ua  hoaahuia  o  Manawalea,,  he  kaikamahine  nui,  me  ka 
lole  ahinahina ;  a  komo  mua  mai  oia.  Ua  hahaiia  oia  e  Mikiala, 
he  kaikamahine  uuku  iho,  me  ka  lole  ulaula,  a  ua  hooleiia  me  na 
lei  pua.  Komo  hope  mai  o  Akhai,  he  kaikamahine  uuku  me  ka 
lole  keokeo.  Ku  lakou  ma  ka  papa-hoike,  a  kowelo  ae  la  i  na  hae.] 

Manawalea.  He  ake  no  ko  Mamona,  kela  hookamani,  e  kuhi- 
hewa  aku  oe,  eia  wau  nei  e  hahai  ana  ma  kona  mooa  !     Ke  hahai 

nei  o  Manawalea  mahope  o  Oiaio.  Ua  koho  oe  iaia  i  Alihikaua 
nau,  owau  no  anei  kekahi  o  kou  mau  punahele  ?  [Me  ka  papalina 
aka  hohola  ae  oia  i  kona  lima,  apo  aku  no  o  Noonoo.] 

Noo.  0  oe  io  no  kekahi ! 

Mikiala.  Ua  hoolilo  mai  oe  ia  Manawalea  i  punahele  nau.    He 
ake  no  ko'u  e  Mikiala  mau  oe  ma  na  hana  maikai  a  pau ! 
[PuiM  aku  o  Noonoo  i  kona  lima.] 

Noo.  Ua'  pomaikai  nui  no  au  ma  ka  hookipa  ana  ia  oe. 

Akahai.  Ua  hoopio  mai  nei  oe  ia  Lealea;  e  lawe  anei  oe  ia 
Akahai  i  hoa  pane  nona  ? 

[PuiM  aku  i  kona  lima.] 

Noo.  Me  Oiaio,  kuu  alihikaua ;  me  o'u  mau  hoalauna,  o  Mana- 
walea,  o  Mikiala,  a  me  Akahai,  ke  manaolana  nei  au  e  pio  ana  no 
ko'u  mau  enemi  a  pau  ia'u.  He  mea  poino  loa  no'u  ina  ua  koho 
au  mamuli  o  Lealea  me  Mamona.  Ano  la  ua  lilo  lakou  i  mau 
enemi  no'u. 


HAAWINA  CYLL 
KA  NANANANA  ME  KA  NALO. 
I  ae  ka  Nananana  i  ka  Nalo  makalii, 
"  E  pii  i  kuu  keena  nei,  ua  nani  a  maikai ; 
He  ala  pakaawili  nae  e  pii  a  komo  mai ; 
Pii  mai  a  milimili  i  na  mea  nani  e." 
Hoole  nae  ua  nalo  nei  "aole  au  e  ae, 
I  na  e  pli  au  ia  alapii,  aole  e  hoi  hou  mai." 

"  Ua  luhi  paha  oe  i  ka  lele  i  o,  a  ia  nei  ? 
E  komo  mai  a  maha  ma  kuu  bela  makalii  ; 
Ua  puni  i  na  pale  a  halii  ia  i  na  kihei, 
E  komo  a  maha  ild  a  na'u  oe  e  uhi  aa" 
Hoole  hou  ua  Nalo  nei,  i  ae,  "ua  lohe  au, 
Ka  mea  i  moe  ia  bela  ou?  aole  e  ala  hou." 

3.  Ninau  hou  ua  Nananana  i  ka  Nalo  makalii, 
"  Pehea  wau  e  hoike  ai  i  kuu  aloha  e  ? 

Nui  na  mea  ono  e  ma  kuu  keena  nei  ; 
E  komo  mai,  lalau  a  ai,  aole  e  kuai." 
Hoole  no  ua  Nalo  nei,  "Aole  hiki  ia'u, 
Aole  make  e  ike  ae  i  na  keena  ou." 

4.  "  Maikai  no  oe,  akamai,  e  Nalo  makalii, 

He  nani  na  eheu  ou,  na  maka,  he  maikai ; 
He  wahi  aniani  ko'u  ma  kuu  keena  nei, 
A  komo  mai  e  nana  no  i  kou  kino  maikai  e." 
Pane  ua  Nalo  makalii,  "  Mahalo  au  i  kau  ; 
i  Aloha  oe,  ke  hoi  nei  au,  mahope  e  lioi  hou  no." 

5.  Ua  ho^'  ua  Nananana  la  i  kona  lua  e, 
Akaka  no  e  ho^  hou  mai  ua  Nalo  makalii ; 
He  punawelewele  e  ka  iala  i  hana'i  ; 
Halii  i  kona  papa  ai  e  ai  ia  Nalo  nei. 

6.  A  puka  hou  iwaho  a  mele  oli  ae, 

"  E  komo  ea,  ka  Nalo  e,  me  kou  eheu  maikai, 
He  nani  kou  kahiko  e,  he  nani  no  kou  poo ; 
Kou  maka  he  elaimana  e,  he  kepau  wale  ko'u." 

7.  A  emo  ole  lohe  no  ka  Nalo  makalii 
Ia  oli  nolunolu  nei  a  lele  lohi  mai, 
Lelele  a  kokoke  no,  a  hookokoke  hour 

Kau  ka  manao  ma  kona  poo  me  kona  maka  pu? 
Kona  kahiko  nani  e,  me  e  ka  naaupo ! 
Lele  ua  Nananana  nei,  lalau  a  kauo  no 
Ma  ia  ala  pakaawili  e,  ia  Nalo  makalii 
Iloko  o  kona  lua  po  aole  i  hoi  hou  mai. 

8.  Na  kamalii,  e  ao  oukou,  o  lohe  a  ae  ae 
Na  hua  nolunolu  me  he  mea  mahalo  nae  ; 

Ka  maka,  pepeiao,  naau,  ka  oukou  e  paa  mau, 
Mai  like  me  ua  Nalo  nei,  e  ao  o  make  pu. 

20 

HAAWINA  CVIII. 

"  HE  IKAIKA  KO'U  MAU  LIMA  A  ME  NA  HOE,  AOLE  AU 
MAKAU."— HE  OLELO  NANE. 

1.  Aia  ma  Amerika  Akau  kekalii  wailele  nui,  o  Niagara  ka 
inoa  ;  he  wailele  nui  loa  ia.  Ekolu  haneri  anana  ka  laula  o  ka 
muliwai,  a  iwakaluakumamalima  anana  ke  kiekie  o  ka  haule  o  ka 
wai. 

2.  Ua  ku  makou  ma  ke  kapa  o  ka  muliwai,  maluna  ae  o  kahi 
e  lele  ai  ;  a  ua  ike  makou  i  kekahi  kanaka,  o  Makauole  kona 
inoa,  e  hele  ana  maluna  o  kona  waapa,  me  ka  manao  ole  i  ka 
wailele.  Ua  moe  ia  malalo  o  kona  waapa  me  ka  nanea  a  me  ka 
makau  ole  ;  kahea  aku  makou  ia  ia,  me  ka  olelo  aku, "  Ea,  e  Ma- 
kauole,  ua  poina  anei  ia  oe  ka  wailele  malalo  ?"  I  mai  la  kela, 
"Aole  ;  ua  loihi  aku  ia." 

3.  Ua  ike  makou,  ua  kahe  ikaika  ka  wai,  a  ua  hookokoke  aku 
no  ia  i  kahi  e  lele  ai ;  nolaila,  kahea  hou  makou  iaia, "  E  Makau- 
ole.,  ea,  e  huli  a  hooikaika  e  hoi  mai,  o  lele  oe  i  ka  wailele."  I 
mai  la  kela,  "  Mai  makau  oukou,  ua  loihi  aku  ka  wailele,  a  ikaika 
ko'u  mau  lima,  me  na  hoe,  aole  au  makau."  Ua  ike  makou,  ua 
mahuahua  ka  ikaika  o  ka  wai.  Kahea  hou  makou  iaia  me  ka  leo 
nui  ikaika,  "E  Makauole  e,  e  hooikaika,  e  hoi  koke  mai  oe  o 
make  i  ka  wailele  ;  mai  hoopanee  o  make." 

4.  I  mai  la  kela,  "  Lapuwale  oukou  !  aole  au  makau.  Ua  raa- 
kaukau  loa  au  ;  ikaika  ke  kino,  aole  nawaliwali  iki ;  ikaika  na 
lima,  maikai  na  hoe,  a  me  ka  waapa  ;  mai  hoomakau  mai  ia'u." 
Auwe  aku  la  makou,  me  ka  makau  nui  loa.  "  E  hooikaika,  ano 
la  e  hoe  mai  o  make,  auwe  I  auwe !  mai  hoopanee  iki ;  ano  la  e 
hoi  mai."  Nana  ae  la  kela.,  a  ua  mnnao  ua  wikiwiki  no  kona  holo 
ana  a  ua  makau  iki.  Nonoi  mua  aku  la  makou  iaia,  me  ka  uwe 
ana,  a  me  ka  waimaka,  "e  hooikaika  oe,  e  holo  hou  mai  iluna." 

5.  Ua  hoololi  oia  i  ka  waapa,  a  hooikaika  me  na  hoe,  a  ua 
neenee  iki  mai,me  ka  manao  e  pakele  no  ia;  a  hoomaha  iho  me 
ka  manao  e  hiki  no  iaia.  Ua  noi  ikaika  hou  makou  iaia  ;  e  hoo- 
ikaika  mai.  I  kona  hoomaha  ana  ua  lele  ikaika  ka  waapa  ma  kahi 
kokoke  i  ka  wailele.    A  makau  no  oia.    Hoi  hou  iho  la  ia  e  hoo- 

• 

ikaika  me  kona  ikaika  a  pau  i  pakele  niai  ;  a  ua  neenee  iki  mai 
no  ;  aka  aole  nui  kona  neenee  ana  ;  i  kekahi  manawa  ua  manao 
ia  e  lanakila  no,  aka,  ua  aneane  iho  la  e  pau  kona  aho,  aole  nae 
pau  ka  ikaika  o  ka  wai.  Ua  makemake  oia  e  hoomaha  iki  ;  aole 
nae  he  pono  o  make  ;  weliweli  iho  la  kela.  Kahea  mai  la  oia  ia 
makou  e  kokua  aku  iaia,  hoole  makou  me  ka  uwe  aku,  "Aole  e 
hiki  ia  makou." 

6.  Kahea  mai  la  kela,  "  E  make  ana  au !  e  make  ana  au  !"  Ku 
iki  ka  waapa  ma  ke  kae  o  ka  wnilele  a  lele  iho  la.  Naha  ka 
waapa  a  make  hoi  ke  kanaka.  Uwe  nui  aku  makou  iaia  me  ka 
weliweli  nui  loa  i  kona  make  ana.  Owai  ka  mea  e  like  me  keia 
kanaka  i  kona  hoopanee  ana  e  huli  a  hoi  iuka  i  pakele  i  ka  make 
ma  ka  wailele  ? 

7.  Ua  like  ka  mea  inu  rama  me  ua  mea  la  ;  ua  manao  ia  aole 
ona  makau  ;  o  kona  manawa  e  make  ai  oia  kona  manawa  e  ma- 
kau  ai.  Pela  no  ke  kanaka  mihi  ole  ;  ua  makau  ole  a  aneane  e 
make,  pau  kona  manao  hoopanee,  e  like  me  ua  Makauole  la.  E 
kuu  hoalauna,  aole  anei  e  makau  oe  e  like  me  ua  kanaka  la,  ka 
mea  i  makau  ole  i  ka  wailele  ? 

Na  Ninau. — 1.  Mahea  kekahi  wailele  nui?  1.  Owai  kona  inoa?  1.  Ehia  anana 
ka  laula  o  ka  muliwai  a  ehia  ke  kiekie  ?  2.  Owai  ke  kanaka  maluna  o  ka  waapa? 
manao  no  anei  oia  i  ka  wailele  ?  2.  Pehea  kana  olelo  ?  Pehea  i  kaheaia  aku  ai  oia  ? 
3,  4.  Heaha  kana  pane  mai?  6.  Pehea  kana  kahea  ana?  6.  Like  anei  oe  me  keia 
kanaka?  7.  Owai  kekahi  mea  like  me  ia  ?  Heaha  ka  mea  i  so  mai  ia  oukou  ma 
keia  haawina?    E  na  keiki,  he  pono  anei  e  hoopanee  i  ka  huli  ana  i  ke  auia  mai  ? 


HAAWINA  CIX. 
KA  MANA  O  IEHOVA. 


1.  Ma  ka  olelo  a  Iehova  i  hanaia'i  na  lani ;  0  ko  laila  lehulehu 
no  hoi  ma  ka  ha  ana  o  Kona  waha. 

2.  Ke  houluulu  nei  Oia  i  na  wai  o  ka  moana  me  he  puu  la  : 
Ke  hoahu  nei  no  hoi  Oia  i  ka  hohonu  iloko  o  na  hale  papaa. 

3.  E  makau  aku  ka  honua  a  pau  ia  Iehova ;  E  weliweli  aku 
Iaia  ka  poe  a  pau  e  noho  ana  i  ke  ao  nei. 

4.  No  ka  mea,  i  iho  la  Ia,  a  o  ka  hanaia  no  ia  ;  Kauoha  iho  la 
Ia  a  o  ke  ku  paa  mai  la  no  ia. 

5.  Ke  hoolilo  nei  o  Iehova  i  ka  manao  o  na  kanaka  i  mea  ole; 
Ke  hoolilo  nei  Oia  i  ka  noonoo  o  na  lahuikanaka  i  mea  lapuwale. 

6.  0  ka  manao  o  Iehova  e  kupaa  mau  loa  ia  ;  A  o  ka  noonoo 
o  Kona  naau  i  na  hanauna  a  pau. 

7.  Pomaikai  ka  lahuikanaka  o  Iehova  kona  Akua ;  Ka  poe 
kanaka  hoi  Ana  i  koho  ai  i  hooilina  Nona. 

8.  Ke  nana  mai  nei  o  Iehova  mai  luna  mai  o  ka  lani  ;  Ke  ike 
mai  nei  no  la  i  na  keiki  a  pau  a  kanaka. 

9.  Mai  Kona  wahi  i  noho  ai,  Ke  nana  mai  nei  Oia  i  ka  poe  a 
pau  e  noho  ana  ma  ka  honua. 

10.  Ke  hana  nei  Oia  i  ko  lakou  mau  naau  a  like  ;  Ke  hooma- 
nao  mai  nei  no  Ia  i  ka  lakou  mau  hana  a  pau. 

11.  Aole  alii  i  ola  i  ka  lehulehu  o  ka  poe  kaua  :  Aole  ke  ka- 
naka  ikaika  i  hoolaia  e  ka  ikaika  nui. 

12.  0  ka  lio  he  mea  lapuwale  ia  e  malu  ai ;  Aohe  mea  e  hoo- 
laia  e  ia  ma  kom.  ikaika  nui. 

13.  Aia  hoi  ka  waka  o  Iehova  maluna  o  ka  poe  weliweli  Iaia. 
Maluna  o  ka  poe  i  manaolana  i  Kona  aloha; 

14.  E  hoopakele  i  ko  lakou  uhane  i  ka  make,  A  e  hoomau  i  ko 
lakou  ola  nei  mai  ka  pololi  ana. 


HAAWINA  CX. 
AUHEA  LA  KE  KUMU  E  KAENAAI? 

1.  Auhea  la  ke  kumu  e  kaena  ai 
Ka  ^hane  o  kanaka  kuewa  nei  ? 
He  anapu  uila,  he  ehu  o  kai, 

A  hala  ke  ola  ma  ka  lua  e  maha'i. 

2.  Na  lau  o  ke  oka,  me  ko  ka  wilou, 
E  mae,  helelei,  a  waiho  pu  no  ; 

E  like  me  neia  e  moe  pu  ai 
Na  ui,  na  oo,  na  hune,  waiwai. 

3.  Ka  pokii  a  mama  i  hiipoi  mai, 
Me  mama  pu  no,  ana  i  u  aku  ai, 
Me  papa  nana  laua  i  hoolako  pu, 
Pau,  pau  i  ka  maha  ohana  lakou. 

4.  Ka  lima  kakauha — ka  lima  Moi, 
Ka  lae  i  leiia  i  ka  papale  alii, 

Ka  maka  i  ao,  ka  puuwai  i  aa  mau, 
Ua  nalo,  ua  moe  ma  ka  lua  kupapau. 

5.  Ka  lopa,  ka  mea  i  ohi,  a  lu, — 
Ke  kahukiai  o  na  kao  ma  na  puu , 
Ka  mea  aea  wale,  makilo  i  ai, 
Ua  mae  me  he  mauu  la  i  hehiia'i. 

6.  Nalo  ae  la  na  kini  ;  ua  like  lakou 
Me  na  pua  mae  wale,  i  kupu  ae  no  ; 
Ea  mai  na  hanauna  e  like  me  nei, 
A  haku  kaao  i  hakuia  mau  e. 

7.  Ua  like  kakou  me  na  kau  i  hala'e, 
Koonei  ike  ana,  mai  a  lakou  mai  ; 
Ono  iike  ka  wai,  nani  iike  ka  la, 
Ko  like  na  hana,  pau  like  ka  wa. 

8.  Ka  imi  manao  la,  ua  like  pu  no, 
Makau  i  ka  make  kakou,  me  lakou  ; 
Apo  like  kakou  i  ke  ola  oonei, 

Ke  ola  pokole,  kaulele,  a  hee. 

9.  Ua  aloha  lakou  la,  ua  nalo  no  nae, 
Ka  puuwai  ieie  ua  malili  mai  ; 
Ua  u, — ua  hamau  ia  leo  kanikau, 
Ua  liaa, — lele  nae  ia  oli,  ua  pau. 

10.     Ka  lana,  ka  hoka,  lea,  eha  mai  no, 
Owili  pu  ia  ma  ke  ao,  ma  ka  po  ; 
Ka  aka,  waimaka,  hauoli,  uhu, 
Aleale  lakou  la,  a  ooloku. 

11.     Auhea  la  ka  pono  ke  kaena  e  ? 

Ka  opuu  o  ke  ea,  au  i  ake  mau  nei, 
E  mae  ana  ia,  a  kulou  ke  poo, 
A  haule,  a  make,  a  nalo  ae  no. 


HAAWINA  CXI. 

NA  LUAPELE. 

1.0"  Pele  "  ka  inoa  o  kekahi  o  na  akua  nui  o  ko  Hawaii  nei 
lahui,  i  ka  manawa  i  uhi  mai  ai  ka  pouli  o  ka  naaupo  maluna  o 
ka  aina.  Ke  akua  ia  o  ke  ahi  ;  a  o  Kilauea  kona  wahi  noho  mau. 
Mai  laila  mai  no  i  puka  mai  ai  oia  a  hooweliweli  aku  i  na  kama- 
aina.  He  akua  i  manao  nui  ia,  a  i  makau  nui  ia  no  hoi  e  keia 
lahui  ma  na  kau  i  hala'e.  He  mea  mau  no  i  ka  poe  naaupo  o  na 
lahui  a  pau,  ke  moakaka  ole  mai  ke  kumu  o  na  hana  kupanaha 
i  hanaia  imua  o  ko  lakou  mau  īnaka,  e  manao  koke  aku  no,  na 
kekahi  akua  no  ia  i  hana.  He  oiaio  no,  na  Ke  Akua,  na  Iehova 
no  i  hana  ia  mau  mea  ;  eia  nae  ke  kuhihewa  o  keia  poe, — ko 
lakou  kapa  ana  aku  i  ka  ike  o  ka  maka,  oia  no  ka  mana,  nana  ia 
ike  maka  i  hana. 

2.  Pela  iho  la  no  me  na  lahui  i  ike  ole  i  Ke  Akua  Oiaio,  ma 
na  kau  i  kaahope  loa  ae  nei.  0  ka  inoa  Enelani  o  na  luapele 
[Yolcano]  mai  a  ka  poe  Eoma  mai  no  ia  o  ka  wa  kahiko  loa. 
0  "  Vulcan"  ka  inoa  o  ke  akua  ahi  o  ka  poe  Roma,  me  ka  poe 
Helene  o  ka  wa  kahiko.  Aia  no  kona  wahi  noho  mawaena  o  ka 
honua,  a  maloko  o  na  luapele.  He  amara  kana  oihana  ;  a  nana 
no  i  hana  i  na  ihe  weliweli  o  Jupiter  (Iupita)  ke  Akua  nui  o  ka 
wa  kahiko.  Ua  like  pu  no  ka  naaupo  o  ka  poe  kahiko,  na  lakou 
mai  no  na  lahui  o  keia  wa  i  pookeia  ma  ka  naauao,  me  na  kupu- 
na  o  Hawaii  opio  e  noho  nei. 

3.  He  loli  wale  na  manawa  o  ka  pahu  ana  mai  o  na  luapele. 
Ua  loihi  loa  no  ka  wa  i  moe  malie  mai  ai  kekahi  mau  luapele,  e 
like  ana  no  me  ka  luapele  ma  Ischia,  kekahi  mokupuni  liilii  ma 
ke  kahakai  komohana  o  Italy  (Italia.)  Ua  moe  malie  mai  ko 
laila  luapele  no  na  keneturia  he  17  mai  o  kekahi  luai  ana,  a  i 

kekahi.  Kekahi  poe  luapele  nae  ua  pahu  mau.  Pela  no  i  a 
mau  ai  o  Stromboli  uo  keia  mau  makahiki  he  2000  ;  a  pela  hoi 
o  Rancuagua,  ma  Chili  (Kili.)  Aia  no  keia  mauna  ma  ka  hiki- 
na  hema  aku  o  Lima  ;  a  he  17,000  kapuai  konakiekie.  Ua  pahu 
mau  keia  luapele,  ma  kela  me  keia  hapa  hora,  mai  ka  makahiki 
1728  a  hiki  i  keia  wa.  I  kekahi  wa,  ua  loheia  kona  leo  nakulu 
me  he  hekili  la,  ma  kahi  kaawale  aku,  he  348  mau  mile. 

4.  Aia  no  ka  hapanui  o  na  luapele  i  a,  a  i  pio  iho  nei  no  hoi, 
ma  kapakahakai  o  ka  Moana  Pakifika,  ma  kona  mau  mokupuni, 
a  ma  Australia  (Nu  Holani,)  me  New  Zealand  (Nu  Zilani.)  I  ka 
nana  aku,  he  wahi  aapu  nui  keia  Moana  Pakihka,  a  ma  ke  kae 
o  ua  aapu  nei,  ua  loaaia  na  luapele  ua  pio,  a  e  aa  nei.  Ua  ma- 
naoia  he  225  mau  luapele  e  a  mau  ana  i  keia  manawa  ma  ka  ili 
o  ka  honua  nei.  Malia  paha  ua  oi  loa  aku  no  ;  no  ka  mea,  ma 
ka  mokupuni  o  Iava,  ua  heluia  he  46,  a  ma  Sumatra  he  19. 

5.  Ke  waiho  nei  ka  hapanui  o  na  luapele  o  ka  honua  mawae- 
nao  na  degere  latitu  he  30  mai  ka  Poaiwaena  aku.  E  ku  kaa- 
wale  ana  kekahi,  ma  na  latitu  e.  Aia  no  hoi  ka  luapele  o  Mt. 
Erebus  (Mauna  Erebu)  ma  ka  latitu  77°  32'  Ak.  Ua  nui  no  na 
luapele  ma  na  Mauna  Anede.  Ma  Amerika  Huiia,  aole  no  i  nui 
na  pele.  Aia  wale  no  ma  kapakahakai  o  ka  Moana  Pakifika,  ma 
na  Mokuaina  o  Oregona  me  Kalifonia  ;  aole  nae  ikaika  uui  wale 
ke  a  ana.  Ma  Amerika  Waena,  he  18  luapele  e  a  nei  ;  a  ma 
Mesiko  hoi  he  elima.  Aia  ma  Europa  kekahi  aina  i  a  nui  ai  ka 
pele  ;  oia  no  o  Italia,  Kikili,  me  na  mokupuni  e  waiho  kokoke 
ana.  O  "  Vesuvius"  "JEtna"  me  uStromboli"  na  inoa  o  kekahi  o 
lakou. 

6.  Aia  hou  no  kekahi  aina  luapele  ma  ka  paemoku  o  Helene. 
O  "Santorin"  ka  inoa  o  ka  luapele  i  a  nui  malaila  ;  a  aia  o  ia  ma 
ka  mokupuni  o  Thera.  Ke  a  nui  nei  ka  pele  ma  kekahi  mau 
mokupuni  mawaena  o  ka  Moana  Atelanika,  ma  Iceland  (Aina- 
hau,)  Teneriffe  a  me  Pieo. 

7.  Elua  mea  nui  i  ikeia  ma  na  luapele  o  ka  honua  nei  ;  oia 
no,  akahi,  ka  moe  ana  ma  Jca  laina  pololei  o  kekahi  mau  luapele. 
Ma  na  mokupuni  o  Aleutia,  he  23  mau  luapele  e  a  mau  nei,  e 
moe  pololei  ana  ka  lalani  no  na  mile  he  900.  Pela  no  na  luapele 

ma  na  mokupuni  o  Kurile,  mai  Kamtcbatka  (Kamekakeka,)  a  i 
Yesso  ma  Iapana,  he  500  mile  ka  loihi.  Ua  moe  pololei  aku  no 
hoi  ka  lalani  luapele  o  na  mokupuni  o  Iava,  Sumatra  me  Flores 
no  na  mile  he  1080. 

8.  O  ka  lua  o  na  mea  Uui  i  ikeia,  oia  no  ka  waiho  ana  o  Jca 
hapanui  o  na  luapele  i  a  mai  nei  ma  na  kapakahakai.  Me  he 
la,  ua  kulu  aku  no  na  wai  o  ka  moana,  ma  na  ahi  lapalapa  iwa- 
ena  konu  o  ka  honua,  a  poha  ae  la,  a  lilo  i  mahu,  ka  mea  kino 
ikaika,  e  haehae  ana  i  na  iwi  paa  o  ka  honua,  i  puka  mai  ai 
ka  pele. 

9.  Ua  kaulana  loa  ko  kakou  Aupuni  no  na  luapele  nunui. 
Aia  no  o  Haleakala  ma  Maui  Hikina  ;  o  Kilauea  me  Mokuaweo- 
weo  ma  Hawaii ;  a  o  Puowaina  me  Leahi  paha  ma  Oahu.  Ma 
na  makahiki  i  kaahope  loa  ae  nei  ka  hu  ana  o  ka  pele  ma  na 
mokupuni  o  keia  pae-moku  ;  koe  nae  o  Hawaii.  Oia  ka  muli 
loa  mai  o  na  mokupuni,  a  ke  mau  nei  no  ke  a  ana  o  ka  pele  ma- 
laila.  Eia  malalo  iho  nei  ka  haina  o  na  manawa  i  hu  ai  ka  pele 
i  ike  ia,  mai  ke  ku  ana  mai  o  Kapena  Kuke  a  hiki  mai  i  neia  wa. 

10.  Ma  ka  makahiki  1789,  ua  hu  ka  pele  ma  Kilauea,  a  ia 
manawa,  ua  haule  mai  na  lehu,  one,  me  na  pohaku  mama,  a 
uhi  mai  i  ka  aina.  Oia  manawa  hookahi  no,  ua  lukuia  kekahi 
hapakolu  o  ka  puali  kaua  o  Keoua  ma  e  keia  lehu. 

11.  Ma  ka  makahiki  1801,  ua  hu  hope  mai  ka  pele  ma  Hua- 
lalai.  Ua  kahe  aku  ka  pele  ma  ke  komohana  o  ka  aina,  a  ua 
hui  aku  me  na  wai  o  ka  moana  ;  a  ua  hoonee  aku  i  ke  kapaka- 
hakai  a  iloko  aku  o  ke  kai.  Ua  hookumuia  paha  ka  pele  ma  ka 
piko  o  ka  mauna.;  aka  nae,  o  ka  lua  nui  kahi  i  hu  ai  ka  nui  o  ka 
pele,  aia  no  ia  ma  ka  aoao  o  ka  mauna,  eono  paha  mile  mai  ke 
kahakai  aku,  makai  no  hoi  o  ke  alanui  mauna  ;  a  mai  ia  alanui, 
ua  ike  moakaka  ia. 

12.  Ma  ka  makahiki  1823,  ua  a  nui  mai  ka  pele  ma  Kilauea, 
a  ma  Mokuaweoweo,  ka  lua  ma  ka  piko  o  Mauna  Loa.  Ua  hoo- 
maka  ke  kahe  ana  o  ka  pele  ma  ka  la  20  o  Iune,  a  ua  hu  aku  no 
ma  kekahi  mau  mawae  ma  ka  akau  o  ka  mauna.  Ua  mau  no 
keia  hu  ana  no  na  hebedoma  elua,  a  ekolu  paha,  a  ua  manao 
wale  ia,  ua  komo  aku  no  ma  ke  kai  o  Kawaihae. 

13.  Ma  ka  la  30  o  Mei,  makahiki  1840,  ua  a  mai  ka  pele  ma 
Puna,  makai  pono  aku  o  Kilauea,  a  mai  Kilauea  aku  no  hoi  ke- 
kahi.  Ua  kahe  aku  no  a  hiki  i  ke  kai  o  Nanawale.  He  iwakalua 
paha  mile  ka  loa  o  keia  pele  o  ke  kahe  ana. 

14.  Ma  ka  la  10  o  Ianuari,  makahiki  1843,  hu  mai  la  ka  pele 
ma  ka  piko  o  Mauna  Loa,  ma  ka  akau  aku  o  Mokuaweoweo.  Ua 
kahe  aku  no  ka  pele  ma  ka  akau,  e  moe  ana  i  Mauna  Kea  ;  a  i 
ka  hiki  ana  ilaila,  ua  manamana  aku  la,  a  ua  kahe  aku  kekahi 
manamana  he  mau  mile  e  moe  pololei  aku  ana  i  Hilo  ;  a  ua  kahe 
aku  kekahi  ma  o  Kawaihae  la. 

15.  Ma  ka  la  15  o  Feberuari.  makahiki  1852,  pahu  mai  la  ka 
pele  ma  kahi  kokoke  aku  no  i  kona  wahi  i  puka  mai  ai  ma  ka 
makahiki  1843.  He  mile  paha  ke  kaawale  aku  ma  ka  hikina. 
Ua  kahe  aku  no  e  like  me  mamua  a  hiki  aku  i  ka  aina  papa, 
alaila,  ua  pau.  He  24  hora  wale  no  ko  keia  kahe  ana.  Elua  nae  la 
mahope  mai  o  keia,  hu  hou  ae  la  ka  pele  he  15  mile  ma  ke  ko- 
mohana  hema  aku  o  kauwahi  i  oleloia  maluna,  mauka  pololei 
aku  o  Hilo.  Hookahi  mahina  kona  kahe  ana,  a  no  na  mile  he 
kanakolu  ;  aole  nae  i  hui  aku  me  ka  moana. 

16.  Ma  ka  la  11  o  Angate,  makahiki  1855,  hoomaka  mai  la  ke 
a  ana  o  ka  pele  a  nui  loa  ma  Mauna  Loa.  Oia  paha  ka  oi  o  na 
pele  a  pau  i  kakauia  ka  moolelo.  Ua  ike  mua  ia  ke  a  ana 
ma  ka  piko  o  ka  mauna,  ma  Mokuaweoweo  ;  a  mailaila  no  ke 
kahe  ana  aku  ma  ka  hikina  akau,  a  hiki  aku  i  ke  kae  o  Mauna 
Kea.  Malaila  kona  huli  ana  a  kahe  aku  ma  Hilo.  He  umiku- 
mamakolu  mahina  o  kona  kahe  ana,  me  ka  hoopiha  ana  i  na  awa- 
wa  a  me  ke  kuni  ana  i  na  ululaau  i  ke  ahi.  Ekolu  wale  no  mile 
ke  kaawale  ana  o  keia  a  pele  mai  o  Hilo  aku  i  kona  hooki  ana  i 
ke  kahe.  Ua  manaoia,  ua  uhiia  300  mile  huinahalike  o  ka  ili  o 
ka  aina  e  ka  pele  ;  a  o  kona  nui  he  30,000,000  kapuai  paailiono. 

17.  Ma  ka  la  23  o  Ianuari,  makahiki  1859,  hu  ae  la  ka  pele 
ma  ka  aoao  akau  aku  o  Mauna  Loa,  he  8,500  kapuai  ke  kiekie 
mai  ka  iliwai  o  ka  moana.  Ua  pahu  mai  la  ka  pele  no  na  la  he 
15,  mailoko  ae  o  ka  lua  he  500  kapuai  ke  anawaena.  Ua  kahe 
aku  nae  ka  pele  no  na  mahina  eono,  a  hui  aku  me  ke  kai  he  15 
mile  ma  ka  hema  aku  o  Kawaihae.      No  ka  hiki  pono  ana  aku  i 

keia  a-pele,  nolaila,  ua  niakaikai  nui  ia  e  na  malihini  mai  kela 
me  keia  wahi  o  ke  Aupuni,  a  mai  na  aina  e  mai  no  hoi  kekahi. 

18.  Ma  ka  la  7  o  Aperila,  makahiki  1868,  oia  no  ka  makahiki 
o  ke  olai  nui,  hu  ae  la  ka  pele  ma  Kahuku,  ma  ka  apana  o  Kau. 
He  mau  la  elima,  a  e  eono  wale  no  ko  ke  kahe  ana,  eia  nae,  ua 
kaulana  loa  ia  kahe  ana  no  kona  ikaika  a  emoole  no  hoi.  Ua  pahu 
mai  la  ia  ma  kahi  e  noho  ana  o  kanaka,  a  pakele  mahunehune 
mai  la  ke  ola  o  kekahi  mau  ohana,  me  ka  lilo  aku  nae  o  ko  lakou 
mau  home.  Aole  no  i  mahuahua  loa  ma  ke  a-pele,  e  like  me  na 
kau  mamua  ae,  aka  hoi,  ina  ua  heluia  ke  kahe  ana  o  kela,  me 
keia  la,  ua  oi  aku  paha  keia. 

19.  Aole  o  ka  poino  wale  no  ka  i  ili  mai  maluna  o  ka  honua 
nei,  mamuli  o  na  luapele.  He  oiaio  no  ua  loohia  mai  na  popili- 
kia  nui  ma  kekahi  mau  wahi ;  aka  nae,  he  mau  kumu  nui  na  lua- 
pele,  e  kokua  ana  i  ka  maluhia  o  ka  honua.  Ina  he  wai  ko  loko 
o  kekahi  ipu  hao,  a  ua  hailaia,  aole  nae  he  puka  kahi  e  hemo 
mai  kona  mahu,  ka  wawahiia  mai  la  no  ia  o  na  aoao  o  ka  ipu  hao 
e  ka  maua  ikaika  o  ka  mahu,  ka  mea  i  kaomiia.  Pela  no  hoi  me 
keia  honua  ;  ina  aole  no  he  mau  wahi,  kahi  e  hiki  ai  i  na  mahu, 
me  na  ahi  o  ko  loko  o  ka  honua  e  puka  mai  iwaho,  e  wahiia 
auanei  ke  kino  nui  o  ka  honua,  a  puehuia  aku  la. 

20.  Nolaila,  ea,  mai  kapa  wikiwiki  aku  oukou  i  na  mea  kupai- 
anaha  a  oukou  i  ike  mai  ai  i  kela  me  keia  manawa,  he  mau  mea 
weliweli,  ino  wale  no.  He  haawina  ko  lakou  no  ka  poe  noonoo. 
Ke  ao  mai  nei  na  olai,  na  a-pele,  me  na  ouli  o  ka  lani  ia  kakou,  e 
imi  aku  ma  ko  lakou  ano,  a  me  ko  lakou  kulana  ma  ke  au  holo- 
okoa  a  ke  Akua  e  hana'i.  Ke  ao  mai  nei  lakou  ia  kakou,  o  keia 
honua  hoonaueueia,  aole  ia  o  ko  kakou  home  mau  ;  aka  he  mau 
kuewa  kakou  maanei,  e  hele  malihini  ana,  a  i  kahi  ao  aku. 

Na  Ninau.— 1.  Pehea  ka  mauao  o  ka  poe  kahiko  o  Hawaii  no  ka  pele  ?  2.  Nohea 
mai  ka  huaolelo  Enelani  no  na  luapele  ?  3.  E  hai  mai  i  na  olelo  e  pili  aua  no  ke  pahu 
aua  o  na  pele.  4.  Mahea  kahi  i  ku  ai  ka  hapanui  o  ua  luapele  o  ka  honua  nei?  I 
ke  nana'ku  he  wahi  aha  keia  moana  Pakihka  ?  Ehia  mau  luapele  e  a  mau  nei  paha? 
5.  Mahea  e  loaa  ai  ka  hapanui  o  na  luapele?  Owai  ka  luapele  ma  ka  Akau  loa?  Ehia 
luapele  ma  Amerika  Waena  ?  6.  Owai  ka  inoa  o  ka  luapele  e  a  ana  ma  na  paemoku 
o  Helene  ?  Mahea  aku  kekahi  mau  luapele  ?  7.  Heaha  kekahi  mea  nui  i  ikeia  ma 
na  luapele?  Pehea  ma  na  mokupuni  o  Aleutia?  Ma  Iesso  ?  Ma  Iava  ?  8.  Heaha 
kekahi  kumu  nui  i  ikeia  ma  na  luapele  ?  9.  Mahea  kahi  e  loaa  ai  na  luapele  nui  o 
Hawaii  nei?  10-17.  E  hai  mai  na  haumana  no  na  manawa  o  na  hu  pele,  a  me  na  olelo 
e  pili  ana. 

HAAWINA  CXII. 
HE  MAU  MANAO  HOOHOIHOI. 

1.  I  maha  olu  anei  mai  ka  u  ? 
Kaumaha  mai  anei  la  kou  naau  ? 
I  bama  anei  uo  na  mea  luuluu  ? 
Lu  aku  i  na  pono  gula, — lu  a  mau. 
Ka  pua  rose — i  ka  wa  opuu 

Ua  nalo  ai  ka  poko,  nana  i  ai 
I  kona  nani —  aole  ke  uhola  pu 
Na  lau,  a  lu  mohala  mai 
I  kona  ala  ma  ke  ea  onini,  lai. 

2.  Eu,  e  ku  mea  e  moe  nanea  nei, 

0  ala  kue  mai  na  la  poho 
Ia  oe,  i  kou  la  e  make  ai 

A  hee  na  hora  i  ke  ao  mau  no. 

Eu,  ea,  mai  puni  lealea  mai, 

A  ma  na  hana  laa  kau  kou  manao, 

E  miki  no,  hooko  ikaika  ae  ; 

Luhe  na  eheu  o  na  anela  la, 

A  olu  ole  no  ke  Akua,  ke  molowa. 

3.  I  hana  pono  kau  e  imi  ai, 
A  lilo  pau  ilaila  kou  manao 
Me  kou  ikaika  pu,  i  a  maikai 

Ma  kou  puuwai  ka  pumehana  mau. 
Ka  Haku  no  e  noi  e  hookupaa 

1  kou  naau,  i  ala,  a  hooke, 

A  wiwo  ole,  me  ke  aloha  paa, 

I  loaa  mai  ka  olioli  hou  ; 

A  Iaia  ke  hoonaniia  a  maii  loa  no. 

HAAWLNA  CXIII. 
E  MALAMA  I  KE  OLA. 

1.  0  kekahi  kumu  o  ka  make  pinepine  iwaena  o  ko  kakou  La- 
hui  Hawaii  iloko  o  na  kau  i  hala,  oia  ka  malama.ole  ana  o  kanaka 
ia  lakou  iho.  Ua  ike  ia  keia  malama  ole  ana  ma  na  mea  liilii. 
A  no  ka  liilii  paha  o  ia  mau  kumu  ua  hoowahawaha  ia.  Aka,  e 
nana  kakou  i  ke  ano  nui  o  na  mea  iki. 

2.  E  paani  ana  kekahi  keiki  uuku  me  na  hoa,  a  kuia  iho  la  ka 
wawae  i  kau  wahi  mea  ooi,  he  apana  laau  paha,  he  iwii-a  paha. 
Uwe  iki  iho  la  ia,  a  pau  koke  no  nae.  Aohe  manao  ia  ka  eha, 
he  mea  iki  wale  no.  Aka,  aole  nae  i  hala  ka  anahulu  hookahi, 
loaa  e  i  kela  keiki  ka  mai  ino  loa,  a  aaki  na  kui.  Eia  ka  he  koena 
apana  o  ka  mea  ooi  iloko  o  ka  wawae.  A  mahope  o  ka  eha  nui 
ana,  ua  make  aku  la  ia.     Lilo  hou  kekahi  ola  o  ka  lahui. 

3.  He  mea  liilii  ke  keiki  hanau  hou  ;  a  he  mea  iiilii  ka  ma- 
lama  ana  iaia  ma  ka  manao  kuhihewa  o  kekahi  poe.  0  ka  waiu 
ka  ai  i  haawi  ia  mai  e  ka  Mea  nana  ke  kanaka  i  hana,  i  ai  na  ke 
keiki.  Aka,  he  nui  na  makua  i  kapae  ae  ia  aho  ai ;  a  ua  hanai 
ia  ke  keiki  i  ka  uwala,  ke  ko  paha,  a  i  ole  ia  ka  poi  paha. 

4.  Ua  manaoia  he  mau  haneri  keiki  liilii  i  make  i  kela  a  me 
keia  makahiki,  mamuli  o  ka  hana  naaupo  o  na  makua  mamua  ae, 
a  mahope  mai  paha,  o  ko  lakou  hanau  ana.  He  mau  keiki  ia  i 
hiki  ke  malama  ia  mai  no  ka  lahui  ke  hana  pono  ia.  E  hanai  i 
na  keiki  uuku  i  ka  ai  a  ka  Lani  i  haawi  mai  ai  no  lakou,  aole  i 
ka  mea  okoa. 

5.  0  ka  waiu  o  ka  makuahine  ka  helu  akahi  o  ia  ai  ;  ina  e 
nele  ia,  e  kii  ka  waiu  o  ka  holoholona.  E  ninau  i  ka  poe  naauao 
no  ka  hanai  ana  i  na  keiki,  a  e  hoolohe  i  ka  lakou  ao  ana  mai. 
0  ka  makua  hanai  keiki,  e  kukulu  ana  oia  i  kona  lahui.  He  hana 
maikai  kana. 

6.  He  mea  liilii  paha  ia  oe,  e  ke  kanaka  ui,  a  me  ka  wahine 
opio,  ka  holoholo  po  a  hala  ka  palena  kupono,  a  komo  aku  iloko 
o  na  hora  iki  o  ke  ao  ;  pela  ia  po  aku,  ia  po  aku.  He  mea  liilii 
paha  ia  oe  kou  hele  ana  iloko  o  ke  koekoe,  a  noho  oe  me  ke  koe- 
koe  o  na  wawae,  a  hiki  i  ka  wa  e  maeele  ai  na  lima  me  na  wa- 
wae,  a  lia  mai  ke  kino  holookoa. 

7.  He  mea  liilii  paha  ia  oe  kou  ai  ino  a  inu  ino  i  kela  mea  keia 
mea  a  kou  puu  i  ono  ai.  Ke  i  nei  oe  ua  hana  no  oe  mamua,  aohe 
oe  i  ike  i  ka  hewa.  Ae,  aohe  oe  i  ike  i  ka  hewa  o  ia  i  keia  wa, 
inamuli  nae  oe  ike. 

8.  Aohe  anoano  i  kanu  ia  a  ohi  koke  ia  ka  hua,  mahope  e  ohi 
ai.  Pela  ke  kanaka  i  hana  i  na  mea  ino  e  pili  ana  i  kona  kino, 
ke  kanu  nei  oia  i  ke  anoano  o  ka  make,  a  e  ohi  auanei  oia  ma- 
hope  i  kana  mea  i  kanu  ai.  Ina  e  uhai  oe  i  ke  kanawai  o  ke  ola 
kino,  e  hoopai  mai  ia  kanawai  mahope. 

9.  Aole  io  paha  oe  e  ike  i  ka  hewa  i  keia  wa ;  aka,  a  hala  na 
makahiki  he  umi,  iwakalua,  a  kanakolu  a  oi  paha,  alaila,  e  ohi  oe 
i  ka  hua,  he  kunu  paa,  he  hui  mau  ke  kino,  he  kikala  eha,  a  pela 
aku. 

10.  Aole  keia  e  olelo  ana  e  ola  mau  loa  ka  mea  malama  i  na 
kanawai  o  ke  ola  kino  ;  no  ka  mea,  he  palena  ko  na  mea  a  pau 
o  ke  ao  nei.  Aka,  ke  olelo  nei  keia,  aohe  kumu  e  ae  e  make 
opiopio  ai  kanaka  o  ka  Lahui  Hawaii,  eia  wale  no,  o  ko  lakou 
hana  ino  ia  lakou  iho. 

11.  He  koena  ola  no  ilo^o  o  ka  lahui  nei  i  mau  aku  ai  ka  lahui, 
ke  malama  ia.  Eia  ka  ninau,  e  malama  ia  anei  ?  E  malama  kela 
me  keia  iaia  iho,  pela  e  lilo  ai  na  mea  a  pau  i  poe  malama  i  ke 
ola  o  ka  lahui.  E  kokua  ana  ka  Lani  i  ka  poe  kokua  ia  lakou 
iho. 


HAAWINA  CXIV. 
KE  KAHAWAI. 

1.  Kahawai  uuku  mai  la  ! 

Me  ke  kahe  noii, 
Ma  na  awawa  e  haa  ana, 
'Me  na  pua  e  lea  ana, 

Kohu  kamalii. 

2.  Kahawai  mahua  ae  la ! 

E  aui  ana  ianei,  i  o, 
Walaau  ke  kahe  ana, 
Ma  na  kae  paihihi  ana, 

Kanaka  ui  no. 

3.  Kahawai  halanalana ! 

Akea,  a  hononu  mai, 
Malae  no,  kokolo  ana, 
Kolo  mau  i  ka  moana, 

Ku  kanaka  ae. 

4.  Muliwai  e  nei  mau  ana ! 

Nei  awiwi  aku  no, 
Hee  malie  a  hee  mumuli, 
Ma  na  kae  pouliuli, 

Koonei  hope  no. 

5.  Muliwai,  e  nea  aku  ! 

Nea  aku  i  ke  kai, 
Kai  kau  lipolipo  mai  la, 
Kai  palena  ole  ae  la, 

0  kela  ao  mau  ae. 


HAAWINA  CXV. 
KE  KAMAILIO  A  KE  AKUA  ME  IOBA. 

1.  Ua  ike  anei  oe  i  na  kanawai  o  ka  lani  ?     E  hiki  anei  ia  oe 
ke  hoopaa  i  kona  alii  ana  maluna  o  ka  honua? 

2.  E  hiki  anei  ia  oe  ke  hookiekie  i  kou  1qo  iluna  i  ke  ao  ?     I 
uhi  mai  ai  na  wai  nui  ia  oe  ? 

3.  E  hiki  anei  ia  oe  ke  hoouna  aku  i  na  uwila,  a  hele  aku  la- 
kou.  A  e  olelo  mai  lakou,  Eia  makou  ? 

4.  Owai  la  ka  i  ho-o  i  ke  akamai  i  ko  loko,  Owai  hoi  i  haawi  i 
ka  naanao  no  ka  naau  ? 

5.  Owai  la  ka  mea  hiki  ke  helu  i  na  ao  ma  kona  akamai  ?  A  o 
na  hue  o  ka  lani,  owai  ka  mea  i  ninini  ? 

6.  I  ka  wa  i  lilo  ai  ka  lepo  i  mea  paa,  A  pipili  na  papaa  lepo? 

7.  0  na  eheu  o  ka  iana  he  hele  wikiwiki  ;  He  eheu  anei  a  he 
hulu  kona  e  iike  me  ko  ka  setoreka  ? 

8.  No  ka  mea,  waiho  no  ia  i  kona  hua  iloko  o  ka  honua.     A 
hoopumehana  ia  la  lakou  ma  ka  lepo, 

9.  A  hoopoina  no  ia  e  hoo-pepe  auanei  ka  wawae  ia  lakou,  A 
o  ka  heloholona  hihiu  o  ke  kula  e  hehi  iho  ia  lakou. 

10.  Ua  hana  paakiki  aku  ia  kana  mau  keiki,  me  he  mea  la 
aole  nana  ;  He  makehewa  kona  luhi,  a  he  makau  ole  nae. 

11.  Na  ke  Akua  no  ia  i  hoonele  i  ke  akamai,  Aole  hoi  ia  i 
haawi  iaia  i  ka  naauao. 

12.  Aka,  i  ka  wa  i  hooholo  ai  oia  iaia  iho,  Ua  aka-aka  no  ia  i 
ka  lio  a  me  kona  mea  hooholo. 

13.  Ua  haawi  anei  oe  i  ka  ikaika  no  ka  lio  ?  Ua  hoaahu  anei 
oe  i  kona  a-i  i  ka  hulu  haalulu  ? 

14.  E  hiki  anei  ia  oe  ke  hoolele  iaia  e  like  me  ka  uhini?  A 
kona  hau  nui  ana,  he  mea  weliweli  ia. 

15.  Helu  no  oia  ma  ke  awawa,  a  olioli  ikaika  :  Hele  aku  e  ha- 
lawai  me  ka  mea  kaua. 

16.  Ua  aka-aka  no  ia  i  ka  makau,  aole  haalulu  ;  Aole  ia  e  huli 
ae  mai  ka  pahikaua  aku. 

17.  Nakeke  ka  aapua  ia  ia,  0  ka  maka  o  ka  ihe  a  me  ka  .pahi. 

18.  Me  ka  hau  ana  a  me  ka  huhu,  ua  ale  no  ia  i  ka  aina  :  Aole 
ia  e  ku  malie  i  ka  wa  e  kani  ai  ka  pu. 

19.  Iwaena  o  na  pu  kani,  i  īho  la  ia,  Ha  !  ha  !  A  honi  aku  la 
ia  i  ke  kaua  ma  kahi  loihi,  I  ka  uwa  ana  o  na  luna,  a  me  ka  ho- 
oho  kaua. 

20.  Na  kou  naauao  anei  e  lele  aku  ka  nisu,  Hohola  aku  no  ia  i 
kona  mau  eheu  ma  ke  kukulu  hema  ? 

21.  Na  kau  kauoha  anei  i  lele  ae  iluna  ka  aeto  ;  A  e  kau  i 
kona  punana  ma  kahi  kiekie  ? 

22.  Ma  ka  pali  no  ia  i  noho  ai  a  hoomau  ai,  Maluna  o  kahi 
oioi  o  ka  pohaku,  a  ma  kahi  paa. 

23.  Mnlaila  mai  no  ia  i  imi  ai  i  ka  mea  pio,  A  nana  ae  kona 
maka  i  kahi  loihi. 

24.  0  kana  poe  keiki,  inu  lakou  i  ke  koko  ;  A  ma  kahi  o  na 
heana,  malaila  no  oia. 

HAAWINA  CXVI. 

KA  MANA  O  NA  MEA  LIILIL      • 

1.  Ua  ku  au  malalo  o  ka  malumalu  o  kekahi  ululaau  mawaena 
o  na  mauna  ma  Kalifonia.  Ua  hiki  aku  ka  lono  e  hookaulana 
ana  ia  lakou  a  i  na  kapakahakai  o  Hawaii.  Ua  anaia  aku  ko  la- 
kou  nui.  Ua  kulaiia  kekahi  o  lakou  e  ka  lima  powa  o  kanaka ! 
Ua  pepehiia  kekahi  o  keia  mau  mauna,  i  kahikoia  me  na  lau  uli- 
uli,  a  i  hiki  aku  kona  wekiu  i  na  ao  o  ka  lewa !  Ka  mea  e  uliuli 
ana  i  ka  manawa  i  oli  pu  ai  na  anela  ma  ka  lewa  no  ka  hanau 
ana  mai  o  ka  Mesia  ;  a  e  mohala  ana  kona  mau  lau  i  ka  wa  i  ho- ! 
olaa  aku  ai  o  Solomona  i  ka  luakini  o  Iehova  ! 

2.  0  kekahi  o  keia  mau  kumulaau  nui  he  118  mau  kapuai  ke 
anapuni,  ma  kahi  i  pili  me  ka  honua.  Penei  paha  e  maopopo 
lea  ai  ia  oukou,  na  kamalii  kula,  i  keia  nui.  Ina  paha  ua  paa 
lima  aku  he  iwakalua-kumamalima  o  oukou  na  keiki  nunui  iki ' 
ae,  a  ku  poai  oukou,  alaila,  e  like  ana  ke  kahua  i  poaiia  e  oukou 
me  ke  kahua  o  keia  kumulaau  hookahi.  0  ke  kiekie  no  hoi  o 
lakou,  mai  ka  300  a  i  ka  400  kapuai.  Ina  paha  ua  ku  lalani  po- 
lolei  oukou  na  keiki  kula  he  kanahiku,  me  ka  paa  lima  ana,  a 
hohola  ia  na  lima  a  ku  like  me  ke  kipoohiwi,  alaila  ua  like  ka 
loa  o  ua  lalani  la,  me  ka  loa  o  kekahi  o  nei  poe  laau  ! 

3.  Ua  imi  no  au  no  na  anoano  o  keia  kumulaau  nui.  Kuhi  au 
e  mahuahua  iki  ana  paha  na  anoano,  no  ka  mea  he  kino  nui,  lua 
ole,  ka  i  kupu  mai.  Eia  ka  he  anoano  makalii  loa  no  :  e  like  ana 
ka  nui  paha  me  ka  hapawalu  o  ka  maiuu  o  kou  manamana  lima 
liilii !  Nalu  iho  la  wau  no  keia  mea  e  ku  ana  imua  o  ko'u  alo, — 
no  kona  kumu  me  kona  hope.  Kona  kumu,  he  mole  anoano, — 
kona  hope,  he  mea  kaulana  !  he  mea  kamahao !  Kekahi  o  na 
mea  kaulana,  a  kamahao  loa  ma  ka  honua  nei !  Ua  hookumuia 
mai  he  kino  nawaliwali,  palupalu,  makalii  ;  a  ma  ka  noii  ua  ulu 
ae,  a  ulu  ae  no,  oiai  e  ea  mai  ana  na  hanauna  kanaka,  e  ola  po- 
kole  ana,  a  e  nalo  ana,  iloko  o  keia  mau  makahiki  he  mau  tau- 
sani  i  kaa  hope  ae  nei.  I  keia  manawa,  me  he  mau  pakaua  la 
lakou  ma  ka  ikaika,  e  paio  ana  me  na  makani  nou  ino  o  na  kene- 
turia.  Ina  he  waha  ko  lakou  i  hiki  ai  ke  kamailio  mai,  kei  no  ka 
moolelo  a  lakou  i  hai  mai ! 

4.  Ku  aku  la  wau  ma  ke  kapakahakai,  a  nana  aku  maluna  o 
ka  moana  nui  e  hohola  ana  imua  o  ko'u  alo.  E  kamumu  mau  ana 
na  ale  ma  ke  kaenalu,  a  e  nei  mau  ana  kona  mau  wai  a  hiki  aku 
i  ka  palena  a  ke  Akua  i  kau  ai  no  lakou.  E  holoholo  mau  ana  na 
moku  me  na  eheu  keokeo  la,  io  a  ia  nei  e  lawe  ana  i  ka  waiwai 
o  na  inokuna  a  pau  o  ka  honua,  a  e  hoohui  ana  i  na  aupuni  nui 
ma  ka  oihana  kalepa,  i  launa  kuikahi  lakou  me  ka  maluhia.  līaliu 
iki  au  a  nana  i  ka  muliwai  halanalana,  e  kokolo  malie  ana  ma- 
waena  o  kona  mau  kapa  uHuli  a  hui  kona  mau  wai  me  ko  ka 
moana  nui.  Nana  aku  la  wau  ma  na  kuahiwi,  me  na  awawa  uli- 
uli,  aia  hoi  ke  hauoli  nei  lako.u  no  ke  kuaua  e  haule  mai  ana. 
Ia7u  e  ku  ana,  haule  mai  na  paka-ua  a  hoopulu  mai  i  ko'u  kapa. 
Nalu  hou  iho  la  wau,  eia  ka  ma  ka  huina  o  na  kulu  wai  ua  loaa 
mai  ke  kuaua,  ka  mulīwaī,  ka  MO ANA !  Ina  paha  ua  kue  a  rao- 
kuahana  na  paka-ua,  auhea  la  aenei  ke  kuaua  e  hoohauoli  ai  i  na 
mea  a  pau  a  Ke  Akua  i  hana'i?  Auhea  hoi  ka  muliwai,  auhea 
ka  moana  ?  No  ka  hahai  ana  o  na  paka-ua  mamuli  o  na  kanawai 
a  Ke  Akua  i  hoonoho  ai  no  lakou,  nolaila  mai  na  muliwai,  me 
keia  moana  nui,  na  alanui  no  na  lahuikanaka  o  ke  ao  nei,  he 
mau  waihona  waiwai  nui  no  hoi  no  lakou. 

5.  Ku  aku  la  wau  ma  ke  kahakai  one.  Nana  aku  au  i  na  nalu 
e  popoi  ana  ma  keia  palena  a  ke  Akua  i  kau  ai  no  lakou  :  w  Ka 
Mea  i  hoonoho  i  ke  one  i  mokuna  no  ke  kai,  mamuli  o  ka  manao 
paa  mau  loa,  i  pii  ole  ia  a  kela  aoao  :  a  ina  hooleilei  kona  mau 
ale,  aole  hiki  ia  lakou  ke  pii,  a  ina  halulu  mai  aole  no  lakou  e 
hele  mai  i  keia  aoao. 

6.  Ua  hoopiha  au  i  ko'u  lima  me  kekahi  o  keia  palena  a  ke 
Akua  i  haawi  mai  ai  no  na  kai  ooloku  ®  ka  moana  nui,  i  hoholaia 
ma  na  hapaha  ekolu  o  keia  honua,  eia  ka  he  mau  huna-one  wale 
no !  Hookaawale  aku  au  i  ka  huna  hookahi  mai  kona  mau  hoa, 
aia  hoi,  ua  emi  kona  nui  malalo  o  ko  ke  poo  kuipine  !  Nalu  iho 
la  wau,  mai  hea  mai  ka  ikaika  o  keia  palena  a  ka  Mea  mana  loa 
i  kau  ai  no  ka  moana  nui  ?  Ma  ka  huina  no  ia  o  na  mea  liilii  e 
hooko  ana  mamuli  o  ke  kanawai  i  hooholoia  no  lakou. 

7.  Uā  pae  aku  au  maluna  o  kekahi  o  na  mokupuni  haahaa  © 
ka  moana  Pakipika.    Ike  aku  la  wau  malaila  na  ulu  niu  i  hele  a 

paapu  loa  ma  ka  aina.  Mai  a  lakou  mai  ua  loaa  i  na  kamaaina 
na  la'ko  no  keia  ola  kino.  Ua  paapu  no  na  kanaka  e  noho  ana 
ma  ia  mau  mokupuni.  Eli  no  au  ma  ka  lepo,  aia  hoi  ua  papau, 
a  o  ke  kahua  o  ka  aina  he  ako'ako'a.  īmi  aku  au  ma  ke  kai,  a 
ua  loaa  kekahi  apana  ako'ako'a,  a  maloko  o  ua  apana  la  ua  ike 
aku  au  he  mau  mea  ola,  makalii  loa,  e  hana  ana,  kela  mea  keia 
meao  lakou  ma  kona  wahi  iho,  e  kukulu  mau  ana,  ma  ke  ao  a 
me  ka  po  ;  a  o  ka  huina  o  ko  lakon  hooikaika  ana,  oia  no  ka  aina 
uliuli  i  hoholaia  imua  o  ko'u  maka  ! 

8.  I  ka  napoo  ana  o  ka  la,  i  ka  uhi  ana  mai  o  ka  pouli  maluna 
o  ka  aina,  e  aniani  ana  na  makani  a  e  lai  aoa  na  ouli  o  ka  lewa, 
ku  no  wau  mawaho  o  ko'u  keena,  a  ua  leha  ko'u  maumaka  iluna 
i  na  hoku  o  ka  lani  e  kupipi  ana  me  ka  imoimo  ana  o  na  kukuna 
malauialama  liilii.  Noonoo  iho  la  wau  iloko  o'u,  kupaianaha  ka 
nalo  ole  ana  o  kekahi  o  na  kukuna  liilii  e  pa  ana  mai  i  ko'u 
niaka !  He  alanui  loihi  ko  lakou,  i  anaia  he  mau  miliona  mile 
i  hiki  ole  ke  heluia,  a  ke  imoimo  mai  nei,  i  mea  e  hooluolu  ai  ka 
manao  o  ke  kamahele  e  maalo  ana  ma  ka  pouli  o  ka  po  ! 

9.  I  kuu  noonoo  ana  no  keia  mau  mea,  no  ke  kumulaau  nui7 
no  ka  moanawai,  no  ke  kapakahakai,  no  ka  molmpuni,  a  no  ke 
kukuna  malamalama,  i  iho  la  wau  ia'u  iho,  "  0  ka  huina  o  na 
mea  Uilii,  oia  no  na  hino  nui."  A  ma  ka  huina  o  na  mole  liilii 
mai  laila  mai  ka  ikaika,  ka  mana,  ka  lanakila,  na  ao  a  pau  ! 

10.  Nolaila,  e  ka  hanauna  hou  o  Hawaii,  na  kamalii  hele  kula, 
e  ao  oukou,  a  e  ike  mai  i  ka  mana  i  waihoia  ma  ko  oukou  lima, 
ke  hahai  oukou  ma  ka  pono  a  me  ka  pololei.  Ina  oukou  e  hooko 
ma  ka  pololei,  e  lilo  auanei  oukou,  he  mau  anoano  liilii  loa  i  kino- 
hou,  i  raau  kumulaau  e  uliuli  mau  ana  ia  kau  aku,  ia  kau  aku,  a 
hiki  i  ka  palena  o  keia  ao  ;  a  ma  ka  puulu  ana  o  oukou,  na  kamalii 
e  hooko  ana  pela,  e  loaa  auanei  ka  uliuli  hou  o  na  lala  me  na  lau 
o*keia  ululaau  o  kakou  e  mae  nei, — o  ka  Lahui  Hawaii. 

11.  Ke  lokahi  ko  oukou  mau  manao  e  na  pa-ka-ua,  ka  poe  liilii, 
e  hooko  ma  ka  pololei,  e  lilo  auanei  ko  oukou  huina  i  kuaua  e 
hoopomaikai  ana  i  ko  oukou  one  hanau.  Ke  lokahi  ko  oukou  mau 
manao  ma  ka  pono,  e  na  huna  one  liilii,  na  pokii  Hawaii,  e  lilo 
auanei  oukou  i  kapakaliakai,  ma  ka  lima  o  ka  Mea  Mana  Loa,  e 


HAAWINA    HELUHELU.  311 

pale  ana  i  na  ale  kupikipiMo  o  ka  hoowalewale,  me  na  naln  koehu- 
ehu  o  ka  ino,  nie  ka  i  ana  aku  i  ke  kai  huhu  e  alalai  ana  i  ke  @la 
o  keia  lahui, 

"  Maanei  oe  e  hele  mai  ai,  aole  aku ; 
Maanei  hoi  e  hoopaleia  ai  kou  mau  nalu  kiekie." 
Ina  oukou  i  hoomanawanui  ma  na  hana  maikai,  e.  na  mea  liilii 
hana  ako'ako'a,  e  hoomoe  mai  auanei  oukou  i  ke.kahua  o  ka  pae- 
moku  uliuli  ma  keia  mau  kau  aku,  kahi  i  popoi  makehewa  aku  ai 
na  ino  o  keia  ao,  aole  nae  poino.  Ke  kupaa  oukou  ma  ka  pono  o 
Ke  Akua,  e  na  kamaiki  o  Hawaii,  e  lilo  auanei  oukou  he  mau 
lama  e  alakai  ana  i  ka  poe  i  auwana  wale  ma  keia  ao  pouli,  a  e 
imoimo  mau  loa  auanei  na  kukuna  o  ko  oukou  malamalama  ma 
ke  ao  nani;  pau  ole. 


HAAWWA  CXVn. 
KE  KAUPAO^A-KAULIKE. 

1.  Kekahi  Moneka1  i  ka  pau  ana  mai 

0  na  hana  ku  mau,  ana  i  hana'ku  ai, 

1  ka  lumi  liilii  la  ua  hoi  aku  no, 
A  kau  lilo  ae  la  i  kona  noonoo 

Ma  na  mea  kupanaha ;  a  kukulu  mai 
He  mea  kamahao  la,  he  mea  akamai. 

2.  Ua  imi  ki'kilo — ua  imi  naau — 
Ka  imi  hea  la — ike  ole  no  wau ; 
Hookumuia  nae  i  ka  wa  ui  no, 

I  ka  paa  ana  mai  ua  hina  ke  poo ; 
Aka  ua  paa  no  ma  ka  miki  ana'e, 
Na  ana  lza%ij>aona  o  ka  me^  akamai. 

3.  Heaha  anei  la  ?  e  ike  mai  no, 
Aole  i  paona  ke  ki  me  ke  ko ; 
Aole,  kei  no  !  ka  mea  kamahao  ! 

Ua  paona  i  na  ano,  noonoo,  na  manao, 
Na  mea  kino  nui,  na  mea  iki  mai, 
Na  poe  huakeeo;  me  na  poe  akahai. 

4.     Na  mea  kino  paa  la — malaila  e  moe  ai, 
Na  mea  lewa  wale — malaila  e  paa  mai; 
Na  mea  nuhanuha — hookomoia  no, 
A  pau  i  ka  paona-kaulike  lakou. 

I>.     Ua  kaupaonaia  ko  Woletea2  poo, 
Me  kona  akamai  a  me  kona  noonoo ; 
Ma  kahi  pa-paona  ua  waihoia  la, 
Ka  uwe  akahai  o  kekahi  powa3 : 
Mama  la  iluna  ka  pa  me  ke  poo, 
Me  ka  lele  mama  o  ke  kinipopo. 

6.  Ua  hookomoia  ma  kekahi  aoao 

0  Alekanera4,  he  alii  kamahao  ; 

1  paona-kaulike  ma  kahi  pa  ae, 
He  kapa  aahu  na  Doreka5  mai : 
Oiai  ua  kahiko  a  nani  ke  'lii, 

,  Koikoi  la  ke  kapa — mama  ka  Moi. 

7.  Na  home  hookipa,  hoolakoia  pu 
No  ka  poe  ilihune,  ka  poe  luuluu, 
Na  kahi  Parisaio  i  kukulu  mai7 

I  kia  hoomanao — mea  kaena  ai7 
Ua  hookomoia  ma  kekahi  aoao ; 
Ma  kekahi  no  hoi  o  na  paona  ua  kau 
Na  moni  elua  a  ka  wahine6  i  lu 
Iloko  o  ka  pahu,  i  ka  wa  o  Iesu, 
Ka  waiwai  ua  lele  me  he  opala  la? 
No  ke  kaumaha  mai  o  na  moni  kala. 

8.  Ma  ke  kaupaona  ana  me  ke  kaulike  ae, 
He  umi  kaa  kaua  i  emi  loa  mai, 

Ko  laila  kaumaha,  i  ko  kahi  palau, 
Iaia  ka  aina  e  hoomakaukau. 
Me  ka  pahi  hoouka  mama  la  ka  pa 
Ke  paona-kue  me  ke  kui  kamaaa. 

9.     Ka  newa,  ka  ihe,  mahiole,  ka  pu, 
Na  mea  luku  mau  o  ke  kaua  huhu, 
Ma  ka  paona-kaulike  ua  emi  lakou, 
I  ke  kulu  wahnaka,  ka  u  kanikau, 

0  ka  poe  kanemake — na  kama  uwe 
No  na  hoa  a  ke  kaua  i  luku  mai  nei. 

10.  Ua  kaumaha  oi  ka  uala  maikai, 

1  ka  momi  elaimana,  ka  momi  aiai ; 
Aole  nae  puu  o  ka  gula,  kala, 

I  kaumaha  like  *  ka  momi'  i  laa. 

11.  Mahope  loa  mai  paonaia  ke  ao  nei, 
Hookahi  uhane  ka  paona  kue  ; 
Pii  ae  la  iluna  ka  pa  me  ke  ao, 
Ma  na  ao  kaalelewa,  a  nalo  ae  no, 
Puehu  opala — ua  kaumaha  mai 

Ka  paona  uhane,  ka  mea  makamae.  . 

1.  "  Kekahi  Moneka!' — 0  na  'moneka'  he  poe  ano  haipule  lakou. 
Ua  noho  kaawale,  a  mehameha  lakou  mai  na  poe  e  ae  o  ke  ao  nei, 
i  hiki  ia  lakou  (wahi  a  lakou)  e  kau  pono  aku  i  ko  lakou  noonoo 
ma  na  mea  laa  a  ke  Akua. 

2.  "  Ua  kaupaonaia  ko  Woleiea  poo." — 0  Woletea  (Voltaire,) 
he  kanaka  Farani  kaulana  loa  i  ke  keneturia  i  hala  a.e  nei.  Ka 
hoalauna  ia  o  na  Alii  o  Europa  ia  manawa.  Ua  nui  no  kona  noeau 
a  me  kona  noonoo,  aka  nae — he  aia  oia,  e  hoole  ana  i  ke  Akua  ia 
Iehova.     He  naau  haakei  loa  kona. 

3.  "  Kekalii  powa." — Oia  no  ka  powa  i  kaulia  ma  ke  kea  me 
ka  Haku.     Luka  XXHI :  42. 

4.  "  0  ALekanera  he  alii  kamahao." — Oia  no  ke  alii  i  kapaia  o 
A  Alexander  the  Great "  ma  ka  olelo  Enelani.  Ua  noho  alii  no  oia 
maluna  iho  o  ka  hapanui  o  ke  ao  nei  i  ikeia  ma  ia  wa  kahiko. 
Ua  ola  oia  mamua  loa  o  ka  hanau  ana  o  ka  Haku. 

5.  "  He  kapa  aahu  na  Doreka  mai." — He  wahine  o  ka  wa  o 
Petero  ma.     Ua  kaulana  loa  kona  inoa  mai  ia  manawa  a  hiki  i 


314  HAAWINA    HELUHELU*. 

keia  wa,  no  kana  mau  hana  manawalea.      E  heluhelu  i  kona  mo- 
olelo  i  kakau  ia  ma  Oihana  Kē$HHita;  Mok.  IX  :  Pauku  36. 

6.  u  Na  moni  ehia  a  ha  waliine  i  lu." — E  nana  ia  Mareko; 
Mok.  XII :  Pauku  42. 

7.  "  Ka  momi  i  laa." — E  nana  ia  Mataio,  Mok.  XIII :  Pau- 
ku  45;  46. 


HAAWIXA  CXYIII. 


HE  XOXOI  I  KE  ALII  E  HAAWI  MAI  I  KA  PALAPALA 
AE  KUAI  RAMA. 

1.  Ka  poe  noi.  E  ke  alii,  e  ae  mai  oe  ia  makou  e  pepehi  kanaka. 

2.  Ke  'lii.  Pehea  ko  oukou  makemake  e  pepehi  ai  ?  me  ka  pahi- 
kaua  anei  ? 

3.  Ka  poe  noi.  Aole  o  makou  makemake  i  ka  pakikaua;  he  mea 
kahiko  ia;  he  launa  ole;  a  he  mea  weliweli  hoi  ka  hookahe  koko 
ana.  Eia  hoi;  he  lawe  kapakahi  ka  pahikaua ;  o  ke  kane  wale  no 
ke  make  ilaila;  ka  poe  e  hele  ana  i  ke  kaua.  Xolaila  he  pono  ke 
imi  aku  kekahi  mea  e  pau  ai  na  wahine  a  me  na  keiki  e  like  me 
na  kane-  A  ke  nonoi  aku  nei  makou  e  haawi  mai  oe  ia  makou  i  ka 
pono  e  pepehi  i  na  wahine  a  me  na  keiki  a  me  na  kanaka ;  i  hild 
ia  makou  ke  komo  i  kela  hale  keia  hale;  a  malaila  e  luku  ai;  e  like 
me  ka  luku  ana  ma  na  papu  kaua. 

4.  Ke  'līi.  0  ka  pauda  paha  ka  oukou  makemake  ? 

5.Ka  poe  noi.  He  mea  maikai  loa  no  ka  pauda.  Pomaikai  no 
ka  honua  i  ka  pauda;  no  ka  mea.  he  nui  wale  na  kanaka  i  make 
ilaila.  Aole  nae  makou  makemake  i  ka  pauda.  Aole  e  mau  ka 
lele  ana  o  ka  poka,  aole  hiki  pinepine  mai  na  kaua.  Ke  imi  nei 
makou  i  ka  mea  hoomaha  ole;  i  ka  mea  e  luku  mau  ana  i  ke  ao  a 
i  ka  po. 

6.  Ke  'lii.  Oia  ka  !  0  ke  ahulau  a  me  ka  mailuku;  oia  ka  on- 
kou  e  imi  nei,  ea? 

7.  Ka  poe  noi.  He  mea  hiki  no  ke  hooiliia  mai  ka  mai  ahulau  a 
me  ka  mailuku  maluna  o  na  moku.  A  he  luapau  no  ia.  Lehu- 
lehu  ka  poe  i  haule  ilaila.     Paapu  koke  na  ilina;  a  neoneo  na  kau- 


HAAWINA    HELUHELU.  315 

hale.  Aka  aole  loihi  wale  ka  lanakila  ana  o  keia  mau  mea  ma  ka 
honua.  Emo  ole  a  ua  hala  aku  no  ;  a  o  ke  kino  wale  no  kai  make 
ilaila.  He  akea  ka  makemake  o  ko  makou  naau.  Ke  nonoi  aku 
nei  makou  ia  oe,  e  ae  mai  ia  makou  e  pepehi  pu  i  na  uhane  a  me 
na  kino. 

8.  Ke  'lii.  Heaha  keia  mea  weliweli  a  oukou  e  imi  nei  ?  he  mea 
weliweli  aku  imua  o  ke  kaua  a  me  ka  mailuku  ? 

9.  Ka  poe  noi.  E  ke  Alii,  eia  ka  makou,  e  ae  mai  oe,  e  haawi 
mai  ia  makou  i  ka  palapala  ae  kuai  rama.  Na  makou  no  e  lawe 
jx>  aku  i  ou  poe  kanaka  a  me  oe  no  hoi.  A  e  ike  auanei  oe  he  olu- 
olu  ka  pahikaua  a  me  ka  pauda3  he  oluolu  ka  mai  ahulau  a  me  ka 
wi3  o  ka  rama  ka  mea  weliweli. 

ISU  Ninau. — Heaha  ka  mea  i  oleloia  raa  keia  haawina?  1.  Ia  wai  i  olelo  aku  ai  ka 
poe  noi  e  ae  mai  e  pepehi  kanaka  ?  2.  Heaha  ka  ke  alii  ninau  ?  3.  Makemake  anei 
lakau  e  luku  me  ka  pahikaua?  3.  No  ke  aha  ko  lakou  makemake  ole  ia  mea? 
4.  Pehea  i  ninau  hou  ai  ke  alii  ?  5.  He  mea  aha  ka  pauda  ?  No  ke  aha  ko  lakou 
makemake  ole  i  ka  pauda  ?  5.  Heaha  ka  lakou  i  imi  ai  ?  6.  Heaha  ka  ke  alii  niuau  ? 
7.  E  hoakaka  mai  i  ko  lakou  manao  no  ka  pauda.  9.  Heaha  ka  lakou  i  noi  aku  ai  e 
ae  mai  ke  alii?  He  mea  make  weliweli  io  anei  ka  rama?  E  hai  mai  i  ko  oukou  ma- 
nao  no  ka  rama.  He  mea  maikai  anei  ka  luku  ana  i  na  kanaka?  Aole  anei  he  ka- 
nawai  no  ke  Akua  ka  pepehi  kanaka  ? 


HAAWINA  CXIX. 
KA  PULE  A   HAEAKUKA. 

1.  0  ke  Akua  ka  i  hele  mai,  mai  Temana  mai,  a  o  ka  Mea  He- 
molele  mai  ka  mauna  o  Parana  mai.  Uhi  mai  kona  nani  i  ka 
lani,  a  ua  piha  ka  honua  i  kona  hoolea. 

2.  0  kona  olinolino,  ua  like  me  ka  la,  mai  kona  lima  mai  na 
kukuna  malamalama,  a  malaila  ka  huna  ana  o  kona  mana.  Imua 
ona  i  hele  aku  ai  ke  ahulau,  a  o  ka  make  wela  i  hele  aku  ma  kona 
mau  wawae. 

3.  Ku  ae  la  ia,  a  ana  aku  la  i  ka  honua,  nana  ae  la  ia,  a  hoo- 
haalulu  i  na  lahuikanaka ;  ua  hooheleleiia  na  mauna  kahiko,  a  ua 
hoohaahaaia  na  puu  mua  loa ;  oia  kona  mau  aoao  i  ka  wa  kahiko. 
Ike  aku  la  au  i  na  halelewa  o  Kusana  i  ka  popilikia :  A  haalulu 
na  paku-halelewa  o  ka  ama  o  Miaiana. 

4.  Ua  huhu  anei  o  Iehova  i  na  muliwai  ?  a  ua  kue  kou  inaina 
i  na  kakawai  ?  Ua  maka  e  kou  huhu  i  ke  kai;  i  ka  manawa  au  i 
holo  ai  maluna  o  kou  mau  lio,  kou  mau  halekaa  o  ke  ola  ?  Ua 
wehe  loa  ia  kau  kakaka,  o  na  ihe  ehiku,  oia  ka  olelo.  Ua  hoo- 
nahae  oe  i  ka  honua  me  na  muliwai. 

5.  Ike  aku  na  mauna  ia  oe,  haalulu  iho  la ;  a  holo  aku  la  ka 
wai  nui,  a  hoopuka  mai  ka  hohonu  i  kona  leo,  hookiekie  ae  la  ia  i 
kona  mau  lima  iluna.  0  ka  la,  ka  mahina,  ku  malie  ma  ko  laua 
wahi ;  ma  ka  malamalama  o  kou  mau  pua,  hele  aku  la  lakou,  a 
ma  ka  wakawaka  o  kau  ihe  huali. 

6.  Me  ka  inaina  i  hele  aku  oe  mawaena  o  ka  aina,  me  ka  huhu 
i  hahi  iho  oe  i  na  lahuikanaka.  Ua  hele  aku  oe  e  hoola  i  kou  poe 
kanaka,  e  hoopakele  i  kou  mea  i  poniia ;  ua  ulupa  oe  i  ke  poo  6 
ka  mea  no  ka  ohana  hewa,  ua  hoike  ae  i  ka  hohonu,  a  hiki  i  ka  a-i. 

7.  Ua  o  hou  aku  oe  i  ke  poo  o  kona  poe  alii,  me  kana  mau  ihe, 
holo  mai  lakou,  me  he  ino  la  e  hoopuehu  ia'u ;  0  ko  lakou  olioli, 
ua  like  me  ka  olioli  o  ka  luku  ana  i  ka  mea  ilihune  ma  kahi  malii. 
Ua  hele  oe  iwaena  o  ke  kai  me  kou  poe  lio,  ma  ka  aleale  o  na 
wai  nui. 

8.  Lohe  iho  la  au,  a  haalulu  ko'u  opu ;  Haalulu  kuu  lehelehe  i 
ka  leo  ;  Komo  mai  ka  popopo  iloko  o  ko'u  mau  iwi,  a  haalulu  au 
ma  kuu  wahi  malalo  ;  He  oiaio,  e  hoomaha  au  i  ka  la  o  ka  popili- 
kia,  a  pii  kue  mai  na  kanaka,  e  hoopilikia  mai. 

9.  I  ka  manawa  e  pua  ole  mai  ai  ka  laau  iiku,  aole  hoi  he  hua 
ma  na  kumu  waina  ;  a  e  mae  ka  hua  o  ka  laau  oliva,  aole  hoi  e 
hua  mai  na  kihapai  i  ka  ai ;  A  e  okiia  aku  ka  poe  hipa  mai  ka 
pa-hipa  aku,  aole  hoi  he  hipi  maloko  o  na  wahi  hanai  hipi ; 

10.  E  olioli  no  au  iloko  ou  e  Iekova,  e  hauoli  no  au  iloko  o  ke 
Akua  o  kuu  ola.  0  Iehova  ka  Haku,  oia  ko'u  ikaika,  a  e  hooha- 
like  mai  ia  i  ko'u  wawae  me  na  wawae  o  na  dia,  a  e  hoohele  no  ia 
ia'u  maluna  o  kuu  mau  wahi  kiekie.  Na  ka  luna  mele  ma  na  mea 
kani. 

HAAWINA  CXX. 

KA  MKAU. 

1.  E,  na  makani  e  ! 
I  nou  ikaika  mai, 
He  wahi  no  anei 
E  luuluu  ole  ai  ? 
Kauwahi  olu  no, 

He  awawa,  a  he  puu, 

I  ole  e  luhi  hou 

Ka  naau  nei  i  u  ? 
Onini  a  lai  ka  makani  i  nou, 
A  me  ka  me'mene,  hoole  mai  no. 

2.  E,  ka  moana  e  ! 
I  aleale  mai, 

He  wahi  laa  anei, 

He  moku  mamao  ae  ? 

Kahi  e  loaa  mau, 

Ka  olioli  no'u, 

I  ole  e  kanikau 

A  kumakena  hou  ? 
Ku  iki  na  ale  i  ooloku, 
A  hoole  mai,  me  ke  kaniuhu. 

3.  E  ka  mahina  lae  ! 
E  kaa  konane  nei, 
E  kiai  ana  mai 

I  ke  ao  pouli  e  ! 

I  kou  kaahele  mau, 

Aole  wahi  lai, 

I  lea  ka  naau 

I  hele  a  haehae  ? 
Pee  ae  ka  mahina,  a  pouli  ae, 
He  leo  polinahe  ka  i  hoole  mai. 

4.     Hai  mai  kuu  whane,  e  ! 
Manaolana,  e  hai  mai, 
He  puuhonuo  anei 
Ka  make  e  pale  ae  ? 
He  wahi  pomaikai, 
I  komo  ole  no 
Na  hewa  i  alalai, 
A  niaha,  oia  mau  ? 
E  paulele  no,  a  e  paio  niaanei, 
Aia  no  ma  ka  lani  he  maha  mau  e. 


HAAWINA  CXXL 

NO  KA  HANA. 

"  Me  ka  hou  o  7cou  maka  e  ai  ai  oe  i  ka  ai  a  liiki  i  kou  wa  e  hoi  liou  ai  i 
ka  lepo." 

1.  Kekahi  o  na  kanawai  paa  keia,  e  hooponopono  ana  i  kanaka. 
Aole  nae  na  kanaka  i  hooholo.  Ina  ua  waiho  wale  ia  na  na  aha 
kau  kanawai  o  ke  ao  nei  e  hooholo  me  ke  ole,  ua  kanawai  ole  no. 
He  kanawai  kaliiko  keia.  Ua  hooholo  mua  ia  i  ka  wa  e  noho  ana 
o  Adamu  ma  ka  honua  nei,  a  ke  paa  like  nei  ia  kakou  o  keia  kau. 
He  kanawai  hoololi  ole  ia.  0  kona  mana  i  ka  wa  o  Adamu  oia 
maoli  no  kona  mana  a  hiki  mai  i  keia  kau.  Me  ia  mau  huaolelo 
i  hooholoia'i  i  kinohi,  oia  maoli  no  kona  heluheluia'na  ma  na  mo- 
olelo  a  pau  loa  o  na  lahuikanaka  o  ke  ao  nei  i  ea  mai,  i  noho  iki  a 
i  nalo  aku. 

2.  Aole  he  mana  ko  na  aha  kau  kanawai  o  ka  honua;  ke  noonoo 
ma  keia  kanawai,  i  mea  e  hoololi  ai7  a  e  hoopau  ai  paha.  Aole  he 
kanaka  e  manao  ana  e  ha-haki  i  keia  kanawai  i  malu  kona  noho  ana 
mamuli  o  ia  ha-haki  ana.  Ua  paapu  loa  no  ma  na  hale  paahao  o 
keia  honua,  keia  ano  poe  e  imi  ana  i  alanui  no  lakou  mawaho  ae  o 
keia  kanawai.  E  imi  aku  kakou  no  ke  kumu  o  ke  kau  ana  o  keia 
kanawai  maluna  o  na  lahuikanaka  o  keia  ao.  He  kanawai  hoopai 
karaima  paha;  he  kanawai  hoopomaikai  paha.  Ma  ka  inaina  paha 
i  hooholoia'i,  ma  ka  manao  lokomaikai  paha. 

3.  0  ka  hooko  mau,  oia  ke  kumukanawai  a  ke  Akua  i  haawi 
mai  ai,  i  mea  e  hooponopono  ai  no  na  hana  a  pau  a  kona  lima  i 
hana'i  mai  ka  mole  liilii  loa,  a  i  na  ao  nui  o  ka  lewa.  I  ka  wa  i 
hookumuia'i  ka  noho  ana  o  kanaka  ma  ka  honua,  oiai  no  e  noho 
ana  o  Adamu  ma  ka  malu  o  ka  pono  me  ke  ike  ole  ana  ia  mea,  he 
hewa,  ua  haawi  mai  no  o  ke  Akua  i  keia  kumukanawai,  o  ka  ho- 
oko  mau  ma  ka  hana.  Ina  oukou  i  heluhelu  ma  "Kinohi,"  aia 
malaila  ua  kakauia  penei,  u  Lawe  ae  la  o  Iehova  ke  Akua  i  ke  ka- 
naka,  a  hoonoho  iaia  ma  ka  mahinaai  o  Edena  e  mahi,  a  e  malama 
ia  wahi."  Nohea  mai  keia  hoohanaia  ana  o  ke  kanaka  ?  No  ka  he- 
wa  anei  ?  Aole  no  i  hiki  mai  ka  hewa  ia  wa.  No  ka  inaina  mai 
anei  o  ka  Mea  N ana  i  hana  i  ke  kanaka  ?  Mamuli  o  ka  inaina 
anei  i  kanu  aku  ai  o  ke  Akua  i  ka  mahina  ai  o  Edena  me  na  hua 
ai  maikai  ?  Aole  no  pela.  Mamuli  o  kona  ano  hooko  mau,  hana 
mau,  pela  Ia  i  hoohana  aku  ai  i  ke  kanaka  Ana  i  hana'i  ma  Kona 
ano  iho. 

"  Luhe  na  eheu  o  na  Anela  la, 
A  olu  ole  no  ke  Akua,  ke  molowa." 
Ua  hooilina  mai  o  ke  Akua  i  keia  ano  Ona  i  ka  pookela  o  kana 
mau  hana  ma  ka  honua  nei. 

4.  Mamua  o  kona  haule  ana  iloko  o  ka  hewa,  ua  hooko  ke  ka- 
naka  me  ka  makaala  mau,  mamuli  o  keia  kumukanawai ;  aole  nae 
he  luhi  ma  ia  hooko  ana.  Eia  ka  mea  i  maopopo,  ua  hookau  aku 
o  ke  Akua  i  ke  kumukanawai  maluna  o  ka  hana  o  kona  mau  lima, 
mai  kinohi  loa  mai  no,  i  ka  manawa  aole  he  kanaka  ma  ka  honua 
nei.  Ina  i  komo  ole  mai  ka  hewa,  ina  ua  mau  keia  kumukanawai, 
me  ka  paku  ole  ia  mai  ke  kanawai  oolea'a  kakou  i  ike  ai  ma  ka 
hoomaka  ana  o  keia  haawina.  oia  no  ke  kanawai  i  hookau  mai  i  ka 
luhi  ma  ka  hana.  0  ke  kumukanawai, — o  ka  hooko  mau, — no  ko 
ke  Akua  lokomaikai  mai  no  ia ;  o  ke  kanawai, — ka  luhi  ma  ka 
hana, — ka  hoailona  paa  no  ia  o  kona  inaina  i  ka  hewa. 

5.  Mamuli  o  na  mea  i  hoikeia  maluna,  ke  ike  nei  kakou  he  mea 
maikai  ka  hana,  a  he  mea  oluolu  ole  no  kona  luhi.  Oiai  nae,  aole 
ia  kakou  ka  mana  e  hookaawale  ai  ka  hana  mai  ka  luhi,  a  oiai  hoi 
e  noho  ana  kakou  maanei,  he  poe  kuewa,  he  mea  ku  i  ko  kakou 

pono  ke  imi  aku  ina  na  kumu  e  hoomama  ana  i  keia  haawe  kau- 
maha  o  kakou,  'i  hoihoiia  mai  ka  poho  o  ka  luhi. 

6.  0  Kanalua  a  me  Molowa,  o  laua  no  na  makua  o  na  hewa  a 
pau.  0  Hoomaloka  ko  laua  makahiapo  i  mare  pu  me  Palaleha,  a 
loaa  mai  i  na  moopuna  he  lehulehu  wale  ;  o  Malauea,  o  Holoholo- 
olelo,  o  Mokuahana,  i  hookaulua  aku  me  Hoopilimeaai,  me  Hune, 
a  me  Aihue,  a  hanau  mai  i  na  kama  o  Satana  he  paapu  wale  ma 
ke  ao  nei.  Nolaila,  ina  ua  kikeke  aku  o  Kanalua  ma  ka  ipuka  o 
kou  naau;  e  kono  ana  ia  oe  e  kanalua  no  ka  pono  a  ke  Akua,  me 
kona  lokomaikai,  mai  wehe  ae  oe  i  ka  puka  o  kou  naau,  o  komo 
auanei  ia,  a  hoomahuahua  mai  i  kou  luhi  ma  ka  hana  a  kou 
mau  lima. 

7.  E  hookuke  oia  ia,  Molowa,  ina  oia  e  hawanawana  mai  ma  kou 
pepeiao,  me  he  kakaolelo  la.  0  kou  naau  oia  no  kou  Alihikaua. 
Ina  e  nawaliwali  ana  ka  Grenerala  ma  ka  hoouka,  pehea  la  na  koa 
malalo  iho  ona  ?  E  hoolilo  oia  ia  Manaoi^  ia  Manaolana,  ia 
Aloha,  ia  Makaala,  a  me  Noonoo  i  aha  kuka  malu  nou,  a  i  mau 
kakaolelo  no  kou  naau,  alaila  ua  makaukau  oe  e  amo  aku  i  keia 
haawe  kaumaha  au,  a  ikeia  mai  kona  mama. 

8.  E  kakau  aku  au  i  kekahi  mau  rula  pokole,  a  ma  ka  malama 
ana  ia  mau  rula,  e  mama  iki  mai  no  ka  haawe  o  ka  luhi,  ma  na 
mea  i  pili  no  keia  ola  ana.  Akahi :  E  liooko  ma  ha  pololei.  Mai  imi 
oe  i  hana  nau,  a  i  lako  no  hoi  mawaho  ae  o  ke  kanawai  a  ke  Akua, 
a  me  na  kanawai  o  ke  Aupuni.  Aole  no  ia  he  mea  e  hoomama 
ai  i  kou  luhi,  oiai  nae  paha  he  mea  mama  iki  no  ke  hino,  aka  hoi, 
pehea  mai  la  ka  naau  ?  Mama  mai  anei  ka  luhi  o  kou  naau  ke 
aihue  oe,  a  noho  me  ka  hopohopo  mau  o  hopuia  auanei  oe,  e  ka 
lima  mana  o  ke  kanawai  ?  Mama  mai  anei  ka  luhi  o  kou  naau 
ke  piliwaiwai  oe,  a  nui  mai  kou  loaa,  aka  nae+noho  me  ka  makau 
o  eo  hou  ia  auanei  e  kekahi  mea  i  oi  kona  akamai  i  kou,  a  pihoi- 
hoi  mai,o  komo  aku  auanei  oe  ma  Kawa  mamuli  o  kau  hana  ko- 
lohe  ?  Mama  mai  anei  ka  luhi  o  kou  kino  me  kou  naau,  ke  pii  aku 
oe  ma  kahi  mehameha  o  ke  kuahiwi,  a  o  ke  awawa  paha,  a  malaila 
e  puhi  ai  i  ka  waiona,  me  ke  kiai  mau  ana,  ma  ke  ao,  me  ka  po,  o 
loaaia  auanei  e  ka  makai  o  ke  Aupuni,  a  o  kumakaiaia  auanei  oe 

e  kekahi  o  kou  poe  hoa  ?     Aole  pela  e  inaha  mai  kou  luhi,  e  ke 
kanaka  imi  hewa. 

9.  Ina  oe  e  hooko  nia  ka  pololei,  alaila.aole  oe  e  loaa  ana  i  ke- 
kahi  kumu  e  alalai  ai  i  ka  maluhia  pono  o  kou  naau ;  a  aia  a  malu 
pono  kou  naaiLmalu  pu  mai  no  me  kou  kino.  He  kanawai  paa 
keia ;  o  ka  mea  e  hooko  ana  ma  ka  pololei,  ma  na  hana  a  kona 
lima  i  lawelawe  ai;  aole  ia  e  nele  ana  i  na  lako  kupono  no  keia  ola 
ana;  Malia  paha  aole  oia  e  kaulana  ana  no  kona  waiwai  nui;  aka, 
he  mea  aha  ia  kaulana  ?  Heaha  ka  pomaikai  nui  e  ili  mai  ana  i 
ke  kanaka  mamuli  o  kona  waihona  dala  nui,  oiai  ua  lawa  kupono 
iaia  na  lako  o  ke  kino,  me  na  mea  e  hoopomaikai  aku  ai  i  kona 
mau  hoa  i  nele  no  ka  pilikia  io  ?  Aole  anei  i  ili  pu  mai  me  ka 
mahuahua  ana  o  ka  waiwai,  ka  mahuahua  o  ka  pihoihoi  o  ka  naau 
no  ua  waiwai  la  ? 

10.  E  liooho  me  ha  lauioili  oīe.  Aia  no  a  loaa  ia  oe  ka  hana;  e 
hoomau  oe  ma  ia  hana,  a  kaheaia  oe  no  kekahi  hana  e  ae  i  oi  kona 
waiwai.  No  keia  lauwili  nui  o  oukou,  e  o'u  poe  hoalauna  Hawaii7 
nolaila  kekahi  kumu  o  ka  emi  ana  o  ka  oukou  uku.  Aia  a  maa 
iki  oukou  ma  kekahi  hana  (kekahi  poe  o  oukou  nae  ua  mahaloia 
no  ke  kupaa  ana);  o  ke  ku  no  ia  a  haalele  aku;  me  ka  naau  ohunim 
a  imi  aku  ma  kekahi  mea  e ;  a  o  ka  manawa  a  oukou  i  haawi  ai 
no  ka  imi  hou  ana  i  hana;  oiai  he  hana  no  ka  oukou  i  haalele  wale 
aku  ai;  he  manawa  poho  ia  no  oukou. 

11.  Ke  ninau  nei  wau  ia  oukou  ka  poe  ui  o  Hawaii  nei,  na  iwi; 
a  me  na  olona  ikaika  o  keia  lahui;  ia  oukou  i  haalele  wale  ai  i  ke- 
kahi  hana  a  imi  aku  i  hana  aku;  i  oi  ana  ka  loaa  malaila,  e  mau 
anei  kou  loaa  ma  ia  kowa  manawa  au  e  hoolilo  ai  ma  ka  imi  ana? 

Eia  paha  ka  rula  maikai  ma  keia  mea ;  e  hoomau  aku  oe  ma  ha 
hana  e  paa  nei  ma  hou  lima,  a  loaa  mai  ia  oe  hekalii  liana  e  ae  i 
oi  hona  loaa.  Mai  haalele  oe  i  kou  waa  hemahema  no  kekahi  waa 
i  hemahema  like  me  ia.  Aia  a  makaukau  he  waa  i  oi  kona 
makaukau  i  kau  waa  e  holoholo  nei;  alaila  e  ee  aku  oe. 

12.  E  liooho  ouhou  me  he  ahamai  i  loaa  ia  ouhou.  Owai  ke 
kauwa  ma  ka  olelonane  i  mahaloia,  ma  ka  olelo  e  i  ana?  "Pono'e 
ke  kauwa  maikai;  malama  pono,  he  pono  kou  malama  ana  i  na  mea 

ne  uuku,  e  lioonoho  no  au  ia  oe  maluna  o  na  mea  he  nui  loa  ?  " 
Ka  rula  mau  no  keia  o  ko  ke  ao  nei  poe  naauao,  waiwai ;  a  he  rula 
pololei  no  hoi,  o  ka  poe  i  hiki  ole  ke  hooko  ma  na  mea  Uilii,  aole 
loa  e  hiki  ana  ia  lakou  ke  hooko  ma  na  mea  nui.  A  no  ke  aha 
hoi  ?     No  ka  inea,  mai  na  mea  liilii  mai  na  mea  nui. 

13.  Ina  he  mea  hiki  ole  i  kekahi  kanaka  ke  olo  pololei  i  ka  papa, 
he  makehewa  ke  hoolimalima  iaia  e  kukulu  i  hale  nani.  Ina  he 
mea  hiki  ole  i  ke  keiki  ke  puhi  ana  i  ke  ahi  o  ka  amara,  he  make- 
hewa  iaia  ke  kapili  i  na  mea  hao  o  ka  moku  nui.  Ina  he  ike  ole 
ko  ke  kanaka  i  na  rula  no  ka  houluulu  me  ka  hoolawe,  he  make- 
hewa  iaia  e  imi  aku  ma  ke  anahonua.  Ina  hoi  he  kapulu  ka  hana 
ana  o  ka  paahana  ma  ka  waele  ana  i  kona  ukupau,  nawai  anei  e 
hoonoho  iaia  i  luna  hana  ? 

14.  Nolaila,  e  hoolalelale  ka  manao,  e  ka  hanauna  hou  e  imi 
ana  i  hana  ;  ina  he  hoe  waapa  kau  hana,  me  kou  akamai  oe  e  hana 
ai/  ina  he  kauokaa  kau  hana  e  makaala  mau  ma  na  pono  o  ka  mea 
e  hoolimalima  ana  ia  oe  :  ina  he  mahiai  kou  hana  i  hoolimalima 
aku  ai,  e  mahi  pono  oe  i  kou  ukupau  me  ka  hoomakakiu  ole  aku 
no  ka  luna,  a  no  ka  haku  hana  paha ;  a  ma  na  hana  e  ae  a  pau,  e 
hooko  aku  oe,  me  he  la  nau  ponoi  ua  waiwai  la.  Ina  oukou  e  hana 
pela,  alaila  e  ikeia  auanei  ka  hoihoiia'na  mai  o  ka  poho  o  ka  luhi 
ma  ka  hana. 

15.  I  mea  hoi  e  mama  nui  ae  ka  poho  o  ka  luhi  ma  na  hana  a 
ko  oukou  mau  liina,  e  Hawaii  Opio,  ke  kauoha  aku  nei  au  ia  ou- 
kou  e  humuhumu  a  paa  i  kekahi  mau  puka  iloko  o  ko  oukou  pa- 
keke,  kahi  i  helelei  liilii  ae  na  huna  dala  a  oukou.  E.  kakia  mai  a 
paa  i  na  puka  kahi  i  liu  mai  ai  ko  oukou  mau  waa.  He  hana  luhi 
no  ke  ka  mau  i  ka  liu  o  ka  waa  i  hele  a  popopo,  a  pukapuka  ;  aka 
nae,  ke  hoopaa  ole  ia  o  ua  mau  puka  la,  ke  ka  wale  aku  no  ka 
pono  ;  a  i  ole,  o  ka  piho  mai  no  ia  o  ka  waa. 

16.  E  humuhumu  oukou  i  ka  puka  kahi  i  helelei  wale  ai  ke  dala 
no  ka  halea.  Oia  no  hoi  kekahi  puka  liu  o  ko  oukou  mau  waa. 
Mai  manao  aku  oukou  no  ka  baka  he  mea  ia  e  j>ono  ai  ko  oukou 
noho  hauohano  ana.  Mai  manao  aku  hoi  oukou,  he  mea  ia  e  hoo- 
paa  pono  ana  i  na  nilio  a  oukou,  i  ole  lakou  e  helelei  a  lilo  mai  ou- 

kou  i  poe  niho  ole,  e  na  ui  nihopaa  o  Hawaii.  Mai  kukihewa  hoi 
oukou  he  mea  e  kokua  ana  i  ke  ola  pono  a  ko  oukou  mau  kino. 
Aole  oukou  e  loaa  ana  i  kekahi  lihi  iki  o  ka  pomaikai  mamuli  o 
keia  mea  haukae.  Heaha  ka  waiwai  e  ili  mai  ana  ia  oukou  ma  ko 
oukou  hoolilo  ana  i  ko  oukou  mau  ihu  i  mau  pukamoahi  a  me  ko 
oukou  mau  waha  i  mau  imu  ?  Mai  hoolilo  aku  oukou  i  ka  hua  o 
ko  oukou  luhi  ma  ka  hana  ipunohu  uioahi! 

17.  E  kapili  mai  a  paa  i  kela  puka  nui  kahi  i  komo  nui  mai  ai 
ka  liu  o  ka  waiona  !  He  puka  liu  nui  keia,  a  ke  ole  oukou  e  ka- 
kia  aku  a  paa,  e  liu  mai  ana  no  na  waa  a  oukou,  a  hiki  ole  ia  ou- 
kou  ke  ka  aku,  a  o  ka  piho  koke  no  ka  hope. 

18.  Mai  haawi  wale  oukou  i  ko  oukou  dala  no  ka  poe  makilo 
wale,  ka  poe  hoopilimeaai,  ka  poe  malauea,  na  makamaka  noho 
wale,  kino  ikaika,  hana  ole.  He  mau  puka  liu  keia  a  na  poe  a  pau. 
E  kakia  a  paa  i  keia  mau  puka,  ma  ke  kipaku  ana  i  keia  poe  mai 
ko  oukou  mau  ohana  aku.  Ke  ole  oukou  e  hana  pela,  e  luhi  mau 
auanei  oukou  ma  ke  ka  ana  i  ka  liu  o  na  waa  a  oukou,  a  hiki  i  ka 
manawa  e  popopo  loa  ai,  a  palemo  pu  oukou  me  na  waa  a  oukou. 


HAAWINA  CXXII. 
NA  BELE. 


Hoakaka. — He  haawina  kupono  no  keia  no  ka  kaiolelo,  a  me  ka  heluhelu  no  hoi 
Eia  nae,  aole  no  he  hiki  ke  heluheluia  ke  ole  imi  e  ia  kona  ano.  Eba  ano  hele  i 
hoakakaia  maanei ;  ka  bele  hee-holua,  na  bele  mare,  ka  bele  ahi,  a  me  ka  bele  hoolewa. 
He  kani  lealea  ko  na  auo  bele  mua  elua,  be  leo  weliweli  ko  ke  kolu,  a  he  leo  kani- 
kau  ko  ka  bele  hoolewa.  Nolaila,  e  like  rne  ke  ano  o  na  bele,  pela  e  lioohalike  aku 
ai  i  ka  leo.  1  ka  heluhelu  ana  i  na  olelo  e  pili  ana  i  na  bele  o  na  ano  mua  elua,  e 
hoopili  aku  ma  ka  rula  i  kakauia  ma  ka  aoao  33  o  keia  buke;  a  no  ke  ano  ekolu  me 
ka  ha,  e  hoomanao  i  ka  rula  raa  ka  aoao  35.  E  hoohalike  aku  ke  kani  ana  o  ka  leo, 
ma  na  huaolelo  e  hoike  mai  ana  i  ke  kaui  o  na  bele,  me  he  mau  bele  la.  Ina  i  imi 
pololei  ia  keia  haawina  ma  ia  ano,  alaila  e  ikeia  auanei  kona  eleu. 

I 
1.     Na  hele  kaa  e  kani  nei, 

Kanike  ! 
Kani  hoohauoli  nei,  he  kani  hone  e. 
Kei  ke  kani,  kani,  kani, 
Ma  ke  kulu  o  ka  po  ; 

Oiai  i  kau  a  imo 
Na  hoku,  ke  ao  olino, 
Me  ke  oli  lani  no, 
Oli  pu,  pu,  pu 
I  ke  kani  oli  ana  o  na  bele  kani  o, 
Kani  o,  o,  o, 
O,  o,  o, 
I  ke  kani  a  pa  ani  o  na  bele  o. 


2.  Xa  bele  mare  e  kani  nei. 

Kanike ! 

Kani  i  ka  pomaikai  ma  keia  hope  ae  ; 

Ma  ke  ea  o  ka  po, 

O  ka  oli  o  lakou, 

Me  na  leo  gula  e, 

A  like  no. 

Kei  ka  oli  lele  nei 

I  na  manu  i  hoolohe  oli  ae 

Ma  ke  ao. 
Mai  na  lua  kupinai 

0  na  oli  nani  nei,  a  pii  ooli  ae. 

Oolopw !  ' 
Oolokw  ! 
Mai  nei  aku,  hai  ke  o 
I  ka  oli  koi  no 

1  ke  ani  o  ke  kani  o  na  beJe  kani  o, 

Kani  o,  o,  o, 

O,  o,  o, 

I  ke  ani  o  ke  kani  o  na  bele  o. 

3.  Na  bele  ahi  e  kani  nei, 

Kanike ! 
Ka^ii  hoopuiwa  nei,  a  eehia  e, 
Ma  ka  malu  o  ka  po  ; 
O  hooho  !  O  maka'u  ! 
Hiki  ole  ke  hai  pu, 
He  hooho  o,  o, 

O  lalau; 

O  nonolo,  eu  a  holo  i  ke  ahi  a  kinai  la, 
O  hooho  i  ke  ahi  lohe  ole,  wela  inai  la, 
Lele  ae  la,  ae  la,  ae  la, 

A  iini  kano  ae  la 
A  pii  ae,  a  mi-mimiki, 

Pii,  pii,  a  pii  a  hiki 
I  ka  mahina  aiai  no. 

Kani  o,  o,  o, 
I  ka  nu  hookanikau. 

]Sru  poho. 
Kanike,  num/lu,  nei, 

Pa  ka  weliweli  e, 
Ma  ka  poli  o  ke  ao  hulili  no. 
Ike  nae  ka  pepeiao, 
Ma  ka  pane, 
Ma  ke  kani. 
I  ka  emi  a  pii  hou ; 
Ike  nae  ka  pepeiao, 

Ma  ke  kani,  ma  ka  pane, 
I  ka  emi  a  pii  hou, 
Ma  ka  emi,  ma  ka  nui  o  ke  kani  bele  o  ; 
Bele  o, 
Na  bele  o,  o,  o,  o, 
O,  o,  o, 
Ma  ke  kanike  la3  me  ke  kani  wela  o  na  bele  o. 

4.     Na  bele  u  e  kani  nei, 

Kanike  ! 
Lohe,  ala,  a  noonoo,  kaumaha,  a  uwe, 
Ma  ka  lulu  o  ka  po 
Kuululu  la,  a  maka'u 

No  ka  leo  kumakena  o  ke  o, 
O  ke  o  i  pa-e  mai 

Mai  na  bele  kani  nei, 

He  o  u. 
Oia  poe  i  noho  loa 
Maluna'e  ma  na  puuoa, 
Meha  no, 
22 

A  hookani,  kani,  kani 

Ma  ka  leo  kanikau, 
Kuhilani  ke  hookani 

I  na  bele  hooluuluu. 
-4ole  kane,  a  wahine, 

Kamaaina,  malihini, 
]STa  mu  no, 

Nana  i  pai  e  kani  u, 
Kani  u,  u,  u,  u, 

Me  he  oli  kanikau, 
Upu  oli  ka  manao 

Me  ia  oli  kanikau  ; 
Hulahula,  a  o  no  ; 

Oli  pu,  pu,  pu, 
Me  he  oli  halelu, 

I  ke  kani  kanikau, 
Kanikau, 
01  i  pu,  pu,  pu, 

Me  he  oli  halelu, 
I  ke  kani  bele  o, 

Bele  o,  o,  o, 
I  na  bele  kani  u, 

Oli  pu,  pu,  pu, 
A  kulou,  lou,  lou 

I  ka  leo  kanikau, 
I  ke  kani  a  ou  ou, 

Kani  o,  o,  o, 
I  na  bele  kani  u,  . 

Kani  u,  u,  u,  u, 
TJ,  u,  u, 
I  ka  u  la,-  a  nunw  la  o  na  bele  u. 

HAAWINA   CXXIY. 
KE  KORAKA,  (THE  RAVEK) 

1.  Ma  ke  aumoe  pouliuli,  ia'u  i  nalu  a  luluhi 
Ma  na  mea  kahiko  loa,  ane  nalo  aku  no, 
Kimo  au  la,  ane  moe,  hikilele  i  ka  lohe 

I  ka  mea  me  he  kikoni  i  koni  ma  ka  puka  o'u, 
He  malihini,  wahi  a'u,  i  koni  ma  ka  puka  o'u, 
Oia  wale  iho  no. 

2.  Paa  no  ia'u  la  ka  malama,  oia  hoi  o  Dekemaba, 
Pi  ke  ahi,  a  hoea  me  he  ano  lapu  no ; — 
Eehia  !  i  ao  koke !  imi  u'a  au  i  oki 

Kuu  kaumaha  no  kuu  iwa  i  nalo  ae  la,  no  Lenoa, 
No  kuu  iwa  i  kapaia  e  na  anela,  o  Lenoa, 
Ia'u  he  moa  huna  loa. 

3.  Kamumumu  no  na  pale  uliuli  o  ko'u  hale  : 
Ilihia  kuu  uhane  i  na  hia  kamahao — 
Kapalili  no  kuu  houpo  !  i  maha'e  ke  koni  ^loko, 
Pane  au  he  malihini  noi  ma  ka  puka  o'u, 
Malihini  e  noi  ana  e  komo  ma  ka  puka  o'u, 

Oia  wale  iho  no. 

4.  A  i  kuu  pohala  ae  la,  noi  au  la  e  hai  mai  la 
"  I  kou  ano,  kou  inoa,  oe  anei  o  kuu  Lenoa  ? 

Oi  au  e  moe  ana,  ku  mai  oe  e  koni  ana, 
Koni  palanehe  ole,  koui  ma  ka  puka  o'u, 
Ane  lohe  ole  au  la,"  ua  wehea  ka  puka  o'u, 
Pouli  !  oia  wale  no. 

5.  Kilo  au  i  ka  pouli,  ku  makau  a  ane  maule ! 
Anoano  !  haohao  au  la3  hia  luaole  no. 
Mau  no  nae  ke  anoano,  a  polio  panopano  ! 
Hanuia  me  he  leo,  o  ka  ^noa  o  Lenoa, 
Hanu  au  la,  e  Lenoa  !  kupinai  la,  e  Lenoa  ! 

Oia  wale  iho  no. 

6.     Hoi  au  i  kuu  keena,  uluhia  i  ka  wela, 
Lohe  hou  la  i  ke  koni,  koni  oi  aku  no ; 
Oiaio  !  he  kakani  ma  kuu  puka  aniani ; 
Huli  au  la  i  akaka  keia  ouli  kamahao, 
Hamau  iki  a  akaka  keia  ouli  kamahao, 
He  makani  wale  no. 

I.  Wehe  au  la  i  ka  puka,  komo  me  he  mea  mahuka, 
He  Koraka  kino  nui  no  ka  wa  kahiko  no, 

Ole  oia  i  kunou  la,  ole  hoi  i  noho  la, 
Kau  la  me  he  mea  haaheo  £luna  o  ka  puka  o'u, 
Kau  la  ma  ke  kii  mabela  ?'luna  o  ka  puka  o'u, 
Kau  la  wale  iho  no. 

8.  Mama  iki  kuu  kaumaha,  aka  iki  no  kuu  waha, 
Ma  kuu  nana  i  ka  manu  i  ku  ma  oi  imua  o'u ; 
Manu  poo  olohelohe,  ole  paha  wiwo  oe ; 

E  Koraka,  mea  kahiko  e  auwana  ana  ma  ka  po, 
Owai  kou  inoa  haku  ma  kou  home  ma  ka  po  ? 
Pane  oia,  "  Nalo  loa." 

9.  Haohao  au  i  kona  pane,  pane  me  he  mea  uhane, 
Leo  manu  pane  lea  me  he  ano  ike  no  ! 

No'u  ka  oli  no  ka  ike  i  ka  manu  ano  miki, 
E  kau  mahaoi  ana  iluna  o  ka  puka  o'u, 
Kau  la  ma  ke  kii  mahela  ^luna  o  ka  puka  o'u, 
Me  ia  moa  "  Nalo  loa." 

10.     Hia  au  la  no  ka  lono  ia  pane  pili  pono, 
Kona  ike  paha  keia,  kona  ike  wale  no, 
I  ao  ia  e  ka  haku  i  hau  ino  a  kipaku, 
A  lohea  a  paa  ia  inoa  me  he  £noa  kanikau, 
A  paa  loa  ia  inoa  me  he  «noa  kanikau, 
Nalo,  Nalo,  "Naloloa." 

II.  Oi\  ola  ae  kuu  eha,  kau  no  au  i  noho  bela, 
Ma  ke  alo  o  ka  manu  me  ke  kii  mabela  o'u ; 
Noho  au  la  ma  kuu  bela,  lilo  i  ka  nalu  ae  la, 

I  ke  ano  o  ka  manu  nane  no  ka  wa  kahiko  no, 
Manu  kino  wiwi  ino  no  ka  wa  kahiko  no, 
Me  ia  moa,  "Nalo  loa." 

12.  Noho  au  e  nalu  ana,  me  ka  pane  ole  ana 

I  ka  manu  me  ka  maka  nana  wela  ^loko  o'u, 
Nalu  au  la  a  kuailo  me  kuu  poo  kulou  a  waiho 
Ma  ka  bela  veleveta  me  ka  ipu  lama  no, 
Bela  uli  veleveta  me  ka  ipu  lama  no, 
No  kuu  iwa  i  nalo  loa. 

13.  Kuhi  au  he  ahe  ala  no  ka  ipu  kuni  ala 

0  na  Serapima  i  ku  la  ma  ka  papa  hehi  o'u. 
Auwe  au  la !  na  ke  ^Lkua  i  hoouna  ma  lakou  la 

1  ka  wai  o  Lete  *  i  nalo  kuu  kaumaha  no  Lenoa, 
Inu  i  ka  wai  o  Lete,  hoopoina  ia  Lenoa  ; 

Pane  oia,  "  Nalo  loa." 

14.  Kaula  oe  !  mea  ino  !  manu  paha,  daimonio  ! 
Mea  hoowalewale  paha,  mea  olulo  mai  ke  kai ! 
Mehameha,  wiwo  ole  !  lele  mai  la  i  kuu  home, 
Home  neoneo  ino,  e  aloha  a  hai  mai, 

Ina,  ea,  ma  Gileacla,  he  lau  bama  e  hai  mai, 
Pane  oia,  "Nalo  loa." 

15.  Kaula  oe  !  mea  ino!  manu  paha,  elaimonio  ! 
Ma  ka  lani  i  kau  malana,  ma  ke  ^4kua  ola  mau, 
Hai  mai  i  kuu  uhane  e.ha,  aia  anei  ma  Edena, 
E  apo  au  i  kuu  aloha  i  kapaia  o  Lenoa  ? 

Apo  i  kuu  iwa  aloha  i  kapaia  o  Lenoa  ? 
Pane  oia,  "  Nalo  loa." 

16.  Pau  ko  kaua  launa  kino,  hoi  «loko  o  ka  ino, 
Me  kou  hulu  eleele,  hoi  i  kou  home  po — 

Me  au  mau  kuu  mehameha,  kuu  luuluu,  kuu  kumakena, 


*  "Wai  o  Zete." — 0  "Lete"  ka  inoa  o  kekahi  muliwai  (Lethe,)  mawaena  o  ka  poe 
kahiko  o  Helene  me  Roma.  O  ka  poe  i  inu  i  ka  wai  o  ua  muliwai  la,  wahi  a  ka  poe 
kahiko,  e  poina  ana  lakou  i  na  mea  a  pau  a  lakou  i  ike  ai  mamua. 

Hee  ae  mai  ke  kii  mabela  eluna  o  ka  puka  o'u ; 
U  i  kou  nuku  mai  kuu  uhane,.  hee  ae  mai  ka  puka  o'u, 
Pane  oia,  "Nalo  loa." 

1 7.     Eia  ua  Koraka  a'u  la,  lele  ole,  ke  kau  mau  la 
Ma  ke  kii  mabela  i  kau  iluna  o  ka  puka  o'u, 
Kau  la  me  he  mea  hihio,  me  ka  maka  elaimonio, 
A  ke  kau  la  kona  aka  ma  ka  papa  hehi  o'u, 
Kani  mau  la  mai  ia  aka  ma  ka  papa  hehi  o'u, 
O  ualeo,  "Naloloa." 


HAAWINA  CXXV. 
NA    HOME     HAWAII. 


1.  Ia  Hawaii  Opio  kuu  ake  nui  nei.  Menemene  mai  la  ka  naau 
o  na  hoa'loha  o  ka  hanauna  hou,  i  ka  ike  ana  ia  lakou  e  hahai 
ana  me  ka  noonoo  ole,  ma  kekahi  mau  kumu  e  alalai  ana  i  ko 
lakou  ola  kino.  Nolaila,  e  kamailio  oluolu  ana  au,  me  na  kupa 
opio  o  kuu  one-hanau.  no  na  home  Hawaii. 

2.  I  ke  kau  o  na  kupuna  o  oukou,  i  ka  opiopio  hoi  o  ko  oukou 
poe  makua,  aole  no  i  loheia  keia  huaolelo  i  laweia  mai  ka  olelo 
Beritania,  a  hookomoia  ma  ka  olelo  Hawaii.  Me  hea  la,  he 
kumulaau  malihini  ia,  mai  na  aina  e'mai,  i  ikeia  ke  ala  o  kona 
mau  opuu  pua,  me  ka  ono  o  kana  mau  hua  ai  ;  a  i  ikeia  hoi  ke 
ku  ana  o  kona  mau  lau  uliuli  me  na  lala  mohala,  i  ka  pono  o  ka 
aina,  a  nolaila  i  laweia  mai  ai  a  kanuia  ma  ka  lepo  malihini.  Ma- 
muli  o  ke  aloha  ahonui,  me  ke  kiai  hoomanawanui  ana  o  kekahi 
poe  aloha  lahui,  ke  paa  iki  mai  nei  kona  mau  aa  i  ke  one 
Hawaii  ;  ke  hoomaka  iki  mai  nei  kona  mau  lau  i  ka  uliuli.  E 
ake  no  e  mohala  mai  kona  mau  pua  aala,  a  e  oo  pala  mai  kona 
mau  hua  ono,  e  like  me  ia  e  hoohua  ia  mai  nei  ma  na  aina  naauao. 

3.  I  ka  wa  i  uhi  mai  ai  ka  pouli  o  ka  po  ma  na  kuahiwi,  na 
awawa,  me  na  papu  o  Hawaii  nei,  aole  no  he  "Home"  ko  kanaka. 
He  wahi  noho  no,  he  wahi  e  malu  ai  ke  kino  i  ke  anu,  a  ino 
mai ;  he  wahi  e  ai  ai,  a  e  inu  ai,  a  e  nanea  wale  ai,  aole  nae  he 

home.  Aole  no  he  kahua,  kahi  e  kukulu  paa  ai  i  ka  home. 
Aole  he  kuleana  ko  na  makaainana  ma  ka  aina  kahi  a  lakou  i 
noho  ai.  Aia  a  loheia  ka  leo  o  ke  alii,  a  haku-aina  paha  e  i 
ana,  "o  hele  pela" — ka  hele  no  ia.  Aia  no  a  huhu  mai  ka  haku- 
aina,  a  kena  aku  e  wawahi  i  ka  hale  noho, — ka  wawahiia  mai  la 
no  ia ;  a  owai  la  ka  i  aa  e  ku,  a  e  papa  aku  ? 

4.  Aole  no  he  pili  oliana  ia  wa.  0  ke  aloha  o  ka  holoholona 
i  kana  keiki,  oia  no  ke  aloha  o  na  makua  Hawaii  i  ko  lakou  poe 
kamalii  ma  ka  wa  kahiko.  No  ka  naaupo  mai  no  ia.  Aole  no  i 
houluulu  mai  ka  makua  i  kana  mau  kamalii,  a  kukulu  i  ohana 
nona  me  kana  wahine.  Nolaila,  ua  kupu  wale  ae  na  keiki  o  ka 
lahui,  ia  wa,  me  he  poe  kao  keiki  hihiu  la  o  ke  kuahiwi.  No- 
laila  i  malama  ole  ai  ka  hanauna  hou  o  kela  kau,  i  ko  lakou  poe 
makua,  i  ko  lakou  kolokuku  ana  no  ka  luuluu  i  ka  elemakule. 

5.  Aole  no  lakou  i  malama  i  na  kanawai  paa  no  ka  pono  o  ke 
ola  kino.  Ua  hoohaikiia  ia  mau  kanawai  i  kela  la  keia  la  ;  ma 
ke  kukulu  ana  i  na  hale  ;  ma  ke  ano  huikau  o  ka  noho  ana  ;  ma 
ka  malama  hemahema  ana  i  na  keiki  hanau  hou.  Ma  keia  mau 
mea,  ua  hemahema  na  kupuna  o  oukou,  a  nolaila  i  loaa  ole  ai  ia 
lakou  na  rula  kupooo,  me  na  lako  maikai  i  mea  e  kukulu  ai  i 
home  no  lakou.  Me  he  kahua  la  i  hoolako  pu  ia  no  ke  kukulu 
ana  i  hale  kamahoi,  pela  no  keia  lahui  ma  ka  wa  kahiko.  Ua 
makaukau  mai  na  lako  no  ka  hoomaka  ana  e  kukulu,  ike  ole  nae 
ka  poe  kukulu. 

6.  Ma  ka  lokomaikai  o  ko  kakou  makua  alii,  o  Kamehameha 
III,  ua  loaa  i  ka  hapanui  o  na  makaainana  o  keia  Aupuni  ke 
kuleana  ma  ka  aina.  Na  ke  kanawai  no  hoi  i  hoomalu  mai  i  ke 
koena  o  lakou  e  noho  hoaaina  ana,  i  ole  e  kipaku  wale  ia  lakou 
me  ke  kuinu  kupono  oie.  Nolaila,  mai  ka  manawa  i  haawiia  ai 
na  kuleana  no  na  makaainana,  a  hiki  mai  i  keia  wa  a  kakou  e 
noho  nei,  ua  loaa  i  kela  mea  keia  mea  ke  kahua  paa,  kahi  e  hiki 
ai  ke  kukulu  i  home  nona.    Ke  ninau  nei  au,  ua  kukuluia  anei  ? 

7.  E  makaikai  iki  kakou  i  na  home  Hawaii  o  keia  wa.  Aia  no 
na  kahua  o  lakou  ke  kau  liilii  nei  ma  na  papu  malaelae,  na  awa- 
wa  uliuli,  na  puu  oluolu,  me  na  kapakahakai  mehanahana  o  ko 
kakou  Aupuni.    Auhea  anei  na  ohana  ?    E  komo  aku  kakou  ma 

kekahi  hale  ;  aia  no  ke  noho  nei  he  mau  kane,  a  wahine  paha. 
Nioau  aku  kakon,  "  Auhea  ka  haku  hale  ?"  "  Eia  no."  "  Au- 
hea  kou  ohaua  ?"  "  Eia  ]a  ihea  aku  nei  ka  auwana  ana."  "  Aole 
anei  oe  i  hoouna  pololei  aku  i  kau  mau  keiki  i  ke  kula  ':"  "  Ae, 
ua  hoouna  no  i  ka  wa  e  noho  pu  ana  me  a'u  ;  aka,  i  neia  wa, 
aole  au  i.ike  aku  ia  lakou."  "  A  do  ke  aha  hoi  ?"  "  Ka,  ua  lilo 
ka  malama  ana  o  ka'u  mau  keiki  ia  mea  \n  E,  ua  mauna  wale 
oe  i  ka  lako  makamae  o  kou  kome  e  Hawaii  makua  e  hana  ana 
pela ! 

8.  E  komo  aku  kakou  ma  kekahi  kahua  hou  aku.  Heaha  ia 
leo  kakaoa  a  kakou  e  lohe  nei  e  hauwalaau  ana  ?  He  hakaka 
iwaena  o  ke  kane  me  kana  wahine.  Heaha  ke  kumu  kue  iwaena 
o  laua?  Ka,  e  hoopai  aDa  ke  kane  i  kana  keiki  kolohe,  a  huhu 
mai  la  ka  makuahine,  a  kii  aku  me  ka  manao  e  hoopakele  i  ke 
keiki.  Kai  no  he  mea  poDo  ke  hoopai  aku  i  ke  keiki  do  kona 
kolohe  ;  nawai  i  hoomokuahaua  iwaena  o  Da  makua?  Ka,  me- 
DemeDe  mai  la  ka  manao  o  ke  kupunawahine,  no  ke  uwe  ana  o 
ke  keiki  a  nana  i  hookikina  aku  i  ka  makuahine  e  kii  aku  a  e 
hoopakele  i  ke  keiki.  Auwe  ka  hoi!  Ke  waiho  DeoDeo  Dei  ia 
kahua,  kahi  i  hiki  paha  ke  kukuluia  ka  home  lai,  ke  lokahi  ka 
mauao  o  ke  kaDe  me  kaoa  wahine  ! 

9.  E  komo  aku  kakou,  i  ka  liula  o  ke  ahiahi,  ma  keia  hale  aku. 
Ke  waiho  maikai  nei  kona  kahua  mawaena  o  na  ululaau  ;  ke 
walaau  nahenahe  mai  nei  ke  kahawai  uuku  ;  ke  kamumu  mai 
nei  na  nalu  liilii  o  ka  moana  malino  ;  malia  paha  e  loaa  io  aDa 
ia  kakou  ka  liome,  kahi  i  kipa  mau  ai  ka  pumehaua  o  ke  aloha 
ohana. 

10.  E  komo  malie  aku  ;  no  ka  mea,  ua  kukuluia  ka  pule  ohana 
o  ke  ahiahi.  Ka  !  he  poe  oo  wale  no  ka  ke  malama  ana  i  ka  pule. 
"Mahea  anei  na  kamalii,  na  pokii  a  oukou  ?"  "Aia  no  ke  paani  mai 
la  mawaho  ;  oia  na  leo  e  loheia  nei  mawaho."  A  no  ke  aha  i 
hooakoakoa  ole  ia  mai  ai  lakou,  e  malama  pu  i  keia  hana  inaikai  ?" 
"  Ka,  aole  lakou  e  noho  malie  ana  ;  a  ua  maopopo  ole  ia  lakou 
ke  ano  o  keia  hana."  Auwe,  e  Hawaii  makua  !  Ka  mea  e  noho 
nei  ma  ka  malamalama  lai  o  ka  naauao  !  E  aho  iki  ia  olelo  au 
iua  o  ka  mokapawa  keia  o  kou  aoia  ana.  Ua  mauna  hou  mai 
oe  i  ka  waiwai  makamae  o  ka  liome. 

11.  E  makaikai  hou  aku  kakou.  Nawai  la  keia  kahua  i  hele 
kona  hale  a  hina.  Heaha  ke  kumu  o  kona  haaleleia  ana  a  me- 
hameha  loa  ?  Ua  powaia  ka  waiwai  o  ua  home  la  !  I  kinohou 
ua  pili  aloha  ka  hakuhale  i  kana  wahine  mare  ;  ua  malama  pono 
ia  na  keiki  a  Ke  Akua  i  haawi  mai  ia  laua  ;  ua  hoomaka  aku 
laua  e  kukulu  i  home  no  laua  :  ua  pili  aloha  kekahi  i  kekahi  ; 
aka  nae,  kokolo  aku  la  ka  nahesa  iloko  o  ia  home.  Ua  kuko  oia 
i  ka  wahine  puloku  a  ke  kane  ui.  Ua  hawanawana  aku  oia  iloko 
o  na  pepeiao  o  ke  kane  i  na  mea  e  hookue  ana  i  kona  manao  i 
kpna  wahine  mare.  Ua  hoomaka  mai  la  ka  lili  o  kona  manao. 
Kakana  mai  la  ka  leo  oluolu.  Hoomaka  mai  la  ka  huhu  o  ka 
makuahine  o  ka  ohana,  a  mokuahana  iho,-  aia  hoi,  komo  io  aku 
no  iloko  o  ka  auwana,  haalele  oia  i  kona  home  malu,  a  puehuia 
ka  ohanO  hipa  keiki,  a  haule  ino  mai  la  na  paia  o  ka  home  i  hoo- 
maka  ia  ke  kukulu  ana  me  ka  lokahi  o  ka  manao.  Auwe  oe,  e 
Hawaii  ui,  i  kou  haliu  ana  i  ka  pepeiao  i  ka  olelo  mokuahana  o  ka 
holoholo  olelo  !     Hiolo  mai  la  kou  home  nani. 

12.  I  mea  e  pono  ai  ka  home,  imi  mua  i  kahua.  0  ka  home 
oiaio  he  awa  lulu  ia,  kahi  e  komo  aku  ai  ka  moku  i  holo  ma  na 
kai  ooloku,  a  i  pilikia  hoi  i  na  makani  nou  ino  o  keia  ao,  a  loaa 
mai  i  ka  maluhia.  Kahi  no  hoi  i  hiki  ke  hooponopono  hou  ai  i 
na  pea,  me  na  likini  i  hele  a  haehaeia  e  na  ino  o  ka  moana  ;  a  e 
hoomakaukau  hou  ai  no  ka  paio  ana  me  na  ale  koehuehu  o  ko  ke 
ao  nei  mau  popilikia.  Nolaila  ua  imi  ka  poe  naauao  i  wahi  olu- 
olu  o  ka  noho  ana  i  kahua  no  ko  lakou  home.  Ua  hoakea  aku 
ia  kahua,  i  hiki  pono  ke  loaa  i  na  lako  kino  o  keia  ola  ana.  Ua 
kukuluia  ka  hale  ma  kahi  lai ;  ma  kahioluolu  ]  he  puu  paha,  he 
awawa  uliuli  paha  ;  ma  kapakahakai,  a  mauka  ma  ke  kuahiwi 
paha. 

13.  Ma  ke  kukulu  ana  i  ka  hale,  aole  no  lakou  i  hoomoe  wale 
aku  i  na  kua  ma  ka  lepo,  i  mea  e  popopo  koke  ai,  a  i  mea  e 
lioolilo  ai  i  ka  honua  i  papahele  paha.  Ua  hookaawale  ia  nakua 
iluna  iki,  mai  ka  ili  aina  aku,  i  mea  e  holo  pono  ai  ka  makani  ma- 
lalo  iho  ;  i  lilo  ole  ko  lalo  o  ka  papahele  i  punana  no  na  mai  o 
kela  me  keia  ano,  i  wahi  no  lakou  e  kiko  mai  ai,  a  lilo  i  kumu  nui 
e  emi  aku  ai  ka  ohana. 

14.  Aole  no  hiki  i  ke  kanaka  kuewa  wale  e  kukulu  i  home 
nona.  Mamuli  o  keia  noho  kuewa  wale  ana  o  kekahi  poe  o  ka- 
kou,  ua  aoia  ka  hanauna  hou  ma  ke  ano  kuawili  waie  o  ka  naau. 
E  like  me  ka  onipaa  ana  o  ka  home,  pela  e  kupaa  ai  ka  manao  o  ka 
oliana  o  ua  liome  la.  Nolaila,  he  makehewa  ke  manao  mai  ke- 
kahi  e  loaa  ana  i  home  nona  ma  ke  kukulu  ana  i  hale  pupupu  ; 
a  halii  aku  ka  moena  ma  ka  honua  ;  a  malaila  e  moe  huikau  ai 
ka  ohana,  me  na  ilio  milimili  o  lakou.  A  hala  kekahi  mau  ma- 
liina,  alaila  kukulu  hou  mai  i  hale  o  ia  ano,  a  pela  e  kukulu  he- 
mahema  ai  a  hiki  aku  oe  i  kou  hale  ololi  ma  ka  opu  o  ka  honua. 

15.  E  ao  mai  oe,  e  Hawaii  Opio,  ina  ma  nei  hope  aku,  e  hoo- 
makaukau  ana  kekahi  o  oukou  e  kukulu  i  home  nona,  mai  hana 
hemahema  aku.  E  kukulu  oe  i  kou  hale  me  ka  akamai,  a  me  ka 
makaukau  i  loaa  ma  kou  lima.  Ina  he  hale  pili  kau  e  knkulu  ai, 
mai  kukulu  oe  me  ke  kapulu  o  ka  hana  ana.  He  oluolu  maoli 
no  kekahi  mau  hale-pili  ke  nana'ku.  Ua  hanaia  a  maikai  na 
aoao  ;  ua  hookomoia  na  puka  komo  akea,  me  na  puka  makani  e 
hoomalamalama  ana  i  ko  loko  o  ka  hale,  a  e  hookomo  ana  i  kp' 
ea  oluolu  o  na  kuahiwi  ;  ua  hoomoeia  ka  papahele  laau,  ka  mea 
e  pale  aku  ana  i  ka  ma-u  o  ka  honua  ;  ua  pakuia  he  mau  keena 
maloko,  i  kaawale  ka  noho  ana,  a  malu  mehameha  na  ohua  o  ka 
hale  ke  makemake  ;  ua  kau  ia  na  lako  moe  maluna  o  na  hikiee, 
aole  ma  ka  papahele  ;  ua  malamaia  ko  loko  me  ka  maemae,  a 
aole  no  paha  i  aeia  na  ilio  e  moe  maloko, — he  wahi  okoa  ko 
lakou  mawaho  ae  o  ka  hale. 

16.  Ua  kukuluia  ka  pa  maikai  a  puni  ka  hale.  Aole  no  he 
pa  i  kukuluia  me  na  mau  laau  popopo  i  hapukuia  noloko  mai  o 
ka  nahelehele,  a  i  nakii  ia  me  na  ohe  liilii,  aole  pela  ;  aka,  he  pa 
e  papa  ana  i  ka  puaa,  "mai  komo  oe  maloko."  Ua  malamaia 
keia  pahale  a  maemae  ;  ua  kanuia  e  ka  makuahine  me  na  keiki, 
na  laau  i  mea  e  mohala  ae  ai  ke  ala  o  na  pua  i  ka  nouuia'na  e 
ke  kehau  o  ke  kakahiaka. 

17.  Aia  no  a  hoomakaukauia  ka  hale,  no  ka  home,  a  komo  aku 
la  ka  haku  hale  me  kana  wahine,  a  me  na  keiki  paha,  alaila,  e 
malama  aku  i  kekahi  mau  rula  knpono,  i  mea  e  ulu  ai  a  ikaika 
keia  laau  malihini  no  na  aina  e  mai — he  home. 

18.  Akahi  ;  mai  ae  i  na  paīauaīelo  e  noho  pu  me  kou  ohana. 
E  hookuke  aku  i  ka  poe  īoīomoehaīau,  ka  poe  īomaīomaaihaīaīe, 
a  me  ka  poe  hoopiliineaai  wale  aku.  E  Hawaii  Opio,  ka  poe 
akahi  no  a  huiia  ma  ka  berita  mare,  e  nana  mai  oukou  i  keia 
kumu  nui,  nana  i  keakea  loa  i  ka  ulu  ana  o  na  home  o  oukou  ! 
Ma  kahi  o  ka  moīakeke,  malaila  ka  puuluulu  ana  mai  o  na  naīo. 
Aia  a  piha  ka  molakeke  i  na  nalo,  ua  mikomiko  anei  ?  Ke  hoole 
mai  nei  oukou.  Aia  no  a  unuhiia  mai  na  nalo  a  pau,  e  hoihoi 
houia  mai  ai  paha  ka  ono  ;  aka,  ua  haukae  nae  i  na  naīo.  Aole 
no  e  like  ana  ka  ono  me  ia  i  ono  ai,  ke  ole  i  komo  aku  na  nalo. 
E  popoi  mai  i  ko  oukou  mau  aapu  molakeke,  i  komo  ole  aku  na 
nalo,  a  hoohaukae  aku,  e  ke  kane  me  ka  wahine  ui. 

19.  Ua  lohe  paha  oukou  no  na  uhini  o  na  aina  ma  ka  Hikina, 
i  ko  lakou  lele  ana  me  he  ao  pouli  la  o  ka  lewa,  e  hoopouli  ana 
i  ka  malamalama  o  ka  la,  a  e  kau  mai  ana  ma  ka  ili  o  ka  aina. 

"  Me  ka  mala  o  Edena,  pela  ka  aina  mamua  ona, 

A  mahope  ona,  me  he  waoakua  la  ; 

Aole  hoi  e  pakele  kekahi  mea  iaia." 
Pela  no  ka  palaualelo  a  me  ka  poe  e  ae  i  oleloia  maluna.  Me  he 
mau  maīa  o  Eāena  īa  na  home  mamua  o  lakou,  me  he  mau  wao- 
akua  ka  waiho  neoneo  ana  mahope  iho.  Kau  mai  lakou  me  he 
niai  ahulau  Ja ;  a  hala  ke  kau  mai,  ua  lele  aku  la  me  ka  lawe  pu 
ana  i  ka  ikaika  o  ke  kino. 

20.  Heaha  la  kou  pono,  e  Hawaii  Opio  i  ake  nui  i  ka  naauao, 
ke  lilo  kou  ikaika  mamuli  o  ka  hoola  ana  i  ka  poe  i  oleloia  ma- 
luna?  Ua  aloha  mai  anei  lakou  ia  oe  no  keia  luhi  ou  ?  Ua  hoo- 
ikaika  kino  pu  anei  lakou  me  oe  makou  mahinaai  ?  Ma  ke  kahe 
ana  o  ko  lakou  hou  anei,  i  loaa  ai  ia  lakou  ka  ai?  Kai  no  ua 
haawi  mai  Ke  Akua  i  kou  kino  ikaika,  me  kou  noonoo  akamai 
nou  iho,  a  no  kou  mau  lala, — kau  wahine  me  kau  mau  keiki ! 
Ina  nae  ua  minamina  kou  naau  no  keia  poe  palaualelo,  oiai  hoi? 
he  poe  makamaka  lakou,  he  poe  pilikoko  paha,  nou,  a  na  kou 
wahine  paha,  a  nolaila  oe  i  hookipa  mai  ai  ia  lakou  ;  ke  i  aku  nei 
au  ia  oe,  ua  like  kou  hoao  ana  e  kukulu  aku  i  home  nou,  me  ka 
hoao  ana  o  ka  hehena  e  kanu  aku  i  inala  ai  nona,  ma  ka  lapalapa 
o  ke  a-pele  o  Kilauea ! 

21.  Mai  hoomolowa  ma  ~kau  hana.  Mai  ae  aku  oe  i  na  ohua  o 
kou  ohana  e  ai  i  ka  ai  a  ka  palaualelo.  Aole  loa  hiki  ia  oe  e 
kukulu  i  kau  honie  ma  ke  kahua  o  ka  molowa.  0  ka  molowa, 
oia  ka  makua  o  na  hewa  a  pau.  A*a  no  a  ike  mai  la  ka  DiaboIo 
i  ka  naau  o  ke  kanaka  ua  waiho  wale  ia,  a  o  kona  kino  no  hoi  e 
noho  wrale  ana  me  ka  hana  ole,  alaila,  makaala  mai  uo  oia,  a  kena 
aku  i  kana  mau  kauwa,  o  Nanea,  o  Palaleha,  o  Holoholoolelo,  a  me 
Mokuahana,  a  wawahi  mai  no  lakou  i  ka  home  i  hoomakaia  ke 
kukulu  ana,  me  ke  akamai  a  me  ka  hoopono. 

22.  E  malama  pono  ke  kane  a  me  kana  wahine  mare  i  ko  laua 
mau  keiki  ;  mai  hoolilo  aku  ia  hai  ka  malama  ana.  0  na  keiki, 
oia  no  ka  waiwai  makamae  hookahi  a  Ke  Akua  i  haawi  mai  ia 
olua,  e  ke  kane  a  me  ka  wahine  i  huiia  ma  ka  berita  o  ka  mare. 
Ina  i  malama  ponoia,  e  lilo  auanei  lakou  i  mau  momi  ma  ko  olua 
poli  ma  keia  ao,  a  ma  kela  ao  'aku,  e  kau  mai  auanei  lakou  he 
mau  hoku  laelae  ma  ko  olua  lei  olinolino.  He  mau  buke  kanana 
na  pokii  o  oukou.  I  haawiia  i  kinohou  ua  maemae  ;  aole  no 
mea  nana  i  kakau  haukae  aku  ma  kekahi  aoao,  a  hapala  aku  hoi. 
He  mau  huke  moolelo  lakou,  a  Ke  Akua  i  hoolako  mai,  na  olua  e 
kakau  aku  i  ko  olua  mau  moolelo.  E  akahele  olua  o  kakau 
hewa  auanei. 

23.  Nau,  e  ka  mama  ui,  e  haku  manao  mua  no  keia  buke.  A  e 
like  me  kau  kakau  ana  pela  auanei  e  heluheluia'i  e  Ke  Akua  a  me 
ko  ke  ao  nei  mahope.  Ia  oe  mai  mahope,  e  ka  papa  opiopio. 
Aole  no  hiki  ia  olua  e  hoolei  aku  keia  haawe  a  maluna  o  ke  poo- 
hiwi  o  hai,  me  ke  ahewa  ole  ia  mai  e  Ka  Mea  nana  ia  i  haawi  ia 
olua.  Nolaila,  e  malama  olua  i  na  momi  a  Ke  Akua  i  haawi  aku 
ai  ia  olua.  E  hoomakaukau  i  punana  oluolu  no  lakou,  kahi  e  hoo- 
pumehanaia'i  lakou  e  na  eheu  o  ke  aloha  makamae, — oia  no  ka 
Home  oluolu.  Mai  hiipoi  aku  i  ka  ilio,  a  hookuu  wale  aku  i  ka 
auwana  ka  hua  o  kou  kino  iho. 

24.  I  mea  e  paa  pono  ai  ka  home  o  ka  ohana,  e  pale  aku  %  na 
kumu  a  pau  e  mokuahana  ana  iwaena  o  ke  kane  me  kana  wahine. 
Iaa  ua  ukiuki  ke  kane,  a  kamailio  huhu  aku,  mai  hele  ka  wahine 
a  ninini  aku  i  ka  aila  o  na  huaolelo  kakana  maluna  o  ke  ahi  o  ia 
huhu.  0  ke  ekemu  ole  ka  pono  loa.  0  ke  ahi  i  malama  oleia,  e 
pio  koke  ana  no. 

25.  E  lokahi  ka  manao  o  ka  makuakane  me  lea  makuahine,  ma 
lee  alakai  ana  i  ko  laua  mau  keiki.  Mai  ae  aku  i  kekahi  ona  ma- 
kamaka,  a  pili  koko  paha,  e  ku  mawaena  o  olua  a  e  keakea  mai, 
no  ia  hooponopono  ana.  Ua  oi  aku  anei  ko  lakou  aloha  i  ka  hua 
o  ko  olua  kino  imua  o  ko  olua  aloha  ?  Aloha  ino  ina  pela  !  E 
paa  ole  ana  ka  home  e  na  makua  aloha  ole  i  na  keiki !  Aia  no 
a  lilo  mai  ka  ikaika  o  ka  noenoo  o  Hawaii  makua,  no  ko  lakou 
poe  keiki  la,  alaila  e  ikeia  auanei  na  home  Hawaii  e  kupipi  anai 
ka  ili  uliuli  o  ka  aina  e  waiho  neoneo  nei  ! 

26.  E paulele  ka  wahine  hou  i  kana  kane  mare  hou  ;  a  pela  hoi 
ke  kane  i  kana  ivahine.  0  ke  aloha  ohana  na  kui  ia  me  na  kaola 
e  hoopaa  ana  i  ka  home.  A  nele  keia  aloha,  me  keia  paulele, 
me  e  no  ka  piho  o  ka  home  !  E  waiho  helelei  auanei  na  lako  e 
ae,  no  ka  mea  ole  nana  e  hoopaa,  a  apo  mai.  Nolaila,  e  ka  wa- 
hine  ui,  e  haliu  aku  i  kou  mau  pepeiao  mai  na  olelo  hoowalewale 
a  ka  holoholo  olelo,  a  me  ka  powa  uhane,  kela  mau  daimonio  i 
aahuia  i  ke  kino  kanaka,  i  mea  e  nalo  ai  ke  ano  oiaio,  a  e  i  aku  ia 
laua  "  e  hele  pela  e  Satana  1"  He  mau  keiki  maoli  laua  na  Sa- 
tana.     Pela  oe  e  hana  ai,  e  ke  kane  hou. 

27.  Eia  mai  kuu  olelo  hope.  E  Hawaii  Opio !  e  hoolalelale  i 
ko  oukou  manao.  Eia  ke  waiho  nei  imua  o  oukou  ka  hopena 
kamahoi,  ke  malama  oukou  i  keia  mau  olelo,  a  ke  hoomaka  aku 
oukou  e  kukulu  i  mau  Home  no  oukou.  E  hoomoe  i  na  kua  o 
ka  home  ma  ke  aloha  ;  aloha  i  Ke  Akua,  aloha  ohana,  aloha  la- 
hui.  Ina  pela  oukou  e  kukulu  ai  i  home  na  onkou,  e  pau  auanei 
ka  leo  alopihe  e  kupinai  ana  mai  Hawaii  a  Niihau,  e  uwe  ana  no 
ka  emi  ana  o  ka  lahui  Hawaii,  ka  pokii  o  na  lahui  naauao.  Pela 
no  oukou  e  kanu  ai  i  na  Home  a  oukou,  i  pua  mai  maanei,  a  i 
mohala  mau  loa  aku  ko  lakou  aala  ma  ka  Home  Olino  mau. 

HAAWINA   CXXYI. 
MELE    HOIKE    KULA. 

1.  Aloha  no  Hawaii, 
Ka  moku  oi  ae, 
Hawaii  o  Keawe, 
Ka  mua  o  na  Lii ; 

E  mau  no  kou  mau  kula, 
Na  kula  kamalii ; 
A  me  na  kula  nui, 
Na  kula  akamai, 

Hui.     Hawaii  nui  a  Kane, 
E  mau  ke  ea  ou. 

2.  Aloha  Maui  o  Kama 
Ka  moku  kuapuu  ; 
E  mau  ko  la  olino, 
Lahainalnna  no< 

Na  kula  emi  iho, 
Na  kula  maikai  au. 
Na  kula  ao  aupuni, 
Na  kula  hanai  pu. 

Hui.     E  Maui  puhi  lau  uiu, 
E  mau  ke  ea  ou. 

3.  Molokai  nui  a  Hina, 
Ua  pee  kou  kii  kalai, 
Oia  Kalaipahoa, 

Ke  Akua  e  make  ai ; 
E  mau  no  kou  mau  kula, 
Na  hoku  nani  ou. 
E  holo  mau  ka  lama 
E  pau  ka  naaupo. 

Hui.     Molokai  kui  laau  'la, 
E  mau  ke  ea  ou. 

4.     Aloha  no  Oahu 

Ka  moku  o  ke  Lii, 

Kakuihewa  lae  nui, 

Ka  onohi  o  na  kai  ; 

Ua  puni  i  na  haole 

Na  kula  naauao, 

Na  kula  liilii  iho, 

Na  kula  hoi  a  pau. 
Hui.     Pookela  no  Oahu, 
E  mau  ke  ea  ou. 


5.     Aloha  Kauai  o  Mano 
0  Mano'kalanipo, 
0  kou  Alii  kahiko  ; 
0  A-o  nae  ke  Lii  hou  ; 
Ke  kau  'la  ma  kou  lani 
Na  hoku  paapu  no, 
Oia  na  kula  aupuni, 
Na  kula  hanai  pu. 

Hui.     Kauai  kea  hakahaka, 
E  mau  ke  ea  ou. 

